
ARTŪRAS KONANAS DOILIS 


Prieš pradėdami kalbėti apie rašytoją ir jo knygas, pažvelki- 
me i keletą jį supusių žmonių. Prieš Imus T trys asmenybės, 
sonažų pečių. 

Kas gi jos? 

Džordžas Badas, Edinburgo universiteto studentas, vėliau — 
daktaras Badas. Kai A. Konano Doilio plunksna sukurs garsųjį 
seklį Šerloką Holmsą, šis savo nesuvaldomą energiją paveldės iš 
Džordžo Bado, brigadininkas Žeraras iš jo perims pomėgį pasi- 
girti. o profesorius Čelendžeris iš „Paslaptingos šalies“, lygiai 
kaip ir Badas, vis žavėsis tai torpedų nukenksminimo DrojEkių, 
tai nauju pigiu būdu, kaip iš oro išskirti azotą, ir t. t. 


Kita asmenybė — Edinburgo universtiteto profesorius Vilja- 
mas Rezerfordas. Pasakojama, kad paskaitą jis pradėdavo skai- 
tyti dar nespėjęs įeiti į auditoriją, koridoriuje. Tai tik viena iš 
daugybės smulkių ir nekaltų proiesoriaus keistenybių. Juoda sa- 
votiškos iormos Rezertordo barzda bei kiti keistuolio mokslinin- 
ko įpročiai, manieros ir fantazijos kaip tik ir būdingi minėtajam 
profesoriui Čelendžeriui, 

Ir dar vienas nepaprastai svarbus asmuo. Tai — daktaras Džo- 
zetas Belas. Daugelio nuomone, kaip tik jis ir yra tarsi iš akies 
traukias Šerlokas Holmsas. Nepaprastas Belo, taip pat dėsčiusio 
Edinburgo universitete, pastabumas, jo sugebėjimas įminti žmo- 
gaus biografiją, iš išorės, drabužių, kalbos, gestų atspėti jo anks- 
tesnį gyvenimą kaip tik ir yra tos savybės, kurios rašytojui pa- 
dėjo sukurti nepaprastą Šerloko Holmso įžvalgumą. Tačiau, pa- 
sak rašytojo sūnaus Adriano Konano Doilio, taip anaiptol nėra. Jis 
mano, kad klaidinga visus Šerloko Holmso laurus sudėti prie dak- 
taro Belo kojų. Adrianas remiasi tėvo kažkada pasakytais žo- 
džiais, jog jei ir egzistavęs kada nors Holmsas, tai jis buvęs pats 
rašytojas. Jis turėjo galvoje tas pačias prigimties ypatybes, as- 

menybės sandarą — valią, atkaklumą, sugebėjimą kiaurai per- 
matyti žmones, griežią loginį mąstymą, vaizduotės jėgą — visa, 
kuo pasižymėjo Šerlokas Holmsas ir kas iš dalies būdinga tiek 
Badui, tiek Belui, tiek Rezerfordui. 

Rašytojas retai kada personaže įkūnija tik vieną kokį nors 
asmenį. Literatūrinis veikėjas paprastai atsiranda iš daugybės 
tiek nuoseklių, tiek ir atsitiktinių autoriaus stebėjimų. Netgi nuo- 
seklusis Robinzonas, kuris, regis, dokumentiškai pakartojo rea- 
laus žmogaus likimą, atsirado kur kas sudėtingiau: D. Defo iška- 
mantinėjo Aleksandrą Selkirką, kuris vienas gyveno Chuano 
Fernando saloje, ir pridėjo jam kito jūreivio bruožų. 

Kas gi buvo Šerloko Holmso prototipas — tai irgi pernelyg 
liesmukas klausimas. Prie jo nevertėtų daugiau grįžti, bet bruo- 
žadi tų, kurie tam tikru mastu buvo jo prototipai, grupuojasi apie 
tam tikrą psichologinį centrą ir dar daugiau — yra įkūnyti pa- 
žies autoriaus. | 
Taigi seras Artūras Konanas Doilis — „didelės širdies, dide- 
lio ūgio, didelės dvasios žmogus“ — taip apie jį pasakė „Trise 
valtimi, neskaitant šuns“ dutorius Džeromas K. Džeromas. Dau- 
gelis mėgo įžvelgti A. Konano Doilio ypatybes, kurias anglai 
paprastai priskiria savo nacionaliniam charakteriui. Viena iš jų — 
sportiškumas, suprantant jį ne specialiąja prasme, o daug pla- 
čiūu — kaip kūno ir dvasios, energijos ir entuziazmo lavinimą. 

Tradiciniams biograiiniams anglų žinynams „Kas yra kas“ 
(Who's who) būdinga, kad juose, pažymint, kur koks nors žmo- 
gus gimė, dirbo, ką sukūrė, išrado, parašė, išleido, būtinai nuro- 
doma, kuo šis žmogus, šis žymusis amžininkas, užsiima laisva- 
laikiu, kokia domisi sporio šaka. Pažiūrėję šio leidinio 1910 m. 
leidimuose informaciją apie rašytoją, kada A, Konanui Doiliui bu- 
vo jau per penkiasdešimt metų, pamatysime, kad jo pomėgių 
grafoje kasmet buvo pažymėta golfas, kriketas, dviračių spor- 
tas. Golfas. — tai smūgio jėga ir taiklumas, bet svarbiausia — 
tolygus, ilgai trunkantis ėjimas. Kriketas — tempas, širdies 1d- 
vinimas. Dviratis — ištvermė. Antrasis šio amžiaus dešimtmetis — 
tai laikas, kai kriketą, kurį žaidžiant paklūstama bendram ritmui,. 
pakeičia biliardas. Bet A. Konano Doilio laisvalaikio grafoje iš- 
lieka ir golfas, ir dviračių sportas, leidžiantys suderinti įtampą 
su jo amžiaus galiomis. A. Konanas Doilis buvo tikras sportinin- 
kas — jis yra vadovavęs regatai, žaidęs regbį, jaunystėje kar- 
tais boksuodavosi. 

Dar labiau rašytojas pasižymėjo sugebėjimu įsitraukti į azar- 
tą, kaip tai, pavyzdžiui, buvo būdinga nemirtingūjam misteriui 
Pikvikui ir jo draugams. Žodis „nuotykis“ jam daug reiškė visą 
gyvenimą. Visiškai prieš mirtį, jausdamas artėjant paskutinę va- 
landą, o A. Konanas Doilis rado savyje jėgų pajuokauti: „Per visą 
sūvo gyvenimą patyriau daug nuotykių, bet pats didžiausias ir 
pats puikjausias iš jų laukia manęs dabar. 

Didžiosios daugumos skaitytojų atmintyje A. Konano Doilio 
vardas siejasi su daugelio jo kūrinių herojumi Šerloku Holmsu. 
Prie namo, kuriame rašytojas gimė, kabo užrašas: „Šerloko Holm- 
so autorius“... Vis dėlto A. Konanas Doilis sukūrė anaiptol ne tik 
Šerloką Holmsą. Jis — septyniasdešimties knygų autorius. Tai 
istoriniai romanai, kelionių apybraižos, eilėraščiai... spiritizmo 
darbai ir pagaliau — autobiograltija „Sero Artūro Konano Doilio 
prisiminimai ir nuotykiai“ (kaipgi be jų.— M. U.). Yra nemažai 
paliudijimų, rodančių, kad rašytojas žymiajam sekliui ypatingos 
simpatijos nejautė. Kur kas labiau A. Konanas Doilis vertino savo 
istorinius romanus. Tam rašytojas turėjo asmeninių priežasčių. 

Rašytojo sūnus, minėtasis Adrianas Konanas Doilis, su pasi- 
didžiavimu yra pažymėjęs, kad Didžiosios Britanijos „„Naciona- 
linių biografijų žodyne“ nurodyti penki Doilių pavardės atstovai. 
Tarp jų Džonas Doilis — rašytojo senelis, „Panč“ žurnalo daili- 
ninkas, iliustravęs V. M. Tekerėjų. Č. Dikensas ir V. M. Teke- 
rėjus buvo Doilių šeimos pažįstami. Kai į „Nacionalinių biografijų 
žodyną buvo įtrauktas ir A. Konano Doilio gyvenimo dprašymas, 
jame buvo pažymėta, kad jis kilęs iš šeimos, „gerai žinomos 
literatūroje ir mene“. Reikėtų pridurti —ir gana senos gi- 
minės. Tolimų A. Konano Doilio protėvių randama minint V. Sko- 
to romanuose. Seras Denis Pekas, motinos dėdė, vadovavo Ško- 
tijos brigadai Vaterlo mūšyje. A. Konanas Doilis sakė: „Vienų 
mūsų šeimoje buvo tauri kilmė, kitų — siekiai“. Adrianas savo“ 
kilme kiek per daug puikavosi, bet jo tėvui šeimos tradicija, taip 
glaudžiai susijusi su šeimos istorija, anaiptol nebuvo tuščia pui- 
kybė. 

Rašytojo gyvenamais laikais, t. y. XIX—XX a. sandūroje, iš 
anglų rašytojų ne vienas A. Konanas Doilis domėjosi heraldika, 
ieškojo savo istorinių šaknų. T. Hardis, žymiausias to meto ro- 
manistas, „„Tesės iš d Erbervilių giminės“ autorius, kilęs iš Har- 
džių, kurie taip pat minimi „Nacionalinių biografijų žodyne“, ir- 
gi troško įprasminti šeimos istoriją. Svarbu netgi ne titulai ar 

luomas, kuriuose, beje, tiek T. Hardžio, tiek A. Konano Doilio 
protėviai, atrodo, jei ir buvo kada turėję, tai vėliau jų lyg if ne- 
teko. Tikras yra kūrybinis Hardžių ir Doilių įnašas į tautos is- 
toriją. Tuo šie rašytojai teisėtai didžiavosi, / 

Jau vaikystėje, veikiamas daugiausia motinos, A. Konanas 
Doilis tarsi įaugo į Anglijos istoriją, ėmė įžiūrėti praėjusiuose 
amžiuose žinomus vardus, detales, įvykius. A. Konanas Doilis 
puikiai jautė Anglijos istoriją. Romane „Baltoji kuopa“ jis nu- 
pieš XIV amžiaus Anglijos paveikslą. Ir ten, beje, bus scenelė 
pakelės viešbutyje. A. Konanas Doilis parodys „„Raibojo sakalo“ 
taverną, kurioje tik dalis dūmų iš krosnies išeina pro kaminą, 0 
didžiuma virsta kamuoliais į žemą, blausią salę. Sėdi čia prie 
elio puodelio įvairių žmonių — vietinių gyventojų, pakeleivių, O 
šiai kareivis su grobiu iš Prancūzijos. Klajojantis dainininkas su 
grubiai sumeistrauta arfa linksmina svečius daina. Visi pritaria. 
Geria ir dainuoja: „„Už pilkas žąsų plunksnas... 

A. Konanas Doilis šiame vaizdelyje stebi gyvenimą Aleino 
Edriksono, jauno žmogaus, daug kuo panašaus į jį patį, akimis. 
A. Konanas Doilis rašo: vėliau Aleinas patyrė daug stiprių ir jau- 
dinamų įspūdžių, bei scena, kurią jis tada pamatė, visam laikui 
įstrigo į jo adimintį. Tą patį rašytojas galėjo pasakyti ir apie sd- 
vo atmintį, tiksliau — vaizduotę, kurioje nuo vaikystės kaupėsi 
tokie paveikslai, kokių jis, nors niekada nebuvo matęs, bet pui* 
kiai įsivaizdavo. 

„A. Konanas Doilis, jau nepasveiksiamai sirgdamas, parašė hu- 
moristinį autobiografinį vaizdelį „Senas -arklys'. Jis pavaizdavo 
save kaip liūdną, nukaršusį kuiną, kuris traukia sunkiai pakrautą 
vežimą („viso gyvenimo triūsą“), o užpakalyje — ilgas kelias. 
Šiame kelyje — daug gairių. A. Konanas Doilis išryškino tas iš 
jų, kurios jam pasirodė esminės, simboliškos, nurodė vardus bei 
datas. Viską nupiešė labai vaizdžiai. 

Gyvenimo vežimas pradeda riedėti tuo metu, kai A. Konanas 
Doilis vaizduoja vonelėje klykiantį kūdikį. Edinburgas, 1859 me- 
tai, Ten ir tada, gegužės 22-ąją, gimė Šerloko Holmso autorius. 
Jo tėvas Čarzlas Eltiimontas Doilis buvo architektas ir dailinin- 
kas. Dirbo jis viso labo klerku kontoroje, Jautrus, gražios iš- 
vaizdos ir dvasios, kūrybingas ir visiškai nepraktiškas Čarlzas 
Doilis buvo nelaimėlis. A. Konanas Doilis visą gyvenimą manė 
tėvą buvus neeilinį dailininką. Jis svajojo senatvėje surinkti kur 
pakliūva išblaškytus tėvo darbus ir surengti jų parodą. Mirė Carl- 

zūs Doilis invalidų namuose, nespėjus vaikams paaugti ir atsis- 
žoti ant kojų. 

„Nacionalinių biografijų žodyne“ dabar tai skamba išdidžiai: 
„Šeima, garsi literatūroje ir mene“. Na o tie, kurie vadinosi žy- 
miąją pavarde, gyveno, kaip sakoma, varganai, bet gerai. ,„Nuo- 
Jai jautėme slogią skurdo atmosferą — prisiminė rašytojas,— 
ir kiekvienas iš mūsų stengėsi kaip išmanydamas padėti mažes- 
niesiems.“ 

Artūras, po teisybei, turėjo vadintis tiesiog Doilis, bet jam, 
kaip ir vyresniajai seseriai, buvo duotas dar ir Konano vardas jų 
tėvo dėdės Mišelio Konano, pusiau anglo, pusiau prancūzo, dai- 
lininko ir literaio, garbei. Mišelis Konanas neturėjo įpėdinių ir, 
norėdamas išsaugoti savo vardą, suteikė jį savo brolio anūkams. 

Gimęs Škotijoje, airių tautybės, angliškai išauklėtas — taip 
biografai apibūdina savitą A. Konano Doilio likimą. Gimė Edin- 
burge, kaip ir „Lobių salos“ dutorius R. L, Stivensonas, kuris bu- 
vo tik devyneriais metais už jį vyresnis. Jie susipažino susiraši- 
nėdami, bet taip niekada ir nesusitiko, nors ir turėjo Edinburge 
bendrų draugų. Jie prisimindavo tuos pačius asmenis. Kai pasi- 
rodė Šerlokas Holmsas, R. L. Stivensonui kai kurie jo bruožai 
pasirodė pažįstami, ir jis laiške domėjosi: „Ar tik tai ne mano 
„senasis bičiulis Džo Belas?“ 

A. Konano Doilio gyvenime daug lėmė jo motina Merė Foli. 
Be kita ko, tai liudija daugybė nuoširdžių jų laiškų, kurių išliko 
kone pusantro tūkstančio. Rašytojo kūrybos tyrėjai anglai atkak- 
liai tvirtina, kad pasakotojo dovaną A. Konanas Doilis paveldėjo 
iš senų, dar riterių laikų šeimos tradicijų. Bet, šiaip ar taip, 
Merė Foli irgi turėjo šią dovaną ir galbūt perdavė ją sūnui. Kas 
žino, gal pasakojimo būdas, kuris kartojasi brigadininko Žera- 
ro „Žygdarbiuose“ ir „Nuotykiuose“, taip pat kituose A. Konano 
Doilio kūriniuose, kai daug patyręs žmogus linksmina savo klau- 
sytojus pasakojimais, dėl to ir atrodė rašytojui toks patrauklus, 
kad išmoktas dar vaikystėje! A. Konanas Doilis kalbėjo atvirai: 
„Manau, kad tikrąją literatūros meilę, polinkį kurti paveldėjau 
iš motinos“. Jis paaiškino: „Jeigu ką nors ir atsimenu iš savo 
ankstyvosios vaikystės, tai tik įdomius jos pasakojimus, kurie 
išliko mano atmintyje tokie gyvi, kad netgi užslopino tikruosius 
to meto mano nuotykius. Ji ne tik buvo ir yra nuostabi pasako- 
toja, bet ir, atmenu, sugebėdavo taip meistriškai iki bauginamo 
šnabždesio pritykinti balsą, kad man ir dabar, kai šitai prisimenu, 

pradeda oda bėgioti skruzdėlės. Žvelgdamas į praeitį, aš įsitiki- 
nu, kad kaip tik siekimas atkurti šiuos vaikystės pasakojimus ir 
buvo postūmis ugdyti savo paties fantaziją“. 

Kitas punktas „Senojo arklio“ kely — kažkokie niūrūs bokš- 
tai ir sienos. Tai parengiamoji Godero mokykla, o paskui — Sto- 
nihersto (Lankašyro gratystė) jėzuitų koledžas, kur 1869—1876 m.. 
mokėsi A. Konanas Doilis. Rašytojas nepaminėjo ir niekaip ne- 
apibūdino pradinės Edinburgo mokyklos — 0 juk ten žengti pir- 
mieji mokslo žingsniai. Ši mokykla neišnyko iš jo atminties — 
sunku buvo ją pamiršti. Mokytojas su diržu rankoje — tai būtų 
buvusi pati būdingiausia A. Konano Doilio to meto gyvenimo 
iliustracija. „Nuo septynerių iki devynerių: metų, — rašė jis Vė- 
liau — kankino raupuotas vienaakis niekšas, tarsi nužengęs iš 
Dikenso kūrinio puslapių“' Kad geriau įsivaizduotume šios mo- 
kyklos aimosierą, turbūt vertėtų perskaityti vienu metu visą Ang- 
liją sukrėtusį Č. Dikenso romaną „Nikolo Niklbio gyvenimas ir 
nuotykiai ', kur vaizduojamas vaikų pensionas. 

„Jis luošino mūsų jaunas sielas',— prisiminė apie šį moky- 
toją A. Konanas Doilis. Būsimajam rašytojui susidūrus su tokiu 
žiaurumu, anksti išryškėjo nepaprasiai sveika rašytojo prigim- 
tis. Vaikas, patyręs žiaurumus, ištvėrė juos; jie paliko ženklius: 
randus, bet vis dėlio neįdiegė į jo sielą nepataisomo drovumo, 
baimės ar net antipatijos grubiai jėgai. A. Konanas Doilis visą 
gyvenimą vertino sugebėjimą, jei reikia, duoti grąžos. Būdamas 
seplyniasdešimties metų, jis vos nesulaužė skėčio į akiplėšą, įžei- 
dusį jo, kaip tėvo, jausmus, 

Šiurpiai skamba žodžiai „jėzuitų koledžas“. Dž. Džoisas ro- 
mane „Jaunojo menininko portretas“ (1904—1914), remdamasis 
savo patirtimi, aprašė griežtą jėzuitų mokyklos tvarką. Nors 
A. Konanas Doilis gyveno Anglijoje, bet ir čia išliko tokie pat 
viduramžiški jėzuitų papročiai. Ir ten, ir čia tas pats metodo ir 
dėsiomojo dalyko sausumas, elgesio su auklėtiniais, gyvenimo ir 
mitybos režimo oficialumas. Netgi rykštę vadino panašiai: A. Ko- 
nanas Doilis — „Tolei', Dž. Džoisas — „Torkai'“. 

Leisti sūnų į jėzuitų koledžą Artūro tėvus paskatino ritualinis 
prisirišimas prie senosios gimtinės — Airijos, nors jie jau seniai 
buvo natūralizavęsi Anglijoje. Šiuo klausimu juos ypač palaikė 
Mišelis Konanas. „Jo (Artūro) nacionalinis skonis, — pabrėžė jis. 
laiške Merei Foli — dėl kurio aš neturiu jokių abejonių, ir tam 
tikras išsimokslinimas, gautas Stoniherste, visiškai subrandins jį 

žadip menininką, ir tai leis jam užimti aukštą ir garbingą padėtį.“ 
žet tuo pat meiu M. Konanas visaip atkalbinėjo būsimojo rašyto- 
jo tėvus nuo tolesnių žingsnių šia kryptimi, t. y. rinktis religiją 
savo gyvenimo tikslu ir susieti likimą su jėzuitais. 

Tuo metu jau išryškėjo A. Konano Doilio skaitymo sritis, skai- 
4ymo, ddr gana jaunuoliško, bet, kaip ir motinos pasakojimai 
vaikystėje, turėjusio įtakos viso jo gyvenimo interesams. „Vė- 
Jidu,— kalbėjo rašytojas apie vaikystę — aš iš tikrųjų šdudžiau 
lokius ir medžiojau banginius, bet viso šito nebuvo galima net 
sulyginti su tuo, kaip aš tai išgyvenau pirmą kartą — skaityda- 
mas misterį Balantiną ar kapitoną Main 'Ridą.“ Main Ridas, 
R. M. Balantinas, romano „Koralų sala“ autorius — visa tai vai- 
kystės metas. Na o dabar Stoniherste A. Konaną Doilį ypač trau- 
kia V. Skotas; jis įninka skaityti jo „„Aivenhą“. Labai daug reikš- 
mės jo literatūrinei orientacijai turėjo žymaus anglų istoriko 
T. B. Makolio „Etiudai“. Jam tai buvo viena iš tų nuoširdžių 
knygų, kurių įtaka dar ilgai jaučiama. Jį traukė T. B. Makolio 
pasakojimo būdas, istorinių paveikslų ryškumas ir portretų iš- 
raiškumas. Be to, nors tada jaunuolis šito ir negalėjo suvokti, 
T. B. Makolis patetiškai pasisakė už iškilimą to vidurinio buržua: 
zijos tarpsluoksnio, kuriam priklausė ir A. Konanas Doilis. „Etiu- 
dai" rašytojo knygų lentynoje iki pat jo gyvenimo galo užėmė 
garbingą vietą. | 

Nuo pat mokyklos laikų A. Konanas Doilis garsėjo kaip pasa- 
kotojas. Visa, kas išgirsta iš motinos, kas perskaityta, bundan- 
čios vaizduotės žaismas, — visa tai veržėsi į išorę, ir jis savo 
pasakojimais patraukdavo draugų dėmesį. Kaip rašytojas liudija 
atsiminimuose, pasakojimai trukdavo dienas ir savaites. Jis iš- 
galvodavo ką nors patrauklaus — kad vyktų mūšiai, grumtynės, 
kad lietųsi kraujas ir būtų atliekami žygdarbiai. „Saldumynai, 
kurių gaudavau dovanų, skatino mane kurti toliau — prisiminė 
jis— ir aš visada dalykiškai tardavausi dėl keksų, o tai rodo, 
kad man nuo pat gimimo buvo Iemta tapti Literatų draugijos 
nariu. Kartais mano kūrybinės galios nusilpdavo, ir naujos ener- 
gijos suteikdavo tik obuoliai. Kai pasiekdavau momentą: „Kaire 
rūnka laikydamas jos vešlias garbanas, dešine virš jos galvos jis 
mojavo peiliu, o tuo metu...“ arba: „Lėtai, lėtai vėrėsi durys, ir 
siaubo kupinu žvilgsniu vargšas markizas pamatė... — aš jdus- 
davau, kad klausytojas mano valioje.“ 

Ir pasakojimai, ir V. Skotas, ir T. B. Makolis,— visa tai buvo 
saugoma nuo mokytojų akių. 

Kad ir kaip slogu buvo pas Goderą ir Stoniherste— ir čia 
pasireiškė tvirtas A. Konano Doilio charakteris; tada „arklys“ 
buvo visai jaunas ir uoliai traukė krovinį. „Turiu pripažinti — 
Iūšė jis vėliau draugo žmonai, klausiusidi jo patarimo,— kad ne- 
manau, jog Stonihersto auklėjimo sistema yra gera, ir aš, pavyz- 
džiui, neleisčiau ten savo sūnaus, jei jį turėčiau. Jie pernelyg 
daug stengėsi pasiekti baime ir per mažai meile bei protu.“ Ir 
vis dėlto „užsispyręs mažasis mulas“ (taip rašytojas pavadino sd- 
ve) vykdė nurodymus, gaudavo pažymius ir sėkmingai baigė 
mokslą. 

A. Konanas Doilis neaprašė savo kelionės baigus koledžą į 
Londoną, „paskui į žemyną — į Austriją ir grįžtant atgal — į Pa- 
ryžių. Ir vis dėlto kaip tik tada buvo sprendžiamas jo tolesnis 
likimas. Ne tiek dėl ekonominių priežasčių, kiek iš įsitikinimų Me- 
rės Foli neapleido troškimas išleisti sūnų į dvasininkus. Austri-- 
joje jis vėl paieko į jėzuitų koledžą, iš esmės į tą pačią aplinką. 
Tačiau Paryžiuje A. Konanas Doilis susitiko savo podėdę Mišelį 
Konaną, „Menų žurnalo“ redaktorių. Manoma, kad M. Konanas, 
pats būdamas literatas, tvirtai tikėjo savo sūnėno rašytojo pa- 
šaukimu ir ryžtingai paveikė Artūro tėvus bei jį patį. Dvasinin- 
ko karjeros buvo galutinai atsisakyta. 

Stropus studentas prie knygų — toks eilinis „senojo arklio“ 
kelio simbolis. Tai Edinburgo universitetas, 1876—1881 metai. 
M. Konano autoritetas paveikė nevisiškai ir neiškart. Įtakinges- 
nis pasirodė šeimos draugo daktaro Volero žodis. Jo patariamas, 
A. Konanas Doilis nutarė tapti gydytoju ir įstojo į medicinos tad- 
kultetą. 

Kaip: tik čia ir "klausė jis Džozefo Belo, profesoriaus Rezer- 
fordo paskaitų, čia susibičiuliavo su Džordžu Badu. Ypač nuos- 
tabios buvo paskaitos daktaro Belo, kuris Edinburge buvo labaž 
populiarus. Išliko daug pasakojimų, kaip mokėjo jis pats „įspėti“ 
žmones ir kaip mokė to studentus. 

— Kas šitam žmogui, sere2 — klausinėjo jis drebantį studen- 
tą— Apžiūrėkite jį nuodugniau! Ne, nelieskite jo! Tik akimis, 
sere! Taip, akimis ir smegenimis! Kur jūsų apercepcijos gūbrys“ 
Remkitės dedukcija! 

Prie originalių Belo gabumų prisidėjo didžiulė mediko patir- 
tis. Jis, vyriausiasis Karališkųjų Edinburgo klinikų chirurgas, 
pradėjo sanitaru. Iš savo didžiulio profesinio bagažo jis meistriš- 
kai parinkdavo paciento charakterio ir ligos „raktą“. Štai kaip 

Jis samprotauja: „Priešais mus, ponai,— žvejys. Tai iškart pa- 
aiškės turint galvoje, kad net tokią karšią dieną mūsų pacientas 
ūvi aukštus batus. Niekas, išskyrus jūreivį, tokiu metų laiku 
neadvės aukštų batų. Įdegęs jo veidas rodo, kad tai sausumos pa- 
krančių žvejys, o ne tolimojo plaukiojimo jūreivis, atrandantis 
naujas žemes. Šis įdegis aisirūdo nuo vienodo klimato, taip sa- 
kant,— vietinis įdegis... Už jo žando — kramtomasis tabakas, ku- 
tį gana sėkmingai doroja. Apibendrinus visus šiuos samprotavi- 
1nus, daroma išvada, kad šis žmogus — žvejys. Be to, tai liudija 
žuvų žvynai, prilipę prie jo drabužių ir aplipę rankas. Ir paga- 
liau specifinis kvapas visiškai tiksliai rodo jo verslą.“ Ir Belas 
zetai kada apsirikdavo. 


A. Konanui Doiliui mokslas sekėsi gerai, bet nepamiršo jis ir 
diteratūros, nors literatūrinė veikla kol kas jam buvo antraeilis 
„dūlykas, pramoga, hobis. Jam, dar studentui, pasisekė kai ką 
išspausdinti. 1879 m. spalio mėnesį „„Čembers džornel“ pasirodė 
jo apsakymas „Sesaso slėnio paslaptis“, o „London sesaeti' pri- 
ėmė jo „Amerikietiškąją apysaką“. Į šiuos kūrinius niekas neat- 
kreipė dėmesio. Beje, ženklesnio pėdsako jie nepaliko nė paties 
rašytojo atminty je. 

Kiek vėliau, bet dar ankstyvais literatūrinės veiklos metais, 
„A. Konanas Doilis bendradarbiavo žurnale „Kornhil megezin“ 
4r labai tuo didžiavosi. Anksčiau jame dažnai spausdinosi 
V. M. Tekerėjus, vėliau — R. L. Stivensonas. A. Konano Doilio 
apsakymai buvo spausdinami anonimiškai — kad jaunasis au- 
torius nepatirtų recenzentų rūstybės. Ir iš tikrųjų vienas iš jų 
tvirtino: „Nuo tokių apsakymų Tekerėjus turėtų grabe apsivers- 
4i!“, tačiau kitas laikė juos vertais „,„Naujųjų arabų naktų", t. y. 
R. L. Stivensono knygos. 

Priešpaskutinių mokslo metų universitete atostogas A. Kona- 
nas Doilis praleido plaukiodamas. Jam pasisekė, mat pateko gy- 
dytoju, į laivą, vykstantį į Arktikos vandenis. Prieš jį aisivėrė 
nauji, nepaprastai įkvepiantys horizontai. 1881 m. A. Konanas 
„Doilis gavo universiteto diplomą, tapo M. B., t. y. medicinos 
bakalauru, Tuo profesinis pasirengimas. nesibaigė. Reikėjo tapti 
M. D.— medicinos daktaru. 1882—1890 m., kaip pažymima gy- 
venimo „maršrute“, vertėsi gydytojo praktika. 1882 m. jis vėl 
plaukiojo, šįsyk — po pietus, aplankė Vakarų Atriką. Kaip tik 
4uo metu tolimąsias jūras skrodė ir kitas būsimasis žymus anglų 
zašytojas, o kol kas jūreivis Džozefas Konradas, 

Anglijoje A. Konanas Doilis ne kartą keitė gyvenamąją vie- 
tą, kol pagaliau sėkmingai įsikūrė pajūrio miestelyje Sautsi. Vie- 
noje iš šio miestelio manufaktūros parduotuvių pardavėju dirbo... 
FH. Dž. Velsas. Būsimasis „„Nematomojo žmogaus“ autorius jau- 
nystėje ėjo darbo mokyklą. Minėtosios parduotuvės savininkas 
kaip tik gydėsi pas daktarą Konaną Doilį, daktaras irgi buvo nuo- 
ladtinis jo klientas, bet į pardavėją tada jis kažkaip neatkreipė dė- 
mesio. 

Baigęs universitetą, A. Konanas Doilis išgyveno dvasinį lūžė 
ir visiškai nutraukė ryšius su religija. Jam, gimusiam ir išduklė- 
tam airių katalikybės tradicijomis, tai buvo labai skausminga 
krizė. Ir vis dėlio nei katalikybė, nei anglikonų bažnyčia nepa- 
jėgė jo išlaikyti savo prieglobstyje. Tada jį ypač domino gamtos 
mokslai ir filosofija, kuriems Anglijoje aistovavo Č. Darvinas, 
T. Hekslis, H. Spenseris, Dž. Stiuartas Milis. Vėliau A. Konanas 
Doilis rašė, kad šie žmonės viską ryžtingai neigė, tačiau dorovi- 
niu požiūriu jie kur kas daugiau siūlė mainais nei atmetė, o jų 
protus išlaisvinanti jėga buvo nenugalima. 

Vaizduodamas tuometinį save „senojo arklio“ kelyje, A. Ko- 
nanas Doilis nupiešė žigūrą jaunuolio su lengvu paltu ir skrybė- 
le bei kažkokia lyg aureole, lyg debesiu virš galvos. Matyt, taž 
buvo jo svajonės ir viltys rasti savo vietą gyvenime. Ir jis daug 
pasiekė. Čia, Sautsi, per aštuonerius metus ne tik susiformavo 
gydytojas A. Konanas Doilis, bet ir pasirodė A. Konanas Doilis 
rūšytojas. Trokštamos raidės M. D. prie jo pavardės buvo pri- 
dėtos 1885 m., kai apgynė disertaciją. 1885 m. pasirodė pirmoji 
jo apysaka „Kraujo spalvos etiudas“. Su pagrindiniais šios apy- 
sūkos veikėjais rašytojas ilgai nesiskyrė. Tai buvo daktaras Vot- 
sonas ir Šerlokas Holmsas. 

„Skandalas Bohemijoje“ — pirmasis apsakymas iš „Šerloko 
Holmso nuotykių“ serijos — išspausdintas 1891 m. liepos „Strend 
megezin“, ir seklys iš Beikerio gatvės įsitvirtino šiame žurnale. 
A. Konanas Doilis kuriam laikui tapo savo personažo auka. Po 
dvejų metų jis, toks ištvermingas, sveikas ir darbingas, pradėjo 
bodėtis nuolatine būtinybe tęsti nepabaigiamą: Šerloko Holmso 
nuotykių grandinę. „Mieloji motule,— pranešė jis Merei Foli vie-- 
name laiške — <...> aš nutariau nužudyti Šerloką Holmsą. Jis: 
atitraukia mane nuo daug svarbesnių dalykų.“ „Kraugeriškas“ 
troškimas buvo įvykdytas: apsakyme „Paskutinė Holmso byla“ 
(1893) Šerlokas Holmsas žūva per grumtynes su profesoriumi Mo- 

aiarčiu. Bet pasirodė, kad aisikratyti skaitančios publikos numy- 
žėtinio ne taip jdu lengva. Ir nors apsakymo pabaigoje pabrėžti- 
mai pažymėta, kad ekspertai buvo vienos nuomonės dėl dviejų 
žiaurių varžovų kovos ant baisios prarajos krašto baigties, nors 
buvo sakoma, kad pastangos rasti užsimušusiųjų kūnus buvo be- 
vaisės, vis dėlio po dešimties metų Šerloką io teko prikel- 
4i iš mirusiųjų. 

Iš viso Šerlokas Holmsas pasirodė keturiuose romanuose ir 
penkiasdešimt šešiuose apsakymuose, sudėtuose į penkis rinki- 
nius. Paskutinis apsakymų rinkinys — „Paskutinis jo pasisveiki- 
nimas" — išėjo 1927 m. 

Vertėtų pažymėti, kad žodį, skirtą Šerlokui Holmsui, leidėjai 
vertino dešimikart brangiau nei paties autoriaus žodį, apibūdi- 
nantį Čelendžerį ar brigadininką Žerdrą — jo mokslinės iantas- 
žikos ir istorinių kūrinių veikėjus. Pirmuoju atveju kaina — 10 
šilingų, visais kitais atvejais — 1 šilingas. 

A. Konanas Doilis su dideliu entuziazmu domėjosi istorinėmis 
4emomis. Pirmasis istorinis jo romanas pasirodė iškart po „„Krau- 
jo spalvos etiudo“. Paskui išėjo numylėtoji paties A. Konano 
Doilio knyga — romanas „Baltoji kuopa“ apie XIV a. Anglijos 
įstoriją. 

1901—1902 m. žurnale „Strend megezin“ A. Konanas Doilis 
išspausdino tam tikra prasme pavyzdinę apysaką „Baskervilių 
Šuo. 

Pirmasis iš žymių rašytojų į pradedančiojo rašytojo talentą 
dėmesį atkreipė O. Vaildas. Vėliau jie abu susitiko pas žurnalo 
„Lipinkots megezin“ redaktorių. Šis susitikimas tapo vienu iš 
ryškiausių A. Konano Doilio gyvenime. O. Vaildas dominavo prie 
stalo, ir nors bendras pokalbis labiau panėšėjo į jo vieno mono- 
logą, visa tai atrodė natūralu, ir jis buvo laikomas teisėtu val- 
dovu, sugebančiu patraukti klausytojus. 

Redaktorius pasiūlė, kad kiekvienas iš jų pateiktų jo žurnalui 
po vieną kūrinį. O. Vaildas tada parašė „Doriano Grėjaus port- 
retą", o A. Konanas Doilis — „Keturių ženklą . 

1891 m. A. Konanas Doilis nustojo dirbti gydytoju. Jo profe- 
sija tapo literatūra. Jis toliau keliavo. Apsilankė Europoje: Švei- 
carijoje, Davose, susipažino su R. Kiplingu. A. Konanas Doilis 
labai įvertino R. Kiplingo eilėraščius, bet čia pat pavydžiai pa- 
sūkė: „didelį prozos kūrinį parašyti jis nepajėgs...“ Norvegijoje 
jis lankėsi kartu su Džeromu K. Džeromu, kuris apie tą kelionę 

paliko smagius prisiminimus, panašius į „Trise valtimi“. A. Ko- 
nanas Doilis perplaukė vandenyną ir aplankė Jungtines Valstijas, 
kur skaitė viešas paskaitas ir savo kūrinius, Buvo ir Egipte. 

Išmėgino A. Konanas Doilis savo jėgas ir“ dramaturgijoje. Jo 
pjesė „Vaterlo“ (1894—1895), kurioje pagrindinį vaidmenį atliko 
žymusis anglų aktorius H. Irvingas, labai sėkmingai buvo vaidi- 
nama Bristolyje ir Londone. Amžininkas, matęs šią pjesę, dieno- 
raštyje rašė: „Naujoji pjesė — nepaprasta sėkmė. Henris Irvin- 
gas — nuostabus ir didingas. Visi juokėsi ir verkė. Puikiai pa-- 
vaizduota senatvė. Aštuoniskart iškviestas finale“. 

Buvo pastatytos ir dvi inscenizacijos apsakymų apie Šerloką 
Holmsą motyvais: viena — JAV, kita — Anglijoje. A. Konanas 
Doilis buvo pirmosios iš jų konsultantas ir užjūryje atsakinėjo į 
režisieriaus klausimus: „Ar galima Šerloką Holmsą apvesdinti?“ — 
„Darykite, ką norite!“ Pats A. Konanas Doilis parašė pjesę pa- 
gal apsakymą „Margoji juosta“. Ir jam pačiam, ir recenzentams. 
atrodė, kad spektaklis iš esmės pasisekęs. Šerloko Holmso vaid- 
menį puikiai atliko Sentsberis. Rašytojas manė, kad šis aktorius 
labiausiai atitinka jo paties supratimą, kokia turi būti žymiojo 
seklio išorė ir manieros, Autoriaus ir spaudos nuomonės išsiskyrė 
dėl vieno netikėto dalyko. Apsakymo intrigoje svarbiausias yra 
nuodingos gyvatės vaidmuo. Rašytojas ketino kiek galima labiau 
piriblokšti ir išgąsdinti žiūrovus, tad pasitelkė spektaklyje gyvą 
„ūtlikėją“. Rezultatas buvo nelauktas — salėje niekas netikėjo, 
kad tai tikra gyvatė. Vienas žurnalas rašė: „(Visą spektaklį darko 
bjauri gyvatės iškamša“. A. Konanas Doilis savo ruožtu piktino- 
si: „Norėtųsi, kad šis rašeiva iš arčiau susipažintų su td „iškam- 
ša'!' Jis pasirinkdavo vis kitas gyvates, bet, kaip prisipažino, vi- 
sos jos buvo blogos „artistės“. Teko pasinaudoti paprastu teatro 
rekvizitu ir pakabinti tikrą muliažą. Etektas buvo nepaprastas. 
Laikraščiai rašė: „Scenoje puikiai jaučiasi tikra gyvatė“. Toks 
tat ironiškas faktinės ir teatro tiesos santykis! 

„Rodni Stounas“ buvo kūrinys, kurį mėgo pats autorius. Kny- 
goje susietos trys rašytojui ypač artimos temos: Anglijos istori- 
ja, sportas ir paslaptingumas, verčiantis spėlioti ir aiškintis. Bok- 
so ringas — centras, pritrūukiantis įvairių sluoksnių žmones — 
leido A. Konanui Doiliui nevaržomam pavaizduoti ir žymius is- 
torinius veikėjus, ir išgalvotus žmones, t. y. parodyti tikroviškas 
1810 m. Anglijos buities scenas. Romanas artimas rašytojo kny- 
goms apie Napoleono laikų karus, nors „Rodni Stoune“ šie ka- 

rai vaizduojami kaip prisiminimai. Romane tariamas generolo Bo- 
napario vardas, rėgima šmėkštelint admirolą Kolingvudą ir pati 
Nelsoną — Trafalgaro mūšio didvyrius. Be to, prieš skaitytojus 
iškyla dramaturgas Ričardas Šeridanas — „Blogio mokyklos“ au-- 
torius, pamokslininkas Foksas, princas regentas ir pagaliau to me- 
to bokso įžymybės — legendiniai boksininkai Bo Brumelis, Džu- 
nijus ir kiti. 

Užsibrėžęs pavaizduoti 1810 metus, A. Konanas Doilis 
pradėjo rašyti pjesę. Iš pradžių su juo bendradarbiavo jo gimi- 
naitis Hornungas, bet vėliau A. Konanas Doilis dirbo vienas. Pje- 
sė buvo pavadinta „Temperlių namais“ ir skirta, kaip ir pirmes- 
nis rūšytojo dramaturginis bandymas „Vaterlo“ (1894), žymiajam | 
anglų aktoriui Henriui Irvingui. „Ringo melodrama“ — taip pje- 
sę apibūdino pats A. Konanas Doilis; joje 4 ilgi veiksmai ir 34 
veikiantieji asmenys. Didžiausius sunkumus teatrui kėlė daugybė 
bokso dvikovų; jos buvo būtina ir reikšminga veiksmo dalis. Ši- 
tokio spektaklio pastatymo išlaidos būtų buvusios tokios didelės, 
kad joks statytojas tam nesiryžo. 

Tad ilgą laiką „Temperlių namai“ gulėjo ant rašytojo darbo 
stalo. Tik 1910 m. teatre „Adelfi' pjesė išvydo rampos šviesą, 
deja, neilgam ir be ženklios sėkmės. „Bijau, kad damas suglu- 
mins sporio epizodai“, — rašė A. Konanas Doilis prieš spektaklį. 
Ir iš tikrųjų dailiosios lyties atstovės salėje nesidomėjo natūralis- 
tinėmis kumštynėmis. Daugiausia tai ir lėmė, kad „Temperlių na- 
mai“ buvo prastai įvertinti. Be to, nesėkmės priežastimi rašytojo 
biograiai laiko teatro krizę ir karaliaus Eduardo VII mirtį. 

Dar dešimtajame XIX a. dešimtmetyje, dirbdamas prie pjesės 
ir studijuodamas regentų laikus, A. Konanas Doilis ketino šia 
medžiaga pasiremti kurdamas romaną. Apie tai jis rašė laiške 
motinai 1894 m. rugsėjo mėnesį. Kadangi „„Temperlių namai“ pa- 
garsėjo vėliau, nei pasirodė „Rodni Stounas“, buvo manoma, kad 
pjesė yra romano inscenizacija. Netgi remiantis pačiais paskuti- 
niais ir išsamiausidis duomenimis iš rašytojo archyvo, negalima 
gauti tikslaus atsakymo į šį klausimą. Pjeras Nordonas, kuriam 
buvo prieinami A. Konano Doilio rankraščiai, linkęs manyti, kad 
kaip tik pjesė atsirado anksčiau ir tapo romano pagrindu. Rašy- 
tojas tada lankėsi Šveicarijoje; iš Davoso jis išvažiavo į Ko, kur 
baigė „Brigadininko Žeradro nuotykius“ ir pradėjo „Temperlių na-- 
mus“. Čia jis pardšė ir pirmuosius „Rodni Stouno“ skyrius. 
1895 m. rugpjūčio mėnesį jau buvo baigta didžioji romano dalis.. 

A. Konanas. Doilis apibūdino „Rodni Stouną“ kaip „bokso kny- 
9. 
| „Kiek žinau, apie tai niekas nėra rūšęs— sakė laiške drau- 
gui— O, beje, boksas — tipiška anglosaksų sporto šaka, ir ja 
anksčiau niekada nebuvo domimasi šalyse, kur nevartojama ang- 
lų kalba; šis sportas, man regis, populiarus ir dabar, nors yra 
patekęs į tokią baisią padėtį. Anksčiau tai buvo kilnus, grakštus 
sportas ir garbinga kova. Jei kalbėtume apie drąsą ir ištvermę, 
„kurios čia būtinos, tai aš, pavyzdžiui, verčiau kdučiausi turnyre su 
ietimi ir kalaviju, o ne kamuočiaus boksuodamasis su geru var- 
žovu 100 raundų. Tikiuosi, kai knyga pateks į jūsų rankas, pa- 
matysite, jog ji įdomi.“ | 

Pažymėtina, kad romanas daug prisidėjo prie bokso Angli- 
joje populiarumo, kuris praėjusio amžiaus paskutiniame dešimt- 
metyje buvo smukęs. Bokso tema nebuvo populiari, ir tik rem- 
damasis Šerloko Holmso autoriaus autoritetu, A. Konanas Doilis 
sugebėjo įtikinti žurnalo „„Strend megezin“ redaktorius spausdin- 
ti „Rodni Stouną“. 

Kaip visada, kai tik rašydavo istorine tema, A. Konanas Doi- 
lis sėdėjo apsikrovęs knygomis, ieškojo detalių, stengėsi atkurti 
praėjusią epochą. Jis kruopščiai stengėsi sužinoti, kdip žmonės 
rengėsi, kaip elgėsi, kuo domėjosi, kaip važinėjo — kokiais eki- 
pažais, kokiais arkliais, kokiais pakinktais, kaip tada atrodė bok- 
saūs. A. Kuprinas, pavyzdžiui, visiškai pasikliovė A. Konano Doi- 
lio kūriniuose esančiomis specialiomis bokso istorijos žiniomis 
(žr. jo apsakymą „Citrinos žievelė“ ). | 

„Tau bus malonu sužinoti — rašė A. Konanas Doilis motinai 
1895 m. rugsėjo mėnesį — kad aš baigiau savo knygą. Ketinu ją 
pavadinti „Rodni Stounas. Bokso praeitis“. Iš esmės aš ja paten- 
kintas...“ 

1896 m. romanas išspausdintas žurnale „Strend megezin“, ir 
tais pačiais metais išėjo atskira knyga. 

„Rodni Stounas“, žinoma, daugiau nei „bokso Knyga“, nors 
kaip tik skyriai ir epizodai apie boksą parašyti ypač pakiliai. Re- 
cenzentų ir vėlesnių tyrėjų nuomone, istoriniai veikėjai — dra- 
maturgas Šeridanas, admirolas Nelsonas ir kiti — ne tokie ryškūs 
"kaip realiai egzistavę dr išgalvoti boksininkai. Bet platus is- 
torinis fonas daro romaną reikšmingą. Epochos atmosferą suku- 
ria kovų ringe ir politinių intrigų junginys. Autoriaus mintis aiš- 
kiai ir kartu be perdėto įkyrumo išreikšta boksininkų pietų sce- 

noje: susodinęs juos — ir aukštus bokso globėjus, ir praktikus; 
ir šiaip to meto aistruolius — prie vieno stalo, A. Konanas Doi- 
lis sukūrė kažką panašaus į viduramžių puotą. Įvardydamas val- 
"gius, pabrėždamas patiekalų tradiciškumą ir senoviškumą, rašy- 
tojas tarsi suartina pačius įvairiausius laikus: jis visomis galio- 
mis siekia vieno — kad amžininkai pajustų gyvą, vientisą ir bran-- 
gų praeities palikimą. 

Jau savo dienų saulėlydyje A. Konanas Doilis susitiko su žy- 
miu režisieriumi Alfredu Hičkoku, kuris pagal jo scenarijų su- 
kūrė filmą „Ringas“ (1927). 

1900 metai — Anglų-būrų karas. A. Konanas Doilis vėl gydy- 
tojas. Jis savo noru tapo turtingo filantropo įkurtos lauko ligo- 
ninės vyriausiuoju chirurgu. „„Reikalas tas— rašė jis Merei Fo- 
li — kad, man regis, aš: sugebu labai smarkiai veikti jaunuolius, 
ypač jaunus, atletiškus, sportiškus žmones (kaip ir Kiplingas). Jei- 
gu jau taip yra, reikia, kad kaip tik aš būčiau jiems pavyzdys.. 
Svarbu ne tai, kad man jau 40 metų, nors aš, kaip visada, visiš- 
kai sveikas, bet tai, kokį poveikį galiu daryti jaunimui.“ Grįžęs: 
iš fronto, jis padarė savo, kaip rašytojo, ataskaitą apie karą — 
parūšė knygą, sukėlusią platų atgarsį visuomenėje ir politikų. 
sluoksniuose. j 

A. Konanas Doilis išleido dar vieną knygą „Karas Pietų At- 
rikoje; jo esmė ir įvykiai“ (1902), kur glaustai išdėstė savo po- 
žiūrį. Jis labai suartėjo su aukštųjų Anglijos politikų sluoksniu. 
Gavo riterio titulą, tapo seru. Dukart — 1901 ir 1906 m.— jis ba-- 
lotiravosi rinkimuose Edinburgo apygardoje, deja, abukart ne- 
sėkmingai. Tačiau tai neatšaldė ir neišsėmė rašytojo visuomeni- 
nio patoso. Savo neeilinę „energiją jis nukreipė į kitą sritį. Su 
pavydėtinu aikaklumu ir visiškai be atlyginimo A. Konanas Doi- 
lis reiškėsi kaip advokatas kažkokio Džordžo Edalžio, kuris 
1903 m. buvo nuteistas 7 metus kalėjimo. Jo bylą surezgė poli- 
cija. Tai sužinojęs 1906 m.,, A. Konanas Doilis 1907 m. sausio“ 
mėnesį „„Deili telegraf“ paskelbė seriją straipsnių, ėmėsi kitų ener- 
gingų veiksmų ir pasiekė, kad jo globotinis būtų visiškai išlais-- 
vintas, | 

Baigiantis 1900-iesiems, A. Konanas Doilis smarkiai įsitraukė 
į visuomeninį koniliktą dėl Belgijos politikos Konge. Dabar jis 
nuodugniai pasmerkė kolonijinę politiką, beje, kaip tik Belgijos, 
kuri nuolat pažeisdavo keletą susitarimų dėl Kongo, susijusių su 
Anglija ir Prancūzija. Kai jo iškeltus kaltinimus buvo mėginama 

paneigti, tvirtinant, kad jis tendencingai nušvietęs faktus, norė- 
damas paremti vien Anglijos interesus, A. Konanas Doilis atsakė“ 
taip: „Belgija nevaldė savo kolonijos. Ji tiesiog spaudė iš jos sy- 
vus, jėga versdama vietos gyventojus plukdyti į Antverpeną vi- 
sū, kas bent kiek vertinga". A. Konanas Doilis iš tikrųjų pateikė 
zimtą kaltinamąją medžiagą, nupiešė kolonijinės Belgijos valdžios 
nežmoniškumo ir savivalės paveikslą, žodžiu, tai, kas pasakyta 
knygos pavadinimu — „„Nusikaltimą Konge“ (1909). 

Šią knygą A. Konanas Doilis parašė per savaitę: jį nepapras- 
dai sudomino Kongo incidentas. Netgi kai kurie žymūs politikai 
Kongo įvykiais susidomėjo tik perskaitę šią jo knygą. Iš kitų 
anglų ir amerikiečių rašytojų Kongo problemą dar nagrinėjo Džo- 
zefas Konradas, bet kur kas ne taip aktyviai. Markas Tvenas jau 
sunkiai sirgo, nors dar paprašė perduoti A. Konanui Doiliui, kad- 
su įdomumu perskaitė jo knygą. Savotišką poziciją užėmė R. Kip- 
lingas, kuris į kolonijinę temą reagavo ypač jautriai. Jis žinojo, 
kas dedasi Konge. Perskaitęs A. Konano Doilio knygą, įvertino 
jo informuotumą bei kaltinamąjį patosą. Vis dėlto pats R. Kip- 
lingas nebuvo linkęs energingai veikti pasaulio nuomonės. Jis 
tvirtino, kad jei koniliktas išaugs, tai juk nepakaks vien pate- 
tiškais šūksniais reikšti artimo meilę. „O jei staiga,— tęsė jis — 
Belgija pasiūlys mums pasirūpinti savo pačių reikalais (pridurda- 
ma keletą nemalonių su Indija susijusių pastabų), ką mes tada da- 
rysim?“ Pagaliau Vokietija gali priglausti Belgiją po savo spar- 
nu, vaizduodama „ginanti engiamas tautas“. Ir tada,— baigė Kip- 
lingas,— viską lems tik paprasta kareivių šautuvų ir galingų 
laivų aritmetika: „Tarptautinės sutartys nevertos popieriaus, ku- 
xziame jos parašytos, kai jų tekstus redaguoja Vokietija“. 

A. Konanas Doilis nekreipė dėmesio į šiuos būgštavimus ir 
tolidūu viešai gynė savo požiūrį. Tais metais jis dirbo ir prie gro- 
žinių kūrinių. Pasirodė mokslinės fantastikos apysakos „„Paslaptin- 
ga šalis" (1912) ir „Nuodinga juosta“ (1913). Jose išryškėjo dar 
vienas charakteris, dar viena asmenybė, kuri, kaip tam tikras 
žmogaus tipas, nuolat domino rašytoją — profesorius Čelendžeris 
su savo pašėlimu, keistenybėmis ir kartu nepalaužiamu tikslo sie- 
kimu. Kaip tik tada parašyta paskutinė iš detektyvinių A. Konano 
Doilio apysakų — „Siaubo slėnis“, kur ir vėl darbavosi Šerlokas 
Holmsas, be to, pasirodė seklys Mak Murdas, arba Berdis Ed- 
vardsas, beje, savo veiksmais panašus į provokuojantį agentą. 
Negalima sutikti su vieno iš pagrindinių A. Konano Doilio bio- 

grafų Dž. D. Karo nuomone, kad „Siaubo slėnis“ — kone viena 
iš geriausių šio žanro rašytojo knygų. Atvirkščiai, iš šios apysa- 
kos matyti, kaip galų gale išseko detektyvo gyslelė, taip ilgai ir 
nenuilstamai rašytojo plėtota. Didvyrio aureolė virš Šerloko Holm- 
so asmenybės taip ilgai tvyrojo todėl, kad tai buvo įdomus žmo- 
gus ir savo amato meistras. Mak Murdas — smulkmeniškas, įky- 
rus ir visiškai nevertas būti garsiojo Beikerio gatvės kabineto 
gyventojo įpėdiniu. 

Nors rašytojas daug laiko skyrė literatūrai, bet nepamiršo ir 
sporto. Jis ne tik ilsėdavosi ar tausojo savo jėgas, bet vėlgi ėmė- 
si organizacijos bei propagandos. Ne veltui gremėzdišką vežimą, 
kurį traukia „senas arklys“, vainikuoja bokso pirštinės, golfo 1az- 
dos ir slidės. 

1911 m. vasarą A. Konanas Doilis išvyko į Vokietiją dalyvau- 
ti Anglijos ir Vokietijos automobilių žygyje. Čia jį užklupo va- 
dinamasis Agadyro incidentas, t. y. vokiečių karo ldivo išpuolis, 
kuris bylojo apie artėjančią Europos katastrofą. „Tai kažką reiš- 
kia!“ — rašė tada A. Konanas Doilis, bet žygį vis dėlio baigė. 

Prasidėjus Pirmajam pasauliniam karui, rašytojas, kuriam su- 
kako penkiasdešimt penkeri metai, vėl buvo pasirengęs tapti sa- 
vanoriu ir vėl pajuto veterano, privalančio rodyti pavyzdį, mi- 
siją. „Man duotas tik vienas gyvenimas, — rašė jis broliui Inesuž 
Doiliui, būsimajam generolui —ir čia yra galimybė patirti ne- 
paprastus išbandymus, kurie gali išganingai paveikti kitus.“ Jo 
pageidavimas buvo atmestas. Kad ir kaip ten buvo, bet tuo metu 
kariniame anglų laivyne plaukiojo traleris, kurio pavadinimas — 
„Konanas Doilis. O svarbiausia — A. Konano Doilio sūnus, bro-- 
lis, du giminaičiai, žentas, žmonos brolis išėjo į frontą. Ir visi žu- 
vo. Sūnus Kingslis buvo sužeistas į gerklę prie Somo, ir kelios 
valandos iki paliaubų mirė nuo plaučių uždegimo. Toks pat li- 
kimas ištiko ir brolį Inesą. 

Visą karo metą A. Konanas Doilis rašė nenuleisdamas rankų. 
Dar karštais pėdsakais jis kūrė šio neturinčio pavyzdžio pasau- 
lio sukrėtimo metraštį. Jo „Anglijos kariuomenės veiksmų Pran- 
cūzijoje ir Flandrijoje istorija“ pradėta spausdinti 1916 m., kaž 
dar griaudėjo karas, o 1920 m. jau išleisti 6 tomai. 

A. Konanui Doiliui buvo pasiūlyta aplankyti frontą. Kaip šios: 
kelionės rezultatas parašyta knyga „Trijuose frontuose“ (1916). 
Jis aplankė Anglijos, Italijos ir Prancūzijos kariuomenes, t. y. pa- 
buvo pozicijose, kuriose tuo metu kovėsi būsimieji romanų „Ug- 

nis“, „Didvyrio mirtis“, „Atsisveikinimas su ginklais“ autoriai. Ži- 
noma, A. Konanas Doilis negalėjo patirti nei Anri Barbiuso revo- 
Jiucinio patoso, nei R. Oldingtono ar E. Hemingvėjaus nusivylimo 
kartėlio. Jis žvelgė visai kitomis akimis. Pats pasiryžęs mirti ir 
patyręs šiliek artimųjų netekčių, tame, kas vyksta, jis regėjo he- 
IOjišką tragizmą. 

Apsirengęs savo senuoju munduru, prisisegęs ordiną, A. Ko- 
„nanas Doilis, vėl trumpam tapęs kareiviu, tarsi suaugo su armi- 
ja. Jis lankėsi priešakinėse linijose, landžiojo po apkasus. „Iš 
Aronto sunku rašyti, — pažymėjo jis— Esama tokių mandagių, bet 
„nepermaldaujamų džentelmenų, kurie gali išsakyti savo nuomo- 
„nę, ir tai privers „šiek tiek supaprastinti stilių“. Jis puikiai su- 
„prato, kad net ir nusiteikus optimistiškai bei geranoriškai, padė- 
tis kur kas sunkesnė, nei nurodoma oficialiuose pareiškimuose. 
„Bet pats jis buvo kupinas karingo dvasios pakilimo, ir tai savitai 
nuspalvino jo požiūrį į armijos šiokiadienius ir kareivių nuotai- 
„kas. 

A. Konanas Doilis neieškojo vienatvės, nepatyrė vidinio at- 

siskyrimo. Atvirkščiai, rašytojas visada mėgo būti tarp žmonių. 
Ir jeigu jis retkarčiais gindavo tam tikrą savo poziciją, tai tik 
„nesikertančią su visuotinėmis nuostatomis, neprieštaraujančią 
joms. Siekdamas įtikinti, kad jį, penkiasdešimt penkerių metų vy- 
ziškį, siųstų į frontą, A. Konanas Doilis, be kita ko, rėmėsi savo 
pranašumu, kad jo dar ganėtinai galingas balsas, galintis patrauk- 
Li kareivius. 
„ Net ir „kietasis“ Kiplingas, taip pat linkęs valstybiškai mąs- 
tyti, ir tas retkarčiais likdavo nuošaly. Na o A. Konanas Doilis 
visada būdavo gatvėse, tarp žmonių. Jis įtikinėjo vyriausybę ir 
vertė ją pakeisti savo požiūrį, ginčijosi su generolais, grūmėsi 
su teisėjais, rūšė į laikraščius, konfliktavo su plunksnos draugais, 
tačiau visada likdavo su jais. 

Vis dėlto A. Konanas Doilis savo demokratines pažiūras reiškė 
atsargiai, neperžengdamas ribos. Jo paties luomo dvasia buvo gy- 
va, ir tuo jis skyrėsi nuo H. Velso. „Laiko mašinos“ autorius bend- 
raudavo paprastai, neturėjo nė kruopelytės to, ką galėtum vadin- 
ti snobizmu. „Jūs, regis, kažkada Liphuke žaidėte kriketą?“ — 
kartą jis paklausė A. Konano Doilio. Tas patvirtino, kad taip. „O 
„dr jūs kartais nepastebėjote senuko profesionalo, aikštės savinin- 
ko“? A. Konanas Doilis prisiminė ir senuką. „Tai buvo mano tė- 
vas“, — pasakė H. Velsas. A. Konanas Doilis buvo priblokštas. 

Tačiau, kai būdavo kalbama apie karišką ar bent jau sportinį 
solidarumą, A. Konanas Doilis likdavo „paprastas žmogus“, lin-- 
kęs išgyventi bendrą likimą. 

Jis buvo ryžtingas, sveikos prigimties opiimistas, ir simboliš-- 
ka, kad po jo mirties buvo rastas vokas su užrašais, kur sakoma: 
„Man nebaisus tas blogis, kurį gali padaryti žmogus". 

Bet greičiausiai karo metų išbandymai vis dėlto pakirto A. Ko-- 
naną Doilį. Kaip tik baigiantis karui, jis, tarsi ieškodamas, kaip 
atsikratyti slogios nuotaikos, metasi į spiritizmą. Šitoks tvirtas ir 
redlistiškas žmogus staiga susidomi tokiais kūriniais kaip Mejer- 
so knyga „Žmogaus asmenybė ir jos tolesnis gyvenimas po kūno- 
mirties“. A. Konano Doilio biografas prancūzas Pjeras Nordonas,. 
vienintelis, kuris galėjo prieiti prie nepublikuotų šeimyninių ra- 
šytojo archyvų, pavadino klausimą, susijusį su šia jo gyvenimo- 
puse, delikačiu. Tam greičiausiai buvo rimtų asmeninių motyvų. 
Rafaelis Sabatinis, „„kapitono Blado odisėjos“ autorius, pasakojo, 
Rafaelis Sabatinis, „Kapitono Blado odisėjos“ autorius, pasakojo, 
nusiraminimo ieškoti spiritizme. 

Asmeniniai motyvai, ypač artimųjų žūtis, paveikė rašytojo 
galvoseną, nors buvo ir kitų svarbių priežūsčių. A, Konaną Doilį 
jaudino didėjantys socialiniai prieštaravimai ir klasiniai konilik- 
tai. Jis išgyveno tam tikrą vidinę krizę, kai pajuto, kad virš bur- 
žuazijos egzistencijos pakibo Ilemtingų sukrėtimų pavojus, 0 jis: 
nematė redlios, jo įsitikinimus atitinkančios išeities. Kaip tik su 
šia būkle ir susijęs susidomėjimas spiritizmu. Beje, tdi rodo ir 
mokslinės fantastikos kūriniai, parašyti gyvenimo gale. 

1924 m. A. Konanas Doilis išleido savo ,„Atsiminimus ir nuo- 
tykius“. 1929 m. pasirodė jo mokslinės fantastikos apysaka „„Ma-- 
rūkoto bedugnė“. 

Trečiojo šio amžiaus dešimtmečio pabaigoje A. Konanas Doi-- 
lis apsilankė Australijoje, o likus vos metams iki mirties, skaitė 
paskaitas Pietų Afrikoje ir Norvegijoje. Grįžti iš Oslo be kiltų 
pagalbos jis jau nebepajėgė. „Senas kuinas ilgai traukė sunkų 
vežimą. Bet jį gerai prižiūrėjo. Svarbu, kad jis šešias savaites. 
būtų arklidėje, tada dar šešis mėnesius ganytųsi pievoje — ir“ 
vėl jis gali leistis į kelionę“ — taip manė A. Konano Doilio pa- 
vaizduoti gydytojai — veterinarai, Vis dėlto „senojo arklio“ ke-- 
lias nešvengiamai ėjo į pabaigą. Ir piešinėlis — ligonis lovo- 
ję — su 1930 metų data buvo paskutinis. Tais metais rašytojas 
mirė. 

Pomirtiniai Šerloko Holmso kūrėjo reikalai susiklostė iš es- 
amės taip pat sėkmingai, kaip greitai ir natūraliai kilo A. Konano 
Doilio šlovė jam gyvam esant. Šerlokas Holmsas ir jo palydovas 
daktaras Votsonas varžėsi populiarumu su V. Šekspyro ir Č. Di- 
„kenso personažais. Tai nereiškia, kad norima patį A. Konaną Doi- 
lį pastatyti greta anglų literatūros milžinų, bet šie du personažai 
4š tikrųjų atrodė tokie pat realūs, kaip ir misteris Pikvikas dar 
Semas Veleris. Anglai puikiai atmena, kad Hempstedo tvenkiniai 
Londone — tai tie patys, kur Pikviko klubo nariai tyrė dyglės 
gyvenimą, bet tautos atmintyje neprasčiau išsilaikė ir pavadini- 
„mai gatvių, viešbučių, susijusių su Šerloko Holmso vardu ir jo 
„paieškomis. Įdomu, kad kartais kalbama, esą žymiojo seklio ka- 
bineto apstatymas perkeltas iš Beikerio gatvės į specialų memo- 
rialinį Šerioko Holmso klubo kambarį netoli Skotland Jardo. Ko- 
dėl „perkeltas?“ Argi kada nors Beikerio gatvėje gyveno Šerlo- 
kas Holmsas? Sunku patikėti, kad ne. Ir tai — puikiausias viso 
ilgo rašytojo gyvenimo ir veiklos sėkmės paliudijimas. | 

A. Konanas Doilis kaip- rašytojas subrendo tuo metu, kai Ang- 
dijoje plėtojosi literatūrinė kryptis, vadinama neoromantizmu, t. y. 
romantizmu, kuris skyrėsi nuo pirmųjų pradėjusio amžiaus dešimt- 
mečių romantizmo bei buvo visiškai kitoks nei natūralizmas ir 
simbolizmas — dvi kitos kryptys, susiformavusios paskutiniame 
XIX šimtmečio trečdalyje. R. L. Stivensono „Lobių sala“ (1883) — 
„pirmasis ir pavyzdinis neoromantizmo kūrinys. Neoromantikas 
buvo Dž. Konradas ir keletas mažiau žymių rašytojų; iš jų vienu 
metu ypač populiarus buvo H. R. Hagardas, romanų „Montesu- 
mos duktė“, „Karaliaus Saliamono kasyklos“ autorius. 

„Kaip įgriso visa, kas ištežę, ir taip norisi mums ko nors tvir- 
to ir ryškaus',— taip keliais žodžiais R. L. Stivensonas. išreiškė 
neoromantikų troškimus. Jo nepatenkino prislėgia dekadentų 
nuotaika, jų liūdesys, uždarumas, jis protestavo ir prieš pasigai- 
Jėtiną, skurdų natūralistų buities aprašinė jimą. 

Pačiam tos epochos Anglijos gyvenimui buvo būdingas kažkoks 
proziškumas, pilkas dalykiškumas, vertelgiškas prakticizmas, žo- 
džiu, dvasinis skurdumas, kuris vedė į neviltį O. Vaildą, Anglijos 
dekadentų mokyklos vadovą. 

„Nuolatinis asmenybės, skonio, tono sumenkinimas, interesų 
skurdumas, energijos stoka... Viskas susmulkėja, tampa viduti- 
niška, prekeiviška, nuvalkiota, galimas daiktas, „padoru“, bet nie- 
kinga',— taip dar XIX a. šeštajame dešimtmetyje kartu su Isto- 

ziku, ekonomistu ir filosofu Dž. Milemu buržuazinės minios atė- 
jimą regėjo A. Gercenas. „Padorumas“, kaip matome, rašomas su 
kabutėmis, nes tai tik kontoros knygos „padorumas“, sandėrio 
„gdorovingumas“, pirkimo ir pardavimo „garbingumas“, reikalų 
tvarkymo „kokybė“. Baigiantis amžiui, šis procesas tapo dar ryš- 
kesnis. 

Natūralistai visą šį procesą atspindėjo tiesiogiai, tuo pačiu 
metu jam nevalingai paklusdami. Protokoliškai lėkštas, o ne kū- 
rybiškai transformuotas faktas žlugdė kūrybinę mintį. Tiesa, ku- 
rią išreiškė ši literatūra, buvo kažkokia vienpusė, paviršutiniška. 
Ji netyrė gyvenimo. Vis dėlio natūralizmas turėjo šalininkų. Ja- 
me buvo matomas moksliškumo, pozityvizmo, kurie tada plačiai 
ir stipriai veikė protus, literatūrinis atitikmuo. Ši literatūra Įai- 
kyta prieinama ir būtina demokratiškam skaitytojui. Kai pasiro- 
dė, pavyzdžiui, Džordžo Duglo romanas „Namas žaliomis langi- 
nėmis“, Arnoldas Benetas, vienas iš žymiausių anglų rašytojų, 
kurį kritikai neretai priskirdavo natūralistams, primygtinai patarė 
H. Dž. Velsui aikreiptii dėmesį į šią knygą, vadindamas ją „pir- 
muoju realistiniu škotų romanu“, „Tai ne aukščiausia Klasė, — 
pripažino A. Benetas,— bet... tu pirmąkart gyvenime pamatysi 
Skotiją“" „Velniškas pilkumas— atsiliepė H. Dž. Velsas apie 
„Namą žaliomis langinėmis“. 

Natūralistai savo nuopelnu laikė drąsą, kuri jiems leido pa- 
žeisti pagrindinę buržuazinio padorumo taisyklę — „knyga turi 
būti parašyta taip, kad ją skaitant netektų rausti kaip jaunutei 
mergaitei'. Šia prasme tipiška buvo polemika dėl vieno iš žy- 
miausių anglų. natūralistų, talentingo rašytojo Džordžo Muro ro- 
mano „Estera Voters“. Šioje polemikoje dalyvavo ir A. Konanas 
Doilis. Jis gynė romaną pabrėždamas, kad literatūra kuriama ne 
vien jaunutėms merginoms, kad rašytojai sprendžia kur kas rim- 
tesnius uždavinius. Kai Džordžas Muras ir jo knyga buvo tiesiog 
pradėti persekioti, A. Konanas Doilis drąsiai stojo į grumtynes. 
Jis demonstratyviai gynė romaną ir rašytojo teisę kalbėti tai, ką 
jis mano būtina. Vis dėlio jo apologijoje iš tikrųjų nėra tokio 
stipraus kūrybinio suvokimo kaip Džordžo Muro, A. Konanas Doi- 
lis — jo gynėjas, o ne bendražygis. 

Neoromantikai nepritarė natūralistų pomėgiui vaizduoti bui- 
tinę aplinką, žemiškus veikėjus, „mažus žmones“. Jie ieškojo 
spalvingų herojų, neįprastų aplinkybių, audringų įvy kių. 

Neoromantikų fantazija plėtojosi keliomis kryptimis: jie kvie- 
tė skaitytojus arba į praeitį, arba į tolimas žemes. Jie nebūtinaž 
nutoldavo nuo dabarties, bet pateikdavo ją iš netikėtos pusės, 
toli nuo miestų kasdienybės. 

Kiek pastangų padėjo R. Kiplingas, kol iš kolonijos valdinin- 
ko ar kolonijinės kariuomenės karininko sukūrė romantiškai pa-- 
kilų herojų. Iš šiuolaikinio anglų rašytojo G. Grino romanų, pa- 
vyzdžiui, „Dalyko esmės“, kur kolonijinis pasaulis pavaizduotas 
toks, koks jis yra, paaiškėja, kad tokių valdininkų ir karininkų 
buitis dar proziškesnė nei Londono Sičio kontoros. Bet R. Kip- 
lingui literatūriniu požiūriu buvo svarbu, kad skirtumas būtų: 
visiškas — peizažo spalvų, manierų, dorovės. 

Oskaras Vaildas svarstė: „Rašytojui romantikui negali būti 
blogesnės aplinkos už romantišką, — šiai kas man paaiškėja“. 

Jei Stivensonas būtų gyvenęs Gouerstrite, jis būtų galėjęs pa- 
rūšyti knygą, panašią į „Tris muškietininkus“, na o Samoa salo- 
je jis rašė į „Taims'“ laiškus apie vokiečius. Iš tikrųjų O. Vail- 
das ne visai tikslus. R, L. Stivensonas Samoa saloje rašė ne vien 
„laiškus apie vokiečius“, bet ir romanus bei apsakymus. Vis dėl- 
to minties esmė svarbi — kontrastas, vienoks dr kitoks protestas 
prieš supančią aplinką. Škotijoje, kalnų kotedže, R. L. Stivenso- 
nas svajojo apie jūrą ir piratus, kūrė „Lobių salą“, o apsuptas 
pasakiškos Samoa gamtos, jis galbūt prisimindavo monotoniškus 
Gouerstriio mūrus. 

A. Konaną Doilį domino ir istorija, ir jūros, ne tik tolimos, 
bet ir išgalvotos šalys, o svarbiausia — romantika greta, visdž 
čia pat, už lango. Herbertas Velsas parašė apsakymą „Siebuklin- 
gas suolas“, o A. Konanas Doilis — knygą „S5tebuklingos durys . 
Šie abu kūriniai rodo, kaip anglų rašytojus buvo užvaldęs troš- 
kimas staiga vidury baltos dienos atskleisti kokią nors paslaptį, 
staiga rasti „duris sienoje“, pro kurias galima būtų patekti į ne- 
paprastą pasaulį. Šerlokas Holmsas tai ir vadino „aistra viso ko 
nepaprasto, visko, kas peržengia įprasto ir banalaus kasdienio gy- 
venimo tėkmės ribas“. Bet tas pats Šerlokas Holmsas tvirtai Iai- 
kėsi taisyklės: „Kad atrastume šiuos nesuprantamus reiškinius ir 
neįprastas situacijas, mes turime remtis pačiu gyvenimu, nes jis: 
daug įvairesnis nei pati turtingiausia fantazija“. 

„Stebuklingos durys“ — tai ir durys į ypatingą — didžiosios 
literatūros — pasaulį. Čia galima rasti it Šekspyrą, ir tėvą Tols- 
tojų, daugelį kitų didžiųjų rašytojų ir nuoširdžiai su jais pasikal- 

dėti. Knygoje „Stebuklingos durys“ sukaupta patirtis ir įkvepian- 
suprasti A, Konano Doilio literatūrinių apmąstymų ir literatūri- 
nės orientacijos eigą. 

A. Konano Doilio knygos sudaro kelis ciklus. Kiekvieną iš jų 
sieja bendra tematika arba tie patys veikėjai. Taip viena po kitos 
pasirodė knygos apie brigadininką Žerarą, knygos, kur veikia 
Šerlokas Holmsas ar profesorius Čelendžeris, ar „tremtiniai“. 

Šerloko Holmso nuotykiai aprašomi 4 romanuose (taip vadi- 
no juos autorius, o tiksliau — apysakose): „„Kraujo spalvos etiu- 
de“, „Keturių ženkle“, „Baskervilių šunyje“, „Siaubo slėnyje“ — 
bei 5 apsakymų rinkiniuose. 

A. Kuprinui priklauso išraiškinga, nors kiek perdėta rašytojo 
charakteristika: „Konanas Doilis, užvertęs visą Žemės rutulį de- 
tektyviniais apsakymais, vis dėlio kartu su savo Šerloku Holmsu 
sutelpa nedideliame genialiame E. Po kūrinyje „Nusikaltimas 
Morgo gatvėje“ tarsi kokiame futliare. Pasakyta gal kiek per 
daug rūsčiai, bet iš esmės — teisingai. Šerloko Holmso pirmtakus 
nesunku išvardyti. Prancūzijoje tai — Lekokas iš Emilio Gabo- 
tijo romanų, Anglijoje — seržantas Kaifas iš Vilkio Kolinzo „Mė- 
nulio akmens“, bet pats pirmasis — tai Diupenas iš ,Žmogžudys- 
tžės Morgo gatvėje“. 

A. Konanas Doilis neslėpė literatūrinės savo herojaus genea- 
logijos. Jis buvo entuziastingas E. Po gerbėjas, Beje, jo archyve 
išliko retas dokumentas: detalus laiškas vieno iš nedaugelio, o 
galbūt vienintelio (1909) žmogaus, pažinojusio amerikietį rašytoją 
ir dalyvavusio varganose jo laidotuvėse. „Varno“ autorius ant- 
rojoje XIX šimtmečio pusėje patyrė Europoje nepaprastą pomir- 
tinę šlovę ir su triumfu grįžo namo už vandenyno jau žinomas 
visam pasauly. Didelė jo įtaka poezijos, novelės, apsakymo, ypač 
detektyvinio, raidai. 

Ta pati dedukcijos jėga, apie kurią savo studentams nuolat 
kalbėjo daktaras Džozefas Belas, t. y. gebėjimas iš daugybės greit 
išnykstančių faktų padaryti išvadą, pasirodė esanti tikrasis Diu- 
peno tyrimų įrankis. „Policininkus glumina, — kalbėjo Diupenas,— 
regimasis nemotyvuotumas.' Kalbama apie neregėtai žiaurią 
žmogžudystę... Policininkai sutrikę, kadangi jie įpratę nusikaltimo 
motyvų ieškoti tiesioginiu būdu, įpratę sekti nusikaltėlio pėd- 
sakais ir apsupti jį tarsi pjudomą žvėrį. Diupenas — kitas daly- 
kas. Jam pakanka įkalčių ir motyvų. Vos tik Diupenas išgirsta 

kokį niuansą liudytojų parodymuose, kur vieni kalba, kad gir- 
dėję stiprų, o kiti — kad gergždžiantį balsą, jam iškyla spėlionė, 
kuri nulemia visą tolesnę paslapties išaiškinimo eigą. „Protas 
stengiasi nustatyti priežastinį reiškinių ryšį — mąsto Legranas, 
savanoris seklys iš apsakymo „Auksinis vabalas'.— Patyręs ne- 
sėkmę, jis kiek laiko paraližuojamas.“' Bet tik laikinai. Legranas 
vėl įtraukia į sistemą iš pirmo žvilgsnio niekaip tarpusavy nesu- 
sijusius faktus ir stebėjimus, kol pagaliau išryškėja tam tikra jų. 
„sugretinimo logika. 

A. Konanas Doilis apie Šerloką Holmsą kalbėjo, kad jo hero- 
jus ištirdavo sudėtingus kriminalinius nusikaltimus ne dėl to,. 
kad nusikaltėlis padarė klaidą, o dėl savo gabumų. 

„Kaip menkai įmanoma analizuoti vadinamąsias analitines mū- 
sų proto galias“ — šia problema pradedamas apsakymas „Žmog- 
žudystė Morgo gatvėje“. Apie tai kalbama pačioje praėjusio am- 
žiaus penktojo dešimtmečio pradžioje, kada, išskyrus pavienius: 
atvejus, psichologinės analizės literatūrinės mokyklos plėtotė dar 
buvo ateity. Edgaras Po — vienas iš šios nepažintos srities tyri- 
mo pionierių. Jo genialumas, apie kurį kalbėjo A. Kuprinas, pa-- 
sireiškė vaisingais ieškojimais, užuominų ir atradimų, kurie vė- 
liau rašytojų buvo ištobulinti ne tik detektyvo žanre, tikslumu. 

A. Konanas Doilis sekė Diupeno ir Legrano autoriumi siau- 
resne, specialia prasme. Atrodo, tarsi iš tikrųjų Šerlokas Holmsas 
savo mintimis ir veiksmais pratęsia pirmuosius „Žmogžudystės. 
Morgo gatvėje“ puslapius. „„Žinoma,— kalbama ten,— kad žmo- 
gui, šia prasme ypatingai apdovanotam, analizės dovana yra gy- 
vas pasimėgavimo šaltinis. Kaip atletas gėrisi savo jėga ir vik- 
rumu ir patiria malonumą darydamas pratimus, verčiančius jo“ 
raumenis dirbti, taip ir analitikas didžiuojasi savo gebėjimu iš- 
narplioti kiekvieną galvosūkį. Kiekvienas, nors ir negudrus už- 
siėmimas, įskeliantis talento ugnį, jam malonus. Jis dievina mįs- 
les, rebusus, kriptogramas, juos spręsdamas parodo tokią nuo- 
voką, kuri eiliniam protui atrodo tarsi antgamtiška. Jo išvados,. 
kilusios iš metodo esmės, iš tikrųjų atrodo intuicijos stebuklai.“ 

Prie gebėjimo išnarplioti ir įžvalgumo reikia pridurti dar vie- 
ną svarbią ypatybę — viską lemia dėmesys. Jeigu jis nusilpsta, 
mano E. Po, jūs iškart padarote klaidą, dėl kurios apsirinkate 
arba ir pralaimite. Šis pamokymas tarsi specialiai skirtas daktarui 
Votsonui, nuolatiniam Šerloko Holmso palydovui, nespėjančiam 
sekti žymiojo seklio minčių. 

Taip, Edgaras Po keliomis savo novelėmis davė daug patari- 
anų detektyvo kūrėjams. Vis dėlto A. Konanas Doilis nebuvo tie- 
siog amerikiečio rašytojo mėgdžiotojas. Savo talentu ir užmojais 
jis tęsė E. Po ieškojimus, savo ruožtu atrasdamas nauja, 0 svar- 
biausia — šio žanro išbaigią formą. Tarp žymiausių seklių, pra- 
dedant Diupenu ir Lekoku, Šerlokas Holmsas — neginčijamai raiš- 
kidusias asmuo, geriausias charakteris, o ne vien tik su tobuliau- 
siu „apercepcijos gūbriu“. Štai dėl ko tik literatūros istorikai 
atsimena ir nurodo jo pirmtakus, o dauguma skaitytojų, ištarus 
žodį „seklys“, be abejo, iškart pasakys vieną vardą — Šerlokas 
Holmsas. 

Žinome, kad A. Konanas Doilis turėjo ir gyvą modelį. Tai, 
aišku, irgi padėjo sukurti Šerloką Holmsą kaip tikrovišką figū- 
I1ą. Džozefas Belas neneigė to panašumo, Jis netgi rašė spaudoje 
pripažindamas, kad Šerloko Holmso metodas — tai regima. jo 
mokykla. Dar tiksliau jis įvardijo savo gabųjį mokinį — patį 
A. Konaną Doilį, deramai įvertinusį savo mokytojo pamokas. 

Šerlokas Holmsas — artistas, tam tikras tyrėjas, bet tik ne 
seklys valdininkas ar buržuazinės nuosavybės angelas sargas, 
koks buvo Emilio Gaborijo Lekokas arba vėliau — amerikietis 
seklių karalius Natas Pinkertonas. Yra žinoma, kad Natas Pinker- 
tonas, apie kurio nuotykius daugybė iš esmės anoniminių knygų 
XIX —XX a. sandūroje užtvindė pasaulinę knygų rinką, buvo 
tarsi vizitinė kortelė ar reklama realiai JAV egzistavusios Alano 
Nato Pinkertono ir sūnų sekimo agentūros. Na o Londono Bei- 
kerio gatvės kabineto savininkas buvo vienišas talentas; nei pi- 
niginis atlyginimas, nei kokios nors bylos dr iirmos interesai nė- 
Iū jo veiklos motyvai. Jis beveik nesamprotauja retoriškai apie 
teisingumo atkūrimą (šito ganėtinai buvo Pinkertono leidiniuose). 
Šerloką Holmsą domina sudėtingas loginis uždavinys. Ir kaip tik 
jo, kaip tyrėjo, artistiškumas, laisvas nuo saldžiai miesčioniško 
dorybingumo, daro jį patraukliu herojumi, verčia tikėti jo tei- 
sumu. Žinoma, geriausiuose kūriniuose. 

Ne pirmoji A. Konano Doilio apysaka „Kraujo spalvos etiu- 
das“ išgarsino Šerloko Holmso ir jo kūrėjo vardą. Šerlokas Holm- 
sas labiausiai atsiskleidė apsakymų cikluose: jo „Nuotykiuose“ 
(1892) ir „Užrašuose“ apie jį (1894), sudarytuose daktaro Votsono. 
„„Raudonplaukių lyga“ „Kreivalūpis“, „Mėlynasis karbunkulas“, 
„Penkios apelsino sėklos“, taip pat „Šokantys žmogiukai“ iš rin- 
kinio „Šerloko Holmso sugrįžimas“ (1905) — štai pavyzdiniai ap- 

sakymai, kuriuos perskaitęs Šerloką Holmsą prisimeni kaip gy- 
vą, harmoningą ir neeilinę asmenybę. 

Kokiais tik požiūriais netirtas Šerlokas Holmsas, tarsi jis iš 
tikrųjų būtų gyvenęs ir veikęs. Atsirado tyrėjų, kurie su nere- 
gėtu entuziazmu ir kruopšiumu sudarė jo biografijos chronologi-- 
ją, pasistengė iš šalutinių užuominų atkurti visa, kas nesusiję su 
jo tiriamais paslaptingais nutikimais. Ištyrė, kas jam patiko ir 
kas nepatiko, kuo jis domėjosi ir ko nemėgo, koks jo požiūris į 
religiją ir kokie jo santykiai su moterimis. Galiausiai šie sąži- 
ningi specialistai nurodė... profesines maestro klaidas. 

Ir Šerlokas Holmsas, pasirodo, klydo, bet ne todėl, kad kiek- 
vienam gudruoliui pakanka kvailumo; dėl kai kurių jo klaidų 
kalias A. Konanas Doilis, kuris ne visada sugebėjo išlaikyti vi- 
sišką savo herojaus išvadų griežiumą ir darnumą. 

Taip atsitikdavo, kai autorius įsibraudavo į specialią sritį, ir 
tada net Šerloko Holmso „sakalo akis“ pralaimėdavo prieš spe- 
cialistą. Šiuo požiūriu A. Konanas Doilis fiasko patyrė apsakyme 
„Sidabrinis“, kur pavaizduota, kaip dingsta aukščiausios klasės 
žirgas ir nužudomas treneris. Vėliau rašytojas atvirai prisipažino, 
kad nieko nenusimanė apie hipodromo reikalus ir kad pasirinko 
arklių lenktynių pasaulį tik kaip efektingą veiksmo aikštelę. Spe- 
cialistai iškart pajuto autoriaus nenusimanymą ir negalėjo to -at- 
leisti. | 

Ir tas, kuris kaip reikiant nusimanė apie arklių lenktynes, vie- 
no iš laikraščių sporto skyrelyje A. Konaną Doilį tiesiog sumalė 
į miltus. Rašyiojas įvertino raitininko entuziasto stropumą, nesi-- 
ginčijo, nesipyko, bet ir neužleido savo pozicijų. Jis jautėsi su- 
kūręs Šerloko Holmso elgesio psichologinio įtikinamumo foną, 
gelbstintį jį nuo smulkių priekabių. „Pagaliau vakare, kaip pap- 
rūstai, arkliai būdavo treniruojami ir maudomi, o devintą vakaro: 
arklidės būdavo uždaromos“,— ką gi, tegul paprastai arklius tre-- 
niruoja ir maudo rytą, devintą ryto, o ne vakaro, kai hipodromas 
aprimsta, bet siužetui, bet įvykių esmei reikėjo sutemų — tad bu- 
vo vakaras. Juk nenorėta tikėti, kad scenoje gyvatė, o iškamša 
atrodė kaip gyva. 

Dar kartą Šerlokas Holmsas buvo nutvertas apsakyme „At- 
sitikimas internate“, kur jis su būdingu pasitikėjimu iš dviračio 
rūtų žymių nustatė, į kurią pusę žmogus važiavo. 

— Tai neįmanoma, — kalbėjo A. Konanui Doiliui — Priekinio 
ir užpakalinio rato pėdsakai visiškai vienodi! 

Šiuo atveju buvo paliesta jautri A. Konano Doilio vieta, nes 
jis pats buvo aistringas dviratininkas. Jis nutarė patikrinti tai 
praktiškai, ir pasirodė, kad Šerlokas Holmsas buvo teisus! 

Žinoma, tik specialiai ir skrupulingai tiriant galima buvo rasti 
visokių absurdiškumų. Didumos skaitytojų požiūriu, Šerlokas 
Holmsas išliko neklystantis. Juk daugeliui rūpėjo ne tyrimo ei- 
ga ir ne „dedukcija',— visi paklusdavo įkvėpimo polėkiui, kuris 
apimdavo Šerloką Holmsą, susidūrusį su pavojumi ar paslaptimi. 
Įiikinama buvo štai kas: mokiniai, atvažiavę iš Prancūzijos į 
Londoną, pirmiausia paprašė parodyti, kur Beikerio gatvėje gy- 
vena Šerlokas Holmsas. O kai jau ne mokiniai, o literatai pasi- 
teiravo A. Konano Doilio, kur tas namas, kurį autorius turėjo 
„galvoje, kai aprašė Šerloko Holmso būstą, rašytojas tiesiog ne- 
žinojo, ką ir atsakyti. Jis nė negalvojo apie tai. „„Bet,— pasakė, 
kad nuramintų — ten būtinai turi būti koks nors panašus na- 
amas.“ | | 

Šerlokas Holmsas tapo mitiniu personažu, apie jį, nužengusį 
iš A. Konano Doilio knygų puslapių; ėmė sklisti gandai, apie jį 
pradėjo fantazuoti patys skaitytojai. Atsirado anekdotų apie Šer- 
loką Holmsą ir jo kūrėją. Pavyzdžiui, A. Konanas Doilis Romoje 
samdo vežiką, tas ir sako: „O, pone Doili, sveikinu jus grįžus iš 
kelionės po Konstantinopolį ir Milaną!“ — „Kaip tu galėjai su- 
žinoti, iš kur aš adivažiavau?“ — nusistebėjo A. Konanas Doilis 
Šerloko Holmso vertu vežiko įžvalgumu. „Ogi iš etikečių ant jū- 
sų lagamino“,— gudriai nusišypsojo tas. 

A. Konano Doilio taip pat dažnai buvo klausiama: kas jis 
pats — Šerlokas Holmsas dr daktaras Votsonas. Ir rašytojas su- 
glumęs vėl skėsčiodavo rankomis — nei vienas, nei kitas. Jame 
gyveno abu, kaip ir apskritai gyvenimas susieja priešingybes — 
ledą ir ugnį, beprotiškas fantazijas ir sveiką protą, įžvalgumą ir 
nenuovokumą. Vienas be kito šie kraštutinumai neigi mažiau 
įdomūs, 

„Aš nenoriu būti nedėkingas Holmsui, —rašė A. Konanas Doi- 
lis autobiografijoje, susumuodamas jų ilgo bendravimo rezulta- 
tus.— Daugeliu atvejų jis buvo man geras draugas. Jeigu kartais 
aš lyg ir pavargdavau nuo jo, tai tik todėl, kad jo charakteris 
nepripažįsta šviesšešėlių. Tai skaičiavimo mašina, ir kiekvienas 
bandymas ką nors pridurti gali tik sugadinti įspūdį.“ 

Vis dėlto A. Konanas Doilis manė, kad Šerloko Holmso sėkmė 
užgožia jo žymesnius kūrinius, Rašytojas turėjo galvoje savo is- 
torinius romanus. 

Trys Anglijos ir Europos istorijos epochos ypač domino jį. 
Tai pirmiausia Šimto metų karo XIV—XV a. laikai. Toliau — 
XVII šimtmetis, Anglijos buržuazinės revoliucijos metas. Paga- 
liau Napoleono karai — nuo Trafalgaro iki Vaterlo — kūriems 
rūšytojas skyrė keletą kūrinių, iš jų 4 apysakas: brigadininko 
Žeraro „Žygdarbiai“ ir „Nuotykidi“, „Dėdulė Bernaras“ ir „„Didy- 
sis šešėlis“. | 

1894 m. A. Konanas Doilis lankėsi Jungtinėse Valstijose, kur 
skaitė viešas paskaitas ir savo paties kūrinius. Vienoje tokioje 
paskaitoje Niujorko Dalai teatre jis pasiūlė klausytojams dar 
nepublikuotą apsakymą „„Brigadininko Žeraro medalis“. Tų pačių 
metų gruodžio mėnesį apsakymas pasirodė žurnale „Strend mege- 
zin“. „Žerdrą“ A. Konanas Doilis toliau rašė Šveicarijoje, Davoso 
kurorte. Jis dirbo, kaip visada, greitai. 1895 m. rašytojas prane- 
šė motinai: „Baigiau 2 naujus apsakymus iš serijos apie Žerarą. 
Pirmasis iš jų — „Kaip brigadininkas Žeraras suėmė karalių“, 
antrasis — „Kaip karalius suėmė brigadininką Žerarą“. Abu gana 
neblogi. Taigi dabar jau turiu 30 000 „Žeraro“ žodžių. Kai baigsiu 
4 paskutinius epizodus, išeis puiki knyga, kuri, beje, turės ne- 
blogą paklausą. Tikiuosi viską parašyti iki žiemos pabaigos — 
per mėnesį 2 apsakymai. Man regis, tai šis tas nauja“, 1895 m. 
balandžio-rugsėjo mėnesiais „Strend megezin“ išspausdino „„Bri- 
gadininko Žeraro nuotykius“. - | 

A. Konanas Doilis dvejojo dėl bendro Žeraro apsakymų pa- 
vadinimo. Žurnalo redaktorius siūlė „Nuotykius“, o autoriui no- 
rėjosi „Žygdarbių“. „Nuotykiai dabar menkai vertinami'— ma- 
nė jis. Vis dėlto, kaip buvo ir su Šerloko Holmso serija, apsiri- 
boti vien „Žygdarbiais“ A. Konanui Doiliui nepavyko. Skaityto- 
jai nenorėjo skirtis su drąsiuoju brigadininku ir reikalavo nau- 
jų jo nutikimų. Taip 1902 m. rugpjūčio mėnesį „Strend megezin“ 
žurnale pasirodė pirmasis „„Brigadininko Žeraro nuotykių“ apsa- 
kymas. „Nuotykiai“ buvo spausdinami iki 1903 metų gegužės mė- 
nesio. 

Paskutiniais praėjusio amžiaus dešimtmečiais Napoleono te- 
ma buvo gana mėgstama Europos literatūroje. Karas, amžiaus 
pradžioje sukrėtęs Europą, Bonapartas, jo bendrininkai ir prieši- 
ninkai, armijų judėjimas, mūšiai ir aukos — visa laikui bėgant 
taip nutolo, kad leido į tai pažvelgti iš perspektyvos. Londone 
tų įvykių metu jaunasis Tomas Hardis brandino Napoleono epo- 
chos idėją, o vykdyti savo sumanymą sėdo tik paskutiniame pra- 

ėjusio amžiaus dešimtmetyje. A. Konanas Doilis tada jau spaus- 
dino apsakymus apie Žeraro nuotykius. 


Atskiro „Žeraro“ leidimo pratarmėje A. Konanas Doilis ait- 
viradi prisipažino: „Tie, kurie. skaitė Marbo, de Gonvili, Kuan- 
jė, de Fenezaką, Burgoni ir kitus prancūzų kareivius, parašiusius 
savo aisiminimus apie Napoleono žygius, atpažins tą šaltinį, iš 
kurio sėmiausi Etjeno Žeraro nuotykių“. 

Marbo „Memuarus“ rašytojas gavo 1892 m. iš Džordžo Mere- 
dito — garbusis romanistas patarė juos paskaityti. A. Konano Doi- 
lio bibliotekoje išliko 3 jo raštų tomai su daugybe pastabų. Mar- 
bo iškart paveikė rašytojo vaizduotę. Jo pasitikėjimas savimi, 
pagyrūniškumas, gera nuomonė apie save ir kartu neapsimestas 
nuoširdumas — visa tai A. Konanas Doilis suteikė ir savo Žera- 
rui. Ten pat rašytojas pasigavo ir intonaciją, kuri eina per visą 
jo pasakojimą. 

Marbo vadovavo šauliams, o A, Konanas Doilis savo herojų 
padarė kavaleristu. ,„Kavalerijai,— rašė - jis — ypač sekėsi su at- 
siminimų autoriais. De Roka savo „„Atsiminimuose apie prancūzų 
žygį į Ispaniją“ pateikia husaro pasakojimą, o De Naili savo „At- 
siminimuose apie kūrą Ispanijoje“ nušviečia tą pačią kampaniją, 
tik dragūno akimis. Be to, dar parašyti „Kariniai pulkininko de 
Gonvilio atsiminimai“, kur ta pati karų grandinė (taip pat ir Is- 
panijoje) stebima iš po plienu sustiprinto ir arklio uodega pa- 
dabinto kirasyro šalmo.“ 

Rinkdamas medžiagą, A. Konanas Doilis perskaitė daugybę 
panašių knygų, bet, kaip ir pirmiau, labiausiai vertino Marbo 
„Memuarus“. Tyrėjai, sulyginę juos su „Brigadininko Žeraro žyg- 
darbiais ir nuotykiais“, rado gana nemažai panašių epizodų, ap- 
rašymų, apibūdinimų. Bet tai ne skolinimasis, o artimas pasako- 
jimo manieros sekimas. Beje, dviem atvejais Saragosos už- 
ėmime ir „Kaip brigadininkas galynėjosi su maršalu Miltleru — 
A. Konanas Doilis tiesiogiai pasinaudojo atitinkamais Marbo kny- 
gos skyriais. 

Nors Žeraro „Žygdarbiai“ ir „Nuotykiai“ iš esmės išgalvoti, 
o neretai ir fantastiški, vietomis primenantys turtingas barono 
Miunhauzeno išmones, brigadininko aplinka, aplinkybės, kurio- 
mis jis veikia, didžiųjų karo vadų vardai, vietovių ir mūšių pa- 
vadinimai — visa atitinka istoriją. Čia A. Konanas Doilis sten- 
gėsi būti tikslus. 

Apsakymų apie brigadininką Žerarą laukė nemaža sėkmė, Po- 
puliarumu brigadininkas galėjo varžytis su pačiu Šerloku Ho]m- 
su. Greitai daug gerbėjų jis įgijo ir užsieny je; pirmiausia — pran- 
cūzų skaitytojų. Rusijoje pirmieji apsakymų apie Žerarą vertimai. 
pasirodė anksti — dar prieš išeinant jiems Anglijoje atskira kny- 
ga. Iliustruotame „Novoje vremia“ laikraščio priede buvo išspaus- 
dinti kai kurie „„Žygdarbių“ (1898—1899), o vėliau — „Nuotykių“ 
(1902—1903) epizodai. Laikraštis, supratęs operatyvumo prasmę, 
spausdino iškart po publikacijos angliškame žurnale. 

Apsakymų apie Žerarą ciklui artimas ir „Rodni Stounas“ 
(1896). Žanro požiūriu tai romanas, tarpinis tarp istorinio ir so- 
cialinio buitinio. Beje, prieš jį A. Konanas Doilis parašė socialinį 
buitinį romaną „Gerdlstono prekybos namai“ (1890). 

Prie A. Konano Doilio istorinių romanų ir apysakų šliejasi 
nedidelis apsakymų apie tolimą praeitį ciklas. Tarp jų — apsa- 
kymai apie Romos istoriją ir paskutines Romos viešpaiavimo Ang- 
lijoje dienas. Matyt, rašytoją domino esminiai Anglijos istorijos 
etapai. 

Istorijos rašytojas imdavosi su tyrėjo užsidegimu ir restau- 
zuotojo kruopštumu: vaizduodamas praėjusius laikus, jis siekė 
maksimaliai tiksliai pavaizduoti buitį. „Istorija — tokia dama, — 
pažymėjo jis— kad jei kas nors leis sau kokį laisvumą bendrau- 
damas su ja, tai turi paskubėti apgailestauti ir prisipažinti kly- 
dęs. Prie kiekvieno istorinio A. Konano Doilio romano galima 
pateikti sąrašą knygų, specialių ir populiarių, kuriomis jis nau- 
dojosi siekdamas atkurti tam tikros epochos paveikslą. Tai ir 
žundamentalūs istoriniai tyrimai, memuarai, dienoraščiai, laiškai, 
atskirų veiklos sričių, buities darbai. Pavyzdžiui, prieš sėsdamas 
rūšyti „„Rodni Stouną“, A. Konanas Doilis perskaitė „Laivyno is- 
toriją“, „Bokso istoriją“, „„Arklių lenktynių istoriją“, „„Vežikų lai- 
kus“. Jis išvardijo šias knygas ne tik todėl, kad Anglijoje griež- 
tai paisoma autoriaus teisių ir net dėl dalinio plagiaio galima 
paduoti į teismą, bet ir norėdamas pabrėžti pasakojimo solidu- 
mą. Būtų per daug pasakyti, kad jis tyrė istoriją. Ne, jis tik su- 
maniai ir talentingai kompiliavo, taikliai parinkdamas išraiškin- 
gas detales, kasdienio gyvenimo bruožus, papročių, manierų žy- 
mes, kalbos ypatybes. Tam tikra prasme A. Konanas Doilis dabar 
elgėsi panašiai, kaip ir būdamas mokinys: perpasakojo pakeis- 
damas, ką perskaitęs. Nuo jaunumės jam būdingas toks gebėji- 
mas su užsidegimu griebtis knygų, o paskui pačiam savaip išgy- 

venti, kas perskaityta. „,„Sukombinuoti ir pateikti  — kalbėjo jis 
apie tai. Ė 

Tačiau aukščiau už realią detalę, tikrovišką buitį yra dar ki- 
ta, kur kas labiau principinė istorijos tiesa, tiesiog tiesa, kurios 
supratimas priklauso nuo požiūrio į praeitį, autoriaus tendenci- 
jos. Ir tai sudėtingesni reikalai. 

A. Konanas Doilis istoriją traktuoja atvirai tendencingai. Net 
ir tada, kai jis stengiasi, kaip „Baltojoje kuopoje“, pavaizduoti 
žmogų, „kuris vieną akimirką nuožmus ir piktas, o kitą švelnus 
ir romus, kurio lūpose keiksmas, p akys šypsosi", net ir kai rd- 
šytojas šitaip suplaka gėrį ir blogį, vis tiek aišku, kur jo sim- 
patijos. Ir istorijoje jis ieško jam giminiškos aplinkos žmonių, o 
paskui seka, kaip jie keitėsi eidami iš praeities į dabartį. Šiuo 
požiūriu autoriui būdinga sava tiesa, savas istorijos patosas. Ir 
čia vyrauja ankstesni rašytojo polinkiai. A, Konanas Doilis, kaip 
ir anksčiau, tebėra prisirišęs prie T. B. Makolio, nes savaip pa- 
teisina istorijos lūžius ir dukas tada ir ten, kur triumniuoja vidu- 
tinės buržuazijos tarpsluoksnis. 

Romane „Baltoji kuopa“ A. Konanas Doilis ėmėsi vaizduoti 
krizinį feodalinės Anglijos etapą ir parodė su herojiškumo au- 
re0le smulkius ir susmulkėjusius riterius, pasirengusius prisitZi- 
kyti prie naujų aplinkybių. Tačiau anglų literatūroje yra dar 
viena knyga apie riterius. Tai jau ne istorinis romanas, o kaip 
tik to paties laiko paminklas. Ta knyga — „Artūro mirtis — ne- 
apėmė periodo, kurį pasirinko A. Konanas Doilis, nei jo aprašytų 
įvykių, tačiau ji vaizdavo tą pačią Šimto metų karo epochą, Rau- 
donosios ir Baltosios rožės vidaus karus. 

„Artūro mirties“ autorius seras Tomas Meloris, riteris, pusiau 
legendinė, bet vis dėlto nustatyta asmenybė, buvo tikras savo 
amžiaus sūnus. Jis greičiausiai buvo XV šimtmečio amžininkas, 
ir gali būti, kad jaunystėje dalyvavo garsiajame Arinkūzo mū- 
šyje. Dėl savo audringo ir sudarkyto gyvenimo seras Tomas pa- 
kliuvo į kalėjimą ir ten parašė išsamų legendų rinkinį apie Ap- 
valiojo stalo riterius, tarnavusius sendjam karaliui Artūrui Ir 
Meloris buvo tendencingas siekdamas senoviniais paveikslais per- 
teikti savo dabarties supratimą. 

Patetiškasis praeities šalininkas, feodalinės tvarkos kūnas ir 
kraujas, jis su beviltiška gėla žvelgė, kaip nueina į nebūtį Angli- 
ja. Kuo arčiau atomazga, tuo dažniau pasigirsta atodūsiai: „Taip 
buvo tuomet“ arba „Buvo laikai...“, arba „Ne taip, kaip dabar. 

Netgi kai karaliaus Artūro draugė pasirodė esanti neištikima, 
Meloris nenori pripažinti, kad tai išdavystė, „nes ir meilė tais 
laikais buvo ne tokia kaip dabar . 

Iš istorinių A. Konano Doilio puslapių taip pat girdėti dūsa- 
vimai dėl praeities, kokie „buvo laikai“... Bet šių dviejų autorių 
aiodūsiai ir dejonės neskamba unisonu. | 

Skirtumas tampa ypač akivaizdus, kai Meloris prieina prie 
paskutinių savo epopėjos skyrių. Ne tik praeities ilgėjimosi laips- 
nis ar jėga, bet ir pati esmė kita. 

Apvaliojo sialo sandrauga suiro. Mes matome mirusių suža- 
lotų kūnų krūvą. Narsieji riteriai išžudė vieni kitus. Vienas iš 
nedaugelio likusių gyvų karaliaus Artūro vasalų vyksta apžiūrė- 
ti mūšio lauko. Pražūtingos aistros prisodrintame ore bręsta su- 
pratimas, kad įvyko nepataisoma, tragiška klaida. Tai, ką pamato 
paskutinis iš riterių, dar šiurpiau. 

„„„Ir išgirdo jis, ir pamatė mėnulio šviesoje, kad į lauką pri- 
sirinko gobšių plėšikų ir nelabų vagių, kurie grobia ir apvagia 
kilniuosius riterius, nuplėšia puošniąsias sagtis ir apyrankes, ir 
puikiuosius žiedus, ir daugybę brangiųjų akmenų. O kas dar ne 
visai miręs, tą primuša vien dėl prabangių šarvų .ir papuošalų.“ 

Kas gi tos, Šekspyro žodžiais tariant, „žemės pūslės“? Ati- 
džiūu pažvelgę, mes atpažinsime likučius tų pačių „baltųjų kuo- 
pų', kurias iaip heroizavo A. Konanas Doilis. 

Kruvinais kūnais nusėtas laukas mūšio naktį, zo jį klajojan- 
tys vampyrai, kurie ieško grobio,— gyvas paveikslas ir kartu ale- 
gorija. Taip „Artūro mirties“ autorius suprato ankstesnio pasau- 
lio subyrėjimą ir tėvynės žlugimą. Kokios niekingos jo akimis 
atrodė prie to prisidėjusios jėgos. „„Vis dėlto ten, tame mirties 
kvaitulyje,— savo ruožtu samprotauja A. Konanas Doilis,— tame 
bjauraties rūke gimsta šviesesnė ir laisvesnė Anglija. Čia šią 
niūrią valandą blyksteli pirmasis naujos aušros spindulys, kūdan- 
gi ne kitaip, kaip tik per didelius sukrėtimus ir permainas nacija 
galėjo nusikraiyti ją kausčiusios geležinės feodalinės sistemos.“ 

Būtina dar kartą pabrėžti: „Artūro mirtyje“ ir A. Konano Doi- 
lio romane, kuriame išreikšta cituotoji nuomonė, pavaizduoti įvai- 
zūs įvykiai, įvairūs etapai, bet procesas tas pats. Tačiau Maloriui 
atrodo, kad feodalizmo epocha žlunga „lemtingą dieną“, neša mir- 
tį, galą, na o A. Konanas Doilis kalba apie „naują aušrą . Kalba 
jis tuo metu, kai naujieji serai Naidželai tapo labai jau panašūs 
į proziškus, be rūpesčių gyvenančius Forsaitus. Rašytojas nori 

jiems priminti audringas aistras, praeities herojiškumą, kilnumą. 
Jokios kitos sąvokos jis nevartoja taip dažnai kaip „riteriškas 
kilnumas“. 

Kaip Meloris kadaise pateisino santuokinę neištikimybę, nes 
ir „meilė seniau buvo ne tokia“, taip A. Konanas Doilis panašiai 
romantiškai vaizduoja Napoleono karus, mat ir jam atrodo, kad 
anksčiau buvo kitoks karas, o ne be principų ir gailestingumo 
kaip dabar... „Tai buvo ypatingas amžius, — kalbėjo autorius Na- 
poleono romanų pratarmėje,— ir jis išugdė ypatingus žmones. 
Dvidešimt trejus metus Prancūzijoje vyko karas su trumpu vos 
kelių mėnesių aiokvėpiu. Prancūzams karas tapo normalia būse- 
na. Vaikai gimė per kara, augo per karą, kovėsi kare ir živo 
visi tame pat nesibaigiančiame kare, netgi neturėdami supratimo, 
kas tai yra taikus gyvenimas. Pasirodo, net ir tokios nepaprūstos 
aplinkybės nepadarė jų grubių, tarp jų pasitaikė kilnių, nutrūkt- 
galviškai didvyriškų riterių, kurių poelgiai gyvai priminė tikruo- 
sius riterių laikus.“ Linksmasis brigadininkas Žeraras savo „Žyg- 
darbiuose“ ir „Nuotykiuose' nuolat kalba apie kilnumą ir rite- 
riškumą. | 

Boksas, ir tas anksčiau buvo kilnesnis,— tvirtina A. Konanas 
Doilis romane „Rodni Stounas'. „Džeksono, Breino, Kribo, Ble- 
čerių, Pirso, Galio ir kitų laikais ringo vadais buvo žmonės, kurių 
garbe niekas neabejojo" — taip sako Rodni Stounas ir pagrindžia 
savo žodžiais: „Girdėjote, kaip Pirsas Bristolyje išgelbėjo mergi- 
ną iš degūnčio namo, kaip Džeksonas pelnė geriausių savo meto 
žmonių pagarbą bei draugystę ir kaip Galis gavo vietą pirmajame 
po reformos parlamente“. Ringe linkę pagal visas riterių taisykles 
iškaršti vienas kitam kailį, už ringo šie kovotojai tuo labiau buvo 
kilnūs. Žodžiu, „buvo žmonės“! O dabar? Ir žodis „perėjūnas“ — 
pirmas, kuris išsprūsia Rodni Stounui. 

Jokios žiaurios grumtynės ir netgi jokia kiasta ar riterio gar- 
bės įžeidimas nesutrikdė Tomo Melorio, kol visa šita atsitiko 
Apvaliajame siale. Seras Tomas idėmiai seka, kaip trykšta krau- 
jas, smulkiai dėsto, kokias žaizdas ir sužalojimus patyrė garbin- 
goje kovoje ir kokia daugybė atgulė mūšio lauke. 

Visas šitas siaubas Meloriui yra normalus, o gal net ir pa- 
trauklus. Ir jam iai visai ne siaubas, bei rūsti ir baisi Apvaliojo 
stalo vienybės kaina. O Apvalusis stalas, kaip ir šventojo Gralio 
taurė — aukščiau ir svarbiau už viską! Visai kitaip žvelgia Me- 
loris į staiga iš kažkur, tarsi iš po žemių, iššliaužusius kraugerius 

naikintojus, grobuonis, kuriems svetimas bet koks jausmas, iš- 
skyrus pasipelny mą. 

Savotiškai A. Konanas Doilis kalba apie karą kaip apie „nor- 
malią ir natūralią būseną“, apie muštynes kumščiais kaip apie 
dorą ir kilnų užsiėmimą ir pagaliau apie „baltųjų kuopų“ plėši- 
kavimą kaip apie kažką herojišką, nes kiekviena iš šių sferų — 
uždaras, pagal savo įstatymus gyvenantis pasaulis, besiskiriąs šia 
prasme nuo naujojo pasaulio, kur, atrodo, nėra ribų, nėra normų, 
tiksliau, — nėra kilnumo. 

Aišku, A. Konanas Doilis, kalbėdamas apie Žeraro bravūrą ir 
nepaprastas savybes, apskritai apie viską, kas praeityje buvo 
„herojiška“ ir „kilnu“, išlaiko tam tikrą ironijos dozę. Tačiau šio 
kriterijaus anaiptol ne visada laikomasi, o kartais jis tampa ra- 
šytojui nepavaldus. Jo balsas dreba, žvilgsnis apsibldusia, jam 
vaidenasi „susivienijusi angliškai kalbanti liaudis“, jam regisi 
triumtuojanti „nacijos dvasia". 

A. Konaną Doilį traukia harmoningi, gyvenimą mylintys ir 
valingi charakteriai; jo istorinių romanų herojai yra žmonės, ku- 
riems svetimas religinis fanatizmas ir luominis ribotumas. Jie 
apimti laisvės dvasios, apdovanoti savigarbos jausmu. Gręžūama- 
sis nuo praeities į dabartį, pasipelnymui, buržuaziniam godumui 
jis stengiasi priešpriešinti nesavanaudiškumą ir dorą veiklą, žmo- 
nių engėjams, vertelgoms — veiklius kitokio charakterio žmo- 
nes. Kartu rašytojas nesąmoningai atskleidžia nepatrauklių ir nu- 
sikalsiamų reiškinių, piktų ir nelaimę lemiančių ketinimų prik- 
lausomybę nuo gyvenimo sąlygų, kaip iai, pavyzdžiui, daroma 
„Gerdlstono prekybos namuose“ — socialiniame buitiniame. ro- 
mane su kriminaliniu ir detektyviniu siužetu, 


Nors istoriniai A. Konano Doilio romanai, taip pat „„Gerdlsto- 
no prekybos namai“ turėjo pasisekimą, vis dėlio jiems nebuvo 
lemta taip ilgai ir nuolat gyventi skaiiytojų atmintyje kaip kny- 
goms apie Šerloką Holmsą. Net ir mokslinės fantastikos apsaky- 
mams labiau pasisekė. 

Savo fantastikos kūrinius „Nuodinga juosta“, „Marakoto be- 
dugnė“, „Kai žemė sušuko“, o pirmiausia „Paslaptinga šalis“ 
A. Konanas Doilis skyrė „berniukui, jau pusiau vyrui, ir vyrui, 
išlikusiam pusiau berniuku“, t. y. skaitytojui, gebančiam leistis 
į fantazijos šalį. Beje, fantazuodamas rašytojas siekė įtikinamu- 
mo. 

Sumanymas parašyti apysaką „Paslaptinga šalis" kilo pasi- 
klausius anglų mokslininko Foseto pasakojimų apie jo kelionę po 
Pietų Amėrikos džiungles. Vėliau Fosetas toje teritorijoje dingo 
be žinios. Kaip knygoje „Nepažįstamų gyvūnų pėdsakais“ tvirti- 
no prancūzas zoologijos profesorius, „Paslaptingos šalies“ veiks- 
mo vieta — Rikardo-Franko kalnai, apie kuriuos jis rašė: „Laikas 
ir žmogus nepalietė jų viršūnių. Jos iškilusios čia, apaugusios 
miškais -tarsi koks užmirštas pasaulis, ir vaizduotė galėjo drąsiai 
jose apgyvendinti būtybes, išlikusias gyvas iš seniai praėjusių 
amžių. Už nepereinamų uolų uždangos, išvengę kovos su naujo- 
mis kintančiomis gamtos sąlygomis, žmonių giminės dušros pda- 
baisos galbūt čia toliau sau viešpatavo „tarsi natūraliame draus- 
tinyje'. Bent jau taip manė A. Konanas Doilis, kai vėliau Londo- 
ne ūš jam papasakojau apie tas aukštumas ir parodžiau savo 
darytas nuotraukas. Jis svajojo parašyti romaną, kurio veiksmas 
vyktų Pietų Amerikoje, ir daug ko manęs klausinėjo. Rezultatas — 
„Paslaptinga šalis“, pelniusi tokį didelį pripažinimą“. Bernaras 
Eivelemansas savo ruožiu rašė: „Netgi kai kurios daugumai gy- 
vūnų mažai tinkamos gyventi vietovės gali tapti saugiu prieg- 
lobsčiu tiems, kurie prisitaiko prie šių aplinkybių. Koks nors pir- 
mykščio miško kampelis, bala, aukštas kalnas, požeminis. urvas 
visur gali pasirodyti kaip „užmirštas pasaulis“. Ateity dar laukia 
daug zoologinių atradimų“. 

Sumanyti ir pardšyti „Paslaptingąją šalį' savo darbais ir pa- 
tarimais iš dalies prisidėjo zoologas Edvinas Rėjus Lankasteris. 
„Na o jeigu taip milžinišką gyvatę, kurios ilgis 60 pėdų? — siūlė 
Lankasteris A. Konanui Doiliui naujus „Paslaptingos šalies“ gy- 
veniojus.— Arba žvėrį, panašų į triušį, o dydžio kaip jautis?“ 

„Paslaptinga šalis“ tapo labiausiai nusisekusia ir įtikinamiau- 
sia A. Konano Doilio mokslinės fantastikos knyga. Štai tikridusiaž 
kodėl, panašiai kaip Beikerio gatvėje buvo ieškoma Šerloko Holm- 
so namo, lakūnai, skrisdami virš Amazonės, ieško A. Konano 
Doilio aprašytosios plynaukštės. 

Prie rašytojo mokslinės fantastikos kūrinių populiarumo nema- 
žai prisidėjo jo herojai, pirmiausia profesorius Čelendžeris. Kaip 
ir Šerlokas Holmsas, tai harmoninga, energinga asmenybė, savo 
dalyko specialistas ir riteris, nesuklumpantis prieš kliūtis. Jis, 
mokslininkas tyrėjas, savo neeilinius gabumus ir gyvenimo jėgas 
skyrė mokslui. Dėl mokslinės tiesos jis pasiryžęs rizikuoti ir du- 
kotis, ypatingomis sąlygomis rodo išradingumą, vyriškumą ir nar- 

są. Tačiau profesorius neišvengia kraštutinių sprendimų ir poel- 
gių. Apie jį kalbama, kad tai mokslo fanatikas ir kad jo manda- 
gumas gali būti „beveik toks. pat stulbinantis kaip iy jo grubu- 
mas“. Sunku susitaikyti su jo charakterio kraštutinumais, bet juos 
suprasti ir paaiškinti vis dėlto galima. Jo tonas ir poelgiai tampa 
nenuoseklūs, jis nesusivaldo konkrečiomis aplinkybėmis — kai 
susiduria su šarlaianiškumu, karjerizmu, laikraščių sukeltu triukš- 
mu, savireklama ir nepelnytu nepasitikėjimu. „Priešistoriniai gy- 
vūnai, — kalba jis,— su savo laukiniais papročiais, akiplėšišku 
pasipūtimu ir nepakantumu yra mūsų protėviai, ir ne tik protė- 
vidi... bet ir amžininkai, kurių mes galime pamatyti visą įvairo- 
vę — atstumiančią, baisią įvairove." Ši griežta nuomonė ne vieno 
pioiesoridus Čelendžerio, bet ir paties autoriaus. Jis simpatizuoja 
savo herojui, ir tai sukelia skaityto jo simpatijas. 

Profesotiui Čelendžeriui būdingos puikios ir žmogaus, ir moks- 
lininko savybės, ir autorius nesibijo „sumenkinti“ savo herojaus, 
iškeldamas, netgi pabrėždamas jo silpnybes bei trūkumus. Skaity- 
tojas nejučiomis nusijuoks dr bent jdu nusišypsos, kai XIII „„Pas- 
lapiingos šalies“ skyriuje skaitys apie Celendžerio ir kitų ekspe- 
dicijos dalyvių susitikimą su žmonėmis beždžionėmis, galbūt, kaip 
pasakyta apysakoje, „trūkstama žmogaus evoliucijos grandimi . 
Šios beždžionės palaikė profesorių savo draugu. „„...Sena žmog- 
beždžionė, matyt, genties vadas, pasirodė esanti tiksli Čelendže- 
rio kopija... Kai beždžionė atsistojo greta jo ir padėjo jam ant 
peties leteną, įspūdis buvo stulbinamas. 

Keistuoliškais išorės ir charakterio bruožais pasižymi ne tik 
profesorius Čelendžeris, bet ir profesorius Marakotas, apysakos 
„Marakoto bedugnė“ herojus, taip pat apimtas mokslo aistros ir 
mokslinės drąsos. „Mokslo pionieriaus uždavinys, — visada neigti 
tai, kas anksčiau įrodyta',— tai devizas ir taisyklė, paradokso 
torma išreiškianti svarbių mokslinių atradimų būtinumą. Beje, 
Marakotas neprilygsta Čelendžeriui; pasiarojo asmenybė kur kas 
raiškesnė. 

Vėlesnėse A. Konano Doilio knygose jaučiamos rašytoją tada 
užvaldžiusios krizinės nuotaikos. Fantazija nustojo būti blaivi, ir 
ja praturtino mistika. 

A. Konaną Doilį visada žeidė, kad knygos, kurias jis parašė 
tarsi visai be jokių pastangų, pasirodė esančios geresnės už kū- 
zinius, į kuriuos įdėta daug darbo. Jei būtų buvę atvirkščiai, ma- 
nė A. Konanas Doilis, ,„mano vieta literatūroje būtų buvusi kita . 

Jis nebuvo savimyla ar tuščiagarbis. Atvirkščiai, jis suvokė savo 
kūrybines galimybes. Daug rodo tas faktas, kad, gavęs pasiūlymą 
baigti likusį nebaigtą R. L. Siivensono romaną „Sent Ivas“, A. Ko- 
nanas Doilis atsisakė: „„Stivensonas per daug geras rašytojas, kad 
aš, Doilis, galėčiau su juo lygintis...“ 

Jį jaudino kitkas... Nors ir buvo O. Vaildo, Dž. B. Šo, Dž. Kon- 
rado, Džeromo K. Džeromo, R. Kiplingo, H. Dž. Velso ir Dž. Gols- 
vorčio kartos, A. Konanas Doilis nepriklausė prie „rimtųjų“", O 
buvo laikomas tarsi lengvojo žanro rašytoju. Jaunystėje jis ban- 
dė sekti H,. Džeimsu, rimtosios literatūros metru, bet nepavyko — 
neįvaldė psichologizmo. R. Stivensonas, kuris puikiai pasirodė 
keliuose žanruose, irgi buvo jam nepasiekiamas. 

Lygis, kuris tapo A. Konano Doilio svajonių riba, yra labai 
individualus, subtilus, o jo paties kalba gyva, lengva, nuoširdi, 
bet nedaugiau. Trūko turtingų atspalvių. Ir kaip jis galėjo var- 
žylis su literatais psichologais, kai net pačiam ryškiausiam jo su- 
kurtam veikėjui trūko, kaip pats prisipažino, šviesšešėlių. Netgi 
populiarumas, kurio mastu A. Konanas Doilis galėjo Ienktyniau- 
ti su pačiu R. L. Stivensonu, neguodė jo. Jis troško tvirtos re- 
pulacijos. 

Visa tai liudija rašytojo reiklumą sau. O vis dėlto jis galėjo 
jaustis ramesnis: jo vieta skaitytojų atmintyje ir anglų literatū- 
ros istorijoje yra ryški, savita ir visų pastebima. 

Žinoma, buvo vertintojų, kurie į A. Konaną Doilį žvelgė iš 
dukšto. Tas pats H. Džeimsas kartą kalbėjo H. Dž. Velsui apie 
savo išmonės silpnumą ir čia pat, vertindamas siužeto patrauklu- 
mą kaip kažką antraeilį ir antrarūšį, pridūrė: „Tai greičiau tiktų 
Konanui Doiliui“, | 

A. Konanas Doilis manė kitaip. Būti suprantamam, įdomiam 
ir protingam — štai jo reikalavimai rašytojui. Kai kurie žymūs 
literatai, sakė jis, kariais visiškai patenkina paskutinę sąlygą, 
bet su kitom dviem jiems visiškai nesiseka, ir kelias į skaitytoją 
jiems užtvertas. Toks buvo likimas puikaus anglų romanisto ir 
ir poeto Džordžo Meredito, kurį A. Konanas Doilis pažinojo ir 
kaip rašytoją labai vertino. A. Konanas Doilis, įvertindamas savo 
jėgas, stengėsi laikytis visų trijų taisyklių, ir jo knygas iki šiol 
skaito paties įvairiausio amžiaus skaitytojai. 

„A. Konanas Doilis vertinamas už patrauklų pasakojimą, už 
gyvenimo meilę ir tikėjimą žmogumi bei protą, už fantazijos ir 
meistriškumo jėgą, su kuria jis rezga įtemptą detektyvinį ar nuo- 

tykinį siužetą, už rimtą požiūrį į rašytojo darbą ir pagarbą skai- 
tytojui, mėgstančiam pramoginę literatūrą. 

Šis A. Konano Doilio raštų rinkinys nėra pilnas. Daug kas iš 
jo, 75 knygų autoriaus, kūrinių nepakėlė laiko bandymų. Pats 
A. Konanas Doilis stengėsi blaiviai vertinti savo kūrybines sėk- 
mes ir nesėkmes. Jo autobiogratijoje ir laiškuose atvirai prisipa- 
žįstama: „pasisekė“ arba, atvirkščiai, „nepasisekė“... Šie autoriaus 
vertinimai, kaip ir kiekvienas savęs vertinimas, ne visada sutam- 
pa su objektyvia atlikto darbo svarba, tad kūrinių atranka, be 
abejo, būtina. 

Ką gi skaitytojas ras šiame rinkinyje? — Geridusius A. Ko- 
nano Doilio romanus, apysakas ir apsakymus. Jo publicistinės ir 
apybraižų knygos į Rinktinius raštus, žinoma, neįeina. Kūriniai 
rinkinyje išdėstyti chronologine tvarka, tačiau išskirti susiklostę, 
paties autoriaus suformuoti ciklai. Pavyzdžiui, apsakymai ir apy- 
sūkos apie Šerloką Holmsą sudaro 4 pirmuosius tomus. Skirstant 
į tomus kitus apsakymus ir apysakas, atsižvelgta į priklausymą 
teminiams ar kitokiems ciklams bei į juose pavaizduotų istorinių 
įvykių seką. 


M. URNOVAS 


KRAUJO SPALVOS ETIUDAS 


PIRMOJI DALIS 


Iš DAKTARO DŽONO H. VOTSONO, 
KARO MEDICINOS TARNYBOS ATSARGOS KARININKO, 
PRISIMINIMŲ 


I skyrius 
PONAS ŠERLOKAS HOLMSAS 


1878 metais baigęs Londono universitetą, gavau medicinos dak- 
taro laipsnį ir nuvykau į Netlį išklausyti kariuomenės chirurgams 
skirto kurso. Baigęs ten studijas, buvau paskirtas į Penktąjį Nor- 
tumberlando šaulių pulką chirurgo padėjėju. Tuo metu pulkas 
buvo apsistojęs Indijoje, ir man dar nespėjus jo pasiekti, prasi- 
dėjo antrasis karas su Afganistanu. Išsilaipinęs Bombėjuje, suži- 
nojau, kad mano dalinys jau buvo užėmęs perėjas ir toli įsiver- 
žęs į priešo žemes. Tačiau aš vijausi iš paskos kartu su kitais 
karininkais, atsidūrusiais tokioje pat padėtyje, ir sėkmingai pa- 
siekiau Kandakarą, kur atradau savo pulką ir tuoj pat pradėjau 
eiti naująsias pareigas. 

Daugeliui šis žygis suteikė apdovanojimų ir paaukštinimų, bet 
man vien tik nesėkmės ir negandas. Buvau iškeltas iš šios bri- 
gados ir priskirtas prie Berkšyro pulko, su kuriuo koviausi lem- 
tingame Meivando mūšyje. Ten man pataikė į petį šautuvo kul- 
ka, kuri sutrupino kaulą ir pradrėskė poraktikaulinę arteriją. Bū- 
čiau pakliuvęs į žmogžudžių gazių * rankas, įeigų ne mano 
pasiuntinio Mario pasiaukojimas ir drąsa: jis užmetė mane ant 
nešulinio arklio ir sėkmingai bei saugiai nugabeno į britų kariuo- 
menės dalinius. 

Iškamuotą skausmų ir nusilpusį dėl ilgai trukusių nepriteklių, 
kuriuos teko patirti, didžiulis sužeistų kankinių traukinys nuga- 


* Gaziai— fanatikai musulmonai. 

beno mane į Pešavaro karo ligoninę. Čia atsigavau ir taip pasi- 
taisiau, kad jau galėjau vaikščioti po palatą ir net šiek tiek pa- 
sišildyti prieš saulę verandoje, bet mane parbloškė vidurių šilti- 
nė, toji mūsų Indijos valdų rykštė. Ištisus mėnesius mano gyvybė 
kabojo ant plauko, ir kai pagaliau atsigavau ir sustiprėjau, tebe- 
buvau dar toks silpnas ir išsekęs, jog medicinos taryba nuspren- 
dė, kad mane reikia nedelsiant išsiųsti į Angliją. Taigi buvau 
įsodintas į karo laivą „„Orontas“ ir po mėnesio išlaipintas Porits- 
muto prieplaukoje nepataisomai sugadinta sveikata. Tačiau rū- 
pestinga vyriausybė leido man per ateinančius devynis mėnesius 
ją pataisyti. 

Anglijoje aš neturėjau nei draugų, nei giminaičių, todėl bu- 
vau laisvas kaip paukštis arba tiek laisvas, kick vienuolikos ši- 
lingų ir šešių pensų pajamos per dieną gali leisti žmogui būti 
laisvam. Tokiomis aplinkybėmis aš, žinoma, pasinėriau į Londo- 
ną, tą didžiulę pamazgų duobę, į kurią nesulaikomai suplaukia 
visi imperijos dykinėtojai ir plevėsos. Ten kurį laiką apsistojau 
privačiame viešbutyje Strende, varganai ir beprasmiškai stumda- 
mas laiką, o turimus pinigus leisdamas kur kas laisviau, nei pri- 
valėjau leisti. Mano finansinė padėtis pasirodė tokia katastrofiš- 
ka, jog greit supratau, kad turiu arba palikti sostinę ir apsigy- 
venti kur nors provincijoje, arba iš pagrindų pakeisti savo 
gyvenimo būdą. Pasirinkęs pastarąjį atvejį, pirmiausia nutariau 
palikti viešbutį ir išsinuomoti butą mažiau pretenzingoje ir pi- 
gesnėje vietoje. 

Kaip tik tą dieną, kai priėjau prie tokios išvados, bestovint 
prie Kriterijaus baro, kažkas patapšnojo Man per petį. Apsigręžęs 
pamačiau jaunąjį Stemfordą, kuris buvo Mano felčeris, kai dirbau 
Barto ligoninėje. Vienišam žmogui iš tiesų malonu išvysti drau- 
gišką veidą didžiulėje Londono dykvietėje. Seniau Stemiordas 
niekada nebuvo mano ypatingas bičiulis, bet dabar aš džiaugs- 
mingai jį pasveikinau, o jis savo ruožtu, regis, taip pat buvo pa- 
tenkintas matydamas mane. Netverdamas linksmumu, pakviečiau 
jį papietauti pas Holborną, ir mudu, sėdę į kebą, .leidomės pir- 
myn. į | 

—- Kas gi jums, Votsonai, atsitiko? — paklausė jis, neslėpda- 
mas nuostabos, kai mes dardėjome .sausakimšomis Londono gat- 
vėmis.— Sudžiūvote it šakalys ir pageltote it vaškas. 

Aš trumpai papasakojau savo nuotykius ir baigiau kaip tik 
tuomet, kai pasiekėme savo kelionės tikslą. 

— Vargšelis! — užjausdamas tarė jis, išklausęs pasakojimą 
apie mano negandas.— O ką ketinate dabar veikti? 

— Ieškau <kambario,— atsakiau.— Bandau išsiaiškinti, ar ga- 
lima gauti patogią buveinę už prieinamą kainą. | 

— „Keista,— pasakė mano bendrakeleivis— bet jūs jau ant- 
ras žmogus, kuris šiandien man taip prasitarė. 

— O kas gi buvo pirmasis? — paklausiau. 

— Vaikinas, dirbantis mūsų ligoninės chemijos laboratorijo- 
je. Jis šįryt apgailestavo aptikes puikų butą, bet negalįs rasti 
žmogaus, kuris sutiktų gyventi drauge, nes jo vieno kišenei jis 
per brangus. 

— Dievaži! — sušukau.— Jei jis iš tikrųjų nori rasti buto 
„draugą ir dviese už jį mokėti, tai aš kaip tik toks ir esu. Ir man 
labiau patiktų gyventi drauge su kuo nors negu vienam. 

Jaunasis Stemfordas keistai pažvelgė į mane per vyno taurę. 

— Jūs nepažįstate Šerloko Holmso, — tarė jis.— Galbūt ir ne- 
labai norėtumėt nuolat su juo bendrauti. | 

— O kuo jis blogas? 

— Na, aš nesakau, kad jis blogas. Šiek tiek keistoki jo pra- 
simanymai: jis susižavėjęs kai kuriomis mokslo šakomis. O šiaip, 
kiek žinau, jis visiškai padorus žmogus. 

— Tikriausiai studijuoja mediciną? — tariau. 

— Ne. Neturiu supratimo, kuo jis ketina užsiimti. Manau, jog 
gerai nusimano apie anatomiją, be to, yra puikus chemikas, ta- 
čiau, kiek žinau, jis niekada sistemingai nestudijavo medicinos. 
Jis mokosi pripuolamai, kažkaip keistai, tačiau sukaupė daugybę 
mokslui tarsi nereikalingų žinių, kurios nustebintų net profeso- 
rius. 

— Ar jūs kada nors jo klausėte, kuo jis ketina užsiimti? — 
paklausiau. 

— Ne. Jis ne toks žmogus, iš kurio būtų galima ką nors iš- 
pešti, nors kai jam kas nors šauna į galvą, esti gana šnekus. 

— Gerai būtų su juo susitikti — tariau.— Jeigu man tektų 
su kuo nors gyventi, norėčiau, kad tai būtų darbštus ir ramus 
žmogus. Dar nesu tiek sutvirtėjęs, kad galėčiau pakelti triukšmą 
ir stiprius įspūdžius, Ir vieno, ir kito tiek patyriau Afganistane, 
kad užteks ligi gyvenimo galo. Kaip galėčiau susitikti su jūsų 
drauguė 

-— Jis tikriausiai laboratorijoje, — atsakė mano pašnekovas.--- 
Arba jis ištisas savaites neužsuka į tą vietą, arba sėdi ten nuo 
ryto ligi vakaro. Jei norite, nuvažiuosim ten po pietų. 

— Žinoma,— atsakiau aš, ir pokalbis pakrypo kita linkme. 

Kai iš Holborno vykome į ligoninę, Stemfordas man papasa- 
kojo dar keletą smulkmenų apie džentelneną, su kuriuo pasisiū- 
liau kartu gyventi. 

— Tik nepriekaištaukit man, jei nesutarsite su juo, — tarė jis.— 
Aš žinau apie jį tik tiek, kiek patyriau kartkartėmis susitikda- 
mas su juo laboratorijoje. Jūs pasiūlėte šį sandėrį, taigi neturite 
manęs dėl jo kaltinti. 

— Jei nesutarsime, nesunkų bus išardyti bendrystę— atsa- 
kiau— Man atrodo, Stemfordai,— pridūriau įdėmiai žvelgdamas 
į savo pašnekovą, — kad jūs kažkodėl norite nusiplauti rankas. 
Ar to vaikino charakteris toks sunkus, ar dar kas nors? Nesla- 
pukaukit! 

— Ne taip lengva nusakyti tai, kas nenusakoma,— atsakė jis 
nusijuokdamas.— Man Holmsas atrodo pernelyg atsidavęs moks- 
lui, vos ne bejausmis tyrinėtojas. Įsivaizduoju, kad jis galėtų 
įsvirkšti savo draugui nedidelę dozę ką tik atrastų augalų alka- 
loidų, žinoma, ne iš blogos valios, bet paprasčiausiai smalsumo 
dėlei — norėdamas akivaizdžiai sužinoti, koks jų poveikis. Tiesą 
sakant, manau, jog jis ir pats lygiai taip pat noriai įsišvirkštų 
juos sau. Man regis, jis trokšte trokšta tikrų ir tikslių Žinių. 

— Ką gi, tai labai gerai. 

— Taip, bet juk galima nukrypti į kraštutinumus. Tiesiog bai- 
su pagalvoti, kad anatomikume jis muša lavonus lazda. 

— Jis muša lavonus? 

— Taip, norėdamas patikrinti, kokios mėlynės atsiras po mir- 
ties. Savo akimis mačiau jį taip darant. 

-— Ir vis dėlto jūs sakote, jog jis ne medikas. 

— Ne. Dievai žino, kam jis visa tai tiria. Bet štai Mes jau 
atvykome, ir dabar pats galėsit spręsti apie jį. 

Taip jam kalbant, pasukome į siaurą skersgatvį ir pro mažas 
šonines dureles įėjome į vieną didelės ligoninės priestatą. Tai bu- 
vo Man pažįstama vietovė, ir niekam nereikėjo manęs vesti 
aukštyn niūriais akmeniniais laiptais bei ilgu baltai dažytomis 
sienomis ir pilkšvai rusvomis durimis koridorium. Beveik pačiame 
koridoriaus gale nuo jo atsišakojo žemas skliautuotas perėjimas į 
chemijos laboratoriją. 

Tai buvo aukštas kambarys, kurio lentynose stovėjo netvar- 
kingai išdėliota daugybė butelių. Ant plačių, žemų stalų styrojo 
retortos, mėgintuvėliai ir dujinės lemputės su melsvomis mirksin- 


46 


čiomis liepsnelėmis. Tuščiame kambaryje buvo vienintelis studen- 
tas, tolimiausiame gale pasilenkęs prie stalo ir pasinėręs į savo 
darbą. Išgirdęs mūsų žingsnius, jis apsižvalgė ir, iš džiaugsmo 
sušukęs, pašoko ant kojų. 

— Suradau! Suradau! — suriko jis, bėgdamas prie mūsų su 
mMėgintuvėliu rankose— Suradau reagentą, kuris nusėda tik nuo 
hemoglobino ir nuo nieko kito, 

Jo veide nebūtų švytėjęs didesnis džiaugsmas, net jeigu jis 
būtų atradęs aukso kasyklą. 

— Daktaras Votsonas — ponas Šerlokas Holmsas, — tarė Stem- 
fordas, mus supažindindamas. 

— Sveiki — nuoširdžiai pasisveikino jis, taip stipriai paspaus- 
damas ranką, kad vargu ar būčiau galėjęs to iš jo tikėtis — Matau, 
jog buvote Afganistane. | 

— Iš kur, po galais, jūs tai žinote? — paklausiau nustebęs. 

— Nekreipkit dėmesio,— tarė jis sukikendamas.— Dabar svar- 
bu hemoglobinas. Jūs, be abejo, suprantate, koks svarbus šis mMa- 
no atradimas. 

— Chemijos požiūriu tai, be abejo, įdomu,— atsakiau — bet 
praktiškai... 

— Na, žmogau, juk tai praktiškiausias pastarųjų metų teismo 
medicinos atradimas. Argi nesuprantate, kad juo galima patiki- 
mai patikrinti kraujo dėmes? Nagi pažiūrėkite! — Jis energingai 
nutvėrė mane už apsiausto rankovės ir nutempė prie savo darbo 
stalo. 

— Štai paimsime truputį šviežio kraujo, — tarė jis, įdurdamas 
ilga adata sau į pirštą ir įtraukdamas ištryškusį kraujo lašą į pi- 
petę.— Dabar sumaišysiu šį kraujo lašą su litru vandens. Matote, 
šis skiedinys atrodo kaip grynas vanduo. Kraujo santykis negali 
būti didesnis kaip vienas su milijonu. Tačiau neabejoju, jog gau- 
sime būdingą reakciją. 

Taip kalbėdamas, jis įmetė į indą keletą baltų kristalų ir įla- 
šino kelis lašus kažkokio permatomo skysčio. Akimirksniu turinys 
nusidažė blausia raudonmedžio spalva, o ant stiklainio dugno 
nusėdo rusvos dulkės. 

— Na, štail — sušuko jis, suplodamas delnais ir džiaugdamasis 
kaip vaikas, gavęs naują žaislą.— Ką jūs pasakysite? 

— Man regis, tai labai subtilus tyrimas, — tariau. 

— Puikus! Puikus! Senasis tyrimas su brantmedžio sakais bu- 
vo labai gremėzdiškas ir nepatikimas. Taip kaip ir mikroskopinė 


47 


kraujo kūnelių analizė, kuri išvis bevertė, jei dėmės yra keleto 
valandų senumo. O šis reagentas, pasirodo, veikia visiškai vieno- 
dai ir kai kraujas senas, ir kai šviežias. Jei šis tyrimas būtų bu- 
vęs išrastas anksčiau, šimtai žmonių, tebevaikštančių žemėje, jau 
seniai būtų gavę atpildą už savo nusikaltimus. 

— Iš tiesų — sumurmėjau. 

— Kriminaliniai nusikaltimai vien tik nuo to ir priklauso. Žmo- 
gus pradedamas įtarti padaręs nusikaltimą galbūt tik praėjus ke- 
lies mėnesiams po jo įvykdymo. Patikrinus jo baltinius ir dra- 
bužius, randama rusvų dėmių. Ar tai kraujo, ar purvo, ar rūdžių, 
ar vaisių dėmės, ar dar kas nors? Tai klausimas, dėl kurio suko 
galvas daugelis ekspertų, o kodėl? Nes nebuvo patikimo rea- 
gento. Dabar jau yra Šerloko Holmso reagentas, ir daugiau ne- 
bebus jokių sunkumų. 

Taip kalbant, jo akys blizgėte blizgėjo ir, padėjęs ranką ant 
širdies, jis nusilenkė įsivaizduojamai jam plojančiai publikai. 

— Jus reikia pasveikinti — pasakiau, gerokai nustebintas jo 
entuziazmo. 

— Praėjusiais Metais Frankfurte buvo fon Bišofo byla. Jis tik- 
riausiai jau būtų buvęs pakartas, jeigu būtų buvęs šis mano rea- 
gentas. O kur dar Meisonas iš Bredfordo ir pagarsėjęs Miuleris, 
ir Lefevras iš Monpeljė, ir Samsonas iš Niu Orleano? Galėčiau 
paminėti bent dvidešimt bylų, kurioms jis būtų turėjęs lemiamą 
reikšmę. 

— Atrodo, jog jūs esate vaikščiojanti nusikaltimų kronika — 
tarė Stemfordas nusijuokdamas.— Galėtumėt leisti laikraštį šiais 
klausimais. Pavadinkit jį „Policijos naujienos praeityje . 

— Ir tai būtų labai įdomu pasiskaityti — pasakė Šerlokas 
Holmsas, prilipdydamas gabalėlį pleistro ant įdurto piršto— Rei- 
kia būti atsargiam,— tęsė jis ir atsigręžęs į mane nusišypsojo, — 
nes nemažai tenka knibinėtis su nuodais— Kalbėdamas jis iš- 
tiesė plaštaką, ir pamačiau, kad -ji visa apklijuota panašiais pleist- 
ro gabalėliais ir dėmėta nuo stiprių rūgščių. 

— Mes atėjome su reikalu — tarė Stemfordas, atsisėsdamas 
ant aukštos trikojės taburetės, o kitą koja pastumdamas man.— 
Mano draugas norėtų išsinuomoti butą, o kadangi jūs skundė- 
tės, jog nerandate, su kuo galėtumėt kartu gyventi, pamaniau, 
kad reikia jus suvesti į pažintį. 

Man regis, kad Šerlokas Holmsas nudžiugo išgirdęs, jog galės 
: gyventi su manimi. 

— Aš nusižiūrėjau apartamentą Beikerio gatvėje, — tarė jis — 
kuris mums visiškai tiks. Tikiuos, kad jūs nebijote stipraus ta- 
bako kvapo. | 

— Aš pats visuomet rūkau jūreivių tabaką,— atsakiau. 

—- Tai gerai. Paprastai aš turiu namuose chemikalų ir kartais 
darau bandymus. Ar jus tai erzintų? 

— Nieko panašaus. 

— Nagi pažiūrėkim, kokius aš. dar turiu trūkumus. Kartkar- 
tėmis man užeina tokia bloga nuotaika, kad ištisas dienas nepra- 
veriu burnos. Tik nemanykit, kad ant jūsų pykstu. Nekliudykit 
manęs, ir greit viskas praeis. O ką jūs man prisipažinsit? Prieš 
pradedant kartu gyventi, būtų gerai žinoti pačius blogiausius da- 
lykus apie viens kitą. 

Aš nusijuokiau iš tokios abipusės apklausos. 

— Aš laikau jauniklį buldogą ir nekenčiu triukšmo, nes ma- 
no nervai pakrikę, galiu atsikelti bet kurią netikusią valandą ir 
esu nežmoniškas tinginys. Kai esu sveikas, turiu dar ir kitokių 
ydų, bet šiuo metu tai svarbiausios. 

— Ar griežimas smuiku jūsų požiūriu taip pat yra triukš- 
mas? — susirūpinęs jis paklausė. 

— Priklauso nuo smuikininko, — atsakiau— Geras griežimas 
smuiku — tai dievų palaima, o blogas... 

— Na, tuomet viskas gerai — sušuko jis, smagiai nusijuok- 
damas.— Manau, jog reikalas sutvarkytas, jeigu tik jums patiks 
butas, | 

— Kada jį pamatysimė 

— Ateikit pas mane rytoj vidurdienį, ir kartu nuėję viską 
sutvarkysim. | 

— Gerai, tiksliai vidurdienį — tariau paduodamas jam ranką. 

Mes palikome jį besidarbuojantį su savo chemikalais ir kartu 
nužingsniavome mano viešbučio link, 

— Beje, — sustojęs ir atsigręžęs į Stemfordą, staiga paklau- 
siau— o iš kur, po velnių, jis žino, kad aš grįžau iš Afganis- 
tano? 

Mano bendrakeleivis mįslingai nusišypsojo. 

— Tai ir yra jo svarbiausia ypatybė,— pasakė jis.— Nemažai 
žmonių norėtų sužinoti, kaip jis viską ištiria. 

— O, nejaugi tai paslaptis! — sušukau trindamas rankas.— 
Tai labai pikantiška. Esu jums labai dėkingas, kad mudu supa- 
žindinote. Juk žinote, kad, norint pažinti žmoniją, reikia ištirti 
žmogų. 

4. Užsak. Nr. 3918. 49 


— Taigi reikia jį ir ištirti — pasakė Stemfordas, atsisveikin- 
damas su manimi.— Tačiau pamatysite, kad jis — kietas riešu- 
tas. Kertu lažybų, kad jis perpras jus greičiau, negu jūs jį. Su- 
die! | 

— Sudie! — atsakiau ir nužingsniavau į savo viešbutį, gero- 
kai susidomėjęs savo naujuoju pažįstamu, 


II skyrius 
DEDUKCIJOS MENAS 


Mudu susitikome kitą dieną, kaip ir buvome susitarę, ir nuvy- 
kome apžiūrėti buto Beikerio gatvėje, Nr. 221 b, apie kurį jis 
buvo kalbėjęs per mudviejų susitikimą. Bute buvo du patogūs 
miegamieji ir atskira didžiulė, erdvi, jaukiai apstatyta svetainė su 
dviem plačiais langais. Mudviem taip patiko šis būstas, o kaina, 
padalyta mums abiem, atrodė tokia prieinama, kad iškart jį ir 
išsinuomojome. Aš parsigabenau savo daiktus tą patį vakarą, o 
kitą rytą ir Šerlokas Holmsas atsikraustė su keliomis dėžėmis ir 
lagaminais. Vieną ar dvi dienas mes uoliai kraustėme ir kiek ga- 
lima geriau išdėliojome savo mantą. Tai padarę, pradėjome po 
truputį įsikurti ir prisitaikyti prie savo naujos aplinkos. 

Su Holmsu, tiesą sakant, buvo nesunku sutarti. Elgdavosi jis 
ramiai ir visad laikėsi savo įpročių. Retai kada eidavo gulti vė- 
liau nei dešimtą vakaro, o rytą pusryčiaudavo ir išeidavo visada 
dar prieš man atsikeliant. Kartais jis visą dieną praleisdavo che- 
mijos laboratorijoje, kartais anatomikume, o retkarčiais išeida- 
vo ilgam laikui pasivaikščioti ir nukeliaudavo į tolimiausius mies- 
to užkampius. Jo energija buvo nepralenkiama, kai užeidavo dar- 
bo priepuoliai, bet kartkartėmis jį apimdavo priešinga nuotaika, 
ir tada ištisas dienas nuo ryto ligi vakaro jis gulėdavo ant sofos 
svetainėje, beveik neištardamas nė žodžio ir nesukrutėdamas. 
Tuomet jo akyse pastebėdavau tokią blausią ir apatišką išraišką, 
kad būčiau galėjęs įtarti jį įpratus vartoti narkotikus, jeigu jo 
nuosaikus ir padorus gyvenimas nebūtų apsaugojęs nuo tokios 
minties. 

Bėgant savaitėms, mano domėjimasis juo ir troškimas sužinu' 
jo gyvenimo tikslus kaskart stiprėjo. Netgi jo stotas ir išvaizda 
galėjo atkreipti atsainiausio stebėtojo dėmesį. Jis buvo daugiau 

nei šešių pėdų ūgio ir toks liesas, kad atrodė dar gerokai aukš- 
tesnis. Jo žvilgsnis buvo aštrus ir veriantis, išskyrus tuos apatijos 
atvejus, apie kuriuos užsiminiau, o plona ir kumpa nosis teikė 
jo išvaizdai budrumo ir ryžtingumo. Atsikišęs keturkampis smak- 
ras taip pat bylojo apie tvirto nusistatymo žmogų. Jo rankos vi- 
suomet buvo rašaluotos ir nuo chemikalų dėmėtos, tačiau jis ge- 
bėjo nepaprastai švelniai prisiliesti, ką dažnai turėdavau progos 
pastebėti matydamas, kaip jis knibinėjasi su savo trapiais alche- 
miniais įrankiais. 

Skaitytojas palaikys mane nepaprastu smalsuoliu, jei prisipa- 
žinsių, Kaip stipriai šis Žmogus mane sudomino ir kaip aš steng- 
davausi prasiskverbti pro uždarumo sieną, kuria jis save gaubė. 
Tačiau prieš padarant nuosprendį, reiktų prisiminti, koks betiks- 
lis buvo mano gyvenimas ir kaip mažai kuo aš galėjau domėtis. 
Sveikata man neleisdavo išeiti laukan, nebent oras būdavo labai 
švelnus, aš neturėjau draugų, kurie mane aplankytų ir sutrikdytų 
mano kasdienybės monotoniją. Tokiomis aplinkybėmis aš džiau- 
giausi ta mažyte paslaptimi, kuri supo mano draugą, ir daug lai- 
ko skirdavau jai atskleisti. 


Medicinos jis nestudijavo. Paklaustas jis pats patvirtino 5tem- 
fordo pasakytą nuomonę. Paaiškėjo, kad jis taip pat nelankė jo- 
kio paskaitų kurso, kuris būtų padėjęs jam gauti mokslo laipsnį 
ar atvėręs vartus į mokslo pasaulį. Tačiau jis itin uoliai studija- 
-vo kitus dalykus, ir jo žinios kai kuriose neįprastose srityse buvo 
tokios gausios ir išsamios, kad tiesiog stebindavo mane. Be abe- 
jonės, nė vienas žmogus nedirbtų taip sunkiai ir nesiektų tokios 
tikslios informacijos, jei neturėtų prieš save aiškaus tikslo. Žmo- 
gus, skaitantis kas pakliūva, neįgis išsamių žinių. Niekas neap- 
sunkins proto smulkmenomis, neturėdamas tam reikiamo pagrin- 
do. 


Jo nemokšiškumas buvo toks pat nuostabus kaip ir jo žinios. 
Paaiškėjo, kad jis beveik nieko nenutuokia apie šiuolaikinę li- 
teratūrą, filosofiją ir politiką. Man pacitavus Tomą Karlailį, jis 
kuo nekalčiausiai pasiteiravo, kas jis toks yra ir k“; nuveikęs. Ta- 
čiau mano nuostaba pasiekė kulminaciją, kai pasirodė, jog jis 
nieko nežino apie Koperniko teoriją ir apie Saulės sistemos san- 
darą. Faktas, kad ne kiekvienas civilizuotas XIX amžiaus žmo- 
gus žino, jog Žemė sukasi aplink Saulę, man pasirodė tiesiog ne- 
įtikėtinas. 

— Regis, jūs apstulbintas,— tarė jis ir nusijuokė pamatęs 
nuostabą mano veide.— Dabar, kai aš tai žinau, pasistengsiu kuo 
skubiausiai viską užmiršti. 

— Užmiršti? | 

— Matote,— paaiškino jis— mano manymu, žmogaus smege- 
nys yra tarsi mažytė tuščia palėpė, kur jūs sudedate tai, ką no- 
rite. Kvailys sukrauna ten visokiausią atsitiktinai rastą šlamštą, 
todėl jam naudingos žinios tampa išstumtos arba, geriausiu at- 
veju, susijaukia su kitais daiktais ir tuomet sunku jas surasti. O 
sumanus darbininkas iš tiesų labai rūpestingai atrenka tai, ką 
padėti į savo smegenų mansardą. Jis ten laiko tik tuos įrankius, 
kurie jam reikalingi dirbant, bet turi jų daugybę rūšių, ir visi kuo 
tvarkingiausiai sudėti. Nemanykite, kad tas kambarėlis turi gu- 
mines sienas ir jas galima kiek nori išpūsti. Būkite tikras, jog 
ateis laikas, kai naujos žinios privers jus užmiršti tai, ką žinojote 
anksčiau. Todėl nepaprastai svarbu, kad nenaudingos žinios ne- 
išstumtų naudingų. 

— Bet Saulės sistema! — prieštaravau. 

— Ką, po velnių, ji man reiškia? — nekantriai pertraukė jis.—- 
Jūs sakote, jog mes sukamės aplink Saulę. Man ir mano darbui 
nebūtų nė menkiausio skirtumo, jei mes suktumės aplink Mė- 
nulį. 

Vos nepaklausiau jo, koks gi tai galėtų būti darbas, bet kaž- 
kas jo laikysenoje man leido pajusti, kad klausimas būtų sutik- 
tas nepalankiai. Tačiau pamąstęs apie trumpą mūsų pokalbį, sten- 
giausi padaryti iš jo tam tikras išvadas. Jis sakė, jog nekauptų 
žinių, kurios nesusijusios su jo tyrimo objektu. Todėl visos jo 
įgytos žinios turi būti tik jam naudingos. Aš suskaičiavau min- 
tyse sritis, kuriose jis, man pasirodė, ypač gerai informuotas. 
Paėmęs pieštuką, netgi surašiau jas. Negalėjau nenusišypsoti bai- 
gęs šį dokumentą. Jis taip atrodė: 


Šerlokas Holmsas — jo galimybės 


1. Literatūros Zinios — nulis. 

2. Filosofijos „ — Nulis. 

3. Astronomijos „  — Nulis. 

4, Politikos „ — silpnos. 

5. Botanikos „  — nevienodos. 

Gerai nusimano apie beladoną, opijų ir apskritai apie nuodus. 
Nieko nenutuokia apie daržininkystę. 

6. Geologijos žinios — praktinės, bet ribotos. 

Iš pažiūros atskiria įvairias dirvožemio rūšis. Man pasivaikš- 
čiojus, parodo purvo dėmes ant kelnių ir iš spalvos bei sudėties 
pasako, kurioje Londono vietoje jis užtiško. 

7. Chemijos „  — išsamios. 

8. Anatomijos, — geros, bet nesistemingos. 

8. Kriminalinės literatūros, — didžiulės. 

Pasirodo, jog jis žino visas smulkmenas apie visus šio šimt- 
mečio nusikaltiinus. 

10. Gerai griežia smuiku. 

11. Prityręs fechtuotojas, boksininkas ir gerai kaunasi kar- 
du. 

12. Praktiškai gerai susipažinęs su Britanijos įstatymais. 

Atėjęs ligi šios sąrašo vietos, nusivylęs įmečiau jį į ugnį. „Jei 
aš bandyčiau pagal visus tuos sugebėjimus nustatyti, ko siekia 
šis Žmogus ir kokiai profesijai visi jie reikalingi, — tariau pats 
sau, — tai geriau jau iškart atsisakyti šio mėginimo.“ 

Štai aš anksčiau užsiminiau apie jo sugebėjimą griežti smui- 
ku. Jis tikrai nuostabus, bet ir čia buvo kažkas keista, kaip ir ki- 
tuose jo pomėgiuose. Gerai žinojau, kad jis geba atlikti sunkius 
kūrinius, nes mano paprašytas pagrojo keleią Miendelsono ,„Dai- 
nų“ ir kitų mano mėgstamų dalykų. Tačiau pats vienas jis retai 
ką nors grieždavo ar apskritai bandydavo išgauti kokią nors me- 
lodiją. Vakarais, atsilošęs krėsle, jis užsiinerkdavo ir nerūpestin- 
gai dzirindavo ant kelių padėtą smuiką. Kartais pasigirsdavo sod- 
rūs ir melancholiški akordai. Retkarčiais fantastiški ir linksmi. 
Neabejotinai juose atsispindėjo jį apėmusios miniys, tačiau aš 
negalėjau pasakyti, ar Muzika lydėjo jo mintis, ar paprasčiausiai 
griežimas buvo tik kaprizo ir fantazijos išdava. Būčiau galėjęs 
prieštarauti toms erzinančioms improvizacijoms, jeigu po jų jis 
nebūtų sugrojęs vieną po kitos keleto mano mėgstamiausių me- 
lodijų, tarsi atsilygindamas už tai, kad bandydavo mano kant- 
rybę. | 

Per pirmąją savaitę lankytojų nebuvo, ir pradėjau manyti, 
kad mano buto draugas toks pat vienišas kaip ir aš. Tačiau ne- 
trukus sužinojau, kad jis turi daug pažįstamų, be to, įvairiausiuose 
visuomenės sluoksniuose. Vienas toks išblyškęs, žiurkės veidų, 
tamsiomis akimis žŽmogėnas, kuris man buvo pristatytas kaip po- 

nas Lestreidas, pasirodė tris ar keturis kartus per savaitę. Vieną 
rytą apsilankė madingai apsirengusi jauna mergina ir prabuvo 
kokį pusvalandį ar daugiau. Tą pačią dieną po pietų pasirodė 
žilas, į kromininką žydą panašus lankytojas, kuris, man regis, 
buvo labai susijaudinęs. Po jo netrukus atėjo nevalyva pagyve- 
nusi moteriškė. Sykį su mano kaimynu kalbėjosi senas baltaplau- 
kis džentelmenas, o dar kitą — geležinkelio nešikas su velvetine 
unilorma. Kai tik pasirodydavo kuri nors iš šių neaiškių žmogys- 
"tų, Šerlokas Holmsas paprašydavo“ užleisti jam svetainę, ir aš 
eidavau į savo miegamąjį. Jis visada atsiprašydavo manęs, kad 
sudaro tokių nepatogumų. 

— Turiu panaudoti šį kambarį biznio reikalams,— sakydavo 
jis — o šie žmonės yra mano klientai. 

Vėl turėdavau progą tiesmukai paklausti, tačiau mano skru- 
pulingumas neleisdavo versti kitą Žmogų patikėti man savo pas- 
laptis. Tuomet įsivaizdavau, kad jis slepia savo profesiją dėl kaž- 
kokios svarbios priežasties, bet greit jis išsklaidė šią mintį, pats 
savo noru netiesiogiai viską paaiškindamas. 

Kovo ketvirtą — gerai prisimenu tą dieną — atsikėliau anks- 
čiau negu paprastai ir pamačiau, kad Šerlokas Holmsas dar tebe- 
pusryčiauja. Šeimininkė buvo taip apsipratusi su mano vėlyvais 
pusryčiais, kad mano vieta dar buvo nepadengta ir kava man ne- 
išvirta. Su žmogui būdingu nepamatuotu irzlumu paskambinau 
varpeliu, griežtai pranešdamas, jog esu pasiruošęs. Po to paėmiau 
nuo stalo kažkokį žurnalą ir bandžiau jį vartydamas praleisti lai- 
ką, o Mano kaimynas tyliai kramtė pakepintą duoną. Vieno 
straipsnio antraštė buvo pažymėta pieštuku, ir, suprantama, mano 
akys užkliuvo už jo. 

Straipsnio pavadinimas buvo šiek tiek pretenzingas — ,„Gy- 
venimo knyga“, o autorius stengėsi įrodyti, kiek pastabus žmogus 
gali sužinoti, tvarkingai ir sistemingai tirdamas viską, kas pasi- 
taiko jo kelyje. Man pasirodė, jog tai nuostabus įžvalgumo ir ab- 
surdo mišinys. Argumentai buvo tikslūs. ir svarūs, tačiau išvados, 
man regis, pritemptos ir nepagrįstos. Autorius teigė, kad iš išraiš- 
kos, iš raumens krustelėjimo ir žvilgsnio galima spręsti apie 
slapčiausias žmogaus mintis. Apsigauti, pasak jo, neįmanoma, jei 
žmogus įgudęs stebėti ir analizuoti. Jo išvados bus tokios teisin- 
gos kaip Euklido teoremos. O rezultatai nepatyrusiems Žmonėms 
atrodys tokie stulbinantys, kad jie gali palaikyti jį burtininku, kol 
išsiaiškins, kokie samprotavimai padėjo juos pasiekti, 

„Iš lašelio vandens, — rašė autorius, — logiškai mąstantis žmo- 
gus sugeba padaryti išvadą, jog gali egzistuoti Atlanto vandeny- 
nas ir Niagaros krioklys, nors niekada jų nematė ir negirdėjo 
nei apie vieną, nei apie kitą. Visa, kas gyva, sudaro didžiulę 
grandinę, kurios prigimtį galima pažinti pamačius vieną jos gran- 
dį. Menas daryti išvadas ir analizuoti, kaip ir kiti menai, pasie- 
kiamas tik ilgai ir kantriai mokantis, tačiau gyvenimas per daug 
trumpas, ir nė vienas mirtingasis negali pasiekti šioje srityje vi- 
siško tobulumo. Prieš imdamasis moralinių ir intelektualinių prob- 
lemų, kurios sudaro itin didelių sunkumų, tyrėjas tegul įgunda 
spręsti mažesnes problemas. Tegul, pažvelgęs į kitą mirtingąjį, 
jis iškart išmoksta apibūdinti šio žmogaus praeitį ir jo profesiją. 
Nors toks pratimas atrodytų ir menkas, tačiau jis ugdo sugebė- 
jimą stebėti ir moko, kur žiūrėti ir kaip žiūrėti. Iš žmogaus nagų, 
iš apsiausto rankovių, batų, kelnių išlenkimo ties keliais, iš su- 
rambėjimų ant smiliaus ir nykščio, iš veido išraiškos ir marški- 
nių rankogalių — iš visų šių smulkmenų galima lengvai nusa- 
kyti Žmogaus užsiėmimą. Nėra jokios abejonės, kad visa tai, 
drauge sudėta, kiekvienu atveju padės įgudusiam stebėto- 
jui.“ 

— Na ir tauškalai! — sušukau numesdamas žurnalą ant sta- 
10.— Niekada per savo gyvenimą neskaičiau tokių nesąmonių. 

— Apie ką jūs? — paklausė Šerlokas Holmsas. 

— Nagi apie tą straipsnį — pasakiau rodydamas į jį arbati- 
niu šaukšteliu ir sėdau pųsryčiauti— Matau, jog jau perskaitė- 
te, nes pažymėjote jį pieštuku. Nepaneigiu, kad parašyta sąmo- 
jingai. Tačiau mane jis erzina. Neabejoju, kad tai teorija kokio 
nors dykinėtojo, kuris rezga tuos galantiškus paradoksus, užsi- 
daręs savo kabinete. Praktiškai tai neįmanoma. Norėčiau pama-. 
tyti, kaip, įgrūstas į kokį nors požeminio traukinio trečiosios kla- 
sės vagoną, jis apibūdintų visų keleivių profesijas. Kertu tūks-- 
tantį prieš vieną, jog nieko iš to neišeitų. 

— Jūs praloštumėt,— ramiai pasakė Holmsas.— O tą straips-- 
nį parašiau aš. 

— Jūs?! 

— Taip. Aš esu linkęs ir stebėti, ir daryti išvadas. Teorijos, 
kurias išdėsčiau ir kurios jums atrodo tokios fantastiškos, iš tik-- 
rųjų nepaprastai realios — tokios realios, kad nuo jų priklauso 
mano duonos kąsnis. 

— O kaipgi? — neištvėręs paklausiau. 

— Nagi aš turiu savo verslą. Manau, jog toks esu vienintelis 
pasaulyje. Esu seklys konsultantas, jei tik jūs suprantate, kas tai 
yra. Londone yra daugybė valstybinių ir privačių seklių. Kai jie 
suklysta, ateina pas mane, ir man pasiseka nukreipti juos teisin- 
"gu keliu. Jie išdėsto man visus duomenis, ir aš, gerai žinodamas 
kriminalistikos istoriją, beveik visada galiu juos pataisyti. Nusi- 
kaltimai yra nepaprastai giminiški, ir, jei žinote visas tūkstančio 
bylų smulkmenas kaip savo penkis pirštus, būtų keista, jei neiš- 
narpliotumėt tūkstantis pirmosios. Lestreidas — gerai žinomas 
seklys. Neseniai jis susipainiojo vienoje suklastojimo byloje, ir 
štai kodėl jis atėjo pas mane. 

— O kiti? 

— „Dažniausiai juos atsiunčia privačios tyrimo agentūros. Tai 
žmonės, kažkaip susipainioję ir norintys truputį pasiaiškinti. Iš- 
klausau jų pasakojimą, jie išklauso mano aiškinimą, ir įsidedu į 
kišenę honorarą. 

Negi jūs norite pasakyti, kad, neišeidamas iš kambario, 
jūs išpainiojate mazgą, kurio negali įveikti kiti, nors jie patys 
susipažinę su visomis smulkmenomisė 

— Kaip tik taip. Šioje srityje aš turiu savotišką intuiciją. Kart- 
kartėmis pasitaiko ir kiek sudėtingesnis atvejis. Tuomet turiu 
šiek tiek pabėgioti ir viską pamatyti savo akimis. Mat aš turiu 
specialių žinių, kurias pritaikau spręsdamas problemą ir kurios 
nuostabiai palengvina reikalą. Dedukcijos taisyklės, pateiktos ta- 
me straipsnyje, kuris sukėlė jūsų panieką, mano praktiniam dar- 
bui tiesiog neįkainojamos. Pastabumas — mano antroji prigimtis. 
Jūs, regis, nustebote, kai per mūsų pirmąjį susitikimą pasakiau, 
kad atvykote iš Afganistano. 

— Jums, be abejo, kas nors pasakė. 

— Nieko panašaus. Aš iškart supratau, kad jūs atvykote iš 
Afganistano. Dėl seno įpročio mano minties raida tokia greita, 
kad padariau išvadą, nesuvokdamas tarpinių prielaidų. Tačiau to- 
kios prielaidos buvo. Minties eiga buvo tokia: „Šis džentelmenas 
panašus į mediką, bet jo laikysena kaip kariškio. Taigi tikriau- 
siai karo gydytojas. Jis ką tik atvyko iš tropikų, nes veidas tam- 
sokas, o tai nenatūralus jo odos atspalvis, nes riešai visiškai švie- 
sūs. Išsekes veidas aiškiai rodo, jog nemaža prisikentėjo ir sirgo. 
Buvo sužeistas į kairę ranką. Kažkokia sustingusi ir nenatūrali. 
Kurgi tropikuose anglų karo gydytojas galėjo prisikentėti ir būti 
sužeistas į ranką? Tikriausiai Afganistane“. Minties eiga netruko 

nė sekundės. Tuomet pasakiau, kad atvykote iš Afganistano, o 
jūs nustebote. 

— Kai paaiškinote, viskas atrodo labai paprasta — pasakiau 
šypsodamasis.— Jūs man primenate Edgaro Aleno Po Diupeną. 
Maniau, kad tokie žmonės egzistuoja tik. literatūroje. 

Serlokas Holmsas atsistojo ir užsirūkė pypkę. 

—. Jūs, be abejo, manote, kad, lygindamas mane su Diupenu, 
sakote man komplimentą— pasakė jis— O mano nuomone, Diu- 
penas buvo visai ne kažin kas. Ta jo maniera nei iš šio, nei iš to 
pertraukti draugo mintis po penkiolikos minučių tylėjimo — iš 
tiesų labai neskoninga ir lėkšta. Be abejo, jis turėjo sugebėjimą 
analizuoti, bet nebuvo toks fenomenalus kaip, matyt, įsivaizdavo 
Po. 

— Ar skaitėte Gaborijo veikalus? — paklausiau — Ar Leko- 
kas atitinka jūsų seklio įvaizdį. 

Šerlokas Holmsas ironiškai nusišypsojo. 

— Lekokas — pasigailėtinas nevykėlis, —tarė jis piktai — Jis 
galėjo pasigirti tik savo energija. Nuo tos knygos man pasidarė 
bloga. Reikėjo nustatyti nežinomo kalinio asmenybę. Aš būčiau 
tai padaręs per dvidešimt keturias ' valandas. Lekokui prireikė 
kokių šešių mėnesių. Ta knyga galėtų pamokyti seklius, kaip ne- 
reikia veikti. | 

Aš pasipiktinau, kad jis taip išdidžiai suniekino du mano taip 
mėgstamus personažus. Nuėjau prie lango ir pažvelgiau į judrią 
gatvę. „Tas vaikinas, matyt, labai gudrus — tariau pats sau — 
bet iš tiesų jis per daug gerai mano apie save.“ 

— Šiais laikais nebėra nei nusikaltimų, nei nusikaltėlių — 
irzliai tarė jis.— Kokia nauda mūsų protesijos žmogui turėti gerą 
smegeninę? Žinau, kad galėčiau išgarsėti. Nėra ir nebuvo pasau- 
lyję Žmogaus, kuris nusikaltimui ištirti skirtų tiek daug triūso 
ir įgimto talento kaip aš. O kas iš to4ė Nėra nusikaltimo, kurį 
reikėtų ištirti — geriausiu atveju kokia nevykusi niekšystė, pa- 
daryta tokiais akivaizdžiais motyvais, kad net Skotland Jardo 
policininkas viską kiaurai mato. | 

Mane vis dar erzino pasipūtęs jo kalbos tonas. Nusprendžiau, 
jog geriausiai būtų pakeisti pokalbio temą. | 

— Įdomu, ko jis ten ieško? — paklausiau rodydamas į auga- 
lotą, paprastai apsirengusį vyriškį, lėtai žingsniuojantį kita gat- 
vės puse ir atidžiai apžiūrinėjantį namų numerius. Rankoje jis 
turėjo didelį mėlyną voką, Matyt, buvo pasiuntinys. 

— Ar tas jūrų laivyno atsargos seržantas? — paklausė Šer- 
lokas Holmsas. 
„Na, ir pasipūtėlis! — tariau pats sau— Juk žino, kad nega- 
liu patikrinti jo spėliojimų.“ 
Vos tik taip pamaniau, vyriškis, kurį mudu stebėjome, pama- 
tė numerį ant mūsų durų ir skubiai perbėgo skersai gatvę. Pasi- 
girdo garsus beldimas, apačioje sugaudė storas balsas, ir laipti-: 
nėje sudundėjo sunkūs žingsniai. 

— Ponui Šerlokui Holmsui, — tarė jis, įžengdamas į kambarį 
it įteikdamas mano draugui laišką. 

Štai kur gera proga išvaryti iš jo puikybę! Jis kaip reikiant 
nepagalvojo ir todėl prašovė pro šalį. 

— Ar galiu paklausti, gerbiamasis, — tariau kuo saldžiausiu 
tonų, — kuo užsiimate? 

— Esu durininkas, sere— burbtelėjo jis.— Uniformą atida- 
viau pataisyti. 

-— O buvote? — paklausiau, šiek tiek piktdžiugiškai pažvelg- 
damas į savo buto draugą. 

— Karališkojo jūrų laivyno seržantas, sere. Atsakymo nebus? 
Gerai, sere. | 

Jis sumušė kulnais, atidavė pagarbą ir išėjo. 


III skyrius 
LORISTON GARDENSO PASLAPTIS 


Prisipažinsiu, mane gerokai nustebino šis naujas įrodymas, 
kaip praktiškai galima pritaikyti mano kaimyno teorijas. Mano 
pagarba jo sugebėjimams analizuoti nepaprastai pakilo. Tačiau 
širdyje vis dar tebetūnojo įtarimas, kad visas šis epizodas buvo 
iš. anksto sugalvotas mane apstulbinti, nors negalėjau suvokti, 
kuriems galams jis turėtų mane apgaudinėti. Kai pažvelgiau į jį, 
jis jau buvo perskaitęs raštelį; jo Žvilgsnis buvo abejingas. ir 
blausus, o tai bylojo įtemptą minties veiklą. 

— Kaipgi jūs atspėjoteė — paklausiau. 

— Ką atspėjau? — nekantriai tarė jis. 

— Nagi, kad jis jūrų laivyno atsargos seržantas. 

— Neturiu laiko menkniekiams,— atrėžė jis, bet paskui nu- 
sišypsojęs tesė: — Atleiskit už šiurkštumą. Jūs nutraukėte mano 
mintis giją, bet gal ir gerai. Vadinasi, jūs nesugebėjote gama- 
tyti, kad tas žmogus — jūrų laivyno seržantas. 

— Žinoma, ne. 

— Man lengviau buvo atpažinti, negu paaiškinti, kaip atpa- 
žinau. Jeigu jus paprašytų įrodyti, kad du plius du — keturi, 
paaiškėtų, jog tai ganą nelengva, nors esate visiškai tuo tikras, 
Netgi skersai gatvę pamačiau didžiulį mėlyną inkarą, ištatuiruo- 
lą ant to vyriškio rankos. Tai pakvipo jūra. Jo laikysena kariš- 
ka, o žandenos taip pat kareiviškos. Vadinas, jis jūreivis. Šis vy- 
riškis atrodo oriai, netgi šiek tiek linkes komanduoti. Jūs tik- 
riausiai pastebėjote, kaip jis laiko galvą ir mosuoja lazda. Be 
to, iš veido Matyti, kad jis — solidus, garbus vidutinio amžiaus 
vyriškis — štai ir visi faktai, kurie mane įtikino, jog jis buvo 
seržantas. 

— Nuostabu! — sušukau. 

— Menkniekis,— pasakė Holmsas, nors iš jo veido išraiškos 
Imačiau, kad jam patiko mano neslepiama nuostaba ir susižavė- 
jimas.— Ką tik sakiau, jog dabar nebėra nusikaltėlių. Pasirodo, 
klydau — štai; pažiūrėkit! — Jis ištiesė Man durininko atneštą 
raštelį. 

— Na, žinote, — sušukau metęs ant jo akį — juk tai baisu. 

— Tai jau nebe visai paprasta,— ramiai tarė jis— Malonė- 
kite perskaityti man jį garsiai. 

Štai kokį laišką aš perskaičiau: 


Brangusis pone Šeriokai Holmsai! 

Šiąnakt Loriston Gardense, Nr. 3, netoli Brikston Roudo, įvy- 
ko nemalonus dalykas. Mūsų patrulis apie antrą valandą nakties 
pastebėjo šviesą name, o kadangi jamie niekas negyvena, įtarė, 
Jog kažkas negerai. Durys buvo atidarytos, ir priekiniame, vi- 
siškai tuščiame kambaryje jis pamatė gerai apsirengusio džen- 
telmeno lavoną. Kišenėje rastos vizitinės kortelės su užrašyta 
pavarde: „Inokas Dž. Dreberis, Klivlendas, Ohajas, JAV". Neat- 
rodo, kad tai apiplėšimas, ir neaišku, kaip šis žmogus mirė. Kam- 
baryje matyti kraujo žymių, bet mirusiojo kūne žaizdų nėra. Tie- 
siog nesuprantama, kaip jis įėjo į tuščią namą, ir apskritai šis. 
įvykis — tikras galvosūkis. Jei galėtumėte atvykti bet kuriuo 
laiku prieš dvyliktą, mane tenai rasite. Laukdamas iš jūsų žinlos, 
palieku viską taip, kaip buvo. Jei negalite atvykti, pateiksiu 
jums daugiau smulkmenų ir būsiu labai dėkingas, jei supažin- 
dinsite mane su savo nuomone. į 
Jus gerbiantis 
Tobajas Gregsonas 

— Gregsonas — puikiausias Skotland Jardo seklys,-— pasakė 
mano draugas.— Jis ir Lestreidas išsiskiria iš kitų menkystų. 
Abu jie apsukrūs ir energingi, bet neišradingi — tiesiog baisu! 
Be to, vienas su kitu pjaunasi. O pavydi kits kitam kaip profe- 
sionalios gražuolės. Iš šios bylos bus gražaus juoko, jei abu už- 
tiks pėdsakus. 

Tiesiog stebino tai, kaip ramiai jis porino. 

— Betgi tikriausiai negalima prarasti nė sekundės, — sušu- 
kau.— Gal Man paieškoti kebo? 

— Dar nežinau, ar važiuosiu. Esu toks nepagydomas tingi- 
nys, kokio pasaulis dar nematė, — žinoma, kai užeina tinginystės. 
priepuolis, bet šiaip galiu kartais būti ir visiškai guvus. 

— Na, bet tai kaip tik toks atvejis, kurio jūs ilgėjotės. 

— Brangusis, o ką jis man reiškia? Tarkim, aš išpainiosiu šią, 
bylą — būkit tikras, kad šlovę pasisavins Gregsonas, Lestreidas. 
ir kompanija. Štai ką reiškia būti neoficialiu asmeniu. 

— Bet jis prašo jus padėti. 

— Taip. Jis žino, kad aš už jį pranašesnis, ir tai prisipažįs- 
ta Man, bet jis verčiau nusipjaus liežuvį, negu pasakys tai kam. 
nors kitam. Betgi galim nuvykti ir pasižiūrėti. Imsiuosi veikti sa- 
vo rizika. Jeigu nieko neišdegs, tai bent pasijuoksiu iš jų. Ei- 
me! 

Jis skubiai užsimetė apsiaustą ir ėmė bėginėti po kambarį, 
o tai rodė, kad apatiją pakeitė energijos priepuolis. 

— Užsidėkit skrybėlę, — tarė jis. 

— Norite, kad ir aš vykčiau su jumis? 

— Taip, jei neturite ką veikti. 

Po minutės mes jau sėdėjome kebe ir dūmėme į Brikston 
Roudą. 

Buvo ūkanotas, apsiniaukęs rytas, ir virš stogų kabojo pilkš- 
vai rusvas rūkas, tarsi apačioje esančių purvinų gatvių atspin- 
dys. Mano kaimynas buvo kuo geriausiai nusiteikęs ir plepėjo 
apie Kremonos smuikus bei skirtumą tarp Siradivarijaus ir Ama- 
čių smuikų. Tuo tarpu aš tylėjau, nes apniukęs oras ir nelinks- 
mas reikalas, kurį turėjome atlikti, prislėgė man nuotaiką. 

— Jums, matyt, nelabai rūpi ši byla.— taiiau pertraukdamas 
Holmso muzikinius samprotavimus. 

— Dar neturiu jokių duomenų, — atsakė jis.— Daryti išvadas 
nežinant visų aplinkybių — didžiulė klaida. Tai gali paveikti 
sprendimus. | 

— Greit jūs turėsite duomenų, — tariau rodydamas pirštu— 
Štai Brikston Roudas, o čia, jei neapsirinku, ir tas namas. 

— Teisybė. Sustokite, vežike, sustokite! -— Mes dar buvom 
per kokį šimtą jardų nuo jo, tačiau Holmsas nusprendė, jog rei- 
kia išlipti, ir mudu baigėme kelionę pėstute. 

Trečiuoju numeriu pažymėtas namas Loriston Gardense atro- 
dė grėsmingas ir kažką pikta lemiantis. Tai buvo vienas iš ketu- 
rių namų, stovėjusių kiek atokiau nuo gatvės; du iš jų — apgyven- 
ti, kiti du — tušti. Pastarieji liūdnai žvelgė į gatvę trimis eilėmis 
tuščių langų, kurie atrodė blausūs ir niūrūs, tik vienur kitur ant 
drumzlinų stiklų it valktis ant akių bolavo užrašai: „Išnuomoja- 
ma“. Kiekvieną namą skyrė nuo gatvės nedidelis sodelis, ku- 
riame padrikai augo vargani medeliai ir krūmai, o skersai vedė 
siauras gelsvas takas, Matyt, molio ir žvyro mišinys. Vietovė bu- 
vo labai šlapia, nes per visą naktį lijo lietus. Sodas buvo ati- 
tvertas nuo gatvės trijų pėdų plytų tvora su mediniais pinučiais 
viršuje, o į ją atsirėmęs stovėjo augalotas policininkas, apsuptas 
krūvelės žioplių, kurie, ištiesę kaklus ir įtempę žvilgsnius, veltui 
vylėsi nors probėgšmais pamatyti, kas dedasi viduje. 

Tikėjausi, kad Šerlokas Holmsas iškart paskubės į namą ir 
puls tirti paslapties. Tačiau nieko panašaus jis neketino daryti. 
Nerūpestinga veido išraiška, kuri tokiomis aplinkybėmis atrodė 
vos ne apsimestinė, jis nužingsniavo šaligatviu ten ir atgal, abe- 
jingai spoksodamas į žemę, dangų, priešais esančius namus ir 
tvoros pinučius. Baigęs apžiūrą, lėtai nukėblino taku, tikriau,, 
šalia tako esančia žole, atidžiai žvelgdamas į žemę. Dukart susto- 
jo; mačiau, kaip vienąsyk jis nusišypsojo ir patenkintas šūk- 
telėjo. Ant šlapios molingos žemės buvo Matyti daugybė pėdų, 
tačiau nesusigaudžiau, kaip mano kaimynas galėjo tikėtis ką 
nors atrasti, jei policininkai vaikščiojo ja ten ir atgal. Bet aš jau 
buvau įsitikinęs jo nepaprastu įžvalgumu ir neabejojau, kad jis 
gali pamatyti daug ką, ko aš nepastebiu. 

Tarpdury mudu sutiko aukštas, išblyškęs gelsvaplaukis vy- 
Tiškis su užrašų knygute rankose. Jis puolė prie mūsų ir jaus- 
mingai paspaudė mano kaimyno ranką. 

— Kaip malonu, kad atvykote, — tarė jis — Aš viską palikau 
nelietęs. 

— Išskyrus tai, — atsakė mano draugas, rodydamas į taką.— 
Buivolų banda, ir ta nebūtų labiau ištrypusi. Tačiau jūs, Gregso- 
nai, be abejonės, padarėte išvadas prieš leisdami taip padaryti. 

— Aš turėjau tiek reikalų viduje, — išsisukinėdamas tarė sek- 
lys.— Mano kolega Lestreidas taip pat yra čia. Tikėjausi, kad 
jis tuo pasirūpins. 

Holmsas pažvelgė į mane ir sarkastiškai kilstelėjo antakius. 

— Na, kai čia apsilankė tokie du vyrai kaip jūs ir Lestrei- 
das, trečiajam beveik nebėra kas veikti — pasakė jis. 

Gregsonas patenkintas savimi patrynė rankas, 

— Manau, jog padarėme viską, ką galėjome,— atsakė jis— 
Tačiau tai labai keistas atvejis, o jūs, kiek žinau, tokius mėgs- 
tate. 

— Ar jūs atvykote čia su kebu? — paklausė Šerlokas Holm- 
sas. 

— Ne, sere. 

— O Lestreidas? 

— Taip pat, sere. 

— Tuomet einam apžiūrėti kambario.— Po šios nenuoseklios 
pastabos jis įžengė į namą, o jam iš paskos nusekė Gregsonas 
su nuostaba veide. Nedidelis dulkinas nedažytomis grindimis ko- 
ridorius vedė į virtuve ir kitus kambarius. Kairėje ir dešinėje 
pusėje buvo po dvejas duris. Vienos, matyt, buvo uždarytos dau- 
gelį savaičių. Kitos vedė į valgomąjį, kuriame kaip tik ir atsi- 
tiko paslaptingasis įvykis. Holmsas įėjo vidun, o aš nusekiau iš 
paskos prislėgta širdimi, kaip visada esti mirties akivaizdoje. 

Didžiulis keturkampis kambarys atrodė dar didesnis, nes ja- 
me nestovėjo įokių baldų. Neskoningi, akį rėžiantys sienų tape- 
tai vietomis buvo apipeliję, o vienur kitur karojo didžiuliai at- 
šokę rėžiai, atidengdami apačioj esantį geltoną tinką. Priešais 
duris stovėjo įmantrus židinys su baltą marmurą imituojančia 
atbraila. Viename jos kampe buvo prilipintas raudono vaško žva- 
kigalis. Pro vienintelį nešvarų langą sklido tokia rūškana ir 
blausi šviesa, kad viskas atrodė niūru ir pilka, o storas dulkių 
sluoksnis, nusėdęs ant viso kambario, dar labiau tai pabrėžė. 

Visas šias smulkmenas pastebėjau vėliau. O iš pradžių su- 
telkiau dėmesį į vienišą kraupią, sustingusią figūrą, gulinčią 
pasliką ant plikų lentų, bereikšmes, nereginčias akis įsmeigusią 
į nublukusias lubas. Tai buvo maždaug keturiasdešimt trejų ket- 
verių metų vyriškis, vidutinio ūgio, plačiapetis, stangriais gar- 
banotais juodais plaukais ir trumpa it šeriai barzda. Jis buvo 
apsirengęs storos gelumbės surdutu ir liemene, šviesios spalvos 
kelnėmis ir nepriekaištingai baltais marškiniais. Šalia gulėjo iš- 

blizgintas dailus cilindras. Mirusiojo pirštai buvo sugniaužti, ran- 
kos atmestos į šalis, o kojos sukryžiuotos, tarsi mirties agonija 
būtų buvusi labai skausminga. Skruostuose sustingusi siaubo ir, 
kaip man pasirodė, neapykantos išraiška — tokios man dar ne- 
buvo tekę Matyti žmogaus veide. Pikta siaubo grimasa, žema 
kakta, suplota nosis, išsikišę žandikauliai teikė numirėliui bež- 
džionišką išvaizdą, kurią dar labiau sustiprino susirietusi, nena- 
tūrali poza. Teko matyti įvairių mirties atvejų, bet niekada ji 
neatrodė man tokia baisi kaip čia, šiame tamsiame nešvariame 
kambaryje, netoli vienos iš svarbiausių Londono priemiesčio gat- 
vių. 

Liesas ir į šešką panašus Lestreidas, stovėdamas prie durų, 
pasisveikino su Mano kaimynu ir manimi. 

— Šis atsitikimas sukels triukšmo,— tarė jis— Man nieko 
panašaus dar neteko matyti, o aš juk nebe jauniklis. 

— Ir nėra jokių galimybių jam atskleisti. 

— Jokių, — pritarė Lestreidas. 

Šerlokas Holmsas prisiartino prie lavono ir ėmė atidžiai jį 
apžiūrinėti. 

— Ar jūs esate tikri, kad nėra jokios žaizdos? — paklausė 
jis, rodydamas į aplinkui pritaškytą kraują. 

— Visiškai! — sušuko abu kartu. 

— Tuomet, be abejonės, tai kažkieno kito kraujas — tikriau- 
siai žudiko, jei čia buvo įvykdyta žmogžudystė. Tai man prime- 
na Van Janseno mirties aplinkybes Utrechte tūkstantis aštuoni 
šimtai trisdešimt ketvirtaisiais metais. Ar jūs, Gregsonai, atsime- 
nat tą įvykį? 

— Ne, sere. 

— Paskaitykit — verta perskaityti. Šiame pasaulyje nieko nau- 
ja neatsitinka, viskas jau yra kadai buvę. 

Kalbėdamas jis lakstė savo vikriais pirštais tai vienur, tai ki- 
tur — liesdamas, atsegiodamas, spaudinėdamas, tirdamas, o jo 
žvilgsnis buvo toks pat išsiblaškęs, kokį jau pastebėjau ir anks- 
čiau. Apžiūra atlikta taip greit, kad vargu ar galėjai pamatyti, 
kokia ji kruopšti. Galiausiai jis pauostė numirėlio lūpas, paskui 
pažvelgė į jo lakuotų batų puspadžius. 

— Ar jis visiškai nebuvo pajudintas? — paklausė jis. 

— Tik tiek, kiek reikėjo mūsų apžiūrai. 

— Dabar galima gabenti jį į lavoninę,— tarė jis— Daugiau 
nieko čia nebesužinosi. 

"Gregsonas jau buvo paruošęs neštuvus ir keturis vyrus. Jo 
pašaukti, vyrai įėjo į kambarį, paguldė nepažįstamąjį ant neš- 
tuvų ir išnešė. Bekeliant ant grindų skambtelėjo žiedas ir nu- 
riedėjo per kambarį. Lestreidas pačiupo jį ir nustebęs ėmė ap- 
žiūrinėti. 

— Cia buvo moteris! — sušuko jis— Tai moters vestuvių 
žiedas. 

Taip kalbėdamas, jis padėjo žiedą ant delno ir ištiesė mums, 
Visi susispietėme aplink ir įsmeigėme akis į jį. Be jokios abejo- 
nės, tas apskritas gryno aukso ratelis kažkada puošė jaunosios 
pirštą. 

— Tai dar labiau komplikuoja reikalą — tarė Gregsonas.— 
O jis, dievaži, ir taip jau painus. 

— O kažin ar tik ne paprastina? — paklausė Holmsas.— Nie- 
ko nesužinosi į jį spoksodamas. Ką radote kišenėse? 

— Viskas štai čia, — tarė Gregsonas, rodydamas į krūvelę 
daiktų, padėtų ant žemutinės laiptų pakopos.— Londono Baro 
firmos auksinis laikrodis Nr. 97163. Labai sunki ir tvirta auksinė 
grandinėlė. Auksinis žiedas sų masonų emblema. Auksinis seg- 
tukas — buldogo galva su rubino akimis. Rusiškas odinis dėklas 
su Inoko Dž. Dreberio iš Klivlendo vizitinėmis kortelėmis, o tai 
atitinka monogramą ant baltinių — I. Dž. D. Piniginės nėra, ta- 
čiau palaidų pinigų septyni svarai ir trylika šilingų. Kišeninis 
Bokačo „„Dekamerono“ leidimas su Džozefo Stendžersono pavar- 
de priešlapyje. Du laiškai: vienas adresuotas I. Dž. Dreberiui, 
kitas — Džozefui Stendžersonui. 


— Koks adresas? 

— Amerikos birža, Strendas — ligi pareikalavimo. Abu laiš- 
kai iš garlaivių kompanijos „„Gijonas“ apie tai, kada jų garlaiviai 
išplaukia iš Liverpulio. Nėra abejonės, kad šis nelaimingasis ren- 
gėsi vykti į Niujorką. 

— Ar pradėjote teirautis, kas tas Stendžersonasė 

— Iš karto, sere— tarė Gregsonas.— Išsiunčiau skelbimus į 
visus laikraščius, o vieną savo žmogų pasiunčiau į Amerikos 
biržą, bet jis dar negrįžo. 

— Ar išsiuntėte paklausimą į Klivlendą“ 

— Šį rytą išsiuntėme telegramą. 

— Kokio turinio jūsų pasiteiravimaiė 

— Mes paprasčičusiai nurodėme, kas įvyko, ir pareiškėme, 
jog būtume labai dėkingi už mums suteiktą reikiamą informa- 
ciją. 

— Ar nepaprašėte "smulkiau pranešti tai, kas jums atrodė 
itin svarbu? 

— Paklausiau apie sa 

— Ir daugiau nieko? Ar nėra kokių nors aplinkybių, . nuo ku- 
rių, Matyt, priklauso visas šis reikalas? Ar daugiau DEBEžIŲŽNS 
telegramos? 

— Aš pasakiau a ką turėjau pasakyti, — įsižeidęs atsakė 
Gregsonas. 

Šerlokas Holmsas nusijuokė pats sau ir jau buvo kažką be- 
sakąs, kai prieš mus išdygo išdidžiai trindamas rankas ir savimi 
patenkintas Lestreidas, kuris buvo pasilikęs kambaryje, kai mes 
išėjome į prieškambarį. 

— Pone Gregsonai,— tarė jis — aš ką tik atskleidžiau ne- 
paprastai svarbų dalyką, kuris būtų likęs nepastebėtas, jei nebū- 
čiau rūpestingai apžiūrėjęs sienų. 

Mažojo žmogelio akys blizgėte blizgėjo, ir viduje jis, Matyt, 
džiūgavo laimėjęs vieną tašką prieš savo kolegą. 

— Eime,— tarė jis, skubėdamas atgal į kambarį, kuriame, 
pašalinus siaubingą jo įnamį, atrodė šiek tiek šviesiau.— Nagi, 
atsistokite čia. 

Jis brūkštelėjo degtuką į puspadį ir pakėlė prie sienos. 

— Pažiūrėkit! — išdidžiai tarė jis. 

Aš jau sakiau, kad tapetai vietomis buvo atsilupę. O šiame 
kambario kampe karojo didžiulis gabalas, apnuogindamas geltoną 
gruoblėto tinko kvadratą. Tuščiame plote kruvinomis raidėmis 


buvo pakeverzotas vienintelis žodis — 
RACHE. 

— Ką jūs pasakysit? — pagyrūniškai sušuko seklys, tarsi cir- 
kininkas, demonstruojantis savo reginį — Šito niekas nepaste- 
bėjo, nes tai buvo tamsiausiame kambario kampe, ir niekam ne- 
atėjo į galvą ten pažvelgti. Žudikas arba žudikė užrašė tai savo 
krauju. Žiūrėkit, kaip jis nuvarvėjęs per sieną žemyn! Tai pa- 
neigia savižudybės galimybę. Kodėl buvo pasirinktas šis kampas 
užrašui? Tuoj pasakysiu. Matote tą žvakigalį ant židinio atbrai- 
los? Tuomet jis degė, ir tada šis kampas buvo šviesiausia, o ne 
tamsiausia sienos dalis. 

— Na, o kaip jūs paaiškinsit tą savo radinį? — niekinamai 
paklausė Gregsonas. 

— Kaip paaiškinsiu? Nagi taip, kad žudikas arba žudikė pra- 
dėjo rašyti moterišką vardą „Rachelė“, bet nebespėjo, nes kaž- 
kas sutrukdė. Įsidėmėkit mano žodžius: kai ši byla bus ištirta, 
pasirodys, kad joje buvo įpainiota moteris Rachelės vardu. Juo- 
kitės, juokitės, pone Šerlokai Holmsai! Jūs, be abejo, labai ap- 
sukrus ir gudrus, bet kai viskas bus padaryta, paaiškės, kad 
seno pėdsekio nepaimsi. 

— Labai atsiprašau! — tarė mano kaimynas, kuris prapliup- 
damas juoku taip suerzino mažąjį žmMogų.— Iš tiesų jums prik- 
lauso garbė pirmajam atrasti šį užrašą, kuris, jūsų manymu, ne- 
abejotinai priklauso antrajam praėjusios nakties paslaptingojo 
įvykio dalyviui. Aš dar neturėjau laiko apžiūrėti kambario, bet, 
jei leistute, apžiūrėsiu dabar. 

"Taip kalbėdamas, jis išsitraukė iš kišenės tieslę ir didžiulę 
apvalią lupą. Su tais dviem įrankiais jis tykiai apėjo aplink kam- 
barį čia stabtelėdamas, čia atsiklaupdamas, o sykį net atsigulė 
kniūpsčias. Jis taip įsitraukė į savo darbą, kad, regis, užmiršo, 
„jog ir mes čia esame, — visą laiką tarškėjo kažką sau po nosimi, 
be to, dar kartkartėmis tai sušukdavo, tai sudejuodavo, tai su- 
švilpdavo, tai džiaugsmingai ir viltingai surikdavo. Stebint jį, 
Man nenoromis toptelėjo, jog jis panašus į grynakraujį gerai 
dresuotą foksterjerą, lakstantį pirmyn ir atgal po tankynę, inkš- 
čiantį iš nekantros, kol pagaliau suranda pamestą pėdsaką. Gal 
daugiau kaip dvidešimt minučių jis tyrė toliau, kuo rūpestingiau- 
siai išmMatuodamas nuotolį tarp kažkokių, man visai neįžiūrimų 
dėmelių, o kartkartėmis, taip pat man visai nesuprantama kodėl, 
pridėdamas tieslė prie sienų. Vienoje vietoje jis rūpestingai su- 
rinko krūvelę pilkų žemių nuo grindų ir supylė į voką. Pagaliau 
savo lupa ėmė tirti užrašą ant sienos, nepaprastai kruopščiai ap- 
žiūrėdamas kiekvieną raidę. Jis, matyt, buvo patenkintas atliktu 
darbu,.nes vėl įsidėjo tieslę ir lupą į kišenę. 

— Sakoma, kad genijus — tai begalinės pastangos, — tarė jis 
šypsodamasis.— Nekoks apibūdinimas, bet visiškai tinka seklio 
darbui. | | 

Gregsonas ir Lestreidas stebėjo savo kolegos mėgėjo  ma- 
nevrus su neslepiamu susidomėjimu ir tam tikra panieka. Matyt, 
jie nesugebėjo įvertinti to, ką aš pradėjau suprasti: visi, net ir 

smūlkiausi Šerloko Holmso veiksmai prisidėjo prie kažkokio api- 
brėžto ir praktiško tikslo. | 

— Ką jūs apie tai manote, sere? — abu kartu paklausė. 

— Aš atimčiau iš jūsų garbę ištirti šią bylą, jei imčiau jums 
patarinėti — atsakė mano draugas— Jums taip gerai sekasi, 
kad būtų tiesiog negražu kam nors kištis— Jo balse skambėjo 
didžiulis sarkazmas.— Jei jūs mane supažindinsite su tyrimų 
eiga, — tęsė jis— būsiu laimingas kiek galėdamas jums padėti; 
O dabar norėčiau pasikalbėti su policininku, radusiu lavoną. Ma- 
lonėkit pasakyti man jo vardą ir adresą. 

Lestreidas pažvelgė į savo užrašų knygutę. 

— Džonas Rensas,— tarė jis.— Šiuo metu nedirba. Adresas; 
Cdli Kortas, Nr. 46, Kenington Park Geitas. 

Holmsas užsirašė adresą. 

— Eime, daktare,— tarė jis — mudu tuoj pat nuvyksime pas 
jį. O jums pasakysiu vieną dalyką, kuris galbūt padės šioje by- 
loje— tęsė jis, kreipdamasis į abu seklius.— Tikrai buvo įvyk- 
dyta žmogžudystė, o žudikas — vyras. Jis aukštesnis nei šešių 
pėdų, pačiame jėgų gražume, kaip tokio ūgio, jo kojos per ma- 
žos, buvo apsiavęs sunkiais bukais galais batais ir rūkė Trichino- 
polio cigarą. Atvyko čionai su savo auka keturračiu kebu, tem- 
piamu arklio su trimis senomis ir viena nauja pasaga ant deši- 
niosios priešakinės kojos. Žudikas tikriausiai buvo raudonskruos- 
tis, o jo dešiniosios rankos nagai — labai ilgi. Tai tik keletas 
požymių, bet galbūt jie jums pravers. 

Lestreidas ir Gregsonas susižvalgė tarpusavy, nepatikliai nu- 
sišypsodami. 

— Jei šis žmogus buvo nužudytas, tai kaip? — paklausė pir- 
masis. Ė 

— Nunuodytas,— trumpai atkirto Šerlokas Holmsas ir nu- 
žingsniavo durų link.— Štai dar kas, Lestreidai — pridūrė jis, 
atsisukęs tarpdury,— „„Rache“ — vokiškai „kerštas“, taigi ne- 
gaiškit veltui laiko, ieškodamas panelės Rachelės! 

Paleidęs šią partišką strėlę“, jis išėjo palikęs du varžovus 
bežiopsančius iš nuostabos. 


* Partiška strėlė —taikli pastaba baigiant pokalbį. Partai griebdavo- 
si karinės gudrybės: apsimesdami, jog bėga, strėlėmis apšaudydavo besivejantį 
priešą. 

IV skyrius 
KĄ PAPASAKOJO DŽONAS RENSAS 


Buvo pirma valanda, kai mudu išėjome iš Loriston Gardenso 
namo Nr. 3. Šerlokas Holmsas nusivedė mane į artimiausią tele- 
grafo įstaigą ir iš ten išsiuntė ilgą telegramą. Tuomet pašaukė 
kebą ir paliepė vežikui nuvežti mus adresu, kurį buvo davęs 
Lestreidas. 

— Nieko nėra geresnio kaip mačiusiųjų parodymai, — pasakė 
jis.— Tiesą sakant, aš jau turiu visiškai aiškią nuomonę apie šią 
bylą, bet vis tiek reikia viską, kas galima, sužinoti. 


-— Aš tiesiog stebiuosi jumis, Holmsai,— tariau aš.— Jūs, be 
abejo, nesate toks tikras, koks dedatės, visomis tomis nusikalti- 
mo smulkmenomis. 

— Apsirikti čia neįmanoma, — atsakė jis— Pirmiausia, ką 
pastebėjau ten atvykęs, — tai dvi kebo vėžes prie pat šaligatvio 
krašto. Visą savaitę ligi pat praėjusio vakaro nelijo, taigi kebas, 
palikęs tokias gilias vėžes, turėjo atvažiuoti naktį. Taip pat pa- 
stebėjau arklio kanopų žymes, o viena pėda buvo gerokai ryš- 
kesnė negu kitos trys, vadinas, ši pasaga yra nauja. Kadangi 
kebas. čia pasirodė pradėjus lyti, o rytą, pasak Gregsono, niekas 
nebuvo atvažiavęs, tai, vadinas, jis atvyko naktį ir atgabeno 
čionai tas dvi žmogystas. 

— Tai visiškai įtikinama, — tariau aš.— Bet kaip jūs nustatė- 
te to žmogaus ūgį? 

— Nagi, devyniais atvejais iš dešimties žmogaus ūgis gali 
būti nustatytas iš jo žingsnių ilgio. Tai labai nesunku apskai- 
čiuoti, bet nenoriu jūsų varginti skaitmenimis. To tipo žingsnį 
išmatavau ir molyje lauke, ir dulkėse viduje. Paskui turėjau ga- 
limybę patikrinti savo apskaičiavimus. Kai žmogus rašo ant sie- 
nos, jis instinktyviai stengiasi rašyti virš savo akių lygmens. Šis 
užrašas buvo daugiau kaip šešios pėdos nuo grindų. Tai tik vai- 
kiškas Žaidimas. 

— O amžių? — paklausiau. 

— Na, jei žmogus be mažiausių pastangų gali nužengti pus- 
penktos pėdos, jis negali būti visiškai sudžiūvęs ir nuvytęs. Kaip 
tik tokio pločio bala ir yra sodo takelyje, kuriuo jis neabejotinai 
ėjo. Lakuotieji batai apėjo aplink, o Bukanosiai — peršoko. Čia 
nėra nieko paslaptingo. Aš pritaikau praktiškai gyvenime keletą 

tų stebėjimo ir dedukcijos taisyklių, kurias propaguoju savo 
straipsnyje. Ar jums dar kas nors neaišku? 

— Nagai ir Trichinopolio cigaras,— pasakiau. - 

— Užrašas ant sienos padarytas žmogaus smiliumi, padažytu 
"į kraują. Su savo lupa pastebėjau, kad tinkas rašant kiek įbrėž- 
tas, o to nebūtų buvę, jei nagas būtų buvęs nukirptas. Nuo grin- 
dų surinkau išbarstytus pelenus. Jie buvo tamsūs ir sluoksniuo- 
ti — tokie būna tik Trichinopolio cigarų pelenai. Aš specialiai 
esu tyręs cigarų pelenus — tiesą sakant, tuo klausimu parašiau 
veikalą. Galiu pasigirti, jog vos tik pažvelgęs iš pelenų galiu 
nustatyti kiekvienos rūšies cigarus ar tabaką. Štai kokiomis smulk- 
menomis prityręs seklys skiriasi nuo tokių kaip Gregsonas ir 
Lestreidas. 

— O įraudęs veidas? — paklausiau. 

— O! Tai jau drąsesnis spėjimas, nors neabejoju, jog ir čia 
esu teisus. Bet šiuo Metu manęs dar neklauskite. 

Aš perbraukiau ranka per kaktą. 

+ — Man tiesiog svaigsta galva, — pasakiau — Kuo daugiau 
apie tai galvoji, tuo viskas atrodo paslaptingiau. Kaip tiedu — 
jeigu jie buvo dviese — pateko į šį tuščią namą? Kur dingo juos 
atvežęs vežikas? Kaip vienas iš jų galėjo priversti kitą išgerti 
nuodų? Iš kur atsirado kraujo? Ko siekė žudikas, jeigu jis ne- 
apiplėšė savo aukos? Iš kur atsirado Moters žiedas? Pagaliau ko- 
dėl antrasis žmogus prieš pabėgdamas užrašė vokišką žodį „„RA- 
CHE“? Prisipažįstu, jog nematau, kaip būtų galima suderinti visus 
šiuos faktus. 

Mano kaimynas pritariamai nusišypsojo. 

— Jūs glaustai ir gerai susumavote visus šios situacijos sun- 
kumus,— tarė jis.— Nors aš ir padariau išvadas apie pagrindi4 
nius faktus, bet čia dar daug kas neaišku. O vargšo Lestreido 
atradimas tėra tik dingstis suklaidinti policiją, teigiant mintį, kad 
čia įsivėlę socialistai ir kažkokios slaptos draugijos. Tai buvo 
užrašyta ne vokiečio. Raidė „A“, jei pastebėjote, buvo nubrėžta 
lyg ir gotišku šriftu. Tuo tarpu tikras vokietis spausdintas raides. 
visada rašo tik lotyniškais rašmenimis, taigi galime neabejoti, 
kad rašė ne vokietis, o tik nevykęs jo mėgdžiotojas, kuris per- 
nelyg persistengė. Tai tik gudrybė, norint nukreipti tyrimą ne- 
teisinga linkme. Kol kas, daktare, aš jums nieko daugiau nepa- 
sakosiu apie šią bylą. Juk žinote, kad fokusininkas netenka pasi- 
tikėjimo, jei paaiškina nors vieną savo triuką. Jeigu aš per daug 

atskleisiu jums savo darbo metodą, jūs, ko gero, padarysite iš- 
vadą, kad esu visiškai eilinis žmogus. 

— Jokiu būdu, — atsakiau— Jūs beveik pavertėte nusikalti- 
mų atskleidimą tiksliuoju mokslu, o to dar niekas ligi šiol ne- 
buvo padaręs. 

Mano kaimynas net paraudo iš pasitenkinimo, išgirdęs Mano 
taip rimtai pasakytus žodžius. Pastebėjau, kad jis taip jautriai 
reaguodavo į pagyrimus jo menui kaip mergina — jos grožiui. 

— Pasakysiu dar vieną dalyką. Lakuotieji batai ir Bukanosiai 
atvažiavo tuo pačiu kebu ir nuėjo taku kartu, draugiškai, vos 
ne už parankių susikabinę. Įėję į vidų, jie ėmė vaikščioti po 
kambarį ten ir atgal — tiksliau pasakius, Lakuotieji batai sto- 
vėjo, o Bukanosiai vaikščiojo ten ir atgal. Visa tai išskaičiau 
dulkėse, netgi išskaičiau, kad bevaikščiodamas jis vis labiau 
jaudinosi. Tai matyti iš vis ilgėjančių jo žingsnių. Jis visą laiką 
kažką šnekėjo ir, be abejonės, šnekėdamas vis labiau siuto. Tuo- 
met ir įvyko tragedija. Dabar jau pasakiau tai, ką žinau, 0 visa 
kita — tik spėliojimai. ir prielaidos. Betgi mes turime pagrindą, 
nuo kurio galime pradėti. Reikia paskubėti, nes vakare aš dar 
noriu suspėti į koncertą paklausyti Norman Nerudos. 

Kol mudu kalbėjomės, kebas spraudėsi per nesibaigiančias; 
purvinas gatves ir niūrius skersgatvius. Purviniausiame ir niū- 
riausiame vežikas staiga sustojo. 

— Štai ir Odli Kortas — pasakė jis, rodydamas į siaurą ply- 
šį tarp nublukusių plytų namų.— Kai grįišite, rasite mane čia. 

Odli Kortas nebuvo patraukli vietovė. Siaura perėja atvedė 
mus į keturkampį plokštėmis grįstą kiemą, apsuptą bjaurių pas- 
tatų. Mudu skynėmės kelią per būrį murzinų vaikų, per eilėmis 
išdžiaustytus nublukusius baltinius, kol pasiekėme 46-ąjį numerį, 
kurio durys buvo papuoštos varine plokštele su išgraviruota pa- 
varde „Rensas“. Pasiteiravę sužinojome, kad policininkas dar 
neatsikėlęs. Mums buvo pasiūlyta palaukti mažytėje svetainėje. 

Netrukus jis pasirodė, matyt, nelabai patenkintas, kad prikė- 
dėme iš miego. 

— Juk aš jau daviau parodymus nuovadoje. 

Holmsas išsitraukė iš kišenės pusės sovereno monetą ir susi: 
mąstęs ėmė ja Žaisti. 

— Mums būtų kur kas maloniau viską išgirsti iš jūsų, lūpų — 
pasakė jis. 

— Būsiu laimingas, galėdamas viską, ką Žinau, papasakoti,— 
atsakė policininkas, nenuleisdamas akių nuo auksinio skridinė- 
lio. 

— Papasakokite apię viską, kaip buvo, iš eilės. 

Rensas atsisėdo ant ašutinės sofos, suraukė antakius, tarsi 
stengdamasis pasakodamas nieko nepraleisti. 

— Pradėsiu nuo pat pradžių, — tarė jis — Aš budėjau nuo de- 
šimtos valandos vakaro ligi šeštos ryto. Apie vienuoliktą kažkas 
susimušė prie „Baltojo elnio“, bet, išskyrus tai, mano rajone bu- 
vo ramu. Pirmą valandą pradėjo lyti, aš susitikau Harį Merče+ 
Iį — tą, kuris budėjo Holand Grouvo rajone, — ir mudu susto- 
"jome paplepėti prie Henrietos gatvės kampo. Paskui, gal apie 
antrą ar kiek vėliau, nutariau pereiti Brikston Roudu ir pasižiū- 
rėti, ar ten viskas gerai. O ten purvo ligi kelių ir visiškai tuš- 
čia. Nė gyvos dvasios nesutikau eidamas, nors mane pralenkė 
vienas ar du kebai. Taip žingsniuodamas aš ir galvoju sau, kad, 
tarp Mūsų kalbant, būtų visai ne pro šalį truktelėti gurkšnį 
karšto džino, tik staiga žiūriu — kaip tik to namo lange plykste- 
lėjo šviesa. Aš gi žinau, kad tiedu namai Loriston Gardense tuš- 
ti, nes savininkas nenori išvalyti kanalizacijos, nors, beje, pasku- 
tinis ten gyvenęs nuomininkas mirė nuo vidurių šiltinės. Taigi 
pamačius tą šviesą lange, man tiesiog pakirto kojas, ir aš įtariau, 
kad ten kažkas negera. Kai priėjau prie durų... | 

— Jūs sustojote ir grįžote atgal prie sodo vartelių — pertrau- 
kė jį Mano kaimynas.— Kodėl jūs taip padarėte? 

Rensas staiga pašoko ir didžiai nustebęs įsmeigė žvilgsnį į 
Šerloką Holmsą. | 

— Tikra teisybė, sere,— tarė jis.— Nors iš kur jūs tai žino- 
te, težino vienas Dievas. Matote, kai priėjau prie durų, aplink 
buvo taip tyku ir tuščia, kad pamaniau, jog nieko blogo, jei kas 
nors būtų drauge su manimi. Šiaip tai aš nebijau nieko, kas 
gyvena šioje žemėje, bet pamaniau — gal tas, kur mirė nuo 
vidurių šiltinės, apžiūrinėja jį pražudžiusius kanalizacijos vamz- 
džius. Taigi man pasidarė baisu, ir grįžau prie vartelių — gal 
pamatysiu Merčerio žibintą, bet nei jo, nei ko nors kito nesi- 
matė. 

— Ir gatvėje nieko nesimatėė 

— Nė gyvos dvasios, net ir šuns. Tuomet aš suėmiau save 
į rankas, grįžau atgal ir atidariau duris. Viduj tyku ramu, taigi 
nuėjau į kambarį, kur degė šviesa. Ant židinio atbrailos mirk- 
sėjo žvakė, tokia raudono vaško, ir jos šviesoje pamačiau... 

— Žinau, ką jūs pamatėte. Jūs keletą kartų apėjote aplink 
kambarį, priklaupėte prie lavono, paskui nuėjote ir pabandėte 
„atidaryti virtuvės duris, tada... 

Džonas Rensas išsigandusiu veidu ir kupinomis įtarimo aki- 
mis pašoko ant kojų. 

— Kur jūs buvot pasislėpęs ir EAS viską matėte? — sušuko 
jis.— Man regis, kad jūs per daug žinote! 

Holmsas nusijuokė ir numėtė ant stalo prieš policininką savo 
vizitinę kortelę. 

— Tik nesuimkite manęs už žmogžudystę, — tarė jis.— Aš 
esu pėdsekys, o ne vilkas; ponas Gregsonas ir ponas Lestreidas 
tai patvirtins. Nagi tęskite toliau. Ką paskui darėte? — Rensas 
vėl atsisėdo, tačiau paslaptinga išraiška jo veide pasiliko. 

— Nuėjau prie vartelių ir sušvilpiau švilpuku. Atbėgo Mer- 
čeris ir dar du. | 

— Ar gatvėje ir dabar nieko nebuvo? 

— Nieko, bent jau nieko, verto dėmesio, 

— Kaip tai suprasti? 

Policininkas plačiai išsišiepė. 

— Per savo gyvenimą esu matęs daug girtuoklių, bet taip 
nusilakusio kaip šis — niekada. Kai aš atėjau prie vartelių, jis 
buvo užvirtęs ant tvoros ir iš visų plaučių plyšavo apie Kolum- 
binos vėliavą ar kažką panašaus. Jis visiškai nepastovėjo ant 
kojų. 

— Kaip atrodė tas žmogus? — paklausė Šerlokas Holmsas. 

Džonas Rensas aiškiai buvo nepatenkintas tokiu nukrypimu 
nuo temos. 
 — Jis buvo girtas kaip pėdas, — tarė jis.— Jei mes nebūtume 
buvę taip užimti, būtumę jį nutempę į nuovadą. 

— O koks jo veidas, apsirengimas — nejaugi nepastebėjo- 
te? — nekantriai pertraukė Holmsas. 

— Žinoma, pastebėjau, juk aš turėjau jį pastatyti ant kojų — 
tiesą sakant, mudu abu su Merčeriu. Toks ilgšis, raudonu veidu, 
apmūturiuotu smakru... 

— Užteks! — sušuko Holmsas.— O kur jis paskui pasidėjo? 

— Mums ir be jo užteko kas veikti, — atsakė policininkas įsi- 
žeidęs.— Dedu galvą, kad jis laimingai grįžo namo. 

— Kaip jis buvo apsirengęs? 

— Rudu paltu. 

— Ar turėjo rankoje botagą? 

— Botagąt Ne. 

— Tikriausiai Kur nors numetė -— sumMurmėjo mano kaimy- 
nas.— Gal po to matėte ar girdėjote pravažiuojantį kebą? 

— Ne. 

— Štai jums pusė sovereno,— tarė mano kaimynas, atsisto- 
damas ir pasiimdamas skrybėlę.— Bijau, Rensai, kad jūs niekada 
nebūsite paaukštintas tarnyboje. Galva reikia veikti, ne vien ją 
nešioti kaip papuošalą. Praėjusią naktį galėjote gauti seržanto 
antsiuvus. Žmogus, kurį jūs laikėte savo rankose ir kurio mes 
ieškome, turi šios paslapties raktą. Dabar nėra ko ginčytis, bet 
pamatysit, kad taip iš tikrųjų yra. Eime, daktare. 

Mudu nuėjome prie kebo, palikę mūsų pašnekovą nustebusį 
ir nesmagiai nusiteikusį. 

— Neregėtas mulkis! — pasipiktinęs sušuko Holmsas mums 
grįžtant namo.— Tik pamanykit — turėjo savo rankose tokį ge- 
rą laimikį ir juo nepasinaudojo. 

— Man čia dar daug kas neaišku. Iš tikrųjų šio žmogaus 
apibūdinimas atitinka jūsų įsivaizduojamo antrojo šios paslap- 
tingos žmogžudystės dalyvio požymius. Bet kodėl jis grįžo atgal 
į tą namą? Nusikaltėliai taip nedaro. 

— Žiedas, drauguži, žiedas — štai dėl ko jis grįžo. Jei nesu- 
gausime jo kitaip, tai ant savo meškerės kabliuko užkabinsiu 
žiedą. Aš jį sugausiu, daktare, kertu lažybų du prieš vieną, jog 
sugausiu. Esu jums už viską dėkingas. Jeigu ne jūs, būčiau tik- 
riausiai nevažiavęs ir praleidęs vieną iš įdomiausių man pasi- 
taikiusių etiudų — kraujo spalvos etiudą. Kodėl gi nepavartojus 
menininkų žargonoė Per bespalvį gyvenimo audini vingiuoja rau- 
dona žmogžudysčių gija, ir mūsų pareiga ją išpainioti, pašalinti 
ir ligi galo atskleisti. O dabar papietausime ir vyksim paklausyti 
Norman Nerudos. Ji puikiai vedžioja stryku. Kaip vadinasi ta 
Šopeno pjesė, kurią ji taip nuostabiai griežia? Tra-lia-lia-lira, 
lira-lia. 

Atsilošęs į kebo nugarą, šis seklys mėgėjas treliavo it vy- 
turys, o aš Mąsčiau apie tai, koks visapusis žmogaus protas. 


V skyrius 
Į MŪSŲ SKELBIMĄ ATSILIEPIA LANKYTOJAS 


Šio ryto įtampa buvo per sunki mano silpnai sveikatai, ir po 
pietų pasijutau visiškai nuvargęs. Kai Holmsas išvyko į kon- 

certą, aš atsiguliau ant sofos, tikėdamasis bent porą valandų 
pamiegoti. Tačiau veltui. Mano sąmonė buvo per daug sujau- 
dinta -viso to, kas įvyko, ir galvą užtvindė keisčiausi vaizdai bei 
spėliojimai. Vos tik užmerkdavau akis, prieš mane iškildavo 
iškreiptas, į beždžionę panašus nužudytojo veidas. Jis man pa- 
darė tokį šiurpų įspūdį, kad aš norom nenorom jaučiau dėkin- 
gumą tam, kuris pasiuntė jo savininką į aną pasaulį. Jei žmo- 
gaus veido bruožai gali išreikšti patį pikčiausią blogį, tai kaip 
tik jį išreiškė Inoko Dž. Dreberio iš Klivlendo veidas. Bet aš 
supratau, kad teisingumas yra teisingumas, ir aukos ydingumas 
negali būti pasiteisinimas prieš įstatymą. 

Juo ilgiau apie tai galvojau, juo labiau man atrodė nejtiki- 
namas Holmso spėliojimas, kad šis žmogus buvo nunuodytas. 
Prisiminiau, kad jis pauostė nužudytojo lūpas, ir neabejojau, kad 
kažką aptiko, kas įteigė jam šią mintį. Na, o jeigų ne nuo- 
dai, tai kas buvo šio žmogaus mirties priežastis, juk nebuvo nei 
žaizdos, nei pasmaugimo žymių? Bet, kita vertus, kieno kraujo 
buvo tiek daug pritaškyta ant grindų? Kovos ženklų nebuvo ma- 
tyti, o auka neturėjo jokio ginklo, kuriuo būtų galėjusi sužeisti 
priešininką. Jaučiau, kad tol, kol į šiuos klausimus nebus at- 
sakyta, nei Holmsas, nei aš negalėsime ramiai miegoti. Jo rami 
ir pasitikinti laikysena įtikino mane, kad jis jau sukūrė teoriją, 
išaiškinusią visus faktus, tačiau kokią — neturėjau nė menkiau- 
sio supratimo. 

Holmsas grįžo vėlai, taip vėlai, kad supratau, jog jis užsibu- 
vo taip ilgai ne koncerte. Kai jis pasirodė, pietūs jau buvo ant 
stalo. 

— Buvo nuostabu, — atsisėdęs tarė jis— Ar atsimenat, ką 
Darvinas sako apie muziką? Jis teigia, kad žmonės turėjo galią 
kurti muziką ir gėrėtis ja dar gerokai prieš sugebėjimą kalbėti. 
Matyt, dėl to ji mus taip nepaprastai veikia, Mūsų sielose išliko 
miglotas prisiminimas tų ūkanotų amžių, kai pasaulis išgyveno 
savo vaikystę. 

— Tai drąsi teorija. 

— Teorijos, aiškinančios Gamtą, ir turi būti drąsios kaip pa- 
ti Gamta — pasakė jis— Kas jums yra? Jūs visiškai iš veido 
iškritęs. Matyt, jus labai paveikė ta Brikston Roudo istorija. 

— Tiesą sakant, taip — atsakiau.— Po Afganistano išgyveni- 
mų turėčiau būti labiau užsigrūdinęs. Net tuomet, kai Meivande 

mačiau savo draugus kapojamus į gabalus, nepraradau savitvar- 
dos. 

— Suprantu. Paslaptis, gaubianti šį įvykį, veikia vaizduotę; 
kur vaizduotė negali pasireikšti, ten nėra ir siaubo. Ar skaitėte 
vakarinį laikraštį? 

— Ne. 

— Ten gana išsamiai aprašytas šis įvykis. Bet nepaminėta, 
kad pakėlus lavoną ant grindų nukrito moteriškas žiedas. Tačiau 
mums dėl to tik dar geriau. | 

— Kodėl? 

— Pažvelkit į šį skelbimą, — atsakė jis— Aš išsiuntinėjau jį 
šįryt tuoj po to įvykio visiems laikraščiams. 

Jis numetė per stalą man laikraštį, ir aš pažvelgiau į nuro- 
dytą vietą. Ten pirmasis „„Radinių“ skilties skelbimas buvo toks: 
„Šį rytą Brikston Roude, tarp „Baltojo elnio“ smuklės ir Ho- 
land Grouvo, rastas paprastas auksinis vestuvių žiedas. Kreiptis 
į daktarą Votsoną, Beikerio gatvė, Nr. 221 b, tarp aštuntos ir 
devintos vakaro“. 

— Atleiskit, kad pasinaudojau jūsų pavarde — tarė jis.— 
Jei būčiau nurodęs savo, kuris nors iš tų bukagalvių susivoktų, 
koks reikalas, ir panorėtų įsikišti. 

— Gerai, gerai — atsakiau — Bet, tarkim, jeigų kas nors 
kreipsis — juk aš neturiu žiedo. 

— Štai jis — tarė Holmsas, paduodamas man kažkokį žiedą.— 
Visiškai tiks. Beveik lygiai toks pat. 

— O kas, jūsų manymu, atsilieps į tą skelbimą? 

— Ogi vyras rudu paltu — mūsų raudonskruostis draugas 
bukanosiais batais. O jeigu ne jis pats, tai atsiųs savo bendri- 
ninką. 

— Ar jam nepasirodys, jog tai per daug pavojinga? 

— Anaiptol. Jei aš susidariau teisingą šios bylos vaizdą — 
o turiu pagrindo manyti, kad jis teisingas, — tai šis Žmogus Ti- 
zikuos bet kuo, kad tik atgautų žiedą. Manyčiau, kad jis pametė 
jį lipdamas per Dreberio lavoną ir tuokart jo nepasigedo. Išėjęs 
iš namo, pajųto ką pametęs ir puolė atgal, bet ten dėl jo paties 
kvailystės, nes buvo palikęs degančią žvakę, jau buvo prisista- 
čiusi policija. Tuomet jis apsimetė girtas, norėdamas nukreipti 
įtarimą, kurį galėjo sukelti jo pasirodymas prie vartelių. Dabar 
bandykit pasijusti to žmogaus vietoje. Jam galėjo pasirodyti, 
jog, ko gero, jis pametė žiedą gatvėje, jau išėjęs iš namo, Ką gi 

jis daro? Tikriausiai kruopščiai peržiūri vakarinius laikraščius, 
tikėdamasis rasti skelbimą apie jį „Radinių“ skyriuje. Ir štai akys 
užkliūva už šio skelbimo. Jis netveria džiaugsmu. Kodėl jam bi- 
joti spąstųė Jam atrodo, niekas nepamanys, kad pamestasis žie- 
das susijęs su žmogžudyste. Jis ateis. Tikrai ateis. Nepraeis nė 
valandos, kai jį išvysite. 

— O kas tada? — paklausiau. 

— O, leiskit Man su juo susidoroti. Ar turite kokį nors gink- 
ląė 

— Turiu seną tarnybinį revolverį ir keletą šovinių. 

— Išvalykite ir užtaisykite jį. To Žmogaus padėtis beviltiška, 
ir nors aš jį užklupsiu netikėtai, reikia būti viskam pasirengu- 
siems. 

Aš nuėjau į savo Miegamąjį ir padariau, ką jis buvo sakęs. 
Kai grįžau atgal su pistoletu, stalas jau buvo nukraustytas, o 
„Holmsas įsitraukęs į savo mėgstamiausią užsiėmimą — jis dzi- 
rino smuiku. 

— Reikalai komplikuojasi — tarė jis, man įėjus — Ką tik iš 
Amerikos gavau atsakymą į savo telegramą. Mano susidarytas 
vaizdas apie bylą teisingas. 

— O ką tai reiškia? — paklausiau nekantriai. 

— Reikia nusipirkti naujas stygas smuikui — pasakė jis.— 
Įsidėkit pistoletą į kišenę. Kai ateis tas tipas, kalbėkitės su juo 
kaip niekur nieko. Visa kita palikite man. Neįsispoksokite per 
daug į jį, kad neišgąsdintumėte. 

— Jau aštuonios, — pasakiau pažvelgęs į laikrodį. 

— Taip. Jis galbūt pasirodys po keleto minučių. Truputį pra- 
verkit duris. Gerai, užteks. Įkiškite raktą iš vidaus. Ačiū! Štai 
kokią keistą knygelę vakar nusipirkau kioske: „De Jure inter 
Gentes“ *. Išleista lotyniškai Lieže, Niderlanduose, 1642 metais. 
Karolio galva dar tvirtai tebesilaikė ant pečių, kai pasirodė šis 
rudas tomelis. 

— Kas išleido? 

— Kažkoks Filipas de Krua. Priešlapyje labai išblukusiū ra- 
šalu užrašyta: „Ex libris Gulielmi Whyte“ *. Įdomu, kas tas Vai- 
tas buvo. Gal koks pedantiškas septynioliktojo amžiaus adyoka- 
tas. Rašysena vingri kaip teisininko. Na, štai, regis, ir Mūsų sve- 
čias. 

* „Apie tarptautinę teisę“ (Iot.). 

“ ** Iš Gulielmio Vaito knygų (Iot.). 

Kaip tik tuo metu pasigirdo skardus skambutis. Šerlokas Holm- 
sas atsistojo ir tyliai pastūmė kėdę arčiau durų. Prieangyje iš- 
girdome tarnaitės žingsnius ir skardų skląsčio klingtelėjimą. 

— Ar čia gyvena daktaras Votsonas? — pasigirdo aiškus, bet 
gana gergždžiantis balsas. 

Mes neišgirdome, ką atsakė tarnaitė, bet durys užsidarė, ir 
kažkas ėmė lipti laiptais. Kopė netvirtais žingsniais, šlepsėdamas. 
Mano kaimynas klausėsi su nuostaba veide. Žingsniai lėtai pri- 
siartino, ir pasigirdo silpnas beldimas į duris. 

— Prašom! — surikau aš. 

Vietoj lauktojo stipruolio į kambarį įklibikščiavo susiraukš- 
lėjusi senutė. Matyt, ją apakino staigus šviesos blykstelėjimas; 
tūptelėjusi ji stovėjo mMirksėdama savo blausiomis akimis ir dre- 
bančiomis rankomis nervingai grabinėdamasi po kišenę. Žvilg- 
telėjau į savo kaimyną, kurio veide atsispindėjo toks nusivyli- 
mas, kad aš vos vos ištvėriau nesusijuokęs. 

Senė išsitraukė vakarinį laikraštį ir bakstelėjo į mūsų skel- 
bimą. | 

— Štai dėl ko aš atėjau, gerieji džentelmenai, — tarė ji vėl 
tūptelėdama.— Dėl auksinio žiedo, rasto Brikston Roude. Jis 
mano dukrelės Seli, kuri prieš metus ištekėjo, o jos vyras dirba 
padavėju laive; tai pakeltų erzelynę grįžęs namo ir pamatęs, 
kad ji nebeturi žiedo, negaliu nė pagalvoti. Jis ir taip bjauraus 
būdo, o jau kai pasigeria — neduok Dieve! Jei jums reikia ži- 
noti, vakar vakare ji ėjo į cirką su... 

— Ar čia jos žiedas? — paklausiau. 


— Ačiu tau, Viešpatie! — sušuko senutė— Tai apsidžiaugs 
šįvakar Seli. Tai jos žiedas. 
— O koks jūsų adresas? — pasiteiravau paimdamas pieštu- 


ką. 

— Haundsdičas, Dunkano gatvė, Nr. 13. Nelengvas kelias li- 
gi Čia. 

— Brikston Roudas visiškai nepakeliui iš Haundsdičo į cir- 
ką,— griežtai nukirto Šerlokas Holmsas. 

Senutė pasisuko ir aštriai pažvelgė į jį mažomis PSESUBO: 
mis akelėmis. 

— Džentelmenas klausė, koks mano adresas,— tarė ji — Seli 
gyvena Pekheme, Meifild Pleisas, Nr. 3. 

— O kokia jūsų pavardė? 

— Mano pavardė Sojer, o jos — Denis, mat ji ištekėjo už 

Tomo Deniso, toks prašmatnus, tvarkingas vaikis tol, kol plau- 
kioja jūroje. Laivų kompanija nė nenori geresnio padavėjo; bet 
kai tik išlipa ant kranto, tuojau prasideda moterys, svaigalai... 

— Štai jūsų žiedas, ponia Sojer,— pertraukiau aš paklusda- 
mas savo kaimyno ženklui— Jis iš tiesų priklauso jūsų dukte- 
riai, ir Man Malonu jį grąžinti teisėtai savininkei. 

Šimtąkart linkėdama man palaimos ir murmėdama dėkingumo 
žodžius, senė įsikišo žiedą į kišenę ir išklibikščiavo laiptais že- 
myn. Vos tik ji išėjo, Šerlokas Holmsas pašoko ant kojų ir nu- 
skubėjo į savo kambarį. Po kelių sekundžių grįžo atgal, apsi- 
vilkęs ilgu paltu ir pasirišęs kaklaraištį. 

— Aš seksiu ją,— skubiai pasakė jis.— Ji tikriausiai yra 
bendrininkė ir nuves mane pas jį. Palaukit manes. 

Vos spėjo užsitrenkti laukujės durys, pro kurias išėjo mūsų 
viešnia, Holmsas jau nulėkė laiptais žemyn. Pažvelgęs pro lan- 
gą, pamačiau, kad ji sunkiai slenka kita gatvės puse, o seklys 
eina iš paskos šiek tiek nuo jos atsilikęs. „Arba jo teorija vi- 
siškai neteisinga, — pamaniau, — arba jis dabar išnarplios šią pas- 
laptingą istoriją.“ Jam nė nereikėjo prašyti manęs palaukti, nes, 
nesužinojęs, kaip baigėsi jo nuotykis, nebūčiau galėjęs užmigti. 

Jis išėjo prieš devynias. Neturėjau supratimo, kiek laiko jis 
užtruks, tačiau atkakliai sėdėjau rūkydamas pypkę ir vartyda- 
mas Anri Miuržė „Vie de Bohėme“ *. Išmušė dešimt, ir išgirdau, 
kaip tarnaitė nušlepsėjo gulti. PO to vienuolika, ir pro mano du- 
ris iškilmingesniu žingsniu praėjo šeimininkė į tą pačią paskir- 
ties vietą. Ir tik prieš pat dvyliktą pasigirdo skardus jo rakto 
trakštelėjimas. Kai tik' Holmsas įėjo, iš jo. veido pamačiau, kad 
jam nepasisekė. Jame grūmėsi pasitenkinimas ir nusivylimas, 
tačiau pirmasis staiga nugalėjo, ir Holmsas prapliupo juoktis. 


— Kad tik tie vyrukai iš Skotland Jardo neužuostų mano 
planų! — sušuko jis, sėsdamas į krėslą— Aš iš jų tiek kartų 
esu pasišaipęs, kad jie niekaip neleis man užbėgti už akių. O 
pats iš savęs galiu pasijuokti, nes žinau, kad galų gale atsirevan- 
šuosiu. | 

— Kas gi atsitiko? — paklausiau. 

— O, nors ir nesmagu, bet reikia papasakoti apie savo ne- 
sėkmę. Šiek tiek paėjėjusi, senė pradėjo šlubuoti, matyt, jai pra- 
dėjo skaudėti koją. Galiausiai ji sustojo ir pašaukė pro šalį va- 


*' „Bohemos gyvenimas“ (pranc.). 

žiuojantį ekipažą.“ „Pasistengiau prieiti kiek galima arčiau, kad 
išgirsčiau adresą, tačiau be reikalo varginausi, nes senė užgie- 
dojo taip garsiai, jog net kitoje gatvės pusėje buvo girdėti: ,„Va- 
žiuok į Haundsdičą, Duhkano gatvė, tryliktas numeris“. „Lyg ir 
panašu į teisybę“ — pamaniau ir, pamatęs, jog ji įsėdo į ekipa- 
žą, prisikabinau iš užpakalio, Tokį meną turi mokėti kiekvienas 
seklys. Taip mes ir dardėjome nesustodami ligi pat minėtos gat- 
vės. Aš nušokau ekipažui dar neprivažiavus prie durų ir iš lėto, 
ramiai nužingsniavau gatve. Ekipažas sustojo. Vežikas nušoko, 
atidarė duris ir stovėjo laukdamas. Tačiau niekas neišlipo. Kai 
priėjau prie jo, jis lyg paklaikęs naršė po tuščią kebą ir paleido 
tokią seriją keiksmažodžių, kokių man gyvenime neteko girdėti. 
Keleivio nebuvo likę nė ženklo, ir bijau, kad vežikui teks ilgokai 
palaukti užmokesčio už atvežimą. Pasiteiravę tryliktame numery- 
je, sužinojome, kad namas priklauso gerbiamam sienų apmušė- 
jui, pavarde Kesvikas, o apie Sojerius ir Denisus čia niekas ir 
girdėti negirdėjo. 

. — Nejaugi jūs norite pasakyti — sušukau nustebęs, — kad ta 
kretanti, bejėgė senutė iššoko iš važiuojančio kebo, ir nei jūs, 
nei vežikas to nepastebėjote! 

— Kokia ten senutė, po šimts pypkių! — griežtai sušuko Šer- 
lokas Holmsas.— Mudu esam senutės, jei leidomės taip apmul- 
kinami. Tai buvo jaunuolis, be to, labai apsukrus ir dar nepra- 
lenkiamas aktorius. Vaidyba nepriekaištinga! Jis, be abejo, pas- 
tebėjo, kad yra sekamas, ir suvaidino šį triuką Man apgauti. Tai 
rodo, kad vyriškis, Kurio mes ieškom, nėra toks vienišas, kaip 
maniau, o turi draugų, pasiryžusių dėl jo rizikuoti. Betgi, dak- 
tare, jūs atrodot visiškai nusibaigęs. Paklausykit mano patarimo 
ir eikit miegoti. 

Aš tikrai jaučiausi labai nuvargęs ir paklausiau jo nurody- 
mo. Palikau Holmsą prie rusenančio židinio ir dar ilgai prabus- 
damas naktį girdėjau tylią, melancholišką jo smuiko raudą. Ži- 
nojau, jog jis tebemąsto apie tą keistą ir sudėtingą bylą, kurią 
buvo pasiryžęs. išnarplioti. ą 


VI skyrius 
TOBAJAS GREGSONAS RODO SAVO SUGEBĖJIMUS 


Kitos dienos rytą laikraščiai mirgėte mirgėjo pranešimais apie 
vadinamąją Brikstono paslaptį. Kiekviename buvo įdėtas ilgas 

šio įvykio aprašymas, o kai kuriuose dar ir pagrindinis straips- 
nis apie jį. Juose buvo ir šiek tiek man nežinomos informacijos. 
Ir ligi šiol tebeturiu daugybę iškarpų ir išrašų iš jų apie šią by- 
lą. Štai keleto jų santrauka: 

„Deili Telegrai“ rašė, kad nusikaltimų istorijoje sunku rasti 
tragediją su tokiais keistais požymiais. Vokiška aukos pavardė, 
jokių kitų motyvų nebuvimas ir grėsmingas užrašas ant sienos — 
visa tai byloja, jog nusikaltimą įvykdė politiniai emigrantai ir 
revoliucionieriai. Amerikoje daug socialistų organizacijų, o nu- 
žudytasis, be abejonės, pažeidė jų nerašytus įstatymus ir už tai 
buvo persekiojamas. Atsainiai užsiminęs apie Vehmgericht *, 
agua toiūna **, karbonarus, mMarkizę de Brenviljė ***, Lanino 
teorijas, Maltaus idėjas, žmogžudystę Retklifo plente ****, au- 
torius baigia straipsnį perspėdamas vyriausybę ir siūlydamas aky- 
liau sekti svetimtaučius Anglijoje. 

Laikraštis „Stended“ nurodė, kad tokio pobūdžio įstatymų pa- 
žeidimas paprastai vyksta valdant liberalams. Jų priežastis — 
nepastovios masių nuotaikos ir dėl to sumažėjusi pagarba įsta- 
tymams. Nužudytasis buvęs amerikietis ir gyvenęs mūsų sosti- 
nėje jau keletą savaičių. Jis buvo apšistojęs ponios Šarpantjė 
pensione Kembervilyje, Torki Terase. Kelionėse jį lydėjo asme- 
ninis sekretorius ponas Džozefas Stendžersonas. Antradienį, šio 
mėnesio ketvirtą dieną, abu atsisveikino su šeimininke ir išva- 
žiavo į Justono stotį, norėdami suspėti į Liverpulio ekspresą. 
Paskui kažkas juodu matė kartu perone. Daugiau apie juos nieko 
nežinoma, kol pono Dreberio lavonas, kaip aprašyta, buvęs ras- 
tas tuščiame name Brikston Roude, daug mylių nuo Justono. 
Kaip jis ten nuvyko, kaip sutiko nelemtą likimą — visa tai ap- 
gaubta paslapties. Nieko nežinoma ir apie tai, kur dabar yra 
Stendžersonas. Malonu girdėti, kad bylos tyrimus atlieka ponas 
Lestreidas ir ponas Gregsonas iš Skotland Jardo, ir tvirtai tikima, 
kad šie gerai žinomi sekliai greit ištirs šią bylą. 

„Deili Njuz“ teigė, kad nėra jokios abejonės, jog nusikalti- 
„mas politinio pobūdžio. Kontinento vyriausybių despotizmas ir 


* Slaptas viduramžių teismas Vokietijoje, savo nuosprendžius skelbęs slap- 
tuose posėdžiuose naktimis. 

** Nuodai, taip pavadinti juos vartojusios nuodytojos Teofanijos di Adamo, 
nuteistos 1633 metais Palerme, vardu. 

*** Markizė de Brenviljė (Brivilliers) savanaudiškais tikslais nunuodijo savo 
tėvą ir du brolius. Nuteista 1676 metais Paryžiuje. 

**** Vienas didžiausių nusikaltimų anglų kriminalistikos istorijoje. 


80 


neapykanta liberalizmui privertė atplaukti prie mūsų krantų 
daugelį žmonių, kurie būtų tapę puikiais Anglijos piliečiais, jei 
jų gyvenimo nebūtų apkartinę prisiminimai apie tai, ką 5 
anksčiau iškentėti. Šie žmonės turi griežtą moralės kodeksą, i 
bet koks jo pažeidimas baudžiamas mirties bausme. Reikia Jeti 
visas pastangas surasti jo sekretorių Stendžersoną ir smulkiau 
sužinoti apie nužudytojo įpročius. Labai svarbu, kad nustatytas 
namo, kuriame jis buvo apsistojęs, adresas, — o tai pono Gregso- 
no iš Skotland Jardo įžvalgumo ir energijos rezultatas. 

Mudu su Šerloku Holmsu pusryčiaudami perskaitėme šias 
naujienas, kurios suteikė jam nemaža malonumo. 

— Aš jums sakiau, jog, šiaip ar taip, Lestreidas ir Gregso- 
nas visada laimės. 

— Priklauso nuo to, kaip viskas klostysis. 

— O, dievaži, tai nieko nereiškia. Jei žudikas bus sučiuptas, 
tai vien tik jų pastangomis; jei paspruks — tai nepaisant jų pas- 
tangų. Vienaip ar kitaip — vis tiek laimės jie. Kad ir ką jie 
padarytų, visada turės šalininkų, nes „un sot trouve toujours un 
plus sot gui Yadmire“ *. | 

— Kas gi čia dabar? — sušukau išgirdęs daugybės kojų trep- 
sėjimą prieangyje bei ant laiptų ir nepatenkintą mūsų šeiminin- 
kės balsą. 

— Tai Beikerio gatvės kriminalinės policijos padalinys, — rim- 
tai pasakė mano kaimynas, o tuo tarpu į kambarį įsiveržė kokie 
šeši tokie purvini ir apiplyšę gatvės berniūkščiai, kokių man dar 
nebuvo tekę matyti. 

— Ramiai! — griežtu balsu sušuko Holmsas, ir šeši purvini 
nutrūktgalviai išsirikiavo it mažos ir gana nepatrauklios statu- 
lėlės.— Ateityje vienas Viginsas užeis pranešti naujienų, o visi 
kiti palauks gatvėje. Ar suradote, Viginsai? 

— Ne, nesuradome,— atsakė vienas berniūkštis. 

— Aš ir nesitikėjau, kad rasite. Ieškokit, kol surasite. Štai 
jums atlyginimas.— Jis išdalijo visiems po šilingą.— Dabar eikit 
ir kitą kartą grįžkite su geresnėmis žiniomis. 

Holmsas pamojo ranka, ir berniūkščiai it žiurkės nudardėjo 
laiptais žemyn, o netrukus jų spigūs balsai pasigirdo jau iš gat- 
vės. - 


„Koks mulkis tarp žioplių gerbėjų sau nerado“(Bualo N. Poezijos menas 
I/ A ir literatūros estetika.— V., 1978.— P. 132). 


6. Užsak. Nr. 3918. 81 


— Iš šitų mažų valkatų daugiau naudos nei iš keliolikos po- 
licininkų,— pasakė Holmsas.— Žmonės, vien tik pamatę unifor- 
muotą valdininką, užčiaupia burną. O šitie pramuštgalviai visur 
pralįs ir viską išgirs. Be to, jie labai akyli, tik neorganizuoti. 

— Ar jūs pasamdėte juos Brikstono bylai? — paklausiau. 

— Taip. Man reikia patikrinti vieną faktą. Tai tik laiko klau- 
simas. Aha! Dabar. išgirsime naujienų apie žmogžudystę iš kerš- 
to. Šit palaima švytinčiu veidu eina pats ponas Gregsonas. Tik- 
riausiai pas mus. Taip, jis sustojo. Štai jau ir atėjo! 

Pasigirdo stiprus skambučio garsas, ir po kelių sekundžių švie- 
siaplaukis seklys užbėgo laiptais, peršokdamas per tris pakopas, 
ir įsiveržė į Mūsų svetainę. 

— Mielasis kolega! — sušuko jis, spausdamas suglebusią 
iT 


dabar viskas aišku kaip dieną.. 

Man pasirodė, kad išraiškingų Holmso veidu šmėstelėjo su- 
sirūpinimo šešėlis. 

— Norite pasakyti, kad aptikote teisingus pėdsakus — pa- 
klausė jis. 

— Kokius pėdsakus! Sere, žudikas jau sėdi po raktu. 

— Kas jis toks? | | 

— Artūras Šarpantjė. Jos didenybės. laivyno jaunesnysis lei- 
tenantas — sušuko Gregsonas, išdidžiai trindamas savo putlias 
rankas ir išpūsdamas krūtinę. 

Šerlokas Holmsas su palengvėjimu atsiduso ir ramiai nusi- 
šypsojo. 

— Sėskitės ir užsirūkykite štai šį cigarą,— pasiūlė jis— Mes 
degte degame iš nekantrumo, norėdami sužinoti, kaip jums tai 
pasisekė. Gal išgertumėt viskio su vandeniu? 


— Neatsisakyčiau,— atsakė seklys.— Pastarosiomis dienomis 
turėjau išeikvoti tiek jėgų, kad dabar jaučiuosi visiškai nusika- 
mavęs. Ne tiek dėl fizinio išsekimo, žinoma, kiek dėl protinio 
pervargimo. Jūs, pone Šerlokai Holmsai, galite tai suprasti, nes 
mudu abu dirbame protinį darbą. : 

— Jūs teikiate man per daug pagarbos, — rimtai tarė Holm- 
sas.— Papasakokite, kaipgi jūs pasiekėte tokių puikių rezulta- 
tų. 

Seklys atsisėdo į krėslą ir patenkintas užsirūkė cigarą. Tik 
staiga suplojo sau per šlaunį ir nusikvatojo. 

— Juokingiausia tai — sušuko jis, — kad Lestreidas, kuris de- 
dasi toks gudrus, pataikė į visiškai klaidingus pėdsakus. Jis ieš- 
ko sekretoriaus, kuris tik tiek teturi bendra su nusikaltimu, kiek 
dar negimęs kūdikis. Esu tikras, kad šiuo metu jau sučiupo jį. 

Ši mintis taip nudžiugino Gregsoną, kad jis tiesiog springo 
juokais. | 

— O kaip jūs užtikote pėdsakus? 

— Tuojau viską papasakosiu. Tik, daktare Votsonai, viskas, 
be abejo, griežtai tepasilieka tarp mūsų, Pirmas sunkumas, kurį 
reikėjo įveikti, buvo — kaip sužinoti ką nors apie to amerikie- 
čio pirmtakus. Kai kurie žmonės būtų laukę, kol kas nors atsi- 
lieps į skelbimus arba pats savo noru asmeniškai pateiks infor- 
maciją. Bet Tobajas Gregsonas dirba ne taip. Ar prisimenate 
skrybėlę, gulėjusią šalia mirusiojo? 

— Taip, — atsakė Holmsas — ant jos buvo etiketė: ,,Džonas 
Andervudas ir sūnūs, Kembervil Roudas, Nr. 129". 

Gregsonas aiškiai nusiminė. 

— Man nė į galvą neatėjo, kad jūs tai pastebėjote,— tarė 
jis — Ar jau buvote tenai? 

— Ne, 

— Aha! — palengvėjusia širdimi sušuko Gregsonas.— Nieka- 
da nereikia praleisti nė menkiausios smulkmenos. 

— Dideliam protui nėra smulkmenų, — oriai pratarė Holm- 
sas. . 
— Na, o aš nuvykau pas Andervudą ir paklausiau jo, ar jis 
nepardavė kam nors tokio dydžio ir formos skrybėlės. Jis pažiū- 
Tėjo į savo knygą ir iškart atrado, Jis nusiuntė tą skrybėlę kaž- 
kokiam ponui Dreberiui, gyvenančiam Šarpantjė pensione,  Tor- 
ki Terase. Štai kaip aš gavau jo adresą. 

— Nuostabu, tiesiog nuostabu! — sumurmėjo Šerlokas Holm- 

sas, 
— Paskui aplankiau ponią Šarpantjė— tęsė seklys.— Radau 
ją labai išblyškusią ir nusiminusią. Kambaryje taip pat buvo ir 
jos duktė — beje, nepaprastai daili mergaitė. Jos akys buvo 
paraudusios, o kalbant su manimi, jos lūpos virpėjo. Aš tai iš- 
kart pastebėjau ir pajutau, kad čia slypi kažkas įtartina. Jums, 
pone Šerlokai Holmsai, pažįstamas toks jausmas, kai užtinki tei- 
singą pėdsaką,— nupurto kažkoks vidinis virpulys. Aš paklau- 
siau: 

„Ar girdėjote apie paslaptingą jūsų buvusio nuomininko po- 
no Inoko Dž. Dreberio iš Klivlendo mirtį?“ 

Motina linktelėjo. Ji, matyt, negalėjo nė žodžio ištarti. Duk- 
tė apsipylė ašaromis. Aš dar tvirčiau pajutau, kad tos moterys 
kažką žino apie šį reikalą. 

„Kelintą valandą ponas Dreberis išvyko į stotį?“ — paklau- 
siau. 

„Aštuntą valandą — atsakė ji, prarydama gurkšnį oro, kad 
prislopintų susijaudinimą.— Jo sekretorius ponas Stendžersonas 
sakė, kad yra du traukiniai — vienas devynios penkiolika, o ki- 
tas — vienuoliktą valandą. Jis turėjo suspėti į pirmąjį.“ 

„Ir tai buvo paskutinis kartas, kai jį matėte?“ 

Po šio klausimo moters veidas nežmoniškai pasikeitė. Ji mir- 
tinai išbalo ir tik po kelių sekundžių ištarė vienintelį žodį „taip“ 
dusliu, nenatūralių balsu. 

„Melas niekada neatves į gera, Mama, — tarė duktė— Bū- 
kim atviros šitam džentelmenui. Taip, mes matėme poną Drebe- 
Iį dar kartą.“ 

„Teatleidžia tau Dievas! — sušuko ponia Šarpantjė, pakel- 
dama rankas ir susmukdama ant kėdės.— Tu pražudei savo bro- 
li“ 

„Artūras pats norėtų, kad mes pasakytume tiesą“, — tvirtai 
pasakė mergina. 

„Verčiau viską pasakykite dabar,— tariau— Pusiau prisipa- 
žinimas blogiau negu nieko. Be to, jūs nežinote to, ką apie šį 
reikalą Žinome mes.“ | 

„Tegul tai krinta ant tavo sąžinės, Alisa! — sušuko motina 
ir atsigręžusi į mane tęsė: — Aš jums viską pasakysiu, sere. 
Nemanykit, kad jaudinuosi dėl to, jog bijau, kad mano sūnus 
galėjo dalyvauti šioje baisioje žmogžudystėje. Jis visiškai ne- 
kaltas. Tačiau aš bijau, kad jis nebūtų sukompromituotas jūsų 
ir“kitų žmonių akyse. Bet tai išties neįmanoma. Tam kelią už- 
kirs jo kilnus būdas, jo profesija, visas jo gyvenimas.“ | 

„Geriausia būtų, jei viską kaip ant delno išklotumėte— at- 
sakiau.— Ir patikėkite, jei jūsų sūnus nekaltas, nieko blogo jam 
neatsitiks.“ 

„Alisa, palik mus vienu du, — paprašė ji, ir duktė išėjo.— 
Taigi, sere— tęsė ji — aš visai neketinau jums viso to pasako- 
ti, bet kadangi mano vargšė dukrelė jau prasitarė, man nebėra 

kas veikti. O jeigu nutariau kalbėti, tai papasakosiu viską, nepra- 
leisdama nė mažiausios smulkmenos." 
„Tai bus užvis protingiausia“, — tariau aš. 

„Ponas Dreberis pas mus gyveno beveik tris savaites. Prieš 
tai jis keliavo su savo sekretoriumi Stendžersonu po žemyną. 
Ant jų lagaminų aš pastebėjau Kopenhagos kortelę, vadinas, iš 
ten jie ir atvyko. Stendžersonas buvo ramus, santūrus žmogus, 
bet jo šeimininkas, deja, visai kitoks. Jo įpročiai buvo storžie- 
viški, o elgesys — nemandagus. Jau pirmą vakarą vos tik at- 
vykęs jis visiškai pasigėrė, o, tiesą sakant, po vidurdienio beveik 
niekada nebūdavo blaivus. Su kambarinėmis elgėsi pasibjaurėti- 
Nai laisvai ir familiariai. O blogiausia tai, kad panašiai ėmė elg- 
tis ir su Mano dukterimi Alisa ir ne kartą kalbėjo jai tokius da- 
lykus, kurių ji, laimė, nesuprato, būdama nepaprastai tyra. O 
sykį taip suįžūlėjo, kad čiupo ją į glėbį — net jo sekretorius ėmė 
jam prikaišioti už tokį neleistiną poelgį.“ 

„Bet kodėl gi jūs visa tai kentėjote? — paklausiau— Many- 
čiau, kad jūs bet kada galite nusikratyti savo gyventojų.“ 

Ponia Šarpantjė paraudo, nors mano klausimas buvo visiškai 
natūralus. 

„Dievas Mato, jog aš norėjau atsakyti tą pačią dieną, kai jis 
atvyko,— pasakė ji, — bet pagunda buvo pernelyg stipri. Kiek- 
vienas iš jų mokėjo po svarą už dieną — taigi keturiolika svarų 
per savaitę, o dabar toks metų laikas, kai gyventojų maža. Esu 
našlė, o sūnaus tarnyba laivyne man daug kainavo. Nenorėjau 
prarasti pinigų, tikėjausi, kad taip bus geriau. Tačiau tas pasku- 
tinis išsišokimas viršijo viską, ir aš paprašiau jį išsikraustyti. 
Štai kodėl jis išvyko.“ 

“ „O paskui?“ ž 

„Man širdis atlėgo, kai jis išvažiavo. Sūnui dabar atostogos, 
bet aš jam nieko apie tai nepasakojau, nes jis labai smarkaus 
būdo ir karštai myli savo sesutę. Kai uždariau duris, man tartum 
akmuo nukrito nuo krūtinės. Deja, nepraėjus nė valandos, pasi- 
girdo skambutis, ir pamačiau, kad ponas Dreberis sugrįžo. Jis 
buvo labai neramus, juolab kad išgėręs. Įsiveržė į kambarį, kur 
sėdėjom mudvi su dukra, ir kažką burbtelėjo, jog pavėlavo į 
traukinį. Tuomet atsigręžė į Alisą ir mano akyse pasiūlė jai bėg- 
ti su juo. „Tu jau suaugusi, — tarė jis— ir įstatymas tau negali 
uždrausti. Pinigų turiu iki valios. Nekreipk dėmesio į tą seną bo- 
bą, važiuojam tuoj pat kartu su manimi, Gyvensi kaip karalai- 

te.“ Vargšė Alisa išsigando ir puolė. trauktis nuo jo, bet šis pa- 
čiupo. ją už riešo ir ėmė tempti durų link. Aš suklikau, ir tą aki- 
mirką į kambarį įėjo mano sūnus Artūras. Kas buvo paskui — 
nežinau. Girdėjau tik keiksmus, kažkokius neaiškius garsus ir 
grumtynes. Buvau taip išsigandusi, kad neišdrįsau net galvos pa- 
kelti. Kai pakėliau galvą ir pažvelgiau, pamačiau Artūrą stovintį 
tarpdury su pagaliu rankoje ir besijuokiantį. „Manau, kad tas 
šaunus tipas čia nebepasirodys,— pasakė jis.—- Eisiu pasižiūrėti, 
ką jis ten veikia.“ Taręs tuos žodžius, Artūras pasiėmė skrybėle 
ir išėjo laukan. Kitą rytą išgirdome apie paslaptingą pono Dre- 
berio mirtį.“ 

Ponia Šarpantjė visa tai nupasakojo dusdama ir užsikirsda- 
ma. Kartkartėmis ji kalbėjo taip tyliai, kad aš vos suprasdavau 
žodžius. Tačiau viską stenografavau, kad paskui nebūtų kokių 
nors nesusipratimų. 

— Įdomu, įdomu, — tarė Šerlokas Holmsas nusižiovaudamas.— 
O kas buvo toliau? 

— Kai ponia Šarpantjė Kušia=s tęsė seklys, — supratau, kad 
viskas priklauso nuo vieno dalyko. Įsmeigęs akis į ją — O toks 
būdas, pastebėjau, daro moterims labai didelį įspūdį — paklau- 
siau, kada sūnus grįžo namo. 

„Nežinau“,— atsakė ji. 

„Nežinote?“ 

„Ne, jis turi raktą ir pats atsirakina duris.“ 

„Ar jūs jau buvote atsigulusiė“ 

„Taip.“ 

„O kada atsigulėte?" 

„Apie vienuoliktą.“ 

„Taigi jūsų sūnaus nebuvo namuose daugiau kaip dvi valan- 
das?" 

„Taip.“ 

„O gal ir kokias keturias ar penkiasė“ 

„Galbūt.“ 

„O ką jis tuo laiku veikė?“ 

„Nežinau“, — pasakė ji taip išblykšdama, jog net lūpos pa- 
balo. 

Po to, žinoma, nebebuvo kas veikti. Aš suradau, kur yra lei- 
tenantas Šarpantjė, pasiėmiau du policininkus ir areštavau jį. Kai 
paliečiau jo petį ir liepiau ramiai eiti su mumis, jis šoko į akis: 
„Jūs, Matyt, Mane todėl areštuojate, jog manote, kad aš prisi- 

dėjau prie to niekšo Dreberio mirties“. Kadangi mes jam apie 
tai nieko nebuvome prasitarę, jo užuomina pasirodė gana įtar- 
tina. 

— Labai, — pritarė Holmsas. 

— Jis vis dar tebeturėjo lazdą, su kuria, pasak motinos, iš- 
sivijo Dreberį. Tai buvo storas ąžuolinis vėzdas. 

— Tai kokia gi jūsų nuomonė? 

— Mano nuomonė tokia, kad jis nusivijo Dreberį ligi pat 
Brikston Roudo. Ten vėl užvirė peštynės tarp jų, Dreberis gavo 
smūgį vėzdu tikriausiai tiesiog į pilvą ir čia pat numirė, o žymių 
jokių neliko. Lijo kaip iš kibiro, ir aplink nieko nebuvo, taigi 
Šarpantjė nuvilko savo auką į tūščią namą. O žvakė, kraujas, už- 


rašas ant sienos ir žiedas — tai tik gudrybės norint suklaidinti 
pėdsakus. 
— Puiku! — pritariamai tarė Holmsas.— Iš tiesų, Gregsonai, 


tai jūsų sėkmė. Jūs dar parodysite, ko esate vertas. 

 — Aš patenkintas, kad viskas taip gerai pasisekė — atsakė 
seklys išdidžiai. — Jaunuolis savo parodymais tvirtina, kad jis 
kurį laiką sekė paskui Dreberį, bet šis pastebėjo ir pasigavęs 
kebą paspruko. Eidamas namo, jis susitikęs savo seną draugą iš 
laivyno ir ilgai su juo vaikščiojęs. Paklaustas, kur tas jo draugas 
gyvena, jis nieko negalėjo atsakyti. Manau, kad čia viskas labai 
gerai sutampa. Bet mane tiesiog ima juokas, kaip tas Lestreidas | 
pasuko visiškai neteisingais pėdsakais. Bijau, kad jam iš to nieko 
neišeis. Dievaži, štai ir jis pats. 

Iš tikrųjų mums besikalbant Lestreidas užkopė laiptais aukš- 
tyn ir štai jau stovėjo tarpdury. Tačiau jam būdingo pasitikėji- 
mo savimi ir prašmatnumo — nė ženklo. Veide buvo matyti ne- 
rimas ir susirūpinimas, drabužiai susiglamžę ir purvini. Matyt, 
jis atėjo pasitarti su Šerloku Holmsu, o pamatęs savo kolegą, 
sutriko ir susierzino. Atsistojęs vidury kambario, jis nervingai 
glamžė skrybėlę, tarsi nežinodamas ką veikti. 

— Tai nepaprastas atvejis — pagaliau ištarė jis — tiesiog ne- 
suprantamas dalykas. 

— Argi, pone Leštreidai! — sušuko Gregsonas triumfuoda- 
mas.— Aš ir maniau, kad prieisit prie tokios išvados. Ar jums 
pasisekė surasti sekretorių poną Džozefą Stendžersoną? 

— Sekretorius ponas Džozeias Stendžersonas,— rimtai pasa- 
kė Lestreidas,— buvo nužudytas „„Holidei“ viešbutyje šį rytą, apie 
šeštą valandą.. 

VII skyrius 
PROŠVAISTĖ 


"Žinia, kurią atnešė Lestreidas, buvo tokia staigi ir netikėta, 
kad mes visi trys tiesiog apstulbome. Gregsonas pašoko ant ko- 
jų ir apvertė viskio ir vandens likutį. Aš tylėdamas įsispoksojau 
į Šerloką Holmsą, kuris kietai sučiaupė lūpas ir suraukė anta-' 
kius. 

— Ir Stendžersonas! — sumurmėjo jis— Reikalai visai susi- 
komplikavo. 

— Ir taip jie buvo komplikuoti,— burbtelėjo Lestreidas, nu- 
sitverdamas kėdės.— Bet, man regis, aš patekau į karo tarybą. 

— Ar jūs... ar jūs tikras, jog ši Žinia teisinga? — mikčioda- 
mas paklausė Gregsonas, 

— Aš atvykau tiesiai iš jo kambario, — atsakė Lestreidas.— 
Aš pirmasis atskleidžiau šį įvykį. 

— Mes ką tik išklausėm Gregsono požiūrį į šią bylą, — pasa- 
„kė Holmsas.— Galbūt dabar jūs papasakosite, ką matėte ir ką 
nuveikėte. 

— Mielu noru — atsakė Lestreidas atsisėsdamas.— Atvirai. 
pasakius, aš maniau, kad Stendžersonas prisidėjo prie Dreberio 
nužudymo. O šie įvykiai parodė, jog visiškai klydau. Įsitikinęs 
sekretoriaus kalte, nutariau išsiaiškinti, kas jį paskui ištiko. Tre- 
čią šio Mėnesio dieną, vakare, apie pusę devynių, juos abu kaž- 
kas matė Justono stotyje. Antrą valandą nakties Dreberis buvo 
rastas Brikston Roude. Man kilo klausimas, ką veikė Stendžer- 
sonas tarp pusės devynių ir nusikaltimo įvykdymo ir kas jį iš- 
tiko vėliau. Aš išsiunčiau telegramą į Liverpulį, smulkiai api- 
būdinau Stendžersoną ir paprašiau, kad patikrintų į Ameriką 
išplaukiančius garlaivius. Po to apvažiavau visus Justono apy- 
linkėse esančius viešbučius ir išnuomojamus kambarius. Mat aš 
samprotavau taip: jeigu jiedu su Dreberiu išsiskyrė, tai sekre- 
torius, be abejo, nakčiai apsistos kur nors netoliese, o rytą vėl 
sugrįš į stotį. | 

— Jie tikriausiai iš anksto buvo susitarę, kur susitikti — tarė 
Holmsas. 

— Taip ir buvo. Vakar aš sugaišau visą vakarą ieškodamas 
Stendžersono, bet nesėkmingai, Šįryt pradėjau labai anksti ir aš- 
tuntą valandą atvykau į „Holidei“ viešbutį Litl Džordžo gatvėje. 

Pasiteiravus, ar čia gyvena ponas Stendžersonas, jie iškart tai 
patvirtino. 

„Jūs, be abejo, ir esate tas džentelmenas, kurio jis laukia, — 
pasakė jie— Jis jau dvi dienas laukia kažkokio džentelmeno.“ 

„Kur jis dabar?" — paklausiau. 

„Miega savo kambaryje. Prašė pakelti devintą." 

„Aš pats nueisiu pas jį“, — pasakiau. 

Maniau, kad staigiai pasirodydamas jį apstulbinsiu, ir jis ką 
nors netyčia prasitars. Viešbučio tarnas pasisiūlė palydėti. Kam- 
"barys buvo antrame aukšte, į jį vedė siauras koridorėlis. Tarnas 
parodė duris ir jau buvo beeinąs atgal, bet aš pamačiau tai, nuo 
ko man pasidarė bloga, nepaisant mano dvidešimties metų pa- 
tirties. Iš po durų tekėjo siaura raudono kraujo srovelė, kuri 
nuvingiavo per koridorėlį ir priešingos sienos pakraštyje išsi- 
liejo į nedidelę balutę. Aš sušukau, ir tarnas grįžo atgal. Jis vos 
nenualpo pamatęs kraują. Durys buvo užrakintos iš vidaus, bet 
mes surėmę pečius jas išlaužėme. Langas — atidarytas, o šalia 
jo susiraitęs guli žmogus naktiniais marškiniais. Jis jau miręs 
ir, Matyt, gerokai anksčiau, nes kūnas sustingęs ir atšalęs. Kai 
jį apvertėme aukštielninką, tarnas iškart atpažino, kad tai tas 
pats džentelmenas, kuris buvo išsinuomojęs kambarį Džozeio 
Stendžersono pavarde. Mirties priežastis — stiprus dūris kairėje 
pusėje, matyt, pataikęs į širdį. Ir štai dabar pamatėme patį keis- 
čiausią dalyką. Kaip jūs manote, kas buvo ant nužudytojo? 

Man visas kūnas nuėjo pagaugais, pajutus kažką baisaus 
ir Šerlokui Holmsui dar nespėjus atsakyti. 

— Žodis „RACHE“, parašytas krauju, — tarė jis. 

— Tikrai taip, — tarė Lestreidas siaubo ir pagarbos kupinu 
balsu, o Mes valandėlę nutilome. 

To nežinomo žudiko veiksmai buvo kažkokie metodiški ir ne- 
paaiškinami, ir dėl to jo nusikaltimai atrodė dar siaubingesni. 
Mano nervai, visada atlaikę mūšio lauke, suvirpėjo apie tai pa- 
galvojus. 

— Tą žmogų kai kas matė, — tesė Lestreidas.— Pieno išne- 
šiotojas, grįždamas į pieninę, ėjo keliuku nuo arklidžių, esančių 
užpakalinėje viešbučio pusėje. Jis pastebėjo, kad visuomet ten 
gulėjusios kopėčios stovėjo prie vieno antro aukšto lango, kūris 
buvo atidarytas. Praėjęs pro šalį, jis atsigręžė ir pamatė kopė- 
čiomis nulipantį vyriškį. Jis lipo taip ramiai ir nesislėpdamas, 
kad berniukas pamanė, jog tai koks nors dailidė arba stalius, 

dirbantis viešbutyje. Jis nieko ypatingo nepagalvojo apie tą žmo- 
gų, nebent tik tiek, kad taip anksti paprastai dar niekas nepra- 
deda dirbti. Berniukui pasirodė, kad vyriškis buvo aukštas, rau- 
donskruostis ir apsivilkęs ilgu rusvu paltu. Jis, matyt, dar šiek 
tiek užtruko kambaryje po žmogžudystės — mes radome dube- 
nyje, kur.jis nusiplovė rankas, kruvino vandens ir kraujo dėmes 
ant paklodės, į kurią jis apdairiai nusišluostė peilį. 

Aš žvilgtelėjau į Holmsą, išgirdęs žudiko apibūdinimą, vi- 
siškai sutampantį su Holmso spėliojimais. Tačiau jo veide nesi- 
matė nei džiaugsmo, nei pasitenkinimo. 

— Ar neradote kambaryje nieko, kas padėtų nustatyti žu- 
diką? — paklausė jis. 

— Nieko. Stendžersono kišenėje buvo Dreberio piniginė, bet 
čia nieko ypatingo: jis visada už viską apmokėdavo. Joje rasta 
aštuoniasdešimt su viršum svarų, bet, matyt, nieko nepaimta. 
Kad ir kokie šitų keistų nusikaltimų motyvai, tačiau jokiu būdu 
tai ne apiplėšimas. Nužudytojo kišenėse nerasta jokių dokumen- 
tų ar užrašų, išskyrus vienintelę maždaug prieš mėnesį iš Kliv- 
lendo išsiųstą telegramą, kurioje parašyta: „Dž. HK. yra Europo- 
je“. Telegrama nepasirašyta. 

— Ir daugiau nieko? — paklausė Holmsas. 

— Nieko svarbaus. Romanas, kurį skaitydamas Stendžersonas 
užmigo, gulėjo ant lovos, o pypkė buvo ant šalia stovinčios kė- 
dės. Ant stalo stovėjo stiklinė su' vandeniu, o ant palangės — 
vaistų dėžutės su dviem piliulėmis. 

Šerlokas Holmsas linksmai sušukdamas pašoko nuo kėdės. 

— Paskutinė grandis! — sušuko jis džiugiai. — Mano atvejis 
pasitvirtino. 

Abu sekliai nustebę pažvelgė į jį. 

— Dabar mano rankose visi šio susipainiojusio kamuolio siū- 
lai — tvirtai pasakė mano kaimynas.— Žinoma, dar trūksta kai 
kurių smulkmenų, bet dėl pagrindinių įvykių nuo to momento, 
kai Dreberis išsiskyrė su Stendžersonu stotyje, ligi to, kai buvo 
rastas Dreberio lavonas, esu toks tikras, tarsi juos būčiau matęs 
savo akimis. Aš jums tai įrodysiu. Ar galite paimti tas piliulesė 
. — Aš jas turiu — tarė Lestreidas, ištraukdamas mažą baltą 
dėžutę — Aš paėmiau jas, piniginę ir telegramą, norėdamas viską 
padėti saugioje vietoje policijos nuovadoje. Aš tik visiškai atsi- 
tiktinai paėmiau tas piliules, nes, tarp mūsų kalbant, neskiriu 
joms jokios svarbos. 

— Duokit šen,— tarė Holmsas ir atsigręžė į mane.— Na, dak- 
tare, ar tai paprastos piliulės? 

Iš tikrųjų piliulės nebuvo paprastos. Jos buvo perlų pilkumo 
spalvos, mMažutės, apskritos ir, žiūrint prieš šviesą, beveik per- 
matomos. 

— Kadangi jos skaidrios ir permatomos, manyčiau, jog turėtų 
tirpti vandenyje, — tariau aš. 

— Tikra tiesa — atsakė Holmsas.— Malonėkite nulipti žemyn 
ir atnešti tą nelaimingąjį terjerą, kuris jau seniai negaluoja. Šei- 
mininkė dar vakar jus prašė pabaigti jo kančias. 

Aš nulipau žemyn ir atnešiau šunelį į viršų. Sunkus kvėpa- 
vimas ir blizgančios akys rodė, kad jo dienos jau baigiasi. Tiesą 
sakant, pabalusi nosis bylojo, kad jis jau beveik peržengė šuns 
egzistavimo ribas. Aš paguldžiau jį ant pagalvėlės, padėtos ant 
kilimėlio. 

— Dabar aš perpjausiu vieną piliulę pusiau, — tarė Holmsas 
ir išsitraukęs lenktinį peiliuką taip ir padarė.— Vieną pusę vėl 
įdedam į dėžutę — ji dar bus reikalinga. Kitą pusę aš įdedu į 
taurę, kurioje yra šaukštelis vandens. Matote, mūsų draugas 
daktaras teisus, ji iš tikrųjų greit tirpsta. 

— Labai įdomu,— tarė Lestreidas įsižeisdamas, nes, matyt, 
įtarė, kad norima iš jo pasijuokti. — tačiau nematau, ką bendra 
tatai turi su pono Džozefo Stendžersono mirtimi, 


— Kantrybės, Mano drauge, kantrybės! Greit įsitikinsite, kad 
piliulė labai su ja susijusi. Dabar aš įpilsiu truputį pieno, kad 
-būtų skaniau, ir pamatysit, kad šuo tuoj pat jį išlaks. 


Taip kalbėdamas, jis išpylė taurės turinį į dubenėlį, padėjo jį 
priešais terjerą, ir tas bėmatant jį sausai išlaižė. Rimtas Šerloko 
Holmso elgesys taip mus paveikė, kad visi sėdėjome tylėdami 
ir įdėmiai stebėjome šunį, laukdami netikėto rezultato. Tačiau 
nieko neįvyko. Šuo ir toliau sunkiai alsuodamas tysojo ant pa- 
galvėlės, o nuo išgertų vaistų jam nepasidarė nei geriau, nei blo- 
giau. 

Holmsas išsiėmė laikrodį. Minutė slinko po minutės be jokių 
rezultatų, ir jo veide pasirodė didžiausias nusiminimas ir nusivy- 
limas. Jis prikando lūpą, pirštais barškino į stalą ir visaip rodė 
kuo didžiausią nekantravimą. Jis taip jaudinosi, kad man nuošir- 
džiai buvo jo gaila, o abu sekliai ironiškai šypsojo, aiškiai pa- 
tenkinti jo nesėkme. | 

— Tai negali būti sutapimas, — sušuko jis, pagaliau pašok- 
damas nuo kėdės ir įnirtingai žingsniuodamas po kambarį — ne- 
įmanoma, kad tai būtų vien tik sutapimas. Tos pačios piliulės, 
kurios, kaip aš įtariau, nužudė Dreberį, buvo atrastos po Sten- 
džersono mirties. Bet štai — jos neveikia. Ką tai reiškia? Ne- 
jaugi visa Mano samprotavimų grandinė neteisinga? Tai neįma- 
noma. Bet vis dėlto tas vargšas šuo nenusibaigė. Aha! Dabar 
žinau! Žinau! 

Nepaprastai linksmai sušukęs, jis pačiupo' dėžutę, perpjovė 
kitą piliulę pusiau, ištirpdė ją, pripylė pieno ir padavė terjerui, 
Vos tik nelaimiūngojo gyvulėlio liežuvis palaižė tirpalą, visą jo 
kūną nupurtė mėšlungis, ir jis sustingo be gyvybės ženklo it 
žaibo nutrenktas. | 

Šerlokas Holmsas giliai atsiduso ir nusišluostė nuo kaktos 
prakaitą. 

— Reikia labiau pasitikėti savimi,— tarė jis— Laikas žinoti, 
kad jeigu faktas prieštarauja ilgai logiškų išvedžiojimų grandi- 
nei, vadinas, jis neabejotinai gali būti aiškinamas kitaip. Vieną 
iš tų dviejų piliulių dėžutėje buvo mirtinai nuodinga, o kita — 
visiškai nekenksminga. Tai reikėjo žinoti anksčiau, nei aš pama- 
čiau tą dėžutę. 

Šis paskutinis teiginys man pasirodė toks stulbinantis, kad aš 
suabejojau, ar tik jis neprarado sveiko proto. Tačiau negyvas 
šuo akivaizdžiai rodė, kad jo samprotavimai teisingi. Aš pajutau, 
kad mano paties galvoje rūkas po truputį sklaidosi ir pradedu 
miglotai ir neaiškiai suvokti tiesą. 

— Jums visa tai atrodo neįtikinama,— tęsė Holmsas, — nes 
tyrimo pradžioje jūs nesugebėjote suvokti vienintelio tikrojo rak- 
to, kuris jums buvo pateiktas. Man teko laimė jį pačiupti, ir 
visa, kas įvyko vėliau, patvirtino mano pirmuosius spėliojimus. 
ir, tiesą sakant, buvo logiška jų seka. Todėl tai, kas jus suglu- 
mino ir dar labiau supainiojo šią bylą, Man padėjo daug ką iš- 
siaiškinti ir patvirtinti mano išvadas. Negalima maišyti keistų 
dalykų šu paslaptingais. Paprasčiausias nusikaltimas dažnai esti 
„.paslaptingiausias, nes jame nėra kokių nors ypatingų aplinkybių. 
kuriomis remiantis būtų galima daryti išvadas. Šią žmogžudystę 
būtų buvę kur kas sunkiau atskleisti, jeigu aukos lavonas pap-- 
rasčiausiai būtų buvęs rastas ant kelio be visų tų outrė * ir sen- 


* Ypatingų požymių (pranc.). 

sacingų priedų, kurie suteikė jai kažką ypatinga. Šitos keistos 
smulkmenos ne tik neapsunkino bylos, bet net ją. palengvino. 

Ponas Gregsonas, klausęsis šios kalbos gerokai nekantrauda- 
mas, pagaliau nebeištvėrė. 

— Klausykit, pone Šerlokai Holmsai,— tarė jis— mes pasi- 
ryžę pripažinti, kad jūs sumanus žmogus ir turite savo veiklos 
metodus. Tačiau dabar mes nenorime klausytis teorinių sampro- 
tavimų ir pamokymų. Dar svarbu sugauti tą žmogų. Aš išdės- 
čiau savo požiūrį, bet atrodo, jog suklydau. Jaunasis Šarpantjė 
negalėjo dalyvauti antrojoje žmogžudystėje. Lestreidas sekė 
sekretorių Stendžersoną, bet pasirodė, kad ir. jis klydo. O jūs 
darote tai vienokias, tai kitokias užuominas ir dedatės žinąs dau- 
giau negu mes, bet dabar atėjo laikas, kai turime teisę paklausti 
tiesiai: ką jūs žinote apie šį nusikaltimą? Ar galite pasakyti, kas 
tai padarė? 

— Aš jaučiu, kad Gregsonas teisus, sere,— pasakė Lestrei- 
das.— Mudu abu bandėme ir abu suklydome. Nuo tos akimir- 
kos, kai esu čia, jūs jau ne kartą prasitarėte, jog turite visus 
reikiamus įkalčius. Manyčiau, jog dabar nebeslėpsite jų. 

— Jėigu delsime suimti žudiką — pridūriau aš,— jis gali 
įvykdyti dar kokią piktadarystę. 

Taip visų spiriamas, Holmsas neabejotinai delsė. Jis ir toliau 
vaikščiojo po kambarį nuleidęs galvą ant krūtinės ir suraukęs 
antakius, kaip paprastai darydavo įtemptai galvodamas. 

— Daugiau žmogžudysčių nebebus, — pagaliau tarė jis, stai- 
ga sustodamas priešais Mane.— Dėl to galite nebesirūpinti. Jūs 
klausėte, ar aš žinau, kas yra žudikas. Taip, žinau. Tačiau ži- 
noti yra per Maža, kur kas sunkiau jį pačiupti. Aš tikiuosi tai 
greit padaryti. Tikiuosi, kad man pasiseks tai įvykdyti pagal 
mano sudarytą planą, bet reikia veikti nepaprastai apgalvotai, 
nes turime reikalą su suktų žmogumi, pasiryžusiu viskam, be to, 
kaip turėjau progos įsitikinti, jį palaiko kitas, toks pat gudrus 
kaip ir jis. Kol šis. žmogus nežino, kad nusikaltimo paslaptis at- 
skleista, dar yra galimybė jį sučiupti, bet kai tik jam kils nors 
menkiausias įtarimas, jis pakeis savo vardą ir akimirksniu pra- 
dings tarp keturių milijonų šio didžiulio miesto gyventojų. Ne- 
norėdamas įžeisti nė vieno iš jūsų, vis dėlto turiu pasakyti, kad 
tokie žmonės per kietas riešutas oficialiajai policijai, ir dėl to 
neprašau jūsų pagalbos. Jei man nepasiseks, tai, Žinoma, visa 
kaltė už šitą klaidą teks man pačiam, bet aš esu pasirengęs ją 

prisiimti. O dabar esu pasiryžęs viską jums tučtuojau papasako- 
ti, kai tik paaiškės, jog mano planams niekas negresia. 

Gregsonas ir Lestreidas toli gražu nebuvo patenkinti tokiu 
pareiškimu, o juolab policijos seklius įžeidžiančiomis užuomino- 
mis. Pirmasis paraudo ligi pat savo lininių plaukų pašaknių, o 
antrojo apvalios it karoliukai akys sublizgo iš smalsumo ir pasi- 
piktinimo. Tačiau jiems dar nespėjus prabilti, kažkas pasibeldė 
į duris, ir jose pasirodė negarbingas ir atkarus gatvės berniūkš- 
čių atstovas jaunasis Viginsas. 

— Leiskit pranešti, sere— tarė jis, paliesdamas ant kaktos 
nukritusias garbanas,— kebas jau laukia apačioje. 

— Šaunuolis! — meiliai tarė Holmsas.— Kodėl šituo modeliu 
nesinaudoja Skotland Jardas? — tesė jis, išimdamas iš stalčiaus 
porą plieninių antrankių.— Pažiūrėkit, kaip gražiai veikia spy- 
ruoklės. Jie iškart užsitrenkia. 

— Ir senasis Modelis visiškai geras,— pažymėjo Lestreidas,— 
kad tik atrastume žmogų, kuriam juos reikia uždėti. | 

— Puiku, puiku! — šypsodamas pasakė Holmsas.— Tegul ve- 
žikas padeda nunešti žemyn mano daiktus. Pakviesk jį, Vigin- 
sai. 2 

Aš nustebau išgirdęs, kad mano kaimynas tarsi rengiasi kaž- 
kur išvykti, nes anksčiau nieko apie tai nebuvo šnekėjęs. Kam- 
baryje stovėjo nedidelis lagaminėlis, ir, ištraukęs jį, Holmsas 
ėmė segioti diržus. Jam besitvarkant, į kambarį įėjo vežikas. 

— Padėkit man suveržti šį diržą, — tarė jis, klūpodamas prie 
lagamino ir nepasukdamas galvos. 

Vežikas paniurusiu, nepatenkintų veidu žengė pirmyn ir iš- 
tiesė rankas, norėdamas padėti. Tą akimirką pasigirdo garsus 
spragtelėjimas, metalo žvangesys, ir Šerlokas Holmsas vėl pašoko 
ant kojų. 

— Džentelmenai,— sušuko jis žaižaruojančiomis akimis, — leis- 
kite jums pristatyti poną Džefersoną Houpą, Inoko Dreberio ir 
Džozefo Stendžersono žudiką. 

Viskas įvyko akimirksniu — taip greitai, kad aš nespėjau 
susigaudyti, koks reikalas. Tačiau ši akimirka giliai įstrigo mano 
atmintyje: triumfuojanti Holmso veido išraiška, jo balso skam- 
besys, apstulbintas, įširdęs vežiko veidas, pamačius blizgančius 
antrankius, tarsi su magijos pagalba sukausčiusius jo rankas. 
Vieną kitą sekundę mes sustingome it statulos. Tuomet įnirtin- 
gai riaumodamas belaisvis išsiveržė iš Holmso glėbio ir puolė 

prie lango. Rėmai ir stiklai išdardėjo žemyn, tačiau iššokti jis 
nebespėjo, nes Gregsonas, Lestreidas ir Holmsas puolė ant jo 
nelyginant skalikai. Jie įtraukė vežiką atgal į kambarį, ir prasi- 
dėjo žūtbūtinė kova. Jis buvo toks stiprus ir įsiutęs, kad blaškė 
mus į vieną ir į kitą pusę. Tartum jį apėmė nesuvaldoma epi- 
lepsijos priepuolio ištikto Žmogaus galybė. Nors veidą ir rankas 
nežmoniškai sužalojo stiklo nuolaužos ir nutekėjo nemaža krau- 
jo, bet tai nė kiek nesusilpnino jo pasipriešinimo. Ir tiktai kai 
Lestreidui pasisekė užkišti ranką už kaklajuostės ir sučiupti už 
gerklės, jis buvo priverstas suprasti, jog toliau kautis bepras- 
miška. Bet ir tada mes dar nesijautėme saugūs, kol nesupančio- 
jome ir jo kojų. Tik tada uždusę ir sunkiai alsuodami atsisto- 
jome. 

— Apačioje jo kebas,— tarė Šerlokas Holmsas.— Juo ir nu- 
gabensime jį į Skotland Jardą. Na ką gi, džentelmenai, — tęsė 
jis, Maloniai šypsodamasis, — štai ir baigėsi mūsų mažoji paslap- 
tis. Dabar prašom klausti, ko tiktai norite, ir nebijokite, kad aš 
ko nors neatsakysiu. 


ANTROJI DALIS 
ŠVENTŲJŲ ŠALIS 


VIII skyrius 
DIDŽIOJOJE DRUSKINGOJOJE DYKUMOJE 


Didžiulio Šiaurės Amerikos žemyno vidurinėje dalyje plyti 
nederlinga ir nyki dykuma, kuri ilgus metus trukdė civilizacijos 
plėtrai. Nuo Siera Nevados ligi Nebraskos ir nuo Jeloustouno 
upės šiaurėje ligi Kolorado pietuose tvyro negyvenamas bežadis 
kraštas. Tačiau šiame nykiame rajone gamta ne visur vienoda. 
Čia yra ir aukštų, snieguotų kalnų, ir tamsių, niūrių slėnių. Yra 
ir sraunių upelių, pliopiančių per uolėtus tarpeklius, ir didžiulių 
lygumų, žiemą nubalusių nuo sniego, o vasarą papilkėjusių nuo 
sūrių druskos dulkių. Tačiau visa tai byloja apie šiam kraštui 
būdingą nykumą, nesvetingumą ir skurdumą. 

Šitoje nevilties žemėje žmonės negyvena. Gal retkarčiais ir 
užklysta ponių ar juodakojų genčių indėnai, ieškodami naujų me- 
džioklės plotų, tačiau net ir narsiausieji iš narsiausių stengiasi 
kuo greičiau išeiti iš šių bloga lemiančių lygumų ir vėl grįžti į 
savo prerijas. Čia po krūmokšnius šmirinėja kojotai, kartkartė- 
mis nuplasnoja suopis, per tamsias daubas nusvirduliuoja pilkoji 
meška, šiaip taip pramisdama tarp plikų uolų. Tai ir visi šios 
dykynės gyventojai. 

Visame pasaulyje nėra niūresnio vaizdo kaip šiaurinis Siera 
Blanko šlaitas. Kiek akys užmato, tįso didžiulė plokštuma, nu- 
sėta druskos dulkių lopinių ir kur ne kur kyšančių kuokštų ne- 
ūžaugų čaparalų krūmų. Toli toli, prie pat horizonto, driekiasi 
ilgas kalnagūbris, kurio dantyta viršūnė apklota sniegynais. Ši- 
tame didžiuliame plote nematyti nė ženklo gyvybės, nieko, kas 
bylotų apie ją. Melsvai plieniniame danguje neskraido joks paukš- 
tis, niekas nejuda pilka, dulkėta žeme — visur mirtina tyla. 
Klausyk neklausęs — šioje didžiulėje dykumoje neišgirsi nė men- 
kiausio garso, čia viešpatauja tyla — visuotinė, slegianti tyla, 

Kaip buvo sakyta, šioje plačioje lygumoje nėra nieko, kas 
bylotų apie gyvybę. Tačiau tai ne visai tiesa. Žvelgiant žemyn 
nuo Siera Blanko, matyti vingiuotas kelias, kuris nusidriekia per 
dykumą ir dingsta kažkur tolumoje. Jis išvagotas ratų ir ištryp- 

tas daugelio nuotykių ieškotojų pėdų. Vienur kitur šalikelėse iš- 
mėtyti kažkokie balti, prieš saulę blizgantys daiktai, kurie aiškiai 
išsiskiria iš pilko druskožemio klodo. Prieikite arčiau ir gerai 
įsižiūrėkite! Tai kaulai: vieni dideli ir stambūs, kiti mažesni ir 
plonesni. Didesnieji — tai jaučių kaulai, o mažesnieji — žmonių. 
Šią siaubingą pusantro tūkstančio mylių karavanų trasą galima 
atsekti pagal tuos išsimėčiusius ženklus — kažkada šiame kelyje 
žuvusiųjų palaikus. 

Tūkstantis aštuoni šimtai keturiasdešimt septintųjų metų ko- 
vo mėnesio ketvirtą dieną vienišas keleivis stovėjo žvelgdamas 
į šį reginį. Iš pažiūros jis atrodė tarsi šio krašto piktoji dvasia 
ar demonas. Pažvelgus į jį, sunku būtų- buvę pasakyti, ar jis 
baigia ketvirtą, ar šeštą dešimtį. Veidas buvo liesas ir išsekęs, 
geltona it pergamentas oda standžiai aptempė išsikišusius kaulus; 
rusvi plaukai ir barzda buvo gerokai pražilę; giliai įdubusios 
akys degė nenatūraliu blizgesiu, o ranka, suspaudusi šautuvą, 
panėšėjo į skeleto plaštaką. Stovėdamas jis turėjo pasiremti ant 
šautuvo, kad galėtų išsilaikyti ant kojų, tačiau, sprendžiant iš 
aukšto stoto, stambaus sudėjimo, jo organizmas buvo ištvermin- 
gas ir stiprus. Kaip tik šis išsikamavęs veidas, it maišas ant su- 
vytusių sąnarių pakibę drabužiai ir suteikė jam seno ir iškaršu- 
sio žmogaus išvaizdą. Žmogus merdėjo, merdėjo iš alkio ir troš- 
kulio. 

Jis vargais negalais nusileido į daubą ir pasikėlė į šią nedi- 
delę aukštumą, veltui tikėdamasis išvysti nors lašelį vandens. 
Ir štai prieš jo akis atsivėrė Didžioji druskingoji dykuma, o to- 
lumoje neperžengiamų kalnų juosta. Nei krūmelio, nei medžio, 
rodančių, jog čia galėtų būti nors kiek drėgmės. Šioje neaprė- 
piamoje platybėje nebuvo nė menkiausio spindulėlio vilties. Pa- 
klaikusiomis, sutrikusiomis akimis jis pažvelgė į šiaurę, į rytus 
ir vakarus ir suprato, kad baigiasi jo klajonės ir jam teks mirti 
čia, ant plikos uolos. „„Ar ne vis tiek, čia ar pūkų lovoje po 
dvidešimt penkerių metų?“ — sumurmėjo jis, atsisėsdamas di- 
džiulio akmens luito pavėsyje. 

Prieš atsisėsdamas jis padėjo ant žemės nereikalingą šautu- 
vą ir didelį į pilką skarą susuptą ryšulį, kurį nešėsi persime- 
tęs per dešinįjį petį. Matyt, jis pasidarė per sunkus jo jėgoms 
ir leidžiant žemyn smarkokai trinktelėjo ant žemės. Tučtuojau 
iš pilkojo ryšulio pasigirdo silpna aimana, ir išlindo mažytis iš- 

sigandęs veidelis šviesiai rudomis akutėmis ir du putlūs murzini 
kumšteliai. 

— Tu mane užgavai! — tarė priekaištingas balselis. 

— Nejaugi? — apgailestaudamas atsakė žmogus.— Aš visiš- 
kai nenorėjau. 

Taip kalbėdamas, jis išvyniojo pilką skarą ir ištraukė gražutę 
kokių penkerių metų mergytę, apautą dailiais bateliais ir apvilk- 
tą puošnia rožine suknute su mažyte linine prijuostėle; visa tai 
bylojo, kad jos motina labai rūpestinga. Mergytė buvo išblyškusi 
ir sumenkusi, tačiau stiprios rankos ir kojos rodė, kad ji mažiau 
iškentėjo negu jos kelionės draugas. 

— Na, ar dar skauda? — susirūpinęs paklausė jis, nes mer- 
gytė vis dar tebetrynė susivėlusias auksines garbanas ant pa- 
kaušio. 

— Pabučiuok, ir nebeskaudės,— tarė jį visiškai rimtai, paro- 
dydama tą vietą, kur buvo susitrenkusi— Taip visada daryda- 
vo mama, O kur ji dabar? 

— Mama išėjo. Tikiuosi, kad greit ją pamatysi. 

— Išėjo? — tarė mergytė.— Keista, kad ji man nepasakė 
„sudie“; ji visada pasakydavo, kai išeidavo pas tetą gerti arba- 
tos, o dabar jau trys dienos, kaip jos nėra. Labai burna išdžiū- 
vo, ar ne? Ar nėra ko nors atsigerti arba pavalgyti? 

— Ne, brangute, nieko nėra. Valandėlę pakentėk, ir viskas 
bus gerai. Padėk čia galvelę, ir bus lengviau. Sunku kalbėti, kai 
lūpos sukepusios it pluta, bet geriau aš tau išklosiu visą tiesą. 
Ką tu čia turi? | 

— Va, kokie gražūs! Kokie dailūs! — džiaūgsmingai sušuko 
mergytė, rodydama du blizgančius gabaliukus žėručio.— Kai grį- 
šiu namo, atiduosiu savo broliukui Bobui. 

— Greitai tu pamatysi dar gražesnių dalykų, — tvirtai pasakė 
vyriškis.— Tik luktelk trupučiuką. Bet šit ką noriu tau pasaky- 
ti — ar prisimeni, kada mes-išbridom iš upės; 


— Taip. 
— Matai, mes tikėjomės, kad greit prieisim kitą upę. Bet 
kažkas mus suklaidino — kompasas, žemėlapis ar dar kas nors, 


ir išėjo kitaip. RS vanduo „pasibaigė, Beliko tik lašelis — to- 
kiems kaip tu ir... ir.. 

— Ir tu Kegalėjai nusiprausti, — rimtu balsu pertraukė mer- 
gytė, žiūrėdama į jo patamsėjusį veidą. 

— Taip, nei atsigerti. Pirmasis mirė ponas Benderis, paskui — 
1ndėnas Pitas, po to — ponia Mak Gregor, tada — Džonis Houn- 
sas ir galiausiai tavo Mama. 

— Mama taip pat numirė! — suriko mergytė ir graudžiai rau- 
dodama įkniaubė veidelį į prijuostę. 

— Taip, visi mirė, likom tik mudu. Tada aš pamaniau, gal 
šitoj pusėj bus vandens, užsimečiau tave ant pečių, ir mes klam- 
pojom tolyn. O čia, regis; nieko geresnio. Mums beveik neliko 
nė menkiausios galimybės. 

— Tu nori pasakyti, kad mes taip pat mirsimė — paklausė 
mergytė, nustodama raudoti ir pakeldama ašarotą veidelį. 


— Matyt, kad panašiai ir bus. 

— Kodėl tu man anksčiau nepasakei? — tarė ji, linksmai nu- 
sijuokdama.— Aš taip išsigandau. Na, žinoma, jeigu mes numir- 
sime, tai vėl būsime kartu su mama. 

— Tu, brangute, tikrai būsi. 

— Ir tu taip pat. Aš jai papasakosiu, koks geras tu man buvai. 
Esu tikra, kad ji pasitiks mus prie dangaus vartų su didžiuliu 
ąsočiu vandens ir daugybe grikių tešlainių, karštų, iš abiejų pusių 
apkepintų, tokių kaip mudu su Bobu labai mėgdavome. O ar mes 
greit numirsime? | 

— Nežinau, Matyt, greit. 

Žmogus, neatitraukdamas akių, žvelgė į šiaurinę padangę. Pa- 
čiame dangaus skliauto pakraštyje pasirodė trys taškeliai, kurie 
kiekvieną akimirką didėjo ir didėjo. Jie taip sparčiai artinosi, 
kad netrukus virto trimis didžiuliais rudais paukščiais, kurie ėmė 
sukti ratą virš abiejų keleivių galvų, o paskui nutūpė ant kiek 
aukščiau esančių uolų. Tai buvo suopiai, vakarų plėšrūnai — jų 
pasirodymas pranašavo mirtį. 

— Gaidžiukai ir vištytės! — linksmai sušuko mergytė, rody- 
dama į pikta lemiančius paukščius, ir suplojo rankytėmis, no- 
rėdama juos nuvaikyti — Sakyk, ar Dievas sutvėrė ir šį kraštą“ 

— Be abejo,— apstulbintas tokio netikėto klausimo, pasakė 
jos bendrakeleivis. 

— Jis sutvėrė Ilinojų, taip pat ir Misurį — tęsė mergytė— 
Bet man atrodo, kad šitą kraštą sutvėrė kažkas kitas. Čia ne taip 
gražu kaip ten. Nėra vandens nei medžių. 

— Kaip tu manai, ar nereikėtų pasimelsti? — nedrąsiai pa- 
klausė keleivis. | 

— Dar ne vakaras, — atsakė mergytė. 

— Nesvarbu. Žinoma, dar ne laikas melstis, bet esu tikras, 
kad Dievas neprieštaraus. Tu sukalbėk tas maldeles, kurias kal- 
bėdavai kiekvieną vakarą, kai mes važiavome per lygumas. 

— O kodėl tu nesimeldi? — nustebusi paklausė mergytė. 

— Aš nebemoku melstis — atsakė jis.— Nesimeldžiu nuo to 
laiko, kai buvau tokio ūgio kaip pusė šautuvo. Bet niekada ne- 
vėlu išmokti. Tu melskis, o aš stovėsiu šalia ir kartosiu paskui 
tave. 

— Tuomet tu turi atsiklaupti, ir aš atsiklaupsiu— pasakė ji, 
tam tikslui ištiesdama skarą— Reikia šitaip sudėti rankas, ir 
tau iškart pasidarys geriau. 

Tai buvo keistas reginys, tik, deja, niekas, išskyrus suopius, 
jo nematė. Ant ištiestos skaros vienas šalia kito klūpo du ke- 
leiviai — čiauškanti mergytė ir nepaisantis pavojų, užsigrūdinęs 
nuotykių ieškotojas. Ir mergytės putlūs skruosteliai, ir išsekęs, 
kaulėtas jos bendrakeleivio veidas buvo pakelti į giedrą dan- 
gų, ir jie nuoširdžiai meldėsi tai baisiai Esybei, su kuria dabar 
liko akis į akį; du balsai — vienas plonutis ir skardus, kitas 
storas ir kimus — abu meldė pasigailėti ir atleisti. Pasimeldę jie 
vėl atsisėdo akmens luito pavėsyje, ir mergytė užmigo, priglu- 
dusi prie plačios savo globėjo krūtinės. Jis kurį laiką sergėjo 
jos miegą, bet galiausiai Gamta nugalėjo. Tris dienas ir tris nak- 
tis jis neleido sau nei pailsėti, nei atsigauti. Lėtai ant išvargu- 
sių akių nusileido vokai, o galva vis labiau ir labiau sviro ant 
krūtinės, ir pagaliau jo pražilusi barzda susilietė su auksinėmis 
mergytės garbanomis. Abu užmigo giliu miegu, nieko nesapnuo- 
dami. 

Jeigu keleivis nebūtų užmigęs dar bent pusvalandį, jo akys 
būtų išvydusios keistą reginį. Toli toli, pačiame druskožemio ly- 
gumos pakraštyje, pakilo mažytis dulkių debesėlis; iš pradžių 
buvo vos pastebimas ir beveik nesiskyrė nuo'tolumoje tvyrančio 
rūko, bet pamažu didėjo ir platėjo, kol virto tirštu, aiškiai api- 
brėžtu debesiu. Debesis vis didėjo ir didėjo, kol paaiškėjo, kad 
jį galėjo sukelti tik didžiulė daugybė judančių būtybių. Jeigu 
vietovė būtų buvusi derlingesnė, būtų buvę galima pamanyti, 
kad artinasi didžiulė banda bizonų, besiganančių prerijoje. Ta- 
čiau šioje nederlingoje dykynėje tai buvo neįmanoma. Dulkių 
sūkuriui priartėjus prie vienišo skardžio, kur ilsėjosi du nelai- 
mingieji, per miglą pradėjo ryškėti brezentu aptrauktos vežimų 

būdos ir ginkluotų raitelių figūros. Pasirodo, kad tas keistas vai- 
duoklis buvo karavanas, vykstąs į Vakarus. Bet koks karava- 
nas! Kai priešakinė jo dalis jau pasiekė kalnų papėdę, horizon- 
te dar nesimatė jo galo. Per visą didžiulę lygumą vingiavo pad- 
rika dengtų vežimų ir ratų, raitelių ir pėsčiųjų vora. Svirduliavo 
nesuskaičiuojama daugybė moterų, sulinkusių po naštomis, vai- 
kų, kurie tapseno šalia vežimų arba kaišiojo galvytes iš po bal- 
tų būdų. Aišku, kad tai nebuvo paprasti persikėlėliai, o kažko- 
kia klajoklių gentis, aplinkybių verčiama ieškoti naujos gyvena- 
mosios vietos. Iš šios didžiulės daugybės žmonių per vaiskų orą 
sklido klegesys ir dundesys, sumišęs su ratų girgždėjimu ir ark- 
lių žŽvengimu. Ir nors jis buvo labai garsus, tačiau ant uolos mie- 
gančių keleivių nepabudino. 

Kolonos priešakyje jojo gal dvidešimt ar daugiau rūsčiais, 
suakmenėjusiais veidais raitelių, apsivilkusių tamsiomis namų 
darbo drapanomis, su šautuvais ant pečių. Prijoję prie skardžio 
papėdės, jie sustojo ir pradėjo tartis tarpusavyje. 

— Šaltiniai į dešinę, broliai — tarė vienas švariai nusiskutęs, 
pražilęs, griežtai apibrėžtomis lūpomis raitelis. 

— Į dešinę nuo Siera Blanko — vadinas, mes prijosime Rio 
Grande, — atsiliepė kitas. 

— Dėl vandens nebijokite,— sušuko trečias — Tas, kuris ga- 
lėjo išskelti vandenį iš uolos, neapleis savo išrinktosios tautos. 

“ — Amen! Amen! — atsišaukė visi kiti. 

Jie jau buvo bekeliaują toliau, bet staiga jauniausias ir aky- 
liausias iš jų suriko rodydamas į dantytą aukštą uolą. Jos viršū- 
nėje suplevėsavo rožinės medžiagos lopinėlis, aiškiai ir skaisčiai 
atsimušdamas pilko akmens fone. Tai išvydę, jie tučtuojau su- 
stabdė arklius ir nuleido nuo pečių šautuvus, o iš kolonos atšuo- 
liavo dar būrys raitelių sustiprinti priešakinių. Visų lūpose skam- 
bėjo: ,,Raudonodžiai". 

— Čia negali būti daug indėnų, — tarė senyvas žmogus, ma- 
+tyt, jų vadovas.— Mes prajojome pro ponius, o kitos gentys gy- 
vena už šių kalnų. 

— Aš nujosiu ir pažiūrėsiu, broli Stendžersonai — pasišovė 
vienas iš būrio. 

— Ir aš! Ir aš! — atsiliepė daugybė balsų. 

— Palikite arklius apačioje, o mes jūsų palauksime,— pasa- 
kė vyresnysis. 

Jaunuoliai tučtuojau nusėdo nuo arklių, pririšo juos ir ėmė 
lipti stačiu šlaitu tenai, kur buvo jų smalsumą sukėlęs objektas. 
Jie lipo greit ir tykiai, pasitikintys savimi ir žvalūs, kaip įgudę 
žvalgai. Likusieji apačioje stebėjo, kaip jie šokčiojo nuo akmens 
ant akmens, kol galiausiai pamatė jų figūras viršuje dangaus fo- 
ne. Juos vedė jaunuolis, kuris pirmasis sukėlė pavojaus signalą. 
Tie, kur sekė iš paskos, pamatė, kaip jis nustebęs -skėstelėjo 
rankomis, o prisiviję jį taip pat buvo apstulbinti prieš jų akis 
atsivėrusio reginio. 

Mažytėje aikštelėje, esančioje pliko kalno viršūnėje, stovėjo 
milžiniškas akmens luitas, o prie jo gulėjo aukštas, nepaprastai 
liesas vyras ilga barzda ir griežtais veido bruožais. Ramus vei- 
das ir taisyklingas alsavimas rodė, jog miega kietai. Šalia gulėjo 
mergytė, apvaliomis baltomis rankytėmis apkabinusi jo rudą gys- 
lotą kaklą, o auksaplaukę galvytę padėjusi“ant velvetiniu mun- 
duru apvilktos jo krūtinės. Rožinės lūpytės buvo vos vos pra- 
vertos ir atskleidė virtinę lygių, baltų it sniegas dantukų, o vai- 
kiškame veidelyje žaidė žaisminga šypsenėlė. Putlios baltos 
kojytės, apmautos baltomis kojinaitėmis ir apautos dailiais bate- 
liais su blizgančiomis sagtimis, sudarė keistą kontrastą ilgoms, 
liesoms jos bendrakeleivio kojoms. Ant uolos krašto virš šios 
keistos poros tupėjo trys niūrūs suopiai, kurie, išvydę ateivius, 
atžariai sukleketavo gergždžiančiais balsais ir nepatenkinti nu- 
plasnojo tolyn. | 

Šių bjaurių paukščių klyksmas pažadino miegančiuosius, ir 
suglumę jie ėmė dairytis aplink. Vyras vargais negalais atsis- 
tojo ir pažvelgė žemyn į lygumą, kuri buvo tokia tuščia prieš 
jam užmįegant, o dabar skersai ją keliavo didžiulė daugybė žmo- 
nių ir gyvulių. Nenorėdamas tikėti tuo, ką matė, jis perbraukė 
kaulėta ranka per akis. 

— Matyt, tai ir yra tas priešmirtinis kliedėjimas,— sumur- 
mėjo jis. 

Mergytė stovėjo šalia, laikydamasi už jo apsiausto skverno, 
ir tylėdama dairėsi aplinkui nustebusio ir suglumusio vaiko aki- 
mis. Gelbėtojai sugebėjo greit įtikinti abu nelaiminguosius, jog 
jų pasirodymas — ne haliucinacija. Vienas iš jų pačiupo mer- 
gytę, ir pasodino sau ant pečių, o kiti du, prilaikydamįi jos išse- 
kusį bendrakeleivį, padėjo jam nusileisti žemyn prie vežimų. 


— Mano vardas Džonas Ferjeras— paaiškino keleivis.— Tik 

aš ir šita mergytė likome iš dvidešimt vieno žmogaus. Kiti numirė 
iš bado ir troškulio ten, pietuose. 

— Ar ji tavo duktė? — kažkas paklausė. 

— Dabar mano! — įžūliai sušuko anas.— Mano, nes aš ją 
išgelbėjau. Niekam jos neatiduosiu. Nuo šios dienos ji — Liusi 
Ferjėr. O kas jūs esate? — tęsė jis, smalsiai žvelgdamas į auga- 
lotus, nuo saulės įdegusius savo išgelbėtojus.— Matau, kad čia 
jūsų devynios galybės. 

— Beveik dešimt tūkstančių — tarė vienas jaunuolis— Mes 
ištremtieji Dievo vaikai — angelo Moroni išrinktoji tauta. 

— Niekada nesu apie tokį girdėjęs, — pasakė keleivis— At- 
rodo, kad jo išrinktųjų geras pulkas. 

— Nedrįsk tyčiotis iš šventų dalykų, — griežtai tarė kitas.— 
Mes tie, kurie tiki šventaisiais priesakais, užrašytais egiptiečių 
rašmenimis ant kaltinio aukso lentelių, kurios buvo įteiktos šven- 
tajam Džozefui Smitui Palmairoje. Mes atėjome iš Novu, esančio 
Uinojaus valstijoje, kur pastatėme savo šventovę. Atėjome ieš- 
kodami prieglobsčio. nuo žiaurios tironijos ir nuo bedievystės 
nors ir pačioje dykumos širdyje. 

Pavadinimas „Novu“, matyt, kažką priminė Džonui Ferjerui, 


ir jis tarė: 
— Dabar žinau. Jūs — mormonai *. 
— Taip, mes Mormonai! — vienu balsu sušuko visi. 


— O kurgi jūs keliaujate? 

— Nežinome. Mus veda Dievo ranka, įsikūnijusi mūsų pra- 
naše. Tu turi stoti priešais jį. Jis pasakys, ką su tavim daryti. 

Taip besikalbėdamį, jie nulipo į kalno papėdę, ir čia juos 
apsupo Minia maldininkų: išblyškusios romios Moterys, stiprūs 
ir linksmi vaikai, susirūpinę ir rimti vyrai. Pamatę, kokia maža 
mergytė ir koks iškamuotas nepažįstamasis keleivis, jie šūkčiojo 
iš nuostabos ir užuojautos. Tačiau jų palydovai nesustojo, o 
spraudėsi iolyn per mormonų minią ligi vežimo, išsiskiriančio 
iš kitų savo dydžiu, puošnumu ir ištaigingumu. Jį traukė šeši ark- 
liai, tuo tarpu prie kitų buvo prikinkyti tik du arba, geriausiu 
atveju, keturi arkliai. Šalia vežėjo sėdėjo gal kokių trisdešimties 
metų vyriškis, kurio didelė galva ir ryžtingi veido bruožai rodė, 
kad jis — vadas. Jis skaitė rudais viršeliais knygą, bet kai mi- 

ž Religinė sekta, turinti įvairių tikėjimų (krikščionybės, islamo, budizmo, ju- 
daizmo) elementų. Ją 1830 m. Jungtinėse Amerikos Valstijose įkūrė Dž. Smitas 
(1805—1844). 

nia prisiartino, padėjo ją ir dėmesingai išklausė pasakojimą apie 
šį įvykį. Tuomet atsigręžė į abu nelaiminguosius. 

— Mes paimsime jus su. savimi, — iškilmingų balsu tarė jis,— 
tik tuomet, jei jūs priimsite mūsų tikėjimą. Mums nereikia vilkų 
mūsų kaimenėje. Verčiau tegul jūsų kaulai boluoja šioje dyky- 
nėje, negu kad taptumėte mažyčiu puvėsiu, /kuris ilgainiui su- 
pūdys visą vaisių. Ar sutinkate su šiomis sąlygomis? | 
“ — Taip, aš eisiu su jumis bet kokiomis sąlygomis, — sušuko 
Ferjeras taip entuziastingai, kad rūstūs seniūnai neištvėrė ne- 
nusišypsoję. Nepasikeitė tiktai griežta, įspūdinga vado išraiška. 

— Pasiimk jį, broli Stendžersonai,— tarė jis— pavalgydink 
ir pagirdyk jį ir mergytę. Tu taip pat turi išmokyti jį mūsų šven- 
to tikėjimo. Bet mes per ilgai užtrukome. Pirmyn, pirmyn! Į Sio- 
ną! 

— Į Sioną! Į Sioną! — suūžė mormonų minia, ir šie žodžiai, 
eidami iš lūpų į lūpas, nubangavo per visą karavaną, kol ga- 
liausiai kažkur tolumoje virto neaiškiu ūžesiu. 

Pliaukštelėjo botagai, sugirgždėjo ratai, didžiuliai vežimai pa- 
judėjo į priekį, ir netrukus visas karavanas vėl nuvingiavo to- 
lyn. Vyresnysis, kurio globai atidavė abu benamius, nusivedė 
juos į savo vežimą, ir ten jie buvo pavalgydinti. 

— Jūs pasiliksite čia, —tarė jis — ir po kelių dienų atsigau- 
site ir sustiprėsite. Tačiau atsimink, kad dabar ir visuomet tu 
priklausai mūsų tikėjimui. Taip pasakė Brigamas Jangas *, o jis 
kalbėjo Džozefo Smito, taigi paties Dievo, balsu. 


IX skyrius 
JUTOS GĖLELĖ 


Čia ne vieta prisiminti išbandymus ir nepriteklius, kuriuos 
teko patirti persikėlėliams mormonams, kol jie pasiekė savo ga- 
lutinę prieplauką. Su istorijoje dar negirdėtu atkaklumu jie ver- 
žėsi nuo Misisipės krantų ligi vakarinių Uolinių kalnų šlaitų. Su 
anglosaksišku patvarumu jie nugalėjo visas kliūtis — ir lauki- 
nius, ir plėšriuosius žvėris, ir alkį, troškulį, nuovargį, ir ligas. 
Tačiau ilga kelionė, vis didėjanti grėsmė sukrėtė net pačių stip- 
riausiųjų širdis. Ir todėl išvydę apačioje saulės nušviestą platų 


* Brigamas Jangas (1801—1877) — mormonų vadas po Dž. Smito mir- 
ties. 

Jutos slėnį ir išgirdę iš savo vado lūpų, jog tai ir yra pažadėtoji 
žemė, jie visi kaip vienas širdingai melsdamiesi suklupo ant 
kelių. 

Jangas greit pasirodė esąs ne tik ryžtingas vadas, bet ir su- 
manus administratorius. Buvo nubraižyti žemėlapiai ir schemos, 
sudarytas būsimojo miesto planas. Aplink miestą buvo išdėstytos 
fermos ir paskirstytos atitinkamai pagal kiekvieno asmens pa- 
dėtį. Prekijai galėjo užsiimti prekyba, o amatininkai — savo 
darbu. Mieste lyg burtais radosi gatvės ir aikštės. Kaime buvo 
sausinama žemė, tveriamos tvoros, švarinami laukai, sėjama, ir 
kitą vasarą visas kraštas geltonavo nuo auksinių kviečių varpų. 
Šita keista vietovė vešėte vešėjo. O labiausiai augo didžiulė 
šventovė, pastatyta miesto centre — kaskart ji darėsi aukštesnė 
ir didesnė. Nuo pat aušros ligi vėlyvo vakaro nenutilo plaktukų 
taukšėjimas ir pjūklų brūžavimas prie persikėlėlių statomo pa- 
minklo tam, kurs laimingai juos vedė per daugelį pavojų. 

Abu nuskriaustieji — Džonas Ferjeras ir mažoji mergytė, 
kurią ištiko toks pat likimas ir kuri buvo jo įdukrinta,— keliavo 
kartu su mormonais ligi pat jų tolimojo žygio pabaigos. Mažoji 
Liusi Ferjer visiškai patogiai važiavo seniūno Stendžersono ve- 
žime, kur kartu su ja buvo trys mormono žmonos ir jo sūnus — 
gyvas, užsispyręs dvylikos metų berniūkštis. Kaip ir visi vaikai, 
ji buvo gerai nusiteikusi ir greit atsigavo nuo smūgio, patirto 
dėl motinos mirties, netrukus tapo moterų numylėtine ir susi- 
taikė su naujuoju gyvenimu nuolat judančiame brezentu aptrauk- 
tame vežime. Tuo tarpu Ferjeras, atsigavęs po patirtų negandų, 
pasirodė esąs naudingas vadovas ir nenuilstantis medžiotojas. 
Jis taip greit pelnė savo naujųjų bendrakeleivių pagarbą, kad, 
pasibaigus jų klajonėms, buvo vieningai nutarta paskirti jam to- 
kio pat dydžio ir derlingumo žemės plotą kaip ir kitiems nau- 
jakuriams, išskyrus, žinoma, Jangą ir keturis svarbiausius se- 
niūnus — Stendžersoną, Kembalą, Džonstoną ir Dreberį. 

Gavęs fermą, Džonas Ferjeras pasistatė tvirtą rąstų trobą, o 
vėlesniais metais taip praplėtė, kad ilgainiui ji tapo erdvia vila. 
Jis buvo praktiško proto žmogus, sumaniai tvarkė savo reikalus 
ir turėjo auksines rankas. Būdamas geležinės sveikatos, jis ga- 
lėjo darbuotis nuo ryto ligi vakaro tręšdamas ir ardamas savo 
žemę. Štai kodėl jo ferma ir visa, kas jam priklausė, klestėte 
klestėjo. Po trejų metų jis pralenkė savo kaimynus, po šešerių 
jau buvo pasiturintis žmogus, o po devynerių — turtuolis, o po 

dvylikos visame Solt Leik Sityje nebuvo nė penkių žmonių, ku- 
rie būtų galėję su juo lygintis. Nuo Didžiojo Druskos ežero ligi 
tolimųjų Vosočo kalnų nebuvo plačiau žinomo žmogaus kaip 
Džonas Ferjeras. 

Ir tik vienut viena aplinkybė žeidė jo bendratikių jausmus. 
Jokiais argumentais ir įtikinėjimais nebuvo galima jo priversti 
kitų pavyzdžiu turėti keletą žmonų. Jis niekada nepaaiškino, ko- 
dėl griežtai atsisako, tačiau ryžtingai ir tvirtai laikėsi savo nu- 
sistatymo. Vieni kaltino, kad jis esąs abejingas priimtam tikė- 
jimui, kiti manė, kad jis godus turtų ir nenori bereikalingų iš- 
laidų. Dar kiti kalbėjo apie jaunystės meilę ir šviesiaplaukę 
merginą, besiilginčią jo kažkur prie Atlanto krantų. Tačiau, šiaip 
ar taip, Ferjeras atkakliai. laikėsi savo. Visais kitais atvejais jis 
laikėsi naujakurių tikėjimo ir garsėjo kaip pamaldus bei sąži- 
ningas žmogus. | 

Liusi Ferjer augo rąstų name ir padėdavo savo įtėviui visuo- 
se reikaluose. Motiną ir aukles mergaitei pavadavo tyras kalnų 
oras ir gydomasis pušų aromatas. Bėgant metams, ji augo ir stip- 
rėjo, rausvėjo jos skruostai, o žingsnis darėsi vis stangresnis. 
Ir ne vienas keleivis, pravažiuodamas keliu pro Ferjero fermą, 
pajusdavo, kaip širdyje atgyja seniai užmiršti jausmai, matant 
liekną mergaitės figūrą liuoksint per kviečių lauką arba sutikus 
ją jojančią tėvo Mustangu ir valdančią jį taip lengvai ir grakš- 
čiai, kaip valdo tikra Vakarų duktė. Taigi pumpuras pražydo 
ir virto gėlele, ir per tuos metus, kai tėvas tapo turtingiausiu 
termeriu, Liusi pasidarė gražiausia amerikietė visame Ramiojo 
vandenyno pakraštyje. | 

Tačiau ne tėvas pirmasis. pastebėjo, kad mergytė virto mo- 
terimi. Taip retai kada esti. Šis paslaptingas pasikeitimas vyksta 
taip subtiliai ir pamažu, kad jo datos nustatyti neįmanoma. O 
dar rečiau pati mergaitė jį suvokia ir tik tuomet, kai kažkieno 
balsas ir netikėtas rankos prisilietimas suvirpina jos širdį, ji, 
pasididžiavimo ir baimės apimta, pajunta, kad joje pabudo kaž- 
kas naujo ir didingesnio. Tik nedaugelis užmiršta tą dieną ir 
neatsimena to Mažyčio įvykio, kuris pranešė apie naujo gyve- 
nimo aušrą. Toks atvejis Liusi Ferjer savaime buvo labai reikš- 
mingas, o ką jau kalbėti apie jo poveikį jos ir daugelio kitų li- 
kimui. 

Buvo šiltas liepos rytas, ir mormonai triūsė kaip bitės — ne 
veltui savo emblema jie buvo pasirinkę bičių avilį. Ir laukuose, 

ir gatvėse aidėjo toks pat darbščių žmonių šurmulys. Dulkėtais 
vieškeliais slinko ilgos sunkiai pakrautų mulų voros — visos 
jos traukė į vakarus, nes Kalifornijoje buvo prasidėjusi aukso 
karštligė. O sausumos kelias ėjo kaip tik per išrinktųjų miestą. 
Kartu taip pat judėjo ir kaimenės avių, buliai iš tolimų ganyklų, 
virtinės nuvargusių persikėlėlių; ir žmonės, ir arkliai — visi bu- 
vo vienodai iškamuoti nesibaigiančios kelionės. 

Skindamasi kelią kaip įgudęs, gerai išsitreniravęs raitelis, per 
šią Margą minią šuoliavo Liusi Ferjer. Nuo jojimo išraudo jos 
veidas, o ilgi kaštoniniai plaukai plaikstėsi už nugaros. Tėvas 
buvo liepęs jai kažką atlikti mieste, ir ji, kaip ir visada, su jau- 
natviška drąsa įsibrovė į pačią minios tirštynę, galvodama tik 
apie savo užduotį ir kaip ją įvykdys. Kelionėje apdulkėję aukso 
ieškotojai nustebę sekė ją akimis, ir net bejausmių indėnų, apsi- 
rengusių- žvėrių kailiais, širdys suminkštėjo, ir jie susižavėję 
žvelgė į šią baltaveidę gražuolę. 

Prie pat miesto pakraščio jai kelią užtvėrė didžiulė banda 
galvijų, kuriuos ginė koks penketas ar šešetas įsiutusių varovų. 
Nekantraudama Liusi stengėsi įveikti šią kliūtį, įsisprausdama, 
kaip jai pasirodė, į atsivėrusį plyšį. Tačiau vos tik ji tenai įlin- 
do, galvijai užpakaly jos susiglaudė, ir ji pasijuto atsidūrusi 
judančioje ilgaragių krauju pasruvusiomis akimis bulių srovėje. 
Mergina buvo įpratusi tramdyti gyvulius, tad, nė kiek nenusi- 
gandusi, ragino arklį ir stengėsi panaudoti kiekvieną galimybę, 
tikėdamasi prasiskinti kelią per šitą kavalkadą. Tačiau, nelaimė, 
vienas bulius tyčia ar netyčia ragais užkliudė mustango šoną, ir 
šis bemat įniršo. Prunkšdamas iš. pykčio, jis akimirksniu atsis- 
tojo piestu ir ėmė taip šokinėti ir blaškytis, kad mažiau įgudusį 
raitelį būtų lengvai išmetęs iš balno. Padėtis darėsi pavojinga. 
Kai tik įsiutęs arklys nuleisdavo priešakines kojas, jį tučtuojau 
bakstelėdavo ragai, ir todėl jis dar labiau niršdavo. Mergina iš 
visų jėgų stengėsi neiškristi iš balno, nes kitaip jai grėsė siau- 
binga mirtis po sunkių ir išsigandusių bulių kanopomis. Nuo 
tokių staigių arklio šoksnių jai pradėjo svaigti galva, ir ji ne- 
begalėjo taip stipriai išlaikyti apynasrio. Dusdama nuo kylančio 
dulkių debesies ir besigrumiančių galvijų prakaito, apimta ne- 
vilties, ji vos nepaleido apynasrio, tačiau prie pat savęs išgirdo 
malonų balsą ir suprato, kad kažkas atėjo jai į pagalbą. Tą aki- 
mirką raumeninga ruda ranka nutvėrė arklį už žąslų ir, skverb- 
damasi per bandą, išvedė jį į pakraštį. 

— Tikiuosi, kad nesusižeidėte, panele? — pagarbiai paklau- 
sė jos išgelbėtojas. 

Pažvelgusi į jo tamsų, atšiaurų veidą, ji smagiai nusijuokė. 

— Aš nežmoniškai nusigandau,— naiviai tarė ji — Niekada 
nebūčiau pamaniusi, kad Pončas išsigąs jaučių bandos. 

— Gerai, kad išsilaikėte balne,— rimtai tarė anas. 

Tai buvo aukštas, grubokos išvaizdos jaunuolis, apsivilkęs 
šiurkščia medžiotojo striuke, per petį persimetęs ilgą šautuvą. 
Jis jojo ant stipraus keršo arklio. 

— Jūs tikriausiai esate Džono Ferjero duktė? — paklausė 
jis.— Mačiau, kaip išjojote iš namų. Kai pamatysite jį, paklaus- 
kite, ar jis prisimena Džefersoną Houpą iš Sent Lujo. Jeigu jis 
tas pats Ferjeras, tai mano tėvas buvo su juo geri draugai. 

— Geriau jūs pats užeikit ir paklauskit jo,— kukliai tarė ji. 

Jaunuoliui, matyt, patiko šis pasiūlymas, ir jo akys sublizgo 
iš pasitenkinimo. 

— Aš taip ir padarysiu. — tarė jis— Mes du mėnesius pra- 
leidome kalnuose, ir galbūt šitaip apsirengus nepatogu eiti į 
svečius. Na, bet teks jam priimti tokius, kokie esam. 

— Jis bus jums labai dėkingas, taip pat ir aš — atsakė ji — 
Jis mane labai myli. Jeigu tie jaučiai būtų mane sutrypę, jis ne- 
būtų ištvėręs. 

— Aš taip pat, — tarė jaunuolis. 

— Jūs? Bet ar aš galiu jums rūpėti? Jūs netgi nesat mūsų 
draugas. 

Tai išgirdus, jaunojo medžioklio veidas taip paniuro, kad Liu- 
si Ferjer garsiai nusijuokė. 

— Aš ne tai norėjau pasakyti — tarė ji. — Žinoma, dabar jūs 
jau esate draugas. Būtinai apsilankykite pas mus. O dabar man 
reikia skubėti, nes tėvas daugiau man nebepatikės savo reika- 
lų. Sudie! 

— Sudie! — atsakė jis, nusiimdamas savo platų sombrerą ir 
K e prie jos mažytės rankutės. 

Liusi apgręžė mustangą, sudrožė jam botagu ir nušuoliavo 
plačiu keliu, sukeldama dulkių debesį. 

Jaunasis Džefersonas Houpas, paniuręs ir nekalbus, nujojo 
su savo draugais tolyn. Visi jie buvo nuvykę į Nevados kalnus 
ieškoti sidabro ir grįžo į Solt Leik Sitį, tikėdamiesi surinkti ka- 
pitalą, kad galėtų apdoroti atrastus klodus. Jis, kaip ir kiti, buvo 
labai įsitraukęs į šią veiklą, bet šis netikėtas įvykis nukreipė 

jo mintis visiškai kita linkme. Jaunos dailios mergaitės, laisvos 
ir gaivios kaip Sieros vėjelis, vaizdas sukrėtė ligi pat gelmių jo 
veržlią ir nežabotą sielą. Kai ji išnyko iš akių, jis suprato, kad 
jo gyvenimas negrįžtamai pasikeitė, ir nei komercinės operaci- 
jos sidabru, nei jokie kiti reikalai nebebus tokie svarbūs kaip 
šis naujas, viską nustelbiantis jausmas. Jo širdyje gimusi meilė 
buvo ne staigus, nepastovus jaunatviškas įgeidis, o stiprios va- 
lios ir audringo temperamento vyro audringa ir galinga aistra. 
Jis buvo įpratęs visada pasiekti tai, ko norėjo. Ir jis prisiekė sau, 
kad ir dabar nepralaimės, jei jo pastangas bei atkaklumą lydės 
sėkmė. 

Jau tą patį vakarą jis aplankė Džoną Ferjerą ir dar daugelį 
"kartų vėliau, kol tapo artimu žmogumi jo namuose. Per pasku- 
tinius dvylika metų Džonas gyveno užsisklendęs savo slėnyje, pa- 
skendęs darbuose ir beveik neturėjo galimybės sužinoti, kas de- 
dasi pasaulyje. Apie visa tai Džefersonas Houpas sugebėjo jam 
papasakoti ir netgi taip, kad sudomino ir Liusi, ir jos tėvą. Jis 
vienas iš pirmųjų atvyko į Kaliforniją ir galėjo papasakoti ne- 
įtikėtinų istorijų, kaip žmonės praturtėdavo ir viską prarasdavo 
anomis audringomis ir laimingomis dienomis. Jis buvo ir naujų 
žemių žvalgas, ir žvėrelių medžiotojas, ir sidabro ieškotojas, ir 
rančos savininkas. Jei tik išgirsdavo apie jaudinančius nuoty- 
kius, Džefersonas Houpas visada skubėdavo tenai. Jis greit tapo 
senojo fermerio numylėtiniu, ir Džonas Ferjeras nuolat girdavo 
jo nuopelnus. Tokiais atvejais Liusi tylėdavo, bet jos įraudę 
skruostai ir laime švytinčios akys bylojo, kad jos jauna širdelė 
nebepriklauso jai. Jos nuoširdus tėvas galbūt ir nepastebėjo 
šitų požymių, bet negalėjo jų praleisti pro šalį tas, kuris užka- 
riavo jos meilę. 

Vieną vasaros vakarą jis atšuoliavo keliu ir sustojo prie var- 
tų. Liusi stovėjo tarpdury ir nubėgo jo pasitikti. Jis užmetė pa- 
vadį ant tvoros ir nuėjo takeliu. 

— Aš išvykstu, Liusi — tarė jis, paimdamas ją už rankų ir 
švelniai pažvelgdamas į akis.— Neprašau tavęs vykti su manimi 
dabar, bet ar tu sutiksi tai padaryti tuomet, kai aš vėl būsiu 
čia? 

— O kada tai busė — paraudusi ir nusijuokdama paklausė 
ji. 

— Ne vėliau kaip po dviejų mėnesių. Tuomet aš atvyksiu ir 
pasiimsiu tave, brangioji. Niekas neišdrįs atsistoti tarp mūsų. 

— O ką sako tėvas? — paklausė ji. 

— Jis sutinka, jeigu gerai veiks kasyklos. O dėl to aš esu 
tikras, 

— Gerai. Jeigu judu su tėvu sutarėte, aš nebeturiu ko pri- 
dėti — sušnibždėjo ji, priglaudusi skruostą prie plačios jo krū- 
tinės. | 

— Ačiū tau, Dieve! — tarė jis kimiu balsu ir pasilenkęs pa- 
bučiavo ją— Vadinas, sutarta! Juo ilgiau užtruksiuų, juo sun- 
kiau bus išvykti. Jie laukia manęs prie kanjono. Sudie, mano 
brangioji, sudie! Pasimatysim po dviejų mėnesių. 

Atsisveikinęs jis atsitraukė nuo jos ir užšokęs ant arklio ener- 
eingai nušuoliavo, nė karto neatsigręžęs atgal. tarsi bijodamas, 
jog jam pritrūks ryžto išvykti, jei dar kartą išvys tą, kurią pa- 
lieka, Stovėdama prie vartų, ji žvelgė jam pavymui, kol Džefer- 
sonas išnyko iš akių. Tuomet ji sugrįžo į vidų — laimingiausią 
Jutos Mergaitė. 


X skyrius 
DŽONAS FERJERAS KALBASI SU PRANAŠU 


Praėjo trys savaitės, kai Džefersonas Houpas su savo draugais 
išvyko iš Solt Leik Sičio. Džono Ferjero širdį suspausdavo skaus- 
mas pagalvojus apie tai, kad jaunuolis grįš atgal ir jam neišven- 
giamai teks išsiskirti su savo dukra. Tačiau jos skaistus ir lai- 
mingas veidas jį veikė stipriau negu bet kokie įrodinėjimai, ir 
jis susitaikė su šia mintimi. Savo tvirtos širdies gilumoje jau bu- 
"vo nusprendęs, kad niekas neprivers jo išleisti savo dukters už 
mormono. Tokias vedybas jis laikė ne vedybomis, o gėda ir pa- 
žeminimu. Kad ir ką jis Manytų apie mormonų dogmas, šiuo 
klausimu buvo nepalenkiamas. Žinoma, jis turėjo slėpti savo 
požiūrį, nes šioje šventųjų žemėje tais laikais skleisti kitokią 
nuomonę buvo pavojinga. 

Tikrai pavojinga, ir taip pavojinga, jog net patys dievobai- 
mingiausieji apie tikėjimą kalbėdavo pašnibždomis, sulaikę kvė- 
pavimą, kad iš jų lūpų išgirstas žodis nebūtų iškreiptas ir bemat 
neužtrauktų bausmės. Persekiojimo aukos patys tapo persekioto- 
jais, ir pačiais žiauriausiais persekiotojais. Nei Sevilijos inkvi- 
ziCija, nei vokiečių Vehmgericht, nei slaptosios Italijos draugi- 

jos negalėjo sukurti grėsmingesnio mechanizmo kaip tas, kuris 
debesis tvyrojo virš Jutos valstijos. 4 

a Dėl to, kad ši organizacija buvo nematoma ir apgaubta pas- 
laptingumo, ji atrodė dvigubai baisesnė. Nors ji buvo neregima 
ir negirdima, tačiau visažinė ir visagalė. Jei žmogus ištardavo 
nors žodelį prieš bažnyčią, jis beregint išnykdavo, ir niekas neži- 
nodavo, kur jis dingo ir kas jį ištiko. Žmona ir vaikai laukdavo 
jo pareinant namo, deja, tėvas niekada nebesugrįždavo ir ne- 
bepapasakodavo, ką iškentėjo šitų slaptų teisėjų rankose. Dėl 
neatsargaus žodžio arba neapgalvoto veiksmo žmogus buvo tie- 
siog sunaikinamas, tačiau niekas nežinojo, kokia yra ta siaubin- 
ga jėga, kuri juos taip pavergė. Todėl nedera stebėtis, kad žmo- 
nės gyveno drebėdami iš baimės ir net dykumos viduryje ne- 
drįsdavo šnibždėtis apie juos kankinančias abejones. 

Iš pradžių ši nesuprantama baisi jėga buvo nukreipta tik 
prieš nepaklusniuosius, kurie, priėmę mormonų tikėjimą, vėliau 
norėjo arba jį taisyti, arba jo atsisakyti. Bet greit ji palietė vis 
daugiau ir daugiau žmonių. Suaugusių moterų labai sumažėjo, o 
nesant pakankamo jų skaičiaus, poligamija tapo tuščia doktrina. 
Pradėjo sklisti gandai — apie imigrantų nužudymus, apie gink- 
luotas stovyklas tose vietose, kur niekada nepasirodydavo indė- 
nai. Seniūnų haremuose atsirado naujų moterų — liūdinčių ir 
raudančių moterų su nuolatinio siaubo išraiška veiduose. Ke- 
liautojai, nakties užklupti kalnuose, pasakojo apie ginkluotų kau- 
kėtų vyrų gaujas, kurios patylom ir paslapčiom tamsoje sėlinda- 
vo pro šalį. Šios istorijos ir gandai ilgainiui virto tikrove, buvo 
nuolat patvirtinami ir galiausiai visiškai aiškiai įvardyti. Ir ligi 
šios dienos nuošaliose Vakarų rančose „„Danitų būrio“ arba „„Kerš- 
to angelų“ vardai pranašauja negandas ir nelaimes. 

Sužinoję daugiau apie šitas siaubą skleidžiančias organizaci- 
jas, žmonės ne tik ne Mažiau, bet dar labiau ėmė jų bijoti. Var- 
dai tų, kurie dalyvaudavo kruvinose piktadarybėse, vykdomose 
neva tikėjimo labui, buvo smarkiai slepiami. Tikras draugas, ku- 
riam patikėjai savo abejones pranašu ir jo misija, galėjo būti 
vienas iš tų, kuris pasirodys naktį su ugnimi ir kardu ir įvykdys 
savo siaubingą kerštą. Todėl kiekvienas bijojo savo kaimyno, ir 
niekas nedrįsdavo atskleisti savo slapčiausių minčių. 

Vieną gražų rytą Džonas Ferjeras jau buvo beeinąs į kviečių 
lauką, tik staiga išgirdo skląsčio spragtelėjimą. Pažvelgęs pro 
langą, pamatė takeliu ateinantį stambų, rusvais plaukais pusam- 

Žį vyriškį. Jam širdis apmirė — juk tai buvo ne kas kitas, o pats 
didysis Brigemas Jangas. Visas drebėdamas — nes žinojo, kad 
toks apsilankymas nieko gero nežada, — Ferjeras nubėgo prie 
durų sutikti mormonų vado. Tačiau šis šaltai atsakė į jo sveiki- 
nimus ir rūsčiu veidu nuėjo paskui jį į svetaine. 

— Broli Ferjerai— tarė jis, atsisėsdamas ir aštriu žvilgsniu 
persmeigdamas fermerį iš po balzganų blakstienų — mes, didžiai 
tikintieji, buvome tau geri draugai. Mes paėmėme tave mirštan- 
ti iš bado dykvietėje, dalijomės su tavimi maistu, atvedėme svei- 
ką ir gyvą į Pažadėtąjį slėnį, paskyrėme tau nemažą žemės plo- 
tą ir suteikėme galimybę mūsų globojamam praturtėti. Argi ne 
taipė 

— Taip, — atsakė Džonas Ferjeras. 

— Atsilyginimo už visa tai mes prašėme tik vieno: kad tu 
„išpažintum tikrąjį tikėjimą ir visur laikytumeis jo nuostatų. Tu 
prižadėjai tai vykdyti, tačiau, jeigu tai, ką visi kalba apie tave, 
yra tiesa, tu nevykdai. 

— Kaipgi aš nevykdau? — skėstelėjo rankomis Ferjeras, ne- 
norėdamas sutikti — Argi aš neatiduodu savo dalies į bendrą 
fondą? Ar neinu į šventovę? Ar aš.. 

— O kur tavo žmonos? — paklausė Jangas apsidairydamas. -— 
„Pašauk jas, kad galėčiau pasveikinti. 

— Tai tiesa, aš nevedęs, — atsakė Ferjeras.— Bet moterų ne- 
daug, o kitiems jų labiau reikia nei man. Be to, aš ne vienišas — 
man padeda duktė. 

— Kaip tik apie ją aš ir noriu pasikalbėti su tavimi, — tarė 
mormonų vadas.— Jį jau užaugo, garsėja kaip Jutos gėlelė ir 
pelnė daugelio iškilių šio krašto žmonių palankumą. 

Džonas Ferjeras širdyje sudejavo. 

— Žmonės šneka — tuo aš nelabai noriu tikėti — šnėka, kad 
ji sužieduota su kažkokiu kitatikiu. Tai tikriausiai nepamatuo- 
tos kalbos. Kaip skamba tryliktasis šventojo Džozefo Smito prie- 
sakas? „Kiekviena mergina, išpažįstanti tikrąjį tikėjimą, turi tapti 
vieno iš išrinktųjų žmona. Ištekėdama už kitatikio, ji įvykdo 
sunkią nuodėmę.“ Taigi negali būti, kad tu, išpažindamas šven- 
tąjį tikėjimą, leistum. savo dukrai nusižengti jam. 

Džonas Ferjeras nieko neatsakė, tik nervingai žaidė su savo 
botagu. 

— Štai čia tavo tikėjimas ir bus išbandytas — taip nuspren- 
dė Šventoji ketverto taryba, Mergina jauna, ir mes neišleisim 

į0s. už kokio nors žilagalvio, neuždrausim ir galimybės pasirink- 
i. Mes, seniūnai, turime pakankamai telyčių “, bet reikia pasi- 
rūpinti ir vaikais. Stendžersonas turi sūnų, Dreberis taip pat turi 
sūnų, ir kiekvienas iš jų mielai priimtų į savo namus tavo duk- 
rą. Tegul ji pati išsirenka vieną iš jų. Jie jauni ir turtingi, iš- 
pažįsta tikrąjį tikėjimą. Ką tu į tai atsakysi? 

Ferjeras, suraukęs antakius, kurį laiką tylėjo. 

— Duokit Mums laiko pagalvoti — pagaliau tarė jis.— Mano 
duktė labai jauna, jai dar per anksti tekėti. 

— Per Mėnesį ji turi pasirinkti, — tarė Jangas atsistodamas.— 
Po mėnesio ji turės atsakyti. | 

Tarpdury jis staiga apsigręžė. Įraudusiu veidu ir žaižaruojan- 
čiomis akimis sugriaudėjo: 

— Geriau būtų buvę, Džonai Ferjerai, kad tavo kaulai dabar 
boluotų. Siera Blanke, negu kad tu bandytum savo silpnomis jė- 
gomis priešintis Šventojo ketverto įsakymui. 

Pagrasinęs kumščiu, apsigręžė ir išėjo; Ferjeras klausėsi, kaip 
nuo jo sunkių žingsnių ant tako girgžda žvyras. 

Jis vis sėdėjo pasirėmęs alkūne į kelį ir galvodamas, kaip 
apie viską papasakos dukrai, tik staiga pajuto švelnų rankos 
prisilietimą ir pažvelgęs aukštyn išvydo ją stovinčią šalia. Pa- 
matęs jos išblyškusį, išsigandusį veidą, suprato, kad ji girdėjo, 
kas čia įvyko. 

— Aš nekalta, — tarė ji, atsakydama į jo žvilgsnį — Jo bal- 
sas aidėjo visame name. Ak, tėve, tėve, ką mes dabar dary- 
simė 

— Tu tik nebijok,— atsakė jis, prisitraukdamas ją artyn ir 
savo plačia šiurkščia ranka glostydamas jos kaštoninius plaukus.— 
Mes kaip nors viską sutvarkysim. Juk tavo jausmai tam vaiki- 
nui dar nepradėjo blėsti, ar ne? 

Ji tiktai sudejavo ir suspaudė tėvo ranką. 

— Ne, žinoma, ne. Nenorėčiau išgirsti iš tavęs, kad nebemy- 
li jo. Jis — šaunus vaikinas, be to, krikščionis, ne toks kaip 
šitie Žmonės, nors jie meldžiasi ir pamokslauja. Rytoj išvyksta 
aukso ieškotojai į Nevadą, ir aš kaip nors per juos pranešiu jam, 
į kokią bėdą mes pakliuvome, o jis atlėks greičiau nei atšvilptų. 
telegrama. | | 


* Heberis K. Kembelas viename pamoksle "šiuo meiliu epitetu vadina savo 
šimtą žmMonų.— Aut. past. 

Toks tėvo palyginimas pralinksmino Liusi, ir ji pro ašaras Iu- 
sijuokė. i 


— Jis atvyks ir patars, ką mums daryti. Bet, brangusis, aš 
labiausiai bijau dėl tavęs. Visur sklinda... sklinda baisiausios 
kalbos apie tuos, kurie pasipriešina pranašui; kažkas siaubinga 
jiems atsitinka. 

— Betgi mes dar nepasipriešinom jam,— tarė tėvas.— Dar 
yra laiko pagalvoti, kaip pasisaugoti, jeigu pasipriešinsim. Prieš 
mus visas mėnuo, o tada, Manau, mums geriausiai bus sprukti 
iš Jutos. 

— Palikti Jutą? 

— Maždaug taip. 

— O mūsų ferma? 

— Pasistengsiu kiek galima daugiau parduoti, kad turėtume 
pinigų, o visa kita tegul prapuola. Tiesą sakant, Liusi, aš jau 
ne kartą apie tai galvojau. Aš neketinu padlaižiauti taip, kaip 
čionykščiai žmonės padlaižiauja tam prakeiktam pranašui.“ Esu 
laisvas amerikietis, ir man tai neįprasta. O pasikeisti aš jau per 
senas. Jei jis pradės landžioti į mūsų fermą, tai, ko gero, susi- 
durs su stambių šratų papliūpa, lekiančia iš priešingos pusės. 

— Bet jie mūsų neišleis,— prieštaravo duktė. 

— Palauksiu, kol atvyks. Džefersonas, ir viską sutvarkysiu. 
0 dabar nesirūpink, brangute, ir žiūrėk, kad neužtintų akys, nes 
kai jis pamatys, tuomet man klius. Nėra ko bijoti, mums negre- 
sia joks pavojus. 

Džonas Ferjeras ištarė šiuos paguodos žodžius labai tvirtu 
balsu, tačiau Liusi negalėjo nepastebėti, kad tą vakarą jis nepa- 
„prastai rūpestingai užsklendė visas duris, taip pat rūpestingai 
išvalė ir užtaisė seną surūdijus; medžioklinį šautuvą, kabėjusį 
ant sienos jo miegamajame. 


XI skyrius 

BĖGIMAS 
Rytojaus dieną po pokalbio su mormonų pranašu Džonas Fer- 
jeras nuvyko į Solt Leik Sitį ir susiradęs pažįstamą, besirengian- 


tį važiuoti į Nevados kalnus, įdavė jam laišką Džefersonui Hou- 
pui. Jame parašė jaunuoliui apie jiems gresiantį pavojų ir pri- 

mMygtinai prašė nedelsiant sugrįžti. Tai atlikęs, pasijuto ramiauw 
ir grįžo namo palengvėjusia širdimi. 

Priartėjęs prie fermos, nustebo pamatęs du arklius, pririštus. 
prie vartų stulpų. Dar labiau nustebo, kai įėjęs vidun pamatė 
svetainėje du jaunuolius. Vienas, pailgu, išblyškusiu veidu, sė-- 
dėjo atsilošęs supamajame krėsle, kojas užkėlęs ant krosnelės. 
Kitas, storasprandis, bjaurių, išpurtusiu veidu, stovėjo priešais. 
langą, susikišęs rankas į kišenes, ir švilpavo gerai žinomą gies- 
mę. Abu linktelėjo įėjusiam Ferjerui, ir tas, kuris sėdėjo supa- 
majame krėsle, prabilo: 

— Jūs tikriausiai mūsų nepažįstate. Štai šis — seniūno Dre- 
berio sūnus, o aš — Džozefas Stendžersonas, kuris keliavo su. 
jumis per dykumą, kai Viešpats ištiesė savo ranką ir priėmė jus. 
į tikrąją bažnyčią. 

— Kaip priims ir visas tautas, kai ateis Jo laikas, — prašne- 
ko kitas pro nosį — Jis renkasi pamažu, bet labai kruopščiai. 

Džonas Ferjeras šaltai nusilenkė. Jis numanė, kas tie jo sve- 
čiai. 

— Mes atvykome,— tęsė Stendžersonas,— paklausę tėvų pa- 
tarimo ir norėdami paprašyti jūsų dukters rankos tam, kuris la- 
biau patiks jums ir jūsų dukrai. Kadangi aš turiu tik keturias. 
žmonas, o brolis Dreberis — septynias, tai, man geris, pirmenybė 
tenka man. 

— Ne, ne, broli Stendžersonai! — suriko antrasis— Viskas. 
priklauso ne nuo to, kiek žmonų turime, o kiek galime išlaikyti. 
Tėvas man atidavė savo fabrikus, ir aš turtingesnis už tave. 

— Bet mano perspektyvos geresnės! — karštai užginčijo Sten- 
džersonas.— Kai Viešpats pasišauks mano tėvą, Man paliks jo 
kailių raugykla ir odos iabrikas. Be to, aš vyresnis už tave ir 
užimu aukštesnę vietą bažnyčioje. 

— Tegul sprendžia pati mergina, — atsiliepė Dreberis, grožė- 
damasis savo atvaizdu veidrodyje— Leiskime jai pačiai rink- 
tis. 

Džonas Ferjeras netverdamas pykčiu klausėsi prie durų šio 
pokalbio ir vos susilaikė netvojęs botagu per nugarą abiem at- 
vykėliams. 

— Paklausykit! — pagaliau tarė jis, žengdamas prie jų.— 
Kai mano duktė pakvies, tada ir ateikite, o ligi tol nenoriu ma- 
tyti jūsų fizionomijų. 

Jaunieji mormonai apstulbę spoksojo į jį. Jų manymu, šitos 
jųdviejų varžybos dėl merginos rankos buvo didžiausia garbė 
ir jai, ir jos tėvui. 

— Iš šito kambario yra du išėjimai, — sušuko Ferjeras,— ar- 
ba pro duris, arba pro langą. Kurį renkatės? | 

„Jo įdegęs veidas buvo toks įsiutęs, o kaulėti kumščiai tokie 
grėsmingi, kad svečiai pašoko ant kojų ir skubėjo išsinešdinti. 
Senasis fermeris nusekė paskui juos ligi durų. 

 — Kai susitarsite, praneškit man, kuris iš jūsų jaunikis, — iro- 
niškai tarė jis. y 

— Tu dar atkentėsi už tai! — iš pykčio pabalęs, suriko Sten- 
džersonas.— Tu paniekinai pranašą ir Ketverto tarybą. Gailėsie- 
si ligi gyvenimo galo. 

— Viešpaties ranka tave sunkiai nubaus,— suriko Dreberis 
jaunesnysis.— Mes tave sutriuškinsim! 

į — Tuomet aš pirmas pradėsiu! — įniršęs sušuko Ferjeras ir 
"jau norėjo bėgti aukštyn šautuvo, bet Liusi pačiupo jį už rankos 

ir sulaikė, Kai jis išsiveržė iš jos, jau buvo girdėti kanopų bil- 
desys, ir jis suprato jų nebepavysiąs. 

— Bjaurūs veidmainiai! — šaukė jis, šluostydamas prakaitą 
nuo kaktos— Jau geriau, mieloji, Matyti tave grabe, nei išleisti 
už kurio nors iš jų. 

— Man taip pat geriau gulėti grabe, tėve,— ryžtingai atsa- 
kė ji.— Bet greit čia bus Džefersonas. 

— Taip. Jis turi netrukus atvykti. Kuo greičiau, tuo geriau, 
nes nežinome, ko jie dabar griebsis. 

Ir iš tikrųjų šiuo Metu narsiam senajam fermeriui ir jo įduk- 
rai kaip niekad reikėjo patarimo ir pagalbos. Per visą Mormonų 
įsikūrimo istoriją dar nebuvo tokio atvejo, kad kas nors atvirai 
pasipriešintų seniūnų valdžiai. Jeigu ir nedideli prasižengimai 
buvo taip griežtai baudžiami, tai koks likimas laukia tokio už- 
kietėjusio maištininko kaip Ferjeras? Ferjeras žinojo, kad jo ne- 
išgelbės nei turtai, nėi padėtis. Nemaža tokių pat žinomų ir tur- 
tingų žmonių kaip jis jau dingo be žinios, o jų turtas atiteko 
bažnyčiai, Nors jis buvo drąsus, tačiau drebėjo pajutęs virš sa- 
vęs pakibusią neaiškią paslaptingą grėsmę. Žinomą pavojų jis 
galėjo sutikti nesvyruodamas, bet nežinomybė jį gąsdino. Tačiau 
jis slėpė baimę nuo dukters ir dėjosi, jog tai vieni niekai, nors 
jos mylinčios akys aiškiai matė, kad jam neramu. 


116 


Jis laukė iš Jango kokios nors žinios ar priekaišto dėl savo 
elgesio ir neapsiriko, nors tai buvo padaryta visiškai nenuma- 
tytu būdu. Kitą rytą atsibudęs, jis su didžiausia nuostaba pamatė 
mažą keturkampį popierėlį, prisegtą prie antklodės, tiesiai ant 
jo krūtinės. Jame ryškiomis raidėmis buvo pakeverzota: 


Atgailai tau skirtos dvidešimt devynics dienos, o paskui —. 


Brūkšnys buvo baisesnis negū bet kokie grasinimai. Džonas 
Ferjeras suko galvą, kaip galėjo šis perspėjimas pakliūti į jo 
„kambarį. Tarnai miegojo priestate, o durys ir langai buvo sau- 
giai uždaryti. Jis suglamžė popierėlį ir nieko nepasakė dukrai, 
tačiau iš siaubo jam apmirė širdis. Dvidešimt devynios dienos 
buvo ligi mėnesio pabaigos, Jango paskirto termino. Kokia jėga, 
koks narsumas gali atsilaikyti prieš tokiomis paslaptingomis ga- 
liomis apsiginklavusį priešą? Ranka, prisegusi tą popierėlį, ga- 
lėjo smogti jam tiesiai į širdį, ir jis niekada nebūtų sužinojęs, 
kas jį nužudė. 

Kitą rytą jis buvo dar labiau sukrėstas. Vos tik jiems atsi- 
sėdus pusryčiauti, Liusi nustebusi suriko ir parodė aukštyn. Pa- 
čiame lubų viduryje, matyt, apanglėjusia lazda buvo nubrėžtas 
skaičius 28. Dukrai tai buvo nesuprantama, o Ferjeras jai nieko 
nepaaiškino. Visą naktį jis išsėdėjo su šautuvu, išplėtęs akis ir 
ištempęs ausis. Nieko nepamatė, nieko neišgirdo, tačiau rytą ant 
išorinių durų buvo užrašytas didžiulis skaičius 27. 

Ir taip kiekvieną dieną: kai tik išaušdavo rytas, jis pama- 
„tydavo, kad neregimi priešai tiksliai viską registruoja ir kur 
nors aiškiai matomoje vietoje užrašo, kiek dienų liko ligi ter- 
mino pabaigos. Kartais lemtingieji skaičiai pasirodydavo ant 
sienų, kartais ant grindų, retkarčiais ant mažų lapelių, priklijuo- 
tų prie sodo vartelių ar tvoros lentų. Nors Džonas Ferjeras ir 
labai budriai saugojo, tačiau negalėjo nustatyti, kaip atsirasdavo 
tie kasdieniniai perspėjimai. Vos tik juos pamačius, jį apimdavo 
beveik prietaringas siaubas. Jis sulyso, pasidarė neramus, akyse 
atsispindėjo tarsi pjudomo žvėries išgąstis. Jam liko vienintelė 
viltis, kad netrukus iš Nevados atlėks jaunasis medžiotojas. 

Dvidešimt sumažėjo ligi penkiolikos, penkiolika — ligi de- 
šimties, tačiau iš Džefersono nebuvo jokios žinios. Vienas po kito 
nyko skaičiai, o iš jo — nė ženklo. Išgirdęs raitelį bildant keliu 
ar varovą šaukiant ant savo bandos, senasis fermeris skubėdavo 
prie vartų, tikėdamasis, kad atėjo pagalba. Pagaliau, kai penkis 

pakeitė skaičius keturi, o keturis — trys, jis nebeteko jokios 
vilties pabėgti. Jis suprato, kad vienas pats, mažai tepažindamas 
gyvenvietę supusius kalnus, bus bejėgis. Visi pravažiuojami ke- 
liai buvo griežtai stebimi ir saugomi, ir niekas negalėjo išvykti 
be tarybos leidimo. Kur tik pasisuksi, niekur neišvengsi virš 
galvos pakibusio smūgio, Tačiau senasis fermeris buvo tvirtai 
"pasiryžęs verčiau paaukoti gyvybę, negu leisti pažeminti savo 
„dukterį. 

Kartą vakare jis sėdėjo paskendęs savo rūpesčiuose ir veltui 
ieškodamas kokios nors išeities. Tą dieną ant jo namo sienos 
pasirodė skaičius 2, o rytoj — paskutinė jam skirto termino die- 
ma. O kas tada? Jo vaizduotė kūrė visokiaušius miglotus ir siau- 
«bingus paveikslus. O dukra — kas jai atsitiks, kai jo nebebus? 
Nejaugi negalima išsiveržti iš juos apsupusio nematomo vora- 
tinklio? Jis nuleido galvą ant stalo ir ėmė raudoti suvokęs savo 
bejėgiškumą. 

Bet kas gi ten? Tyloje jis išgirdo silpną krebždėjimą — tykų, 
bet aiškiai išsiskiriantį nakties ramybėje. Tas garsas sklido nuo 
išorinių durų. Ferjeras išsėlino į prieangį ir atidžiai įsiklausė. 
Keletą sekundžių buvo tylu, o paskui vėl pasigirdo tas pats tykus, 
meilaujantis garsas. Matyt, kažkas labai švelniai barbeno į durų 
įsprūdą. Gal atėjo naktinis žudikas įvykdyti kruvino slaptojo 
tribunolo nuosprendžio? O gal tai pasiuntinys, atvykęs priminti, 
jog atėjo paskutinė termino diena? Džonas Ferjeras jautė, kad 
kur kas geriau staigi mirtis, negu tas slegiantis laukimas, nuo 
kurio visiškai pakriko nervai ir apmirė širdis. Pašokęs į priekį, 
jis patraukė skląstį ir atidarė duris. 

Lauke buvo tyku ir ramu. Naktis buvo giedra, danguje skais- 
čiai mirgėjo žvaigždės. Fermeris permetė akimis nedidelį prie- 
Šais namą esantį sodelį,. aptvertą tvora su varteliais, tačiau nei 
jame, nei ant kelio nebuvo matyti jokios gyvos dvasios. Su pa- 
lengvėjimu atsidusęs, Ferjeras pažvelgė į dešinę ir į kairę ir 
staiga sau po kojų nustebęs pamatė gulintį pasliką vyriškį, pri- 
plojusį veidą prie žemės. 

Šis vaizdas taip išgąsdino Ferjerą, kad jis atsišliejo į sieną 
ir čiupo sau už gerklės, norėdamas užgniaužti riksmą. Pirmiau- 
sia jam dingtelėjo, kad ant žemės išsitiesęs žmogus yra sužeistas 
arba nebegyvas, bet pamatė, kad šis spėriai ir tyliai it gyvatė 
įsirangė į prieangį. Asidūręs viduje, jis pašoko ant kojų ir už- 

darė duris. Nustebęs fermeris išvydo rūstų ir ryžtingą Džeferso- 
no Houpo veidą. 

— O, Dieve! — dusdamas ištarė Džonas Ferjeras.— Kaip tu 
mane išgąsdinai! Kodėl tu šliaužei? | 

— Duokit pavalgyti — sušvokštė anas.— Aš keturiasdešimt 
valandų neturėjau nė kąsnelio burnoje.— Jis puolė prie šaltos 
mėsos ir duonos, likusios ant stalo po vakarienės, ir ėmė godžiai 
ryti. 

— Kaip jaučiasi Liusi? — paklausė jis, numalšinęs alkį. 

— Neblogai. Ji nežino, koks pavojus mums gresia — atsakė 
jos tėvas. | 

— Tai gerai. Namas sekamas iš visų pusių. Štai kodėl aš tu- 
rėjau atšliaužti. Nors jie pasiutusiai gudrūs, bet ne jiems sugau- 
ti Vošou medžiotoją. 

Supratęs, kad turi ištikimą sąjungininką, Džonas Ferjeras pa- 
sijuto visai kitas žmogus. Jis pačiupo sudiržusią jaunuolio ranką 
ir širdingai ją paspaudė. 

— Tavimi galima tikrai didžiuotis,— tarė jiss— Nedaug kas 
būtų išdrįsęs išgyventi su mumis tokius pavojus ir negandas. 

— Kas tiesa, tai tiesa, bičiulį — atsakė jaunasis medžioto- 
jas.— Aš jus labai gerbiu, bet jei būtumėt vienas, dar gerokai 
pagalvočiau prieš kišdamas galvą į tą širšių lizdą. Atvykau tik 
dėl Liusi, ir verčiau tegul vienu žmogumi sumažės Jutos Houpų 
šeima, negu jai atsitiks kas nors bloga. 

— Ką gi mes darysim? | 

— Rytoj — paskutinė diena, ir jeigu šiąnakt neišvyksim, jūs — 
žuvęs. Aš palikau du mulus ir du arklius Erelių dauboje. Kiek 
jūs turit pinigų“ B , 

— Du tūkstančius auksinių dolerių ir penkis tūkstančius bank- 
notų. | . 

— Užteks. Aš turiu dar tiek pat. Mums reikia prasiskverbti 
pro kalnus ligi Karson Sičio. Reikėtų pažadinti Liusi. Gerai, kad 
tarnai miega ne šiame name. 

Kol Ferjeras padėjo dukrai pasirengti būsimai kelionei, Dže- 
fersonas Houpas surinko į ryšulėlį visa, ką rado valgomo namuo- 
se, pripylė molinį ąsotį vandens, nes iš patirties žinojo, kad kal- 
nuose Maža šaltinių ir jie toli vienas nuo kito. Vos tik baigė vis- 
ką susitvarkyti, kai pasirodė fermeris su dukra, apsivilkusia ir 
pasirengusia kelionei. Mylimieji pasisveikino karštai, bet pas- 

kubomis, nes kiekviena minutė buvo brangi, padaryti reikėjo 
dar daug ką. 

— Reikia tučtuojau išvykti, — tyliai, bet ryžtingai pasakė Dže- 
fersonas Houpas, kaip žmogus, suvokiąs, koks didelis pavojus, 
bet griežtai nusistatęs kautis ligi galo.— Priešakinės ir užpakali- 
nės durys saugomos, bet mes galim atsargiai išlipti pro šoninį 
langą ir eiti laukais. Išėjus į kelią, liktų tik dvi mylios ligi dau- 
bos, kur laukia arkliai. Auštant jau būsim nujoję pusę kelio per 
kalnus. | 

— O jei mus sulaikys? — paklausė Ferjeras. 

Houpas patapšnojo per revolverio buožę, Ok iš po tu- 
nikos. 


— Jeigu jų bus per daug, tai du ar tris pasiimsiu su savim, — 
tarė jis, niūriai nusišypsodamas, 


Jie užgesino šviesas visame name, ir Ferjeras per tamsų lan- 
+: gą pažvelgė į savo laukus, kuriuos turės palikti visam laikui. Ta- 
čiau jis jau buvo apsipratęs su šia auka, ir mintis apie dukters 
garbę bei laimę nugalėjo gailestį dėl prarasto turto. Tokia ra- 
mybė ir palaima gaubė šlamančius medžius ir platų tylų javų 
lauką, kad sunku buvo įsivaizduoti, jog visur aplink tūno žudi- 
kai. Tačiau išblyškęs ir rūstus jaunojo medžiotojo veidas rodė, 
kad slinkdamas prie namo jis tuo pakankamai įsitikino. 

Ferjeras paėmė . maišelį su pinigais, Džefersėnas Houpas — 
menkas maisto atsargas ir vandenį, o Liusi — nedidelį ryšulėlį 
su kai kuriais jai labai brangiais daiktais. Labai lėtai ir atsargiai 
atidarę langą, jie palaukė, kol juodas debesis šiek tiek užtemdė 
dangų, ir tada vienas paskui kitą išlipo į mažąjį sodelį. Sūlaikę 
kvapą ir susikūprinę, jie perėjo skersai jį ligi gyvatvorės ir slėp- 
damiesi už jos nusėlino ligi plyšio, išeinančio į javų lauką. Kaip 
tik šioje vietoje jaunuolis sučiupo savo bendrakeleivius ir pa- 
stūmė į šešėlį, ir visi trys, tylėdami ir drebėdami, prigludo prie 
žemės. 

Gyvendamas prerijose, Džefersonas Houpas taip išlavino klau- 
są, kad galėjo girdėti it lūšis. Vos tik jis ir jo bičiuliai sukniubo 
ant žemės, už keleto jardų nuo jų pasigirdo liūdnas kalnų pelė- 
dos ūkčiojimas, o netrukus kažkur netoliese atsiliepė kitas toks 
pat ūkčiojimas. Ir tučtuojau plyšyje, prie kurio jie artinosi, pasi- 
rodė neaiški, tamsi figūra, suūkčiojo tuo pačiu graudžių sutar- 
tiniu garsu, ir iš tamsos išlindo kitas žmogus. 

— Rytoj vidurnaktį — tarė pirmasis, kuris, matyt, buvo vir- 
šesnis, — kai triskart suriks lėlys. 

— Gerai — atsakė antrasis— Ar pasakyti broliui Dreberiui? 

— Pasakyk jam, o jis tegul praneša kitiems. Devyni prie sep- 
tynių! 

— Septyni prie penkių! — pakartojo antrasis, ir abi žmogys- 
tos nuėjo skirtingomis kryptimis. 

Paskutiniai žodžiai, Matyt, buvo slaptažodis ir jo atsakas. Kai 
tik jų žingsniai nutilo, Džefersonas Houpas pašoko ant kojų, pa- 
dėjo savo bendrakeleiviams pralįsti pro plyšį ir kiek įstengdamas | 
greičiau pasileido per lauką, prilaikydamas, o kartais beveik 
nešdamas mergaitę, kai jai pritrūkdavo jėgų. 

— Greičiau! Greičiau! — dusdamas ragino jis.— Mes praėjo- 
me sargybos liniją. Dabar viskas priklauso nuo spartumo. Grei- 
čiau! 

Atsidūrę ant kelio, jie galėjo eiti sparčiau. Tik sykį pasitaikė 
kažką sutikti, bet jiems pasisekė įsmukti į javų lauką, ir todėl 
liko nepastebėti. Dar nepriėjus prie miesto, medžiotojas pasuko 
į siaurą, akmenuotą takelį, vedantį į kalnus. Tamsoje virš jų dunk- 
sojo dvi juodos dantytos viršūnės, o tarp jų esantis tarpeklis ir 
buvo Erelių dauba, kur jų laukė arkliai. Su neklystama nuojauta 
Džefersonas Houpas skynėsi kelią per didžiulius akmens luitus, 
paskui išdžiūvusio upelio vaga, kol pasiekė nuošalią, uolų ap- 
suptą vietą, kur buvo pririšti ištikimieji gyvuliai. Mergaitę pa- 
sodino ant mMulo, senasis Ferjeras su savo pinigų maišeliu užsėdo 
ant vieno arklio, o Džefersonas Houpas vedė kitą labai stačiu, pa- 
vojingu keliu. 

Tai buvo be galo klaidus kelias tiems, kurie niekada nėra 
susidūrę su pirmykštės gamtos reiškiniais. Iš vienos pusės ky- 
šojo gal kokio tūkstančio ar daugiau pėdų juoda, rūsti ir grės- 
minga uola su ilgais bazalto stulpais ant gruoblėto paviršiaus, 
tartum suakmenėjusios pabaisos šonkauliai. Iš kitos — akmenų 
ir nuolaužų chaosas, per kurį jokiu būdu nepereisi. Vidury ran- 
gėsi nelygus takas, vietomis toks siauras, kad jiems tekdavo joti 
vorele, ir toks duobėtas, kad juo keliauti būtų, galėję tik įgudę 
raiteliai. Ir vis dėlto, nepaisant visų pavojų ir sunkumų, bėglių 
nuotaika buvo pakili, nes kiekvienas žingsnis didino nuotolį 
tarp jų ir to baisaus despotizmo, nuo kurio jie stengėsi paspruk- 
ti. 

Tačiau netrukus teko įsitikinti, kad jie vis dar tebėra šven- 
tųjų, valdžioje. Kai prijojo prie pačios šiurpiausios ir gūdžiau- 
sios savo kelio vietos, mergaitė staiga šūktelėjo ir parodė aukš- 
tys.. Viršuj, tiesiai ties taku, ant juodos uolos, aiškiai išsiskirian- 
čios dangaus fone, stovėjo vienišas sargybinis. Tuo pat metu ir 
sargybinis juos pastebėjo, ir tylioje dauboje nuaidėjo jo karingas. 
šauksmas: | 

— Kas ten eina? | 

— Keleiviai į Nevadą,— atsakė Džefersonas Houpas, uždėjęs 
ranką ant šautuvo, kabojusio prie balno. 

Jie pamatė, kaip vienišasis sargybinis, atlaužęs gaiduką, ati- 
džiai žiūrėjo į juos, tarsi nepatenkintas atsakymų. 

— Kas jus leido? — paklausė jis. 

— Šventasis ketvertas — atsakė Ferjeras. Gyvendamas su 
mormonais, jis žinojo, kad tai pati aukščiausia valdžia, kuria 
galima remtis. 

— Devyni prie septynių! — sušuko sargybinis. 

— Septyni prie penkių! — skubiai atšovė Džefersonas Hou- 
pas, atsiminęs sode išgirstą slaptažodžio atsaką. | 

— Eikite, ir tepadeda jums Dievas! — pasigirdo balsas iš vir- 
šaus. 

Už šio posto kelias praplatėjo, ir arkliai jau galėjo bėgti ris- 
tele. Pažvelgę atgal, jie pamatė vienišąjį sargybinį, palinkusį ant 
šautuvo, ir suprato, kad praėjo pro tolimiausią išrinktosios tautos 
postą ir prieš juos atsivėrė laisvė. 


XII skyrius 
KERŠTO ANGELAI 


Visą naktį jie keliavo vingiuotais tarpekliais ir gruoblėtais, 
akmenuotais takais. Keliskart buvo pasiklydę, bet Houpas, pui- 
kiai pažindamas kalnus, padėdavo vėl surasti tikrąjį taką: Išau- 
šus rytui, prieš juos atsivėrė nuostabaus, nors ir laukinio grožio 
reginys. Iš visų pusių juos supo didžiulės snieguotos viršūnės, 
tarsi viena per kitos pečius norėdamos pamatyti tolimą horižon- 
tą. Uoloti skardžiai iš abiejų pusių buvo tokie statūs, kad mau- 
medžiai ir pušys tarsi kabojo virš jų galvų ir, regis, nuo vienin- 
telio vėjo gūsio užgrius ant jų. Toks būgštavimas tikriausiai bu- 

vo pamatuotas, nes tuščias slėnis buvo pilnas prikfitęs medžių 
ir akmenų. Netgi jiems bejojant, kažkur netoliese bildėdamas 
nusirito didžiulis luitas, kurio trenksmas nuaidėjo bežadėje pra- 
rajoje, ir išbaidyti arkliai pasileido šuoliais. 

Saulė pamažu kilo virš rytų horizonto, didžiulių kalnų viršū- 
nės viena po kitos užsidegė kaip šventės žiburėliai, ir pagaliau 
visos nušvito rausva šviesa. Didingas vaizdas pakėlė trijų bėglių 
dvasią ir suteikė jiems naujų jėgų. Ties šniokščiančiu upokšnių, 
tekančiu iš kažkokio tarpeklio, jie stabtelėjo, pagirdė arklius ir 
paskubomis papusryčiavo. Liusi su tėvu dar būtų mielai pailsėję 
ilgiau, bet Džefersonas Houpas buvo nepermaldaujamas. 

— Šiuo metu jie jau seka mūsų pėdomis,— pasakė jis.— Da- 
bar viskas priklauso nuo mūsų spartos. Kai pasieksime ABS 
galėsime ilsėtis nors ir visą gyvenimą. 

Ištisą dieną jie skverbėsi per tarpeklius ir sias jų 
apskaičiavimu, jau buvo daugiau kaip per trisdešimt mylių nuo 
savo priešų. Naktį jie apsistojo papėdėje pakibusios uolos, kuri 
šiek tiek užstojo nuo žvarbaus vėjo, ir ten susiglaudę, kad būtų 
šilčiau, keletą valandų pamiegojo. .-Tačiau dar neišaušus atsikėlė 
ir vėl leidosi į kelionę. Jie nepastebėjo jokių ženklų, kad būtų 
sekami, ir Džefersonas Houpas jau pradėjo manyti, kad jiems 
pasisekė pasprukti nuo tos baisios organizacijos, kurios neapy- 
kantą jie užsitraukė. Jis mažai tenutuokė, kaip toli siekia jos ge- 
ležiniai gniaužtai ir kaip greit jie juos pagriebs ir sutraiškys. 

Antrosios kelionės dienos viduryje išseko jų menkos maisto 
atsargos. Tačiau medžiotojas dėl to ne per daug susirūpino, nes 
kalnuose pasitaikydavo žvėrių ir paukščių, ir anksčiau. jam ne 
kartą tekdavo su šautuvu susirasti maisto. Suieškojes nedidele 
užuovėją, jis surinko krūvą sausų šakų ir užkūrė liepsnojantį 
laužą, kad jo bendrakeleiviai galėtų pasišildyti, nes jie kg 
jo beveik penkių tūkstąpčių pėdų aukštyje virš jūros lygio, i 
oras buvo žvarbus ir šaltas. Pririšęs arklius ir atsisveikinęs su 
Liusi, jis užsimetė šautuvą ant peties ir išėjo tikėdamasis, kad 
likimas jam bus palankus. Atsigręžęs atgal; jis pamatė senąjį 
fermerį ir jaunąją merginą susigūžusius prie liepsnojančio laužo, 
o už jų nejudėdami stovėjo visi trys gyvuliai. Bet greit juos už- 
stojo uolos. 

Jis pravaikščiojo po tarpeklius gal kokias porą mylių, tačiau 
nieko nepamatė, nors iš įbrėžimų medžių žievėje ir kitokių ženk- 
lų sprendė, kad kažkur netoliese turėjo būti daug meškų. Paga- 

liau pravaikščiojęs dvi ar tris valandas veltui, nusiminęs jau no- 
rėjo grįžti atgal, tik pakėlė akis aukštyn ir išvydo vaizdą, nuo 
kurio jam iš džiaugsmo suvirpėjo širdis. Ant išsikišusios viršūnės. 
"krašto, maždaug trys ar keturi šimtai pėdų virš jo, stovėjo šiek 
tiek į avį panašus gyvulys, tačiau su dviem didžiuliais ragais. 
Snieginis avinas — taip jis vadinamas, — matyt, saugojo bandą, 
kurios negalėjo regėti medžiotojas. Bet, laimė, jis žiūrėjo į kitą 
pusę ir nepamatė Houpo. Atsigulęs ant žemės, jis padėjo šau- 
tuvą ant akmens ir, prieš nuspausdamas gaiduką, ilgai ir kantriai 
taikėsi. Gyvulys pašoko aukštyn, akimirką stabtelėjo ant bedug- 
nės krašto ir nudardėjo apačion į slėnį. 

Avino nebuvo įmanoma pakelti, todėl medžiotojas atsipjovė 
tiktai vieną šlaunį ir dalį šono. Užsimetęs savo grobį ant peties, 
jis skubėjo grįžti atgal, nes jau artinosi vakaras. Bet vos tik pra- 
dėjęs eiti, pamatė, kad pakliuvo į sunkią padėtį. Beieškodamas 
grobio, jis nuklydo toli už jam pažįstamų daubų, ir dabar ne 
taip lengva buvo surasti tą patį kelią atgal. Slėnį, kuriame jis 
atsidūrė, supo daugybė tarpeklių, taip panašių vienas į kitą, kad 
negalėjai jų atskirti. Paėjėjęs kokią mylią vienu tarpekliu, susi- 
dūrė su kalnų upokšnių, kurio anksčiau tikrai nebuvo matęs. Įsi- 
tikinęs, kad ne tuo keliu pasuko, bandė eiti kitu tarpekliu, bet 
ir vėl tas pat. Spėriai artinosi naktis, ir jau beveik sutemo, kai 
jis pagaliau atsidūrė jam pažįstamame tarpeklyje. Bet ir tada 
buvo nelengva rasti teisingą taką, nes mėnulis dar nespėjo pa- 
tekėti, o tarp aukštų uolų tvyrojo gili tamsa, Sulinkęs po sunkia 
našta, nusikamavęs nuo didžiulės įtampos, jis klupčiojo tolyn, 
guosdamas save mintimi, jog sulig kiekvienu žingsniu artėja 
prie Liusi ir atneša tiek Maisto, kad jo užteks ligi kelionės galo. 

Štai jis jau priėjo prie įėjimo į tarpeklį, kuriame juos paliko. 
Net tamsoje atpažino jį supusių uolų kontūrus. Tikriausiai, Ma- 
nė jis, jie jau nerimastauja — juk išėjo beveik prieš penkias va- 
landas. Apsidžiaugęs širdyje, pridėjo prie burnos rankas, ir slė- 
nyje nuaidėjo garsus ūktelėjimas — tai buvo ženklas, kad su- 
grįžta. Jis nutilo laukdamas atsakymo. Nieko — tik jo paties 
šūksmas, nubildėjęs nykioje, bežadėje dauboje, ataidėjo atgal, 
pasikartodamas daugybę kartų. Jis vėl sušuko, šįkart dar gar- 
siau, tačiau ir dabar neišgirdo nė šnabždesio iš savo draugų, ku- 
riuos taip neseniai buvo palikęs. Jį nupurtė kažkoks neaiškus, 
neapibūdinamas šiurpas; kaip paklaikęs puolė bėgti, iš susijau- 
dinimo numetęs savo brangią naštą. | 

Pasukęs už kampo, jis jau aiškiai pamatė laužavietę. Ten vis 
dar teberuseno Medžio pelenų krūva, bet, matyt, jos niekas ne- 
bepakurstė nuo tada, kai jis išėjo. Visur aplink tvyrojo ta pati 
mirtina tyla. Būgštavimai virto tikrove, ir jis nuskubėjo artyn. 
Prie blėstančio laužo nebuvo nė gyvos dvasios: gyvuliai, sena- 
sis fermeris, Mergaitė — visi buvo dingę. Aišku tik tiek, kad jam 
išėjus, čia įvyko kažkokia netikėta ir baisi nelaimė — nelaimė, 
ištikusi juos visus, tačiau nepalikusi jokių pėdsakų. 

Šio smūgio apstulbintam ir sukrėstam Džefersonui Houpui ėmė 
svaigti galva, ir jis turėjo pasiremti ant šautuvo, kad nepar- 
griūtų. Tačiau, būdamas veiksmo žmogus, jis greit atsigavo iš 
šios laikinos negalios. Pastvėręs iš rusenančių pelenų tebesmilks- 
tantį nuodėgulį, jis įpūtė ugnį ir juo pasišviesdamas ėmė apžiū- 
rinėti mažąją stovyklą. Žemė buvo ištrypta arklių kanopų, ir tai 
rodė, jog bėglius užklupo didžiulis būrys raitelių, o iš pėdsakų 
buvo matyti, kad jie grįžo atgal į Solt Leik Sitį. Ar jie pagrobė 
abu jo bendrakeleivius? Džefersonas Houpas beveik jau buvo 
įsitikinęs, kad taip ir yra, bet staiga jo žvilgsnis užgriebė tai, 
kas iki pačių gelmių sukrėtė jo nervus. Kiek atokiau nuo stovyk- 
los stūksojo nedidelis rusvų žemių kauburėlis, kurio anksčiau 
čia nebuvo. Be abejo, tai buvo neseniai supiltas kapas. Priėjęs 
arčiau, jaunasis Medžiotojas pamatė į žemę įbestą lazdelę; į pras- 
keltą galą buvo įsprausta popieriaus skiautelė. Ant jos — trum- 
pas, bet tikslus užrašas: | 


Džonas Ferjeras 
Solt Leik Sičio gyventojas 
Mirė 1860 m. rugpjūčio 4-d. 


Taigi narsiojo senojo fermerio, su kuriuo jis taip neseniai 
išsiskyrė, jau nebėra tarp gyvųjų, ir ant jo kapo užrašyta tik 
tiek. Džefersonas Houpas it paklaikęs apsidairė aplinkui, norė- 
damas įsitikinti, ar nematyti dar vieno kauburėlio, tačiau ant- 
rojo nebuvo. Liusi išsigabeno tie pabaisos, ir ji turėjo tapti vie- 
na iš kurio nors seniūno sūnaus žmonų. Suvokęs, koks likimas 
jos laukia ir koks jis bejėgis pastoti jam kelią, Houpas panūdo 
ir pats gulėti šalia senojo fermerio šioje tykioje poilsio vietoje. 

Bet ir vėl jo veikli prigimtis nugalėjo nevilties sukeltą apa- 
tiją. Jeigu jis nieko kito nebeįstengia padaryti, tai bent gali pa- 
aukoti savo gyvenimą kerštui. Būdamas neapsakomai kantrus ir 
atkaklus, Džefersonas Houpas pasižymėjo ir neišsenkamu kerš- 

tingumu; šią savybę jis, matyt, perėmė iš indėnų, tarp kurių ilgą 
laiką gyveno. Stovėdamas prie gęstančio laužo, jis suprato, kad 
sielvartą numalšinti gali tik galutinis ir visuotinis atpildas prie- 
šams, įvykdytas jo paties ranka. Jis nusprendė, kad dabar šiam 
tikslui bus skirta jo tvirta valia ir nenuilstama energija. Paniu- 
ręs ir išblyškęs jis. grįžo į tą vietą, Kur buvo numetes avino mė- 
są, ir, pakurstęs smilkstantį laužą, išsivirė maisto keletui dienų. 
Suvyniojęs jį į ryšulėlį, nepaisydamas nuovargio, jis iškeliavo 
atgal per kalnus Keršto angelų pėdomis. 

Penkias dienas jis klumpino nutrintomis kojomis, visiškai nu- 
sikamavęs, tais pačiais tarpekliais, kuriais neseniai jojo raitas. 
Naktimis, nukritęs ant akmenų, jis keletą valandų nusnūsdavo, 
bet dar neišaušus rytui vėl leisdavosi į kelionę. Šeštą dieną jis 
priėjo Erelių daubą, nuo kurios prasidėjo jų nesėkmingas bėgi- 
mas. Nuo čia jis galėjo pažvelgti į šventųjų buveinę. Išsikama- 
vęs ir išsekęs jis pasirėmė ant šautuvo ir savo kaulėtu kumščiu 
piktai pagrasino apačioje plytinčiam bežadžiam miestui. Geriau 
įsižiūrėjęs, pastebėjo, kad kai kuriose pagrindinėse gatvėse buvo 
iškeltos vėliavos ir kitokie papuošalai — matyt, vyko kažkokia 
šventė. Bespėliodamas, ką tai galėtų reikšti, jis išgirdo arklio 
kanopų bildesį ir pamatė atjojantį, raitelį. Jam prisiartinus, jis 
atpažino mormoną, vardu Kuperis, kuriam kadaise .buvo suteikęs 
keletą paslaugų. Todėl priėjęs kreipėsi į jį, tikėdamasis ką nors 
sužinoti apie Liusi Ferjer likimą. 

— Aš esu Džefersonas Houpas,— tarė jis — Ar jūs prisime- 
Nate Mane? 

Mormonas neslėpdamas nuostabos žvelgė į jį — iš tiesų šia- 
me apiplyšusiame, nuskurusiame keleivyje mirtinai išblyškusiu 
veidu ir piktomis, paklaikusiomis akimis sunku buvo atpažinti 
kadaise šaunų jauną medžiotoją. Tačiau galiausiai įsitikinus, kad 
tai iš tikrųjų jis, mormono nuostaba virto išgąsčiu. 

— Jūs iš proto išsikraustėt čia pasirodydamas! — sušuko 
jis.— Jei kas nors pamatytų mane besikalbant su jumis, atsaky- 
čiau savo galva! Šventoji ketverto taryba nuteisė jus mirties 
bausme už tai, kad padėjote pabėgti Ferjerui ir jo dukteriai. 

— Nebijau aš nei tarybos, nei jos nuosprendžio — tvirtai ta- 
rė Houpas.— Manau, kad jūs, Kuperi, kai ką apie juos žinote. 
Maldauju viso to, kas. brangu, vardan atsakyti į keletą mano 
klausimų. Mes juk buvome draugai. Dėl Dievo, atsakykite man! 

— Ko jums reikia? — neramiai paklausė mormonas.— Pasku- 
ŽDėkit. Net ir uolos turi ausis, o medžiai — akis.“ 

— Kas ištiko Liusi Ferjer? 

— Vakar ji buvo sutuokta su jaunuoju Dreberiu. Bet kas gi 
jums? Laikykitės! Jūs vos gyvas. 

— Niekis,— vos ištarė Houpas. Jis mirtinai išblyško ir su- 
smuko ant akmens, į kurį buvo pasirėmęs.— Jūs sakot — sutuok- 
ta? 

— Taip, vakar. Dėl to ir vėliavos iškeltos virš šventyklos. 
Jaunasis Dreberis ir jaunasis Stendžersonas susikivirčijo dėl to, 
kuriam ji turi priklausyti. Jie abu vyko su būriu, kuris juos vi- 
josi, ir Stendžersonas nukovė jos tėvą. Dėl to pirmenybė tarsi 
atiteko jam, bet taryboje Dreberis turėjo daugiau šalininkų, to- 
dėl pranašas atidavė mergaitę jam. Bet, man rodos, neilgam: jos 
veide jau vakar matėsi mirties šešėlis. Ji atrodė tarsi šmėkla, o 
ne gyva Moteris. Ar jūs išeinate? 

— Taip, išeinu, — jau atsistojęs tarė Džefersonas Houpas. Jo 
veidas buvo toks rūstus ir sustingęs, jog atrodė tarsi nukaltas iš 
marmuro. O akys degė kažkokia tūžminga liepsna. 

— Kur jūs einate? 

— Nesvarbu,— tarė jis ir, užsimetęs šautuvą ant peties, pa- 
traukė tarpekliu tolyn į pačią kalnų gilumą, į laukinių žvėrių 
lindynes. Tarp jų nebuvo nė vieno tokio pikto ir pavojingo žvė- 
Ties kaip jis. 

Mormono pranašystės išsipildė su kaupu. Ar ją paveikė siau- 
binga tėvo mirtis, ar priverstinės, neapkenčiamos sutuoktuvės, 
bet vargšelė Liusi taip ir nebepakėlė galvos, vis nyko ir nyko, 
o po Mėnesio ir pasimirė. Jos prasigėręs vyras, kuris ją vedė 
svarbiausia dėl Džono Ferjero turtų, ne kažin kiek sielvartavo 
dėl šios netekties. Tačiau kitos jo žmonos gedėjo ir. mormonų 
papročiu išbudėjo prie jos visą naktį prieš laidotuves. Vos pra- 
dėjus aušti, staiga atsilapojo durys, ir aplink karstą sušėdusios 
nežmoniškai išsigandusios ir nustebusios Moterys išvydo įsiutusį, 
skarmalais apsirengusį, vėjo nugairintu veidu vyrą. Nė nepa- 
žvelgęs į susigūžusias Moteris ir netaręs joms nė žodžio, jis pri- 
ėjo prie sustingusio kūno, kuriame kažkada gyveno tyra Liusi 
Ferjer siela. Pasilenkęs pagarbiai pabučiavo jos šaltą kaktą ir 
pakėlęs ranką numovė jos vestuvinį žiedą. 

— Ji nebus palaidota su tuo žiedu!|-— piktai suriaumojo jis 
ir, nespėjus moterims sukelti aliarmo, nušoko laiptais žemyn ir 
dingo. 

Šis įvykis buvo toks keistas ir trumpas, kad budėtojos ir pa- 
čios sunkiai būtų juo patikėjusios ir kitus įtikinusios, jeigu ne 
vienas nenuginčijamas faktas — dingo mažytis auksinis žiedelis, 
ženklinantis jos vestuves. 

Džefersonas Houpas keletą mėnesių slankiojo po kalnus, gy- 
veno keistai it laukinis ir širdyje puoselėjo piktą jį apėmusį kerš- 
to troškimą. Mieste sklido gandai apie paslaptingą būtybę, kuri 
atsėlindavusi ligi miesto pakraščių ir lindėdavusi nuošaliuose 
tarpekliuose. Sykį pro Stendžersono langą įlėkė kulka ir įstrigo 
sienoje, Maždaug per pėdą nuo jo. Kitą kartą, Dreberiui einant 
palei uolą, nuriedėjo didžiulis akmuo, ir jis išvengė baisios mir- 
ties, tik puldamas kniūpsčias ant žemės. Abu jaunieji mormonai 
greit susigaudė, kas kėsinasi į jų gyvybę, ir surengė keletą žy- 
gių į kalnus, tikėdamiesi sučiupti arba nužudyti savo priešą, ta- 
čiau visos išvykos buvo nesėkmingos. Tuomet atsargumo dėlei 
ėmė nebevaikščioti po vieną, juo labiau naktį, o prie namų pa- 
statė sargybą. Tačiau praėjus kuriam laikui, jie atsisakė šių prie- 
monių, nes nieko nebebuvo girdėti apie jų priešininką, ir jie 
vylėsi, kad laikas atšaldė jo keršto troškimą. 

Tačiau greičiau buvo priešingai: laikas tik sustiprino jį. Me- 
džiotojas iš prigimties buvo atkaklus ir nepalenkiamas, begali- 
nis keršto jausmas taip jį užvaldė, kad nebeliko vietos kitoms 
mintims. Tačiau, be kita ko, jis buvo praktiškas žmogus ir greit 
suprato, kad netgi jo geležinis organizmas neišlaikys tokios įtam- 
pos. Gyvenimas po atviru dangumi, sveiko maisto stygius jį iš- 
sekino. Kas įvykdys kerštą, jeigu jis nugaiš it šuo kalnuose? O 
tokia Mirtis neabejotinai jo laukia, jei ir toliau taip gyvens. Jis 
jautė, kad tai bus tik į naudą jo priešams, todėl nenoromis grįžo 
į Nevados rūdynus, tikėdamasis pataisyti sveikatą ir sukaupti 
pinigų, kad galėtų neskursdamas pasiekti savo tikslą. 

Iš pradžių jis tikėjosi išvykti ne ilgiau kaip metams, bet įvai- 
rios nenumatytos aplinkybės sulaikė jį rūdynuose beveik pen- 
kerius metus. Tačiau ir po tokio ilgo laiko jis lygiai taip pat 
jautė jam padarytas nuoskaudas ir taip pat troško keršto kaip 
ir tą atmintiną naktį, kai stovėjo prie Džono Ferjero kapo. Jis 
grįžo į Solt Leik Sitį, pakeitęs išvaizdą ir pasivadinęs kitu vardu. 
Jam nerūpėjo, kas jį ištiks — svarbu tiktai kaip nors įvykdyti 
teisingą bausmę. Bet čia jo laukė blogos naujienos. Prieš keletą 
mėnesių išrinktoji tauta suskilo: kai kurie jaunesnieji bažnyčios 
nariai sukilo prieš seniūnų valdžią. Dėl to dalis nepatenkintųjų 

atsiskyrė nuo mormonų, išvyko iš Jutos ir tapo kitatikiais. Tarp 
jų buvo ir Dreberis su Stendžersonu; kur jie išvyko, niekas neži- 
nojo. Sklido gandai, kad Dreberis sugebėjo didelę savo turto 
dalį parduoti už pinigus ir išvyko kaip turtuolis, o jo draugas 
Stendžersonas buvo palyginti neturtingas. Tačiau niekas neži- 
nojo, kur jie apsigyveno. 

Daugelis net ir pačių pagiežingiausių žmonių, susidūrę su to- 
kiomis kliūtimis, būtų atsisakę keršto, bet Džefersonas Houpas 
nė akimirkos nesusvyravo. Kad ir ne kažin ką turėdamas, užsi- 
dirbdamas pragyvenimui kaip išmanydamas, jis keliavo po visas 
Jungtines Valstijas iš miesto į miestą, ieškodamas savo priešų. 
Ėjo metai po metų, jau ir juodi Houpo plaukai pražilo, o jis tarsi 
šuo skalikas vis. keliavo ir keliavo, sutelkęs mintis į vienintelį . 
tikslą, kuriam paskyrė savo gyvenimą. Pagaliau jo užsispyrimas 
buvo patenkintas. Kartą pažvelgęs pro langą, jis pamatė tik vie- 
ną veidą ir suprato, kad Klivlende, Ohajo valstijoje, gyvena 
žmonės, kuriuos jis tiek laiko persekiojo. Jis grįžo į savo skur- 
džią buveinę ir buvo jau visiškai parengęs keršto planą. Tačiau 
atsitiko taip, kad Dreberis, žvelgdamas pro langą, atpažino gat- 
vėje slankiojantį valkatą ir išskaitė jo akyse Mirties grėsmę. 
Kartu su Stendžersonuų, kuris dabar jau buvo jo asmeninis sek- 
retorius, jis nuskubėjo pas taikos teisėją ir pareiškė, kad į jų 
gyvybę iš pavydo ir neapykantos kėsinasi vienas senas varžo- 
vas. Tą vakarą Džefersoną Houpą suėmė ir išlaikė keletą savai- 
čių kalėjime, nes neatsirado, kas už jį laiduotų. Kai pagaliau buvo 
išleistas, sužinojo tik tiek, kad Dreberio namas jau tuščias, o jis 
pats su sekretoriumi išvyko į Europą. 

Keršytojas vėl pametė jų pėdsakus, bet nenumaldoma neapy- 
kanta skatino persekioti toliau. Tačiau tam reikėjo pinigų, ir jis 
kurį laiką turėjo dirbti taupydamas kiekvieną dolerį būsimai 
kelionei. Pagaliau surinkęs tiek, Kad šiaip taip pragyventų, jis 
išvyko į Europą ir, vargais negalais versdamasis, vijosi savo 
priešus iš miesto į miestą, tačiau niekaip negalėjo jų sučiupti. 
Kai jis pasiekė Sankt Peterburgą, jie jau buvo iškeliavę į Pary- 
žių; kai nuskubėjo tenai, sužinojo, kad jie ką tik išvyko į Ko- 
penhagą. Į Danijos sostinę jis taip pat keliomis dienomis pavė- 
lavo, nes jie jau buvo iškeliavę į Londoną; pagaliau čia juos ir 
užklupo. O kas tenai įvyko, geriausiai galima sužinoti iš paties 
senojo medžiotojo pasakojimo, užrašyto daktaro Votsono dieno- 
raštyje, kuriam mes ir taip jau esame skolingi. 


9. Užsak. Nr. 3918. 129 


XIII skyrius 
DAKTARO DŽONO VOTSONO PRISIMINIMŲ TESINYS 


Mūsų belaisvio įnirtingas priešinimasis, matyt, nereiškė, kad 
jis Žiauriai neapkenčia Mūsų, nes vos tik pasijuto esąs bejėgis, 
jis maloniai nusišypsojo ir pareiškė viliąsis, kad per tas grum- 
tynes nė vieno iš mūsų neužgavo. 

— Jūs tikriausiai mane nuvešite į policijos nuovadą, — pasa- 
kė jis Šerlokui Holmsui.— Mano kebas stovi prie durų. Jei atri- 
šite Man kojas, aš nueisiu pats. Mane ne taip lengva pakelti, da- 
bar esu sunkesnis negu anksčiau. 

Gregsonas ir Lestreidas susižvalgė, turbūt manydami, kad tai 
pernelyg įžūlus pasiūlymas, bet Holmsas, patikėjęs belaisvio. žo- 
džiais, atrišo rankšluostį, Kuriuo buvome surišę jo kojų riešus. 
Jis atsistojo, išskėtė kojas, tarsi norėdamas pasitikrinti, ar jos 
tikrai išlaisvintos. Prisimenu, žvelgdamas į jį, pamaniau, jog re- 
tai kada buvo tekę matyti tvirtesnio sudėjimo žmogų; o jo tam- 
siame, nuo saulės įdegusiame veide atsispindėję ryžtas ir ener- 
gija buvo tokie pat grėsmingi kaip ir jo fizinė jėga. 

— Jeigu kartais šiuo metu laisva policijos viršininko vieta, 
tai už jus geresnio Žmogaus nėra,— tarė jis, žvelgdamas į mano 
kaimyną su neslepiamu pasigėrėjimu.— Tiesiog neįtikėtina, kaip 
jūs mane susekėte. 

— Būtų gerai, jeigu ir judu važiuotumėte drauge, — tarė Holm- 
sas, kreipdamasis į abu seklius. 

:— Aš jus nuvešiu, — tarė Lestreidas, 

— Gerai! O Gregsonas tegul sėda su manimi į vidų. Jūs taip 
pat, daktare. Juk jūs domitės šita byla, taigi važiuojam drauge 
su Mumis. 

Aš mielai sutikau, ir Mes visi nulipome žemyn. Mūsų belais- 
vis nė nebandė pabėgti ir ramiai įsėdo į savo kebą, o mes suli- 
pome iš paskos. Lestreidas atsisėdo ant pasostės, sudrožė arkliui 
botagu ir beregint nugabeno mus į nuovadą. Buvome įvesti į 
mažą kambarėlį, ir policijos inspektorius užrašė mūsų belaisvio 
pavardę bei pavardes tų žmonių, kurių nužudymu jis buvo kal- 
tinamas. Bejausmis išblyškusiu veidu policininkas savo pareigas 
atliko mechaniškai ir abejingai. 

— Suimtasis bus apklaustas teisėjų per savaitę, — tarė jis.— 
O dabar, pone Džefersonai Houpai, ar jūs norite ką nors pasa- 

kyti? Perspėju, kad visi jūsų žodžiai bus užrašyti ir gali būti nu- 
kreipti prieš jus. | 

— Aš noriu labai daug pasakyti, — lėtai tarė mūsų belaisvis.— 
Noriu papasakoti tiems džentelmenams viską. 

— Ar ne geriau būtų papasakoti teisme? — paklausė inspek- 
torius. 

— Galbūt aš neišgyvensiu ligi teismo,-- atsakė jis — Neišsi- 
gąskite. Aš neketinu žudytis. Ar jūs daktaras? — paklausė jis, 
žvelgdamas į mane rimtomis juodomis akimis. 

— Taip, — atsakiau. 

— Tuomet uždėkite čionai savo plaštaką, — nusišypsojo jis, 
pakeldamas surakintas rankas prie krūtinės. 

Aš taip ir padariau ir iškart pajutau nelygų, stiprų plakimą. 
Jo krūtinės ląsta virpėjo ir drebėjo tarsi netvirtas pastatas, ku- 
riame veikė galinga mašina. Visiems nutilus, išgirdau ten pat 
duslų ūžesį ir šniokštimą. 

— Nagi, — sušukau.— jūs turit aortos aneurizmą! 

„— Tikrai taip, — ramiai tarė jis.— Praėjusią savaitę buvau pas 
gydytoją, ir jis pasakė, kad po keleto dienų ji sprogs. Ji blogėja 
jau metai iš metų. Pakenkė gyvenimas po atviru dangumi Solt 
Leiko kalnuose ir menkas maistas. Savo darbą aš atlikau, ir da- 
bar nebesvarbu, kada atsisveikinsiu su šiuo pasauliu. Tačiau tu- 
Iiu papasakoti, kaip viskas įvyko. Nenoriu, kad mane laikytų 
paprasčiausiu galvažudžiu. 

Inspektorius ir abu sekliai greitosiomis pasitarė, ar galima 
jam leisti viską pasakoti. | 

— Kaip jūs manote, daktare, ar padėtis iš tikrųjų pavojin- 
ga — paklausė inspektorius. 

— Be abejo, pavojinga, — atsakiau. 

— Tuomet mūsų pareiga teisingumo labui išklausyti jo paro- 
dymus, —tarė inspektorius.— Jums, sere, leidžiama viską papa- 
sakoti, tačiau dar kartą perspėju, kad viskas bus protokoluoja- 
ma. 

— Jei leisite, aš atsisėsiu— tarė areštuotasis, sėsdamas ant 
kėdės.— Dėl tos aneurizmos aš labai greit pavargstu, o tos vel- 
tynės prieš pusvalandį dar labiau pakenkė. Mano valandos jau 
suskaitytos, ir aš nesirengiu meluoti. Kiekvienas mano žodis — 
gryna teisybė, o kaip jūs tai vertinsite, man visiškai nesvarbu. 

Tardamas šiuos žodžius, Džefersonas Houpas atsilošė į kėdės 
atkaltę ir pradėjo savo nepaprastą pasakojimą. Jis kalbėjo ra- 

'Mmiai, nuosekliai, tarsi būtų pasakojęs apie paprasčiausius daly- 
kus. Garantuoju, jog čia pateiktas pasakojimas yra visiškai tiks- 
lus, nes man pasisekė gauti Lestreido užrašus, o jis suimtojo 
parodymus užrašė žodis į žodį. 

— Jums ne taip svarbu patirti, kodėl aš taip neapkenčiau tų 
individų, — tarė jis— Užtenka žinoti, jog jie kalti dėl dviejų 
žmonių — tėvo ir dukters — mirties ir todėl turėjo užmokėti 
savo gyvybe. Praėjus tiek laiko nuo jų įvykdyto nusikaltimo, man 
nebebuvo galimybės patraukti juos į teismą. Tačiau aš žinojau, 
jog jie kalti, ir nutariau pats būti jų teisėju, prisiekusiaisiais ir 
budeliu. Ir jūs Mano vietoje būtumėt taip pasielgę, jei esat tikri 
vyrai. 

Mergaitė, apie kurią kalbėjau, prieš dvidešimt metų turėjo 
už manęs ištekėti. Ji buvo prievarta išleista už to Dreberio ir 
mirė iš sielvarto. Aš numoviau nuo velionės piršto vestuvių žie- 
dą ir prisiekiau, kad mirdamas jis regės šį žiedą ir paskutinę 
akimirką prisimins nusikaltimą, dėl kurio buvo nubaustas. Aš 
nešiojausi šį žiedą su savimi ir persekiojau Dreberį bei jo bendrą 
abiejuose žemynuose, kol galiausiai juos sučiupau. Jie tikė- 
„josi Mane išsekinti, bet nepavyko. Jei aš mirsiu rytoj, o tai labai 
panašu, mirsiu žinodamas, kad savo darbą šiame pasaulyje at- 
likau, ir gerai atlikau. Jie žuvo nuo mano rankos. O daugiau aš 
nieko nebesitikiu ir nieko nebetrokštu. 

Jie buvo turtingi, o aš — skurdžius, todėl man buvo neleng- 
va juos persekioti. Kai atvykau į Londoną, mano kišenėje švil- 
'pavo vėjai, ir supratau, jog turiu kaip nors užsidirbti pragyve- 
nimui. Vadelėti ir jodinėti man taip pat įprasta kaip ir vaikš- 
čioti, taigi aš kreipiausi į kebų nuomojimo įstaigą ir greit gavau 
darbo. Kiekvieną savaitę turėdavau atiduoti savininkui tam tikrą 
sumą, o visa, kas būdavo viršaus, priklausė man. Žinoma, daž- 
niausiai likdavo ne kažin kas, bet šiaip taip galėjau sudurti galą 
su galu. Sunkiausia būdavo surasti kelią, nes, man regis, tokio 
klaidaus miesto kaip Londonas niekur pasaulyje nėra. Tačiau 
aš turėjau miesto planą ir, kai įsidėmėjau pagrindinius viešbu- 
čius ir geležinkelio stotis, viskas sekėsi gerai. 

Aš ne iš karto nustačiau, kur šiedu džentelmenai gyvena, 
bet vis klausinėdamas ir klausinėdamas galiausiai juos užtikau. 
Jie buvo apsistoję viename pensione Kembervilyje, kitoje upės 
pusėje. Kai suradau juos, žinojau, kad jie mano rankose. Buvau 
užsiauginęs barzdą, taigi manęs atpažinti jie negalėjo. Nutariau 

sekioti paskui, kol pasitaikys tinkama proga. Pasiryžau dabar 
nebeleisti jiems nuo manęs pasprukti. 

Vis dėlto jie ketino bet kada pasprukti. Londone aš visur 
lipdavau jiems ant kulnų. Kartais važiuodavau paskui jūos su 
kebu, kartais pėsčias, bet geriau būdavo važiuotam, nes tada jie 
negalėdavo pasprukti nuo manęs. Dabar uždarbiavau tik anksti 
rytą arba vėlai naktį ir, žinoma, įsiskolinau savo darbdaviui. Ta- 
Čiau dėl to nesirūpinau, svarbiausia, kad tik tie Žmonės neištrūk- 
tų iš Mano rankų. 

Bet jie buvo labai gudrūs. Matyt, jautė, kad juos gali sekti, 
nes niekada nevaikščiodavo po vieną, o sutemus apskritai ne- 
išeidavo. Dvi savaites aš važinėjau paskui juos, bet niekada ne- 
mačiau -jų vaikštant atskirai. Dreberis dažnai pasigerdavo, bet 
Stendžersonas visą laiką buvo budrus. Aš stebėjau juos vėlai ir 
anksti, bet tinkamos progos vis nepasitaikydavo; tačiau nenu- 
leidau rankų, nes kažkas man sakė, jog tuoj išmuš mano valan- 
da. Bijojau tik vieno — kad gali sprogti tas daikčiukas krūtinėje, 
o tada Mano darbas liktų neįvykdytas. 

Pagaliau vieną vakarą, važiuodamas Torki Terasu,— taip va- 
dinosi gatvė, kur jie gyveno, — pamačiau, kad prie jų durų pri- 
važiavo kebas. Netrukus buvo išnešti lagaminai, o paskui išėjo 
Dreberis su Stendžersonu ir išvažiavo. Aš uždrožiau arkliui bo- 
tagu ir leidausi jiems pavymui labai nerimaudamas, nes baimi- 
nausi, kad jie kažkur vėl išvyksta. Jie išlipo Justono geležinke- 
lio stotyje, 0 aš, paprašęs berniuką pasaugoti mano arklį, nu- 
sekiau paskui juos į peroną. Jie paklausė, kada išeina traukinys 
į Liverpulį, ir budėtojas atsakė, jog vienas ką tik išėjo, o kitas 
bus tik po keleto valandų. Stendžersonas, rodos, buvo dėl to 
nepatenkintas, o Dreberis net apsidžiaugė. Keleivių bruzdesy aš 
prislinkau taip arti, kad girdėjau kiekvieną jų žodį. Dreberis pa- 
sakė turįs atlikti dar kažkokį nedidelį reikalą ir, jeigu Stendžer- 
sonas čia jo palauks, jis greit grįšiąs. Jo bendrakeleivis paprieš- 
taravo ir priminė, kad jie pasižadėję niekada nesiskirti. Drebe- 
Tris pareiškė, kad reikalas labai delikatus ir jis turįs eiti vienas. 
Neišgirdau, ką pasakė Stendžersonas, tačiau Dreberis pratrūko 
keiktis ir priminė, kad Stendžersonas esąs tik jo apmokamas tar- 
nas ir neturįs teisės jam nurodinėti. Sekretorius, matyt, pamanė, 
kad neverta ginčytis, ir tiktai susitarė su Dreberiu, jog jeigu šis 
pavėluos į paskutinį traukinį, tai suras jį privačiame „Holidei“ 

viešbutyje. Dreberis atsakė, jog grįš dar prieš vienuoliktą, ir 
išėjo iš stoties. 

Pagaliau atėjo ilgai lauktoji valanda. Priešai buvo mano ran- 
kose. Dviese jie dar galėjo vienas kitą apginti, tačiau pavieniui 
visiškai priklausė nuo mano valios. Aš, žinoma, neveikiau neap- 
galvotai. Jau turėjau sudaręs planą. -Kerštas neteikia malonumo, 
jei nusikaltėlis nesupras, kas pakėlė prieš jį ranką ir kodėl atėjo 
bausmės valanda. Mano planas buvo taip sudarytas, kad privers- 
čiau žmogų, padariusį Man bloga, suprasti, jog jis gauna atpildą 
už seną nuodėmę. Taip atsitiko, kad prieš keletą dienų vienas 
džentelmenas, kuris prižiūrėdavo tuščius namus Brikston Roude, 
mano kebe pametė vieno iš jų raktą. Tą patį vakarą jis pasi- 
gedo rakto, ir aš jį grąžinau, bet per tą laiką pasidariau jo ko- 
piją ir pasidirbdinau kitą tokį pat. Dabar jau turėjau bent vieną 
vietą šiame didžiuliame mieste, kur buvau tikras, jog man niekas 
nesutrukdys. Sunkiausia problema, kurią dabar turėjau išspręsti, 
buvo ta, kaip į šį namą atsivilioti Dreberį. 

Eidamas gatve, Dreberis užsuko į vieną, paskui į kitą smuk- 
lę; pastarojoje užtruko beveik pusvalandį. Iš ten išėjo svyruo- 
damas — matyt, buvo gerokai paėmęs. Prieš mane stovėjo ke- 
bas, ir jis įsėdo į jį. Aš važiavau iš paskos taip arti, kad mano 
arklio snukis beveik lietė priešakinio kebo užpakalį. Mes per- 
važiavome Vaterlo tiltą ir dardėjome ištisas mylias Londono gat- 
vėmis, kol pagaliau, mano nuostabai, vėl atsidūrėme prie to na- 
mo, kur jis anksčiau buvo apsistojęs. Ko jis ten grįžo — netu- 
rėjau jokio supratimo. Bet aš taip pat privažiavau artyn ir su- 
stojau per kokį jardą nuo namo. Jis įėjo į vidų, o kebas nuva- 
žiavo. Prašom duoti man stiklinę vandens, man gerklė išdžiūvo 
bekalbant. 

Aš padaviau jam stiklinę vandens, ir jis išgėrė ją ligi dug- 
no. 

— Dabar geriau, —tarė jis— Taigi aš pralaukiau gal kokį 
ketvirtį valandos ir staiga išgirdau triukšmą, tarsi viduje kas 
nors būtų ėję grumtynių. Paskui atsilapojo durys, ir pasirodė du 
žmonės: vienas buvo Dreberis, o kitas — kažkoks Man lig šiol 
nematytas jaunuolis. Jis tempė Dreberį už apykaklės ir nuo laip- 
tų viršaus taip jam niūktelėjo ir spyrė, kad tas kūlvirsčiais nu- 
sirito beveik ligi gatvės vidurio. „Niekšas! — suriko jis, grū- 
modamas lazda— Aš tau parodysiu, kaip užgaulioti dorą mer- 
gaitę." Jis buvo taip įsikarščiavęs, kad, man regis, būtų pribai- 

gęs Dreberį savo pagaliu, tiktai šitas bailys leidosi bėgti gatve, 
kiek neša kojos. Nubėgęs ligi kampo, pašaukė mane ir įšoko i 
kebą. „Į privatų „„Holidei“ viešbutį!“ — sušuko jis. 

Kai jis atsidūrė mano kebe, širdis man ėmė taip sindkiiai 
plakti iš džiaugsmo, jog pabūgau, kad šią paskutinę akimirką ta 
aneurizma manęs nepribaigtų. Važiavau lėtai, galvodamas, ką 
toliau daryti. Galėjau nuvežti jį už miesto ir kokiame nors nuo- 
šaliame laukelyje su juo paskutinį kartą pasikalbėti. Jau beveik 
buvau nutaręs taip ir padaryti, bet jis pats atėjo man į pagalbą. 
Matyt, jam vėl užėjo noras išgerti, ir jis paliepė man sustoti 
prie kažkokios užeigos. Įsakęs palaukti, įėjo vidun ir išbuvo 
ligi pat uždarymo, o kai išėjo, supratau, kad dabar viskas Mano 
rankose. | 

Nemanykit, kad aš norėjau jį užmušti, ir tiek. Žinoma, tai 
būtų buvę visiškai teisinga, bet man širdis neleido taip padaryti. 
Jau seniai buvau nusprendes, jog leisiu jam pažaisti gyvybe, jei 
to pageidaus. Tarp daugybės darbų, kuriais verčiausi keliauda- 
mas po Ameriką, sykį man teko būti prižiūrėtoju ir valytoju 
„vieno Niujorko koledžo laboratorijoje. Kartą profesorius ten 
skaitė paskaitą apie nuodus ir parodė studentams, kaip jis sakė, 
kažkokį alkaloidą, gautą iš nuodų, kuriais Pietų Amerikoje už- 
nuodijamos strėlės. Jis esąs toks stiprus, kad nuo menkiausio 
trupinėlio iškart mirštama. Aš nusižiūrėjau stiklainį, kuriame 
laikomas šis preparatas, ir, kai visi išsivaikščiojo, truputį pasi- 
ėmiau sau. Esu neblogas vaistininkas, taigi iš to alkaloido pasi- 
dariau mažų tirpstančių piliulių, kiekvieną piliulę įdėjau į dė- 
žutę kartu su panašia, bet neužnuodyta piliule. Nusprendžiau, 
kad, atėjus laikui, mano ponai turės išsitraukti vieną piliulę iš 
tokios dėžutės, o aš prarysiu tą, kuri liks. Nuodai tikrai pribaigs, 
ir bus mažiau triukšmo, negu šaunant per skepetaitę. Nuo to 
laiko visada nešiojausi dėžutes su piliulėmis, ir pagaliau atėjo 
laikas jomis pasinaudoti. 

Jau buvo po vidurnakčio, beveik pirma valanda; naktis pa- 
sitaikė bjauri ir tamsi, pūtė stiprus vėjas, ir lijo kaip iš kibiro. 
Nors lauke buvo nejauku, aš jaučiausi smagiai — taip smagiai, 
kad galėjau šaukti iš džiaugsmo. Jeigu kuris nors iš jūsų, džen- 
telmenai, troškote kokio nors daikto, tik apie jį galvojote ištisus 
dvidešimt metų ir staiga pamatėte, kad jis ranka pasiekiamas, 
tuomet jūs galite suprasti mano jausmus. Aš- užsidegiau. cigarą 
ir patraukiau dūmą, norėdamas truputį nusiraminti, bet mano 


135 


rankos drebėjo, o smilkiniai tvinksėjo iš susijaudinimo. Važiuo- 
damas mačiau, kaip iš tamsos į mane žvelgia ir man šypsosi se- 
nasis Džonas Ferjeras ir mieloji Liusi taip aiškiai, kaip dabar 
jus Matau šiame kambaryje. Visą kelią jie buvo prieš mane — 
vienas iš vienos, kitas iš kitos arklio pusės, kol sustojau prie na- 
mo Brikston Roude. | 

Aplink nebuvo matyti nė gyvos dvasios, nebuvo girdėti jokio 
garso, tik lietaus lašėjimas. Pažvelgęs į kebo vidų, pamačiau, 
kad Dreberis susirietęs miega girto miegu. Papurčiau jį už ran- 
kos ir pasakiau: „Laikas išlipti“. Jis atsakė: „Gerai, vežike“. 

Matyt, jis pamanė, kad atvažiavome prie viešbučio, kurį bu- 
vo nurodęs, nes, netaręs nė žodžio, išlipo iš kebo ir nusivilko 
per sodą. Aš turėjau jį prilaikyti, kad nepargriūtų, nes jis vis 
dar "buvo Neišsipagiriojęs. Kai priėjome prie durų, aš atidariau 
jas ir įleidau jį į priekinį kambarį. Prisiekiu jums, kad tėvas ir 
duktė visą laiką ėjo prieš mus. 

„Velniškai tamsu“ — pasakė jis, trepsėdamas vietoje, 

„Tuoj uždegsiu šviesą, — tariau aš ir, brūkštelėjęs degtuką, 
prikišau jį prie žvakės, kurią buvau atsinešęs.— Na, Inokai Dre- 
beri,— tęsiau atsigręždamas į jį ir pakeldamas šviesą sau prie 
veido, — kas aš esu?“ 

Jis valandėlę spoksojo į mane blausiomis, girtomis akimis, o 
paskui jose pasirodė siaubas, veidas išsikreipė — jis mane at- 
pažino. Išbalęs it numirėlis atšlijo atgal, ėmė kalenti dantimis, o 
kaktą išpylė prakaitas. Pamatęs tai, aš atsirėmiau į duris ir gar- 
siai nusijuokiau. Aš visada žinojau, kad kerštas bus saldus, bet 
nesitikėjau, jog Mano sielą apims tokia palaima. 

„Tu, šunsnuki! — sušukau— Aš vijausi tave nuo Solt Leik 
Sičio ligi Sankt Peterburgo, o tu visada pasprukdavai. Pagaliau 
tavo kelionėms atėjo galas, nes arba tu, arba aš rytoj nebeišvy- 
sime tekančios saulės.“ 

Man kalbant, jis traukėsi vis tolyn nuo manęs, ir iš jo veido 
buvo matyti jį manant, kad aš išprotėjau. Taip tuo metu iš tik- 
Tųjų ir buvo. Smilkiniuose tarsi kūju kažkas daužė, ir Maniau, 
jog mane ištiks koks nors priepuolis, bet iš nosies pliūptelėjo 
kraujas, ir man pasidarė geriau. 

„Na ką, ar prisimeni Liusi Ferjer? — sušukau užrakindamas 
duris ir prieš akis vartydamas raktą.— Bausmė ilgai ėjo, bet pa- 
galiau tave užklupo." | 

Mačiau, kaip iš baimės drebėjo jo lūpos. Jis būtų maldavęs 
pasigailėti, bet žinojo, jog tai beprasmiška, 

„Nejaugi tu mane nužudysi?“ — pralemeno jis. 

„Tai ne nužudymas, — atsakiau.— Argi pribaigti pasiutusį šu- 
nį reiškia jį nužudyti? Ar tu pagailėjai Mano vargšės mylimosios, 
kai atplėšei ją nuo užmušto tėvo ir nutempei į savo prakeiktą 
begėdišką haremą?“ 

„Ne aš užmušiau jos tėvą!“ — sušuko jis. 

„Bet tu sudraskei jai širdį! — surikau pakišdamas jam dėžu- 
tę.— Tegul visagalis Dievas bus mūsų teisėjas. Paimk ir nuryk. 
Vienoje piliulėje — mirtis, kitoje — gyvybė. Aš nurysiu tą, kuri 
liks. Tuomet pamatysiu, ar yra šioje žemėje teisybė, ar viskas — 
"tik atsitiktinumas.“ 

Iš baimės susigūžęs, jis sušuko .it paklaikęs ir maldavo pasi- 
gailėti, bet aš išsitraukiau peilį, prikišau jam prie gerklės, ir 
galiausiai jis pakluso. Aš nurijau kitą piliulę, ir valandėlę mudu 
stovėjome tylėdami vienas prieš kitą, laukdami, kuris liks gy- 
vas ir kuris mirs. Niekada nepamiršiu jo veido išraiškos, kai, 
"pajutęs pirmuosius skausmus, jis suprato, jog pradėjo veikti nuo- 
dai. Aš nusikvatojau ir pakėliau jam prie akių Liusi žiedą. Tai 
buvo tik akimirka, nes alkaloidas veikia labai greit. Skausmo 
konvulsijos iškreipė jam veidą, jis išmetė rankas į priekį, susvy- 
ravo, aiktelėjo kimiu balsu ir sunkiai susmuko ant grindų. Aš 
koja apverčiau jį ant nugaros ir padėjau ranką jam ant širdies. 
Ji nebeplakė, Jis buvo miręs! 

Man iš nosies tekėjo kraujas, bet nekreipiau dėmesio. Ne- 
žinau, kodėl man šovė į galvą tuo krauju užrašyti ant sienos. 
Galbūt iš gryno išdykumo, kad suklaidinčiau policiją — širdyje 
buvo taip lengva ir smagu. Prisiminiau, Niujorke buvo rastas 
vokiečio lavonas, o ant jo užrašyta „,„RACHE'; laikraščiai rašė, 
kad tai kažkokios slaptos bendrijos darbas. Pamaniau, jog tai, 
kas apstulbino Niujorką, apstulbins ir Londono gyventojus, taigi 
padažiau pirštą į kraują ir užrašiau aiškiai matomoje vietoje ant 
sienos. Tuomet grįžau prie savo kebo: aplink nieko nesimatė, o 
naktis tebebuvo tokia pat bjauri. Kiek pavažiavęs įkišau ranką 
į kišenę, kur visada laikiau Liusi žiedą, ir pamačiau, kad jo ten 
nebėra. Aš buvau pritrenktas — juk tai vienintelis jos atmini> 
mo ženklas. Pamanęs, kad jis iškrito, kai pasilenkiau prie Dre- 
berio lavono, grįžau atgal ir, palikęs kebą skersgatvyje, drąsiai 

nužingsniavau prie namo — buvau pasiryžęs dėl visko rizikuoti, 
kad tik neprarasčiau žiedo. 

Atėjęs prie namo, pakliuvau tiesiai į policininko rankas, ir. 
man pasisekė išvengti jo įtarimo tik dėl to, kad apsimečiau, jog 
esu girtas kaip žemė. 

Štai kaip Inokas Dreberis gavo galą. Man beliko tiktai tą 
patį padaryti Stendžersonui ir atsiskaityti su juo už Džoną Fer- 
jerą. Žinojau, kad jis apsistojęs privačiamė „Holidei“ viešbutyje, 
todėl visą dieną slankiojau aplink, tačiau jis neišėjo laukan. Ma- 
nau, kad jis kažką įtarė, kai Dreberis nebepasirodė. Tas Sten- 
džersonas buvo gudrus ir visada saugojosi. Jei jis manė, jog 
išvengs Manęs sėdėdamas viešbutyje, tai labai apsiriko. Greit su- 
žinojau jo kambario langą ir kitą rytą, pasinaudodamas kopė- 
čiomis, gulėjusiomis už viešbučio, ;vos pradėjus švisti, įlipau į 
jo kambarį. Pažadinęs jį, pasakiau, kad atėjo valanda atsiteisti 
už gyvybę, kurią jis atėmė prieš daugelį metų. Papasakojau jam 
apie Dreberio mirtį ir daviau pasirinkti vieną iš dviejų piliulių. 
Užuot pasinaudojęs galimybe išgelbėti savo gyvybę, jis šoko iš 
lovos ir griebė man už gerklės. Gindamasis aš dūriau peiliu jam 
tiesiai į širdį. Kiekvienu atveju būtų buvę tas pat, nes Apvaiz- 
da nebūtų leidusi jo prasikaltusiai rankai paimti neužnuodytą 
piliulę. 

Gerai, kad man nebedaug ką reikia papasakoti, nes aš visiš- 
kai nusivariau. Keletą dienų dar vežiojau keleivius, tikėdamasis 
kiek nors užsidirbti, kad galėčiau grįžti Amerikon. O šiandien, 
ar čia vežikas, vardu Džefersonas Houpas, ir pasakė, kad vienas 
džentelmenas jį prašo atvažiuoti į Beikerio gatvę, Nr. 221 b. Nie- 
ko neįtardamas, aš ir atvažiavau, 0 čia tas jaunuolis ėmė ir už- 
dėjo man antrankius, ir dar taip vikriai spragtelėjo, kad nė ne- 
pamačiau. Štai ir visa mano istorija, džentelmenai. Galite mane 
laikyti žŽmogžudžiu, bet iš tikrųjų aš esu toks pat teisingumo 
vykdytojas kaip ir jūs. g 

Pasakojimas buvo toks intriguojantis, o jis kalbėjo taip iš- 
raiškingai, kad mes klausėmės sulaikę kvapą ir nepratardami 
nė žodžio. Net profesionalūs sekliai, blasė * visokiausių nusikal- 
timų, ir tie, rodos, su dideliu dėmesiu klausėsi Houpo istorijos. 
Kai jis nutilo, mes kurį laiką nieko nekalbėjome, ir buvo gir- 


* Persišotinę (pranc). 

dėti tik Lestreido pieštuko krebždėjimas — jis baigė stenogra- 
fuoti. 

— Norėčiau sužinoti dar vieną dalyką,— tarė pagaliau Holm- 
sas.— Kas gi tas jūsų bendras, atėjęs pasiimti žiedo, apie kurį 
"buvau paskelbęs. | 

— Aš galiu atskleisti savo paslaptis — tarė jis— bet kitiems 
nemalonumų nedarysiu. Perskaitęs jūsų skelbimą, pamaniau, kad 
tai arba spąstai, arba tikrai mano žiedas. Mano draugas pasisiūlė 
nueiti ir patikrinti. Manau, jog nepaneigsite, kad jis puikiai su- 
vaidino. 

— Be jokios abejonės, — nuoširdžiai tarė Holmsas. 

— Na, o dabar, džentelmenai, — rimtai pasakė inspektorius, — 
reikia atlikti visus įstatymų formalumus. Ketvirtadienį suimtasis 
stos prieš teismą, ir jūs taip pat turėsite dalyvauti. | 

Taip taręs, jis paskambino, ir du sargybiniai išvedė Houpą, 
o Mudu su draugu išėjome iš nuovados ir pasiėmę kebą grįžome 
į Beikerio gatvę. | 

*š 


XIV skyrius 

Mums visiems buvo pasakyta, jog ketvirtadienį turime atvyk- 
ti į teismą, bet, atėjus tai dienai, mūsų parodymų nebereikėjo. 
Bylą perėmė aukščiausiasis teisėjas, ir Džefersonas Houpas tu- 
rėjo stoti prieš tribunolą, kur būtų buvęs patvirtintas griežtas 
teismo nuosprendis. Naktį po suėmimo jo aneurizma sprogo, ir 
rytą jis buvo rastas vienutėje ant grindų su palaiminga šypse- 
na veide, tarsi mirties valandą prisiminė, jog gyvenimas praėjo 
ne veltui ir jis gerai atliko savo darbą. 

— Gregsonas ir Lestreidas pasius sužinojęs, kad jis mirė, — 
pasakė Holmsas, kai vakare šnekučiavomės.— Jų viltys išsirek- 
lamuoti nuėjo vėjais. 

— Man regis, jie Mažai prisidėjo prie to, kad jis būtų suim- 
tas, — pasakiau aš. 

— Šiame pasaulyje visai nesvarbu, ką padarei, — su kartėliu. 
ištarė mano kaimynas.— Svarbiausia — įtikinti žmones, kad tu. 
tai padarei. Bet tiek to,— tęsė jis po pauzės jau linksmiau, — aš 
nė už ką nebūčiau praleidęs progos tirti šią bylą. Įdomesnės ne- 
prisimenu. Nors ji paprasta, bet kai ko ir iš jos galima pasimo- 

— Paprasta? — sušukau aš. 

— Be abejo, kitaip jos nepavadinsi — nusišypsojo Holmsas iš 
mano nuostabos.— Ir štai kur įrodymas, jog ji paprasta: per tris 
dienas aš be jokios pagalbos, remdamasis elementariausiomis iš- 
vadomis, suėmiau nusikaltėlį. 

— Taip, iš tikrųjų, — tariau aš. 

— Jau kartą jums aiškinau, kad tai, kas nepaprasta, grei- 
čiau mums padeda, negu kliudo. Sprendžiant tokią problemą, 
labai svarbu samprotauti retrospektyviai. Tai ypač vertingas su- 
gebėjimas, ir visiškai nesunku jį išlavinti, bet žmonės kažkodėl 
juo beveik nesinaudoja. Kasdieniame gyvenime kur kas nau- 
dingiau mąstyti į priekį, taigi anas būdas yra nevertinamas. Iš 
penkiasdešimties žmonių tik vienas mąsto analitiškai, kiti — sin- 
tetiškai. | 

— Prisipažinsiu — tariau,— kad nevisiškai jus suprantu, 

— Aš to ir nesitikėjau. Pamėginsiu išdėstyti aiškiau. Apibū- 
dinus įvykių eigą, daugumas žmonių pasakys, kokie bus rezulta- 
tai. Jie gali mintyse sugretinti tuos įvykius ir padaryti išvadą, 
kas bus toliau. Tačiau labai maža žmonių, žinančių rezultatą, su- 
geba vien tik samprotaudami atsekti, kokie įvykiai buvo to re- 
zultato priežastis. Šitą sugebėjimą aš kaip tik ir vadinu retro- 
spektyviu arba analitiniu mąstymu. 

— Suprantu, — atsakiau. | 

— Šis atvejis kaip tik ir yra toks, kai rezultatas buvo žino- 
mas, o visa kita reikėjo pačiam ištirti. Dabar pabandysiu jums 
parodyti, kokia buvo mano samprotavimų eiga. Pradėsiu iš pra- 
-džių. Jūs žinote, kad aš atėjau prie namo pėsčias, neturėdamas 
jokių išankstinių Minčių. Suprantama, jog pirmiausia apžiūrėjau 
kelią ir ten, kaip jums jau aiškinau, pamačiau aiškius kebo pėd- 
sakus. Iš apklausos įsitikinau, jog kebas pravažiavo naktį. Kad 
tai nuomojamas kebas, o ne asmeninė karieta, buvo matyti iš 
siauro vėžių pločio. Paprastas Londono kebas kur kas siaures- 
nis negu kokio džentelmeno fajetonas. 

Tai buvo pirmas laimėjimas. Tuomet aš lėtai nužingsniavau 
sodo takeliu, kuris buvo molingas, vadinasi, jame gerai įsispau- 
džia žymės. Jums, be abejo, tas takelis atrodė tik kaip juosta 
sutrypto purvo, bet mano įgudusioms akims kiekvienas jo pa- 
viršiuje esantis įspaudas turėjo reikšmę. Kriminalistikoje nėra 
kito tokio svarbaus ir taip ignoruojamo dalyko, kaip menas iš- 
skaityti pėdas. Laimė, kad visada tam skyriau daug dėmesio, o 

ilga praktika tapo tarsi antruoju prigimimu. Aš pamačiau giliai 
įmintas policininkų pėdas, bet pastebėjau ir dviejų vyrų, anks- 
čiau už juos praėjusių sodu, pėdsakus. Nustatyti, kad jie praėjo 
anksčiau, nesunku, nes vietomis jų pėdų nelikę nė žymės: po- 
licininkai jas sumindė. Taip aš nustačiau antrąją grandį: naktį 
buvo atvykę du asmenys — vienas, sprendžiant iš žingsnio il- 
gio,. labai aukštas, o kitas, Matyt, elegantiškai apsirengęs, nes 
jo batų pėdos nedidelės ir dailios. | 

Įėjus į namą, šios mano išvados pasitvirtino. Prieš mane gu- 
lėjo dailiais batais apsiavęs vyriškis. Vadinas, žudikas buvo aukš- 
tasis, jeigu tai išties žmogžudystė. Numirėlio. kūne žaizdų ne- 
buvo, bet jo veide atsispindėjęs siaubas mane įtikino, kad jis 
iš anksto nujautė savo likimą. Nuo širdies priepuolio arba kitos 
staigios ligos mirusių Žmonių veiduose nematyti siaubo. Pauos- 
tęs mirusiojo lūpas, pajutau vos vos rūgštelėjusį kvapą ir pa- 
dariau išvadą, kad jis buvo priverstas išgerti nuodų. Tą patvirti- 
no ir veide atsispindėjusi neapykanta ir baimė. Tuo įsitikinau 
pasinaudodamas eliminacijos Metodu — nes visi faktai netilpo į 
jokią kitą hipotezę. Nemanykit, kad tai visiškai negirdėtas daly- 
kas. Priverstinis nunuodijimas anaiptol ne naujiena kriminalis- 
tikos kronikoje. Kiekvienas toksikologas iškart prisimins Dolskio 
bylą Odesoje arba Letiurjė — Monpeljė mieste. 

(Dabar iškilo pats svarbiausias klausimas: kodėl tai buvo įvyk- 
dytaė Aišku, jog tai ne apiplėšimas, nes iš nužudytojo nieko 
nepaimta. Tuomet gal politiniais sumetimais, o gal dėl moters? 
Štai su kokiu klausimu aš susidūriau. Įtikimesnė man atrodė ant- 
roji prielaida. Politiniai žudikai, atlikę savo darbą, stengiasi kuo 
greičiau pasišalinti. Tuo tarpu ši žmogžudystė įvykdyta nesku- 
bant, nusikaltėlio pėdsakai matyti visame kambaryje, vadinas, 
jis užtruko ten gana ilgai. Toks apgalvotas kerštas rodo, kad jo 
priežastys asmeninės, o ne politinės. Pamatęs užrašą ant sienos, 
aš dar labiau patikėjau savo nuomone. Tas užrašas, be abejo, 
tik akių dūmimas. O kai radome žiedą, problema man jau buvo 
išspręsta. Aišku, kad žudikas norėjo priminti savo aukai apie 
mirusią arba kažkur toli esančią moterį. Štai čia aš ir paklausiau 
Gregsoną, ar jis savo telegramoje į Klivlendą pasiteiravo apie 
kokias nors ypatingas pono Drebėrio ankstesnio gyvenimo aplin- 
kybes. Jis, kaip prisimenate, atsakė neigiamai. 

Tuomet ėmiau rūpestingai apžiūrinėti kambarį ir įsitikinau, 
kad mano spėliojimai apie žudiko ūgį teisingi, be to, kai ką dar 

sužinojau apie Trichinopolio cigarą ir jo nagų ilgį. Kadangi 
grumtynių pėdsakų nebuvo, priėjau išvadą, kad ant grindų nu- 
varvėjęs kraujas pliūptelėjo iš žudiko nosies iš susijaudinimo. 
Pastebėjau, kad kraujo dėmės sutapo su jo žingsniais. Retai ka- 
da kraujas teka iš nosies susijaudinus, nebent žmogus turi labai 
daug kraujo, todėl išdrįsau pareikšti, kad nusikaltėlis tvirtas, 
raudonskTuostis vyras. Įvykiai parodė, kad maniau teisingai: 

Išėjęs iš namo, padariau tai, ko nepadarė Gregsonas. Išsiun- 
čiau telegramą Klivlendo policijos viršininkui, užklausdamas tik- 
tai apie Inoko Dreberio vedybų aplinkybes. Atsakymas išsklaidė 
visas abejones. Iš jo sužinojau, jog Dreberis jau buvo prašęs, 
kad įstatymai jį apsaugotų nuo jo seno varžovo, kažkokio Dže- 
fersono Houpo, ir kad tas Houpas dabar yra Europoje. Dabar 
žinojau, kad paslapties raktas mano rankose ir belieka tik su- 
imti žudiką. 

Aš pats jau buvau nusprendęs, kad žmogus, įėjęs į tą namą 
su Dreberiu, yra ne kas kitas kaip vežikas. Pėdsakai ant kelio 
rodė, kad arklys krivuliavo taip, kaip nebūtų krivuliavęs, jei 
kas nors būtų jį valdęs. Tai kurgi buvo vežikas, jeigu ne namo 
viduje? Bet būtų nesąmonė manyti, kad sveiko proto žmogus 
vykdytų iš anksto apgalvotą nusikaltimą dalyvaujant trečiam 
asmeniui, kuris tikrų tikriausiai jį išduotų. Pagaliau, jeigu Žžmo- 
gus nori ką nors susekti Londone, tai nėra geresnio būdo, kaip 
pasidaryti vežiku. Viską apsvarstęs, padariau neginčijamą išva- 
dą, kad Džefersoną Houpą galima rasti tarp sostinės vežikų. 

Jeigu jis buvo vežikas, tai vargu ar dabar metė savo amatą. 
Priešingai, jo požiūriu, staiga pakeisti darbą reikštų atkreipti į 
save dėmesį. Greičiausiai kurį laiką jis versis tuo pačiu. Nebuvo 
pagrindo manyti, kad jis pakeis savo pavardę. Kam ją keisti 
krašte, kur niekas nežino jo tikrosios pavardėsė Todėl aš suda- 
riau iš gatvės bermniūkščių seklių būrį ir nusiunčiau jį pas visus 
Londono kebų savininkus, ir štai jie sušniukštinėjo man reikia- 
mą žmogų. Kaip jiems tai pasisekė ir kaip aš tuo pasinaudojau, 
tebėra gyva jūsų atmintyje. Stendžersono nužudymas buvo vi- 
siškai netikėtas, bet vargu ar to buvo galima išvengti. Tai, kaip 
žinote, padėjo Man gauti piliules, apie kurias jau anksčiau spė- 


liojau. Taigi, kaip matote, visas tyrimas — tai nuoseklių ir ne- 
klaidingų logiškų sprendimų grandinė. 
— Nuostabu! — sušukau aš.— Jūsų nuopelnai turi būti vie- 


142 


šai pripažinti. Reikia parašyti straipsnį apie šią bylą. Jei jūs 
neparašysite, parašysiu aš. 

— Darykite, ką norite, daktare — atsakė jis— Štai pažiūrė- 
kite! — tęsė jis, paduodamas man laikraštį — Pažiūrėkite, kas 
čia parašyta! ' 

Jis padavė man šiandieninį „Ekou“ laikraštį. Straipsnelis, ku- 
zį jis nurodė, buvo skirtas šiai bylai. 

„Visuomenė, — buvo jame parašyta, — neteko galimybės pa- 
tirti sensacingų pojūčių, nes staiga mirė toks Houpas, įtariamas 
nužudęs poną Inoką Dreberį ir poną Džozefą Stendžersoną. Šios 
bylos smulkmenų tikriausiai mes nebeatskleisime, nors iš pati- 
kimų šaltinių sužinojome, kad nusikaltimas įvykdytas dėl senos, 
romantiškos neapykantos, kurioje tam tikrą vaidmenį suvaidino 
meilė ir mormonizmas. Atrodo, jog abi aukos jaunystėje pri- 
klausė Paskutinės dienos šventųjų sektai, o kalėjime miręs Hou- 
pas atvykęs taip pat iš Solt Leik Sičio. Jeigu ši byla ir nepadarė 
kitokio įspūdžio, tai, šiaip ar taip, ji puikiai rodo, kokia efektyvi 
mūsų detektyvinės policijos veikla, ir galės būti pamoka visiems 
svetimšaliams, jog išmintingiau būtų savo vaidus išspręsti na- 
muose, o ne Britanijos žemėje. Dabar jau visiems žinoma, kad 
nuopelnai taip greit suimant nusikaltėlį visiškai priklauso žino- 
miems Skotland Jardo sekliams, ponams Lestreidui ir Gregsonui. 
Nusikaltėlis buvo suimtas kažkokio pono Šerloko Holmso bute; 
Holmsas yra seklys mėgėjas, parodė sugebėjimų sekimo darbe, 
ir galima tikėtis, jog, turėdamas tokius mokytojus, ateityje ir 
pats įsimins kai kuriuos jų įgūdžius. Reikia tikėtis, kad, pripa- 
žįstant seklių nuopelnus, abu jie bus atitinkamai apdovanoti.“ 

— Ar aš jums nesakiau iš pat pradžių — sušuko Šerlokas 
Holmsas nusijuokdamas.— Štai kam sukūrėme šitą kraujo spal- 
vos etiudą — kad jie būtų apdovanoti. 

— Nieko, — atsakiau, — aš viską užrašiau savo dienoraštyje, 
ir visuomenė apie tai sužinos. O dabar pasitenkinkite tuo, jog 
žinote, kad laimėjote, ir kartu su Romos šykštuoliu tarkite: 


„„populus me sibilat, di mihi plaudo 
ipse domi simul ac nummos contemplor in arca, * 


* Žmonės nušvilpia mane, bet aš ploju namuos, 
Skaičiuodamas pinigus skrynioje savo sudėtus 
(Horatius. Sermones. I. 1. 66—67). 

KETURIŲ ŽENKLAS 


I skyrius 
DEDUKCIJOS MOKSLAS 


Šerlokas Holmsas nuo židinio atbrailos paėmė buteliuką ir iš 
dailios tymo dėžutės išsitraukė švirkštą. Ilgais, dailiais, nervin- 
gais pirštais pritvirtino ploną adatą ir atsismaukė dešinį marški- 
nių rankogalį. Susimąstęs apžvelgė riešą, rankos raumenis, iš- 
margintus begalės adatos dūrių. Pagaliau smeigė aštrų smaigalį 
į ranką, nuspaudė mažytį stūmoklį ir, giliai, su pasitenkinimu 
atsidusęs, susmuko į velvetinį krėslą. 

Daugelį mėnesių tris kartus per dieną buvau šios procedūros 
liudytojas, bet su tokiu jo įpročiu niekaip negalėjau susitaikyti. 
Priešingai, šis vaizdas diena iš dienos vis labiau mane erzino, o 
naktimis grauždavo sąžinė — kodėl neišdrįstu protestuoti? Vis 
prisiekdavau, kad išdėsiu jam savo nuomonę, bet šaltas, išdidus 
draugo abejingumas sužlugdydavo mano ketinimus atviriau su 
juo įsišnekėti. Aš žinojau jį esant didelio proto, valdingo ir ne- 
priklausomo būdo, turint nepaprastų sugebėjimų, todėl iš dro- 
vumo varžydavausi jam priekaištauti. 

Tačiau šią popietę pajutau, kad daugiau nebeištversiu: gal 
dėl to buvo kalta vyno taurė, išgerta per lančą, o gal mane itin 
suerzino tas jo pabrėžtinas skrupulingumas atliekant. šią pro- 
cedūrą. 

— Kas šiandien? — paklausiau.— Mortijus ar kokainas? 

Jis vangiai pakėlė akis nuo seno tomo gotišku šriftu. 

— Kokainas, septynių procentų — atsakė jis.— Gal norėtu- 
mMėte pamėgintiė 

— Saugok Dieve! — šiurkščiai atkirtau— Mano sveikata ir 
taip šlubuoja po Afganistano kampanijos. Negaliu dar labiau jos 
žaloti. | 

Holmsas nusišaipė iš mano įkarščio. 

— Gal jūs ir teisus, Votsonai,— pasakė jis.— Ko gero, kokai- 
nas tikrai pragaištingai veikia organizmą fiziškai. Tačiau jis taip 
nenusakomai stimuliuoja ir nuskaidrina mano protą, kad visa 
kita man Mažai rūpi. 

— Bet jūs pagalvokit, — pradėjau rimtai, — gerai pasvarstykit, 

kokią kainą už tai Mokate! Jūsų smegenų veikla, kaip tvirtina- 
te, gal ir suaktyvėja, tampa intensyvesnė, bet tai yra patologinis 
procesas, skatinantis ląstelių pokyčius ir galop visiškai nualinan- 
tis organizmą. Kokį baisų poveikį jūs patiriate! Argi verta dėl 
vienos žuvies šokti į jūrą? Dėl akimirkos malonumo jūs rizi- 
kuojate prarasti didžiulius sugebėjimus, kuriais gamta jūs ap- 
dovanojo. Žinokit, kad kalbu ne tik kaip draugas, bet ir kaip 
medikas, kuris jaučiasi bent iš dalies atsakingas už jūsų svei- 
katą. | | 

Holmsas neįsižeidė. Priešingai, jis atsirėmė alkūnėmis į krės- 
lo ranktūrius, surėmė pirštų galiukus, sakytum net mėgavosi po- 
kalbiu. 

— Taip mano protas Maištauja prieš sąstingį. Duokit man 
problemų, duokit darbo, painiausią šifruotą tekstą ar analizuoti 
sudėtingiausią reiškinį — ir aš patenku į savo stichiją. Tada ga- 
liu apsieiti be dirbtinių stimuliatorių. Man grasi pilka gyvenimo 
rutina. Aš trokštu aktyvios, įtemptos protinės veiklos. Todėl ir 
pasirinkau tokią ypatingą profesiją, tikriau pasakius, sukūriau 
ją, nes toks esu vienintelis pasaulyje. 

— Vienintelis pasaulyje privatus seklys? -— pakėliau anta- 
kius. 

— Vienintelis privatus seklys konsultantas, — paaiškino jis— 
Aš esu paskutinė instancija ir aukščiausiasis apeliacinis teismas. 
sekimo problemoms spręsti. Kai Gregsonas, Lestreidas ar Etel- 
nis Džonsas prieina liepto galą, kas, beje, jiems nuolat atsitinka, 
jie reikalą iškloja man. Aš išnagrinėju duomenis ir skelbiu spe- 
Cialisto nuomonę. Man garbės nereikia. Mano pavardė tais at- 
vejais nefigūruoja laikraščiuose. Man didžiausias atlyginimas — 
pats darbas, malonumas praktiškai panaudoti savo darbo meto- 
dus. Bet jūs su jais šiek tiek susipažinote, kai tyriau Džefersono 
Houpo atvejį. į 

-— Taip, tikrai — nuoširdžiai atsiliepiau— Gyvenime niekas 
„nebuvo taip Manęs apstulbinęs“ Aš visa tai aprašiau apybraižoje 
ir dar daviau jai įmantrų pavadinimą — „Kraujo spalvos etiu- 
das“. 

Holmsas skeptiškai palingavo galvą. 

— Aš varčiau tą jūsų apybraižą. Atvirai kalbant, negaliu jū- 
sų pasveikinti. Nusikaltimo tyrimas yra ar bent turėtų būti pri- 
skiriamas prie tiksliųjų mokslų ir traktuojamas be jokių emoci- 
jų. O jūs stengėtės suteikti bylai romantiškumo. Tai maždaug 

tas pat, jei, nagrinėdamMas penktąjį Euklido postulatą, įpintum 
pikantišką meilės istoriją. 

— Bet romantikos ten buvo,— prieštaravau— Aš gi negalė- 
jau nepaisyti faktų. 

— Kai kuriuos faktus reikia nutylėti arba apie juos kalbant 
nepamiršti proporcijos. Vienintelis vertas dėmesio byloje daly- 
kas buvo neįprastas analitinis mąstymas, pradedant nuo padari- 
nio ir einant iki priežasties, kuris ir padėjo man atskleisti nusi- 
kaltėlius. | 

Mane suerzino apybraižos kritika: juk parašiau specialiai, 
norėdamas jį pamaloninti. Prisipažįstu: pykino tokš egoizmas; 
jis, atrodė, reikalavo, kad kiekviena apybraižos eilutė būtų skir- 
ta jo ypatingiems metodams liaupsinti. Per tuos Beikerio gat- 
vėje drauge nugyventus metus ne kartą pastebėjau, kad po ma- 
no bičiulio santūria ir didaktiška laikysena slypi nemaža tušty- 
bės. Tačiau tąsyk aš nieko neatsakiau, tik sėdėdamas sūpavau 
sužeistą koją. Kažkada peršauta, nors ir nekliudė vaikščioti, ta- 
čiau, orui keičiantis, visad bjauriai skaudėdavo. 

— Mano veiklos metodai neseniai pasiekė ir kontinentą — 
po valandėlės tęsė Holmsas, kimšdamas savo kukmedžio pyp- 
kę.— Praėjusią savaitę Fransua le Vilaras kreipėsi į mane pa- 
galbos. Jūs turbūt apie jį girdėjote, nes pastaruoju metu jis labai 
išgarsėjo tarp Prancūzijos seklių. Vaikinas turi keltams būdingą 
žaibišką intuiciją, bet stokoja konkrečių žinių, be kurių didesnės 
karjeros nepadarysi. Byla buvo susijusi su testamentu ir turėjo 
keletą įdomių detalių. Aš nurodžiau jam du panašius atvėjus: 
vieną, įvykusį Rygoje 1857 metais, kitą — Sent Lujise 1871-aisiais. 
Jie ir padėjo jam surasti teisingą sprendimą. Štai čia laiškas, ku- 
rį gavau šį rytą. Jame jis dėkoja už pagalbą. 

Kalbėdamas mestelėjo sulankstytą užsieninio popieriaus. laiš- 
kams lapelį. Žvilgtelėjus į akis krito daugybė pasigėrėjimo pa- 
reiškimų, tokių kaip magnifigues, coup-de-maitres ar tuors-de- 
force *, liudijančių aistringą prancūzo susižavėjimą. 

— Jis rašo kaip mokinys mokytojui, — pasakiau. 

— Na, jis pervertinha mano pagalbą, — nerūpestingai atsilie- 
pė Šerlokas Holmsas.— Jam ir pačiam pakanka gabumų — iš 
būtinų idealiam sekliui trijų savybių turi dvi: sugeba stebėti 
ir mąstyti dedukciniu metodu. Jam tik stinga žinių, o jų su lai- 


* Puikiai, meistriškai, genialiai (pranc.). 

ku galima įgyti. Dabar jis verčia mano knygeles į prancūzų 
kalbą. 

— Jūsų knygeles? 

— Argi nežinotet — nusijuokė Holmsas.— Taip, taip, esu 
kaltas dėl keleto monografijų. Jos visos apie specialius, siauro 
profilio dalykus. Pavyzdžiui, viena iš jų — apie įvairaus tabako 
pelenų skirtumus. Joje apžvelgiau šimto keturiasdešimties rūšių 
cigarus, cigaretes ir tabaką pypkėms, pateikiau spalvotų iliustra- 
cijų su skirtingų pelenų pavyzdžiais. Rūkalų pelenai kriminali- 
nėse bylose dažnai esti svarbus įkaltis, padedantis atskleisti nu- 
sikaltimą. Jei galėsite pasakyti tiksliai, jog žmogžudys rūkė in- 
dišką Ilunkdh tabaką, iškart susiaurės jūsų paieškų mastas. Prity- 
rusi akis taip skiria Tričinopolio tabako juodus pelenus nuo balz- 
ganų Havanos cigarų plėnių kaip kopūstą nuo bulvės. 

— Jūs turite nepaprastą sugebėjimą pastebėti smulkmenas, — 
tariau aš. 

— Tiesiog žinau jų svarbą. Parašiau monografiją ir apie pėd- 
sakų sekimą su keliomis pastabomis dėl alebastro, kuris išsaugo 
atspaudus, naudojimo. Taip pat yra gana įdomus darbelis apie 
verslo poveikį rankos formai su stogdengio, jūrininko, kamščia- 
medžio kirtėjo, kompozitoriaus, audėjo ir deimantų šlifuotojo 
rankų pavyzdžiais. Sekliui, kuris dirba vadovaudamasis moksli- 
niais metodais, tai teikia didelę praktinę naudą, ypač tiriant at- 
vejus su neatpažintais lavonais arba aiškinantis nusikaltėlių pra- 
eitį. Bet aš varginu jus savo profesiniais potraukiais. 

— Jokiu būdu,— rimtai atsakiau — Man tai labai įdomu, juo- 
ba kad turėjau progos stebėti, kaip jūs visu tuo naudojatės prak- 
tiniame darbe. Bet dabar jūs kalbėjote apie stebėjimo svarbą ir 
sugebėjimą daryti išvadas. Tikriausiai tai tas pat dalykas? 
 — Nepasakyčiau — atsakė jis, lošdamasis savo ištaigingame 
krėsle ir pūsdamas iš pypkės melsvų dūmų kamuolius— Pavyz- 
džiui, stebėdamas jus, nutariau, kad šįryt buvote Vigmoro gat- 
vės pašte, o remdamasis dedukciniu metodu, padariau išvadą, 
kad iš ten išsiuntėte telegramą. 

— Tiesa, — atsakiau — Buvau pašte ir išsiunčiau telegramą. 
Bet, dievaži, nesuprantu, kaip jūs tai atspėjote. Ten eiti susigal- 
vojau staiga ir niekam apie tai neužsiminiau. 

— Pats paprasčiausias dalykas, — kikendamas iš mano nuste- 
bimo, atsakė jis— Toks absurdiškai paprastas, kad nėra ko ir 
aiškinti. Na, tegul jis būna pavyzdys, kuo skiriasi stebėjimas 

nuo dedukciniu metodu prieitos išvados. Stebėdamas jus, pama- 
čiau šiek tiek rusvos žemės, prilipusios prie įūsų batų. Kaip tik 
prieš Vigmoro gatvės paštą išardytas šaligatvis, aplink atviras, 
išraustas gruntas, tad, eidamas į paštą, niekaip tų žemių neapei- 
si. O tokios rusvos žemės kaip ten, kiek žinau, niekur kaimy- 
nystėje nėra. Tai tiek apie stebėjimą. O visa kita išprotauta de- 
dukciniu metodu. 

— Bet kaip jūs nusprendėte, jog išsiunčiau telegramą? 

— Matote, aš žinojau, kad nerašėte jokių laiškų, nes sėdė- 
jau prieš jus visą rytą. Ant jūsų rašomojo stalo matyti ir pašto 
ženklų, ir didelė krūva atvirukų. Tai ko jūs tada ėjote į paštą, 
jei ne telegramos siųsti? Atmeskite visa, kas šiuo atveju nerei- 
kalinga, ir likęs faktas bus tiesa. | 

— Tikrai, viskas taip ir buvo, — atsakiau truputį pagalvo- 
jęs— Dalykas, kaip jūs sakote, pats paprasčiausias. Ar nepa- 
laikysite manęs įžūliu, jei jūsų teorijoms pasiūlysiu rimtesnį tes- 
tą? 

— Priešingai, — atsakė jis— tai Mane tik sulaikytų nuo ant- 
ros kokaino dozės. Su malonumu panagrinėčiau kiekvieną jūsų 
pateiktą problemą. 

— Girdėjau jus sakant, kad žmogus būtinai palieka savo in- 
dividualybės žymių ant ilgai naudotų daiktų, o gerai išlavėjusi 
akis visad jas pastebės. Štai turiu laikrodį, jis neseniai man ati- 
teko. Gal malonėtumėte išreikšti savo nuomonę apie buvusio sa- 
vininko būdą ar įpročius? 

Aš ištiesiau jam laikrodį, širdyje kiek džiūgaudamas, nes tes- 
tas, Mano manymu, buvo neįveikiamas, ir todėl tariau būsiant 
gerą pamoką Holmsui, kartais taip mėgstančiam kategoriškus pa- 
reiškimus. Jis palaikė laikrodį rankoje, atidžiai. apžiūrėjo cifer- 
blatą, atvožė dangtelį, ištyrė mechanizmą, iš pradžių paprasta 
akimi, vėliau pasiėmė galingą lupą. Vos ištvėriau nešyptelėjęs, 
kai jis, spustelėjęs dangtelį, ištįsusiu veidu grąžino laikrodį. 

— Bemaž nėra jokių žymių, — pasakė jis— Laikrodis nese- 
niai išvalytas, todėl beveik neliko iškalbingesnių duomenų. 

— Teisybė, — atsakiau, — prieš atsiųsdami man, jį išvalė. 

Širdyje jau apkaltinau savo bičiulį, kad jis, teisindamasis dėl 
nesėkmės, pasitelkė tokią nevykusią, negudrią dingstį, Kokių gi 
duomenų jis tikėjosi iš neišvalyto laikrodžio? | 

— Nors Mano tyrimas ir nepatenkino Manes, bet nebuvo vi- 
sai bevaisis— porino jis, įsmeigęs apsiblaususias akis į lubas.— 

Neprieštaraudamas galimoms jūsų pataisoms, tariu, kąd laikrodis 
priklausė jūsų vyresniam broliui, o šis jį paveldėjo iš jūsų tėvo. 

— Tai jūs, be abejo, suvokėte pamatęs H. V. ant dugne- 
lio? 

— Tikrai taip. V raide prasideda jūsų pavardė. Data ant laik- 
rodžio rodo, kad jam jau beveik penkiasdešimt metų, o inicialai 
tokio pat senumo kaip ir laikrodis. Vadinasi, jis priklausė pra- 
ėjusiai kartai. Brangenybes paprastai paveldi vyriausias sūnus, 
kuriam dažniausiai duodamas tėvo vardas. Tad laikrodis buvo 
atitekęs jūsų vyriausiam broliui. 

— Teisybė. Kol kas. O ką dar parodė jums laikrodis? 

— Jūsų brolis buvo netvarkingas žmogus, labai netvarkingas 
ir nerūpestingas. Nors tėvui mirus gavo palikimą ir galėjo gerai 
verstis, bet nesistengė, viską iššvaistė ir kurį laiką gyveno skur- 
džiai, tiesa, retkarčiais atkusdamas. Galop, ėmęs gerti, pasimirė. 
Štai ir viskas, ką išskaičiau iš laikrodžio. 

Aš pašokau nuo kėdės ir ėmiau nekantriai šlubčioti po kam- 
barį — taip man širdį sugildė draugas. | 

— Tai negarbinga, Holmsai — prasiveržė man.— Niekad ne- 
būčiau patikėjęs, kad galėtumėte taip žemai pulti. Jūs buvote 
sužinojęs apie Mano nelaimingąjį brolį ir dabar apsimetate, kad 
visa tai vaizduotės padedamas išprotavote. Negi manote, kal 
patikėsiu, jog šią istoriją išskaitėte iš jo seno laikrodžio! Tai 
nedora ir, paprastai kalbant, trenkia šarlataniškumu. 

— Brangusis daktare,— Maloniai prakalbo jis — labai prašau 
man atleisti. Žiūrėdamas į tą dalyką kaip į abstrakčią problemą, 
visai išleidau iš galvos, koks tai jums artimas ir gali būti skaudus 
dalykas. Dievaži, kaip gyvas niekad nežinojau, kad turite brolį, 
kol nepadavėte laikrodžio. 

— Tai kaip jūs, dėl Dievo, surinkote tuos faktus? Kiekvienas 
jūsų žodis — gryna tiesa. 

— Ak, Man tiesiog pasisekė. Pasakodamas siekiau tik išlai- 
kyti tikimybės pusiausvyrą. Tikrai nesitikėjau, kad taip viską 
tiksliai nuspėsiu. 

— Argi tai nebuvo vien spėliojimai? 

— Ne, jokiu būdu. Aš niekad nespėlioju. Tai baisus įprotis — 
žlugdo gebėjimą logiškai mąstyti. Jūs apstulbote todėl, kad ne- 
sekėte Mano minčių eigos ir išleidote iš akių mažus faktelius, 
kuriais remiantis galima padaryti daug apibendrinamų išvadų. 
Pavyzdžiui, aš iš pradžių pasakiau, kad jūsų brolis buvo nerū- 

pestingas. Apžiūrėjęs laikrodį, pastebėsite. jį ne tik keliose vie- 
tose apačioje įrėžtą, bet ir visą subraižytą nuo įpročio laikyti 
toje pačioje kišenėje kitus kietus daiktus, na monetas ar raktus. 
Tikrai nereikia būti dideliam gudruoliui, kad suvoktum, jog žmo- 
gus, kuris taip atsainiai elgiasi su penkiasdešimties ginėjų vertės 
laikrodžiu, turi būti nerūpestingas. Taip pat nereikia didžios iš- 
minties, kad prieitum išvadą, jog žmogus, paveldėjęs tokį bran- 
gų daiktą, buvo anaiptol ne skurdžius. 

Aš linktelėjau, tuo parodydamas, kad įdėmiai klausausi jo 
samprotavimų. 

— Anglijos palūkininkai turi įprotį kvito numerį įrėžti ada- 
tėle į užstatomo laikrodžio dangtelio vidinę pusę. Tai daug pa- 
togiau negu kortelė, nes nėra rizikos numerį pamesti arba jį su- 
keisti. Su lupa vidinėje dangtelio pusėje įžiūrėjau ne mažiau 
kaip keturis tokius numerius. Išvada — jūsų brolio kišenėje daž- 
nai vėjai švilpaudavo. Antroji išvada — retsykiais jis praturtė- 
davo, kitaip nebūtų galėjęs išsipirkti užstatyto daikto. Pagaliau 
prašom pažvelgti ten, kur yra raktaskylė. Pažiūrėkite, kaip ap- 
link ją subraižyta, suraižyta — tai vis žymės, kad raktas nepa- 
taikydavo į skylę. Argi blaivus žmogus būtų galėjęs taip raktu 
pribraižyti? O girtuoklių laikrodžiai visi tokie. Naktį, netvirta 
ranka užsukdami, jie ir palieka tokias žymes. Tai kurgi čia slypi 
paslaptis? į 

— Dabar man aišku, kaip ant delno, — pasakiau— Man labai 
gaila, kad be pagrindo jus apkaltinau. Turėčiau tvirčiau tikėti 
jūsų nepaprastais sugebėjimais. O kaip dabar, ar turite kokį 
keblų atvejį ištirti? 

* — Jokio. Todėl ir leidžiuosi kokainą. Negaliu gyventi nesuk- 
damas smegeninės. Man neįdomus toks gyvenimas. Prieikite prie 
lango. Pažvelkite, koks baisus, niūrus, beviltiškas pasaulis! Žiū- 
rėkite, kaip purvinas rūkas kamuoliais plaukia gatve pro pilkšvus 
namus. Ar begali būti kas nors -kasdieniškiau ir nuobodžiau? Kas 
iš to, daktare, kad turiu sugebėjimų, kuriems nėra kur pasireikš- 
ti? Nusikaltimai — nuobodybė, gyvenimas — nuobodybė, ir jei 
išsiverži iš tos nuobodybės, vis tiek neturi ką veikti tokiame pa- 
saulyje. 

Jau išsižiojau atsakyti į tą jo tiradą, bet tuo metu, ryžtingai 
pabeldusi į duris, įėjo mūsų šeimininkė, nešdama ant varinio 
padėklo kortelę. 

— Pas jus jauna dama, — pasakė ji, kreipdamasi į mano drau- 
84. 

— Panelė Merė Morsten,— perskaitė jis— Hm, neprisimenu 
tokios pavardės. Pakvieskite, ponia Hadson, ją užeiti, o jūs, dak- 
tare, pasilikite. Taip bus geriau. 


II skyrius 
PANELĖS MORSTEN ISTORIJA 


„ Panelė Morsten įėjo į kambarį tvirtu žingsniu, iš pažiūros ra- 

mi ir susitelkusi. Jauna, neaukšto ūgio, šviesiaplaukė žavi dama, 
labai skoningai ir elegantiškai apsirengusi. Tačiau drabužiai bu- 
vo kuklūs, jokio įmantrumo, liudijantys nedideles pajamas. Tam- 
siai pilka vilnos suknelė nebuvo išdailinta jokiais papuošimais, 
o to paties atspalvio kepuraitę pagyvino šone vos Matoma balta 
plunksna. Veidas nepasižymėjo nei bruožų taisyklingumu, nei 
ypatingu skaistumu, bet buvo labai mielas ir malonus, o didžiu- 
-lės mėlynos akys spinduliavo dvasingumu ir gerumu. Nors pa- 
žinojau nemaža įvairių tautybių moterų iš trijų kontinentų, ta- 
čiau niekad neteko Matyti veido, kuris aiškiau bylotų apie sub- 
tilią ir jautrią sielą. Jai sėdantis ant kėdės, kurią pastūmė Šer- 
lokas Holmsas, pastebėjau, kaip virpėjo jos lūpos ir rankos — 
matyt, buvo labai susijaudinusi. 

— Pone Holmsai, aš pas jus atėjau todėl, kad kartą buvote 
padėjęs mano darbdavei poniai Sesilei Forester išspręsti vieną 
šeimyninį reikalą. Jai padarė didelį įspūdį jūsų gerumas ir su- 
gebėjimai. | 

— Ponia Sesilė Forester — pakartojo Holmsas susimąstęs.— 
Regis, esu šiek tiek jai padėjęs. Kiek menu, tai buvo labai pap- 
rastas reikalas. 

— Bent ji taip nemano. Kad ir kaip ten būtų, apie manąjį 
jūs taip nepasakysite. Nieko keistesnio negalima įsivaizduoti už 
situaciją, į kurią aš patekau. Visiškai negalima jos paaiškinti. 

Holmsas patrynė rankas, akys ėmė žėrėti. Jis palinko į prie- 
kį, o vanagą primenantis ryškių bruožų veidas nepaprastai susi- 
kaupė. 

— Išdėkite savo reikalą — paragino energingai ir dalykiškai. 

Pamaniau, kad mano buvimas gali ją varžyti. 

— Tikriausiai jūs man atleisite,— atsiprašiau keldamasis nuo 
kėdės. 

Nustebau, kai jaunoji dama pakėlė pirštinėtą ranką man su- 
laikyti. 

— Jei jūsų draugas būtų toks geras ir pasiliktų, padarytų man 
didelę paslaugą, — pasakė ji. 

Aš vėl leptelėjau į kėdę. 

— Trumpai kalbant,— tesė ji — faktai tokie. Mano tėvas, ka- 
rininkas, tarnavo Indijoje ir išsiuntė mane, dar vaiką, į Angliją. 
Motina buvo mirusi, ir aš Anglijoje neturėjau jokių giminių. 
Mane apgyvendino Edinburge, gerame pensione, kuriame mo- 
kiausi iki septyniolikos metų. 1878 metais mano tėvas, pulko 
vyresnysis kapitonas, gavo metus atostogų ir atvyko į Angliją. 
Jis telegraiavo Man iš Londono, kad kelionė buvusi sėkminga, 
ir prašė tučtuojau atvažiuoti į Lengemo viešbutį, kuriame apsis- 
tojęs. Atsimenu, kad iš tos telegramos pajutau jo didelę meilę 
ir rūpestį. Pasiekusi Londoną, nuvažiavau į viešbutį, kur man 
pasakė, kad kapitonas Morstenas iš tikrųjų čia apsistojęs, bet 
kaip vakar išėjęs, taip iki šiol ir negrįžęs. Laukiau visą dieną, 
bet jokių žinių apie tėvą nebuvo. Tą patį vakarą, viešbučio ad- 
ministratoriaus patarta, susisiekiau su policija, ir kitą rytą įdė- 
jome skelbimą į laikraščius. Mūsų paieškos nedavė jokių re- 
zultatų. lr nuo tada po šiai dienai negirdėjau nė žodžio apie 
savo nelaimingą tėvą. Jis grįžo namo kupinas vilčių surasti ra- 
mybę, paguodą, o vietoj to... 

"Ji pakėlė ranką prie gerklės, kurią užgniaužė rauda, nutrau- 
kusi sakinį. 

— Kada tai įvyko? — paklausė Holmsas, atskleisdamas užra- 
šų knygelę. 

— Jis pradingo 1878 metų gruodžio trečią dieną, beveik DRS 
dešimtį metų. 

— Jo bagažas; 

— Liko viešbutyje. Bet tarp daiktų nebuvo nieko, kas bent 
kiek būtų galėjęs atskleisti tą paslaptį... Drabužiai, knygos, dau- 
gybė įdomių dalykėlių iš Andamanų salų. Ten jis buvo vienas iš 
karininkų, vadovavusių kalinių sargybai. 

— Ar Londone jis turėjo draugų? 

— Tik vieną, apie kurį mes žinojome,— majorą Šoltą iš to 
paties Trisdešimt ketvirtojo Bombėjaus pėstininkų pulko. Ma- 
joras išėjo į atsargą šiek tiek anksčiau ir gyveno Aper Norvude. 

Mes, žinoma, susisiekėme su juo, bet jis net nežinojo, kad jo 
pulko karininkas ir draugas buvo grįžęs į Angliją. 

— Keistas atvejis, — tarė Holmsas. 

— Aš dar nepapasakojau pačios keisčiausios tos istorijos da- 
lies. Maždaug prieš šešerius metus, tiksliau, 1882 metų gegužės 
ketvirtą dieną, „Taimse“ pasirodė skelbimas, prašantis Loa 
Skelbime nebuvo nei pavardės, nei adreso, Tuo metu aš kaip 
tik pradėjau tarnauti ponios Sesilės Forester šeimoje guvernante, 
Jos patarta, aš išspausdinau savo adresą skelbimų skyriuje. Tą 
pačią dieną gavau paštu man adresuotą mažą kartono dėžutę, 
kurioje radau didžiulį žvilgantį perlą. Daugiau joje nieko ne- 
buvo, jokio raštelio. Nuo tada kasmet tą pačią dieną vis gaunu 
panašią dėžutę su panašiu perlu, bet be jokių nuorodų apie siun- 
tėją. 

Kalbėdama ji atidarė plokščią dėžutę ir parodė mums šešis 
puikiausius perlus — tokių gyvenime nebuvau matęs. 

— Jūsų pasakojimas nepaprastai įdomus, — pasakė Šerlokas 
Holmsas.— O dar kas nors jums atsitiko? 

— Taip, ir kaip tik šiandien. Todėl ir atėjau pas jus. Šį rytą 
gavau laišką. Štai, gal jūs patys jį perskaitysite. 

— Ačiū. Prašom taip pat ir voką. Pašto antspaudas Londonas, 
P. V. Data — liepos 7. Hm! Nykščio žymė kampe, turbūt laiš- 
kininko. Geriausios kokybės popierius. Vokas — po šešis pensus 
"už paketėlį. Išrankus žmogus korespondencijos reikmenims. At- 
galinio adreso nėra. 


„Būkite prie Liceumo teatro trečios kolonos iš kairės šį va- 
karą, septintą valandą. Jeigu nepasitikite, pasikvieskite porą 
draugų. Jūs esaie nuskriausta, ir skriauda turi būti atitaisyta. 
Nesišaukite policijos. Jeigu ją atsivesite, viskas nueis perniek. 
Jūsų nepažįstamas draugas.“ 


— Na, išties, kokia intriguojanti, jaudinanti paslaptis! Ką ke- 
tinate daryti, panele Morsten? 

— Kaip tik šito ir norėjau jūsų pasiklausti. 
Tada, be jokios abejonės, vyksime jūs, aš... taip, ir dakta- 
ras Votsonas, jis pats tas, ko mums reikia. Jūsų korespondentas 
rašo apie du draugus. O mudu su daktaru Votsonu esame kartu 
dirbę ir anksčiau. 

— Bet ar daktaras sutiks eiti? — Jos balse ir išraiškoje sly- 
pėjo prašymas. 

— Su didžiausiu malonumu,— karštai patvirtinau— jei tik 
kūo galėsiu padėti. 

— Jūs abu labai malonūs. Aš visą laiką gyvenau atsiskyrusi 
nuo žmonių ir neturiu draugų, į kuriuos galėčiau kreiptis. Ar 
gerai, jei čia būsiu šeštą valandą? 

— Tik nevėluokite— atsakė Holmsas.— Tiesa, norėčiau dar 
vieną daiktą išsiaiškinti. Ar ši rašysena ta pati, kaip ir ant perlų 
dėžučių? 

— Aš jas visas pasiėmiau,— atsakė ji, traukdama pusę tuzi- 
no vyniojamojo popieriaus lakštų. 

— Jūs — pavyzdinga klientė, turite gerą intuiciją. Nagi, pa- 

Jis“ išskleides išdėliojo popierius ant stalo ir ėmė žvilgčioti 
nuo vieno lakšto į kitą. 

— Visur stengiamasi pakeisti rašyseną, išskyrus laišką, ta- 
"čiau dėl autorystės nekyla jokių abejonių. Žiūrėkite, visur išsi- 
šauna nesuvaldoma e, atkreipkite dėmesį, kaip susukta galinė 
s. Be abejo, jos rašytos vieno žmogaus. Nenorėčiau sukelti tuš- 
čių vilčių, panele Morsten, bet ar ši rašysena nepanaši į jūsų tė- 
vo raštą? 

— Visiškai nieko bendra. 

— Taip ir maniau. Na, lauksime jūsų šeštą valandą. Leiskite 
man pasilikti tuos popierius. Dar juos patyrinėsiu. Dabar tik pusė 
keturių. Taigi du revoir] * 

— Au revoir — atsakė mūsų viešnia. Metusi tyrą, malonų 
žvilgsnį ir vienam, ir kitam, ji įsidėjo perlų dėžutę užantin ir 
išskubėjo. 

Stovėdamas prie lango, stebeilijau ją, smagiai žengiančią gat- 
ve, kol pilkšva kepuraitė su balta plunksna virto baltu taškelių 
niūrioje minioje. 

— Kokia patraukli mergina! — pasakiau pasisukdamas į savo 
draugą. 

Jis jau buvo vėl užsidegęs pypkę ir sėdėjo atsilošęs, primerk- 
tomis akimis. 

— Taip? — atsiliepė vangiai. — Tiesiog neatkreipiau dėme- 
sio. 


* Iki pasimatymo (pranc.). 

— Jūs tikrai esatė automatas, skaičiavimo mašina! — prap- 
liupau.— Kartais pasirodote turįs visiškai nežmoniškų savybių! 

Holmsas ramiai šyptelėjo. 

— Vienas svarbiausių dalykų — pradėjo jis — neleisti, kad 
"žmogaus asmeninės ypatybės turėtų poveikio tavo sprendimams. 
Klientas man yra vienetas, problemos faktorius. Jausmingumas 
tik kliudo aiškiai Mąstyti. Patikėkite manimi, žaviausią Mano su- 
tiktą moterį pakorė už trijų vaikelių nunuodijimą, mat ji pasi- 
gviešė jų apdraudos pinigų. O pačios bjauriausios išvaizdos ma- 
no pažįstamas žmogus buvo filantropas, išleidęs bemaž ketvirtį 
milijono Londono vargšams. | 

— Tačiau šis atvejis... 

— Niekad nedarau išimčių. Išimtis griauna taisyklę, Ar jums 
kada teko studijuoti charakterį iš rašysenos? Ką galėtumėte pa- 
sakyti apie tą raštą? 

— Įskaitomas ir tvarkingas,— atsakiau— Tas žmogus daly- 
kiškas, linkęs į komerciją, gana tvirto charakterio. 

Holmsas palingavo galvą. 

— Atkreipkite dėmesį į tas raides, kurios turi prasikišti virš 
eilutės. Ši d gali būti ir a, o ta !— ir e. Stipraus Charakterio žmo- 
nės niekada netrumpintų tų raidžių, tegul ir kažin kaip neįskai- 
tomai rašytų. Žiūrėkite, kokios netvirtos k raidės, o didžiosios 
raidės byloja apie jo pernelyg didelę savimeilę. Dabar aš išeinu. 
Reikia šiokios tokios informacijos. Leiskite pasiūlyti jums šią 
knygą — vieną nuostabiausių iš visų, kada nors parašytų. Tai 
Vinvudo Rido „Žmogaus kančia“. Grįšiu po valandos. 

Sėdėjau prie lango su tomeliu rankose, bet mano mintys bu- 
vo toli nuo drąsių rašytojo apmąstymų. Man iš galvos vis ne- 
išėjo mūsų viešnia: mačiau jos šypseną, girdėjau gilų, sodrų jos 
balsą, galvojau apie Keistą paslaptį, apgaubusią jos gyvenimą. 
Jai buvo septyniolika, kai pradingo tėvas, vadinasi, dabar ji 
dvidešimt septynerių — koks puikus amžius! Ji jau prarado ža- 
lios jaunystės drovumą ir su gyvenimo patirtimi įgijo blaivaus 
proto. Taip man sėdint ir svajojant, visai pavojingos mintys ėmė 
lįsti galvon. Tada pašokau, nuskubėjau prie rašomojo stalo ir su 
įniršiu puoliau prie naujo leidinio apie patologiją. Kas aš per 
"vienas, armijos chirurgas su sumauta koja ir dar sumautesne 
banko sąskaita, kad drįstu galvoti apie tokius dalykus? Ji tik 
vienetas, problemos faktorius — niekas daugiau. Jei mano atei- 
tis be jokių prošvaisčių, geriau į ją žvelgti vyriškai, o ne skaid- 
rinti neįvykdomomis svajonėmis. 

III skyrius 
SPRENDIMO BEIEŠKANT 


Holmsas sugrįžo pusę šešių. Jis švytėte švytėjo, energija tryš- 
ko per kraštus, buvo geriausios nuotaikos, kuri šiaip jau kaita- 
liodavosi su juodžiausios depresijos priepuoliais. 

— Čia nėra jokios didžiulės paslapties — kalbėjo jis, imda- 
mas Mano pripiltą arbatos puodelį — Remiantis iaktais, galima. 
prieiti tik vienui vieną išvadą. 

— Ką? Jūs jau ištyrėte šitą istoriją? 

— Na, šito dar negalėčiau pasakyti. Aš tik suradau daug 
bylojantį faktą, daugiau nieko. Tačiau jis daug, labai daug ką 
rodo. Detales dar reikės surankioti. Vartydamas senus ,„Taimso“ 
numerius, suradau, kad majoras Šoltas iš Aper Norvudo, buvęs 
Trisdešimt ketvirtojo Bombėjaus pėstininkų pulko karininkas, 
mirė 1882 metų balandžio 28 dieną. 

— Aš, matyt, labai bukas, Holmsai. Niekaip nesuprantu, ką 
tas faktas gali byloti. 

— Nesuprantateį Jūs stebinate mane. Na, tada pažvelkite į 
tą faktą šitaip. Dingsta kapitonas Morstenas. Vienintelis Žmogus, 
kurį jis būtų galėjęs aplankyti, yra majoras Šoltas. Majoras Šol- 
tas neigia žinojęs jį buvus Londone. Po ketverių metų Šoltas 
miršta. Praslinkus savaitei po jo Mirties, kapitono 
Morsteno duktė gauna vertingą dovaną — panaši siuntinėjama 
kasmet, o dabar dar ir laišką, kuriame ji apibūdinama kaip nu- 
skriaustoji. Kokią kitą skriaudą čia galima turėti galvoje, jei ne 
tėvo netektį? Ir kodėl pradėjo dovanos plaukti tuoj po Šolto mir- 
ties? Ogi todėl, kad Šolto įpėdinis žino kažką apie tą paslaptį ir 
nori kompensuoti skriaudą. Ar turite kitą teoriją, galinčią pa- 
aiškinti tuos faktus? 

— Bet kokia keista kompensacija! Ir kaip keistai viskas da- 
roma. Kodėl jis sumanė laišką parašyti dabar, o ne prieš šeše- 
rius metus? Ir dar. Laiške žadama atitaisyti skriaudą. Kaipgi gali- 
ma šiuo atveju ją atitaisyti? Negi manote, kad jos tėvas dar gy- 
vas? O kitos skriaudos, kiek mes žinome, ji nepatyrė. 

— Tikrai, čia daug kas nesuprantama, — susimąstęs pratarė 
Šerlokas Holmsas,— bet mūsų šio vakaro išvyka padės viską iš- 
aiškinti. A, štai ir panelės Morsten važiuoklė. Ar pasiruošęs? Tai 
eime, nes jau truputis po šešių. 

Pasiėmiau kepurę ir savo sunkiausią lazdą, o Holmsas, ma- 
čiau, išsitraukė iš stalčiaus revolverį ir įsikišo į kišenę. Buvo aiš- 
ku, kad jis numatė šios nakties darbą būsiant ne iš lengvųjų. 

Panelė Morsten buvo įsisupusi į tamsų apsiaustą. Jos švelnus 
veidas iš pažiūros buvo ramus, bet pablyškęs. Kiekvieną moterį 
būtų slėgęs nerimas prieš tokią keistą išvyką, į kurią Mes susi- 
ruošėme, tačiau panelė Morsten puikiai valdėsi ir tvirtai atsakė 
į kelis Šerloko Holmso pateiktus klausimus. 

— Majoras Šoltas buvo labai artimas tėvelio draugas, — pa- 
sakojo ji— Savo laiškuose jis dažnai užsimindavo apie majorą. 
Jiedu su tėveliu vadovavo kariuomenės padaliniui, dislokuotam 
Andamanų salose, taigi jie labai dažnai būdavo drauge. Beje, tė- 
velio rašomajame stale buvo rastas keistas brėžinys, kurio niekas 
negali perprasti. Nemanau, kad jis turėtų kokios nors reikšmės, 
bet, tariau, gal jums bus įdomu į jį žvilgtelėti, ir atsinešiau. Štai 
jis. 

Holmsas rūpestingai išskleidė popierių ir išlygino sau ant kė- 
lių. Paskui ėmė labai atidžiai su lupa jį tyrinėti. 

— Popierius indiškas, vietinės gamybos, — pasakė.— Kažkada 
buvęs prismeigtas prie lentos. Brėžinys, atrodo, bus didelio sta- 
tinio dalies su daugybe salių, koridorių ir perėjimų planas. Vie- 
noje vietoje raudonu rašalu nubraižytas kryžiukas, o virš jo jau 
nublukęs užrašas pieštuku ,3.37 nuo kairės“. Kairiame kamputyje 
keistas hieroglifas, panašus į keturis susisiekiančius kryžius. Ša- 
lia visiškai nepratusios rašyti rankos didelėmis raidėmis išvedžio- 
ta „Tai ženklas keturių — Džonatano Smolo, Mahometo Singho, 
Abdulos Chano, Dosto Akbaro“. Prisipažįstu, nežinau, ar tas brė- 
žinys gali turėti kokį ryšį su mūsų reikalu. Tačiau matyti, kad 
tai svarbus dokumentas. Jis buvo rūpestingai laikomas užrašų 
knygelėje, nes viena pusė tokia pat švari kaip ir kita. 

*"— Jo užrašų knygelėje mes ir radome jį. 

— Todėl saugokite tą dokumentą, panele Morsten, nes jis 
gali mums praversti. Pradedu manyti, kad ta istorija, ko gero, 
pasirodys daug sudėtingesnė ir painesnė, negu tariau ją esant iš 
pradžių. Reikia dar kartą viską apmąstyti. 

Holmsas atsilošė į karietos atlošą ir, sprendžiant iš jo surauk- 
tų antakių ir nieko nematančių akių, įtemptai mąstė. Mudu su 
panele Morsten pusbalsiu šnekučiavomės apie kelionę ir gali- 
mus jos rezultatus, o mūsų draugas tylėjo paskendęs mintyse 
iki pat kelio galo. 

Dar nebuvo septynių, bet atrodė kaip rudens vakarą — po 
rūškanos dienos dabar didžiulį miestą gaubė tirštas, drėgnas rū- 
kas. Purvini debesys liūdnai karojo virš purvinų gatvių. Pakran- 
tės žiburių šviesos, sumišusios su ūkais, metė gelsvus, blankius 
atšvaitus ant slidžių šaligatvių. Žėrinčių vitrinų ugnys liejosi į 
garuojančias miglas ir virsdavo niūriu, pulsuojančiu švytėjimu 
žmonių pilnoje magistralėje. Regis, slypėjo kažkas šiurpaus, vai- 
duokliško toje nesibaigiančioje žmogystų procesijoje, iš kurios 
siauri šviesos šuorai iškeldavo veidus — liūdnus ir patenkintus,. 
iškankintus ir linksmus. Kaip ir per visą žmonijos būtį, jie iš- 
kildavo iš tamsos į šviesą ir vėl nugrimzdavo į tamsą. Nepasa- 
kyčiau, kad labai jautriai reaguoju į aplinką, bet tas liūdnas, 
nykus vakaras ir keista misija, kurios ėmėmės, veikė mano ner- 
vus ir kėlė nerimą. Buvo matyti, kad ir panelę Morsten kankino 
panaši savijauta. Tik vieno Holmso nejaudino tokios nereikš- 
mingos smulkmenos. Jis laikė ant kelių atsivertęs užrašų knyge- 
lę ir retkarčiais joje pasižymėdavo tai skaičius, tai šiaip ką už- 
sirašydavo pasišviesdamas žibintuvėliu. 

Liceumo teatro šoniniai įėjimai jau buvo minios apgulti. Prie 
"pagrindinių durų nenutrūkstamu srautu dardėjo dviračiai ekipa- 
žai ir karietos, iš kurių lipo frakuoti vyrai ir skraistėmis apsigau- 
busios, briliantais pasipuošusios moterys. Vos priartėjus prie tre- 
čios kolonos, kur buvo paskirtas pasimatymas, prieš Mus išdygo 
nedidukas, tamsaus gymio, judrus žmogelis vežėjo uniforma. 

— Ar ponuliai iš vieno su panele Morsten? — paklausė jis. 

— Aš esu panelė Morsten, o tie du džentelmenai yra mano 
draugai, — pasakė ji. 

Vežėjas įsmMeigė į mus veriantį žvilgsnį. 

— Dovanokit man, panele — atkakliai tęsė jis,— bet liepta 
paprašyti jūsų žodžio, kad nė vienas iš palydovų nėra iš poli- 
cijos. | 

— Duodu garbės žodį, — patikino ji. 

Tada jis šaižiai sušvilpė, ir kažkoks vaikėzas skersai gatvę 
privažiavo karietą ir atvėrė dureles. Žmogus, su kuriuo kalbė- 
jomės, pakilo ant pasostės, o mes sulipome vidun. Vos susėdus, 
vežėjas kirto arkliui, ir mes pasileidome pasiutusiu greičiu per 
migloje paskendusias gatves. 

Keista mūsų padėtis. Štai lekiame į nežinomą vietą nežinia 
ko. Gal mūsų pakvietimas yra nemalonus pokštas, bet tai beveik 
neįtikėtina, o gal, yra tvirto pagrindo tikėti, mūsų kelionė at- 

skleis svarbių dalykų. Panelė Morsten kaip visada buvo rami ir 
tvirta. Bet aš vis tiek stengiausi ją išblaškyti ir pralinksminti 
pasakodamas savo nuotykius Afganistane. Tiesą sakant, mane 
patį taip jaudino mūsų kelionė ir kamavo smalsumas, kuo ji 
baigsis, kad sapaliojau, matyt, nei šį, nei tą. Po šiai dienai ji 
tvirtina mane porinus, kaip pačiame vidurnaktyje išvydau muš- 
kietą palapinėje ir kaip šoviau ton pusėn iš dvivamzdžio šautu- 
vo. Iš pradžių aš dar turėjau supratimą, kokia kryptimi važiuo- 
jame, bet po valandėlės, lekiant tokių greičiu per tirštą rūką, 
visai pasimečiau, nes dar nelabai gerai buvau susipažinęs sų Lon- 
donu; tik žinojau, kad važiuoiame ilgai ir jau nukakome gerą 
kelio galą. Tačiau Šerlokas Holmsas nepametė orientacijos ir 
pusbalsiu vardijo aikštes bei vingiuotas gatves, pro kurias dar- 
dėjome. 

— Ročesterio skersgatvis— pranešė jis— Dabar Vinsento 
skveras. Įvažiavome į Voksholo tilto kelią. Atrodo, lekiam į Sa- 
rio pusę. Taip, tikrai. Dabar esame ant tilto. Žiūrėkit, kaip blyk- 
čioja upė. | 

Iš tiesų pro mus slydo Temzės panorama su žibintų atšvaitais 
tykiame, giliame vandenyje. Jau tiltas užpakalyje, ir mes nėrė- 
me į gatvelių labirintą kitoje upės pusėje. 

— Vordsvorto kelias, — skelbė mūsų bendrakeleivis— Praio- 
rio kelias. Larkholo skersgatvis. Stokvelo aikštė. Roberto gatvė. 
Kouldharboro skersgatvis. Atrodo, kad mus veža ne į patį praš- 
matniausią rajoną. 

Ir tikrai pasiekėme vieną įtartiniausių ir grėsmingiausių Lon- 
dono vietovių. Ilgų, niūrių plytinių namų eiles tik ant kampų 
paįvairindavo ryškūs ir neskoningi smuklių apšvietimai. Paskui 
pasirodė virtinės dviaukščių vilų, kiekviena sų mažyčiu sodeliu 
priešais namą. Toliau vėl nesibaigiančios eilės naujų, bjaurių 
plytinių pastatų — monstro čiuptuvai, kuriuos milžiniškas mies- 
tas tiesia kaimo link. Pagaliau karieta sustojo prie trečio namo 
naujoje gatvėje. Aplinkiniai namai buvo negyvenami, ir tas, ties 
kuriuo sustojome, skendėjo tamsoje, išskyrus vieną švieselę vir- 
tuvės lange. Tačiau mums pasibeldus, duris kaipmat atidarė in- 
das tarnas, apsimuturiavęs geltonu turbanu galvą, apsitaisęs bal- 
tais, palaidais drabužiais, sujuostais geltona juosta. Kaip keista 
buvo matyti tokį rytietišką siluetą ant paprasto, trečios rūšies 
užmiesčio namo slenksčio! 

— Sahibas jūsų laukia, — pasakė jis. 

Jam dar kalbant, pasigirdo plonas, spigus balselis iš vidinių 
kambarių: 
— Vesk juos pas mane! Vesk tiesiai pas mane! 


IV skyrius 
PLIKIO PASAKOJIMAS 


Mes sekėme paskui indą skurdžių, prastai apšviestu ir ap- 
statytu koridoriumi, kol priėjome duris dešinėje, kurias jis ati- 
darė. Į mus pliūptelėjo ryški geltona šviesa, To tviskančio kam- 
bario viduryje stovėjo mažaūgis žmogelis labai aukšta kakta, 
pereinančia į plikę, kurią supo ryškiai rudų plaukų vainikas. 
Apsupta tų rudų šerių, plikė kyšojo it kalnas tarp eglių. Stovė- 
damas jis trynė rankas, o veidas vis judėjo — tai šypsojosi, tai 
raukėsi — nė akimirkos nenurimdavo. Gamta jį apdovanojo nu- 
karusia lūpa, per daug išsikišusiais geltonais negražiais dantimis, 
kuriuos jis veltui stengėsi pridengti nuolat glostydamas apatinę 
veido dalį. Nors plikė buvo smarkiai išsišovusi, vis dėlto jis at- 
rodė jaunai. Ir tikrai jam ką tik buvo suėję trisdešimt metų. 

— Panele Morsten, jūsų paslaugoms, — jis vis kartojo plonu, 
spigiu balseliu— Jūsų paslaugoms, džentelmenai. Prašom toliau 
į Mano buveinę. Ji nedidukė, panele, bet apstatyta pagal mano 
skonį. Meno oazė pietinio Londono akis badančioje dykynėje. 

Visus nustebino kambarys, į kurį mus pakvietė. Jis taip ne- 
derėjo prie tokio prasto namo, kaip tyriausias briliantas vari- 
niame apsode. Puikiausio šilko užuolaidos, nuostabiais audiniais 
drapiruotos sienos, kurias puošė prabangiai įrėminti paveikslai, 
rytietiškos vazos. Juodos ir gintaro spalvos kilimas buvo toks 
minkštas ir storas, kad koja maloniai skendo jame kaip samano- 
se. Du dideli, įstrižai patiesti tigro kailiai stiprino rytietiškos pra- 
bangos įspūdį, kaip ir didžiulė rytietiška pypkė, pastatyta kampe 
ant kilimėlio. Viduryje kambario ant beveik neįžiūrimos aukso 
grandinėlės kyburiavo lempa — sidabrinis balandis. Jai degant, 
kambaryje sklido subtilus aromatas. 


— Ponas Tadeušas Šoltas, — šypsodamasis prisistatė nedidukas 
žmogelis; jo veido raumenys vis judėjo— Jūs, aišku, panelė 
Morsten, o tie du džentelmenai... 

— Ponas Šerlokas Holmsas ir daktaras Votsonas. 

— O, daktaras? — itin susidomėjęs šūktelėjo — Ar turite su 
savimi stetoskopą? Gal galėčiau... galėčiau paprašyti vienos pa- 
slaugosė Matote, man kelia nerimą mano mitralinis vožtuvas... 
Gal būtumėte toks malonus... Aortinis visiškai sveikas, o apie 
mitralinį labai norėčiau išgirsti jūsų nuomonę. 

Taip. prašomas, paklausiau jo širdį, bet nieko blogo neradau, 
jį tik buvo apėmusi didžiulė baimė, nes visas kūnas virpėte vir- 
pėjo. š 

— Mitralinis vožtuvas funkcionuoja normaliai — pasakiau.— 
Jums nėra ko nerimauti. 


— Atleiskite, panele Morsten, už tuos mano nuogąstavimus, — 
delikačiai ėmė atsiprašinėti žmogutis.— Man teko daug iškentė- 
ti, o tas vožtuvas jau seniai kėlė įtarimą. Kaip malonu, kad neri- 
mas buvo nepagrįstas. Jei jūsų tėvas, panele Morsten, būtų la- 
biau saugojęs širdį, gal būtų ir dabar buvęs gyvas. 

Įsiutęs vos nevožiau jam į fizionomiją — kaip galima taip ne- 
rūpestingai, be ceremonijų, liesti tokį skaudų dalyką! Panelė 
Morsten prisėdo, jos veidas, net lūpos pabalo. 

— Jaučiau širdyje, kad jo jau nebėra gyvo,— pratarė ji. 

— Aš jums viską papasakosiu,— atsiliepė žmogelis, — ir dar 
daugiau — atitaisysiu jums padarytą skriaudą, ir tai padarysiu, 
kad ir ką sakytų mano brolis Bartolomėjus. Man labai malonu 
čia Matyti jūsų draugus ne tik kaip jūsų palydovus, bet ir kaip 
liudytojus to, ką ketinu pasakyti ir padaryti. Mūsų trejetas gali 
be niekur nieko priremti prie sienos brolį Bartolomėjų. Tik ap- 
sieikime be pašalinių, nereikia jokios policijos, jokių valdinin- 
kų. Viską galime patys puikiausiai sutvarkyti be jokio įsikišimo 
iš šalies. Brolį Bartolomėjų itin erzina bet koks jo reikalų pagar- 
sinimas. | 

Jis atsisėdo ant žemo minkštasuolio ir klausiamai pažvelgė į 
į mus savo trumparegėmis, pablukusiomis melsvomis akimis. 


— Dėl manęs, — atsiliepė LT kad ir ką jūs pasakytu- 
mėte, niekas nesužinos. 

Aš linktelėjau sutikimo ženklan. 

— Puiku! Puiku! Gal galėčiau jums, panele Morsten, pasiū- 
lyti taurę chiančio? O gal tokajausė Kitokių vynų pas mane ne- 
būna. Ar atkimšti butelį? Ne? O ar neprieštarausite dėl tabako? 
Rytietiško tabako su balzamo aromatu? Esu šie“ tiek susinervi- 
nęs, o rytietiška pypkė puikiausiai mane ramina. 

Jis pasiėmė pypkę su didžiuliu indu, ir dūmai ėmė smagiai 
burbuliuoti pro rožinį vandenį. Mes visi trys sėdėjome pusra- 
čiu, ištiesę kaklus į priekį, pasirėmę smakrus rankomis, o vidu- 
ryje nervingai rūkė pypkę tas keistas, trūkčiojančiu veidu žmo- 
gutis. | 

— Kai jau nusprendžiau jus pasikviesti — prakalbo jis — aš, 
žinoma, galėjau laiške parašytį savo adresą, bet pabijojau, kad 
galite nepaisyti mano prašymo ir atsivesti nepageidautinų žmo- 
nių. Todėl leidau sau paskirti pasimatymą taip, kad iš pradžių 
mano tarnas Viljamas galėtų apsižvalgyti. Aš visiškai pasitikiu 
jo nuovokumu ir liepiau jam net neprieiti prie jūsų, jei kas kel- 
tų įtarimą. Atleiskite už tokį atsargumą, bet aš linkęs labiau į 
vienatvę, drįsčiau sakyti, į visokius subtilumus, o policininkai 
man kažkodėl kelia pasidygėjimą. Aš instinktyviai vengiu sąly- 
čio su šiurkštaus materializmo apraiškomis. Kiek galiu, šalinuosi 
kontakto su vulgaria minia. Gyvenu, kaip matote, šioje subtilaus 
grožio aplinkoje. Galiu save vadinti menų globėju. Tai mano 
silpnybė. Štai tas peizažas yra Koro originalas, ir jei koks ži- 
novas imtų ginčytis dėl to Salvatorės Roza, tai niekas nesuabe- 
jos manuoju Bugro. Esu prancūzų moderniosios tapybos gerbė- 
jas. 

— Atleiskite, pone Šoltai, — įsiterpė panelė Morsten,— aš atė- 
jau čia jūsų pakviesta, nes jūs geidėte man kažką papasakoti. 
Jau labai vėlu, ir aš norėčiau, kad mūsų pokalbis būtų kiek ga- 
lima trumpesnis. 

— Kad ir kaip suktumės, teks šiek tiek užtrukti — atsakė 
jis — nes būtinai reikia važiuoti į Norvudą pasimatyti su mano 
broliu Bartolomėjumi. Visi turėsime vykti ir bandyti kaip nors 
jį paveikti. Mat brolis labai supyko ant manęs, kai ėmiau tvar- 
kyti tą reikalą, Mano nuomone, pagal teisybę. Praėjusį vakarą 
mes visai rimtai su juo susikirtome. Sunku net įsivaizduoti, koks 
jis pasidaro baisus, kai įsiunta. 

— Jei jau reikia važiuoti į Norvudą, tai gal daugiau negaiš- 
kime,— išdrįsau pasiūlyti. 

Jis ėmė taip juoktis, kad net ausys paraudo. 

— Taip nieko neišeis, — šaukė jis.— Nežinau, ką jis pasaky- 
tų, jei taip staiga imčiau ir atvežčiau jus. Ne, aš privalau jus 
parengti, paaiškinti, kokie santykiai tarp mūsų susiklostė. Pir- 
miausia turiu pasakyti, kad šioje istorijoje yra tokių dalykų, ku- 
rie man pačiam visiškai neaiškūs. Aš tik galiu išdėstyti faktus 

taip, kaip pats juos žinau. Mano tėvas, kaip jūs turbūt supratote, 
buvo majoras Džonas Šoltas, tarnavęs Indijoje. Prieš kokius vie- 
nuolika Metų jis išėjo į atsargą ir apsigyveno Aper Norvude, 
Pondišerio sodyboje. Indijoje jis praturtėjo ir iš ten parsigabeno 
stambią pinigų sumą, didžiulę brangenybių kolekciją ir čiabuvių 
tarnų būrį. Turėdamas tiek turto, jis nusipirko namą ir gyveno 
labai prabangiai. Aš ir mano dvynys brolis Bartolomėjus buvome 
vieninteliai vaikai. 

Labai gerai atsimenu tą sensaciją, kuri kilo dingus kapitonui 
Morstenui. Mes skaitėme viską, ką apie tai rašė laikraščiai, ir, 
žinodami jį buvus tėvo draugą, svarstėme tą įvykį prie jo, Jis 
kartu su mumis spėliojo, kas galėjo nutikti kapitonui. Nė karte- 
lio Mes neįtarėme, kad visą paslaptį tėvas slepia savyje, kad tik 
jis vienas žino Artūro Morsteno likimą. . 

Tačiau mes jautėme, kad tėvą gaubia kažkokia paslaptis, kad 
jam gresia didelis pavojus. Vienas jis labai bijodavo vaikštinėti, 
visad turėdavo nusisamdęs porą buvusių boksininkų profesionalų 
eiti vartininkų pareigas Pondišerio sodyboje. Viljamas, kuris at- 
vežė jus čia, yra vienas iš jų. Jis kažkada yra buvęs Anglijos 
lengvojo svorio čempionas. Tėvas niekad nepasakodavo mums, 
ko jis bijo, bet mes pastebėjome, kad jam kelia siaubą žmonės 
medine koja. Kartą jis šovė iš revolverio į vieną medinkojį, ku- 
ris pasirodė esąs ramus, niekam nekliudąs amatininkas, rinkęs 
sau užsakymus. Turėjom sumokėti galybę pinigų, kad numarin- 
tume tą bylą. Mudu su broliu laikėm tai tik eiliniu tėvo kvai- 
liojimu, bet vėlesni įvykiai pakeitė mūsų nuomonę. 

1882 metų pradžioje tėvas gavo iš Indijos laišką, kuris jį labai 
sukrėtė. Tėvas atplėšė jį prie pusryčių stalo, perskaitęs ko ne- 
nualpo, susirgo ir jau neatsigavo iki pat mirties. Kas buvo tame 
laiške, mes niekad nesužinojome, bet, kai tėvas laikė jį rankoje, 
mačiau, kad tai trumpas ir neįgudusia ranka prikeverzotas raš- 
telis. Ilgus metus tėvą kankino sunki depresija, bet nuo tada 
jam ėmė darytis vis blogiau ir blogiau, o balandžio pabaigoje 
mums buvo pranešta, jog tėvo dienos jau suskaitytos ir jis pa- 
geidauja su mumis pasimatyti. 

Kai įėjome į tėvo miegamąjį, jis sėdėjo lovoje apkamšytas 
pagalvėmis ir sunkiai alsavo. Jis paprašė užrakinti duris ir at- 
sistoti iš abiejų lovos šonų. Tada, paėmęs mus už rankų, trūk- 
čiojančiu iš susijaudinimo ir skausmo balsu jis atskleidė savo 
paslaptį. Pabandysiu tai atpasakoti jo paties žodžiais. 

„Dabar tik vienas dalykas slegia Mano sąžinę, — pradėjo jis.— 
Tai vargšo Morsteno našlaitė, kurią aš nuskriaudžiau. Per tą pra- 
keiktą godumą, šlykščią nuodėmę, kuri buvo mane apsėdusi visą 
gyvenimą, mergaitė neteko jai priklausančios lobio dalies. Ir aš 
pats juo nepasinaudojau — štai kaip apakina ir sukvailina žŽmo- 
gų gobšumas. Vien jausena, jog didžiulis lobis yra mano, man 
buvo tokia brangi, kad negalėjau nė pagalvoti apie jo dalybas 
su kuo nors. Pažvelkite į tą perlų vėrinį už chinino buteliuko. 
Net su juo negalėjau išsiskirti, nors išsiėmiau perlus ketindamas 
juos nusiųsti Mergaitei. Jūs, Mano sūnūs, turėsite atiduoti jai 
priklausančią Agros lobio dalį. Bet kol aš gyvas, nieko jai ne- 
duokite, net to vėrinio. Juk esti, kad ir labai silpnas ligonis, kaip 
aš dabar, atsigauna. 

Papasakosiu jums, kaip mirė Morstenas,— tęsė tėvas.— Ka- 
žin kiek metų jis sirgo širdies liga, nors dėl jos niekam nesis- 
kųsdavo. Tik aš vienas žinojau apie jo ligą. Tarnaujant mudviem 
Indijoje, taip nuostabiai susiklostė aplinkybės, kad mudu įgijo- 
me didžiulį lobį. Aš atsigabenau jį į Angliją, ir vos tik Morste- 
nas atvyko į Londoną, tą patį vakarą atėjo reikalauti savo 
dalies. Iš stoties jis pasiekė mano sodybą pėsčias. Jį įleido mano 
senas, ištikimas tarnas Lalas Čauderas, dabar jau miręs. Mes su 
Morstenu susiginčijome dėl lobio dalybų, pradėjome bartis. Įsiu- 
tęs Morstenas pašoko nuo kėdės, staiga jo veidas papilkėjo, jis 
ėmė spausti ranką prie širdies ir, griūdamas aukštielninkas, pra- 
siskėlė galvą į lobių skrynelės kampą. Kai pasilenkiau prie jo, di- 
džiam savo siaubui, pamačiau, kad jis nebegyvas. 

Ilgai sėdėjau nustėręs, nežinodamas, ką daryti. Zinoma, iš 
karto norėjau šauktis pagalbos, bet paskui suvokiau, kad gali 
mane labai lengvai apkaltinti žmogžudyste. Mirė susivaidijus, 
žaizda galvoje — viskas prieš mane. O vykstant tardymui, būti- 
nai iškils apie lobį kai kurie faktai, kuriuos aš itin stengiausi 
nuslėpti. Morstenas buvo prasitaręs, kad ničniekas nežino, kur 
jis išėjęs. Ką gi, Matyt, niekas pasaulyje ir neturi sužinoti, kas 
jam nutiko. 

Aš dar tik mąsčiau apie visa tai, kai, pakėlęs galvą, išvydau 
tarpduryje Lalą Čauderą. Jis įsmuko vidun ir užšovė duris. „„Ne- 
bijokite, sahibai. Niekas nesužinos, kad jūs užmušėte jį, — pasa- 
kė jis.— Mes jį paslėpsime, ir baigtas kriukis.“ „Bet aš neužmu- 
šiau jo", — pasakiau. Lalas Čauderas, palingavęs galvą, šyptelė- 
jo: „Aš viską girdėjau, sahibai. Jūs ginčijotės, pasigirdo smūgis. 

Bet mano lūpos surakintos. Namuose visi miega. Tik padėkite: 
išnešti jį'. Tada aš ir apsisprendžiau. Jei mano tarnas netiki, jog 
aš nekaltas, tai kaip galiu viltis, kad mane išteisins dvylika bukų 
krautuvininkų, sėdinčių prisiekusiųjų suole? Tą naktį mudu su 
Lalu Čauderu paslėpėme lavoną, o po keleto dienų visi Londo- 
no laikraščiai pagavo rašyti apie paslaptingą kapitono Morsteno 
dingimą. Taigi Matote, kad vargu ar galima mane tuo apkaltin- 
ti. Esu kaltas, kad paslėpiau ne tik lavoną, bet ir lobį, kad pasi- 
savinau Morsteno dalį. Todėl aš noriu, kad jūs atitaisytumėte 
skriaudą. Pasilenkite prie manęs, arčiau lūpų. Lobis paslėptas...“ 
Tą akimirką jo veidas baisiai persimainė, akys išsprogo, smak- 
ras atkrito, ir jis suriko nesavu balsu, kurio niekad neužmiršiu: 

„Neleiskit jo! Dėl Dievo, neleiskit io!“ 

Mes abu pasisukome į langą, kur buvo įsmeigtas jo žvilgs- 
nis. Iš tamsos bolavo pabalusi, prie. stiklo prispausta nosis, barz- 
da apžėlęs, didžiulės neapykantos iškreiptas veidas, baisiu įnir- 
šiu žėrėjo akys. Mes su broliu metėmės prie lango, bet žmogus 
jau buvo dingęs. Kai grįžome pas tėvą, jo galva gulėjo nusviru- 
si, O širdis nustojūsi plakti. 

Tą naktį išieškojome visą sodą, bet jokių įsibrovėlio pėdsakų 
neradome, išskyrus vienos kojos. atspaudą po langu, gėlių lys- 
vėje. Jei ne tas pėdsakas, būtume galėję manyti, kad mums pa- 
sivaideno laukinis, nuožmus veidas. Tačiau greitai pasirodė dar 
vienas, dar didesnį įspūdį padaręs įrodymas, kad kažkokios slap- 
tos jėgos veikia prieš mus. Rytą tėvo kambaryje radome atdarą 
langą, išverstas spintas ir skrynias, o ant jo krūtinės popieriaus 
skiautę, iškeverzotą žodžiais „Keturių ženklas“. Ką reiškia tie 
žodžiai, kas per vienas buvo mūsų svečias, po šiai dienai ne- 
žinome. Kiek galėjome apsidairę spręsti, niekas iš tėvo daiktų 
neprapuolė, nors viskas buvo išmėtyta. Mudu su broliu susiejo- 
me tą keistą įvykį su tėvo baime, kankinusia jį ilgus metus, bet 
šiaip viskas liko mums neįspėjama mislė. 

Zmogelis nutilo, vėl užsidegė pypkę ir kiek laiko susimąstęs 
pūtė dūmus. Mes visi susikaupę klausėmės jo nepaprasto pasa- 
kojimo. Kai žmogutis pasakojo apie panelės Morsten tėvo mirtį, 
ji išbalo kaip drobė, ir aš.jau bijojau, kad tuoj apalps. Tačiau 
atsigėrusi vandens, mano tyliai pripilto iš šalia stovėjusio Ve- 
necijos stiklo grafino, ji atsigavo. Šerlokas Holmsas atsilošė į 
kėdės atkaltę nieko nesakančia veido išraiška, nuleistais vokais 
virš žėrinčių akių. Žvilgtelėjęs į jį, prisiminiau, kaip jis dar šian- 

dien skundėsi gyvenimo nuobodybe ir monotonija. Štai jam prob- 
lema, kuriai išspręsti prireiks viso jo įžvalgumo ir proto. Ponas 
Šoltas nužvelgė mus visus, aiškiai didžiuodamasis tuo efektu, 
kurį sukėlė jo papasakota istorija, ir tęsė ją, traukdamas dūmą iš 
savo ilgosios pypkės. 

— Mes su broliu labai susijaudinome, kaip jūs galite ir įsi- 
vaizduoti, išgirdę tėvo pasakojimą apie lobį. Savaitėmis, mėne- 
siais kasinėjome, rausėme kiekvieną sodo lopinėlį, tačiau nieko. 
neaptikome. Iš proto varė mintis, kad tėvas mirė su slėptuvės 
paslaptimi lūpose. Apie turtų didybę galėjome spręsti ir iš to 
perlų vėrinėlio. Kaip tik dėl jo mudu su broliu Bartolomėjumi 
truputį ir susiginčijome. Perlai labai vertingi, ir jis niekaip ne- 
nori su jais skirtis, nes, tarp mūsų šnekant, brolis mažumėlę irgi 
linkęs į tėvo nuodėmę. Pasak jo, jei išleisime vėrinį iš rankų, 
gali kilti visokiausių kalbų, dėl kurių galop nesunku ir į bėdą 
patekti. Aš tik sugebėjau įkalbėti brolį, kad leistų man surasti 
panelės Morsten adresą ir kartą per metus siųsti jai po vieną 
perlą — bent taip apsaugotume ją nuo skurdo. 

— Kilnus užmojis, — rimtai pasakė mūsų bendrakeleivė.— Tai 
byloja apie labai gerą jūsų širdį. 

Žmogutis prieštaraudamas sumojavo rankomis. 

— Juk mes — jūsų globėjai, bent aš taip Manau, nors brolis 
Bartolomėjus kitos nuomonės. Mes ir taip turime galybę pinigų. 
Man daugiau jų nereikia. Be to, ir geras tonas neleidžia niekšiš- 
kai elgtis su jauna dama. „Le mauvais goūt mėne du crime“ *. 
Kaip gražiai prancūzai sugeba pasakyti apie tokius dalykus! Mū- 
sų nesutarimai šiuo klausimu taip padidėjo, kad nutariau apsi- 
gyventi atskirai. Taigi pasiėmiau su savimi seną tarną indą bei 
Viljamą ir palikau Pondišerio sodybą. Tačiau vakar sužinojau, 
kad įvyko nepaprastai svarbus dalykas — surastas lobis. Aš tuoj 
pat parašiau panelei Morsten, o dabar lieka tik važiuoti į Nor- 
vudą ir pareikalauti mūsų dalies. Vakar vakare aš viską pasa- 
kiau broliui Bartolomėjui, taigi būsime laukiami, kad ir nelabai 
mieli svečiai. 

Ponas Tadeušas Šoltas nutilo ir, vis trūkčiojant veidui, sėdė- 
jo ant prabangaus minkštasuolio. O mes visi tylėjome galvoda- 
mi apie naują slėpiningos istorijos posūkį. Holmsas pirmasis pa- 
"šoko ant kojų. 


* Blogas tonas veda į nusikaltimą (pranc.). 

— Jūs, pone, elgėtės kaip reikia nuo pradžios iki galo,— pa- 
sakė jis — Galimas daiktas, kad galėsime kukliai atsidėkoti nu- 
šviesdami jums tai, kas dar liko neaišku šioje istorijoje. Bet, 
kaip ką tik pasakė panelė Morsten, jau vėlu ir mums reikia veik- 
ti nedelsiant. 

Mūsų naujasis pažįstamas labai lėtai suko ilgą pypkės tū- 
belę, paskui išsitraukė iš po užuolaidos iki žemės paltą su įmant- 
riai šilkinėmis virvelėmis išdailintomis kilpomis ir sagomis, ka- 
rakulio apykakle bei atraitais, užsisegė jį iki pat smakro, nors 
vakaras buvo itin tvankus. Paskui užsimaukšlino triušio kailio 
kepurę su kadaruojančiomis ausinėmis — dabar jo paties visai 
nebuvo matyti, išskyrus trūkčiojantį, atvėpusia lūpa veidą. 

— Esu labai silpnos sveikatos,— paaiškino jis, kai vedė mus 
koridoriumi.— Todėl turiu visą laiką ja rūpintis. 

Mūsų karieta stovėjo prie namų, matyt, veiklos programa 
buvo iš anksto numatyta, nes vežikas iš karto pasileido lėkti. 
Tadeušas Šoltas kalbėjo be atvangos ir taip garsiai, kad jo bal- 
sas net stelbė ratų dardėjimą. 

— Bartolomėjus — gudrus vyras — pasakojo jis— Žinote, 
kaip jis surado lobio slėptuvę? Jis priėjo išvadą, kad lobis turi 
būti kažkur namuose, ir apskaičiavo viso namo tūrį, visur išma- 
tavo, neliko neapskaičiuoto nė vieno colio! Paaiškėjo, kad namas 
yra septyniasdešimt keturių pėdų aukščio, bet, sudėjęs visų kam- 
barių aukštį, erdvės tarp aukštų tūrį, kurį išmatavo pragręžęs 
perklojimus, rado tik septyniasdešimt pėdų. Kur dar keturios pė- 
dos? Jos gali būti tik namo pastogėje,— nutarė. brolis. Todėl jis 
pramušė angą paskutinio aukšto lubose ir, ką jūs manot, rado 
virš jo mažytę, aklinai užmūrytą palėpę, apie kurią niekas ne- 
žinojo. Jos centre, ant dviejų sijų, stovėjo skrynelė su lobiu. 
Brolis nuleido ją per angą žemyn, kur ji ir stovi. Jis apskaičiavo, 
kad brangenybių vertė ne mažesnė negu pusė milijono svarų 
sterlingų. 

Išgirdę apie tokią milžinišką sumą, mes, išvertę akis, žiūrė- 
jome vienas į kitą. Jei mums pavyktų atkovoti panelės Morsten 
teises, ji iš neturtingos guvernantės taptų pačia turtingiausia 
Anglijos įpėdine. Aišku, geras draugas tik džiaugtųsi išgirdęs 
tokią naujieną, bet tik ne aš: gėda prisipažinti, tačiau iš sava- 
naudiškumo man taip suspaudė širdį, kad ji virto sunkiu ak- 
meniu krūtinėje. Aš išstenėjau keletą pasveikinimo žodžių ir nu- 
kabinau nosį, pro ausis leisdamas mūsų naujojo pažįstamo tarš- 

kėjimą. Dievaži, juk tai tipiškas hipochondrikas! Kaip per sapną 
girdėjau jo ligų simptomų nesibaigiantį srautą, prašymus paaiš- 
kinti daugybės kažkokių šarlataniškų vaistų sudėtį ir veikimą; 
kai kuriuos iš jų jis net turėjo kišenėje, odinėje dėžutėje. Puo- 
selėjau viltį, kad jis neatsimins mano to vakaro patarimų. Holm- 
sas tvirtina girdėjęs, kaip aš jį perspėjęs dėl didelio pavojaus 
išgėrus daugiau negu du lašus ricinos aliejaus ir rekomendavęs 
vartoti didelėmis dozėmis strichniną kaip raminamąjį vaistą. Kad 
ir kaip ten būtų, pajutau didelį palengvėjimą, kai karieta truk- 
telėjus sustojo ir vežikas, nušokęs nuo pasostės, atidarė dure- 
les. 

— Štai ir Pondišerio sodyba, panele Morsten,— pranešė po- 
nas Tadeušas Šoltas, laipindamas ją iš karietos. 


V skyrius 
PONDIŠERIO SODYBOS TRAGEDIJA 


Buvo beveik vienuolikta valanda, kai pasiekėme paskutinį 
mūsų kelionės etapą. Užpakalyje liko drėgnas didžiulio miesto 
rūkas, o čia naktis buvo graži. Iš pietų pūtė šiltas vėjelis, dan- 
gumi lėtai plaukė stori debesys, pro kuriuos retkarčiais pasiro- 
dydavo mėnulis. Buvo pakankamai šviesu, bet Tadeušas Šoltas 
nusikabino nuo karietos šoninį žibintą, kad pašviestų mums ke- 
lią. | 

Pondišerio sodybą supo parkas, aptvertas labai aukšta akme- 
nine siena, kurios paviršius buvo nubertas stiklo šukėmis. Pa- 
tekti vidun galėjai tik pro vienintelius siaurus, geležimi apkaltus 
vartelius. Į juos ir pasibeldė ypatingu būdu, kaip laiškanešys, 
mūsų bendrakeleivis. i 

— Kas ten? — pasigirdo iš vidaus šiurkštus balsas. 

— Čia aš, Makmiordai. Turėtum jau atpažinti mano beldi- 
mą. 

Vartininkui niurnant, ėmė žvangėti ir čerškėti raktai. Varte- 
liai sunkiai atsivėrė, ir pasirodė žemaugis, kresnas žmogus, iš- 
kėlęs žibintą, kurio gelsva šviesa krito ant jo išsišovusio veido 
su nepatikliai mirksinčiomis akimis. - 

— A, tai jūs, pone Tadeušai? O kas tie kiti? Dėl pašalinių 
ponas nedavė man jokių nurodymų. 

— Nedavė nurodymų? Tai keista! Vakar vakare pasakiau bro- 
iiui, kad atsivešiu kelis draugus. | 

— Kad jis šiandien, pone Tadeušai, nebuvo išėjęs iš savo 
kambarių ir nieko Man neperdavė. O jūs gerai žinote, kaip man 
prisakyta laikytis tvarkos. Jus aš galiu įleisti, bet jūsų draugai 
tegul lieka čia. 

Tai buvo nenumatyta kliūtis. Pasimetęs Tadeušas Šoltas apsi- 
žvalgė nežinodamas, ką daryti. 

— Negražu, Makmiordai,— pasakė jis— Juk aš laiduoju už 
juos, negi šito tau nepakanka? Štai su mumis jauna dama. Nega- 
li gi ji stovėti ant viešo kelio vidurnaktį. 

— Labai persiprašau, pone Tadeušai,— vartininkas atkakliai 
laikėsi savo.— Gal tie ponai jūsų draugai, bet kas žino, ar jie 
mūsų pono draugai? Jis gerai moka man už darbą, ir aš žiūriu 
tvarkos. O apie jūsų draugus aš nieko nežinau. 

— Dar ir kaip žinote, Makmiordai,— draugiškai šūktelėjo 
Šerlokas Holmsas.— Negi užmiršote mane? Nejaugi nebeprisi- 
menate boksininko mėgėjo, kuris kovėsi su jumis tris raundus 
Alisono ringe per jūsų benefisą prieš ketverius metus? 

— Negi ponas Šerlokas Holmsas? — suriaumojo bokso čem- 
pionas.— Dieve, kaip aš galėjau jūsų nepažinti! Užuot tyliai čia 
stovėję, galėjote prieiti ir vožti tą atmintiną savo smūgį. man į 
pažandę. Iš karto būčiau pažinęs. Ak, paleidote vėjais tokią 
Dievo dovaną! Galėjote taip aukštai iškilti, jei būtumėte kaip rei- 
kiant atsidėjęs ringui. 

— Girdite, Votsonai? Jei man nieko neišdegs kitur, aš turiu 
atsargoje dar vieną profesiją — juokėsi Holmsas.— Tikiuosi, kad 
mano draugas nelaikys mūsų už durų? 2 

— Ką jūs! Prašom įeiti, pone, jūs ir jūsų draugai — kvietė 
vartininkas.— Labai persiprašau, pone Tadeušai, bet man liepta 
labai griežtai paisyti įsakymų. Pirmiau turiu sužinoti, kas per 
žmonės, o paskiau — prašom. 

Viduje pro tuščią parką vinguriavo žvyruotas kelias į didžiu- 
lį, keturkampį, be jokių puošmenų namą, skęstantį šešėliuose. 
Tik vieną jo kampą apšvietė mėnulio spinduliai, žvilgindami pa- 
lėpės langą. Didžiulis, niūrus pastatas, mirtina tyla kėlė šiurpą. 
Net Tadeušas Šoltas, matyt, nekaip jautėsi: jo virpančioje ran- 
koje žibintas siūbavo ir džerškėjo. 

— Nieko nesuprantu — kalbėjo jis.— Įvyko, matyt, koks ne- 
susipratimas. Juk aiškiai buvau pasakęs Bartolomėjui, kad at- 
važiuosime, o jo lange nėra šviesos. Nežinau, ką ir manyti. 

— Ar visada jis taip saugo sodybą? — paklausė Holmsas. 

— Taip, jis perėmė tėvo tvarką. Bartolomėjus — jo numylė- 
tinis, ir kartais man atrodydavo, kad tėvas su juo buvo daug ar- 
timesnis negu su manimi. Štai ten, viršuje, mėnulio apšviestas 
Bartolomėjaus langas. Bet viduje, atrodo, tamsu. 

— Tamsu,— patvirtino Holmsas.— Bet va spingsi žiburėlis 
lange šalia durų. 

— A, tai ūkvedės kambarys. Tėn gyvena mūsų mieloji po- 
nia Bernstoun. Ji viską ir paaiškins mums. Bet gal palūkėtumėte 
čia minutėlę kitą, nes, visi suvirtę, galime ją išgąsdinti, jei ne- 
buvo perspėta apie mūsų vizitą. Ššš... Kas gi čia? 

Jis drebančia ranka iškėlė žibintą, ir, jam siūbuojant, apie 
mus ėmė šokinėti šviesos ratilai. Panelė Morsten įsitvėrė man į 
ranką, visi sustojome plakančiomis širdimis ir, įtempę ausis, 
suklusome. Iš didžiulio, niūraus namo, trikdydami nakties tylą, 
sklido gailūs, sielvartingi garsai — pergąsdintos moteriškės širdį 
veriantis kūkčiojimas. 

— Tai ponia Bernstoun,— sušnabždėjo Šoltas— Ji vieninte- 
lė moteris name. Palaukite čia. Tuoj sugrįšiu. 

Jis nuskubėjo prie namo ir saviškai pasibeldė. Duris atidarė 
aukšta pagyvenusi moteriškė, kuri labai apsidžiaugė jį išvydusi. 

— O, ponas Tadeušas! E gerai, kad atėjote. Kaip gerai, 
kaip gerai... 

Mes girdėjome ją tai kartojant kol užsidarė durys. 

Mūsų vedlys paliko žibintą, kurį pakėlęs Holmsas ėmė lėtai 
dairytis ir atidžiai apžiūrinėti namą, didžiulius žemės kupstus 
išraustame parke. Mudu su panele Morsten stovėjome šalia, ir aš 
laikiau jos ranką. Koks nuostabus, nesuvokiamas dalykas yra 
meilė! Štai mes greta, anksčiau vienas kito akyse nematę, mei- 
lesniu žodžiu ar žvilgsniu nepersimetę, o dabar, pavojaus valan- 
dą, mūsų rankos instinktyviai ieško viena kitos. Dėl to aš ir po 
šiai dienai stebiuosi, bet tuomet man atrodė pats natūraliausias 
dalykas ja rūpintis, o ji paskui dažnai man pasakos, jog, nuo- 
jautos vedama, ieškojo manyje paguodos ir užtarimo. Taip mudu 
ir stovėjome susiėmę rankomis nelyginant du vaikai, o mūsų 
širdyse viešpatavo ramybė, nors aplinka ir buvo grėsminga. 

— Kokia keista vieta, — apsidairiusi sušnabždėjo ji. 

— Atrodo, lyg visi Anglijos kurmiai čia pasidarbavo. Kažką 
panašaus teko Matyti netoli Balareto, kalvos pašlaitėje, bet ten 
aukso ieškotojai buvo ją taip išrausę. 

— Tikslas ir ten, ir čia buvo vienodas,— atsiliepė Holmsas.— 
Tik čia tuos kupstus paliko lobio ieškotojai. Atsiminkite, kad jie 
ištisus šešerius metus kasinėjo žemę, ieškodami tėvo paslėptų 
brangenybių. Nieko nuostabaus, kad parkas dabar panašus į žvy- 
ro karjerą. 

Tuo metu namo durys atsidarė, ir Tadeušas Šoltas, ištiesęs 
rankas, išbėgo lauk. 

— Kažkas negero atsitiko Bartolomėjui! — sušuko jis — Aš 
taip bijau! Mano nervai neatlaikys! 

Ir tikrai jis jau beveik verkė iš baimės, o jo trūkčiojantis gai--. 
lus veidas, kyšantis iš didelės karakulio apykaklės, buvo it iš- 
gąsdinto, bejėgio vaiko, maldaujančio pagalbos. 

— Eime į namą,— tarė Holmsas griežtu, tvirtu balsu. . 

— Taip, taip, einam! — maldavo Tadeušas Šoltas.— Aš visiš- 
kai nežinau, ką dabar reikia daryti. 

Mes nusekėme paskui jį į ūkvedės kambarį, esantį kairėje 
pusėje nuo įėjimo. Išsigandusi moteriškė žingsniavo išilgai kam- 
bario, nervingai trūkčiodama pirštus, bet, išvydusi panelę Mors- 
ten, šiek tiek aprimo. | 

— Duok Dieve jums, panele, sveikatos! — isteriškai kūkčiojo 
moteriškė— Tiesiog ant širdies darosi lengviau žiūrint į jūsų 
mielą, gerą veidą. Viešpatie, kiek aš iškentėjau per šią dieną! 

Panelė Morsten glostė jos.liesą, nuo darbų sugrubusią ranką 
ir tyliai, moteriškai keliais švelniais žodžiais nuramino ją tiek, 
kad mirtinai išblyškę skruostai vėl atgavo spalvą. 

— Ponas užsirakino ir, kai beldžiausi, neatsiliepė — aiškino 
ji. — Visą dieną lūkuriavau, Mat jis dažnai mėgsta pabūti vienas. 
Tačiau prieš valandą Mane suėmė nerimas — ar kas neatsitiko? 
"Tai aš užlipau pas jį ir žvilgtelėjau pro rakto skylutę. Jūs, pone 
"Tadeušai, pats turite užlipti ir pats pasižiūrėti. Per tuos dešimtį 
metų mačiau poną Bartolomėjų ir linksmą, ir liūdną, bet tokio 
jo veido niekada nebuvau regėjusi. 

Šerlokas Holmsas paėmė lempą ir žengė pirmas, nes Tadeušas 
Šoltas jau pradėjo dantimis kalenti. Lipant laiptais aukštyn, jam 
ėmė tirtėti keliai, tad turėjau paimti jį už parankės. Kopiant į 
antrą aukštą, Holmsas buvo dukart išsitraukęs iš kišenės lupą 
ir rūpestingai apžiūrinėjo po kojomis, ant kokoso pluošto demb- 
lio, kažkokias žymes, kurios man atrodė tik kaip užsilikusios 
dulkės. Jis lipo nuo laiptelio ant laiptelio, labai lėtai, nuleidęs 

lempą, akimis lakstydamas tai į kairę, tai į dešinę. Panelė Mors- 
ten pasiliko su išsigandusia ūkvede. 

Laiptai atvedė į tiesų, ilgoką koridorių, kurio dešinėje pusėje 
kabėjo didelis indiškas kilimas, o kairėje buvo matyti trejos du- 
rys. Holmsas ir koridoriumi ėjo labai lėtai, įdėmiai žvalgydama- 
sis aplinkui, o mes beveik lipome jam ant kulnų, paskui save 
mesdami ilgus, juodus šešėlius. Pasukome prie trečiųjų durų. 
Holmsas pasibeldė, bet niekas neatsiliepė. Tada jis bandė pasuk- 
ti rankeną ir jėga jas atidaryti. Tačiau durys buvo užšautos iš 
vidaus masyviu, tvirtu skląsčiuų— jis matėsi apšvietus užraktą. 
Raktas buvo pasuktas, tad raktaskylės aklinai neužblokavo. Šer- 
lokas Holmsas pasilenkė ir iškart atšoko, staigiai siurbtelėdamas 
Oro. ; 
— Čia kažkas šėtoniška, Votsonai — pasakė jis, susijaudinęs 
labiau negu bet kada. Tokio Holmso dar nebuvau matęs.— Ką jūs 
apie tai pasakysite? | 

Pasilenkiau prie raktaskylės ir pasibaisėjęs šastelėjau atgal. 
Blausus, mirguliuojantis mėnesienos švytėjimas buvo užliejęs 
kambarį. Tiesiai į mane žvelgė tarsi ore kybantis, nes aplink vis- 
kas skendo šešėlyje, veidas, lygiai toks pat kaip ir mūsų ben- 
drakeleivio Tadeušo Šolto. Tokia pati aukšta kakta, pereinanti 
į blizgančią plikę, toks pat rudų plaukų pusratis, toks pat išblyš- 
kęs veidas. Tačiau jo bruožai buvo baisiai iškreipti kraupios šyp- 
senos, skausmo ar pykčio išraiška nebūtų kėlusi tokio šiurpaus 
įspūdžio kaip tas sustingęs, nenatūralus šypsnys tyliame, mėne- 
sienos užlietame kambaryje. Veidas mėnesienoje buvo tiek pa- 
našus į Mūsų nediduko draugo veidą, jog aš net atsigręžiau no- 
rėdamas įsitikinti, ar jis tikrai yra su mumis. Tik dabar prisi- 
miniau jį sakius, kad jiedu su broliu — dvyniai. 

— Siaubinga! — pasakiau Holmsui.— Ką darysime? 

— Reikia laužtis vidun,— atsakė jis ir pasišokėjęs visu svo- 
riu užgulė užraktą. Jis sutraškėjo, sugirgždėjo, bet nepasidavė. 
Tada mudu abu užgulėm duris; šį Kartą skląstis staiga pokšte- 
lėjo, ir Mes atsidūrėme Bartolomėjaus Šolto kabinete. 

Jis buvo įrengtas kaip chemijos laboratorija. Priešais duris, 
ant lentynos, rikiavosi dviguba eilė butelių stikliniais kamščiais, 
stalas nukrautas Bunzeno dujiniais degikliais, mėgintuvėliais, kol- 
bomis. Kampuose stovėjo apipinti buteliai rūgštims laikyti. Vie- 
nas jų, matyt, buvo įdužęs, nes iš ten sunkėsi tamsus skystis. 
Oras kabinete buvo tvankus, trenkė kažkokiu aitriu, sakytum 

deguto kvapu. Vienoje kambario pusėje, tarp tinko su balanė- 
4ėmis grumstų, stovėjo kopėtaitės, virš kurių lubose juodavo-an- 
ga, ganėtinai didelė žmogui pralįsti. Šalia kopėtaičių buvo pa- 
mesta ilga virvė, nerūpestingai susukta į ritinį. 

Prie stalo, mediniame krėsle, sėdėjo sukniubęs namų šeimi- 
ninkas. Galva nusvirusi ant peties, ir tas kraupus, nesuvokiamas 
šypsnys! Kūnas buvo jau atšalęs ir sustingęs — matyt, jis mirė 
prieš daugelį valandų. Atkreipiau dėmesį, kad ne tik jo veido 
bruožai buvo iškreipti, bet ir rankos kojos karojo keisčiausiai 
susisukusios. Čia pat ant stalo gulėjo kažkoks nematytas įran- 
kis — rudas, gerai apdrožtas pagalys, prie kurio galo bjauria 
virve grubiai pririštas akmuo it plaktuko galva. O šalia — iš 
bloknoto išplėštas lapas, iškeverzotas keliais žodžiais. Holmsas 
žvilgtelėjo į jį ir padavė man. 

— Matote, — pasakė reikšmingai pakėlęs antakius. 

Pasišviesdamas žibintu, su siaubu perskaičiau: „„Keturių ženk- 
las“. 

— Dėl Dievo, ką visa tai reiškia? — paklausiau. 

— Ogi tai, kad įvyko žmogžudystė, — atsakė jis, lenkdamasis 
prie lavono.— A, taip ir maniau, Pažiūrėkite čia. 

Jis rodė į ilgą, tamsų spyglį, įsmigusį į odą virš ausies. 

— Panašu į spyglį, — pasakiau. 

— Čia ir yra spyglys. Galite ištraukti. Tik atsargiai, nes jis 
užnuodytas. 

Suėmiau jį dviem pirštais. Ištraukiau visai lengvai, ir beveik 
neliko jokios žymės. Tik mažytis kraujo krešuliukas rodė, kur 
buvo pradurta oda. 

— Man visa tai — nesuvokiama paslaptis. Juo toliau, juo 
painiau, o ne aiškiau viskas atrodo. | 

— Priešingai — atsakė Holmsas. — Kiekvieną akimirką viskas 
eina aiškyn. Man trūksta tik kelių faktų, kad galėčiau atkurti 
visiškai susijusių įvykių eigą. | 

Įėję į kabinetą, beveik visai pamiršome' savo bendrakeleivį. 
Jis tebestovėjo tarpduryje ir, apimtas siaubo, dejavo grąžyda- 
mas rankas. Staiga jis pratrūko šaižiu balsu irzliai aimanuoti: 

— Prapuolė lobis! Jie apiplėšė jį! Va skylė, pro kurią nulėi- 
dome skrynelę. Aš jam padėjau. Aš buvau paskutinis, matęs jį 
gyvą. Aš palikau jį vakar vakare ir girdėjau rakinant duris, kai 
lipau laiptais žemyn. 

— Kelintą valandą išėjote? 

— Apie dešimtą. O dabar jis negyvas, ir kai atvyks policija, 
įtars mane pridėjus ranką. Aišku, kad įtars! Bet jūs taip nema- 
note? Tikrai nemanote? Argi būčiau jus atsivežęs čia, jei būčiau 
prikišęs pirštus? Dieve, Dieve! Dabar tai jau tikrai išeisiu iš pro- 
to! 

Jis laužė rankas, trypė kojomis, jį ėmė tąsyti mėšlungis, at- 
rodė visai kaip priepuolio ištiktas, 

— Jums nėra ko bijoti, pone Šoltai — maloniai prakalbo 
Holmsas, padėjęs ant peties ranką.— Paklausykite mano patari- 
mo ir važiuokite į nuovadą. Praneškite policijai apie žmogžu- 
dystę. Pasiūlykite jai savo visokeriopą pagalbą. Mes pabūsime 
čia, kol jūs grįšite. 

Pusiau apkvaitęs žmogelis pakluso ir patamsyje klupdamas 
"nudardėjo laiptais žemyn. 


VI skyrius 
ŠERLOKAS HOLMSAS DEMONSTRUOJA 


— Na, Votsonai, turime pusvalandį savo žinioje — pasakė 
Holmsas, trindamas rankas.— Pasistenkime kuo geriausiai jį pa- 
naudoti. Kaip jau sakiau, tas reikalas man beveik aiškus. Bet 
kartais, per daug savimi a gali ir suklupti. Nors 
kėtų dalykų. 

— Paprastas? — sušukau nustebęs. 

— Žinoma,— atsakė jis nelyginant medicinos profesorius, pa- 
"sirengęs savo studentams demonstruoti kokį klinikinį atvejį — 
Tik prašom atsisėsti į aną kampą, kad paskui jūsų pėdsakai ne- 
sukomplikuotų tyrimo. Na, dabar į darbą! Pirmiausia reikia iš- 
siaiškinti, kaip tie žmonės įėjo ir kaip išėjo. Durys nebuvo ati- 
darytos nuo vakar vakaro. Gal pro langą? — Jis nusinešė lem- 
pą prie lango ir, apžiūrinėdamas jį, balsiai murmėjo apie savo 
apžiūros rezultatus, bet greičiau sau negu man.— Langas užsida- 
ro iš vidaus. Rėmai stiprūs, Vyrių šonuose nėra. Nagi, atidary- 
kime jį. Stogvamzdžio arti nematyti. Stogas nepasiekiamas. Ir 
vis dėlto žmogus įlindo pro langą. Praėjusią naktį šiek tiek lijo. 
Va, žemėtos kojos pėdsakas ant palangės. O čia kožkoks apskritas 
ir žemėtas pėdsakas, va, ir vėl toks pat ant grindų prie stalo. 
Pažiūrėkite, Votsonai. Tai pėdsakų gražumėlis! 

Apžiūrėjau visai aiškius žemėtus apskritimus. 

— Bet čia ne pėdos atspaudas, — pasakiau. 

— Tai daug vertesnis mums įrodymas. Čia medinės kojos 
galūnės atspaudas. Matote, ant palangės yra bato žymė, didelio, 
prasto bato geležėle pakaustyta pakulne, o šalia — medinės ko- 
jos atspaudas. 


— Čia būta medinkojo! 

— Jūs visiškai teisus. Bet su juo buvo dar kažkas, matyt, 
nuovokus ir sumanus sėbras. Ar jūs, daktare, galėtumėte užsi- 
rOpšti ta siena? | 

Iškišau galvą pro langą. Mėnulis dar aiškiai švietė į tą namo 
kampą. Buvau per gerą šešiasdešimtį pėdų nuo žemės; kur ir 
kaip žiūrėjau, nemačiau jokio kyšulio, ničnieko, į ką būtų ga- 
lima koją atremti, net jokio plyšelio tarp plytų nebuvo ma- 
tyti. | 

— Visiškai neįmanoma, — atsakiau. 

— Be pagalbos, tai taip. Bet, tarkime, jūsų draugelis yra vir- 
žuje, nuleidžia jums gerą, storą virvę, kuri ten kampe numesta, 
ir pririša vieną jos galą prie šito didelio kablio sienoje. Tada, 
jei jūs žmogus neišgveręs, galite užsirepečkoti viršun ir su me- 
dine koja. Nusileisite, aišku, tuo pačiu būdų, o jūsų bendrinin- 
kas įtrauks vidun virvę, nuriš nuo kablio, uždarys ir užkabins 
langą iš vidaus ir išeis iš kambario pro ten, pro kur įėjo. Pra- 
šom atkreipti dėmesį į vieną smulkmeną,— tesė jis, čiupinėda- 
mas virvę — mūsų medinkojis draugas nors gerai sliuogia virve, 
bet nėra jūrininkas profesionalas. Jo rankos toli gražu nesura- 
gėjusšios. Mano lupa atskleidė kraujo pėdsakų, ypač jų buvo ne- 
mažai virvės gale, vadinasi, jis sliuogė žemyn tokiu greičiu, kad 
nusitrynė rankų odą. 

— Viską gražiai išklojote,— pasakiau, — bet pati istorija vis 
tiek nepasidarė aiškesnė, o, sakyčiau, atvirkščiai. Kas per vienas 
tas slėpiningas bendrininkas? Kaip jis pateko į kambarį? 

— Taip, bendrininkas..— susimąstęs atsiliepė Holmsas.— Jis 
turi įdomių savybių. Per jį ši istorija praranda banalumą. Ma- 
nau, kad tas bendrininkas išvarys naują vagą mūsų šalies nu- 
'sikaltimų istorijoje, nors panašių atvejų jau būta Indijoje ir, jei 
neklysta mano atmintis, Senegambijoje, 

— Bet vis dėlto kaip jis pateko į kambarį? — neatstojau aš.— 
Durys užrakintos, langas nepasiekiamas. Gal, sakau, pro kami- 
ną? 

— Per mažas židinys, — atsakė jis— Aš jau svarsčiau tą ga- 
limybę. 

— Tai kaip tada? — atkaklavau aš. 

— Jūs niekaip nenorite naudotis mano metodu,— palingavo 
galvą Holmsas.— Kiek kartų esu jums kartojęs, kad, atmetus 
neįmanomą, tai, kas lieka, kad ir kaip neįtikėtina, bus tiesa. Mes 
žinome, kad jis neįėjo pro langą nei pro duris, nei pro kaminą. 
Taip pat žinome, kad negalėjo būti pasislėpęs kambaryje, nes čia 
nėra kur slėptis. Tai pro kur jis įėjo? 

— Pro stogo angą! — sušukau. 

— Žinoma, kad pro ten. Jei mMalonėsite palaikyti lempą, tę- 
sime darbą ir imsime tirti palėpę — slaptavietę, kur buvo rastas 
lobis. 

Holmsas palypėjo kopėtaitėmis ir, pačiupęs siją abiem ran- 
kom, pasikėlė į palėpę. Tada, atsigulęs kniūpsčias, iškišo galvą, 
paėmė lempą ir pašvietė Man, kol irgi įlipau ten. 

Patalpėlė, kurioje atsidūrėme, buvo apie dešimties pėdų ilgio 
ir šešių pločio. Grindys iš sijų, tarpai uždrėbti menku tinko ir 
lotų sluoksniu, tad vaikščiojant reikėjo žengti nuo rąsto .ant 
rąsto. Slėptuvės stogas kilo iki kraigo ir tafsi buvo namo tikrojo 
stogo pamušalas. Jokių baldų; per daugybę metų susikaupusios 
dulkės tirštai klojo grindis. 

— Štai, žiūrėkite — prakalbo Šerlokas Holmsas, liesdamas 
nuožulnią sieną,— čia yra liukas, vedantis ant stogo. Pastumiu, 
jis atsidaro, ir štai ne itin stataus nuolydžio stogas. Pro čia ir 
pateko vidun mūsų pirmasis numeris. Pasižvalgykime, ar nepa- 
liko jis savo ryškios asmenybės žymių. 

Holmsas nuleido lempą prie grindų ir antrą kartą per šį va- 
karą krūptelėjo iš nuostabos. Pažvelgęs ten, kur jis žiūrėjo, aš 
irgi pašiurpau: ant grindų daugybė basų Kojų pėdsakų — aiškių, 
ryškių, bet pėda buvo beveik perpus mažesnė už suaugusio žmo- 
gaus. 

— Holmsai,— sušnabždėjau,— nejaugi vaikas padarė tokį bai- 
sų nusikaltimą? 

Holmsas jau buvo atgavęs savitvardą. 

— Akimirką buvau praradęs amą,— pasakė jis— bet čia nie- 
ko ypatingo. Tiesiog išėjo iš galvos, nes turėjau iš anksto numa- 
tyti, kokios gali būti pėdos. Na, čia daugiau nieko įdomesnio ne- 
rasime, leiskimės žemyn. 

— O kokia jūsų teorija dėl tų pėdsakų? — netverdamas smal- 
sumu, paklausiau, kai jau buvome kabinete. 

— Brangusis Votsonai, na pabandykite pats truputį paanali- 
zuoti, — šiek tiek nekantriai atsakė jis— Jūs. žinote mano me- 
todus. Pasitelkite juos, paskiau bus įdomu sulyginti rezultatus. 

— Aš nieko negaliu išpešti iš tų faktų — prisipažinau. 

— Greit jums viskas paaiškės, — atsakė jis nerūpestingai — 
Regis, čia daugiau nieko nėra, bet vis dėlto dar kartą apžvelg- 
siu. 

Jis išsitraukė lupą, matuoklę ir ėmė eiti keliais po kambarį 
matuodamas, lygindamas, kažką įdėmiai tirdamas ir vis prikišęs- 
ilgą, siaurą nosį prie pat grindų. Jo įdubusios, apskritos, žiban- 
čios it karoliukai akys priminė plėšraus paukščio akis. Holmsas 
šliaužiojo mikliai, bet nesiblaškydamas, patylomis, nelyginant 
dresuotas vilkšunis ieškotų pėdsakų. Staiga man toptelėjo min- 
tis; koks baisus būtų jis nusikaltėlis, jei visus savo gabumus bei 
energiją panaudotų kovai su įstatymais, o ne jiems ginti. Ieš- 
kodamas pėdsakų, jis kažką murmėjo po nosimi ir pagaliau pa- 
tenkintas garsiai šūktelėjo. 

— Viskas eina kaip iš pypkės, — pasakė jis— Dabar jau ne- 
teks daug vargti. Pirmajam numeriui truputį nepasisekė: jis įsi- 
stojo į kreozotą. Štai jo mažos pėdos kraštelis šalia to bjauriai 
dvokiančio liūgo. Butelis įskilo, ir ta smarvė ėmė sunktis ant 
grindų. 

— Tai kas iš to? 

— Mes jau turime jį, štai kas, — atsakė Holmsas.— Žinau šu- 
nį, kuris nuseks tomis pėdomis iki pasaulio krašto. Paprastas. 
šunėkas bėga paskui silkę per visą grafystę, na o dresuotas šuo 
eis aštraus dvoko pėdomis kažin kiek. Čia kaip triskaitės taisyk- 
lės lygtis. Atsakymą turėtų duoti... O! Jau atvyko oficialieji įsta- 
tymo atstovai. 

Apačioje pasigirdo sunkūs žingsniai, balsų klegesys, garsiai 
trinktelėjo koridoriaus durys. 

— Kol jie dar neatėjo, prisilieskite prie to vargšelio rankos, 
va čia, o prie kojos — ten. Ką pasakysite? | 

— Raumenys kieti kaip akmuo, — atsakiau. 

— Taigi. Prieš mirtį jis patyrė nepaprastas konvulsijas, daug 

stipresnes negu paprastai per rigor mortis“. Jei dar atsižvelgtu- 
te į veido raumenų deformavimąsi, tą jo baisią šypseną, kurią se- 
novės rašytojai vadindavo risus sardonicus **, kokią išvadą jūs 
prieitumėte? 

— Žmogus mirė nuo stipriai veikiančio augalinės kilmės al- 
kaloido,— atsakiau, — panašaus į strichniną, sukeliančio stabligę. 

— Kaip tik tokia mintis man ir šovė į galvą, kai pamačiau 
iškraipytus jo veido raumenis. Įėjęs į kabinetą, iš karto ėmiau 
ieškoti daikto, kuriuo nuodai buvo suleisti į organizmą. Ir štai 
pamačiau spyglį, be jokios ypatingos jėgos suvarytą į galvą. 
Atkreipkite dėmesį į tai, kad pažeistoji vieta buvo atsukta į an- 
gą lubose, jei jis sėdėjo tiesiai kėdėje. O dabar apžiūrėkime 
spyglį. | 

"Aš atsargiai paėmiau jį ir pakėliau prie lempos: ilgas, aštrus, 
juodas, o ant smaigalio blizgėjo kažkoks gumuliukas. Bukasis 
galas buvo dailiai suapvalintas peiliu. 

— Ar tas spyglys Anglijoje augęs? — paklausiau. 

— Ką jūs! Aišku, kad ne. Taigi, turėdami tiek daug duome- 
nų, galėtumėte prieiti teisingą išvadą. Bet štai atvyksta kadriniai 
specai, pagalbinės jėgos gali trauktis. 

„Jam bekalbant, žingsniai koridoriuje vis garsėjo, ir į kamba- 
rį sunkia eigastimi įžengė labai stambus, gerai įmitęs vyras pilku 
kostiumu. Jis buvo raudono nutukusio veido su labai mažytėmis 
mirksinčiomis akutėmis, kurios skvarbiai žvelgė iš užpurtusių, už- 
tinusių akiduobių. Jam iš paskos sekė uniiormuotas inspektorius 
ir vis dar tebetirtantis Tadeušas Šoltas. 

— Na ir istorija! — sušuko drūtasis kimiu balsu.— Nieko sau 
padirbėta! Bet kas čia per publika? Dievaži, name pilna žmonių, 
kaip garde triušių! š 

— Manyčiau, kad turėtumėte mane prisiminti, pone Etelni 
Džonsai, — ramiai prakalbo Holmsas. 

-— Žinoma, žinoma, kad prisimenu, — sušniokštė jis.— Juk tai 
ponas Šerlokas Holmsas, teoretikas.— Kaipgi neprisiminsi, Nie- 
kad neužmiršiu, kaip jūs dėstėte mums visiems apie priežastis, 
padarinius, išvadas, kai tyrėme brangakmenių bylą Bišopgeite. 
Teisybė, jūs nukreipėte Mus į teisingą kelią; bet dabar galite pri- 
sipažinti, kad tai labiau nulėmė sėkmė, o. ne geras vadovavi- 
mas, 


* Lavono stingimas (med.), 
** Sardoniškas juokas (1ot.). 

— Nulėmė logiškas mąstymas. 

— Na jau, na jau. Niekad nereikia gėdintis prisipažinti. Bet 
kas gi čia atsitiko? Prasti reikalai. Vadovausimės grynais faktais, 
o ne teorijomis. Kaip gerai, kad pasitaikė užsukti į Norvudą. 
Buvau nuovadoje dėl kitos bylos, kai pranešė apie žmogžudys- 
tę. Kaip manote, nuo ko tas žmogus mirė? 

. — Vargu .ar, aiškinantis tą įvykį, tinka teoretizuoti,— šaltai 
atsakė Holmsas. į 

— Na, ką jūs! Mes vis dėlto neneigiame, kad kartais ir jums. 
kaip gaidžiui pasiseka rasiti kirmėlę. Taigi durys, kiek suprantu, 
buvo užrakintos. Dingo pusės milijono vertės brangenybės. O: 
kaip langas? 

— Uždarytas, bet yra pėdsakų ant palangės. 

— Gerai, gerai! Tik jei buvo uždarytas, tie pėdsakai nieko 
bendra neturi su įvykiu. Taip rodo sveikas protas. Žmogus ga- 
lėjo mirti ir nuo priepuolio; a, tiesa, dingo brangenybės. Aha! 
Turiu teoriją! Kartais ir man užeina įkvėpimas. Pasitraikite tru- 
putį į šalį, seržante, ir jūs, pone Šoltai. Jūsų draugas tepasilie- 
ką... Ką jūs manote apie tai, Holmsai? Šoltas, kaip pats prisipa- 
žino, pas brolį buvo praėjusį vakarą. Brolis mirė nuo priepuolio, 
o Šoltas, pasigrobęs lobį, išėjo. Na kaip? 

— O įkandin jo numirėlis pakilo ir rūpestingai užrakino duris 
iš vidaus. 

— Hm! Taip, čia silpnoji tos versijos pusė. Bet pasitelkime 
sveiką protą. Tadeušas Šoltas buvo su broliu, jie susiginčijo — 
tai mes žinome. Brolis negyvas, ir brangenybės dingo. Tai taip 
pat žinome. Niekas nematė brolio, kai Tadeušas jį paliko. Lovo- 
je jo nemiegota. Tadeušas, aiškiai matyti, labai susinervinęs. - Jis. 
atrodo — na, nelabai patraukliai. Turbūt nuvokiate, kad Tadeu- 
šas pateko į Mano tinklą. Ir tinklas raukiasi virš jo! 

— Bet jūs dar nesusipažinote su visais faktais, — pasakė Holm- 
sas.— Šitas, mano įsitikinimu, užnuodytas spyglys buvo rastas 
žmogaus galvoje — dar matyti dūrio žymė; ant stalo, kaip mato- 
te, popieriaus lapelis su užrašu, o šalia — keistas įnagis su ak- 
meniu gale. Kaip visa tai paaiškinsite remdamasis savo versi- 
ja? 

— Tai tik patvirtina mano versiją, — išdidžiai atkirto riebu- 
sis seklys. — Visas namas pilnas indiškų daiktų. Jei ta medžio 
atplaiša užnuodyta, Tadeušas, kaip kiekvienas kitas, galėjo ją 
panaudoti savo tikslams. Raštelis — tik fokusas akims apdumti. 

Vienintelis klausimas — kaip jis išėjo? Ak, tiesa, yra skylė sto- 
ge, 

„Nors ir labai apkūnus, jis stebėtinai mikliai užsiropštė ko- 
pėtaitėmis ir įsispraudė į palėpę. Tuoj pasigirdo džiugus balsas — 
jis rado liuką. 

— Džonsas sugeba šį bei tą aptikti —tarė Holmsas, trukte- 
lėjęs pečiais — kartais jo galvoje blyksteli proto žiežirbėlės. II! 
Wy a pas des sots si incommodes gue ceux gui ont de N'esprit.* 

— Matote, — dėstė Etelnis Džonsas, nusileidęs kopėtaitėmis,— 
kad ir kaip ten būtų, faktas vertesnis už teorijas. Mano nuomo- 
nė pasitvirtino. Liukas išeina ant stogo ir šiek tiek praviras. 

— Tai aš jį pravėriau. 

— Tikrai? Tai jūs jau matėte liuką? — Jį, atrodo, gerokai 
prislėgė tas faktas. — Nesvarbu, kas pirmas atrado; jis tik rodo, 
pro kur mūsų džentelmenas išėjo. Inspektoriau! 

— Klausau,— atsiliepta iš koridoriaus, 

— Pakvieskite poną Šoltą čionai. Pone Šoltai, mano pareiga 
jums pranešti, kad jūsų parodymai gali būti panaudoti prieš jus. 
Karalienės vardu areštuoju jus kaip įtariamą nužudžius savo bro- 
lį. 

— Še tai tau! Ar aš nesakiau jums? — suriko vargšas žmo- 
gelis, tiesdamas rankas ir žvelgdamas į mus. 

— Nesijaudinkite taip, pone Šoltai,— atsakė Holmsas.— Ti- 
kiuosi, jog man pavyks įrodyti, kad jums pateiktas kaltinimas 
nepagrįstas. | 

— Tik per daug nežadėkite, pone teoretike— nukirto sek- 
lys.— Riešutas gali būti kietesnis, negu manote. | 

— Aš ne tik įrodysiu jo nekaltumą, pone Džonsai, bet ir vel- 
tui padovanosiu vardą bei aprašymą to žmogaus, kuris čia buvo 
praėjusią naktį. Turiu tvirtą pagrindą teigti, kad čia buvo Džo- 
natanas Smolas. Jis menkai raštingas, mažo ūgio, judrus, jo de- 
šinė koja amputuota, naudojasi mediniu protezu, nunešiotu iš 
kairės pusės. Jo kairysis batas grubus, kvadratinio puspadžio, 
pakulnė pakaustyta geležėle. Vidutinio amžiaus, labai nudegęs, 
buvęs kalinys. Tos kuklios žinutės gali jums šiek tiek praversti 
pridėjus dar faktą, kad nuo jo delnų gerokai nubrozdinta oda. 
O kitas žmogus... 

— A, yra dar kitas žmogus? — nusišaipė Etelnis Džonsas, nors 
buvo aiškiai matyti, kad Holmso tikslumas padarė jam įspūdį. 


* Nėra nepakenčiamesnių kvailių už tuos, kurie turi kiek proto (pranc.). 

5 Labai keista asmenybė, — tęsė Šerlokas Holmsas, -apsisuk- 
damas ant kulno.— Tikiuosi gana greitai supažindinti jus su ta 
pora. Votsonai, norėčiau truputį šnektelėti su jumis. 

Jis išsivedė mane į koridorių. 

— Dėl netikėtų įvykių mes išleidome“iš akių mūsų kelionės 
tikslą, — prakalbo jis. 

— Aš kaip tik apie tai galvoju, — atsakiau. — Negerai, jei pa- 
nelė Morsten ilgiau užsibūtų tokiame nelemtame name, 

— Tikrai negerai. Jūs turite nuvežti ją namo. Ji gyvena pas 
Sesilę Forester, nelabai toli nuo čia, Louer Kembervilyje. Aš pa- 
laukčiau jūsų, jei grįšite. O gal jūs labai pavargote? 

— Kur ten. Nemanau, kad galėčiau užmigti, kol labiau ne- 
paaiškės ta fantastiška istorija. Man teko matyti daug gyvenimo 
negandų, bet, garbės žodis, stulbinantys šio vakaro įvykiai. visai 
išmušė mane iš pusiausvyros. Tačiau kartą tiek įsipainiojęs į tą 
reikalą, norėčiau drauge su jumis pasiekti ir jo atomazgą. 

— Jūsų pagalba man labai reikalinga,— atsakė Holmsas.— 
Mes aiškinsimės tą istoriją atskirai, o mūsų draugužį Džonsą pa- 
liksime džiaugtis jo statomu kortų nameliu. Kai nuvešite panelę 
Morsten, prašyčiau jūsų užsukti į Pinčino skersgatvį Nr. 3. Tai 
netoli upės, Lambete. Trečiame name iš kairės gyvena toks žŽmo- 
gus. Jis daro paukščių iškamšas. Jo pavardė Šermanas. Lange 
pamatysite žebenkštį, įsikandusią triušiuką. Prikelkite senį Šer- 
maną, perduokite nuo Manęs linkėjimų ir pasakykite, kad man 
tuoj pat reikės Tobio. Tobį jūs atvešite čia. 

— Tai šuo? 

— Taip, toks keistas, maišytos veislės, bet su nuostabia uos- 
le. Į pagalbą geriau pasirinkčiau Tobį negu Londono seklių kuo- 
pą. : 

— Gerai, atvešiu jį, — pažadėjau— Jau pirma valanda. Turė- 
čiau grįžti prieš tris, jei pasiseks pakeisti arklį. 

— O aš tuo tarpu pažiūrėsiu, gal ką galėsiu išpešti iš ponios 
Bernstoun ir indo tarno, kuris, pasak pono Tadeušo, miega gre- 
timoje palėpėje. O.paskui pastudijuosiu didžiojo Džonso metodus 
bei pasiklausysiu ne itin delikačių jo pašaipėlių. „Wir sind ge- 
wohnt, dass die Menschen verhėhnen, was sie nicht verste- 
hen." * — Getė visada trumpai daug ką pasako. 


* Dažnai žmonės šaiposi iš to, ko nesupranta (vok.). 

VII skyrius 
ATSITIKIMAS SU STATINE 


Policija atvažiavo dviem važiuoklėm, tad vienu jų kebu nu- 
vežiau panelę Morsten namo. Ji buvo iš tų angeliškų moterų, 
kurios, patekusios į bėdą, nepraranda giedro veido, kol reikia 
guosti už save silpnesnį, Tad ją radau romią ir malonią šalia 
išsigandusios ūkvedės. Tačiau, įsėdusi į kebą, ji visai neteko 
jėgų, o paskui pratrūko raudoti: taip stipriai buvo ją sukrėtę 
šios nakties įvykiai. Vėliau ji pasakos man, koks šaltas ir sve- 
timas aš atrodęs jai per tą kelionę. Panelė Morsten nenutuokė, 
kokia kova vyko mano krūtinėje, kiek man reikėjo pastangų, 
kad galėčiau suimti save į rankas. Buvau kupinas meilės ir užuo- 
jautos jai, kaip ir tada, sode, kai laikiau jos ranką. Žinojau, kad 
dėl visuomenėje įprastų elgesio normų per kažin kiek metų ne- 
būčiau galėjęs geriau perprasti jos švelnią ir drąsią prigimtį 
negu per tą vieną keistų įvykių dieną. Tačiau mintys apie du 
dalykus slopino mano meilių žodžių srautą. Ji buvo silpna, be- 
jėgė, sukrėsta iki sielos gelmių. Imdamas lieti savo meilę, lyg 
ir pasinaudočiau tokia jos būsena. Dar labiau varžė mane min- 
tis apie jos turtą. Jei Holmso paieškos bus sėkmingos, ji taps 
turtinga nuotaka. Argi būtų teisinga, argi būtų garbinga, kad 
kažin koks pusiau apmokamas, išėjęs į atsargą chirurgas panau- 
dotų atsitiktinai pasitaikiusią intymią situaciją savo tikslams pa- 
siekti? Argi nežiūrėtų ji paskui į mane kaip į turtingų nuotakų 
medžiotoją? Ne, aš negaliu leisti, kad tokia mintis ateitų jai į 
galvą. Agros lobis buvo neįveikiama kliūtis tarp mūsų. 

„ „Buvo beveik antra valanda, kai privažiavome ponios Sesilės 
Forester namus. Tarnai jau seniai miegojo, bet ponia Forester 
buvo taip susidomėjusi keistu šį rytą panelės Morsten gautu laiš- 
"ku, kad pasiryžo laukti jos sugrįžtant. Duris atidarė ji pati, Vi- 
dutinio amžiaus maloni moteris. Man džiaugsmas užliejo širdį 
pamačius, kad ji švelniai, motiniškai apkabino panelę Morsten. 
Buvo aišku, kad čia ji yra ne tik samdoma guvernantė, bet ir 
gerbiama draugė. Kai buvau supažindintas, ponia Forester labai 
maloniai pakvietė užeiti ir papasakoti mūsų nuotykius. Aš pa- 
aiškinau, koks svarbus reikalas man pavestas, ir tvirtai pažadė- 
jau užsukti, kai tik kas svarbesnio bus nuveikta tiriant įvykį. 
Nuvažiuodamas atsigręžiau — ir po šiai dienai stovi Man akyse 
tos dvi grakščios, susiglaudusios moterys ant laiptų, praviros na- 

mų durys, iš vidaus pro spalvotus stiklus sklindanti šviesa, prieš- 
kambario barometras ir žvilgantys, laiptų kilimą prilaikantys stry- 
pai. Gera buvo nors probėgšmais žvilgtelėti į jaukius Anglijos 
namus, kai patys buvome įklimpę į šiurpią ir -slėpiningą isto- 
Iiją. 

Ir juo daugiau galvojau apie tuos įvykius, juo jie atrodė man 
baisesni ir paslaptingesni. Dardėdamas nuščiuvusiomis, dujų ži- 
bintų apšviestomis gatvėmis, aš apsvarsčiau visų tų nepaprastų 
nutikimų eigą. Pirmoji iškilusi problema dabar buvo pakankamai 
aiški. Kapitono Morsteno mirtis, siuntinėjami perlai, skelbimas 
laikraštyje, laiškas — visa tai mums jau išaiškėjo. Tačiau tie 
faktai privedė mus prie daug painesnio ir tragiškesnio slėpinio. 
Indijos lobiai, keistas tarp Morsteno daiktų rastas planas, ne- 
aiškios Majoro Šolto mirties aplinkybės. Jo sūnus suranda tėvo 
paslėptą lobį, bet tuoj pat nužudomas; neregėti tos žmogžudys- 
tės įkalčiai, pėdsakai, ginklai, ant lapelio iškeverzoti tokie patys 
žodžiai kaip kapitono Morsteno plane — kiekvienas prarastų vil- 
tį išsikapanoti iš šio labirinto, jei nėra apdovanotas mano draugo 
gabumais. 

Pinčino skersgatvis su apšepusių dviaukščių plytinių namų 
eile tįsojo skurdesniame Lambeto kvartale. Ilgai turėjau belstis 
į namą Nr. 3, kol prisibeldžiau. Pagaliau sumirksėjo už užuolai- 
dos žvakė, ir iš antro aukšto lango išlindo senio galva. 

— Nešdinkis iš čia, valkata, girtuokli tu! — šaukė jis.— Jei 
dar kelsi triukšmą, užpjudysiu tave šunimis, visus keturiasdešimt 
tris paleisiu! 

— Man tik vieno reikia! Dėl jo čia atvažiavau! — rėkiau aš. 

— Dar čia rėkausi! Dink iš akių, sakyta tau! — jis jau ėmė 
klykti — O tai, Dievas Mato, Mesiu tau ant galvos gyvatę, va, 
turiu šiame maiše, jei neatsikabinsi! 

“. — Bet Man reikia šuns! — šaukiau aš. 

— Aš čia su tavim nesiginčysiu— rėkė ponas Šermanas.— 
Žinok, skaičiuoju iki trijų ir metu gyvatę. 

— Ponas Šerlokas Holmsas...— pradėjau aš, ir toji pavardė pa- 
veikė magiškai, nes langas bematant užsidarė, o po akimirkos 
durys buvo atsklęstos, atidarytos, ir pasirodė ponas Šermanas — 
aukštas, liesas, gunktelėjęs senis pakumpusiais pečiais, gyslotu 
kaklu ir tamsiais akiniais. 

— Pono Šerloko Holmso draugas — visad čia laukiamas sve- 
čias. Prašom užeiti, gerbiamasis pone. To opšraus pasisaugokite, 

jis kandžiojasi. Ai, koks išdykęs! Nori ponui įkąsti. — Taip jis 
barė šermuonėlį, kuris iškišo pro narvo virbus piktą snukelį rau- 
donomis akutėmis.— O šito, pone, nesibaiminkite — čia tik gluo- 
denas, jis neturi geluonies, leidžiu jam po kambarį šliaužioti, te- 
gu gaudo tarakonus. Jūs nepykite, kad iš pradžių buvau kiek 
šiurkštesnis, mat vaikai dažnai atlekia Čia paerzinti Manęs ir ba- 
ladojasi į duris. Tai ko pageidautų ponas Šerlokas Holmsas? 

— Jūsų šuns. 

— A... tikriausiai Tobio? 

— Taip, jo vardas Tobis. 

— Tobis gyvena septintoje būdoje, į kaire nuo čia. 

Su žvake rankoje senis -sukinėjosi tarp keistos šeimynos, ku- 
Tią pats susirinko. Mirguliuojančioje, blausioje šviesoje kaip per 
rūką regėjau kiekviename kampelyje, kiekviename plyšelyje mirk- 
sint žybsint mus lydinčias akeles. Net sijos virš mūsų galvų buvo 
nutūptos tamsių paukščių, kurie, mūsų balsų pažadinti iš snau- 
dulio, ėmė tingiai kaitalioti kojas. 

Tobis pasirodė esąs bjaurus, ilgų gaurų, nukarusiomis ausi- 
mis padaras, rudai baltas, pusiau spanielis, pusiau škotų aviga- 
nis, labai negražios, kerėpliškos, į šonus svyruojančios eigasties. 
Kiek paabejojęs, paėmė iš mano rankos cukraus gabaliuką, kurį 
davė senasis gyvūnų mylėtojas, ir, taip patvirtinęs sandėrį, nu- 
sekė be jokių įkalbinėjimų paskui mane į kebą. Miesto laikro- 
dis mušė trečią valandą, kai vėl atsidūriau Pondišerio sodyboje. 
Buvęs bokso čempionas Makmiordas jau buvo areštuotas kaip 
žmogžudystės bendrininkas ir kartu su ponu Šoltu nuvarytas į 
nuovadą. Du policininkai saugojo siauruosius vartelius, bet jie 
praleido mane su šunimi, kai paminėjau seklio pavardę. 

„ Holmsas stovėjo ant slenksčio, susikišęs rankas į kišenes, 
įsikandęs pypkę. . 

— A, atgabenote jį! — prašneko jis.— Geras šuo, geras! Etel- 
nis Džonsas jau išvyko. Jums išvažiavus, buvome neapsakomo 
veiklumo liudytojai. Jis areštavo ne tik mūsų draugužį Tadeušą, 
bet ir vartininką, ūkvedę bei tarną indą. Taigi name esame vie- 
ni, išskyrus seržantą, budintį kabinete. Palikite čia šunį ir eime 
į viršų. 

Pririšome Tobį prie prieškambario stalo ir pakilome laiptais. 
Kabinete niekas nepasikeitė, tik svarbiausiąją figūrą dengė pak- 
lodė. Kampe ramstė sieną pavargęs policininkas. 

„— Seržante, paskolinkite man savo žibintą — paprašė mano 
draugas.— O dabar suriškite ant sprando tą kaspinėlį, kad ži- 
bintas kabotų man ant krūtinės. Ačiū. Turiu nusiauti batus ir 
puskojines. Nuneškite tai žemyn, Votsonai. Matote, ketinu tru- 
putį pasikarstyti. Pamirkykite mano nosinę į kreozotą. Užteks. 
O dabar užlipkite su manim trumpam į pastogę. 

Mes užkopėme į pastogę. Holmsas dar kartą apšvietė pėdas 
"dulkėse. | 

— Norėčiau, kad gerai apžiūrėtumėte pėdsakus— paprašė 
jis — Ar matote ką nors ypatingo? 

— Tai vaiko ar smulkaus sudėjimo moters pėdsakai, — atsa- 
kiau. 

— Sprendžiant iš dydžio. O be šito, dar ką nors pastebėjote? 

— Šiaip nieku nesiskiria nuo kitų pėdų. 

— Dar ir kaip skiriasi! Pažvelkite! Va, dešinės kojos pėdsa- 
kas dulkėse, dedu prie jo savo basą pėdą. Koks skirtumas tarp 
tų dviejų atspaudų? 

— Jūsų kojos pirštai susirietę, susiglaudę vienas su kitu. O 
tos pėdos pirštai aiškiai atsiskyrę vienas nuo kito. 

— Na, matote. Įsidėmėkite! Tai ir yra svarbiausias skirtumas. 
Dabar malonėkite prieiti prie liuko ir pauostyti jo rėmą. Aš su 
savo nosine pabūsiu čia. 

Padariau kaip paprašytas ir iš karto pajutau aštrų deguto 
kvapą. 

— Čia jis buvo užkėlęs koją, kai lipo lauk pro langą. Jei jūs 
užuodėte tą kvapą, tai Tobiui nebus jokio vargo. Dabar eikite 
žemyn, atriškite šunį ir — pirmyn paskui degutuotą koją! | 

Kol aš nulipau į pirmą aukštą, Šerlokas Holmsas išsiropštė 
ant stogo ir dabar rėpliojo kraigu kaip koks didžiulis jonvaba- 
lis. Štai jis pradingo už kaminų, vėl pasirodė, o dabar pasidavė 
"į kitą stogo pusę. Apėjęs namą, pamačiau jį sėdint prie atbrailos 
kampo. | | 

— Ar tai jūs, Votsonai? — pašaukė jis. 

— Aš. 

— Štai ta vieta. Kas ten juoduoja apačioje? 

— Vandens statinė. 

— Su dangčiu? 

— Su! 

— Niekur kopėčių nematyti? 

— Ne, 

— Velniai rautų tą vyruką! Čia pati ta vieta sprandui nusi- 
sukti. Bet aš turiu nusileisti ten, pro kur jis sugebėjo užlipti. 
Stogvamzdis gana tvirtas. Na, leidžiuos! 

Išgirdau šliaužiant, ir pamažu žibintas ėmė leistis siena že- 
myn. Paskui Holmsas lengvai nušoko ant statinės, nuo jos — ant 
žemės. 

— Nesunku buvo pasekti jį — pasakojo maudamasis kojines 
ir batus.— Kur jis tik žengė, ten išjudino čerpes iš vietos, o 
skubėdamas dar pametė va ką. Tai patvirtina Mano diagnozę, 
kaip sakote jūs, daktarai. 

Jis ištiesė Man lyg piniginę, lyg kapšelį, nupintą iš nuspal- 
vintų šiaudelių ir išsiuvinėtą pigiais, neskoningais karoliukais. 
Savo forma ir dydžiu kiek priminė ir portsigarą. Viduje buvo 
pustuzinis tamsaus medžio spyglių, kurių vienas galas aštrus, ki- 
tas apvalus, kaip ir tas, įsmeigtas į Bartolomėjaus Šolto galvą. 

— Pragaro adatos! — pasakė jis.— Tik žiūrėkite, neįsidurki- 
te. Labai patenkintas, kad radau, nes vargu ar daugiau beturi. 
Mažiau bus baimės, kad užtiksime tokią adatėlę savo kailyje. 
Man jau būtų geriau kulką gauti. Votsonai, ar įūs nusiteikęs pė- 
dinti šešias mylias? 


— Kodėl gi ne. 

— Ar atlaikys kojos? 

— Žinoma. 

— Eikš čia, šuneli, eikš. Geras, geras Tobis. Pauostyk nosinę, 
pauostyk! — Holmsas pakišo jam po snukiu kreozotu pateptą 


nosinę. O šunėkas, pražergęs gauruotas kojas ir juokingiausiai 
užrietęs galvą, uodė nelyginant koks žinovas puikaus vyno aro- 
matą. Tada Holmsas metė nosinę į priekį ir, pririšęs prie mišrūno 
antkaklio storą virvę, nusivedė jį prie statinės. Šuo tuoj pat su- 
nerimęs pasiuto loti ir, įknibęs nosimi į žemę, aukštai išrietęs 
uodegą, pasileido pėdsakais, o aš, laikydamas įtemptą virvę, vos. 
spėjau eiti įkandin jo. 

Rytuose po truputį ėmė švisti, ir jau galėjome šį tą įžiūrėti 
toje šaltoje prieblandoje. Keturkampis, didžiulis, ištuštėjęs na- 
mas juodais langais ir aukštomis plikomis sienomis, toks liūdnas 
ir apleistas, stūksojo užpakalyje mūsų. Šuo metėsi įstrižai parko, 
pro išraustas duobes ir išknistus griovius, raižančius žemę sker- 
sai išilgai, Visa ta vieta su išdrabstytais smėlio kupstais, nepri- 
žiūrėta augalija kėlė slegiantį, grėsmingą įspūdį, gerai derantį 
su aplink tvyrančia tragiška atmosiera. 

Pasiekęs sodybos sieną, Tobis ėmė bėgti palei tvorą, dengia- 
„mas jos šešėlio, kol galop sustojo prie kampo, gožiamo jauno 
buko šakų. Pačiame kampe buvo iš vietos išjudintos kelios ply- 
tos ir tarp jų žiojėjo plyšiai, jau gerokai nutrypti, o apačioje ir 
suapvalėję — Matyt, čia kaip kopėčiomis dažnai laipiojo žmo- 
nės. Holmsas užsikorė į viršų ir, paėmęs iš manęs šunį, permetė 
jį į kitą pusę. 

— Čia yra medinkojo rankos žymė, — pasakė jis, man užli- 
pus viršun.— Matote, vos įžiūrima kraujo dėmelė ant balto tin- 
ko. Kaip mums pasisekė, kad nuo vakar smarkiai nelijo. Ant ke- 
lio pėdsakai išliks, nors ir praėjo dvidešimt aštuonios valandos, 
kai jie spruko iš čia. 

Prisipažinsiu, kad dėl to labai abejojau, turėdamas galvoje 
didžiulį Londono judėjimą. Tačiau mano būgštavimai greitai iš- 
sisklaidė. Tobis nė kiek dėl krypties nesvyravo, nesisukinėjo, o 
tvirtai, pagal savo madą krypuodamas, rovė pirmyn. Matyt, ašt- 
zus kreozoto kvapas nustelbė visus kitus. 

— Nemanykite,— prašneko Holmsas, — jog mano sėkmę šiuo 
atveju nulėmė tik paprastas atsitiktinumas, tai, kad vienas iš tų 
vyrukų įsistojo į chemikalus. Aš jau turiu tiek duomenų, kad ga- 
lėčiau juos susekti ir kitais būdais. Tačiau mūsų pasirinktasis 
yra pats patogiausias ir, jei kartą laimė mums nusišypsojo, bū- 
tų nuodėmė juo nepasinaudoti. Bet dėl to atsitiktinumo kazusas 
neteko intelektinio problemiškumo, kurio šiaip būtų pakakę. Jis 
būtų galėjęs man atnešti šlovę, jei ne tas toks apčiuopiamas rak- 
tas jam išspręsti. | 

— Tos šlovės jums ir taip pakanka, Holmsai,— pasakiau.— 
Dievaži, aš žaviuosi jūsų veiklos būdais kaupiant šio įvykio duo- 
menis dar labiau negu tiriant Džefersono Houpo žmogžudystę. 
Man atrodo, kad jis daug sudėtingesnis ir painesnis. Kaip, pa- 
vyzdžiui, jūs galėjote taip tiksliai nusakyti medinkojį? 

— Brangusis drauge, tai tokie niekai! Nenoriu nieko vaidinti. 
Visa taip aišku ir paprasta. Du karininkai, vadovaujantys kali- 
nių prižiūrėtojų brigadai, sužino stulbinamą paslaptį apie paslėp- 
tą lobį. Planą, kur jo ieškoti, nubraižo anglas Džonatanas Smo- 
las. Atmenate, matėme jo pavardę brėžinyje, rastame tarp kapi- 
tono Morsteno daiktų. Jis pasirašo už save ir už savo bendrus 
ir tą parašą kiek dramatizuodamas pavadina Keturių ženklu. Nau- 
dodamiesi tuo brėžiniu, karininkai ar vienas iš jų, suranda lobį 
ir parsigabena į Angliją, neįvykdę, tarkim, už gautą brėžinį ko- 

kių nors pažadų, O kodėl- Džonatanas Smolas pats nepasiėmė 10- 
bio? Atsakymas aiškus: iš brėžinio datos matyti, kad tuo metu. 
Morstenas artimai bendravo su tais kaliniais. Vadinąsi, Džona- 
tanas Smolas su savo bendrais negalėjo patys pasiimti lobio to- 
dėl, kad sėdėjo už grotų. 

— Bet tai tik grynas spėliojimas,— pasakiau. 

— Tai daugiau negu spėliojimas. Tai hipotezė, kuria remian- 
tis galima paaiškinti visus faktus. Apžvelkime jų seką. Majoras 
Šoltas, džiaugdamasis lobiu, ramiai gyvena keletą metų. Staiga 
gauna labai jį išgąsdinusį laišką iš Indijos. Kas jame buvo pa- 
rašytač | 

— Ogi tai, kad žmonės, kuriuos jis nuskriaudė, jau paleisti į 
laisvę. 

— Arba pabėgę. Tai panašiau į tiesą, nes Šoltas juk žinojo, 
kiek jie turėjo kalėti, todėl nebūtų taip skaudžiai nustebęs. Ką 
tada jis daro? Pradeda labai saugotis medinkojo žmogaus — bal- 
tojo Žmogaus, įsidėmėkite, nes buvo palaikęs vietinį amatininką 
anuo vienakoju ir net šovęs į jį. Brėžinyje yra tik vieno baltojo 
žmogaus pavardė. Kitos — induistiškos ar musulmoniškos. Dau- 
giau baltųjų tarp jų nėra. Todėl galime būti tikri, kad. medinko- 
jis ir yra Džonatanas Smolas. Na kaip? Ar mano mąstyme yra 
spragų? 

— Ne. Dėstote aiškiai ir glaustai. 

— Na, dabar pabūkime Džonatano Smolo kailyje. Pažvelkime 
į tą istoriją jo akimis. Jis grįžta į Angliją su dviguba užduo- 
timi: atsiimti, kas, anot jų, teisėtai jam priklauso, ir atkeršyti - 
skriaudėjui. Susiranda, kur Šoltas gyvena, ir, ko gero, užmezga 
ryšius su kuo Nors iš jo nadmiškių. Kad ir su tuo vyresniuoju 
liokajumi Lalu Rao, kurio mes nematėme. Ponia Bernstoun atsi- 
liepė apie jį ne itin gražiai. Vis dėlto Džonatanui nepavyksta 
surasti lobio slėptuvės, nes apie ją, be majoro ir jau mirusio iš- 
tikimo tarno, niekas nežinojo. Staiga Smolas gauna žinią, kad 
majoras vaduojasi mirtimi. Įdūkęs, kad jis gali su savimi nusi- 
nešti lobio slėptuvės paslaptį, per kraują prasiveržia pro sargus, 
nusėlina prie mirštančiojo lango ir, tik išvydęs majoro sūnus, 
nesibrauna vidun. Įsiutęs, smaugiamas neapykantos mirusiajam, 
naktį jis vis dėlto įlenda į majoro kambarį ir išverčia visus po- 
pierius, vildamasis surasti kokią nuorodą apie lobio slėptuvę. 
Galop palieka savo vizito paliudijimą — lapelį su trumpu įrašu. 
Be abejo, jis buvo tai iš anksto suplanavęs: nužudęs majorą, pa- 

liks ant lavono raštelį kaip ženklą, kad tai buvusi ne paprasta 
žmogžudystė, bet, jų, keturių bendrų,. požiūriu — teisingumo ak- 
tas. Šitokių ekscentriškiausių, kartais net groteskiškų puikybės 
pavyzdžių nemažai užtiksime kriminalistų pasaulyje, ir paprastai 
jie labai praverčia nustatant asmenybę. Viskas aišku? 

— Viskas. 

— Kas dabar Džonatanui Smolui lieka daryti? Jis gali tik 
pavesti kam nors slapčia sekti įpėdinių pastangas surasti lobį. 
Galimas daiktas, kad jis išvažiuoja iš Anglijos ir tik tarpais at- 
vyksta apsižvalgyti. Ir štai palėpė surasta, kas tučtuojau jam 
pranešama. Todėl galima vėl teigti jį turėjus bendrininką tarp 
šeimynykščių. Džonatanui medine koja visiškai neįmanoma pa- 
siekti taip aukštai esantį Bartolomėjaus Šolto kambarį. Jis pa- 
siima keistą padėjėją, kuris susidoroja su ta užduotimi, bet basa 
koja įsistoja į kreozoto lataką. Tada scenoje pasirodo Tobis ir 
atsargos chirurgas pažeistomis kulno sausgyslėmis; sekdamas su 
šunimi nusikaltėlius, jis nušlubuoja šešias mylias. 

— Vadinasi, ne Džonatanas, o jo bendrininkas nužudė Šol- 
tą? 

— Žinoma. Ir dėl to Džonatanas įsiuto — sprendžiu iš to, kaip 
jis trypinėjo įsigavęs į kambarį. Vienakojis nejautė jokio pyk- 
čio Bartolomėjui ir manė rasiąs jį tik užkimšta burna ir surištą. 
Jam visai nemagėjo kišti galvą į kilpą. Bet šaukštai po pietų. Jo 
bendrininko laukiniai instinktai paėmė viršų, o nuodai padarė 
savo. Džonatanas palieka raštelį, nuleidžia skrynelę su lobiu, 
paskui ir pats nusliuogia. Taip, mano nuomone, klostėsi įvykiai. 
Na- o Džonatanas atiodo maždaug taip: pusamžis, tamsiai-nude- 
gęs, nes tiek metų kalėjo tokioje krosnyje kaip Andamanų sa- 
lynas. Ūgį nesunku apskaičiuoti pagal žingsnių ilgį, o kad jis 
barzdotas, mes ir taip žinome. Kaip tik jo plaukuotumas krito 
į akis Tadeušui Šoltui, kai išvydo jį už lango. Na, rodos, ir vis- 
kas. 

— O padėjėjas? 

— A, jis irgi jokia paslaptis. Jūs gana greitai sužinosite vis- 
ką. Koks malonus rytmečio oras! Žiūrėkite, kaip dailiai plaukia 
tas debesėlis — it kokia rožinė gigantiško flamingo plunksna. 
Jau raudonas saulės kraštelis kyšo virš ūkanoto Londono hori- 
zonto. Jis jau šviečia daugeliui dorų Žmonių, bet nė vienas iš 
jų, drįstu lažintis, neturi tokios keistos užduoties kaip mudu, 
Votsonai. Bet koks -pasijunti menkas su savo smulkmeniškomis 

ambicijomis bei siekiais didžiųjų gamtos jėgų akivaizdoje! Ar jau 
daug perskaitėte Džino Polio? 

— Nemažai. Aš užtikau jį, skaitydamas Karleilį. 

— Tai tas pat, kai pagal upelį atseki ežerą, iš kurio šis iš- 
teka. Jis yra išreiškęs keistą, bet gilią mintį: žmogus tikrai didis 
tik tada, kai suvokia savo paties menkumą. Jis įrodinėja relia- 
tyvaus vertinimo svarbą, kas jau yra taurumo įrodymas. Rich- 
teris duoda daug peno apmąstymams. Ar pasiėmėte pistoletą? 

— Ne, tik lazdą. 

— Ko gero, mums gali prireikti kokio nors ginklo, jei pa- 
teksime į jų lindynę. Džonataną palieku jums; jei kitas užsima- 
nys priešintis, aš nušausiu jį. | 

Taip kalbėdamas, jis išsitraukė revolverį ir, užtaisęs jį dviem 
šoviniais, įsidėjo į dešinę švarko kišenę. 

Visą tą laiką mes, sekdami paskui Tobį, ėjome pusiau kai- 
miškais namais apstatytu keliu, vedančiu į Londoną. Dabar jau 
įžengėme į nesibaigiančių jo gatvelių tinklą: čia darbininkai, 
dokininkai buvo jau pakirdę, nevalyvos moterėlės atidarinėjo 
langines, šlavinėjo namų laiptelius. Kampinių smuklių biznis tik 
pradėjo įsibėgėti, bet grubūs prasčiokai jau išeidavo iš ten, 
braukdamį rankovėmis ūsus po pirmos burnelės. Slankiojantys 
benamiai šunys sekė mus išverstomis akimis, bet nepakartoja- 
masis Tobis nesižvalgė nei kairėn, nei dešinėn, tik risnojo vis 
pirmyn, neatplėšdamas nosies nuo žemės, retkarčiais nekantriai 
suinkšdamas — matyt, ėjo karštomis pėdomis. 

Taip mes pražygiavome Stretemo, Brikstono, Kembervilio gat- 
ves ir atsidūrėme Keningtono skersgatvyje, aplinkiniais keliais 
išėję į kriketo aikštės rytinę pusę. Mūsų persekiojamieji vingu- 
riavo keisčiausiais zigzagais, Matyt, tikėdamiesi taip išvengti 
smalsių akių: Jie vis aplenkdavo pagrindinę gatvę ir pasirinkdavo 
šonines gatveles, jei jos ėjo ta pačia kryptimi. Keningtono skers- 
gatvio pradžioje jie pasidavė kairėn ir ėjo Bondo, Mailzo gat- 
velėmis. Ten, kur pastaroji suka į Naitso aikštę, Tobis sustojo ir 
ėmė bėginėti tai pirmyn, tai atgal vieną ausį pakėlęs, kitą nulei- 
dęs — buvo aišku, kad šuo pasimetė. Paskui ėmė lapsėti ratais, 
kartais pakeldamas į mus akis, tarsi prašėsi užjaučiamas, kad 
taip susimaišė. 

— Koks velnias apsėdo tą šunį? — suurzgė Holmsas.— Ne- 
galėjo jie čia sėstis į kebą ar pakilti balionu į orą. 

— Gal čia jie buvo kiek sustoję? — ėmiau spėlioti. 

— A, gali būti. Va, jis vėl pasileido,— su palengvėjimu atsi- 
duso mano draugas. 

Tobis tikrai ėmė bėgti, dar kartą gerai aplink apuostęs. Apsi- 
sprendęs šovė pirmyn su mums dar nematytų įkarščiu ir pasi- 
ryžimu. Matyt, pėdsakai buvo šviežesni negu anksčiau — jis net 
nenuleido snukio iki žemės, tik plėšėsi nuo pavadėlio, norėjo 
bėgti, kiek kojos neša. Pastebėjau, kaip žėrėjo Holmso akys — 
matyt, manė, kad artėja kelionės galas. 

Dabar leidomės Nainelmsu, kol, aplenkę „Baltojo erelio" smuk- 
1ę, atsidūrėme prie didžiulio Broderiko ir Nelsono miško me- 
džiagų sandėlio. Įsikarščiavęs, ko nepadūkęs šuo movė pro san- 
dėlio vartus į aptvarą, kur jau darbavosi lentpjoviai. Šuo nukūrė 
per skiedras ir pjuvenas, išnėrė į perėjimą, pasuko tarp dviejų 
rąstų rietuvių ir galop, pergalingai lodamas, stryktelėjo ant di- 
džiulės statinės, dar stovėjusios rankiniame vežimėlyje, kuriuo 
buvo čia atgabenta. Iškišęs liežuvį, blizgančiomis akimis Tobis 
žvilgčiojo tai į Holmsą, tai:į mane, laukdamas pagyrimų. Sta- 
tinės stovas ir vežimėlio ratai buvo ištepti tamsiu tepalu, 0 ore 
tvyrojo aitrus kreozoto kvapas. 


Mudu su Šerloku Holmsu bejėgiškai susižvalgėme ir vienu 
metu prapliupome nesulaikomu juoku. 


VIII skyrius 


BEIKERIO GATVĖS NEETATINIAI DARBUOTOJAI 


 — Ką dabar darysime? — paklausiau. — Tobis prarado neklys- 
tančiojo reputaciją. 

— Jis elgėsi pagal savo supratimą,— atsakė Holmsas, nukel- 
damas šunį nuo statinės ir vesdamas iš lentpjūvės.— Tik pama- 
nykite, kokia galybė kreozoto pervežama per dieną Londone. Tad 
nėra ko stebėtis, kad mūsų pėdsakus permušė panašūs kvapai. 
Dabar kreozoto daug vartojama, ypač apdirbant medieną, Vargšo 
Tobio negalima kaltinti. 

— Turim vėl surasti mūsiškius pėdsakus. 

— Taigi. Laimė, kad nereikės toli eiti. Naitso aikštėje tokie 
patys pėdsakai, einantys skirtingomis kryptimis, kaip tik šunį ir 
suglumino, Mes pasukome ne ten, kur reikėjo. Belieka pasiduoti 
kiton pusėn.. 

Tai buvo nesunku padaryti. Kai atvedėme Tobį į tą vietą, 
kur jis apsiriko, šuo apsuko didelį ratą ir galop pasileido kita 
kryptimi. 

— Kad tik jis nenuvestų mūsų į tą vietą, iš kurios buvo at- 
vežta kreozoto statinė, — pasakiau. 

— Tai jau turėjau galvoje. Atkreipkite dėmesį, Tobis lai- 
kosi šaligatvio, o statinę juk veža gatve. Ne, šį kartą aptikome 
tikrus pėdsakus. 

Prabėgęs Belmonto aikštę ir Prinsiso gatvę, šuo pasuko upės 
pusėn. Brodo gatvės gale Tobis pasileido tiesiog į upę, kur sto- 
vėjo nedidelė medinė prieplauka. Tobis privedė prie pat jos kraš- 
to ir sustojęs ėmė inkšti žiūrėdamas į tamsų, sraunų vandenį. 

— Tai nesiseka, — sumurmėjo Holmsas.— Čia jie įsėdo į val- 
tį. 

Apie prieplauką, vandeny ir ant kranto, buvo įvairių laive- 
lių. Mes vedėm Tobį prie kiekviėno, bet šuo, nors ir gerai apuos- 
tė juos, niekaip nereagavo. 

Netoli tos primityviai sukaltos prieplaukos stovėjo nedidelis 
plytų namelis su medine iškaba ties antruoju langu. Ant jos di- 
delėmis raidėmis buvo užrašyta ,,Mordikėjus Smitas“, o žemiau — 
„Išnuomojamos valtys valandoms ar dienoms“. Antrasis užrašas 
virš durų skelbė, kad šeimininkas turi garo katerį; tą skelbimą 
patvirtino ir didžiulė kokso krūva prie prieplaukos. Šerlokas 
Holmsas lėtai apsidairė, ir jo veidas paniuro. | 

— Kad juos kur galas, — prakošė jis— Tie vyručiai gudres- 
ni negu maniau. Štai jie ir nušlavė visus savo pėdsakus. Bijau, 
kad dėl visko buvo iš anksto susitarta. 

Jam artinantis prie namo, durys atsidarė, ir lauk movė ma- 
žytis, gal šešerių metukų garbanius, o jam iš paskos apkūni, rau- 
donskruostė moteriškė, rankoj sugniaužusi didžiulę kempinę. 

— Džekai, eik praustis! — šaukė ji — Tuoj pat eik į kamba- 
Iį, neklaužada tu! Pamatysi, kaip gausi į kailį nuo tėvo, tegu! tik 
jis grįžta! | 

— Tai mielas mMažylis— pradėjo Holmsas operatyviai veik- 
ti — Tai išdykėlio gražumėlis! Na, Džekai, ko norėtum? 

Akimirką berniūkštis susimąstė. 

— Šilingo, — atsakė. 

— O gal kas tau labiau prie širdies? 

— Labiau prie širdies du šilingai, — vėl pagalvojęs atsakė gud- 

ruolis. 

— Tai gaudyk! Koks mielas jūsų vaikelis, ponia Smit! 

— Valia Dievo, toksai jau jis apsigimė. Tik kartais nebeva- 
lioju su juo susidoroti, ypač kai mano žmogaus nėra namie kaip 
dabartės. 

— Nėra namuose? — pertarė Holmsas nusivylusiu balsu— 
Kaip gaila, nes norėjau pasikalbėti su ponu Smitu. 

— Taigi nėra jo nuo vakar ryto, pone, ir, tiesą pasakius, da- 
bartės jau imu dėl jo baimintis. Bet jei jūs dėl valties, tai galiu 
ir aš jums patarnauti. 

— Norėčiau nusisamdyti garo katerį. 

— Vaje, ponuli, kad jis tuo kateriu ir išplaukė. Todėl man 
ir neramu ant širdies. Nes žinau, kad anglių jam ganės nuplaukti 
tik iki Vulvičiaus ir atgal. Jei būtų išplaukęs barža, nesukčiau 
sau galvos, nes dažnai maniškis su reikalais nuplaukdavo net iki 
Greivsendo, o jei užtrukdavo, tai ir naktigulto pasilikdavo. Bet 
kas per nauda iš garo katerio be anglių? 

— Jis gali jų prisipirkti kitoje prieplaukoje. 

— Galėt tai gali, bet mano žmogus, ponuli, ne toks. Kiek 
kartų girdėjau jį šaukiant dėl tų kainų, vis sako, kad jie nežmo- 
niškai plėšia už tuos kelis maišelius. O tas medinkojis tai visai 
man nepatinka — toks baisus iš pažiūros ir ta nemūsiška kalba. 
Ko jam reikia, ko jis čia vazojasi visą laiką. 

— Medinkojis? — paklausė Holmsas, mandagiai nustebęs. 

— Taip, pone, o koks rudas jo veidas — kaip beždžionės. 
Keliskart buvo užėjęs pas mano senį. Taigi jis ir pakėlė maniš- 
kį vakar naktį, ir, kas dar gražiau, mano senis žinojo, kad jis 
ateis, nes kateris buvo jau pakurtas. Sakau tiesiai, gerbiamasis 
pone, Man neramu ant širdies, štai kas. 

— Bet, mieloji ponia Smit,— truktelėjęs pečiais, tęsė pokal- 
bį Holmsas,— jūs dėl niekų jaudinatės. Iš kur jūs žinote, kad 
medinkojis buvo užėjęs tą naktį? Nesuprantu, kaip jūs galėjote 
susiprotėti? 

— Iš balso, pone. Aš pažįstu jo balsą: toks šiurkštus, priki- 
męs. Jis pabeldė į langą, buvo apie tris. ,,Krutinkis, vyre,— pa- 
sakė.— Laikas plaukti." Maniškis pakėlė Džimą — mano vyriau- 
siąjį — ir išėjo, ir kad man bent žodelį! Girdėjau, kaip medinis 
strampas taukšėjo tuk, tuk, tuk per akmenis. 

— Ar medinkojis buvo vienas? 

— Negaliu pasakyti, pone, tikrai negaliu pasakyti. Daugiau 
jokio balso negirdėjau. 

— Atsiprašau už sutrukdymą, ponia Smit, norėjau garo kate- 
rį išsinuomoti, girdėjau apie jį gerų atsiliepimų... Beje, o kaip jį 
pavadinote? 

— „Aurora“, pone. 

— A! Ar-tai nebus senas žalias kateris su geltona juosta, 
labai platus per bimsą? 

— Ką jūs! Mūsiškis dailus kateriukas, ne prastesnis už kitus, 
kur plaukioja upėje. Neseniai nudažėme jį juodai, su dviem rau- 
donom juostom. 

— Ačiū. Tikiuosi, kad ponas Smitas greitai pasirodys. Keti- 
nu plaukti upe žemyn, tai, jei pamatysiu „Aurorą“, pasakysiu 
jūsų vyrui, kad nerimaujate. Tai sakėte, dūmtraukis juodas? 

— Ne, taip nesakiau. Juodas, bet su balta juosta. 

— A, tiesa, na, žinoma. Jo tik šonai juodi. Sudieu, ponia 
Smit. Va, valtininkas laivelyje, Votsonai, Mes samdom jį ir ker- 
tam upę. 

— Kalbant su paprastu žmogumi, — tęsė Holmsas, mums įsi- 
taisius laive ant sukrautų burių — svarbiausia niekad neparody- 
ti, kad tau labai rūpi ką nors iš jo išpešti. Jei jis tai pajus, tylės 
kaip žuvis. Jei klausaisi tarsi tarp kitko, kaip ką tik aš bandžiau 
nuduoti, gali sužinoti viską, ko tik nori. 

— Dabar mūsų veikimo planas aiškus, — tariau aš. 

— Tai ką ketinate veikti? 

— Nusisamdyčiau katerį ir plaukčiau paskui „„Aurorą“. 

— Mielas drauguži, tai būtų nepaprastai sudėtingas darbas. 
„Aurora“ gali būti pasislėpusi bet kurioje iki pat Grinvičo priep- 
laukoje vienam ar kitam upės krante. Už tilto prasideda tikra 
prieplaukų maišalynė, ir taip tęsiasi kažin kiek mylių. Prireiktų 
nemaža dienų, kol visas iššniukštinėtume, jei dirbtume vieni. 

— Tada pasikvieskime policiją. 

— Ne. Etelnį Džonsą pasišaukčiau gal tik paskutiniu momen- 
tu. Jis neblogas vaikinas, ir nenorėčiau jo, kaip profesionalo, 
reputacijai pakenkti, bet darbą, kai jau tiek nuveikta, noriu pats 
pabaigti. | 

— Tai gal paduokime į laikraštį skelbimą ir paprašykime iš 
prieplaukų savininkų informacijos? 

— Ką jūs! Mūsų vyručiai tada sužinos, kad lipame jiems ant 
kulnų, ir bematant išsidangins iš Anglijos. Ir taip, atrodo, jie 
nesirengia čia likti, bet kol manys esą visiškai saugūs, nesku- 
bės. Džonso aktyvumas mums tik į naudą. Jo įvykio versija, aiš- 

ku, pateko į dienraščius, ir bėgliai įsitikinę, kad policija pasi- 
leido klaidingais pėdsakais. 

— Tai ką tada darom? — paklausiau, kai išlipom netoli Mil- 
benko pataisos namų. | 

— Pasiimam kebą, važiuojam namo, papusryčiaujam ir bent 
valandą pamiegam. Aišku kaip dieną, kad šiąnakt mes ir vėl 
būsime ant kojų. Vežike, sustokite prie telegrafo! Tobį dar pasi- 
laikysime, gali jo prireikti. 

Išlipome prie pašto Greit Piterio gatvėje, ir Holmsas išsiuntė 
telegramą. 

— Kaip manote, kam išsiunčiau telegramą? — paklausė Holm- 
sas, kai vėl ėmėme važiuoti. 

— Iš kur man žinoti. 

— Prisimenate Beikerio gatvės detektyvinės policijos būrį, 
kurį buvau nusamdęs tiriant Džefersono Houpo bylą? 

— O kaipgi,— nusijuokiau. 

— Dabar vėl toks atvejis, kai jų paslaugos gali mums labai 
praversti. Jei jiems nepasiseks, rasim ir kitokios talkos, bet iš 
pradžių paprašysime jų pagalbos. Telegramą išsiunčiau savo drau- 
geliui, to būrio vadui suskretėliui Viginsui ir maniau, kad, mums 
baigiant pusryčiauti, jis prisistatys su savo gauja. 

Dabar buvo apie pusę devynių, ir aš po jaudinančių nakties 
įvykių pajutau stiprią savo organizmo reakciją. Buvau labai pa- 
vargęs, skaudėjo nesveika koja, svaigo galva. Aš neturėjau nei 
profesionalo entuziazmo, kuris palaikė mano bičiulį, nei galėjau 
traktuoti įvykį vien tik kaip abstrakčią intelektualinę problemą. 
Apie Bartolomėjų Šoltą Maža gero buvau girdėjęs, tad jo mirtis 
nesukėlė man ypatingos neapykantos žudikui. Tačiau lobis — ki- 
tas dalykas. Jis arba jo dalis priklauso panelei Morsten. Kol yra 
vilties jį atgauti, esu pasiryžęs tai misijai skirti savo gyvenimą. 
Tiesa, jei surasim lobį, galimas daiktas, aš niekad jos nepasiek- 
siu. Tačiau kokia menka ir egoistiška būtų meilė, jei toji mintis. 
turėtų įtakos mano elgsenai. Jei Holmsas gali tiek dirbti ieško- 
damas nusikaltėlių, tai aš turiu šimtą kartų svarbesnę paskatą 
lobiui ieškoti. | 

Mums grįžus į Beikerio gatvę, kai išsimMaudžiau ir persiren- 
giau, nuostabiai atsigavau. Nusileidęs į bendrą mūsų kambarį, 
radau pusryčius ant stalo ir Holmsą, pilstantį kavą. 

— Štai, skaitykite— juokėsi jis, rodydamas į atskleistą laik- 
raštį — Energijos kupinas Džonsas ir visur spėjantis reporteris 

viską sutvarkė. Bet jums, ko gero, gana tų visų įvykių. Geriau 
kibkite į kumpį ir kiaušinienę. 

Paėmeęs iš jo laikraštį, perskaičiau trumpą pranešimą antrašte 
„Slėpininga žmogžudystė Aper Norvude“. 

„Praėjusią naktį, apie dvyliktą valandą,— rašė „Stendedas“, — 
ponas Bartolomėjus Šoltas buvo rastas negyvas savo kambaryje 
Pondišerio sodyboje, Aper Norvude. Policija įtaria įvykus nusi- 
kaltimą. Kiek mums žinoma, smurto žymių ant lavono nerasta, 
bet vertinga, iš tėvo paveldėta brangakmenių kolekcija dingo. 
Pirmieji lavoną aptiko ponas Šerlokas Holmsas ir daktaras Vot- 
sonas, kurie atvyko į namus su ponu Tadeušu Šoltu, mirusiojo 
broliu. Dėl laimingo sutapimo tuo metu Norvudo nuovadoje bu- 
vo pagarsėjęs seklys ponas Etelnis Džonsas, kuris, policijai ga- 
vus pranešimą apie įvykį, nuvyko per pusę valandos į Pondiše- 
rio sodybą. Pasitelkęs savo profesionalumą bei patirtį, ponas 
Džonsas ėmėsi tirti įvykį, ir jo veikla netruko duoti teigiamų 
rezultatų: be jau areštuoto mirusiojo brolio Tadeušo Šolto, su- 
laikyti ūkvedė ponia Bernstoun, vyresnysis liokajus indas, pavar- 
de Talas Rao, ir durininkas, arba vartininkas, pavarde Makmior- 
das. Jokių abejonių nekelia faktas, kad vagis arba vagys pakan- 
kamai susipažinę su namo įranga, nes pono Džonso gerai žinomos 
kvalifikacijos ir nepaprastas pastabumas įgalino jį nustatyti, jog 
niekšai įsibrovė ne pro langą ar duris, o pro namo stogą ir per 
ten esantį liuką į patalpą, susisiekiančią su kambariu, kuriame 
buvo rastas lavonas. Šis aiškiai įrodytas faktas byloja, kad tai 
nebuvo paprastas, atsitiktinis įsilaužimas. Įstatymo gynėjų ener- 
gingi ir efektyvūs veiksmai rodo,. kiek tokiais atvejais gali daug 
nuveikti vienas, bet veiklus, neeilinių gabumų žmogus. Mes esa- 
me tos nuomonės, kad šis įvykis pateikia dar vieną argumentą 
už mūsų seklių veiklos didesnį decentralizavimą, kuris padėtų 
nuoširdžiau ir efektyviau tirti jiems pavestus nusikaltimus. 
puodelio — Ką jūs manote apie tai? 

— Manau, kad mes tik per plauką likome neareštuoti kaip 
nusikaltimo bendrininkai. 

— Ir aš taip Manau. Aš ir dabar negalėčiau garantuoti mūsų 
saugumo, jeigu jį vėl apsėstų šišas veikti. 

Tą akimirką per visą namą nuaidėjo varpelis ir pasigirdo mū- 
sų šeimininkės ponios Hadson išsigandęs balsas, paskui ir visai 
karštas ginčas, 

— Dėl Dievo, Holmsai,— pasakiau stodamasis— jie jau atė- 
jo mūsų areštuoti. 

— Ne, mūsų valanda dar neišmušė. Čia tik Beikerio gatvės 
neetatiniai darbuotojai. 

Jam bekalbant, laiptais sušlepsėjo basos kojos, suklego ploni 
balsai, ir į kambarį įvirto koks tuzinas apdriskusių, nešvarių ber- 
niūkščių. Nors įsiveržė gana audringai, jie laikėsi tam tikros 
disciplinos, nes bemat išsirikiavo į eilę ir įsmeigė į mus smal- 
sias akis. Vienas iš jų, vyresnis ir didesnis už kitus, stovėjo prie- 
kyje, savo laikysena atsainiai pabrėždamas vado pranašumą, oO 
tokios nusmurgusios kaliausės puikybė kėlė linksmą šypsnį. 

— Gavau iš jūsų žinią, pone,— prakalbo jis.— Ir visus mik- 
liai atgabenau. Tris šilingus ir šešis pensus dėjom už bilietus. 

— Prašom,— pasakė Holmsas, tiesdamas sidabrinius pinigė- 
lius.— Ateityje tegul jie pranešinėja tau, Viginsai, o tu — man. 
Negaliu priimti tiek svečių iš karto. O dabar gerai, kad visi iš- 
klausysite nurodymus. Noriu sužinoti, kur yra garo kateris „„Au- 
rora“ — juodas, su dviem raudonais ruožais, dūmtraukis juodas, 
su balta juosta. Katerio savininkas — Mordikėjus Smitas. Dabar 
kateris yra kažkur upėje. Noriu, kad vienas berniūkštis nenu- - 
leistų akių nuo Mordikėjaus Smito prieplaukos, kuri yra priešais 
Milkbenką, ir tuoj pat praneštų, jei „„Aurora“ grįžtų. Pasiskirsty- 
kite į grupes ir nuodugniai iškrėskite abi pakrantes. Kai tik tu- 
rėsite kokią žinią, tuoj pat praneškite. Viskas aišku? 

— Aišku, šefe,— atsakė Viginsas. 

— Mokėsiu pagal seną taksą ir duosiu- ginėją tam, kuris su- 
ras katerį. Čia už dieną į priekį. O dabar pirmyn, į darbą! 

Jis kiekvienam padavė po šilingą, ir berniūkščiai nušlepsėjo 
laiptais žemyn, o po akimirkos mačiau juos plūstant gatve. 

— Tie iškas katerį iš po žemių. — tarė Holmsas, kildamas iš 
užstalės ir degdamasis pypkę.— Jie visur įlįs, viską pamatys, vis- 
ką išgirs. Tikiuosi iki vakaro sužinoti, kur yra „„Aurora“. O tuo 
tarpu nėra kas veikti, tik laukti. Pėdsakai dingo, ir mes jų ne- 
aptiksime, kol nerasime „„Auroros“ arba pono Mordikėjaus Smito. 

— Tegul Tobis suėda pusryčių liekanas. Ar prigulsite, Holm- 
sai? 

— Ne, aš nenuvargęs. Keistas mano organizmas: neprisime- 
nu, kad būčiau kada nusivaręs dirbdamas, o kai sėdžiu be dar- 
bo — visai netenku jėgų. Dabar parūkysiu ir apsvarstysiu tą 
keistą reikalą, kurį Man pavedė dailioji klientė. Tai vis dėlto 

vienas iš lengviausių uždavinių. Medinkojų nėra tiek jau daug, 
o tas kitas Žmogus, Manyčiau, turėtų būti unikumas. 
— "Vėl kitas žmogus? 

— Visai nenoriu apgaubti jį paslapties skraiste. Bet jūs pats 
turite susidaryti nuomonę apie jį. Apsvarstykite duomenis: pėda 
mažytė, kojų pirštai niekad batų neragavę, vaikšto basas, plak- 
tukas akmenine galvute, labai judrus, mėgsta užnuodytas strė- 
lytes. Na, kokią išvadą galima prieiti? 

— Laukinis! — sušukau aš.— Gal vienas iš tų Džonatano sėb- 
rų? 

— Vargu, — atsakė jis— Kai pirmą kartą išvydau tuos keis- 
tus ginklus, buvau ir aš linkęs taip manyti, bet pėdų ypatumai 
privertė Mane dar kartą truputį pagalvoti. Indijoje yra mažaūgių 
žmonių, bet jų pėdos kitokios. Tikrų indų pėdos siauros ir ilgos. 
Sandalus avinčių musulmonų didysis pirštas gerokai atstojęs nuo 
kitų pirštų, nes tarp jų visad prakištas dirželis. Tos strėlytės ga- 
li būti šaudomos tik vienu būdu — iš pučiamos pypkės. Na, tai 
iš kur mūsų laukinis? 

— Iš Pietų Amerikos, — surizikavau spėti. 

Jis ištiesė ranką ir nukėlė nuo lentynos storą knygą. 

— Tai „Geografijos vadovo“ pirmasis tomas, ką tik išleistas. 
Juo galima pasikliauti kaip naujausiu geografijos žinių autorite- 
tu. Pažiūrėsim, ką čia rašo: „Andamanų salos yra Bengalijos įlan- 
koje, per 340 mylių nuo Sumatros šiaurinės dalies“. 

Hm, hm, kas čia mums įdomaus? Drėgnas klimatas, koralų 
rifai, rykliai, Port Bleras, kalėjimo barakai, Ratlando sala, med- 
vilnės... A, štai: „Andamanų salų aborigenai gali būti laikomi 
mažiausio Ūgio gentimi pasaulyje, nors kai kurie antropologai 
teigia tokius esant Afrikos bušmenus, Amerikos indėnų kai ku- 
rių genčių atstovus ir Ugnies Žemės aborigenus. Vidutinis jų 
ūgis nesiekia keturių pėdų, o daugelis suaugusiųjų ir dar že- 
mesni. Jie žiaurūs, užsidarę -ir nesukalbami žmonės, nors gali 
būti ir labai atsidavę, jei kartą įgyjamas jų pasitikėjimas“. 

Įsidėmėkite tai, Votsonai. Dabar klausykite toliau: „Jų iš- 
vaizda labai nepatraukli: negražios formos didelė galva, mažos, 
skvarbios akys, netaisyklingi veido bruožai. Jų plaštakos ir pė- 
dos labai mažos. Jie tokie atkaklūs ir nuožmūs, kad visos britų 
valdžios atstovų pastangos palenkti juos bent kiek į savo pusę 
sužlunga. Jie kelia siaubą sudužusių laivų įguloms, nes akme- 
nimis, pritvirtintais prie lazdų, traiško išsigelbėjusių jūrininkų 

galvas 4rba žudo juos užnuodytomis strėlėmis. Žudynės paprastai 
baigiamos žmogėdrų puota“. 

Na matote, Votsonai, kokie malonūs žmonės. Jei mūsų vyru- 
čiui būtų duota valia, tas įvykis būtų galėjęs baigtis daug šiur- 
piau. Įsivaizduoju, kaip dabar Džonatanas Smolas kremta nagus, 
kad pasiėmė jį į talką. 

— Bet kaip jis įsigijo tokį sėbrą? 

— Šito aš negaliu jums pasakyti. Tačiau, jei mes priėjome 
išvadą, jog Smolas parsirado iš Andamanų salų, tai nieko nuos- 
tabaus, kad su juo yra vietinis salų gyventojas. Neabejoju, kad 
su laiku viską sužinosime. Žinot ką, Votsonai? Jūs atrodote vi- 
siškai nusivaręs. Gulkite čia, ant sofos, ir pažiūrėsim, ar aš su- 
gebėsiu jus užmigdyti. 

Jis pasiėmė iš kampo smuiką ir, man išsitiesus, ėmė tyliai 
groti svajingą, melodingą motyvą, be abejo, jo paties sukurtą, 
nes dar turėjo ir nuostabią Dievo dovaną improvizuoti. Kaip per 
miglą prisimenu jo liesas rankas, rimtą veidą ir stryko kilsavi- 
mą. Paskui pasijutau ramiai plūduriuojąs švelnių garsų jūroje, 
nuplukdžiusioje mane į sapnų karaliją, kur virš manęs palinko 
mielas Merės Morsten veidas. 


IX skyrius 
SPRAGA GRANDINĖJE 


Buvo gerokai po pusiaudienio, kai pabudau atsigavęs ir stip- 
resnis. Šerlokas Holmsas tebesėdėjo lygiai taip, kaip man užmie- 
gant, tik vietoj smuiko laikė knygą, į kurią buvo labai įsigilinęs. 
Man pajudėjus, jis pakėlė akis, ir aš pastebėjau, kad jo veidas 
buvo apniūkęs ir susirūpinęs. 

— Kietai miegojote— pasakė jis— O aš bijojau, kad mūsų 
pokalbis pažadins jus. | 

— Nieko negirdėjau, — atsakiau, — ar yra kokių naujienų? 

— Deja, ne. Prisipažinsiu, esu nustebęs ir nusivylęs. Tikė- 
jausi iki šios valandos šį bei tą jau sužinoti. Ką tik buvo Vi- 
ginsas. Sakė, kad niekur neužtikę jokių katerio pėdsakų. Tokia 
paieškų nesėkmė kelia susirūpinimą, nes brangi kiekviena va- 
landa. 

— Gal aš galiu kuo padėti? Esu puikiai pailsėjęs ir pasiren- 
gęs veikti kad ir visą naktį. 

— Ne. Nėra kas daryti. Galime tik laukti. Jei išeitume, o 
mums nesant ateitų žinia, tai patys užvilkintume reikalą/ 

— Tada važiuoju į Kembervilį aplankyti ponios sk Fo- 
rester. Vakar ji kvietė mane. 

— Ponios Sesilės Forester? — paklausė Ši Iš jo akys 
linksmai žybtelėjo. 


— Žinoma, ir panelės Morsten. Joms labai rūpi Šužiūkai kas 
dar atsitiko. 

— Aš tai per daug nepasakočiau joms, — tarė Holmsas.— Mo- 
terimis niekad negalima visiškai pasitikėti, net ir geriausiomis. 

Net nepradėjau ginčytis dėl tokios pasibaisėtinos jo nuosta- 
+*0S. 

— Grįšiu po valandos ar dviejų, — pasakiau. 

— Gerai. Laimingai! Bet jei jau važiuojate į kitą upės pusę, 
gal atiduotumėte Tobį, nes nepanašu, kad jo daugiau prireiktų. 

Paėmiau mišrūną ir palikau jį su puse sovereno senajam gy- 
vūnų mMylėtojui Pinčino skersgatvyje. P žraės 5 radau pa- 
nelę Morsten dar gerokai pavargusią po *praėjusios nakties įVy- 
kių, bet labai smalsaujančią. Ponia Forester buvo taip pat iš- 
troškusi naujienų. Papasakojau joms viską, ką mes nuveikėm, 
tačiau vis dėlto nutylėjau šiurpiausias tragedijos detales. Nors 
ir pasakiau apie pono Šolto mirtį, bet neužsiminiau, dėl ko ir 
kaip jis mirė. Kad ir praleidau kai ką, mano pasakojimas vis tiek 
nustebino ir pribloškė jas. 

— Visai kaip romane! — sušuko ponia Forester.— Nuskriaus- 
ta mergina, pusės milijono lobis, tamsiaodis žmogėdra ir niekšas 
medinkojis, pastarieji vietoj įprasto drakono ar nedorėlio grafo. 

— Ir du keliaujantys riteriai — gelbėtojai, — pridūrė pane- 
lė Morsten, metusi man linksmą žvilgsnį. 

— Na, Mere, jūsų likimas priklauso nuo paieškų baigties. 
Tiesiog stebiuosi, kad jūs tokia rami. Tik įsivaizduokite, Kokia 
būsite turtinga, ir visas pasaulis bus prie jūsų kojų! 

Man širdis suvirpėjo iš laimės, kai pastebėjau ją visai nesi- 
džiaugiant tokia perspektyva. Priešingai, ji krestelėjo išdidžia 
galva, tarsi tai jai visai mažai rūpėtų. 

— Man kelia nerimą ponas Tadeušas Šoltas, jo likimas, — pa- 
sakė ji — Visa kita — ne taip jau svarbu. Jis buvo toks geras 
ir taurus, Mūsų pareiga — „padaryti viską, kad toks baisus ir ne- 
pagrįstas kaltinimas būtų panaikintas. 

Buvo vakaras, kai palikau Kembervilį, ir jau visai sutemo 
man pasiekus namus. Holmso knyga ir pypkė gulėjo šalia kėdės, 
0 jo paties nebuvo. Apsidairiau tikėdamasis pamatyti raštelį, 
bet neradau. | 

— Turbūt ponas Šerlokas Holmsas išėjęs? — paklausiau po- 
nios Hadson, jai atėjus nuleisti užuolaidų. 

— Ne, pone. Jis nuėjo į savo kambarį. Žinote, pone, — ji ėmė 
kalbėti pašnibždomis,— aš bijau dėl jo sveikatos. 

— Kodėl, ponia Hadson2 

— Na, kad jis toks keistas pasidarė. Kai jūs išėjote, jis ėmė 
žingsniuoti po kambarį be perstojo, pirmyn, atgal, pirmyn, atgal. 
Žingsniavo tiek, kad aš net pavargau nuo tų jo žingsnių. Pas- 
kui išgirdau jį kalbant su savimi, šnabždant. Ir kas kartą, kai 
tik suskambėdavo varpelis, iššokdavo ant laiptų ir vis klausia: 
„Kas ten atėjo, ponia Hadson?“ O dabar jis užsidarė sąvo kam- 
baryje, bet ir ten girdžiu jį žingsniuojant. Kad tik jis nesusirgtų, 
pone. Aš išdrįsau užsiminti jam apie raminamuosius vaistus, tai 
jis taip dėbtelėjo į mane, kad net nežinau, kaip išėjau iš kam- 
bario. 

„, — Nemanau, ponia Hadson, kad yra pagrindo nerimauti. Tokį 
jį esu matęs ir anksčiau, Jis turi šiokių tokių rūpesčių, kurie 
neduoda jam ramybės. 

Stengiausi kalbėtis su mieląja mūsų šeimininke nerūpestin- 
gai, bet aš pats irgi nerimavau: per visą kiaurą naktį, kai tik 
prabusdavau, girdėjau duslius jo žingsnius, jutau, kaip kenčia jo 
pilna energijos esybė dėl tokio priverstinio neveiklumo. 

Per pusryčius jis atrodė išsekęs, išsikankinęs, ant skruostų 
karštligiškai raudonavo dvi dėmės. 

— Holmsai, jūs visai nusivarysite nuo koto, — pasakiau. — GiT- 
dėjau jus žingsniuojant visą naktį. 

— Negaliu miegoti, — atsakė jis.— Ta prakeikta problema ne- 
duoda man ramybės. Kai jau viskas išspręsta, še tau: dėl tokio 
nieko reikalas sustojo. Išsiaiškinau nusikaltėlius, jų katerį, vis- 
ką apie juos žinau, o konkrečių žinių nėra. Įkinkiau į darbą vi- 
sas rezervines jėgas, panaudojau visas savo turimas priemones, 
apieškoti visi abiejų upės krantų užkaboriai — ir jokių rezulta- 
tų! Nieko apie savo vyrą negirdėjo ir ponia Smit. Aš greitai pri- 
eisiu išvadą, kad jie bus nuskandinę katerį. Bet yra ir priešta- 
raujančių tokiai versijai faktų. 

— O gal ponia Smit jus suklaidino? 

— Ne, nepanašu. Aš pasitikrinau: kateris atrodo taip, kaip 
ir buvo nusakytas. 

— O gal jie pasidavė į kitą pusę? 

— Turėjau galvoje ir tą galimybę. Mano žvalgų grupė iškrės 
krantus net iki Ričmondo. Jei šiandien negausiu žinių, rytoj pats 
pradedu ieškoti, tik ne tiek katerio, kiek žmonių. Bet turime, 
būtinai turime ką nors šiandien sužinoti. 

Tačiau taip nieko ir nesužinojome. Negavome jokios žinutės 
nei iš Viginso, nei iš kitų šaltinių. Dauguma laikraščių spausdi- 
no korespondencijas apie Norvudo tragediją. Visos jos buvo ga- 
na priešiškos nelaimingajam Tadeušui Šoltui. Tuose pranešimuo- 
se nieko naujo neradome, nebent tai, kad rytoj bus tardomi su= 
laikytieji. Vakare nuėjau į Kembervilį papasakoti ponioms, kaip 
mums nesiseka, ir grįžęs radau Holmsą labai prislėgtą ir paniu- 
rusį. Jis beveik neatsakinėjo į mano klausimus, visą vakarą bu- 
"20. įsitraukęs į kažkokius sudėtingus cheminius bandymus, kai- 
tino retortas ir distiliavo garus, kol galop tai baigėsi tokiu dvo- 
ku, kad turėjau išeiti iš kambario. Iki paryčių girdėjau skimb- 
sint mėgintuvėlius, vadinasi, jis vis dar darė savo dvokiančius 
eksperimentus. 

Auštant aš krūptelėjęs pabudau ir nustebęs išvydau prie sa- 
vo lovos Holmsą, apsirengusį prastais jūrininko drabužiais, trum- 
pa striuke, apsivyniojusį šiurkščia raudona kaklaskare. 

— Patrauksiu upės žemupiu, — pasakė jis.— Ilgai laužiau gal- 
vą ir dabar matau tik vieną išeitį iš tos aklavietės. Kad ir kaip 
ten būtų, reikia pabandyti. 

— Tai ir aš vykstu su jumis, — pasakiau. 

— Ne. Bus daug daugiau naudos, jei liksite namuose kaip 
mano atstovas. Baisiai nenoriu vykti, nes aišku kaip dieną, kad 
kokia nors žinia gali ateiti kiekvieną akimirką, nors Viginsas 
vakar vakare buvo visai praradęs viltį. Todėl prašau perskaityti. 
visus Man adresuotus raštelius ir telegramas; jei bus kas svar- 
baus, veikite savo nuožiūra, Ar galiu jumis pasikliauti“ 

— Visiškai! 

— Bijau, kad negalėsite išsiųsti Man telegramos, nes pats ne- 
žinau, kur būsiu. Jei seksis, gal nereikės toli plaukti, tad netruk- 
siu ir grįžti su vienokiomis ar kitokiomis žiniomis. 

Iki pusryčių nieko negirdėjau apie Holmsą. Tačiau atsiver- 
tęs „Stendedą“, radau naujų žinių apie įvykį. Laikraštis štai ką 
rašė: 

„ „Turim pagrindo teigti, kad Aper Norvudo tragedija žada 
būti dar sudėtingesnė ir paslaptingesnė, negu iki šiol buvo ma- 
nyta. Pasak naujų faktų, ponas Tadeušas Šoltas nebuvo jokiais 
būdais prisidėjęs prie. savo brolio mirties. Jis ir ūkvedė ponia 
Bernstoun vakar vakare buvo paleisti. Manoma, kad policija ga- 
vo naujų duomenų apie tikruosius nusikaltėlius. Bylą tiria Skot- 
land Jardo inspektorius ponas Etelnis Džonsas, visiems gerai ži- 
nomas savo energija ir sumanumu. Kiekvienu momentu laukia- 
ma naujų areštų“. | 

— Bent tai gerai —- pamaniau — kad paleido draugužį Šol- 
tą. Įdomu, kokie tie „nauji duomenys"? Tiesa, jie visad taip rašo 
policijai priėjus liepto galą. 

Numečiau laikraštį ant stalo, ir tuomet akys užkliuvo už skel- 
bimo nelaimingų atsitikimų skiltyje: 


„Dingo be žinios upeivis Mordikėjus Smitas ir jo sūnus Dži- 
mas, išplaukę iš Smito prieplaukos praėjusį antradienį, apie tr: 
čią valandą, garo kateriu „Aurora“. Kateris juodas, su dviem rau- 
donom juostom, dūmtraukis juodas su balta juosta. Už informa- 
ciją apie minėtojo Mordikėjaus Smito ir jo katerio „Aurora“ 
buvimo vietą, suteiktą jo žmonai poniai Smit, gyvenančiai prie 
Smito prieplaukos, ar į Beikerio gatvę Nr. 221 b, bus sumokėta 
penki svarai. 


Skelbimas, be abejo, Holmso darbas — apie tai pakankamai 
byloja duotasis Beikerio gatvės adresas. Tas jo pramanas man 
pasirodė gana išradingas, nes bėgliai, perskaitę skelbimą, suvoks 
ji kaip Žmonos nerimą dėl prapuolusio vyro. 

Diena man labai prailgo. Kas kartą, išgirdęs beldžiant į duris 
ar smagesnius žingsnius gatvėje, vis Maniau, kad grįžta Holmsas. 
ar kas nors ateina pagal skelbimą. Bandžiau skaityti, bet mano 
mintys nuklysdavo nuo knygos ir imdavo suktis apie mūsų ne- 
paprastą nuotykį ir keistą niekšų porą, kurią persekiojame. Gal, 
svarsčiau, mano bičiulis protaudamas padarė kokią esminę klai- 
dą? Gal jis dabar kankinasi dėl to, kad baisiai apsigavo? Juk 
esti, kad skvarbus, logiškai mąstantis protas sukuria stulbinančią 
teoriją, remdamasis klaidingomis prielaidomis Jis visad būna 
teisus, tačiau ir didžiausiems. protams pasitaiko suklysti. Matyt, 
jis suklupo pasidavęs per daug didelėms logikos subtilybėms — 
jam visad mielesnis koks keistas, sunkiai išprotautas problemos 
sprendimas, o ne paprastas, sveiko proto padiktuotas, jau ran- 

kose turimas. Tačiau, kita vertus, aš gi pats esu to įvykio liu- 
dytojas, pats girdėjau jo samprotavimų argumentus. Žvelgdamas 
į ilgą nepaprastų, svarbių ir ne visai svarbių įvykių virtinę, kryps- 
tančią viena linkme, neslėpsiu savo įspūdžio; tegul Holmso ver- 
sija ir klaidinga, bet teisingoji teorija turi būti lygiai tokia pat 
outrė * ir stulbinanti. 

Trečią valandą pasigirdo garsus varpelio skambėjimas, prieš- 
kambaryje sušneko valdingas balsas, ir, mano didžiam nustebi- 
mui, į kambarį įžengė ne kas kitas, o pats ponas Etelnis Džon- 
sas. Bet kaip jis skyrėsi nuo ano pasipūtusio sveiko proto pro- 
paguotojo, su tokiu -pasitikėjimu pradėjusio tirti Aper Norvudo 
įvykį! Dabar jis ištįsusiu veidu prašneko nuolankiai, atsiprašinė- 
jamu balsu: 

— Labą dieną, pone, labą dieną! Kaip matyt, pono Šerloko 
Holmso nėra namuose? 

— Ne, nėra. Ir nežinau, kada jis grįš. Bet gal palauktumėte 
jo? Prašom sėstis, štai cigaras. 

— Dėkoju. Neatsisakysiu,— atsakė jis, šluostydamas veidą di- 
dele, raudona nosine. 

— Gal viskio su gazuotu vandeniu? 

— Na, pusę stiklinaitės galima. Kaip karšta pastaruoju metu! 
O dar tie rūpesčiai vargina. Pamenate mano teoriją dėl Norvudo 
bylos? 

— Pamenu, kad buvote susikūręs. 

— Tai buvau priverstas pakoreguoti ją. Buvau jau beužver- 
žiąs tinklą virš pono Šolto, bet jis šmakšt ir išlindo pro skylę. 
Sugebėjo pateikti nesugriaunamą alibi. Išėjęs iš brolio kambario, 
visą laiką buvo kam nors ant akių. Taigi ne jis sliuogė stogais 
ir lindo pro liuką į palėpę. Velniškai paini byla, ir mano, kaip 
profesionalo, reputacija pastatyta ant kortos. Būčiau labai dė- 
kingas, jei sulaukčiau šiokios tokios pagalbos. 

— Visiems kartais praverčia pagalba, — atsakiau. 

— Jūsų draugas ponas Šerlokas Holmsas yra nuostabi asme- 
nybė,— tarsi paslaptį atskleisdamas, pasakė dusliu balsu.— Tai 
žmogus, kuris niekad nepralaimi. Aš žinau, jog jis, dar jaunas 
vyras, jau yra tyręs daugybę bylų, ir niekad negirdėjau, kad 
būtų atkandęs dantį. Gal kartais jo metodai kiek nenuoseklūs, 
gal kiek per greit jis skuba teoretizuoti, bet, apskritai paėmus, 

mano nuomone, iš jo būtų išėjęs puikiausias pareigūnas, galiu 
visiems tai pareikšti. Šį rytą gavau iš jo telegramą ir supratau, 
kad jis surado lemiamų duomenų Šolto bylai. Štai telegrama. - 

Jis išsiėmė iš kišenės lapelį ir padavė man. Telegrama buvo 
siųsta iš Poplaro, dvyliktą valandą: 


„Eikite į Beikerio gatvę. Jei nebūsiu grįžęs, laukite: manęs. 
Lipu anti kulnų Norvudo gaujai. Jei norite dalyvauti finišuojant, 
būkite šį vakarą su mumis“. 


— Atrodo, kad pasisekė. Matyt, vėl užtiko pėdsakus, — pasa- 
kiau. 

— A, vadinasi, ir jis buvo juos pametęs,— sušuko Džonsas, 
aiškiai patenkintas.— Net geriausi iš mūsų patenka kartais į ak- 
lavietę. Žinoma, Holmso lūkesčiai gali būti ir nepagrįsti, bet ma- 
no, kaip įstatymo gynėjo, pareiga panaudoti kiekvieną galimybę. 
Ė, kažkas atėjo. Gal Holmsas? 

Laiptais sunkiais žingsniais kilo, matyt, dusulingas žmogus, 
nes buvo girdėti švokščiant pūkščiant, kai gaudė orą. Kartą ki- 
tą jis sustojo — tarsi nevaliojo įveikti laiptų, bet galop pasiekė 
duris ir įėjo. Ateivio išvaizda derinosi su girdėtais garsais. Tai 
buvo jau senas žmogus, apsivilkęs jūrininko drapanomis: apne- 
šiota, trumpa striukele, užsegiota iki smakro. Susikūprinęs, dreban- 
čiais keliais, ir dar tas skausmingas astmatiko kvėpavimas! Besis- 
tengiant įkvėpti oro, pečiai pakildavo, ir tada jis sunkiai palink- 
davo ant storos, ąžuolinės lazdos. Spalvota kaklaskarė slėpė jo 
smakrą, vešlūs, žili antakiai ir ilgos žandenos dengė veidą, ku- 
riame žibėjo skvarbios, tamsios akys. Jis nešė į nusenusį, nu- 
skurdusį, bet garbingą kapitoną, kadaise gal vadovavusį preky- 
biniam laivui. 

— Ką pasakysi, drauguži? — paklausiau. 

Jis lėtai, atidžiai apsidairė, kaip daro seniai, ir paklausė: 

— Ar ponas Šerlokas Holmsas yra? 

— Ne. Bet jis paliko mane vietoj savęs. Jei turite ką praneš- 
ti, galite pasakyti Man. 

— Tai kad tik jam pačiam galiu pasakyti — atsakė jis. 

— Aš gi sakau jums, kad jis paliko mane vietoj savęs. Ar 
tai apie Mordikėjaus Smito katerį? 

— Taip. Aš gerai žinau, kur jis yra. Žinau, kur yra tie žmo- 
nės, kurių jūs ieškote. Ir žinau, kur yra lobis. Aš viską žinau. 

— Tad pasakykite man, o aš perduosiu jam. 

— Aš galiu tik jam pačiam papasakoti, — jau suirzęs kartojo 
stu seniokišku užsispyrimu. 

— Na, tada turėsite palaukti. 

— Na jau ne! Lauksiu mat aš visą dieną nežinia dėl ko! Jei 
nėra pono Holmso, tegul tada pats ponas Holmsas viską susižino. 
ir susiranda. Ne prie širdies Man jūs visi, ir aš nė žodelio jums. 
nepasakysiu. 

Jis ėmė sliūkinti durų link, bet Etelnis Džonsas šast ir pasto- 
jo jam kelią. 

— Luktelėk, drauguži, — pasakė jis— Su svarbiomis žiniomis. 
taip, be niekur nieko, neišeisi. Nori nenori, bet mes tavęs ne- 
išleisim, kol negrįš Holmsas. | 

Senis vėl pasidavė durų link, bet, Etelniui Džonsui plačia 
nugara jas užtvėrus, suvokė, kad priešintis beprasmiška. 

— Nieko sau, gražiai elgiatės su žmonėmis! — sušuko jis, 
trinktelėjęs lazda į grindis.— Atėjau pasikalbėti su ponu Holm- 
su, 0 judu, kurių kaip gyvas nesu matęs, stumdote mane. 

— Nieko blogo jums neatsitiks— pasakiau.— Mes atsilygin- 
sime jums už sugaištą laiką. Prašom sėstis čia, ant sofos. Tikrai 
nereikės ilgai jo laukti. | | 

Gana supykęs, senis atslinko ir atsisėdo parėmęs rankomis. 
galvą. Mudu su Džonsu vėl pasiėmėm cigarus ir kalbėjomės to- 
liau. 

Staiga pasigirdo Holmso balsas: 

— Galėtumėte ir Man pasiūlyti cigarą! 

Mudu taip ir pašokome iš nuostabos. Čia pat sėdėjo Holmsas. 
i: patenkintas šypsojosi. - 

— Holmsas! — sušukau aš.— Jūs čia? O kur senis? 

— Va kur senis, — rodė rankose žilų plaukų tumulą.— Štai 
perukas, žandenos, antakiai ir visa kita. Aš neabejojau dėl savo 
maskarado kokybės, bet buvo sunku tikėtis jį atlaikysiant tokį 
išbandymą. 

— Na ir šelmis! — atsiliepė sužavėtas Džonsas.— Iš jūsų iš- 
eitų puikiausias artistas. Jūs ir kosėjote visai kaip seniai prieg- 
laudoje. O už taip tirtančius kelius galima mokėti po dešimt 
svarų per savaitę. Tiesa, man pasirodė lyg ir matytos tos Ži- 
bančios akys. Bet nebūtumėt lengvai mūsų atsikratęs, tikrai ne. 

— Šitaip persimainęs dirbau visą dieną, — pasakojo jis, už- 
sidegdamas cigarą.— Matote, dauguma įvairių sluoksnių nusikal- 
tėlių jau pradeda pažinti mane, ypač po to, kai mūsų va šitas 

draugas ėmėsi aprašinėti kai kuriuos mano tirtus įvykius. Todėl 
galiu pasirodyti karo take tik truputį, kaip šiandien, pakeitęs iš- 
vaizdą. Tai gavote telegramą? 

— Gavau. Todėl ir atėjau. 

— Kaip sekasi byla? 

— Viskas nuėjo šuniui ant uodegos. Paleidau du savo areš- 
tantus, neturiu įrodymų ir prieš kitus du. 

— Neimkite į galvą. Vietoj jų duosiu jums kitą porelę. Bet 
turite laikytis Mano nurodymų. Visa oficiali šlovė teks jums, 
bet privalėsite elgtis taip, kaip pasakysiu. Sutarta? 

— Sutarta, jei padėsite Man susemti tuos žmones. 

— Tada pirmiausia reikia greitojo policijos katerio, garo ka- 
terio, ir kad jis būtų prie Vestminsterio laiptų septintą valandą. 

— Tai lengva sutvarkyti. Apie tą vietą visuomet budi poli- 
cijos kateris, bet kad būtų tikriau, nueisiu skersai kelio ir pa- 
skambinsiu jiems telefonu. 

— Paskui man prireiks dviejų tvirtų vyrų, mat nusikaltėliai 
gali imti priešintis. į 

— Bus du ar trys policininkai kateryje. Ko dar? 

— Kai suimsim nusikaltėlius, liks lobis. Manau, kad mano 
draugas su malonumu nugabens skrynelę jaunajai damai, kuriai 
pagal teisę priklauso pusė lobio. Tegul ji pirmoji pasidžiaugia 
juo. Na kaip, Votsonai? 

— Man būtų labai malonu tai padaryti. 

— Bus pažeista procedūros tvarka,— linguodamas galvą, at- 
siduso Džonsas.— Bet kadangi čia viskas vyksta ne pagal proce- 
dūrą, tai galima pažiūrėti į tai pro pirštus. Po to lobis iki ofi- 
cialaus tardymo pabaigos turės būti vyresnybės žinioje. 

— Žinoma. Viskas bus sutvarkyta. Dar vienas dalykas. Labai 
norėčiau išgirsti iš paties Džonatano Smolo lūpų kai kurias tos 
istorijos detales. Jūs žinote, kad mėgstu išsiaiškinti visas smulk- 
menas. Ar neprieštarautute, jei aš neoficialiai apklausiu jį savo 
bute ar kur nors kitur, žinoma, esant gerai apsaugai? 

— Dabar jūs padėties viešpats. Aš kol kas dar neturiu įro- 
dymų, kad egzistuoja toks Džonatanas Smolas. Tačiau jei jį nu- 
tversite, kaipgi galėčiau neleisti pašnekėti su juo? 

— Tai sutarta? 

— Sutarta. O kas dar? p. 

— Tik tai, kad kviečiu būtinai su mumis papietauti. Pietūs. 
bus gatavi po pusvalandžio. Turiu austrių, porą kurapkų, šiokią. 
tokią baltųjų vynų atsargą. Votsonai, jūs dar nežinote mano, 
kaip namų šeimininkės, sugebėjimų. 


X skyrius 
ABORIGENO MIRTIS 


Pietavome labai linksmai. Holmsas, jei nori, gali būti labai 
įdomus kompanionas draugijoje, ir šį vakarą jis toks buvo. Po. 
įtampos jį buvo apėmusi nervinė egzaltacija. Tokio nuostabiai 
puikaus jo niekad nebuvau nei matęs, nei girdėjęs. Žaismingai, 
mikliai keisdamas temas, jis kalbėjo apie viduramžių misterijas 
ir to laikotarpio keramiką, apie Stradivarijaus smuikus, apie 
Ceilono budizmą ir ateities karo laivus, ir šnekėjo taip, tarsi bū- 
tų specialiai studijavęs tą sritį. Puiki jo nuotaika buvo juodžiau- 
sios pastarųjų dienų depresijos atoveiksmis. Pasirodė, kad ir Etel- 
nis Džonsas, atsiplėšęs nuo reikalų, sugeba puikiai bendrauti ir 
laikėsi per pietus kaip tikras bon vivant *. Aš pats irgi buvau. 
gerai nusiteikęs, nes jau artėjo mūsų misijos pabaiga, be to, 
Holmsas užkrėtė mane savo linksmumu. Pietaujant niekas neuž- 
siminė apie priežastį, suvedusią Mus į draugę. 

Kai stalas buvo nukraustytas, Holmsas žvilgtelėjo į laikrodį 
ir pripylė tris stiklus portveino. 

— Keliu taurę už mūsų nedidukės išvykos sėkmę! — tarė jis.— 
O dabar pats laikas eiti. Ar turite pistoletą, Votsonaiė 

— Stalčiuje turiu seną tarnybinį revolverį. 

— Tada pasiimkite. Verčiau būti pasiruošusiam. Va, kebas. 
jau prie durų. Buvau užsakęs pusei septynių. 

Kol pasiekėme Vestminsterio prieplauką, buvo jau po septy- 
nių. Policijos kateris laukė mūsų. Holmsas kritiškai nužvelgė jį.. 

— Ar kas nors ženklina, kad tai — policijos kateris? 

— Taip, žalias žibintas prie šono. 

— Tada nuimkite jį. 

Žibintas buvo nukabintas, mes įlipome į katerį ir atsišvarta- 
vome. Džonsas, Holmsas ir aš sėdėjome katerio užpakalyje. Vie- 

nas vyras buvo prie vairo, kitas žiūrėjo mašinas, o du stambūs 
policininkai stovėjo pirmagalyje. 

— Kur plaukti? — paklausė Džonsas. . 

— Tauerio link, Pasakykite, kad sustotų priešais Džekobsono 
doką. 

Mūsų katerio greitumu aš neabejojau. Mes šovėme pro ilgas 
pakrautų baržų vilkstines, ir atrodė, kad jos stovi vietoje. Mums 
pralenkus ir gerokai palikus užpakalyje garlaivį, Holmsas paten- 
kintas nusišypsojo. 

— Atrodo, kad bet ką pavysime upėje,— pasakė jis. 

— Kąžin. Bet Maža laivų galėtų mus aplenkti. 

— Turim pagauti „„Aurorą“, o ji garsėja kaip greitaeigis lai- 
vas. Dabar, Votsonai, papasakosiu, kokia yra situacija. Atsime- 
nate, kaip pykau, kad įstrigome dėl smulkmenos? 

— Atsimenu. | 

— Taigi, sakau, tegul galva pailsi, ir pasinėriau į cheminius 
bandymus. Vienas didžiausių mūsų valstybės vyrų yra pasakęs, 
kad geriausiai pailsėsi, jei pakeisi darbą. Šventa teisybė. Kai 
man pavyko suskaidyti angliavandenį, grįžau prie Šolto prob- 
lemos ir vėl viską iš naujo apmąsčiau. Mano berniūkščiai davė- 
si po visą upę skersai išilgai, o rezultatų — jokių. Kateris niekur 
nebuvo prisišvartavęs, prisiglaudęs, bet ir namo negrįžo. Tačiau 
vargu ar, siekdami panaikinti pėdsakus, jie bus paskandinę ka- 
terį, nors ir šios hipotezės nereikia atmesti, jei mūsų paieškos 
nieko neduotų. Tas Smolas gana gudrus tipas, bet ne jo nosiai 
sudėtingos, subtilios kombinacijos. Tam reikia didesnio išsilavi- 
nimo. Prisiminiau, kad Smolas kažkiek gyveno Londone, nes tu- 
rime įrodymų, jog jis ar jo bendrai nuolat sekė Pondišerio so- 
dybą, todėl vargu ar jis galėtų išvykti iš Anglijos tą pačią mi- 
nutę — jam reikia šiek tiek laiko, na, sakykim, dienos, savo rei- 
kalams sutvarkyti. Bent tokią išvadą galima daryti. 

— Išvada ne visai įtikinama,— atsakiau— Daug panašiau į 
tiesą, kad jis sutvarkė visus reikalus prieš pradėdamas vykdyti 
savo planus. 

— Nemanau. Jam labai pravartu turėti landynę pasislėpti, 
jei reiktų trauktis, todėl -jis negalėjo jos likviduoti, kol nebuvo 
tikras, kad jos daugiau neprireiks. Bet tada kita mintis atėjo į 
galvą. Džonatanas turėjo suprasti, kad jo sėbro į akis krintanti. 
išvaizda, kuri, kad ir kaip užmaskuota, gali sukelti kalbų ir būti 
šiaip ar taip susieta su Norvudo tragedija. Tai suvokti jam proto. 

>akanka. Todėl jie išsirengė iš savo buveinės patamsyje ir sten- 
gėsi sugrįžti prieš dieną. Pasak ponios Smit, buvo po trijų, kai 
jie išplaukė kateriu. Tada jau šviesu, ir po valandos kitos gat- 
vėse pasirodo žmonių. Dėl to, mano galva, jie negalėjo plaukti 
labai toli. Smolas gerai sumokėjo Smitui, kad laikytų liežuvį už 
dantų, nusamdė jo katerį, kuriuo ketino galutinai pasprukti, ir 
pasislėpė savo landynėje su lobių skrynele kelioms dienoms. Jie 
nutarė palūkuriuoti ir iš laikraščių sužinoti, kokia linkme eina 
tardymas, ar aptikti jų pėdsakai. O paskui vėl naktį, tamsoje, 
bandytų pasiekti kokį laivą Greivsende ar Daunse, kur, be jo- 
kios abejonės, jau yra užsakytos vietos į Ameriką ar kolonijas. 

— Bet kateris! Jie nepasiėmė jo su savimi į landynę. 

— Žinoma, kad ne. Manau, kad kateris turi būti paslėptas 
kur nors netoliese, nesvarbu, kad mes nerandame jo. Aš pasis- 
tengiau įlįsti į Smolo kailį ir pažvelgti į susiklosčiusią padėtį jo 
akimis. Jis tikriausiai mano, kad, sugrąžinęs katerį ar laikyda- 
mas jį kokioje prieplaukoje, tik palengvintų policijai darbą, jei 
ji aptiktų jo pėdsakus. Tai kaip paslėpti katerį ir kartu prireikus 
turėti jį po ranka? Ogi pasielgčiau tik taip: atiduočiau katerį į 
kokį doką ir paprašyčiau šį bei tą paremontuoti. Tada kateris 
bus iškeltas iš vandens, pastatytas kokioje pašiūrėje ar aptva- 
Te, O prispyrus bėdai — bet kada pasiruošęs išplaukti. 

— Kaip viskas paprasta! 

— Kaip tik į tokius paprastus dalykus dažniausiai mes ir ne- 
atkreipiame dėmesio. Taigi pasiryžau veikti pagal šią versiją. 
Persirengęs vargšu, niekam nekliūvančiu jūrininku, pasidavęs į 
upės žemupį, ėmiau šniukštinėti visus dokus. Nieko nepešiau 
penkiolikoje, bet šešioliktame, Džekobsono doke, sužinojau, kad 
prieš dvi dienas medinkojis paliko jiems „„Aurorą“, prašydamas 
apžiūrėti vairą. ,Kad tam vairui nieko netrūksta“, — pasakęs: 
meistras. ,„Va, stovi juodas, raudonais dryžiais.“ Tuo pat metu 
netikėtai atkulniavo pats Mordikėjus Smitas, prapuolęs savinin- 
kas, girtas kaip pėdas. Žinoma, aš būčiau jo nepažinęs, bet jis 
ėmė garsiai šaukti savo pavardę ir savo katerio pavadinimą. 
„Kad būtų man gatavas aštuntą valandą vakaro, — rėkė jis, — ly- 
giai aštuntą, turėkit galvoj, nes mano keleivių, dviejų džentel- 
menų, negalima užlaikyti.“ Matyt, buvo labai gerai jam sumo- 
kėta, nes pinigų turėjo kaip šieno ir švaistė juos į visas puses 
neskaičiuodamas, Ėmiau sekti Smitą, bet jis greitai įsmuko į alu- 
dę. Tada, grįždamas į doką, sutikau pakeliui vieną iš savo ber- 

mostels mums skarele, kai jie atsišvartuos. O mes tuo tarpu ty- 
kosime jų upėje, ir būtų labai keista, jei nesučiuptume tos kom- 
panijos su visu lobiu. 

— Ar tai mūsų ieškomi žmonės, ar ne, bet jūs labai gražiai 
viską suplanavote— pasakė Džonsas, — tačiau jei aš vadovau- 
čiau operacijai, tai pasiųsčiau grupę policininkų į Džekobsono 
doką ir visus areštuočiau, kai tik jie pasirodytų. 

— Jums niekad nepavyktų šito padaryti. Tas Smolas — ne 
iš kelmo spirtas. Jis, esu tikras, pirmiau pasiųs žvalgą ir, jei tik 
kas nors pasirodys įtartina, dar savaitėlę ramiausiai palūkuriuos. 

— Bet jūs galėjote neišleisti Mordikėjaus iš akių, ir jis būtų 
nuvedęs jus į slėptuvę, — pasakiau aš. 

— Tada būčiau praradęs visą dieną. Dedu šimtą prieš vieną, 
kad Smitas nežino jų landynės. Kol turi ko gerti ir yra prie pi- 
nigo, kam jam kamantinėti samdytojus? O tie siuntinėja Smitui 
nurodymus, ką daryti. Aš esu apgalvojęs įvairiausius veikimo 
variantus, ir šis yra geriausias. 

Taip šnekučiuodami, mes prašvilpėme pro daugybę tiltų, jun- 
giančių Temzės krantus. Praplaukiant pro Sitį, paskutiniai saulės 
spinduliai auksino Sent Polo katedros kryžių. Kai pasiekėme 
Tauerį, sutemos jau gaubė upę. | 


— Štai Džekobsono dokas,— parodė Holmsas į takelažu ap- 
raizgytą stiebų mišką .Sario pusėje.— Plūkinėkite tykiai pirmyn 
ir atgal tų išsirikiavusių baržų šešėlyje— Jis išsiėmė naktinius 
žiūronus iš kišenės ir ėmė tirti pakrantę— Matau savo. sargy- 
binį poste,— sumurmėjo jis — bet dar nemojuoja skarele. 

— O gal plaukiame kiek pasroviui ir ten laukiame jųė — ne- 
kantraudamas siūlė Džonsas. 

Mes visi jau nebetvėrėme savam kailyje, net policininkai ir 
„kūrikas su vairininku užsikrėtė mūsų nerimu, nors labai miglo- 
tai žinojo, kas čia bus. | 

— Neturime teisės rizikuoti — atsakė Holmsas.— Iš tikrųjų. 
dešimt šansų prieš vieną, kad jie plauks pasroviui, bet vis tiek 
garantijos nėra. Iš čia gerai matyti doko prieigos, o Mus vargu 
ar pastebės. Naktis bus šviesi, be to, aplink daugybė žiburių. 
Likime, kur esame. Žiūrėkite, koks žmonių spiečius po dujų Ži- 
bintais! 
 — Eina po darbo namo. 

— Purvini driskiai, bet kiekvienas turi savyje dievišką ki- 
birkštėlę, nors to nepasakytum žiūrėdamas į juos. A priori* jo- 
kios tikimybės. Vis dėlto kokia neįspėjama mįslė yra žmogus! 

— Kai kas apibūdina žmogų kaip gyvulį, kuriame slypi sie- 
la, — įsiterpiau aš. 

— Įdomiai apie tai samprotauja Vinvudas Ridas, — tesė Holm- 
sas.— Jis teigia: individas yra neįspėjama mįslė, o žmonių vi- 
suma — Matematinė tikrybė. Pavyzdžiui, niekad iš anksto nepa- 
sakysi, kaip pasielgs konkretus žmogus, bet gali tiksliai nusa- 
kyti, ką darys dauguma žmonių tam tikromis aplinkybėmis. Indi- 
vidai skiriasi, bet procentinis santykis lieka pastovus. Tai byloja 
statistika, Bet ar ten ne skarelė? Tikrai! Jis jau mosikuoja ska- 
rele. 

— Taip, ten jūsų vaikinas, — šūktelėjau.— Aiškiai matau. 

— O štai ir „Aurora“! — riktelėjo Holmsas.— Lekia kaip šė- 
tonas! Ei, mašiniste! Visu greičiu pirmyn! Paskui tą katerį su gel- 
tona šviesa. Po šimts, niekad sau nedovanosiu, jei jie išneš ku- 
dašių! 

„Aurora“ nepastebėta išsmuko iš doko prieplaukos ir aplen- 
kė du ar tris mažus laivus, taigi jau buvo gerokai įsibėgėjusi, 
kai mes pamatėme ją. Dabar „„Aurora“ visu greičiu švilpė pasro- 
viui, laikydamasi arčiau kranto. Džonsas sekė akimis katerį ir 
paniuręs purtė galvą. 

— Kateris velniškai. greitas, — murmėjo jis— Kažin ar jį pa- 
vysime. 

— Turim pavyti! — prakošė pro dantis Holmsas.— Daugiau 
anglių, kūrike! Spausk, kiek gali! Tegul laivą sudeginsime, bet 
juos sučiupsim! 

Dabar jau lėkėme įkandin jų. Pakuroje riaumojo liepsna, ga- 
lingos mašinos švilpė ir tuksėjo kaip didžiulė metalinė širdis. 
Aštri, išsišovusi į priekį katerio nosis skrodė ramų upės van- 
denį, sukeldama bangas, kurios ritosi į abi puses. Sulig kiekvienu 
mašinų stuktelėjimu suvirpėdavo, sudrebėdavo visas kateris it 
gyvas daiktas. Didžiulis geltonas žibintas katerio priekyje mhetė 
pirmyn ilgą, mirguliuojančią šviesos juostą. Prieš mus skriejo 
vandenyje tamsi dėmė — „Aurora“; tik balti purslai jos paskui- 
galyje bylojo apie ,„Auroros“ greitį. Mes lenkėme baržas, gar- 
laivius, prekybinius laivus, vienus apsukdami iš dešinės, pro ki- 
tus prasmukdami iš kairės. Balsai iš tamsos sveikino mus, bet 

mes matėme tik švilpiančią į priekį „„Aurorą“, kuriai lipome ant 
kulnų. 

— Vyrai, pilkit, negailėkit anglių! — šaukė Holmsas, žvelg- 
damas žemyn į Mašinų skyrių; skaisti žara iš apačios nušvietė jo 
ryžtingą, ereliško profilio veidą. 

— Atrodo, jog po truputį artėjame,— pasakė Džonsas, neat- 
plėšdamas akių nuo ,„Auroros“. 

— Be jokios abejonės, — atsakiau aš.— Po kelių minučių pa- 
sivysime juos. 

Bet tuo Metu vilkikas su trimis baržomis kaip tyčia užtvėrė 
mums kelią. Tik ryžtingai nuspaudus vairalazdę, buvo išvengta 
susidūrimo, bet kol mes apsukom baržas ir vėl ėmėm plaukti 
savo kursu bei greičiu, „Aurora“ laimėjo gerus du šimtus jardų. 
Ji buvo dar gerai matyti, nors niūri, vis tirštėjanti prietema jau 
beveik virto giedra, žvaigždėta naktimi. Mūsų garo katilai pa- 
siekė savo galimybių ribą, ir plonas Mašinos gaubtas vibravo,. 
girgždėjo nuo baisios jėgos, nešančios mus į priekį. Praskriejome 
pro duburį, Vest Indijos dokus, aplėkėme didelį Depiordo vingį, 
apsukome Šunų salą. Neaiški dėmė priekyje tapo gana gerai 
įžiūrima, dailia ,„Aurora“. Džonsas pasuko į ją prožektorių, ir 
ant „„Auroros“ denio aiškiai buvo matyti žmonės. Vienas vyras 
sėdėjo katerio paskuigalyje ir palinkęs laikė kažką juoda tarp 
kelių. Prieš jį tįsojo tamsus padaras, sakytum didžiulis niufaund- 
lendo veislės šuo. Jaunas vaikinas laikė vairalazdę, o krosnies 
žaros nutviekstas draugužis Smitas, apsinuoginęs iki juostos, iš 
visų jėgų kasė ir pylė į pakurą anglis. Iš pradžių, ko gero, jie 
dar abejojo, ar mes tikrai vejamės juos, bet kai neatstodami se- 
kėme ,„„Aurorą“ paskui kiekvieną jos lankstą ar posūkį, jų abe- 
jonės išsisklaidė. Ties Grinviču mus skyrė tik trys šimtai žings- 
nių, o ties Blekvolu — ne daugiau kaip du šimtai penkiasdešimt.. 
Per savo margą armijos karjerą Man teko ne kartą persekioti 
visokias padugnes įvairiuose kraštuose, bet vydamasis niekad 
nepatyriau tokio įkarščio kaip šiose padūkusiose žmonių gau- 
dynėse Temzėje. Nepaliaujamai, jardas po jardo, artėjome prie 
jų. Nakties tyloje buvo girdėti riaumojant ir tuksint ,„Auroros“ 
mašinas. Paskuigalyje, ant denio, vis dar tebesėdėjo susikūprinęs 
žmogus, tik dabar jo rankos judėjo, sakytum kažką žarstė. Kar- 
tais jis pakeldavo akis — matavo mus skiriantį atstumą. O mes. 
vis artėjome ir artėjome. Džonsas suriko jiems, kad sustotų. Da- 
bar buvome tik per keturis korpusus atsilikę nuo jų, o abu ka- 

teriai skrido kaip patrakę. Upė buvo tuščia, viename krante tį- 
sojo Barkingo lyguma, kitame — niūrios Plamstedo pelkės. Džon- 
sui surikus, vyras iš paskuigalio pašoko, ėmė abiem kumščiais 
grūmoti Mums ir įsiutusiu, šaižiu balsu keiktis. Siekdamas išlai- 
kyti pusiausvyrą, tas aukštas, stambus vyras stovėjo plačiai iš- 
sižergęs, ir aš pastebėjau, kad nuo jo dešinės kojos šlaunies ėjo 
medinis strampas. Jam ėmus su tokiu įniršiu šaukti, pradėjo ju- 
dėti ant denio išdribęs mutulas, kuris atsistojęs tapo mažu, juodu 
žmogėnu, pačiu mažiausiu, kokį gyvenime buvau matęs, netai- 
syklingos iormos galva, apžėlusia susivėlusiais, susiraizgiusiais 
gaurais. Holmsas buvo jau išsitraukęs revolverį, o aš, išvydęs 
tokį baisų laukinį, griebiausi savojo. Jis buvo susisupęs lyg į 
tamsų platų apsiaustą, lyg į antklodę, matėsi tik galva. Išvydęs 
tokią galvą, galėjai visą naktį nemiegoti. Kaip gyvas nebuvau 
matęs žiauresnio, didesnį šiurpą keliančio, gyvuliškesnio gymio. 
Mažos akelės liepsnojo klaikia neapykanta, o storos lūpos taip 
išsiviepė, kad buvo matyti, kaip iš žvėriško nirtulio kaleno at- 
sikišę dantys. | 

— Šaukit, jei jis pakels ranką,— ramiai pasakė Holmsas. 

Tuo metu „Aurora“ buvo per laivo korpusą nuo mūsų, ir jau 
beveik galėjome pasiekti ją. Žibinto šviesoje aiškiai mačiau tą 
porelę — besikeikiantį, plačiai išsižergusį baltąjį ir nelemtą klai- 
kios fizionomijos neūžaugą, iš pasiutimo griežiantį dideliais gel- 
tonais dantimis. 

Gerai, kad jis buvo aiškiai matomas. Mums bežiūrint į juo- 
daodį, jis mikliai išsitraukė iš savo skraistės klosčių trumpą, ap- 
takų medžio gabaliuką ir pridėjo jį prie lūpų. Mūsų pistoletai 
iššovė kartu. Neūžauga apsisuko, išmetė aukštyn rankas ir su- 
gargaliavęs krito šonu į upę. Baltuose vandens pursluose akimir- 
ką dar blikstelėjo jo akys, pilnos pagiežos ir įtūžio. Tada me- 
dinkojis puolė prie vairo ir stipriai nuspaudė vairalazdę: kateris 
pasuko tiesiai į pietinį krantą; mes ėmėme šaudyti į jį, bet vis 
per kelias pėdas nepataikydami. Tuoj pat ir mes pasukome pas- 
kui „„Aurorą“, o ji jau priartėjo prie kranto. Tai buvo gūdi ir 
apleista vieta, mėnuo nušvietė plačiai išsidriekusius pelkynus, 
stovinčio vandens akivarus ir pūvančių augalų lopus. Dusliai 
stuktelėjęs, kateris įsmigo į pakrantės dumblą; jo nosis pakilo 
į orą, paskuigalį užliejo vanduo. Bėglys iššoko iš laivo, tačiau 
medinė koja bemat įsmigo į klampią dirvą. Jis veltui davėsi iš 
visų jėgų, stengdamasis ištraukti ją, bet — nė žingsnio iš vietos, 

nei pirmyn, nei atgal. Jis subliuvo iš bejėgio pykčio ir įnirtingai 
ėmė spardyti dumblynę kita koja, tačiau nuo to medinis stram- 
pas smego vis giliau į grimzlią pakrantę. Kai mūsų kateris pri- 
plaukė prie kranto, pelkė laikė jį tvirtai, kaip inkaru prirakintą; 
tik užnėrę virvę per pečius, šiaip taip jį ištraukėme it kokią 
bjaurią žuvį ir atsitempėme pas save. Abu Smitai, tėvas ir sūnus, 
paniurę sėdėjo savo kateryje, bet liepiami gan nuolankiai pa- 
kluso ir persikėlė pas mus. Ištraukėme ir pačią „„Aurorą“ iš 
dumblo ir pririšome prie savo katerio paskuigalio. Indų amati- 
ninkų darbo masyvi, geležimi apkaustyta skrynelė stovėjo ant 
denio. Be jokios abejonės, joje buvo sukrauti nelemtieji Šoltų: 
lobiai. Rakto nebuvo; atsargiai pernešėme tą gana sunkią skry- 
nelę į savo katerio mažytę kajutę. Prieš srovę lėtai plaukdami 
atgal, mes, švytuodamį prožektoriumi, išieškojome visą upę, bet: 
jokių aborigeno pėdsakų niekur nebuvo matyti. Keistas Temzės. 
pakrančių svečias rado prieglobstį jos slėpiningo dugno mau-- 
ruose. 

— Pažvelkite— rodė Holmsas į medines liuko dureles.— Mes: 
nepakankamai greitai iššovėme. 

Tikrai ten, kur stovėjome, buvo įsmigęs vienas iš tų mirtį. 
nešančių ir gerai mums žinomų spyglių. Jis prašvilpė pro mus. 
tą akimirką, kai iššovėme. Holmsas saviškai šyptelėjo ir nerū- 
pestingai truktelėjo pečiais, bet man, prisipažinsiu, pasidarė blo- 
ga pagalvojus apie siaubingą mirtį, per plauką aplenkusią mus. 
tą naktį. 


XI skyrius 
DIDYSIS AGROS LOBIS 


Mūsų belaisvis sėdėjo priešais geležinę skrynelę, dėl kurios: 
jis tiek daug ir taip ilgai vargo. Žibančios, padūkusios akys, nu- 
-"degęs, tarsi iš raudonmedžio išskaptuotas veidas, išraižytas raukš- 
lių raukšlelių, bylojo apie sunkų gyvenimą ir darbą lauke. Išsi- 
kišęs smakras, apžėlęs barzda, liudijo žmogų esant ne iš tų, ku- 
rie lengvai atsižada savo tikslo. Jis galėjo turėti apie penkias- 
dešimt metų, nes jo juodus, garbanotus plaukus buvo jau gerokai 
pamarginusi žilė. Kai buvo ramus, jo bruožai neatrodė nema- 
lonūs, bet įniršus tankūs antakiai ir grėsmingas smakras pada- 
rydavo jo veidą, kaip teko Matyti, baisų. Dabar jis sėdėjo pasi- 

dėjęs surakintas rankas ant kelių, nuleidęs galvą ant krūtinės, tik 
jo aštrios, žiburiuojančios akys buvo įsmeigtos į skrynelę, visų 
jo nelemtų darbų priežastį. Man atrodė, kad jo griežtame, už- 
darame veide slypi daugiau liūdesio negu pykčio. Kartą jis metė 
į mane žvilgsnį, ir jame lyg šmėkštelėjo humoro kibirkštėlė. 

— Žinote, Džonatanai Smolai,— kreipėsi į jį Holmsas, degda- 
masis cigarą, — aš apgailestauju, kad viskas taip susiklostė. 

— Aš taip pat, pone, — jis nuoširdžiai atsakė.— Bet nemanau, 
kad dėl to pateksiu į kartuves. Galiu prisiekti Biblija, kad nepa- 
kėliau rankos prieš poną Šoltą. Tai padarė tas pragaro išpera 
Tonga -— tai jis iššovė į jį savo prakeiktą strėlę. Dievaži, nesu 
prikišęs prie jo nagų. Dėl pono Šolto krimtausi kaip dėl savo 
artimiausio giminės. Tam velniui gerai iškarščiau kailį už strė- 
lę, bet kas iš to4 Mirusio nebeprikelsi. . 

— Užsirūkykite,— Holmsas pasiūlė jam cigarą— ir gerai 
gurkštelėkite iš Mano gertuvės, nes esate visas šlapias. Kaip ga- 
lėjote tikėtis, kad toks mažiukas ir silpnas žmogelis, kaip tas 
juodukas, priveiks poną Šoltą ir išturės jį, kol jūs užkopsite vir- 
ve? 

— Atrodo, pone, kad jūs viską žinote, sakytum, ten buvote. 
"Teisybę pasakius, aš tikėjausi rasti kambarį tuščią. Aš gana ge- 
rai buvau susipažinęs su namų tvarka, ir tuo metu ponas Šoltas 
paprastai leisdavosi žemyn vakarieniauti. Nieko neslėpsiu, viską 
papasakosiu, nes dabar geriausiai gali mane apginti tik gryna 
tiesa. Būtų ten buvęs senis majoras, būčiau nusispjovęs ir — į 
kartuves. Man vis tiek, ar jį papjauti, ar cigarą surūkyti. Bet 
velniškai sunku eiti į katorgą dėl jaunojo Šolto, su kuriuo net 
susibaręs nebuvau. | 

— Jūs esate Skotland Jardo inspektoriaus Etelnio Džonso 
rankose. Jis atgabens jus į mano namus, ir aš paprašysiu jūsų 
papasakoti viską, ką tik žinote apie įvykį, tada aš galbūt galė- 
siu jums padėti. Tikiuosi įrodyti, kad nuodai veikė taip greitai, 
jog ponas Šoltas buvo jau negyvas, kai jūs užkopėte į kam- 
barį. 

— Kad taip ir buvo, pone, Įlindęs pro langą į kambarį, aš 
ko galo negavau iš siaubo, išvydęs tą šėtonišką pono Šolto šyp- 
seną ir nusvirusią ant peties galvą. Tikrai tai mane labai sukrė- 
tė. Vos nepasmaugiau Tongos, bet jis paspruko. Todėl, kaip jis 
vėliau prisipažino, pasiliko jo lazda su akmeniu, bėgdamas pa- 
metė savo. spyglius, kūrie, drįstu manyti, ir užvedė jus ant mūsų 

pėdsakų. Kaip jūs sugebėjote nepamesti jų, čia jau Mano galva 
neneša. Už tai aš neturiu jums pykčio širdyje. Bet kaip kartais 
keistai susiklosto likimas, — pridūrė jis, graudžiai nusišypsojęs.— 
Aš, turėdamas teisę į pusę milijono svarų, pirmą savo gyvenimo 
pusę praleidau statydamas bangolaužį Andamanų salyne, o kitą 
pusę, Matyt, pabaigsiu kasdamas griovius Dartmure. Nelemtą 
dieną išvydau pirklį Achmetą ir išgirdau apie Agros lobį, kuris 
neša tik prakeikimą jo valdytojui. Dėl jo buvo nužudytas Ach- 
metas, dėl jo majoras Šoltas pusę gyvenimo praleido slegiamas 
kaltės ir drebėdamas iš baimės, o aš per jį kankinsiuos iki mir- 
ties katorgoje. 

"Tuo metu mažytės kabinos tarpduryje kyštelėjo platus Etel- 
nio Džonso veidas ir galingi pečiai. 

— Tikras šeimyninis pobūvis, — tarė jis— Holmsai, ne pro 
šalį būtų ir man truktelėti iš tos gertuvėlės. Atrodo, galime visi 
vienas kitą pasveikinti. Gaila, kad antrojo gyvo nesučiupom, bet 
kitos išeities nebuvo. Tai ką, Holmsai, prisipažinkite, kad tik per 
plauką juos sučiupote. Vos iš kailio neišsinėrėme juos vyda- 
mMmiesi. 

— Viskas gerai, kas gerai baigiasi — atsakė Holmsas.— Tik- 
Tai nemaniau, kad „„Aurora“ toks greitaeigis laivas. 

— Smitas sako, kad „Aurora“ — greičiausias Temzės kateris. 
Jei jis būtų turėjęs pagalbininką prie mašinų, mes niekad nebū- 
tume jų pasiviję. Jis prisiekia nieko nežinojęs apie Norvudo 
įvykius. 

— Šventa teisybė — sušuko mūsų areštantas— jis ničnieko 
nežinojo. Aš pasirinkau tą katerį, nes buvau girdėjęs apie jo 
greitį. Mes nieko jam nepasakojome, bet gerai mokėjome ir bū- 
tume atsilyginę dar geriau, pristačius Mus į ,„Esmeraldos“ laivą, 
plaukiantį iš Greivsendo į Braziliją. * 

— Na, jei jis nieko blogo nepadarė, pasistengsime, kad ir 
jam nieko blogo neatsitiktų. Greitumo tai mes greiti sučiupti to- 
kius vyrukus, bet neskubam pasmerkti jų. | 

Juokas ėmė žiūrint, kaip garbėtroška Džonsas jau pradėjo 
pūstis dėl pergalės. Iš Šerloko Holmso šypsenėlės supratau, kad 
jis nenuleido pro ausis inspektoriaus kalbos. 

— Greitai būsim prie Voksholo tilto — pasakė Džonsas — ir 
ten išsodinsime jus, daktare Votsonai, su lobių skrynele. Turbūt 
nereikia jums priminti, kad taip pasielgdamas užsikraunu didžiu- 
lę atsakomybę. Nuostatai draudžia tai daryti. Bet duotas žodis 


217 


brangesnis už auksą. Tačiau aš, pareigos verčiamas, turiu pa-- 
siųsti drauge su jumis inspektorių, nes gabensite tokį brangų. 
daiktą. Tikiuosi, kad važiuotas? 

— Taip. 

— Gaila, kad nėra rakto, nes pirma reiktų padaryti invento- 
rizaciją. Kur raktas, vaikine? 

— Temzės dugne, — trumpai atsakė Smolas. 

— Dar to mums betrūko, lyg nebūtume ir taip ganėtinai pri- 
vargę per tave. Tikiuosi, daktare, man nereikia perspėti, kad 
būtumėte atsargus. Paskui atgabenkite skrynią į Beikerio gatvę. 
Vykdami į nuovadą, pirmiau ten užsuksime. 

Jie išsodino mane su truputį stačiokišku, bet geraširdžiu ins-- 
pektoriumi ir sunkia geležine skrynele. Per ketvirtį valandos nu- 
važiavome į ponios Sesilės Forester namus. Toks vėlyvas svečias. 
nustebino tarnaitę. Ji paaiškino, kad ponia Forester išvykusi į 
svečius ir grįš tikriausiai labai vėlai. Tačiau panelė Morsten — 
svetainėje, todėl tiesiog ten ir nudrožiau, nešdamas skrynelę ran- 
kose, palikęs paslaugų inspektorių kebe. 

Ji sėdėjo prie atviro lango, apsirengusi baltos, permatomos. 
medžiagos suknele, kurią puošė kažkas rausva apie kaklą ir lie- 
menį. Jauki lempos gaubto šviesa apšvietė merginą, atsilošusią 
pintame krėsle, jos švelnų, rimtą veidą ir puikias, vešlias garba- 
nas, suteikdama joms prislopintą metalo žvilgesį. Balta ranka 
ilsėjosi ant krėslo turėklo, visa jos išvaizda dvelkė liūdesiu. Iš- 
girdusi Mano žingsnius, ji pašoko iš krėslo, o blyškūs skruostai 
nukaito iš nuostabos ir džiaugsmo. 

— Girdėjau privažiuojant kebą, bet pamaniau, jog ponia Fo- 
rester taip anksti grįžta, o kad jūs čia — man nė į galvą. Kokių 
naujienų atvežėte? 

— Atvežiau kai ką geresnio už naujienas, — atsakiau links- 
mai, žaismingai, bet sunkia širdimi statydamas skrynelę ant sta- 
10.— Atvežiau už viso pasaulio naujienas vertesnį daiktą. Aš 
atgabenau jums lobį. 

Jį žvilgtelėjo į skrynelę. = 

— Tai čia tas lobis? — paklausė gana abejingai. 

— Taip, čia didysis Agros lobis. Pusė jo priklauso jums, pu- 
sė — Tadeušui Šoltui. Kiekvienam po du šimtus tūkstančių sva- 
rų. Metinė renta — dešimt tūkstančių svarų. Tokių turtingų jau- 
nų damų labai maža Anglijoje. Ar ne nuostabu? 

Atrodo, kad truputį persistengiau vaidindamas, jog džiaugiuo- 

si, ir ji pajuto mano sveikinimų nenuoširdumą, nes, šiek tiek 
kilstelėjusi antakius, keistai pažvelgė į mane. 

— Jei ir gausiu tą turtą, tai tik jūsų dėka, — pasakė ji. 

— Ne, ne,— nuneigiau aš, — ne mano, o mano draugo Šer- 
4oko Holmso dėka. Kad ir kaip būčiau norėjęs, niekad gyvenime 
nebūčiau išsprendęs to uždavinio, kuris buvo surietęs į ožio ragą 
net ir mūsų genialųjį analitiką. Žinote, pačiu paskutiniu momen- 
tu mūsų operacija vos nesužlugo. 

— Prašom, daktare, sėstis ir viską man papasakoti — papra- 
šė ji. 

Trumpai apsakiau, kas įvyko po mūsų paskutinio pasimaty- 
mo. Papasakojau, kaip persirengęs Holmsas pats ieškojo ,„Auro- 
ros“, apie Etelnio Džonso vizitą į Beikerio gatvę, mūsų vakarinę 
išvyką ir padūkusias lenktynes Temzėje. Ji klausėsi mūsų nuo- 
tykių praviromis lūpomis ir blizgančiomis akimis. Pasakojant apie 
strėlę, kuri vos mūsų nekliudė, ji taip pabalo, kad atrodė, jog 
tuoj apalps. 

— Nieko, nieko, — pasakė ji, kai pasiskubinau įpilti jai van- 
dens.— Viskas jau gerai. Man tiesiog labai baisu pasidarė iš- 
girdus, kad per mane vos nežuvo Mano draugai. 

— Viskas jau praėjo,— atsakiau— Ir nieko ten ypatingo 
nebuvo. Daugiau nebepasakosiu tokių šiurpių detalių. Pakalbė- 
kime apie ką nors linksmesnio. Štai lobis. Kas gali būti puikiau, 
tiesa? Mane išleido su juo pas jus, nes manėm, kad jums bus 
įdomu pirmai į jį pažvelgti. 

— Taip, man bus labai įdomu, — atsakė ji. Tačiau jos balse 
nebuvo justi nekantrumo. Be abejo, jai atrodė būsiant nemanda- 
gu neparodyti susidomėjimo taip brangiai iškovotu laimikiu. 

— Kokia daili skrynelė! — šūktelėjo lenkdamasi prie jos.— 
Tai Indijos Meistrų darbas? 

— Taip, Benerso kalybos pavyzdys. 

— O kokia sunki! — pasakė mėgindama pakelti — Pati skry- 
nutė, matyt, irgi yra vertinga. Bet kur raktas? 

— Smolas išmetė į Temzę,— atsakiau.— Turėsiu išbandyti po- 
nios Forester Žžarsteklį. 

Skrynelės priekyje buvo stora ir plati sankaba, vaizduojanti 
sėdintį Budą. Po ja pakišau žarsteklio galą ir kaip dalba spus- 
telėjau lauko pusėn. Garsiai pokštelėjusi, sankaba atšoko. Dre- 
bančiais pirštais atvožiau dangtį. Apstulbę mes išvertėme akis: 
skrynelė buvo tuščia! 

Kad skrynelė sunki — nieko stebėtino. Geležinių ornamentų 
storis siekė daugiau negu du trečdalius colio, o jais buvo apkaus- 
tyta visa skrynelė. Puikaus darbo, masyvi, tvirta skrynutė, pa- 
daryta brangiems daiktams saugoti, buvo visiškai tuščia — nė 
kruopelės brangakmenio ar tauriojo metalo. 

— Lobis dingo, — ramiai tarė panelė Morsten. 

Išgirdęs šiuos žodžius bei suvokęs jų prasmę, pajutau, tarsi 
akmuo man nuo širdies nusirito. Net neįtariau, kaip tas Agros 
lobis slėgė mane, kol nebuvo dingęs. Be abejo, tai bylojo, koks. 
esu bjaurus savanaudis, egoistas, menkas žmogus, bet apie nie- 
ką kitą negalvojau, o tik apie tai, kad mus skyręs aukso barje- 
ras išnyko. | 

— Ačiū Dievui! — sušukau iš visos širdies. 

Ji žvilgtelėjo į mane šypsodamasi, bet akyse slypėjo klau- 
simas. 

— Kodėl taip pasakėte? 

— Todėl, kad vėl galėsiu jūsų siekti — tariau imdamas jos 
ranką. Ji neatitraukė jos.— Todėl, kad myliu jus, Mere, taip my- 
liu, kaip tik vyras gali mylėti moterį. Tas lobis, tie turtai buvo 
surakinę man lūpas. Dabar, jiems dingus, galiu pasakyti, kaip 
karštai myliu jus. Štai kodėl pasakiau „ačiū Dievui". 

— Tada ir aš galiu pasakyti „ačiū Dievui“, — sušnabždėjo Me- 
rė, kai apkabinau ją. 

Gal kas ir prarado lobį, bet aš tą naktį jį suradau. 


XII skyrius 
NEPAPRASTA DŽONATANO SMOLO ISTORIJA 


Palikto kebe inspektoriaus būta labai kantraus, nes tam žmo- 
gui turėjo smarkiai nusibosti, kol sulaukė manęs. Kai parodžiau 
tuščią skrynutę, inspektoriaus veidas apsiniaukė. 

— Nebus premijos, — niūriai tarė.— Nėra lobio, nebus ir pa- 
skatinamosios priemokos. O už tokį nakties darbą mudu su Semu 
Braunu tikrai užsidirbome po dešimtį svarų kiekvienas. : 

— Ponas Tadeušas Šoltas — turtingas žmogus, — tariau.— Jis 
pasirūpins, kad jums būtų atlyginta, nors ir nėra to lobio. 

Tačiau inspektorius tik liūdnai purtė galvą. 

— Prasti reikalai — nusiminęs kartojo jis.— Taip pasakys ir 
ponas Etelnis Džonsas. 

Policininko spėjimas pasitvirtino, nes seklio veidas gerokai iš- 
tįso, kai, grįžęs į Beikerio gatvę, parodžiau tuščią skrynelę. Jie 
buvo ką tik atvažiavę — Holmsas, areštantas ir jis; Mat pakeliui 
apsigalvojo ir nutarė pirmiau nuvykti į nuovadą raportuoti apie 
įvykius. Mano bičiulis ilsėjosi krėsle, ir, kaip paprastai, jo veidas 
buvo abejingas; Smolas vangiai kiurksojo priešais jį, užsikėlęs 
savo medinę koją ant sveikosios. Kai parodžiau tuščią skrynelę, 
jis atsilošė ir garsiai nusikvatojo. 

— Tai tavo darbas, Smolai? — piktai paklausė Etelnis Džon- 
as. 

— Taip! Aš paslėpiau lobį ten, kur jūs niekad nerasit, — su- 
šuko džiūgaudamas.— Tai mano turtas, jei man nelemta jo turė- 
ti, tai ir niekas pasaulyje jo neregės, būkit ramūs! Joks žmogus 
neturi į jį teisių, išskyrus tris vyrus, kalinčius Andamanų kalė- 
jime, ir mane. Dabar nei aš, nei jie negali naudotis lobiu. Viską, 
ką dariau, dariau ne tik savo, bet ir jų labui. Keturių ženklas 
visad Mus vienijo. Esu tikras, kad ir jie būtų taip pat pasielgę — 
paskandinę lobį Temzėje, nes verčiau tegul jis žūva, negu tenka 
Šolto ar Morsteno vaikams bei giminaičiams. Ne tam, kad jie 
praturtėtų, mes nugalabijome Achmetą. Lobį rasite ten, kur yra 
raktas, kur atsidūrė mažasis Tonga. Kai supratau, kad jūsų ka- 
teris pavys mus, paslėpiau grobį saugioje vietoje. Nė rupijos už 
savo pasivažinėjimą negausite! 

— Puti miglą, Smolai,— griežtai sušneko Etelnis Džonsas.— Jei 
būtum norėjęs atsikratyti lobio, būtų buvę lengviau jį išmesti į 
Temzę su visa skrynia. 

— Lengviau man išmesti, lengviau jums surasti, — atšovė jis, 
metęs į Mus tulžingą žvilgsnį — Žmogui, kuriam pakako proto 
mane susekti, pakaks proto ir iškelti geležinę skrynią iš upės dug- 
no. Dabar, kai brangenybės pasėtos per penkias mylias, bus sun- 
kiau jas surankioti. Nors kaip man širdį gėlė jas barstant! Aš 
vos nepasiutau, kai pradėjote lipti mums ant kulnų. Tačiau ne- 
verta dėl to aimanuoti. Mačiau gyvenime ir šilto, ir šalto ir iš- 
mokau neverkti pametęs, nesidžiaugti radęs. 

—  Smolai, tai labai rimtas dalykas, — kalbėjo seklys.— Jei pa- 
dėtum teisėtumui, užuot mulkinęs jo atstovus, į tai būtų atsi- 
žvelgta teisme, 

— Teisėtumui! — paniekinamai sušuko buvęs kalinys.— Nie- 
ko sau teisėtumas! Kieno gi tai lobis, jei ne mūsų? Koks čia tei- 
sėtumas, jei aš turiu atiduoti jį tiems, kurie dėl jo jokio vargo 

nepatyrė? Norit žinoti, kiek jis man kainavo? Ilgiausius dvide- 
šimt metų pelkynuose, kur visus alina maliarija, kur kiaurą die- 
ną duodavausi vandeny po sąžalynus, o kiaurą naktį kankinda- 
vausi sukaustytas prišnerkštame kalėjimo barake, moskitų su- 
kandžiotas, drugio krečiamas, kęsdamas prakeiktų juodasnukių 
policininkų patyčias, kurių jie niekad nešykštėdavo baltiesiems. 
Štai kaip aš užsidirbau Agros lobį, o jūs kalbate man apie teisė- 
tumą! Aš negaliu net pagalvoti, kad ne aš, sumokėjęs tokią kai- 
ną, o kas Nors kitas juo džiaugtųsi. Geriau man kadaruoti su 
kilpa ant kaklo, verčiau tegul mane subado Tongos spygliai, bet 
tik ne pūti kalėjime žinant, kad kažkas kitas gyvena prabangoje 
ir naudojasi turtais, kurie priklauso man. 

Smolas numetė savo stoicizmo kaukę: aistringai liejosi pra- 
trūkęs žodžių srautas, akys liepsnojo, antrankiai skimbčiojo, kai 
įsikarščiavęs skėsčiojo rankomis. Matydamas tokią ugningą žmo- 
gaus -tūžmastį, supratau, kad majorą Šoltą apėmęs siaubas, suži- 
nojus, jog jo tykoja pabėgęs iš kalėjimo luošys, buvo anaiptol 
ne be pagrindo ar išgalvotas. 

— Jūs užmirštate, kad mes nieko apie tai nežinome, — ramiai 
prakalbo Holmsas.— Mes nesame susipažinę su jūsų istorija ir 
kol kas negalime spręsti, ar tikrai pagal teisingumą jums priklau- 
so lobis. 

— Žinote, pone, jūs visą laiką su manim padoriai kalbate, 
nors jau supratau, kad jums turiu dėkoti už tas apyrankes ant 
rankų. Bet aš ant jūsų neturiu piktumo. Viskas buvo teisėtai ir 
garbingai atlikta. Jei norite paklausyti mano istorijos, išklosiu 
"nieko neslėpdamas, taip, kaip buvo. Išgirsite šventą teisybę, be 
jokių pagražinimų. Prašom pastatyti stiklą šalia manęs, jei gerklė 
išdžius, bus kuo suvilgyti, 

Aš. pats esu iš Vusteršyro, gimiau netoli Peršoro. Jūs ir da- 
bar užtiksite ten krūvą gyvenančių Smolų. Dažnai pamanydavau, 
kad reiktų ten nukakti, bet, tiesą sakant, niekad nebuvau savo 
šeimos pasididžiavimas, todėl abejojau, ar jie labai jau apsi- 
džiaugtų mane išvydę. Jie žmonės rimti, dievobaimingi, turi ma- 
žus ūkelius ir yra gerbiami visame tame krašte. O aš visad buvau 
truputį pasileidęs. Sulaukęs aštuoniolikos, per mergiotes patekau 
į bėdą ir išsipainiojau iš jos tik užsirašęs kareiviu į Trečiąjį pės- 
tininkų pulką, kaip tik vykstantį į Indiją. Taip baigėsi mano 
tėvų vargai dėl manęs. 

Tačiau nebuvo man lemta ilgai kareiviauti. Aš ką tik buvau 
„apmokytas žygiuoti rikiuotėje ir šaudyti iš muškietos, kai kartą 
užsimaniau kaip paskutinis kvailys pasimaudyti Gange. Mano lai- 
Mmė, kad drauge maudėsi mūsų seržantas Džonas. Holderis, pats 
geriausias pulko plaukikas. Benardant upės viduryje, staiga grie- 
bė mane krokodilas ir nukando dešinę koją aukščiau kelio, bet 
taip švariai, tarsi koks chirurgas būtų nupjovęs. Nuo šoko ir 
baisiai nukraujavęs, aš apalpau ir būčiau nuskendęs, jei Holde- 
Iis nebūtų Manęs nutvėręs ir išplukdęs į krantą. Penkis mėnesius 
išgulėjau ligoninėje ir, kai pagaliau iššlubavau iš ten ant to 
strampo, priiaisyto prie Mano bigės, buvau visiškas invalidas, 
netinkamas ne tik armijai, bet ir jokiam kitam aktyviam dar- 
-bui. 

Galite įsivaizduoti, kaip keikiau savo likimą — dar neturė- 
jau nė dvidešimties metų, o jau buvau visiškas luošys. Bet nėra 
to blogo, kuris neišeitų į gera. Vienam žmogui, indigažolių plan- 
tatoriui Eibeliui Vaitui, prireikė prievaizdo lauko darbininkams. 
Plantatorius buvo draugas mūsų pulkininko, kuris nenusisuko 
nuo Manęs, nelaimės ištikto. Trumpai kalbant, jis karštai reko- 
mendavo Mane Eibeliui Vaitui, nes plantacijų prievaizdas dau- 
giausia dirba raitas, o mano bigė baigiasi kelio sąnariu, taigi 
galėjau be vargo išsilaikyti balne. Aš turėjau jodinėti po plan- 
taciją, žiūrėti, kaip žmonės dirba, o apie tinginius pranešti šei- 
mininkui. Atlyginimas buvo geras, butas patogus, ir jau maniau 
čia nugyventi visą savo gyvenimą. Ponas Eibelis Vaitas buvo 
malonus žmogus, dažnai užsukdavo į mano būstą pypkės išrū- 
kyti, nes ten baltieji tarpusavyje palaikė daug šiltesnius santy- 
„kius negu namuose. 

Bet gyvenime sėkmė manęs niekad ilgai nelydėjo, Staiga ša- 
lyje kilo didžiulis maištas. Ką tik Indijoje visi gyveno ramiai ir 
taikiai, nelyginant kokiam Kente ar Saryje, bet štai apie du šim- 
tai tūkstančių juodasnukių pasiuto, ir šalis virto tikru pragaru. 
Aišku, jūs, džentelmenai, apie tai daug daugiau žinote negu aš, 
nes man širdis nelinksta prie skaitymo. Aš pasakoju tik tai, ką 
mačiau savo akimis. Mūsų plantacija buvo prie vietovės, vadi- 
'"namos Mutra, netoli Šiaurės vakarų provincijų ribos. Kas naktį 
dangus žėrėjo nuo degančių bungalų, diena iš dienos pro mūsų 
sodybą plaukė būriai europiečių su žmonomis ir vaikais į Agrą, 
kur buvo anglų kariuomenės daliniai. Ponas Eibelis Vaitas buvo 
užsispyręs žmogus. Jis įsikalė sau į galvą, jog visas tas reikalas 

labai išpūstas, kad jis greitai, kaip ir buvo kilęs, nurims. Taip 
jis ir sėdėjo verandoje, gurkšnodamas viskį ir rūkydamas ciga- 
rus, o aplink jį visa šalis skendo liepsnose. Žinoma, mes nepa- 
likome jo — aš ir Dosnas, kuris su žmona tvarkė buhalteriją bei. 
kitus plantacijos reikalus. Bet vieną gražią dieną atėjo ir mūsų. 
eilė. Aš buvau nusigavęs į pačią tolimiausią plantaciją ir vakare 
iš lėto jojau namo. Staiga mano akys užkliuvo už kažkokio ne- 
tvarkingo ryšulio, pamesto dauboje. Aš nusileidau į ją, ir siau- 
bas suspaudė širdį: ten gulėjo Dosno žmona, rėžiais supjaustyta 
ir jau pusiau šakalų bei vietinių šunų apgraužta. Jodamas toliau, 
ant kelio pamačiau gulintį kniūpsčią ir patį Dosną, jau nebegy- 
vą, laikantį rankoje revolverį, o priešais jį — vieną ant kito 
sukritusius keturis sipajus“. Suėmęs arklio pavadžius, ėmiau 
svarstyti, kokiu keliu man pasukti; tą pačią akimirką išvydau 
tirštus dūmų kamuolius virš Eibelio Vaito bungalo, netruko ir 
liepsna plykstelėti pro stogą. Supratau, kad niekuo negalėsiu pa- 
dėti savo šeimininkui, bet tik pats pražūsiu, jei pasirodysiu jo 
sodyboje. Iš ten, kur stovėjau, buvo matyti šimtai tų tamsiaodžių 
nelabųjų, dar tebevilkinčių raudonais britų armijos surdutais, 
stūgaujančių ir šokančių apie liepsnojantį namą. Kai kurie ėmė 
žvalgytis į mane, ir keletas kulkų prašvilpė pro mano galvą, to- 
dėl pasileidau risčia per ryžių laukus ir vėlai vakare, patekęs į 
Agros tvirtovę, lengviau atsikvėpiau. 

Tačiau pasirodė, kad ir čia nebuvo labai saugu. Visa šalis 
pakilo kaip bičių spiečius. Kur anglai pajėgė susitelkti į nedi- 
delius būrius ir geriau apsiginkluoti, ten jie atsilaikydavo. Visur 
kitur buvo tik bejėgiai pabėgėliai. Milijonai kovojo su šimtinė- 
mis. Ir baisiausia, kad mes patys buvome subūrę dabartinius sa- 
vo priešininkus, apmokę juos, suformavę į pėstininkų, kavaleris- 
tų ir artileristų pulkus. Dabar tie mūsų išmankštinti pulkai, ap- 
ginkluoti mūsų ginklais, kovojo su mumis, pūtė mūsų trimitais 
mūsų šaukinius. Agroje stovėjo Trečiasis bengalų šaulių pulkas, 
keletas sikhų padalinių, du kavalerijos eskadronai ir viena aI- 
tilerijos baterija. Kilus maištui, iš klerkų ir pirklių buvo suior- 
muotas savanorių korpusas. Į jį ir aš įstojau, niekas nepaisė, kad 
esu medinkojis. Liepos pradžioje mes susirėmėme su Maištinin- 
kais prie Šahgandžio ir kurį laiką juos atlaikėme, bet paskui iš- 
sibaigė parakas, ir turėjome grįžti į Agrą. 


* Vietinis gyventojas, tarnavęs britų armijoje. 

Iš visų pusių plaukė pačios baisiausios žinios; ir nieko nuos- 
tabaus, nes, jei pažiūrėsite į žemėlapį, pamatysite, kad buvome 
pačiame tos sumaišties centre. Laknau buvo per gerą šimtą my- 
lių į rytus, o Kanpūras — maždaug tiek pat nutolęs į pietus. Ir 
visomis kryptimis siautėjo smurtininkai — kankino, žudė žmones, 
tyčiojosi iš jų. . 

„ Agra yra didelis miestas, knibždantis visokiausio plauko fa- 
natikų bei nuožmiausių velnio garbintojų. Anglų būrelis būtų 
pražuvęs tarp tų siaurų, vingiuotų gatvelių. Todėl mūsų vadas 
nutarė keltis per upę ir įsitaisyti Agros tvirtovėje. Nežinau, džen- 
telmenai, ar jūs esate ką nors skaitę ar girdėję apie tą seną tvir- 
tovę. Ji baisiai keista — keistesnio statinio kaip gyvas nesu 
matęs, O aš per savo gyvenimą visokiausių keistenybių prisi- 
žiūrėjau. Pirmiausia ta tvirtovė neapsakomai didelė. Jos sienos 
apjuosia kažin kiek akrų. Mūsų garnizonas, moterys, vaikai, 
krautuvės ir panašūs dalykai buvo naujame, erdviame tvirtovės 
sparne. Bet naujojo sparno dydžio nepalyginsi su senąja tvirto- 
vės dalimi, kur niekas nevaikščiojo: joje viešpatavo tik skor- 
pionai ir šimtakojai. Ten daugybė didžiulių apleistų salių, vin- 
giuotų perėjų, besisukinėjančių koridorių, vedančių gilyn į tą 
labirintą ir iš jo, žodžiu, ten pasiklysti — vieni niekai. Todėl 
retas išdrįsdavo kelti koją į tą vietą, tik kartais koks būrelis, pa- 
siėmęs deglus, nueidavo ten pasižvalgyti. 

Pro senosios tvirtovės fasadą tekėjo upė, taigi jis buvo ap- 
saugotas, bet likusi tvirtovės siena, supanti tiek senąjį, tiek nau- 
jąjį sparną, turėjo daugybę vartų, kuriuos reikėjo sergėti. Žmo- 
nių stigo, vos užteko vyrų pagrindiniuose tvirtovės postuose ir 
prie patrankų. Buvo neįmanoma tvirta sargyba apstatyti kiek- 
vieną įėjimą, kurių ten devynios galybės. Tad mes suorganizavo- 
me centrinį sargybos postą tvirtovės viduryje, o visus vartus 
saugojo du arba trys čiabuviai. Naktį aš buvau pastatytas sau- 
goti mažų nuošalių vartų pietvakarių pusėje. Man davė du sik- 
hus, ir buvo įsakyta, jei kas, šauti iš muškietos, ir tada man į pa- 
galbą atskubėsią vyrai iš centrinio posto. Kadangi jis buvo už 
gerų dviejų šimtų žingsnių, o tarp Mano saugomų vartų ir cent- 
rinio posto raizgėsi koridorių ir perėjų labirintas, aš labai abe- 
jojau, ar paspėtų paspirtis, jei būtume užpulti. 

Aišku, aš gerokai didžiavausi gavęs vadovauti kad ir dviem 
žmonėms, nes kiek ten man teko kareiviauti, ir dar tas strampas... 
Dvi naktis išbudėjau su savo pendžabiečiais, aukštais, nuožmiai 

atrodančiais vaikinais. Vienas buvo vardu Mahometas Singhas, 
kitas — Abdula Chanas, abu prityrę kareiviai, bet abu kovoję 
su mumis ties Čilian Vole. Jie gana gerai kalbėjo angliškai, bet 
maža ką galėjau iš jų išpešti. Jie vis laikėsi kartu ir kiaurą naktį 
burbuliuodavo tarpusavyje keista sikhų kalba. Aš pats paprastai 
stovėjau už vartų ir stebėjau plačią, vingiuotą upę, mirgančius“ 
didelio miesto žiburius. Ten dundantys būgnai ir tamtamai, nuo 
opijaus apkvaitusių maištininkų stūgavimai visą naktį neleisdavo 
užmiršti, koks pavojus gresia mums iš ano kranto. Kas dvi va- 
landas budintis karininkas apeidavo visus postus tikrindamas, ar 
viskas gerai. 

Trečiąją mano budėjimo naktį buvo tamsu, nuo smarkaus lie- 
taus visur pabjurę. Nieko nėra gūdžiau, kaip, esant tokiam. orui, 
budėti ilgas valandas. Vis bandžiau kalbinti savo sikhus, bet 
kalba nesimezgė. Antrą valandą nakties atėjo patrulis ir bent 
trumpam paįvairino nakties gūdumą. Matydamas, kad mano bend- 
rai nesileis į kalbas, išsitraukiau pypkę ir, pasidėjęs šalia muš- 
kietą, norėjau užsidegti degtuką. Tą akimirką sikhai puolė ma- 
ne. Vienas stvėrė muškietą ir nutaikė man į galvą, kitas jau laikė 
didžiulį peilį prie mano gerklės ir prakošė pro dantis, kad be- 
matant įsmeigs jį į gerklę, jei pajudėsiu. 

Pirmiausia šmėkštelėjo mintis, kad vyrukai iš vieno su maiš- 
tininkais ir kad jie tuoj puls mus. Jei mūsų vartai atsidurs si- 
pajų rankose, tada jie įsiverš į tvirtovę, ir moterys bei vaikai 
patirs tą patį, ką ir Kanpūre. Ko gero, jūs, džentelmenai, dabar 
manote, kad aš noriu palenkti jus savo pusėn, bet duodu žodį, 
jog tokia mintis dingtelėjo į galvą. Nors ir jaučiau peilio smai- 
galį prie gerklės, aš jau išsižiojau sušukti, — tegu ir paskutinį kar- 
tą gyvenime — gal perspėsiu centrinę sargybą. Laikęs mane. 
sikhas sakytum skaitė mano mintis, nes, Man jau pasiryžus rėk- 
ti, jis sušnabždėjo: ,,Nekelk triukšmo. Tvirtovei niekas negresia. 
"Tų šunų maištininkų čia nėra“. Man pasirodė, kad jis sako tiesą, 
be to, žinojau, jei tik šūktelsiu, iš karto esu lavonas. Šitai iš- 
skaičiau iš rudų vaikino akių. Todėl tylėjau laukdamas, ką jie 
man pasakys. 

„Paklausyki, sahibai,— pasakė aukštesnis ir nuožmesnis iš jų- 
dviejų, vardu Abdula Chanas.— Arba tu būsi mūsų pusėje, arba 
amžinai nutilsi. Per daug svarbus dalykas, kad mes dvejotume. 
Prisiek krikščionių kryžiumi, kad kūnu ir siela prisidedi prie 
mūsų, kitaip dar šiąnakt tavo lavonas bus griovyje. O mes pe- 

reisim pas savo brolius į maištininkų armiją. Kito kelio nėra. 
Kokį renkiesi — mirtį ar gyvenimą? Duodam tris minutes apsi- 
spręsti, nes laikas bėga, ir viskas turi būti baigta, kol ateis pa- 
trulis.“ 

„Kaip galiu apsispręsti? — pasakiau — Aš gi nežinau, ko jūs 
norite iš Manęs. Bet iš karto sakau, jei tai gresia tvirtovės sau- 
gumui, tada nieko neišdegs, galit varyti savo peilį man į gerklę, 
ir baigtas kriukis.“ 

„Niekas negresia tvirtovei, — atsakė jis— Mes norim, kad pa- 
darytum tai, dėl ko tavo gentainiai važiuoja čia. Norim, kad tu 
pralobtum. Jei šiąnakt būsi su mumis, prisiekiame peilio ašme- 
nimis ir triguba priesaika, kurios joks sikhas niekad nėra sulau- 
'žęs, kad gausi po lygiai padalyto grobio dalį! Ketvirtadalis lobio 
bus tavo. Teisingiau nesugalvosi.“ 

„Bet kas per lobis? — paklausiau. — Aš visada gatavas, kaip 
ic jūs, pralobti, bet pasakykite kaip?“ 

„Pirmiau prisiek,— atsakė jis,— savo tėvo kaulais, motinos 
garbe, savo tikėjimo kryžiumi, kad niekad gyvenime nepakelsi 
prieš mus rankos ir niekad mūsų neišduosi.“ | 

„Aš prisieksiu, jei tvirtovei tikrai niekas negresia“, — atsa- 
kiau. 

„Tada ir mes visi prisieksime, kad gausi ketvirtadalį lobio, 
kurį mes keturi po lygiai pasidalysime.“ 

„Bet Mūsų tik trys“, — pasakiau. 

„„Ne, keturi. Dostas Akbaras turi irgi gauti savo dalį. Kol lauk- 
sime jų, viską papasakosiu tau. Stok prie vartų, Mahometai Sing- 
hai, ir duok ženklą, kai jie pasirodys. Aš tau, sahibai, viską at- 
skleisiu, nes tu ferengis“, o jo priesaika mes tikim. Jei būtum 
melagis indas, nespėtum prisiekti visais savo niekingų šventyklų 
dievais, o tavo kraujas jau raudonuotų ant peilio, o tavo kū- 
nas — mirktų vandenyje. Tačiau sikhas pažįsta anglą, o anglas — 
sikhą. Todėl klausykis, sahibai, ką tau papasakosiu. 

Šiaurinėse provincijose gyvena toks radža. Jis labai turtin- 
gas, nors žemės turi nedaug. Jis paveldėjo didelius turtus iš tėvo 
ir dar daugiau pats užgyveno, nes godus iš prigimties ir daugiau 
mėgsta auksą kaupti negu švaistyti. Kai užvirė šita košė, norėjo 
būti geras ir liūtui, ir tigrui, draugauti su valdžia ir su sipajais. 
Bet paskui jam pasirodė, jog baltiesiems atėjo galas, nes aplink 

sklido žinios, kad jie visur žudomi ir neteko valdžios. Būdamas 
atsargus, jis taip ėmė tvarkytis, kad tegu ir dangus griūtų, bet 
jam liktų bent pusė turtų. Visą auksą ir sidabrą laikė savo rūmų 
požemiuose, o pačius brangiausius akmenis ir rinktinius perlus 
sudėjo į geležinę skrynelę ir per ištikimą tarną, persirengusį pirk- 
liu, nusiuntė į Agros tvirtovę, kad čia pabūtų, kol viskas nurims. 
Taigi, jei laimės maištininkai, jam liks auksas ir sidabras, jei 
nugalės anglų pulkai — bus išsaugoti jo brangakmeniai. Taip 
padalijęs turtus, jis susidėjo su sipajais, nes jie ėmė viršų jo 
valdų pakraščiuose. Po tokio radžos poelgio, įsidėmėk, sahibai, 
jo turtas priklauso tiems, kurie nekeičia kailio. 

Tas tarnas, apsimetęs pirkliu ir pasivadinęs Achmetu, dabar 
yra Agroje. Jis baisiai nori patekti į tvirtovę. Jį lydi mano įbro- 
lis Dostas Akbaras, kuris žino jo paslaptį. Dostas Akbaras pa- 
žadėjo įvesti jį šiąnakt pro šoninius vartus į tvirtovę ir pasirin- 
ko mūsiškius. Jis turi tuoj čia ateiti, o mes su Mahometu Singhu 
pažadėjome jo laukti. Vieta nuošali, ir niekas nežino, kad Ach- 
metas ateis prie vartų. Dings iš pasaulio Achmetas, o mes pasi- 
dalysime didžiulį radžos turtą. Ką dabar pasakysi, sahibai?“ 

Vusteršyre žmogaus gyvybė — didelis ir šventas dalykas, bet 
čia, kur nuolat siaučia gaisrai, liejasi kraujas ir kiekviename 
žingsnyje sutinki mirtį, ji atrodo visai kitaip. Ar pirklys Achme- 
tas gyvens, ar Mirs, Man buvo nė motais, bet pasakojimas apie 
lobį įkrito į širdį; aš jau ėmiau galvoti, ką daryčiau turtingas 
grįžęs namo ir kaip maniškiai išverstų akis, išvydę savo dyka- 
duonį pilnomis aukso kišenėmis. Todėl ir apsisprendžiau. O Ab- 
dula Chanas, manydamas, kad dvejoju, dar labiau ėmė įkalbi- 
nėti. | 

„Tu gi žinai, sahibai, kad šitą žmogų, jei jis patektų-į tvirtovės 
komendanto rankas, pakartų ar sušaudytų, o brangenybes paimtų 
valdžia, ir niekam nuo to nebūtų geriau. Jeigu mes sutvarkom 
jį, tai turime pasirūpinti ir jo turtu. Mes galime saugoti brange- 
nybes ne blogiau už valdžios skrynias. Lobio tiek, kad kiekvie- 
nas iš mūsų pasidarys turtingas ir didelis žmogus. Niekas to ne- 
sužinos, nes čia esame atskirti nuo visų Žmonių. Kuo palankiau- 
sios sąlygos apsidirbti su pirkliu. Na, sakyk, sahibai, ar tu su mu- 
mis, ar prieš Mus?“ 

„Visa širdimi su jumis“, — pasakiau. 

„Gerai,— atsakė jis, grąžindamas mano muškietą.— Matai, mes 

pasitikime tavimi, nes tu, kaip ir mes, nesulaužysi priesaikos. Da- 
bar turime laukti pirklio ir brolio.“ 

„Ar brolis žino, ką sumanėte daryti?“ — paklausiau. 

„Tai jo planas. Jis viską sugalvojo. Dabar eime prie vartų ir 
laukiam jų visi.“ 

Lietus vis tekšnojo, nes prasidėjo lietingasis sezonas. Rudi, 
tiršti debesys plaukė dangumi, už kelių žingsnių nieko nebuvo 
matyti. Prieš vartus tįsojo gilus griovys. Vietomis vanduo buvo 
beveik išdžiūvęs, ir per jį lengvai galėjai pereiti. Man keista 
buvo stovėti su tais laukiniais pendžabiečiais ir laukti žmogaus, 
pasmerkto mirti. 

Staiga kitoje griovio pusėje pastebėjau blikčiojant pridengto 
žibinto švieselę. Pradingo tarp žemės kauburių, paskui vėl pasi- 
rodė ir ėmė lėtai artėti. 

„Štai jie!" — sušukau. 

„Sahibai, tu šūktelėk, kaip paprastai sargybiniai daro.— su- 
šnabždėjo Abdula.— Tegul neišsigąsta. Paskui pasiųsk mus pa- 
lydėti jo, ir mes viską padarysime, o tu liksi sargyboje. Paruošk 
žibintą, kad galėtume įsitikinti, jog tai tikrai tas žmogus." | 

Švieselė mirkčiojo Mūsų link tai sustodama, tai artėdama, kol 
pagaliau kitoje griovio pusėje išvydau dvi tamsias figūras. Aš 
palaukiau, kol jie nusiropštė stačiu krantu, prašlepsėjo pro dugno 
dumblynę, o kai ėmė rėplioti viršun ir buvo pusiaukelėje, pus- 
balsiu šūktelėjau: 

„Kas eina?“ 

„„Draugai“,— atsiliepė. | 

Aš nudengiau savo žibintą, ir šviesos pluoštas apšvietė juos. 
Pirmas ėjo didžiulis sikhas juoda barzda, kuri beveik siekė juos- 
tą. Tik cirke Mačiau tokius aukštus žmones. Kitas buvo mažas, 
drūtas, toks paritus, toks pastačius žmogelis dideliu geltonu tur- 
banu. Rankoje jis laikė nešulį, suvyniotą į skarą. Jis visas dre- 
bėjo iš baimės, o rankos tirtėjo taip, tarsi jį būtų krėtęs drugys, 
ir vis sukinėjo galvą tai į dešinę, tai į kairę, o mažytės mirk- 
sinčios akelės lakstė aplink kaip pelės, išdrįsusios išlįsti iš urve- 
lio. Mane patį šiurpas nukrėtė pamanius, kad jį tuoj užmuš, bet 
kai prisiminiau lobį, širdis pavirto akmeniu. Žmogelis, išvydęs 
mano baltą veidą, ėmė kvaksėti iš džiaugsmo ir pribėgo prie 
manęs. | 

„Sahibai, prašau tavo globos,— sušvokštė dusdamas,— globos 
vargšui pirkliui Achmetui. Per visą Radžputaną keliavau, kad 

gaučiau prieglobstį Agros tvirtovėje. Pakeliui mane apiplėšė, mu- 
šė, įžeidinėjo, nes esu valdžios draugas. Palaiminta ta naktis, 
nes čia esu išgelbėtas... kaip ir mano menkas turtelis.“ 

„Kas tame ryšulyje?“ 

„Geležinė skrynelė — atsakė jis — kurioje yra kelios šeimos 
relikvijos, kitiems neturinčios vertės, bet aš labai gailėčiaus jas 
praradęs. Tačiau nesu elgeta ir atsidėkosiu tau, jaunasis sahibai, 
ir tavo viršininkui, jei jis suteiks man prieglobstį, kurio pra- 
šau.“ 

Daugiau negalėjau savimi pasikliauti: žiūrint į jo riebų, iš- 
sigandusį veidą, ėmė rodytis, kad neįmanoma imti ir taip šalta- 
kraujiškai jį užmušti. Greičiau viską baigti! 

„Nuveskite jį į sargybos centrą“, — pasakiau. 

Du sikhai stojo iš abiejų žmogelio -pusių, o milžinas — užpa- 
kaly jo, ir visi nuėjo pro tamsius vartus. Vargu ar kada žmogus 
buvo taip glaudžiai budelių apgultas. O aš, laikydamas žibintą, 
pasilikau prie vartų. 

Iš pradžių girdėjau jų neskubius žingsnius, aidinčius tuščiuose 
koridoriuose. Staiga jie nutilo, bet tuoj ausis pasiekė žmonių 
balsai, grumtynių triukšmas, smūgių garsai. Po akimirkos, mano 
siaubui, kažkas ėmė bėgti vartų pusėn, garsiai ir sunkiai švokš- 
damas. Pasukęs žibintą į ilgą, tiesų koridorių, išvydau it vėjas 
lekiantį storulį kruvinu veidu ir jam ant kulnų lipantį, nelyginant 
tigrą šuoliuojantį didįjį juodabarzdį sikhą, iškėlusį žibantį peilį. 
Kaip gyvas nebuvau matęs taip greitai bėgant, kaip tas mažu- 
liukas pirklys lėkė. Jis jau buvo atsiplėšęs nuo sikho ir buvo 
matyti, kad jei storulis, pralėkęs pro mane, pateks į lauką, tai 
bus išgelbėtas. Man pagailo jo, bet mintis apie lobį nuslopino 
gailestį. Jam pribėgus, mečiau savo mMuškietą po jo kojomis: jis 
parpuolė ir persirito du kartus kaip triušis. Nespėjus jam atsis- 
toti, sikhas griebė jį ir dusyk smeigė peiliu į šoną. Žmogus nė 
karto nesudejavo, nepajudėjo: kur krito, ten ir liko gulėti. Man 
atrodo, kad griūdamas jis nusilaužė sprandą. Matote, džentelme- 
nai, laikausi pažado. Pasakoju viską, kaip buvo, be jokių pagra- 
žinimų savo naudai. 

Jis nutilo ir ištiesė surakintas rankas į viskio su gazuotu van- 
deniu stiklą, kurį paruošė jam Holmsas. Prisipažinsiu, Smolas 
kėlė man siaubą ne tik dėl to, kad padėjo taip šaltakraujiškai 
nužudyti žmogų, bet dar labiau dėl šitokio lengvabūdiško, nerū- 
pestingo pasakojimo. Pajutau, kad jis nesulauks mano užuojau- 

tos, kad ir kokia bausmė bus jam skirta. Šerlokas Holmsas ir 
Džonsas, sunėrę rankas ant kelių, labai susidomėję klausėsi pa- 
sakojimo, bet ir jų veiduose buvo matyti pasidygėjimas. Ko ge- 
ro, jis tai pastebėjo, nes, kai vėl pradėjo pasakoti, balse buvo 
justi kandaus atžarumo gaidelė. 

— Be abejo, visas tas įvykis baisus, — tęsė jis — bet aš labai 
norėčiau sužinoti, kiek vaikinų mano kailyje atsisakytų grobio 
dalybų, žinodami, kad priešingu atveju jiems perpjaus gerklę? 
Be to, pirkliui patekus į tvirtovę, padėtis pasidarė tokia: arba 
jam galas, arba man. Jei jis būtų pasprukęs, visas reikalas būtų 
iškilęs aikštėn: mane teistų karo lauko teismas ir greičiausiai 
sušaudytų, nes tokiais laikais žmonės nėra labai atlaidūs. 

— Pasakokite toliau, — griežtai tarė Holmsas. 

— Tada mes — Abdula, Akbaras ir aš — įnešėm jį vidun. 
Nors ir Mažas, svėrė kaip reikiant. Mahometą Singhą palikome 
saugoti vartų. Mes nunešėm Achmetą į sikhų jau numatytą vie- 
tą. Gerokai paėjus, vingiuotas koridorius išvedė mus į didžiulę, 
apleistą salę, kurios sienų plytos jau buvo pradėjusios gurėti,. 
Vienoje salės vietoje asla buvo įsmukusi ir padariusi tikrą ka- 
po duobę; ten Mes įkišome pirklį Achmetą ir apdėliojome lavoną 
iš'sienų iškritusiomis plytomis. O tada grįžome prie lobio. 

Skrynelė liko ten, kur pirklys buvo užpultas pirmą kartą. Tai 
ta pati skrynelė, kuri va čia stovi ant stalo. Raktas kabojo pri- 
rištas šilkime virvele prie išdrožinėtos dangčio rankenos. Atvožus 
skrynią, žibinto šviesoje sužėrėjo tokie brangakmeniai, apie ko- 
„kius vaikas būdamas tik pasakų knygose skaičiau. Brangenybės 
tiesiog apakino mus. Kai akys pasisotino tokiomis grožybėmis, 
mes iškrovėme jas ir suskaičiavome. Buvo šimtas keturiasdešimt 
trys tyriausi deimantai, tarp jų vienas, regis, Didžiuoju Mogolu 
vadinamas; sako, kad jis pasaulyje antras pagal dydį deimantas, 
Devyniasdešimt septyni gražiausi smaragdai, šimtas septyniasde- 
šimt rubinų, bet kai kurie buvo labai maži, keturiasdešimt gra- 
natų, du šimtai dešimt safyrų, šešiasdešimt vienas agatas, dau- 
gybė berilų, oniksų, topazų, turkių ir kitų brangakmenių, kurių 
pavadinimų tada nežinojau; tiesa, dabar apie juos jau daugiau 
išmanau. Dar ten buvo beveik trys šimtai gražiausių perlų; dvy- 
lika jų buvo įtaisyti į auksinę diademą. Beje, jų neberadau skry- 
nelėje, kai ją atsiėmiau. 

Suskaičiavę savo turtus, sukrovėme juos atgal į skrynelę ir 
nunešėme prie vartų parodyti Mahometui Singhui. Tada iškil- 

mingai vėl prisiekėme, kad niekad neišdųuosime vienas kito ir 
saugosime mūsų paslaptį. Nutarėme paslėpti lobį saugioje vie- 
toje ir laikyti jį ten, kol ateis taika į mūsų kraštą. Jei tada lai- 
mikį būtume pasidaliję, tokios vertės brangakmeniai, pastebėti 
pas mus, iš karto būtų sukėle įtarimą, o juos saugoti nebuvo kur, 
nes tvirtovėje visi gyvenome vienas kitam ant akių. Todėl nu- 
nešėme skrynelę į tą pačią salę, kur palaidojome pirklį, ir ge- 
riausiai išsilaikiusioje sienoje, išėmę plytas, padarėme savo 1l0o- 
biui slėptuvę. Rūpestingai pasižymėjome vietą, o kitą dieną nu- 
braižiau visiems po planą, kurio kampe nupiešiau mūsų ketverto 
ženklą, liudijantį mūsų priesaiką, kad kiekvienas stos už visus 
1r niekad slaptai nuo kitų nepasinaudos lobiu. Galiu, ranką pri- 
dėjęs prie širdies, prisiekti, kad jos niekad nesulaužiau. 

Man nėra reikalo pasakoti jums, džentelmenai, kaip baigėsi 
Indijos maištas. Kai Vilsonas užėmė Delį ir ponas Kolinas išva- 
davo Laknau, sukilimas buvo numalšintas. Į Indiją atvyko naujų 
dalinių, ir Nana Sahibas spruko per sieną. Skrajojantys pulkinin- 
ko Greithedo būriai apsupo Agrą ir išvaikė visus maištininkus. 
Atrodė, jog taika ima įsigalėti, ir mūsų ketvertas jau tikėjosi 
netrukus saugiai išsivaikščioti, pasidalijęs grobį. Tačiau greitai 
mūsų viltys sudužo — buvome areštuoti už Achmeto nužudymą. 

Tai atsitiko štai kaip. Radža atidavė brangenybes į Achmeto 
rankas todėl, kad žinojo jį esant patikimą žmogų. Tačiau Rytų 
žmonės įtarūs, todėl jis pasikvietė dar patikimesnį tarhą ir liepė 
jam sekti Achmetą. Jam buvo įsakyta neišleisti Achmeto iš akių, 
ir tas sekė jį it šešėlis. Jis ėjo Achmeto pėdomis ir tą naktį ir 
matė jį einant pro tvirtovės vartus. Jis pamanė, kad Achmetas 
pasiprašė prieglobsčio tvirtovėje, todėl kitą dieną ir pats taip 
padarė, bet neužtiko čia jokių Achmeto pėdsakų. Labai nustebęs 
ir sunerimęs, jis pranešė apie tai sargybos seržantui, o tas — 
tvirtovės komendantui. Buvo surengtos nuodugnios paieškos ir 
rastas lavonas. Taigi tuo metu, kai įtikėjome esą saugūs, bu- 
vome visi keturi suimti ir apkaltinti žmogžudyste: trys iš mūsų 
todėl, kad tą naktį ėjome sargybą prie vartų, o ketvirtasis buvo 
žinomas kaip nužudytojo palydovas. Teisme niekas apie bran- 
genybes neužsiminė, nes radža buvo nuverstas nuo sosto ir iš- 
tremtas iš Indijos, tad niekas jomis nesirūpino. Pačią žmogžu- 
dystę greitai įrodė, ir niekam nekilo abejonių, kad mes visi esa- 
me pridėję prie jos ranką. Trys sikhai buvo nuteisti iki gyvos 

galvos katorga, o aš — Mirties bausme, kurią vėliau pakeitė irgi 
katorga iki gyvos galvos. 

Patekom į baisiai keistą padėtį. Visi keturi sukaustyti, be jo- 
kios vilties išeiti iš katorgos, ir visi keturi turim lobį, kuris leis- 
tų visko pertekusiems gyventi rūmuose. Kraujas užvirdavo šir- 
dyje, kai reikdavo nukęsti kiekvieno sumauto prižiūrėtojo smū- 
gius ir patyčias, valgyti tik ryžius, gerti tik vandenį žinant, kad 
už kalėjimo sienų laukia tavęs pasakiški turtai, kuriuos tik pa- 
siimti reikia. Galima buvo išprotėti, bet aš visada buvau kieta- 
sprandis, tad sukandęs dantis laukiau savo valandos, 

Ir kartą, kaip. Man pasirodė, ji išmušė. Iš Agros mane išsiuntė 
į Madrasą, o iš jo — į Port Blerą Andamanų salose. Ten kalėjo 
nedaug baltųjų kalinių; be to, nuo pat pradžių elgiausi pavyz- 
dingai, todėl greitai pasijutau lyg ir privilegijuotas. Mažoje gy- 
venvietėje, Harietos kalno pašlaitėje, davė man lūšną, kurioje 
daug laiko praleisdavau vienas. Vietovė niūri, nuolat siaučia 
drugys, o už kalinių barakų šeimininkavo žmogėdrų gentys, vi- 
sad pasirengusios, esant progai, paleisti į mus užnuodytą strėlę. 
Mes. kasėme žemę, griovius, dirbome batatų plantacijose ir šiaip 
visokiausius darbus, tad plušome kiaurą dieną, bet vakaras pri- 
klausė mums. Be kitų darbų, dar išmokau paruošti vaistus Mūsų 
daktarui ir šį bei tą nusižiūrėjau, kaip jis gydo. Ir visą tą laiką 
dairiausi progos pabėgti, bet šimtai mylių skyrė mus nuo kitų 
„žemių; be to, šiose jūrose beveik nėra vėjo, taigi pasprukti iš 
Čia buvo velniškai sunku. 

Daktaras Somertonas buvo jaunas, smagus ir draugiškas vai- 
kinas. Vakarais jaunesni karininkai susirinkdavo pas jį palošti 
kortomis. Priimamojo, kur gamindavau vaistus, sienoje buvo 
mažas langelis į svetainę. Dažnai, kai pasidarydavo man labai 
ilgų, užgesindavau priimamajame lempą ir, stovėdamas prie lan- 
gelio, klausydavausi jų kalbų, stebėdavau lošimą. Aš pats mė- 
"gėjas žaisti kortomis ir, žiūrėdamas į juos, jausdavausi tarsi pats 
lošiu. Paprastai ten kortuodavo majoras Šoltas, kapitonas Mors- 
tenas, leitenantas Bromlis Braunas — jie vadovavo vietinių pri- 
žiūrėtojų padaliniams — na, ir pats daktaras bei du ar trys ka- 
lėjimo administracijos valdininkai, seni, prityrę lošėjai. Jie 10š- 
davo itin apgalvotai, gudriai ir atsargiai. Žodžiu, buvo labai sma- 
gi kompanija. 

Netrukus man krito į akis vienas dalykas: kariškiai visad 
pralošdavo, o valdininkai išlošdavo. Gink Dieve, aš nesakau, kad 

jie sukčiaudavo, bet taip vis išeidavo. Tie kalėjimo tarnautojai, 
atvykę į Andamanus, galima sakyti, nieko daugiau ir neveikė, o 
tik lošė kortomis. Jie buvo iki panagių išstudijavę savo partnerių 
žaidimą, o kariškiai kortuodavo, kad tik laiką praleistų, ir mes- 
davo kortą ilgai negalvodami. Kas kartą karininkai vis smarkiau 
prasilošdavo, ir juo daugiau jie prakišdavo, juo labiau troško 
atsilošti. Blogiausiai sekdavosi mMajorui Šoltui. Iš pradžių jis mo- 
kėdavo grynais — banknotais ir aukso monetomis, bet greitai 
pradėjo išdavinėti didelėms sumoms raštelius. Retkarčiais jis iš- 
lošdavo, bet, manau, tik todėl, kad reikėjo pakurstyti jo aistrą 
atsigriebti, o paskui nesėkmės dar žiauriau jį persekiodavo. Die- 
nomis jis klajodavo niaurus it juodas debesis, ėmė be saiko gerti. 

Vieną vakarą jis prasilošė daug daugiau negu paprastai. Aš 
buvau savo lūšnoje, kai jiedu su kapitonu Morstenu klupinėda- 
mi nusvyravo pro šalį pakeliui į savo namus. Jie labai draugavo 
ir niekad ilgam nesiskirdavo. Majoras buvo visai įpuolęs į ne- 
viltį dėl savo nesėkmių. 

— Viskas baigta, Morstenai,— kalbėjo jis, eidamas pro ma- 
no lūšną. — Turėsiu atsistatydinti. Aš — žuvęs žmogus. 

— Na ką tų, drauguži! — ramino kitas, plekšnodamas per 
petį. — Aš esu taip pat bjauriai įklimpęs, bet... 

Tai viskas, ką išgirdau, bet majoro žodžiai privertė mane 
galvoti. į 

Po poros dienų pamačiau majorą Šoltą vaikštinėjant ir ry- 
žausi pasinaudoti proga bei prakalbinti jį. 

— Norėčiau jūsų patarimo, majore,— kreipiausi į jį. 

— Kas nutiko, Smolai? — paklausė jis, išsiėmęs cigarą iš bur- 
nos. 

— Norėčiau pasiklausti jūsų, majore, į kokį oficialų asmenį 
reiktų kreiptis norint atiduoti paslėptą lobį? Aš žinau, kur yra 
pusės milijono vertės turtas, ir, kadangi pats negaliu juo pasi- 
naudoti, gal, sakau, būtų geriau atiduoti jį valdžiai; rasi tada su- 
trumpintų mano kalėjimo laiką? 

— Pusė milijono? 

— Taip, majore, tiek išeitų iš tų brangakmenių ir perlų. Kiek- 
vienas gali tą lobį pasiimti, nes taip jau atsitiko, kad tikrasis jo 
savininkas yra už įstatymo ribų. Taigi jis gali priklausyti bet 
kam, kas tik aptiks jį. | | 

— Tik valstybei, Smolai,— lemeno jis — tik valstybei — Bet 

tai jis kartojo taip netvirtai, kad aš jau žinojau jį užkibus ant 
mano meškerės. 

— Tai manote, kad turiu pranešti generalgubernatoriuit — ra- 
miai teiravausi. 

— Žinai, Smolai, niekad nereikia skubėti, kad paskui netektų 
gailėtis. Papasakok man apie viską smulkiau, duok faktų. 

Aš papasakojau visą istoriją, truputį pakeisdamas ją, kad jis 
negalėtų suvokti, kur tai įvyko. Man baigus, jis stovėjo kaip ap- 
miręs, visas paskendęs mintyse. Mačiau, kaip virpėjo jo lūpos; 
buvo aišku: jis kovojo su savimi, 

— Tai labai svarbus dalykas, Smolai, — pagaliau prakalbo 
jis.— Niekam nereikia apie tai prasitarti, o aš greitai ateisiu pas 
tave. 

Po dviejų dienų jis atėjo su savo draugu kapitonu Morstenu 
į mano lūšną nakties glūdumoje, pasišviesdamas žibintu. 

— Noriu, kad kapitonas Morstenas išgirstų tą istoriją iš tavo 
dūpų,— pasakė jis. 

Aš pakartojau viską, ką buvau jau pasakojęs. 

— Panašu į tiesą, ar neė — paklausė jis kapitono.— Verta pra- 
dėti? 

Kapitonas linktelėjo. 

— Klausyk, Smolai,— pradėjo majoras— Mudu su draugu 
apsvarstėme tą istoriją ir priėjome išvadą, kad tavo paslaptis 
vargu ar yra valstybės reikalas. Tai tavo privatus dalykas, kurį 
gali tvarkyti, kaip išmanai. Tad kyla toks klausimas: ko tu no- 
zėtum už savo lobį? Mes galėtume atsižvelgti į tavo norus, bent 
apsvarstyti juos, ar būtų įmanoma mums susitarti. — Majoras 
stengėsi kalbėti ramiai, tarsi nerūpestingai, bet aš mačiau, kaip 
is susijaudinimo ir godumo žibėjo jo akys. 
 — Matote, džentelmenai, — atsakiau stengdamasis kalbėti taip 
pat ramiai, bet jaudinausi ne mažiau už jį, — Mano padėties žmo- 
gui labiausiai rūpi tik vienas dalykas. Aš norėčiau, kad jūs pa- 
dėtumėte atgauti laisvę man ir mano draugams. Tada mes lobį 
pasidalytume, ir jūs gautumėte penktadalį. 

— Hm...— numykė jis.— Penktadalį? Nelabai viliojantis pa- 
siūlymas. | 

— Bet juk tai po penkiasdešimt tūkstančių kiekvienam! 

— O kaip mes galime jus visus išlaisvinti? Puikiai žinai, kad 
reikalauji neįmanomo. | 

 — Nieko panašaus— atsakiau— Esu apgalvojęs viską iki 
mažiausios smulkmenos. Vienintelė kliūtis man pabėgti ta, kad 
negaliu gauti deramo laivo ir pakankamai maisto tokiai kelionei. 
Kalkutoje arba Madrase pilna nedidelių jachtų, katerių, suvis 
tinkamų mūsų sumanymui įvykdyti. Atplukdykite tokį laivą čio- 
nai, o mūsų reikalas bus Naktį įsėsti į jį, ir kai išsodinsite mus 
bet kurioje Indijos pakrantės vietoje, būsite atlikę savo įsiparei- 
gojimą. | 

— Kad bent tu vienas būtum, — pasakė jis. 

— Arba visi keturi, arba niekas, — atsakiau — Mes esame pri- 
siekę, kad visi keturi veiksime iš vieno. 

— Matai, Morstenai, — pasakė jis— Smolas laikosi žodžio, 
neišsižada draugų. Manau, kad galima visiškai juo pasikliauti. 

— Bjaurus visas tas reikalas, — atsakė šis,— bet, kaip sakei, 
pinigai iššelbės mūsų garbę, ir nereikės atsistatydinti. 

— Štai ką pasakysiu, Smolai,— tarė majoras — manau, kad 
reikia mėginti su tavim tartis. Pirmiausia, žinoma, būtina patik- 
rinti, ar visa tai, ką pasakojai, teisybė. Pasakyk, kur paslėpta 
skrynelė, o aš, pasiėmęs atostogų, nuplauksiu į Indiją kas mė- 
nesį kursuojančiu intendantūros laivu ir viską išsiaiškinsiu. 

— Neskubėkite taip, Majore,— atsakiau aš, atgaudamas šaltą 
kraują, kai majoras vis labiau kaito.— Aš turiu gauti savo trijų 
draugų sutikimą. Aš gi sakiau — arba keturi, arba niekas. 

— Nesąmonė! — sušuko majoras.— Ką tie trys juodžiai turi 
bendra su mūsų susitarimu? 

— Juodžiai ar kokie jie būtų, — atsakiau, — tai mano bend- 
rai, ir mes laikomės iš vieno. 

Galutinai susitarėme susitikti antrą kartą, dalyvaujant Ma- 
hometui Singhui, Abdulai Chanui ir Dostui Akbarui. Mes dar 
kartą viską apsvarstėme ir galop štai ką nutarėme. Mes duo- 
dame abiem karininkams Agros tvirtovės planą, kuriame pažy- 
mėta lobio slėptuvės vieta. Majoras Šoltas vyksta į Indiją pa- 
tikrinti, ar viskas yra taip, kaip sakyta. Radęs skrynutę, turi pa- 
likti ją toje pačioje vietoje ir atplukdyti mažą prikrautą maisto 
jachtą į Ratlendo salą, į kurią mums reikia nusigauti ir iš kur jis 
turi grįžti į savo darbą. Tada kapitonas Morstenas paprašys atos- 
togų, mes susitinkame Agroje ir ten pasidalijame lobį; kapito- 
nas paima savo ir majoro dalį. Tą planą mes patvirtinome iš- 
kilmingiausiomis, kokias tik begalėjome sugalvoti, priesaikomis. 
Visą naktį sėdėjau prie popieriaus ir braižiau rašalu du planus, 

kurie, išaušus rytui, buvo gatavi ir patvirtinti mūsų ketverto = 
Abdulos, Akbaro, Mahometo ir mano — ženklu. 


Ką gi, džentelmenai, aš nuvarginau jus savo ilga istorija, ir 
va mano draugas ponas Džonsas jau nerimsta greičiau uždaryti 
mane į saugią belangę. Baigsiu pasakoti kaip galėdamas trum- 
piau. Niekšas Šoltas nuvyko į Indiją, bet daugiau niekad negrįžo. 
Greitai kapitonas Morstenas parodė jo pavardę pašto garlaivio, 
plaukiančio į Angliją, Keleivių sąraše. Pasirodo, mirė jo dėdė ir 
paliko jam turto, todėl jis atsistatydino iš armijos. Tačiau kaip 
galėjo jis taip Žemai pulti, taip baisiai apgauti penkis Žmones? 
Morstenas buvo nuvykęs į Agrą, bet, kaip mes ir manėme, lobio 
nerado. Niekšas pavogė jį, neįvykdęs nė vienos iš sąlygų, už ku- 
rias mes pardavėme savo paslaptį. Nuo tada aš gyvenau tik min- 
timi apie kerštą. Aš galvojau apie jį ištisas dienas, puoselėjau 
jį ilgomis nemigo naktimis. Kerštas Šoltui tapo nenumaldoma, 
visiškai Mane užvaldžiusia aistra. Man buvo nusispjauti į įstaty- 
mus, net į kartuves. Aš tik galvojau, kaip Man pabėgti, surasti 
'Šoltą, kaip aš jį griebsiu ir pasmaugsiu. Net Agros lobis nu- 
blanko man prieš begalinį troškimą atkeršyti Šoltui. 

Per savo gyvenimą buvau daug ką pasišovęs atlikti ir, ką ke- 
tinau, viską padariau. Bet kiek metų teko kamuotis, kol sulaukiau 
savo valandos! Aš jau sakiau jums, kad buvau šiek tiek pramo- 
kęs gydyti žmones. Kartą, daktarui Somertonui susirgus drugiu, 
kaliniai užtiko miške nediduką Andamanų čiabuvį. Jis mirtinai 
sirgo ir buvo nuėjęs į nuošalią vietą numirti. Aš pasiėmiau jį 
slaugyti, nors buvo baisiai piktas it jauna gyvatė. Per kelis mė- 
nesius pastačiau jį ant kojų. Jis kažkaip prisirišo prie manęs, 
nebegrįžo į Mišką ir vis slankiojo apie Mano lūšną. Iš jo kiek 
pramokau tų laukinių kalbos, ir tai dar labiau traukė jį prie 
manęs, į 

Tonga, toks jo vardas, buvo geras jūrininkas ir turėjo didelę, 
talpią kanoją. Matydamas, kaip Tonga prie manęs prisirišęs ir 
gatavas bet ką dėl manęs padaryti, ėmiau rimtai galvoti apie 
pabėgimą. Pakalbėjau su juo, ir nutarėme, kad jis naktį savo 
laivu atplauks į apleistą, niekieno nesaugomą prieplauką ir pa- 
siims mane. Prisakiau jam pasikrauti kelis išgremžtus bei išdžio- 
vintus moliūgus, pripiltus vandens, daug jamsų “, kokoso riešu- 
tų ir saldžiųjų bulvių. 


* Požeminiai gumbai, skonis panašus į bulvių. 

Mažasis Tonga buvo tikras, patikimas draugas, kito tokio iš- 
tikimo pasaulyje nerasi. Sutartą naktį jis buvo su laivu priep- 
laukoje. Bet taip atsitiko, kad tą kartą ten stovėjo sargybinis, 
niekingas afganas, kuris niekad nepraleisdavo progos mane pa- 
žeminti ar duoti man į sprandą. Seniai buvau prisiekęs atsiker- 
šyti, ir dabar likimas tarsi pakišo jį man, kad, palikdamas salą, 
galččiau atiduoti skolą. Jis stovėjo pakrantėje, nugara į mane, 
užsimetęs ant peties karabiną. Apsidairiau akmens, kuriuo būtų 
galima ištaškyti smegenis iš jd galvos, bet neradau. Staiga man 
švystelėjo galvoje mintis, kur imti įnagį su juo susidoroti. Pa- 
tamsyje atsisėdau ant žemės ir atsegiau savo medinę koją. Kelis 
žingsnius pašokavęs, puoliau jį. Sargybinis dar spėjo pakelti ka- 
rabiną prie peties, bet aš taip dėjau jam su strampu, kad su- 
knežinau jo Makaulę. Matote, va nuskilęs strampas toje vietoje, 
kuria trenkiau. Mes abu nuvirtom, nes negalėjau išlaikyti pu- 
siausvyros; Man pakilus, jis ramiai tebegulėjo. Aš nusiskubinau į 
laivą, ir po valandos mes plaukėme toli jūroje. Tonga buvo su- 
sinešęs į laivą visą savo mantą, ginklus ir dievus. Tarp jų pa- 
mačiau ilgą bambuko ietį ir kokoso pluošto demblį, iš kurio pa- 
dariau burę. Dešimt dienų plūkėmės pasikliaudami laime, o vie- 
nuoliktąją mus paėmė prekybinis laivas, kuriuo iš Singapūro 
į Džidą plaukė malajiečių maldininkai. Tai buvo labai marga mi- 
nia, ir mudu su Tonga netrukome įsitrinti į jų tarpą. Tie žmo- 
nės turėjo labai gerą savybę — nieko neklausinėjo ir paliko mus 
ramybėje. 

Jei pradėčiau pasakoti visus nuotykius, mūsų su Tonga pa- 
tirtus per tą kelionę, tikrai nepadėkotumėte už tai, nes turėčiau 
kalbėti iki aušros. Mes blaškėmės po visą pasaulį, bet kažkodėl 
vis nepatekdavome į Londoną. Tačiau aš nepamiršau savo tiks- 
lo. Naktimis sapnuodavau Šoltą. Šimtus kartų sapnavau, kad aš 
užmušiau jį. Pagaliau prieš trejus ar ketverius metus šiaip taip 
atsidūrėme Anglijoje. Be ypatingo vargo suradau Šolto gyven- 
vietę ir ėmiau aiškintis, ar jis realizavo lobį, ar tebelaiko jį pas 
save. Susidraugavau su tokiu vienu galinčiu man padėti (vardų 
neminėsiu, nes niekam nenoriu užtraukti nemalonumų) ir greitai 
sužinojau, kad Šoltas tebeturi brangakmenius. Tada visaip ban- 
džiau patekti pas jį, bet Šoltas buvo ganėtinai gudrus ir visad 
laikė prie savęs porą buvusių boksininkų, tarną indą, o ką jau. 
kalbėti apie sūnus. 

Vieną dieną gavau žinią, kad Šoltas miršta. Iš karto nusku- 
bėjau į jo sodybą netverdamas pykčiu, kad jis šitaip išsprūs man 
iš rankų. Prislinkęs prie lango, pamačiau jį gulintį lovoje, o sū- 
nus — stovinčius iš abiejų jos pusių. Aš būčiau vis tiek lindęs 
į kambarį ir puolęs visus tris, bet, man dar bežiūrint į Šoltą, jo 
smakras atkrito, ir buvo aišku, kad jis išleido paskutinį kvapą. 
Tą pačią naktį įsibroviau į jo kambarį ir išverčiau visus popie- 
rius — Maniau, gal rasiu kokią užuominą apie brangenybių slėp- 
tuvę. Nieko neradau ir baisiai įsiutau. Prieš išeinant man top- 
telėjo Mintis: jei kada susitiksiu su savo sikhais, būtų šioks toks 
pasitenkinimas pasakyti jiems, kad palikau Šoltui mūsų neapy- 
kantos paliudijimą. Todėl sukeverzojau ant popieriaus skiautės 
mūsų ketverto ženklą, koks buvo brėžinyje, ir prismeigiau prie 
Šolto krūtinės. Būtų buvę per daug apmaudu, jei jis būtų nuėjęs 
į kapą be prakeikimo tų žmonių, kuriuos taip baisiai apgavo ir 
apiplėšė. 

Pragyvenimui per tą laiką užsidirbdavome mugėse ir pana- 
šiose vietose, kur rodydavau vargšą Tongą kaip užkietėjusį žmo- 
gėdrą. Jis rydavo žalią mėsą, šokdavo savo genties karo šokius, 
o vakare visad turėdavome skrybėlę variokų. Aš vis dar palai- 
kiau ryšius su Pondišerio sodyba, bet per ketverius metus ne- 
buvo jokių naujienų, išskyrus tai, kad lobio nuodugniai ieškoma. 

Pagaliau atėjo žinia, kurios taip ilgai laukiau: lobis surastas. 
Jis buvo namo palėpėje, virš pono Bartolomėjaus chemijos la- 
boratorijos. Aš tuoj nuėjau ten apsižvalgyti ir supratau, kad man 
medine koja įsiropšti į tokį aukštį neįmanoma. Sužinojau apie 
liuką stoge ir kada ponas Šoltas vakarieniauja. Sumečiau, kad 
viską galiu padaryti Tongos padedamas. Aš atsivedžiau jį ir ap- 
juosiau jam per liemenį ilgą virvę. Jis laipioja kaip katė ir -grei- 
tai įlindo pro stogą vidun, bet, nelaimei, Bartolomėjus Šoltas 'te- 
bebuvo kambaryje ir už tai sumokėjo gyvybe. Tonga manė, kad, 
nudėjes Šoltą, pasielgė labai gudriai, ir kai aš įsliuogiau virve į 
viršų, radau jį išdidžiai kaip povą vaikštinėjantį po kambarį. La- 
bai nustebo, kai perliejau jį virvės galu ir išplūdau kraujalakiu 
velniūkščiu. Paėmęs lobį, nuleidau jį apačion, paskui ir pats nu- 
šliaužiau, bet prieš tai palikau ant stalo Mūsų ketverto ženklą, 
kad būtų aišku, jog brangenybės pagaliau grįžo tiems, kurie turi 
į jas daugiausia teisių. 

Nežinau, ką galėčiau daugiau bepridurti, Buvau girdėjęs vie- 
ną upeivį šnekant apie Smito katerio „Aurora“ greitumą, todėl 

nutariau jį būsiant tinkamu laivu pasprukti. Susikalbėjau su Smi- 
tu ir pažadėjau jam gerai sumokėti, jei saugiai nuplauksime prie 
mūsų garlaivio. Jis, žinoma, nutuokė, kad mums svyla padai, 
bet nežinojo mūsų paslapčių. 

Viskas, ką jums papasakojau, yra gryna tiesa, ir išklojau ją 
ne jums pasmaginti — padarėte Man ne itin gerą paslaugą, — bet. 
vildamasis, jog geriausiai galiu apsiginti nieko neslėpdamas. Te- 
gul visas pasaulis sužino, kaip bjauriai pasielgė su manimi ma- 
joras Šoltas ir kad esu visiškai nekaltas dėl jo sūnaus mirties. 

— Įspūdinga ataskaita,— tarė Šerlokas Holmsas.— Pati ta ne- 
paprastai įdomiai istorijai užbaigti. Nieko naujo neišgirdau jūsų 
pasakojimo pabaigoje, nebent tai, kad atsinešėte savo virvę. Šito 
nežinojau. Beje, aš Maniau, kad Tonga pametė visus savo spyg- 
lius, o jis ėmė ir iššovė į mus kateryje. 

— Jis ir buvo visus pametęs, pone, išskyrus tą, jau įdėtą į 
vamzdelį. 

— O, žinoma, kaip aš nepagalvojau apie tai! 

— Gal dar ko norėtumėte paklausti? — paslaugiai pasiteira- 
vo mūsų kalinys. 

— Ačiū, atrodo, viskas aišku, — atsakė mano draugas. 

— Na, Holmsai,— tarė Etelnis Džonsas, — nors jūs toks žmo- 
gus, su kurio norais reikia skaitytis, nes visi žinom, koks esate 
specas tirti nusikaltimus, bet pareiga yra pareiga, aš ir taip 
buvau atleidęs vadeles, tenkindamas jūsų ir jūsų draugo pagei- 
davimus. Man bus daug lengviau ant širdies, kai mūsų pasako- 
tojas saugiai sėdės po raktu. Kebas ir du inspektoriai dar tebe- 
laukia apačioje. Labai dėkingas jums. ir jūsų draugui už pagal- 
bą. Žinoma, jūsų dalyvavimas teisme būtinas. Labanakt. 

— Labanakt, džentelmenai, — atsisveikino Džonatanas Smolas. 

— Pirmas eik, Smolai,— įsakė atsargusis Džonsas jiems paki- 
lus.— O tai susigalvosi ir man vožti savo strampu kaip tam džen- 
telmenui Andamanų salyne. 

— Va ir pasibaigė ši įspūdinga drama, — nutraukiau tylą, ku- 
ri tvyrojo rūkant.— Bijau, kad paskutinį kartą stebėjau jūsų me- 
todus tiriant nusikaltimą. Panelė Morsten suteikė man garbę, su- 
tikdama ištekėti už manęs. 

Holmsas skausmingai suvaitojo. 

— Kaip tik šito ir bijojau, — sudejavo jis.— Tikrai negaliu jū- 
sų pasveikinti. 

Aš pasijutau užgautas. 

— Ar dėl kokių nors priežasčių nepatinka jums mano išrink- 
toji? 

— Ką jūs! Nesu matęs žavesnės panelės, kuri, beje, dar ir 
labai sugeba padėti mūsų darbe. Turi tam būtinų gabumų ir nuo- 
jautą.- Atmenat, kaip ji iš visų tėvo popierių išskyrė Agros planą? . 
Bet meilė — tai jausmai, o jie nesiderina su blaiviu, šaltu protu, 
kurį iš visų dalykų vertinu labiausiai. Aš pats niekad nevesiu, 
nes tai trikdytų Mano Mąstymo logiką. 

— Tikiuosi, — atsakiau juokdamasis— kad mano mąstymo ]0- 
gika atlaikys šį sunkų išbandymą. Bet jūs, Holmsai, atrodote pa- 
vargęs. 

— Taip, aš visad išgyvenu tokią reakciją. Dabar visą savaitę 
jausiuosi kaip nuvarytas kuinas. 

— Keista, — pasakiau — kaip jūsų būseną, kurią, kalbėdamas 
apie kitą Žmogų, pavadinčiau tingumu, keičia nepaprastas ener- 
gijos ir gyvybingumo antplūdis. 

— Žinote, manyje glūdi baisaus dykūno ir nenuilstančio darbš- 
"tuolio pradai. Dažnai Man į galvą ateina šios Getės eilutės: 


Schade dass die Natur nur einen Mensch aus dir schui, 
Den zum vūrdigen Man war und zum Schelmen de Stotfi. * 


Beje, vėl prisiminiau Norvudą. Jie, kaip ir maniau, namuose tu- 
rėjo bendrininką — vyriausiąjį liokajų Lalą Rao; taigi garbė už 
tą sužvejotą žuvį priklauso tik vienam Džonsui. 

— Bet kokios neteisingos dalybos — tariau— Jūs nudirbote 
visą darbą, o ką už tai gavote? Aš pelniau žmoną, Džonsas — gar- 
bę, o kas liko jums? 

— O man liko kokainas, — atsakė Šerlokas Holmsas, tiesda- 
mas dėžutės link siaurą, baltą plaštaką. 


* Gaila, kad tik vieną iš tavęs gamta sukūrė, 
Nes medžiagos ir sukčiui, ir garbingam žmogui buvo (vok.). 

Šerlokui Holmsui ji visada buvo toji moteris. Retai tegirdė- 
davau ją kitaip vadinant. Bičiulio akyse ji buvo prakilnesnė už 
kitas savo lyties atstoves, kurios tegalėjo būti jos šešėlyje. Ne- 
pasakysi, kad jo jausmas Airinai Adler buvo meilė. Visi pojū- 
čiai, O ypač šis, svetimi šaltam, tiksliam ir nuosaikiam jo protui. 
Holmsas, mano supratimu, — pati tobuliausia mąstančioji ir ste- 
binčioji pasaulio Mašina, bet ne jam būti įsimylėjusiam. Apie šį 
švelnų jausmą jis kitaip nė nekalba, tik juokaudamas ir šaipy- 
damasis. Šis jausmas esąs nepaprastai vertingas stebėtojui, nes 
ypač puikiai atskleidžia stebimojo impulsus ir veiksmus. Tačiau 
patyręs Mąstytojas negali leisti, kad meilė įsibrautų į subtilų ir 
darniai funkcionuojantį vidinį jo pasaulį — juk tai sudrumstų 
ramybę ir sukeltų pavojų proto veiklumui. Į jautrų instrumen- 
tą pakliuvusi smiltelė ar stipriausio didinamojo stiklo įskilimas 
nedarytų tiek bėdos, kiek stiprus meilės jausmas tokiam žmogui 
kaip Holmsas. Ir vis dėlto jo gyvenime buvo viena moteris, ir 
toji Moteris — velionė Airina Adler, neaiškios ir abejotinos re- 
putacijos asmenybė. | 

Pastaruoju metu su Holmsu matydavausi retai. Mano vedy- 
bos išskyrė mus. Jaučiausi didžiai laimingas, tesirūpinau šeimy- 
niniais reikalais, kurių atsiranda žmogui, susisukusiam lizdą, ir 
dėl nieko nesukau sau galvos. O Holmsas, visa bohemiška savo 
siela niekindamas aukštuomenės papročius, tebegyveno mūsų bu- 
te Beikerio gatvėje tarp daugybės senų knygų ir ištisomis savai- 
tėmis išbūdavo čia paskendęs kokaino dūmuose, snūduriuodamas 
nuo šio narkotiko, arba dirbdavo su jo prigimčiai būdinga pa- 
šėlusia energija. Kaip ir seniau, jį labai domino kriminalistika, 
tad, sutelkęs ypatingus savo gabumus bei nepaprastą stebėtojo 
talentą, ieškojo tokių pėdsakų ir atskleidė tokias paslaptis, kurių 
oficialioji policija būdavo atsižadėjusi kaip beviltiškų. Kartais 
šį tą nugirsdavau apie Holmso veiklą: kad buvo iškviestas į Ode- 
ss4 dėl Trepovo nužudymo, kad jam pasisekė išaiškinti keistą 
brolių Etkinsonų iš Trinkomalio tragediją ir pagaliau kad pavy- 
ko labai delikačiai įvykdyti Olandijos karaliaus šeimos pavedi- 
mą. Tačiau, be tų žinių, kurias aš, kaip ir kiti skaitytojai, ras- 

davau apie jo veiklą laikraščiuose, nedaug ką težinojau apie bu- 
vusį savo bičiulį ir kolegą. 

Vieną vakarą — 1888 metų kovo dvidešimtąją — Beikerio 
gatve grįžau iš paciento (Mat dabar vėl verčiausi privačia prak- 
tika). Eidamas pro gerai pažįstamas duris, kurios atmintyje man 
amžinai bus susijusios su mano piršlybomis ir niūriais „„Raudo- 
"nųjų pėdsakų“ įvykiais, baisiai pauūdau vėl pamatyti Holmsą, 
sužinoti, kokiam darbui sutelkė nepaprastus savo sugebėjimus. 
Languose plieskė šviesa, ir pažvelgęs išvydau, kaip aukštas ir 
lieknas jo siluetas dukart sušmėžavo ant užuolaidų. Jis greitai 
ir energingai vaikščiojo po kambarį, nuleidęs galvą ir už nuga- 
ros susidėjęs rankas. Kadangi pažįstu Holmso nuotaikas bei įpro- 
čius, iš jo išvaizdos ir laikysenos iškart viską supratau. Jis vėl 
dirba. Pabudęs iš narkotikų sukeltų sapnų, jis karštai sprendžia 
kokią nors naują“problemą. Paskambinau ir buvau įleistas į kam- 
barį, kuris kadaise buvo ir mano, 

Holmsas mane priėmė santūriai; toks jis dažniausiai ir bū- 
davo. Tačiau, Man regis, apsidžiaugė, kad atėjau. Neištaręs be- 
veik nė žodžio, maloniai mostelėjo į krėslą, pastūmė man dė- 
žutę Cigarų ir parodė į kampą, kur buvo gėrimai ir sifonas. 
Paskui atsistojo priešais židinį ir apžvelgė mane savitu skvarbiu 
žvilgsniu. 

— Vedybos jums eina į sveikatą, — tarė.— Nuo to laiko, kai 
jus mačiau, Votsonai, priaugote septynis su puse svaro. 

— Septynis, — atsakiau. 

— Nejaugi? Manyčiau, šiek tiek daugiau. Ne kažin kiek, bet 
vis dėlto daugiau, Votsonai. Ir vėl, kaip Matau, verčiatės gy- 
dytojo praktika. Man nesakėte, kad žadate vėl įsitraukti į dar- 
bą. 

— Iš kur jūs žinote? | 

— Aš matau ir darau išvadas. Kaip kitaip galėčiau žinoti, 
kad neseniai buvote smarkiai peršlapęs ir kad jūsų tarnaitė la- 
bai nerūpestinga ir apsileidusi? 

— Brangusis Holmsai,— tariau aš, — to jau per daug. Jūs bū- 
tumėt buvęs sudegintas ant laužo, jei būtumėt gyvenęs prieš 
keletą šimtmečių. Teisybė, ketvirtadienį buvau kaime ir grįžau 
namo visas purvinas, bet dabar esu apsivilkęs kitais drabužiais, 
todėl negaliu įsivaizduoti, kaip tai nustatėte. O Merė Džeinė iš 
tikrųjų nepataisoma, ir mano žmona ją jau įspėjo, kad pasiieš- 
kotų kitos vietos. Tačiau vis tiek nesumoju, iš ko supratote. 

Holmsas tyliai nusijuokė ir pasitrynė nervingai rankas ilgais 
pirštais. 

— Vieni niekai, — pasakė jis.— Ant kairiojo jūsų bato iš vi- 
daus pusės, kaip tik ten, kur krinta šviesa, Matau šešis lygiag- 
rečius įdrėskimus. Aišku, odą subraižyti galėjo tik tas, kuris 
labai neatsargiai grandė apdžiūvusį purvą nuo pado kraštų. Iš 
to, kaip matote, dviguba išvada: jūs buvote išėjęs bjauriu oru, 
o jūsų tarnaitė yra tikrai netikusi ir nemoka valyti batų. O dėl 
gydytojo praktikos... tai, kai į mano kambarį įeina jodoformu 
pakvipęs džentelmenas su juoda sidabro nitrato žyme ant de- 
šiniojo smMiliaus ir iš vienos pusės išsipūtusiu cilindru, kur įsi- 
deda stetoskopą, turėčiau būti paskutinis kvailys, jei nepažin- 
čiau, kad tai — praktikuojantis medikas. 

Negalėjau susilaikyti iš juoko, kai jis aiškino, kaip lengvai 
padarė tokias išvadas. 

— Kai jūs dėstote savo samprotavimus, — tariau,— viskas at- 
rodo juokingai paprasta, ir pradedu manyti, kad pats lengvai 
sugebėčiau taip Mąstyti. Tačiau sulig kiekviena nauja jūsų iš- 
vada vėl nieko nesusigaudau, kol nepaaiškinate. Vis dėlto nema- 
nau, kad mano akys būtų blogesnės už jūsų. 

— Taip, — atsakė jis, degdamasis cigaretę ir atsilošdamas krės- 
le.— Tik jūs žiūrite, o ne stebite. Tai didelis skirtumas. Pavyz- 
džiui, ar daug kartų esate matęs laiptus iš prieškambario į šį 
kambarį? 

— Daug. 

— Kiek kartų“ 

— Na, kelis šimtus. 

— Tai kiek jų yra? 

— Kiek? Nežinau. 

— Aha! Jūs nestebėjote. O matyti matėte. Čia ir yra skirtu- 
mas. Šit aš žinau, kad laiptų — septyniolika, nes ir žiūrėjau, ir 
stebėjau. Beje, kadangi domitės tokiais dalykais ir net esate pa- 
daręs Man garbę, aprašydamas keletą menkų mano veiklos at- 
vejų, jums gali būti įdomu ir tai. — Paėmęs nuo stalo storą raus- 
vą laiškinio popieriaus lapą, pametėjo man.— Gavau su pasku- 
tiniu paštu, — pridūrė. — Perskaitykite garsiai. 

Laiškas buvo be datos, be jokio parašo ir adreso. 


Šiandien vakare be penkiolikos aštuonios pas jus užeis džen- 
telmenas, kuris nori su jumis pasitarti labai svarbiu reikalu. Jū- 
sų paslauga, kurią neseniai padarėte vienai karališkai šeimai 

Europoje, rodo, kad jums drąsiai galima patikėti nepaprastos 
svarbos bylą. Tokį jūsų įvertinimą esame iš visų pusių girdėję. 
Taigi būkite namie tą valandą ir neįsižeiskite, jei jūsų intere- 
santas bus su kauke. 


— Labai paslaptinga, — tariau aš.— Kaip manote, kas tai ga- 
lėtų būti? | 

— Kol kas dar neturiu jokių duomenų. O kas kuria teoriją. 
neturėdamas duomenų, daro didžią klaidą. Tada nejučiomis pra- 
dedi iškraipyti faktus, kad atitiktų susikurtas teorijas, ir visai jais 
nepagrindi tų teorijų. Bet grįžkim prie laiško. Ką iš jo galite 
nustatyti? 

— Jį rašęs žmogus, galima spėti, yra turtingas — pasakiau 
stengdamasis samprotauti taip, kaip mano draugas.— Tokio po- 
pieriaus pakelis kainuoja ne mažiau kaip pusę kronos. Jis nepa- 
prastai stiprus ir standus. 

— Nepaprastas. Kaip tik tas žodis,— tarė Holmsas.— Šis po- 
pierius neangliškas. Pažiūrėkite prieš šviesą. 

Taip ir padaręs, pamačiau vandenženklius: didžiąją E su ma- 
žąja g, P ir didžiąją G su Mažąja t. 

— Ką apie tai manote? — paklausė Holmsas. 

— Tai, be abejo, yra fabrikanto pavardė arba greičiausiai 
monograma. 

— Visai ne. Gt — tai sutrumpintas žodis ,„(Gesellschaft“, vo-“ 
kiškai — bendrovė. Tai įprasta santrumpa, kaip ir anglų „Co“. 
P, aišku, reiškia ,„Papier“ — popierius. Lieka iššifruoti Eg. Žvilg- 
telkim į geografinį Europos vadovą.— Jis išsiėmė iš lentynos sto-- 
rą rudą tomą.— Egow, Eglonitz... Štai — Egerija. Ji yra vokiškai 
kalbančių žmonių krašte — Bohemijoje, netoli Karlsbado. Žino- 
ma kaip Valenšteino žuvimo vieta, garsi daugybe stiklo fabrikų 
ir popieriaus gamyklų. Cha cha, broleli, kokią išvadą dabar ga- 
lite padaryti — Holmso akys sublizgėjo, ir jis triumftuodamas 
išpūtė didelį mėlyną cigaretės dūmų debesį. 

— Popierius pagamintas Bohemijoje, — tariau aš. 

— Taip. Ir žmogus, parašęs laišką, yra vokietis. Ar matote, 
koks keistas šis sakinys: „Tokį jūsų įvertinimą esame iš visų. 
pusių girdėję“? Prancūzas ar rusas nebūtų taip parašęs. Tik vo- 
kietis gali taip nemandagiai elgtis su žodžiais. Taigi dabar be- 
lieka sužinoti, ko reikia tam vokiečiui, kuris rašo ant bohemiško. 
popieriaus ir nenorėdamas rodyti veido ateis su kauke. O šit, 


245. 


jei neklystu, jis pats atvažiuoja išsklaidyti mūsų abejonių. 

Sulig tais žodžiais sukaukšėjo arklių kanopos, sudžerškė ra- 
tai, užkliudę šaligatvio kraštą, ir tuoj pat kažkas smarkiai pa- 
traukė skambutį. 

Holmsas sušvilpė. 

— Spėjant iš garso, pora arklių — pasakė jis— Taip— pri- 
dūrė žvelgdamas pro langą.— Puiki karietukė ir pora ristūnų. Po 
šimtą penkiasdešimt ginėjų kiekvienas. Ši byla, Votsonai, bus 

— Gal man geriau išeiti, Holmsai? 

— Jokiu būdu, daktare. Pasilikite. Kas iš Manęs, jei šalia nė- 
za Mano biografo? Susitikimas žada būti įdomus. Būtų gaila, jei 
negirdėtumėt. 

— Bet jūsų klientas... 

— Nieko tokio. Man gali prireikti jūsų pagalbos, o jam taip 
pat. Antai jis ateina. Sėskite, daktare, į šį krėslą ir atidžiai ste- 
bėkite. 

Lėti ir sunkūs žingsniai, kuriuos girdėjome ant laiptų ir ko- 
ridoriuje, staiga prie pat durų nutilo. Paskui garsiai nuaidėjo 
valdingas bilsmas. 

— Prašom! — tarė Holmsas. B 

Įėjo vyriškis kokių šešių pėdų ir šešių colių aukščio, iš sudė- 
jimo tikras Heraklis. Jis buvo puošniai apsirengęs, bet Anglijo- 
je toks puošnumas būtų palaikytas neskoningumu. Dvieilio jo 
švarko rankovės ir atlapai buvo apsiūti plačiomis karakulio juos- 
tomis, tamsiai mėlyna mantija su skaisčiai raudonu šilkiniu pa- 
mušalu pakaklėje susegta didele žėrinčio berilo sage. Dėl ilgų 
pusblauzdžių batų, viršuje apvedžiotų gauruotu rudu kailių, bar- 
bariškas jo prašmatnumas dar labiau krito į akis. Rankoje jis 
laikė skrybėlę dideliais kraštais, o akis dengė plati juoda kau- 
kė, kurią buvo ką tik užsidėjęs, nes įėjo dar pakelta ranka. Apa- 
tinė veido dalis rodė jį esant tvirtos valios: stora atvipusi lūpa 
ir ilgas, tiesus smakras bylojo apie ryžtą, netgi užsispyrimą. 

— Jūs gavote mano laiškelį? — paklausė jis žemu, šiurkščiu 
balsu su labai ryškiu vokišku akcentu.— Aš rašiau jums, kad 
ateisiu. 

Jis žvalgėsi tai į mane, tai į Holmsą, matyt, nežinodamas, į 
katrą kreiptis. 

— Prašom sėstis,— tarė Holmsas— Tai geras mano bičiulis 
ir kolega daktaras Votsonas, kuris yra man padėjęs tiriant ne 
vieną bylą. Su kuo turiu garbės kalbėtis? 

— Laikykite mane grafu fon Kramu, Bohemijos didiku. Ma- 
nau, kad šis džentelmenas, jūsų bičiulis, yra garbingas bei dis- 
kretiškas žmogus ir jam galima patikėti svarbią paslaptį. Jeigu 
ne, labai norėčiau kalbėtis su jumis vienu. 

Aš pakilau eiti, bet Holmsas nutvėrė mane už rankos ir stum- 
telėjo atgal į krėslą. 

— Arba kalbėkite su abiem, arba nė su vienu, — tarė jis.— 
Tam džentelmenui galite sakyti viską, ką ir man. 

Grafas gūžtelėjo plačiais pečiais. 

— Na, ką gi, pirmiausia noriu, kad prižadėtumėt šią paslaptį 
laikyti dvejus metus; vėliau tai neturės jokios reikšmės. O dabar 
neperdėdamas sakau: šis reikalas yra toks svarbus, kad gali tu- 
rėti įtakos Europos istorijai. 

— Prižadu,— pasakė Holmsas. 

— Aš taip pat. 

— Atleiskite, kad aš su kauke, — tęsė keistasis Mūsų svečias. — 
Aukštas asmuo, kurio reikalais pas jus. atvykau, nori, kad jo įga- 
liotinis būtų nežinomas, ir turiu prisipažinti, jog titulas, kuriuo 
prisistačiau, nevisiškai mano. 

— Aš žinojau,— šaltai tarė Holmsas. 

— Padėtis labai kebli, nes gali kilti didžiulis skandalas ir 
smarkiai sukompromituoti vieną karališkąją Europos šeimą, to- 
dėl bet kokiomis priemonėmis reikia užkirsti tam kelią. Mat, at- 
virai kalbant, visa tai susiję su didžiąja Ormšteinų dinastija, Bo- 
hemijos karalių palikuonimis. 

— Ir tą žinojau, — sumurmėjo Fiolmsas, patogiau įsitaisyda- 
mas fotelyje ir užsimerkdamas. 

Aiškiai nustebęs, Mūsų svečias pasižiūrėjo į suglebusį, tin- 
giai drybsantį žmogų, kuris jam, be abejo, buvo apibūdintas kaip 
sumManiausias ir energingiausias Europos seklys. Holmsas pama- 
žu pramerkė akis ir nekantriai pažvelgė į milžinišką savo klien- 
tą. 

— Jeigu jūsų šviesybė teiksis papasakoti, kas nutiko, — tarė 
jis — Man bus lengviau patarti. 

Vyriškis pašoko nuo kėdės ir susijaudinęs ėmė vaikščioti iš 
vieno kambario galo į kitą. Paskui ryžtingai nusiplėšė nuo veido 
kaukę ir tėškė ją ant grindų. i 

— Jūs teisus — sušuko jis— Aš esu karalius. Kodėl turėčiau 
tai slėpti 

— Iš tikrųjų kodėl? — sumurmėjo Holmsas.— Juk jūsų švie- 
sybė dar nebuvote ištaręs nė žodžio, o aš jau žinojau, kad kalbu 
su Vilhelmu Gotsreichu Sigizmundu fon Ormšteinu, didžiuoju 
Kase] Felšteino kunigaikščiu ir Bohemijos sosto įpėdiniu. 

— Supraskite— vėl atsisėdęs tarė keistasis mūsų svečias, 
braukdamasis ranka per aukštą baltą kaktą, — supraskite, kad aš 
nepratęs tvarkyti tokių reikalų pats. Tačiau tai toks delikatus 
dalykas, kad negalėjau patikėti jokiam agentui, nes nenorėjau 
pasidaryti nuo jo priklausomas. Slapta atvažiavau iš Prahos pa- 
sitarti su jumis. 

— Tad teikitės pradėti — tarė Holmsas ir vėl užsimerkė. 

— Trumpai tariant, faktai tokie. Prieš penkerius metus ilgo- 
kai gyvenau Varšuvoje ir susipažinau su garsia avantiūriste Ai- 
Tina Adler. Ta pavardė jums, be abejo, žinoma. 

— Malonėkite, daktare, pažiūrėti į Mano kartoteką, — sumur- 
mėjo Holmsas neatsimerkdamas. 

Jau daugelį Metų jis sistemingai registravo visokias žinutes 
apie žmones ir įvykius, taigi buvo sunku surasti tokį daiktą ar 
asmenį, kurio negalėtų iš karto apibūdinti. Šį sykį reikiamą bio- 
gralfiją radau tarp kitų dviejų — viena buvo žydų rabino, o kita 
kažkokio štabo viršininko, parašiusio monografiją apie gėlųjų 
vandenų žuvis. 

— Parodykit mMan,— tarė Holmsas.— Hm! Gimusi Niu Džer- 
syje 1858 metais. Kontraltas, hm! „La Scala“, hm! Imperatoriško- 
sios operos primadona Varšuvoje — taip! Pasitraukė iš teatro, 
hm. Gyveno Londone — taip! Kaip suprantu, jūsų šviesybė įkliu- 
vote į tos jaunos moters pinkles, parašėte jai keletą laiškų, ga- 
linčių jus sukompromituoti, ir dabar norite juos atgauti. 

— Tikra tiesa. Tačiau kaip... 

— Ar buvote slapta susituokę? 

— Ne. 

— Nėra jokių dokumentų ar liudijimų? 

— Ne, 

— Tuomet aš ne visai suprantu jūsų šviesybę. Jei ši mote- 
ris ketins pasinaudoti laiškais šantažui ar šiaip kokiems kitiems 
tikslams, kaip ji įrodys jų autentiškumą? 

— Mano braižas. 

— Niekai! Suklastota: 

— Mano laiškų popierius. 

— Pavogtas. 

— Mano antspaudas. 

— Padirbtas, 

— Mano nuotrauka. 

— Nupirkta. 

— Bet nusifotograiavę Mudu abu. 

— O-0-0! Labai blogai! Jūsų šviesybė iš tikrųjų be galo ne- 
apdairiai pasielgėte. 

— Buvau išprotėjęs, pakvaišęs. 

— Tai jūs rimtai susikompromitavęs. 

— Tada tebuvau sosto įpėdinis ir labai jaunas. Man ir dabar 
tik trisdešimt metų. 

— Nuotrauką būtinai reikia atgauti. 

— Mėginome, bet nepasisekė. 

— Jūsų didenybė turit negailėti pinigų. Nuotrauką reikia nu- 
pirkti. 

— Ji nieku gyvu neparduoda. 

— Tada reikia pavogti. 

— Penkis kartus mėginome. Du kartus buvau pasamdęs žmo- 
nes, kurie įsilaužę išharšė visą jos namą. Kartą, kai ji keliavo, 
buvom pagrobę jos bagažą. Du kartus įviliojome ją į spąstus. 
Tačiau nieko nelaimėjome. 

— Neužėjote jokių pėdsakų? 

— Jokių. 

Holmsas nusijuokė. 

— Nieko sau galvosūkis, — tarė jis. 

— Tačiau man jis labai svarbus! — papriekaištavo karalius. 

— Iš tikro. O ką ji žada su ta nuotrauka daryti? 

— Mane pražudyti. 

.— Kaipė 

— Aš ketinu vesti. 

— Esu girdėjęs. 

— Klotildą Lotman fon Saksę Mėningen, antrąją Skandina- 
vijos karaliaus dukterį. Jums turėtų būti žinoma, kokie griežti 
jos šeimos principai. Pati Klotilda — tiesiog įsikūnijusi skaisty- 
bė. Ir jei dėl mano praeities iškiltų bent mažiausia abejonė, vis- 
kas žlugtų. 

— O Airina Adler? 

-— Grasina, kad nusiųs jiems nuotrauką. Taip ir padarys. Aš 
žinau, ji tai padarys! Jūs jos nepažįstate, jos širdis nepalenkia- 
ma. Iš veido ji gražiausia moteris, bet ryžtinga kaip atkakliau- 
sias vyras. Norėdama man sukliudyti vesti kitą, ji su ničniekuo- 
nesiskaitys. 

— Ar tikrai žinote, kad ji dar neišsiuntė nuotraukos? 

— Tikrai. 

— Iš kur sužinojot? 

— Ji žadėjo išsiųsti nuotrauką tą dieną, kai įvyks oficialios. 
mūsų sužieduotuvės. O tai bus šį pirmadienį. 

— O, mes dar turime tris dienas, — žiovaudamas pasakė Holm- 
sas.— Labai gerai, nes šiuo metu man reikia sutvarkyti keletą 
kitų svarbių reikalų. Jūsų šviesybė, aišku, dabar pasiliksite Lon- 
done? 

— Žinoma. Mane rasite „Lengemo“ viešbutyje kaip grafą fon 
Kramą. 

— Aš jums atsiųsiu raštelį, kuriuo pranešiu, kaip mums klo- 
jasi. 

— Malonėkite. Man baisiai rūpi. 

— Beje, kaip su pinigais? 

— Leiskite kiek tinkamas, Duodu jums laisvę. 

— Visišką? 

— Žinot, nepagailėčiau vienos savo provincijos, kad tik gau- 
čiau tą nuotrauką. 

— O smulkioms išlaidoms? 

Iš po mantijos karalius išsiėmė sunkų zomšinį maišelį ir pa- 
dėjo ant stalo. 

— Čia yra trys šimtai svarų sterlingų auksinėmis monetomis 
ir septyni šimtai banknotais. 

Ant lapelio iš savo užrašų knygutės Holmsas parašė kvitą ir 
padavė karaliui. 

— Panelės adresas? — paklausė jis. 

— Brajoni Lodžas, Serpentaino aveniu, Sent Džons Vudas. 

Holmsas užsirašė. 

— Dar vienas klausimas,— tarė jis— Ar nuotrauka atviruko 
formato? 

— Taip. 

— Na, tai labos nakties, jūsų šviesybe. Tikiuosi, kad grei- 
tai galėsiu jums pasakyti gerą naujieną. Labanakt, Votsonai,— 

pridūrė jis, kai karaliaus karietos ratai nudardėjo gatve— Jei 
malonėtumėt ateiti ryt po pietų trečią valandą, norėčiau su ju- 
mis pasikalbėti apie šį reikaliuką. 

' 


Ii 


Lygiai trečią valandą aš jau laukiau Beikerio gatvėje, bet 
Holmso dar nebuvo. Šeimininkė mari pasakė, kad jis išėjo iš na- 
mų rytą tuoj po aštuonių. Atsisėdau prie židinio, nusprendęs 
laukti, kad ir kaip vėlai jis grįžtų. Tiesa, šio įvykio negaubė niū- 
rus paslaptingumas kaip anų dienų nusikaltimų, kuriuos anks- 
čiau buvau aprašės, bet man vis tiek buvo įdomu, nes dėl savo 
pobūdžio ir aukštos kliento padėties šis atvejis atrodė savotiš- 
kas. Taigi man rūpėjo ir pats reikalas, kuriuo mano draugas da- 
bar buvo užsiėmęs, bet svarbiausia — buvo neapsakomai malo- 
nu stebėti, kaip jis iš sykio teisingai suvokia situaciją, kokie tiks- 
lūs ir įžvalgūs jo samprotavimai, kaip vikriai ir sumaniai jis 
narplioja painiausias paslaptis. Buvau taip pripratęs prie Holmso 
pergalių, jog man nė į galvą neateidavo, kad jam galėtų nepa- 
sisekti. 

Buvo jau beveik keturios, kai durys atsidarė ir į kambarį įėjo 
išraudęs girtas arklininkas su žandenom, pasišiaušęs, suglamžy- 
tais drabužiais. Nors ir gerai žinojau, kaip nuostabiai Mano bi- 
čiulis sugeba keisti savo išvaizdą, bet dabar tik trečią kartą 
žvilgtelėjęs pažinau jį. Linktelėjęs man, jis nuėjo į miegamąjį 
ir po penkių minučių pasirodė toks kaip visada — tvarkingas, 
dailiu tvido kostiumu. Susikišęs į kišenes rankas, jis ištiesė ko- 
jas priešais židinį ir ėmė skaniai juoktis. 

— Dievaži! — sušuko jis, bet vėl užsikvatojo ir leipdamas 
juokais, kol visai neteko jėgų, atsilošė visu ūgiu fotelyje. 

— Kas atsitiko? 

— Baisiai juokinga. Galvą dedu — niekaip neatspėsit, ką 
veikiau šį rytą ir ką galų gale padariau. 

— Nė neįsivaizduoju. Gal stebėjote, kokie panelės Airinos 
Adler įpročiai, o gal sekėte jos namą. 

— Iš tiesų taip, bet rezultatai buvo gana neįprasti. Tačiau 
papasakosiu viską iš eilės. Šį rytą išėjau iš namų kiek po aš- 
tuonių, apsirengęs kaip darbo netekęs arklininkas. Su arkliais 
dirbantys žmonės vienas kitą nepaprastai užjaučia, kaip brolis 

brolį. Tik pasidaryk arklininku ar vežėju, ir iš jų sužinosi viską, 
ko reikia. Aš greitai suradau Brajoni Lodžą. Tai graži nedidukė 
dviejų aukštų vila su sodu, stovinti prie pat gatvės. Durų už- 
raktas masyvus. Dešinėje — didelė, gražiais baldais apstatyta 
svetainė, aukšti, beveik siekiantys grindis jos langai su tais ne- 
tikusiais angliškais užkabais, kuriuos kiekvienas vaikas gali at- 
kabinti. Už namo nieko ypatingo nėra, išskyrus prieškambario 
langą, kurį galima. pasiekti nuo ratinės stogo. Apėjau aplinkui; 
atidžiai apžiūrėjau iš visų. pusių, bet nieko įdomaus neradau. 
Paskui neskubėdamas nužingsniavau gatve ir, kaip tikėjausi, 
skersgatvyje, prie sodo tvoros, pamačiau arklidę. Padėjau ark- 
lininkams sušukuoti arklius ir už tai gavau du pensus, stiklinę 
degtinės, du pakelius prasto tabako ir kiek tik man reikėjo ži- 
nių apie Airiną Adler ir dar apie dešimtį manęs nedominusių 
kaimynų, kurių biografijas vis dėlto turėjau išklausyti. 

— Ir ką sužinojot apie Airiną Adler? — pasiteiravau. 

— O, dėl jos visi apylinkės vyrai eina iš galvos. Ji yra gra- 
žiausia pasaulyje iš visų nešiojančių moteriškas skrybėlaites. 
Taip tvirtina Serpentaino arklidės vyrai, visi aliai vieno. Ji gy- 
vena ramiai, dainuoja koncertuose, kasdien penktą valandą iš- 
važiuoja ir lygiai septintą grįžta pietų. Kitu Metu ji iš namų iš- 
vyksta tik tomis dienomis, kai dainuoja. Iš vyrų tik vienas lan- 
kosi pas ją, užtat dažnai. Jis tamsiaplaukis, gražus, puikiai ap- 
sivilkęs, ateina kasdien, o kartais net du sykius per dieną. Tai 
kažkoks ponas Godfris Nortonas iš juristų kvartalo. Matot, kiek 
galima laimėti, įgijus arklininkų pasitikėjimą! Tie Serpentaino 
vežėjai yra daug kartų vežę jį namo ir viską apie 'jį žino. Kai 
prisiklausiau jų kalbų, vėl ėmiau vaikščioti iš vieno galo į kitą 
palei Brajoni Lodžą, svarstydamas, ką daryti. 

Mums tas Godfris Nortonas, matyt, yra svarbus asmuo. Jis 
teisininkas. Tai skamba grėsmingai. Kokie jų santykiai ir ko jis 
taip dažnai pas Airiną lankosi? Kas ji — jo klientė, draugė ar 
meilužė? Jei klientė, tai nuotrauką tikriausiai yra atidavusi sau- 
goti jam. O jei meilužė, tai kažin. Nuo to, kaip atsakysiu į šį 
klausimą, turėjo priklausyti, ar toliau sukinėsiuosi apie Brajoni 
Lodžą, ar susidomėsiu to džentelmeno butu Temple. Šis dalykas 
labai keblus, todėl man prireikė papildomų stebėjimų. Jums, ko 
gero, įkyrėjo šios smulkmenos, bet noriu išsakyti tuos menkus 
savo sunkumus, kad galėtumėt suvokti situaciją. 

— Aš atidžiai jūsų klausausi, — atsakiau. 

— Man besukant galvą, prie Brajoni Lodžo privažiavo dvi- 
Tratis ekipažas ir iš jo iššoko džentelmenas. Nepapraštai gražus, 
tamsaus gymio, pakumpusia nosimi, su ūsais — tikriausiai tas 
pats, apie kurį buvau girdėjęs. Jis turbūt labai skubėjo, nes, šūk- 
telėjęs vežėjui palaukti, nė nestabteldamas pranėrė pro tarnai- 
tę, atidariusią duris, tarsi įeidamas į savo namus. 

Jis ten išbuvo apie pusvalandį, ir pro svetainės langus aš 
mačiau jį vaikščiojant iš vieno galo į kitą, karštai kalbant, mos- 
tagūojant rankomis. Jos aš visai nemačiau. Netrukus jis išėjo 
dar labiau susijaudinęs negu anksčiau. Lipdamas į ekipažą, iš- 
sitraukė iš kišenės auksinį laikrodį ir susirūpinęs žvilgtelėjo. 

— Varyk! — suriko jis vežėjui — pirmiausia pas Grosą ir 
Henkį į Ridženo gatvę, o paskui į Šv. Monikos bažnyčią Edžver 
Roude. Pusė ginėjos, jei suvažinėsi per dvidešimt minučių! 

Jie nurūko; aš dvejojau, sekti iš paskos ar ne, bet tuo metu 
skersgatviu prie namo privažiavo Maža gražutė karietaitė. Ve- 
žiko švarkas ne visas buvo užsagstytas, kaklaraištis parištas krei- 
vai — po pat ausim, pakinktų dirželiai stirksojo nesukišti į sag- 
tis. Vos tik karietaitė sustojo, pro duris iš namo išlėkė Airina 
Adler ir įšoko į ją. Spėjau tik žvilgtelėti, bet pamačiau, kokia 
ji graži. Dėl tokio veido kiekvienas vyras galėtų ir numirti. 


— Į Šv. Monikos bažnyčią, Džoni! — sušuko ji. — Pusė ginė- 
jos, jei nuvažiuosi per dvidešimt minučių! 
Na, negi tokią progą praleisi, Votsonai. Tik pamaniau — ar 


man įsikibti į jos karietaitę, ar bėgti ieškoti kokio kebo, o tuo 
metu gatvėje kaip tik ir pasirodė kebas. Vežikas porą kartų 
nužvelgė tokį apšiurusį keleivį, bet aš, nelaukdamas, kol jis at- 
sisakys, įšokau. | 

— Į Šv. Monikos bažnyčią — pasakiau— Pusė ginėjos, jei 
ten nukaksite per dvidešimt minučių. 

Buvo be dvidešimt penkių dvylika, tad nesunkiai galėjau sup- 
xrasti, dėl ko taip skubama, 

Mano kebas skriejo kaip padūkęs. Neprisimenu, ar -esu kada 
greičiau važiavęs, bet vis dėlto anie du buvo pirmesni. Kai at- 
vykau, ekipažas ir karietaitė su apsiputojusiais arkliais jau sto- 
vėjo priešais duris. Sumokėjęs vežėjui, nuskubėjau į bažnyčią. 
Ten nieko daugiau nebuvo, tik tie du, kuriuos atsekiau, ir dva- 
sininkas su kamža, kažką jiems įrodinėjąs. Visi trys stovėjo prie 
altoriaus. Kaip koks netyčia užklydęs žioplys ėmiau slampinėti 
po šoninę navą. Ir kaip nustebau, kai staiga visi trys nuo alto- 

riauš. atsigręžė, o Godiris Nortonas pasileido prie manęs teki- 
nas. 

— Ačiū Dievui! — sušuko jis.— Jūs tiksite. Eime! Eimel! 

— Ką tai reiškia? — paklausiau. 

— Einam, žmogau, einam, tik trims minutėms! Kitaip nega- 
lios! 

Jis nutempė mane prie altoriaus, ir aš, dar gerai nesusigau- 
dydamas, jau murmėjau atsakymus, kurie buvo šnibždami man 
į ausį, daviau priesaikas dėl to, ko visai nežinojau, ir apskritai 
padėjau susituokti. Airinai Adler, nuotakai, ir Godfriui Norto- 
nui, jaunikiui. Viskas įvyko akies mirksniu, ir štai džentelme- 
nas man: dėkoja iš vienos pusės, ledi — iš kitos, o priešais visas 
švytėdamas šypsosi dvasininkas. Tokioj kvailoj padėty kaip gy- 
vas dar nebuvau atsidūręs, ir apie tai pamanius, mane suėmė 
juokas. 

Matyt, jie nebuvo atlikę kokių nors formalumų, ir dvasinin- 
kas griežtai atsisakė juos tuokti be liudytojų. Laimė, kad pasi- 
rodžiau aš — jaunikiui nereikėjo bėgti į gatvę ieškoti pajaunio. 
Nuotaka davė man ginėją, ir aš visą laiką nešiosiu ją pritvirtin- 
tą prie laikrodžio grandinėlės tam atsitikimui prisiminti. 

— Tokia įvykių kryptis labai nelaukta,— tariau aš.— O kas 
buvo toliau? 

— Na, supratau, kad mano planai gali žlugti. Atrodė, jog pora 
tuojau nuvažiuos, todėl Man žūtbūt reikėjo nieko nelaukiant 
energingai veikti. Tačiau prie bažnyčios durų jaunavedžiai iš- 
siskyrė: jis nuvažiavo atgal į Templą, o ji — namo. 

— Važiuosiu į parką, kaip visada, penktą valandą. — išsiskir- 
dama pasakė ji. 

Daugiau nieko nenugirdau. Jie nuvažiavo į priešingas puses, 
O aš parėjau savo reikalais. 

— Kokie tie reikalai? 

— Pavalgyti šaltos jautienos ir išgerti stiklinę alaus, — atsa- 
kė jis, timpteldamas skambutį — Juk buvau taip užsiėmęs, kad 
neturėjau laiko nė pamanyti apie valgį, o vakare, ko gero, tu- 
rėsiu dar daugiau darbo. Beje, daktare, norėčiau, kad man pa- 
dėtumėt. | 

— Su malonumu. 

— Ar nebijote sulaužyti įstatymo? 

— Nė kiek. 

— O būti areštuotas? 

— Dėl vertos priežasties — ne. 

— O, priežastis puiki! 

— Tai aš — jūsų paslaugoms. 

— Žinojau, kad jumis galima pasikliauti. 

— Ką man reikės daryti? 

— Kai Terner atneš valgyti, aš jums paaiškinsiu. Taigi, — pra- 
«dėjo jis, godžiai dorodamas paprastą maistą, patiektą mūsų šei- 
mininkės,— reikia viską aptarti valgant, nes nedaug teturiu lai- 
ko. Dabar beveik penkios. Po dviejų valandų mums reikia būti 
vietoje. Panelė, tiksliau sakant, Airina, septintą valandą grįžta 
iš pasivažinėjimo. Mes turim ją pasitikti Brajoni Lodže. 

— O kas toliau? 

— Tuo leiskite man pasirūpinti. Visa, kas turi įvykti, jau pa- 
rengiau. Tik vieno dalyko prašau — nesikiškite, kad ir kažin kas 
atsitiktų. Suprantate? 

— Aš turiu būti neutralus? 

— Ničnieko nedarykit. Man gali atsitikti nedidelis nemalo- 
numas. Nesikiškit. Viskas baigsis tuo, kad būsiu įneštas į namą. 
Po kokių keturių ar penkių minučių atsivers svetainės langas. 
„Pasistenkit atsistoti kuo arčiau jo. 

— (Gerai. 

— Stebėkite, ką darysiu, nes Mane matysite. 

— Gerai. 

— Kai pakelsiu ranką štai taip, jūs įmesite į kambarį tai, 
ką jums duosiu, ir tuo pačiu metu suriksite: „Gaisras“. Supran- 
tate? į 

— Taip. 

— Ji visai nepavojinga,— tarė Holmsas, imdamas iš kišenės 
tūtelę, panašią į Cigarą. — Tai dūminė raketa su kapsulėmis iš 
abiejų galų, kad pati užsidegtų. Toks ir bus jūsų darbas. Kai 
suriksite: „Gaisras“, daugybė žmonių irgi ims šaukti. Tada nu- 
eikite sau gatve — aš jus pasivysiu po kokių dešimties minučių. 
Manau, kad suprantamai paaiškinau? 

— Man reikia niekur nesikišti, prieiti prie lango, stebėti jus, 
pamačius signalą, įmesti šį daikčiuką, paskui sušukti, kad kilo 
gaisras, ir laukti jūsų gatvėje ant kampo. 

— Taip, taip. 

— Galite manimi pasikliauti. 

— Puiku. Dabar jau turbūt pats metas pasirengti naujam vaid- 
meniui. 


255. 


= 


Jis nuėjo į miegamąjį, ir netrukus iš ten pasirodė mielas, pap-- 
rastas disenterių kunigas. Juoda plačiakraštė skrybėlė, dukslios. 
kelnės, baltas kaklaraištis, maloni šypsena, atvira geraširdiško. 
smalsumo išraiška,— taip pasikeisti galėtų nebent misteris Džo- 
nas Heris. Beje, ne vien dėl drabužių Holmsas atrodė neatpa- 
žįstamas. Su kiekvienu nauju vaidmeniu keisdavosi jo išraiška, 
manieros, jis tapdavo tiesiog kitu žmogum. Jam pasirinkus sek- 
lio dalią, scena neteko puikaus aktoriaus, o mokslas — įžvalgaus 
mąstytojo. 

Mudu išėjome iš Beikerio gatvės penkiolika po šešių ir Ser- 
pentaino aveniu buvome dešimčia minučių anksčiau,. negu reikė- 
jo. Temo, ir žibintininkai jau degė žiburius. Laukdami, kol grįš 
Brajoni Lodžo gyventoja, vaikščiojome skersgatviu iš vieno galo 
į kitą. Namas buvo kaip tik toks, kokį įsivaizdavau iš trumpo 
Šerloko Holmso pasakojimo, bet vieta pasirodė ne tokia tuščia, 
kaip tikėjausi. Atvirkščiai — ši mažytė ramaus rajono gatvelė 
buvo nepaprastai gyva. Ant vieno kampo rūkė ir juokėsi būrelis 
nuskurusių vyrų, netoliese buvo įsikūręs žirklių galąstojas su 
savo ratu, du gvardiečiai ilirtavo su aukle ir keli gražiai apsi- 
rengę jauni vyrai su cigarais dantyse vaikštinėjo iš vieno galo 
į kitą. 

— Matot,— tarė Holmsas, mudviem žingsniuojant pirmyn at- 
gal palei Adler namą,— tos vedybos mums labai parankios. Nuo- 
trauka dabar tapo dviašmeniu ginklu. Galimas daiktas, Airina 
Adler taip pat nenori, kad ponas Godfris Nortonas pamatytų tą 
nuotrauką, kaip mūsų klientas nenori, kad ši pakliūtų į rankas 
jo princesei. Telieka vienas klausimas — kur tos nuotraukos ieš- 
koti. 

— Iš tikrųjų kur? 

— Nemanyčiau, kad Airina Adler ją nešiotųsi, Juk nuotrau- 
ka atviruko formato, tad per didelė laikyti drabužiuose. Ji žino, 
kad gali būti karaliaus įviliota į spąstus ir apieškota. Du kartus 
taip jau atsitiko. Vadinasi, galima tikėtis, kad nuotraukos ne- 
sinešioja. 

— Tai kur ją laiko? 

— Pas savo bankininką arba advokatą. Taip gali būti, bet aš 
manau ką kita. Moterys iš prigimimo yra slapukautojos ir mėgs- 
ta turėti paslapčių. Kam gi jai duoti nuotrauką kitam? Kad pati 
sugebės ją išsaugoti, tikrai žino, o kas gali garantuoti, kad oti- 
Cialus asmuo, kuriam patikės nuotrauką, pajėgs atsišpirti politi- 

nei ar.kitokiai įtakai? Be to, nepamirškit, kad Airina Adler ke- 
tino pasinaudoti nuotrauka šiomis dienomis. Taigi turi ją laiky- 
ti kur nors po ranka. Nuotrauka turi būti namie..: 

— Betgi į jos namus buvo du kartus įsilaužta. 

— Niekai! Jie nemokėjo ieškoti. 

— O kaip jūs ieškosite? 

— Aš neieškosiu. 

— Tai kaip bus? 

— Ji man pati parodys. 

— Bet ji nesutiks. 

— Ji bus priversta. O, jau girdžiu bildant ratus. Tai jos ka- 
rieta. Na, dabar tiksliai vykdysite visus mano nurodymus. 

Sulig tais žodžiais ties posūkiu blykstelėjo šoniniai karietos 
žibintai, ir prie Brajoni Lodžo durų privažiavo maža ištaiginga 
karietaitė. Kai tik ji sustojo, vienas driskius iš tų, kurie -stovi- 
niavo ant kampo, metėsi atidaryti durelių, tikėdamasis užsidirbti 
kokį varioką, bet jį nustūmė kitas, atlėkęs dėl to paties. Jie ėmė 
piktai plūstis, o abu gvardiečiai, palaikydami vieno pusę, ir žirk- 
lių galąstojas, gindamas antrąjį taip pat karštai, dar labiau juos 
sukiršino. Vienas driskius tvojo antram, ir bematant iš karietos 
išlipusi dama atsidūrė pačiam vidury įsikarščiavusių susipešusių 
vyrų, kurie kaip pašėlę daužė vieni kitus kumščiais ir lazdomis. 
Holmsas šoko į minią, norėdamas damą apginti, bet vos tik at- 
sidūręs prie jos, riktelėjo ir parkrito ant žemės, o jo veidas ap- 
sipylė krauju. Kai jis parkrito, abu gvardiečiai nukūrė į vieną 
puse, driskiai — į kitą, o keli gražiau apsirengę žmonės, kurie 
nesikišdami stebėjo peštynes, susibūrė arčiau, norėdami padėti 
damai ir suteikti pagalbą sužeistajam. Airina Adler — taip ją 
vadinsiu — užbėgo laiptais, bet užlipusi sustojo — svetainės švie- 
sų fone buvo aiškiai matyti nuostabi jos figūra, — pEIESE 2) pa- 
žvelgė į gatvę. 

— Ar nelaimingas džentelmenas labai sužeistas? — paklausė 
ji. 

— Jis miręs, — suriko keli žmonės. 

— Ne, ne, jis dar gyvas! — sušuko kiti — Tačiau neišlaikys, 
kol nuvešite į ligoninę. 

— Koks jis drąsus, — pasakė kažkokia moteris— Jei ne jis, 
jie būtų atėmę iš damos piniginę ir laikrodį. Jų čia visa gauja, 
tų bjaurybių. O! Jis kvėpuoja! 


17. Užsak. Nr. 3918. 257 


— Negalima jo palikti gatvėje. Gal leistumėt, ponia, įnešti jį 
pas jus? | 

— Žinoma! Neškite į svetainę. Ten yra patogi sofa, Prašom 
čionai! 

Pamažu iškilmingai Holmsas buvo įneštas į Brajoni Lodžą ir 
paguldytas didžiajame kambaryje, o aš tik žiūrėjau, kas dedasi, 
stovėdamas savo poste palei langą. Lempos buvo uždegtos, bet 
užuolaidų niekas neužtraukė, todėl galėjau matyti Holmsą, gu- 
lintį ant sofos. Nežinau, ar tuo Metu jį graužė sąžinė, kad su- 
manė tokį spektaklį, bet aš niekados nebuvau labiau susigėdęs 
kaip tą sykį, Matydamas, kaip ši gražuolė, prieš kyrią surengta- 
me sąmoksle dalyvauju, švelniai ir kruopščiai slaugo sužeistąjį. 
Tr vis dėlto- būčiau pasielgęs kaip bjauriausias' išdavikas, jei bū- 
čiau pasitraukęs ir nepadaręs to, ką man liepė Holmsas. Sukan- 
dęs dantis, išsiėmiau iš palto dūminę raketą. „Galų gale mes jai 
nieko pikto nepadarysime, — pamaniau— Tik sutrukdysime jai 
daryti pikta kitam.“ 

Holmsas atsisėdo ant sofos, ir aš pamačiau, kaip jis ėmė taip 
mostaguoti rankomis, tarsi jam trūktų oro. Tarnaitė pribėgusi 
atidarė langą. Tą pačią akimirką jis pakėlė ranką. Išvydęs šį sig- 
nalą, sviedžiau raketą į kambarį ir surikau: ,„Gaisras!“ Sulig tuo 
žodžiu visa minia — gražiai apsirengę ir driskiai, džentelmenai, 
arklininkai ir tarnaitės — ėmė klykti: „Gaisras!“ Dūmų kamuo- 
liai ritosi per kambarį ir veržėsi pro atvirą langą. Mačiau, kaip 
po kambarį laksto žmonės, ir netrukus išgirdau Holmso balsą, 
raminantį visus, esą pavojus negresia. 

Braudamasis pro šūkaujančią minią, pasukau gatvės kampo 
link ir labai nudžiugau, kai po dešimties minučių į ranką įsikibo 
mano bičiulis ir mudu ištrūkome iš triukšmingų įvykių vietos. 
Jis greitai žengė tylėdamas. Tik kai pasukome į vieną -ramią 
gatvelę, vedančią Edžver Roudo link, prakalbo: 

— Jūs gerai viską padarėte, daktare. Geriau nė būti negalė- 
jo. Puiku. 

— Jau turite nuotrauką? 

— Žinau, kur ji yra. 

— O kaip sužinojot? 

— Ji man parodė, kaip ir sakiau. 

— Vis dar nieko nesuprantu. 

— Aš visai neketinu ko nors nuslėpti — tarė jis juokdama- 
sis— Labai paprastas dalykas. Jūs turbūt supratot, kad visi žmo- 

nės gatvėje buvo mano bendrininkai. Juos visus buvau pasam- 
dęs šiam vakarui. 

— Tiek tai nuspėjau. 

— Rankoje turėjau skystų raudonų dažų. Kai prasidėjo muš- 
tynės, pribėgęs griuvau, prispaudžiau ranką prie veido ir pasi- 
dariau toks, kad net gražu buvo į mane žiūrėti. Senas triukas... 

— Ir tai beveik nutuokiau. 

— Paskui buvau įneštas į vidų. Ji turėjo mane įsileisti — 
ką gi daugiau galėjo daryti? Taigi įsileido į svetainę, kaip ir 
buvau numatęs. Nuotrauka turėjo būti arba čia, arba jos mie- 
gamajame, ir aš pasiryžau tai sužinoti. Buvau paguldytas ant 
sofos, ir Man pritrūko oro, jie turėjo atidaryti langą, tad jūs ga- 
lėjote atlikti savo darbą. 

— Ir kaip tuo padėjau? 

— Tai viską nulėmė. Kai moteris pamato, kad jos namuose 
kilo gaisras, ji instinktyviai puola prie to daikto, kurį labiausiai 
brangina. Šio impulso nenuslopinsi, ir aš ne kartą tuo esu pasi- 
naudojęs. Tai man padėjo per Darlingtono skandalą ir tiriant 
Arnsvorto pilies bylą. Ištekėjusi moteris stveria savo kūdikį, ne- 
tekėjusi — dėžutę su brangenybėmis. Dabar man jau aišku, kad 
mūsų damai visuose namuose brangiausias yra tas daiktas, kurio 
mes ieškome, nes ji šoko jo gelbėti. Gaisras buvo nuostabiai su- 
vaidintas. Tiek buvo dūmų ir riksmo, kad nė plieniniai nervai 
nebūtų galėję išlaikyti. Ji reagavo visiškai taip, kaip ir tikėjau- 
si. Nuotrauka yra sienos įdubime už ištraukiamo panelio, tiesiai 
virš dešiniojo varpelio virvutės. Akies mirksniu Airina Adler 
atsidūrė ten, ir aš išvydau nuotrauką, kurią ji buvo beišimanti. 
Kai sušukau, kad pavojaus nėra, ji įkišo nuotrauką atgal, pa- 
žvelgė į raketą, išbėgo iš kambario, ir daugiau jos nebemačiau. 
Tada pakilau ir atsiprašinėdamas išbėgau iš namų. Ketinau pa- 
imti nuotrauką iš karto, bet į svetainę įėjęs vežėjas ėmė akylai 
mane stebėti, todėl nutariau kiek palaukti. Be reikalo skubėda- 
mas, galėjau viską sugadinti. 

— Ką darysit toliau? — paklausiau. 

— Mūsų darbas, galima sakyti, baigtas. Rytoj nueisiu pas 
Airiną Adler su karaliumi ir su jumis, jei tik panorėsite būti 
drauge. Kambarinė lieps mums svetainėje ponios palaukti, ir, 
galimas daiktas, atėjusi ji neras nei mūsų, nei nuotraukos. Jo 
didenybei tikriausiai bus malonu išimti nuotrauką pačiam. 

— O kada jūs ten eisite? | 

— Aštuntą valandą ryto. Ji bus dar neatsikėlusi, ir mums 
niekas netrukdys. Beje, reikia paskubėti, nes tos vedybos gali 
visiškai pakeisti jos gyvenimą ir įpročius. Reikia tuoj pat nu- 
siųsti telegramą karaliui. | 

Mes priėjome Beikerio gatvę ir sustojome prie Holmso durų. 
„Jis ėmė ieškoti kišenėse raktų, o tuo metu kažkas, eidamas pro 
šalį, tarė: 

— Labas vakaras, pone Šerlokai Holmsai. 

Gatvėje tąsyk buvo keletas žmonių, bet pasisveikino, Matyt, 
lieknas jaunuolis ilgu apsiaustu, nuskubėjęs pro mus. | 

— Man kažkur girdėtas jo balsas,— pasakė Holmsas, žvelg- 
damas į menkai apšviestą gatvę.— Bet, velniai griebtų, kas jis 
galėtų būtiė 

Tą naktį mMmiegojau Beikerio gatvėje, ir rytą, kai mudu gė- 
rėme kavą su skrebučiais, į kambarį įgriuvo Bohemijos kara- 
lius.. 

— Jūs tikrai ją turite? — sušuko jis, čiupęs Šerloką Holmsą 
už pečių ir žvelgdamas jam į veidą. 

— Dar ne. 

— Bet tikitės gauti“ 

— Tikiuosi, 

— Na, tai eime. Aš nenustygstu vietoje. 

— Mums reikia kebo. 

— Čia laukia mano karieta. 

— Tuo geriau. 

Nulipome laiptais ir vėl patraukėme į Brajoni Lodžą. 

— Airina Adler ištekėjo, — pasakė Holmsas. 

— Ištekėjo! Kada? 

— Vakar. 

— Už ko? 

— Už anglo advokato Nortono. 

— Bet ji negali jo Mylėti. 

— Turiu vilties, kad myli. 

— Kodėl vilties? | 

— Todėl, kad tai apsaugotų jūsų šviesybę nuo būsimų ne- 
malonumų. Jei ji myli-savo vyrą, tai nemyli jūsų šviesybės. O 

jeigu jūsų šviesybės Airina nemyli, kam jai griauti jūsų pla- 
nus? 

— Teisybė. Ir vis dėlto... Kaip gaila, kad Airina ne mano 
luomo! Kokia ji būtų karalienė! | 

Jis nutilo ir sėdėjo niūrus, nė žodžio netardamas iki pat Ser- 
pentaino aveniu. 

Brajoni Lodžo durys buvo atdaros, ir ant laiptų laukė seny- 
va moteris. Kai lipome iš karietos, ji nužvelgė mus ironiškai. 

— Ponas Šerlokas Holmsas? — paklausė ji. 

— Taip, aš ponas Holmsas,— atsakė nustebęs mano bičiulis, 
įsmeigęs klausiamą žvilgsnį. 

— Taigi! Mano ponia ir sakė, kad jūs, ko gero, ateisite. Šian- 
dien rytą penkiolika minučių šeštos ji su savo vyru iš Čering 
Kroso stoties išvažiavo į žemyną. | 


— Ką?! — Šerlokas Holmsas iš netikėtumo ir sielvarto net 
pasitraukė atbulas.— Jūs norite pasakyti, kad ponia išvažiavo iš 
Anglijos? 


— Taip. Visam laikui. 

— O,— sušvokštė karalius.— Viskas žuvo. 

— Pažiūrėsim. 

Holmsas skubiai pranėrė pro tarnaitę ir įpuolė į svetainę. Mu- 
“du su karaliumi sekėm iš paskos. Baldai kambaryje buvo ne- 
tvarkingai sustumdyti, lentynos iškraustytos, stalčiai ištraukti, 
tarsi dama išbėgdama būtų kažko skubiai juose ieškojusi. Holm- 
sas pripuolė prie skambučio virvelės, atstūmė mažą ištraukiamą 
panelį ir įkišęs ranką ištraukė nuotrauką bei laišką. Nuotrauka 
buvo pačios Airinos Adler su vakarine suknia, o ant laiško už- 
rašyta: „„Eskvairui Šerlokui Holmsui. Pasiimti atėjus“. Mano bi- 
čiulis atplėšė voką, ir mes visi trys ėmėme skaityti. Laiškas buvo 
rašytas praėjusią naktį, ir štai apie ką jis: 


Brangusis pone Šeriokai Holmsai, 

Jūs tikrai puikiai suvaidinote. Buvote visiškai apdūmęs man 
ūkis. Iki gaisro ničnieko nejtariau. Bei kai pavojus praėjo, su- 
simąsčiau. Jau prieš kelis mėnesius buvau įspėta, kad jūsų sadu- 
gočiausi. Man buvo žinoma, kad jeigu karalius samdysis agentą, 
tai būtinai jus. Aš turėjau jūsų ūdresą. Ir vis dėlto jūs privertėte 
mane parodyti tai, kas jums rūpėjo. Net tada, kai man kilo įta- 
rimas, nenorėjau blogai manyti apie tokį gerą ir mielą seną ku- 
nigą. Bet, kaip žinote, pati esu artistė. Man ne naujiena apsi- 

vilkti vyrišką kostiumą. Dažnai pasinaudoju jo teikiama laisve. 
Atsiuntusi vežėją Džoną jūsų prižiūrėti, pati nubėgau į viršų, 
apsivilkdu pasivaikščiojimo drabužius, kaip juos vadinu, ir nuli- 
pau į apačią kaip tik tuo metu, kai jūs išėjot. Nusekiau iš pas- 
kos iki jūsų durų ir įsitikinau, kad manimi iš tikrųjų susidomė- 
jo garsusis Šerlokas Holmsas. Tada su jumis pasisveikindu pasi- 
elgdama gana neapdairiai ir nuvažiavau į Templą pas savo vy- 
rą. 

Kadangi mus seka toks neįveikiamas priešas, nutarėme, kad 
tik pabėgę galėsime išsigelbėti, Taigi, rytoj atėjęs, rasite mūsų 
lizdą tuščią. O dėl nuotraukos jūsų klientas gali būti ramus. Aš 
myliu geresnį žmogų už karalių, ir jis myli mane. Karalius gali 
daryti, ką tik nori — jam nekliudys ta, su kuria jis taip žiauriai 
pasielgė. O nuotrauką pasilieku norėdama apsisaugoti pati — 
tai bus ginklas, kuris galės mane apginti nuo bet kokių karaliaus 
žingsnių ateityje. Palieku savo nuotrauką — gal jam bus malonų 
ją turėti. 

Visada jūsų, brangusis pone Šerlokai Holmsai. 

Airina Norton-Adler 


— Kokia moteris, ak, kokia moteris! — sušuko Bohemijos ka- 
ralius, kai visi trys perskaitėme šį laišką.— Ar nesakiau, kokia 
ji sumani ir ryžtinga? Ar ne puiki būtų karalienė? Kaip gaila, 
kad ji ne mano lygio, ar ne? 

— Kiek spėjau tą damą pažinti, ji iš tikrųjų visiškai kitokio 
lygio negu jūsų šviesybė,— šaltai tarė Holmsas.— Gaila, kad 
mano pastangos padėti jūsų šviesybei baigėsi nelabai sėkmin- 
gai. 

— Atvirkščiai, brangusis sere! — sušuko karalius.— Argi gali 
būti sėkmingiau? Aš žinau, kad jos žodis tvirtas. Nuotrauka da- 
bar tokia nepavojinga, kokia būtų sudeginta. 

— Malonu tai girdėti iš jūsų šviesybės. 

— Esu jums neapsakomai skolingas. Malonėkit pasakyti, kaip 
galėčiau atsilyginti. Šit žiedas..— Jis nusiėmė nuo piršto sma- 
ragdo žiedą ir padėjęs ant delno atkišo Holmsui. 

— Jūsų šviesybė turi tai, kas man atrodo dar brangiau, — tarė 
Holmsas. 

— Tai sakykit, ką. 

— Šią nuotrauką! 

Karalius nustebęs įsmeigė akis į Holmsą. 

— Airinos nuotrauką? — sušuko jis— Prašom, jei tik no- 
Til. 

— Ačiū, jūsų šviesybe. Taigi tuo ir baigsime. Turiu garbės 
palinkėti jums viso geriausio. 

Holmsas nusilenkė ir nepastebėjęs karaliaus ištiestos rankos 
drauge su manim patraukė namo. 

Taigi papasakojau, kaip Bohemijos karalystėje vos nekilo 
didžiulis skandalas ir kaip moters gudrumas sugriovė puikiausius 
Šerloko Holmso planus. Holmsas dažnai mėgdavo pasišaipyti iš 
moteriško protelio, bet pastaruoju metu niekad to negirdžiu. O 
kai kalbama apie Airiną Adler ar apie jos nuotrauką, visada su 
pagarba sako toji moteris. 


RAUDONPLAUKIŲ LYGA 


Vieną ano rudens dieną nuėjau pas savo draugą poną Šer- 
loką Holmsą ir radau jį rimtai kalbantis su labai stambiu, nejau- 
nu raudonskruosčiu vyru skaisčiai raudonais plaukais. Atsipra- 
šęs Už sutrukdymą, jau buvau beišeinąs, bet Holmsas staigiai 
įtraukė mane į kambarį ir uždarė duris. 

— Geriau pataikyti nė negalėjote, brangusis Votsonai,— nuo- 
širdžiai tarė jis. 

— Man pasirodė, kad jūs užsiėmęs. 

— Taip, labai. 

— Tai aš galiu palaukti kitame kambary. 

— Anaiptol. Šis džentelmenas, pone Vilsonai, buvo mano part- 
neris ir padėjėjas tiriant daugelį reikšmingiausių mano bylų, ir 
neabejoju, kad jūsų atveju jis bus man taip pat labai naudingas. 

Stambusis vyriškis kiek pakilo nuo kėdės ir pasisveikino link- 
teldamas galvą, o mažos, riebiame veide įsispraudusios jo aku- 
tės tiriamai mane nužvelgė. 

— Sėskit ant minkštasuolio— pasakė Holmsas, o pats vėl 
įsmuko į savo fotelį ir suglaudė pirštų galus, kaip visada dary- 
davo mąstydamas.— Žinau, brangusis Votsonai, kad jūs, kaip ir 
aš, mėgstate viską, kas yra neįprasta, kas pranoksta kasdienybę 
ir banalią rutiną. Kad šie dalykai jus traukia, matyti iš to, su 
kokiu entuziazmu aprašote ir, atleiskite už žodį, savotiškai pa- 
gražinate ne vieną mano darbelį. 

— Jūsų veikla man iš tiesų yra labai įdomi, — tariau. 

— Atsimenat, kaip vienądien, prieš pat mums imantis to la- 
bai lengvo darbo, pasiūlyto panelės Merės Saterland, aš pasa- 
kiau, jog gyvenime pasitaiko tokių keistenybių ir nepaprastų 
sutapimų, kokių net lakiausia fantaziją nepajėgtų sukurti. 

— Ir tada aš išdrįsau suabejoti jūsų teiginiu. 

— Taip, daktare, bet vis dėlto turėsite sutikti su mano po- 
žiūriu, antraip aš jums vis krausiu faktą po fakto, kol pagaliau 
neišlaikysite ir turėsite pripažinti, kad esu teisus. Antai šį rytą 

pas mane teikėsi ateiti ponas Džeibėzas Vilsonas ir ėmė pasa- 
koti istoriją, kuri, atrodo, bus tokia nepaprasta, kokios jau se- 
nokai negirdėjau. Esu jums ne sykį sakęs, jog keisčiausi ir ne- 
būčiausi dalykai dažnai yra susiję ne su didžiausiais nusikalti- 
mais, o su menkais, kartais net su tokiais, kurie vargu ar aps- 
kritai gali būti vadinamį nusikaltimais. Iš to, ką išgirdau, dar 
sunku pasakyti, ar tai-nusikaltimas, ar ne, tačiau įvykių eiga 
neabejotinai yra viena iš nepaprastųjų, kokių esu matęs. Pone 
Vilsonai, gal malonėtumėt pradėti savo pasakojimą dar kartą. 
To prašau ne vien todėl, kad mano bičiulis daktaras Votsonas 
negirdėjo pradžios, bet ir todėl, kad, išgirdus apie tokį savitą 
įvykį, Man rūpi iš jūsų lūpų sužinoti kuo daugiau smulkmenų. 
Paprastai, išgirdęs kokį niekelį kitą apie įvykį, aš galiu vado- 
vautis tūkstančiu panašių atsitikimų, kuriuos puikiai prisimenu. 
Bet šį kartą, turiu prisipažinti, faktai geriausiu atveju yra uni- 
kalūs. ; 

Apkūnus klientas išpūtė krūtinę kiek didžiuodamasis ir iš 
vidinės palto kišenės išsitraukė purviną, suglamžytą laikraštį. 
Kol jis, išlyginęs ant kelio laikraštį, ištempęs kaklą akimis per- 
bėgo skelbimų skiltį, aš atidžiai jį apžiūrėjau ir pabandžiau bi- 
čiulio pavyzdžiu iš drabužių ir išvaizdos nustatyti, kas jis toks. 

Beje, iš savo stebėjimo ne ką pešiau. Mūsų klientas atrodė 
tipiškas eilinis Britanijos prekijas — nutukęs, pasipūtęs, lėtas. 
Vilkėjo duksliom kelnėm pilkais langučiais, ne per švariausiu 
prasegtu juodu surdutu ir pilkai rusva liemene su mMmasyvia auk- 
suota grandinėle, prie kurios kaipo pagražas kabojo pradurtas 
kvadratinis metalo gabalėlis. Nunešiotas cilindras ir nublukęs 
rudas apsiaustas suglamžyta aksomine apykakle gulėjo ant kė- 
dės šalia jo. Vienu žodžiu, žiūrėk į tą žmogų nežiūrėjęs — nieko 
ypatingo nepamatysi, gal tik raudonus plaukus ir begalinio siel- 
varto bei nepasitenkinimo kupiną veido išraišką. 

Įžvalgusis Šerlokas Holmsas tuoj permatė mano užsiėmimą ir 
pastebėjęs mano klausiamus žvilgsnius su šypsena palingavo 
. galvą. 

— Be tų akivaizdžių požymių, rodančių, kad jis vienu tarpu 
dirbo fizinį darbą, uosto tabaką, yra masonas, yra lankęsis Ki- 
nijoje, o pastaruoju metu nemažai rašo, daugiau nieko negaliu 
nustatyti. | 

Ponas Džeibezas Vilsonas pašoko nuo kėdės, įsmeigęs smilių 
į laikraštį, o akis — į mano bičiulį. 

— Kaip, dėl Dievo meilės, jūs visa tai sužinojot, pone Holm- 
sai? — paklausė jis.— Iš kur jums, pavyzdžiui, žinoma, kad esu 
dirbęs fizinį darbą? Tai šventa teisybė, nes aš pradėjau Šuoną 
pelnytis kaipo laivo dailidė. 

— Iš jūsų rankų, mielas pone. Jūsų dešinioji plaštaka yra 
kone vienu numeriu didesnė už kairiąją, nes ja dirbote. Ir rau- 
menys labiau išsivystę. 

— Na, o tabako uostymas ir masonų brolija? 

— Nenoriu įžeisti jūsų atskleisdamas, kaip tai įžvelgiau, ypač 
kad jūs, nepaisydamas griežtų savo draugijos įstatų, nešiojate 
smeigtuką su skriestuvu ir kampainiu *. 

— Ak, žinoma. Aš pamiršau apie jį. Na, o dėl rašymo? 

— Ką dar gali rodyti per penkis colius nublizgintas dešiny- 
sis rankogalis ir nugludintas kairiosios rankovės plotelis palei 
alkūnę, kuria būnat atsirėmęs į stalą? 

— Na, o Kinija? 

— Žuvis virš dešiniojo riešo galėjo būti ištatuiruota tik Ki- 
nijoje. Esu kiek tyrinėjęs tatuiravimo ženklus ir net papildęs 
tos srities literatūrą. Žuvies žvynų dažymas švelnia rausva spal- 
va kaip tik būdingas Kinijai. O kinišką monetą, kabanti prie 
jūsų laikrodžio grandinėlės, galutinai patvirtina mano spėjimą. 

Ponas Džeibezas Vilsonas garsiai nusijuokė. 

— Kad tu kur! — pasakė jis— Iš pradžių maniau, kad jūs 
labai protingai mMąstėt, o dabar matau, kad tai vieni niekai. 

— Pradedu gailėtis, Votsonai, — pasakė Holmsas,— viską aiš- 
kindamas. Matot, Omne ignotum pro magnifico **, ir mano vaI- 
gana reputacija, gali visiškai sužlugti, jei būsiu toks atviras. 
Ar radote skelbimą, pone Vilsonai! 

— Taip, radau, — atsakė tas, įbedęs storą raudoną pirštą į 
skilties vidurį. — Va čia. Nuo to viskas ir prasidėjo. Perskaitykit 
pats, pone. 

Paėmiau iš jo laikraštį ir štai ką perskaičiau: 

Raudonplaukių lygai 
Velionio .Ezekijo Hopkinso iš Libano, Pensilvanijos, JAV, testa- 
mentu įsteigta nauja darbo vieia, duodanti teisę lygos nariui 


* Masonai— tarptautinis religinis etinis judėjimas, prasidėjęs XVIII a, 
iš pradžių buvęs slaptas; jo organizacinė forma, hierarchija ir simbolika paimta 
iš viduramžių mūrininkų cechų. Skriestuvas ir kampainis — pora masonų brolijos 
simbolių, kurių negalima buvo viešai nešioti. 

** Visa, kas nežinoma, atrodo didinga (Iot.). 

gauti keturis svarus per savaitę už grynai nominalų darbą. Kvie- 
čiami visi raudonplaukiai, sveiki fiziškai ir psichiškai, ne jdu- 
nesni kaip dvidešimt vienų metų. Kreiptis asmeniškai pirmadienį 
vienuoliktą valandą į Dunkaną Rosą. Lygos, kontora, Flito gatvė, 
Poupo kiemas 7. 


— Ką gi tai, po galais, reiškia — sušukau, du kartus perskai- 
tės tą keistą skelbimą. 


Holmsas sukikeno ir pasimuistė fotelyje, kaip daro visada, 
kai būna gerai nusiteikęs. 

— Šiuo atveju kiek išsukta iš praminto kelio, ar ne? — pa- 
sakė jis— O dabar, pone Vilsonai, nuo pat pradžių papasako- 
kit viską apie save, savo namus ir kuo šis skelbimas susijęs su 
jūsų gyvenimu. Pirmiausia, daktare, pasižymėkit laikraštį ir datą. 

— Tai 1890 metų balandžio 27 dienos ,Moning Chronikl“. Ly- 
giai prieš du mėnesius. 

— Puiku. Prašom, pone Vilsonai. 

— Na, kaip jau jums sakiau, pone Šerlokai Holmsai,— pra- 
dėjo Džeibezas Vilsonas, šluostydamasis kaktą, — turiu nedidelį 
lombardą Koubergo aikštėje netoli Sičio. Apyvarta menka, ir 
pastaraisiais metais pajamų begaunu pragyvenimui. Anksčiau 
laikydavau du padėjėjus, o dabar teturiu vieną, bet ir tam būtų 
buvę nelengva atsilyginti, tačiau jis nori išmokti mano verslo, 
todėl sutinka dirbti už pusę atlygio. 
 — Kokia to paslaugaus jaunuolio pavardė? — paklausė Šer- 
lokas Holmsas. 


— Jo pavardė — Vincentas Spoldingas, be to, ne toks jis ir 
jaunas. Jo amžių sunku nuspėti. Geresnį padėjėją vargu ar ras- 
tum, pone Holmsai, ir aš puikiai žinau, kad jis galėtų turėti ge- 
Tiau ir uždirbti dvigubai daugiau, negu aš jam duodu. Tačiau 
galų gale, jeigu jis patenkintas, tai ko turėčiau jam patari- 
nėtiė 

"— Tikrai ko? Jums iš tiesų pasisekė, kad gavote tarnautoją, 
kuriam mokate mažiau negu rinkos kaina. Nedažnai šiais laikais 
darbdaviams taip pasiseka. Sakyčiau, jūsų padėjėjas yra ne ma- 
žiau nuostabus už tą skelbimą. 

— O, bet jis turi ir trūkumų,— pasakė ponas Vilsonas.— Ne- 
su regėjęs, kad kas taip mėgtų fotografuoti. Spragsi su aparatu, 
užuot lavinęs protą, o paskui įlenda į rūsį lyg zuikis į olą ir 

ryškina nuotraukas. Tai didžiausias jo trūkumas, bet apskritai 
jis geras darbininkas. Neturi jokių ydų. | 

— Jis, kaip suprantu, ir dabar gyvena pas jus? | 

— Taip, pone, jis ir keturiolikmetė mergaitė, kuri šio to iš- 
verda ir aptvarko namus. Ir daugiau nieko, nes aš našlys ir vai- 
kų neturiu. Mes gyvename labai ramiai, pone, visi trys, pelnome 
sau duoną, mokame skolas, taip ir stumiame dienas. 

Bet šitas skelbimas išmušė mus iš vėžių. Šiandien sueina lygiai 
aštuonios savaitės, kai tas Spoldingas atsinešė į kontorą šį laik- 
raštį ir sako: 

„Kaip norėčiau, pone Vilsonai, būti raudonplaukiu!“ 

„Kodėl?“ — klausiu. | 

„Nagi, — sako jis— Raudonplaukių lygoje vėl yra laisva vie- 
ta. Tai tikras lobis tam, kuris ją gaus. Mano supratimu, tų darbo 
vietų esama daugiau negu žmonių, todėl testamento vykdytojai 
nebeišmano ką su pinigais daryti. Jei tik mano plaukai būtų rei- 
kiamos spalvos, nieko nelaukdamas stverčiau tokį kąsnį.“ 

„Kas gi ta lyga pagaliau“, — klausiu aš. Matot, pone Holm- 
sai, aš didelis namisėda ir, kadangi mano klientai ateina pas ma- 
ne, o ne aš turiu eiti pas juos, dažnai ištisomis savaitėmis neiš- 
keliu kojos per slenkstį. Todėl ne ką težinau, kas dedasi pasau- 
lyje, ir visada džiaugiuosi išgirdęs ką nauja. 

„Nejau nesat nieko girdėjęs apie Randonplaukių lygą?“ — pa- 
klausė išsproginęs akis. | 

„Nieko.“ | 

„Tikrai nuostabu; nes jūs kaip tiktai tinkate užimti tokią vie- 
tą.“ 

„O kiek už ją Moka?“ — paklausiau. 
„Ak, tik kokį porą šimtų per metus, tačiau darbas lengvas ir 
beveik nekliudo žmogui dirbti kito.“ 

Taigi jūs nesunkiai galite suprasti, kad aš pastačiau ausis, nes 
jau keleri metai mano verslas ne itin klesti ir papildomai pora 
šimtų per metus man labai praverstų. 

„Papasakok viską“, — tariau. 

„Nagi, — tarė jis, rodydamas man skelbimą, — pats matote, 
kad lyga turi laisvą vietą, ir čia paskelbtas adresas, kur kreip- 
tis norint viską sužinoti smulkiau. Kiek galiu suprasti, tą lygą 
įsteigė Amerikos milijonierius Ezekijas Hopkinsas, didelis keis- 
tuolis. Jo plaukai buvo raudoni, ir jis labai užjautė visus rau- 
donplaukius. Po jo mirties sužinota, kad milžinišką savo turtą jis 

paliko patikėtiniams, ir testamentu už procentus turi būti stei- 
giamos lengvo darbo vietos tiems, kurių plaukai raudoni. Esu 
girdėjęs, ten puikios algos ir labai mažai darbo.“ 

„Bet, — pasakiau aš, — tokių raudonplaukių gali kreiptis mi- 
lijonai.“ 

„Ne tiek daug, kiek jūs manot, — atsakė jis— Matot, apsi- 
ribota suaugusiais Londono žmonėmis. Tas amerikietis jaunys- 
tėje išvažiavo iš Londono, todėl norėjo padaryti gerą darbą se- 
najam savo Miestui. Be to, aš dar girdėjau, kad nėra ko kreiptis 
tiems žmonėms, kurių plaukai šviesiai rudi, tamsiai rudi ar dar 
kokie, gali pretenduoti tik tie, kurių beveik raudoni kaip ugnis. 
Va jeigu jūs sumManytumėt kreiptis, pone Vilsonai, tai būtumėt 
pats tas, bet vargu ar jums verta sukti iš kelio dėl vieno kito 
šimto svarų.“ | 

Na, kaip patys Matote, ponai, Mano plaukai skaudžiai rau- 
doni — tai faktas. Pamaniau, kad drąsiai galiu stoti į varžybas 
dėl tos vietos. Vincentas Spoldingas buvo toks informuotas, to- 
dėl nutariau, kad jis gali būti man naudingas. Taigi liepiau už- 
daryti langines ir eiti su manim. Jis labai apsidžiaugė, kad turės 
laisvą dieną, tai uždarėm kontorą ir išėjom ieškoti adreso, nu- 
rodyto skelbime. 

Tokio vaizdo kaip tada, ko gero, niekada nebepamatysiu, po- 
ne Holmsai. Iš šiaurės pietų, rytų ir vakarų pagal skelbimą trau- 
kė į Sitį žmonės raudono atspalvio plaukais, Flito gatvė buvo 
prisikimšusi raudonplaukių, o Poupo kiemas buvo tarsi prekijo 
karučiai, pilni apelsinų. Niekada nemaniau, kad visoj Anglijoj 
galėtų būti tiek raudonplaukių, kiek čia suplūdo į tą vieną skel- 
bimą. Jie buvo visokiausių rudumo atspalvių: šiaudų, citrinos, 
apelsino, plytos, airių seterio, kepenų, molio, tačiau, kaip sakė 
Spoldingas, tik nedaugelis turėjo tikrai ryškius ugnies spalvos 
plaukus. Pamatęs, kokia ten daugybė laukia, nusiminiau ir jau 
norėjau eiti sau, tačiau Spoldingas nepasidavė. Kaip jam tai pa- 
vyko, neįsivaizduoju, bet jis grūdosi, skverbėsi, brovėsi ir galų 
gale išvedė mane per minią tiesiai prie laiptų, einančių į rašti- 
nę. Laiptais plaukė du srautai: vienas aukštyn, su viltim, ant- 
ras — žemyn, nusiminęs. Mes šiaip taip įsispraudėm ir netrukus 
jau buvom raštinėje. 

— Jūsų nuotykis iš tikro nepaprastai keistas, — pasakė Holm- 
sas, kai jo klientas nutilo ir prisikišo prie nosies didžiulį žiups- 

nį tabako — atminčiai pastiprinti. — Malonėkite tęsti tokį įdomų 
pasakojimą. 

— Raštinėje stovi tik pora medinių kėdžių ir lentinis stalas, 
už kurio sėdi nedidelis žmogelis raudonesniais negu mano plau- 
kais. Kiekvienam priėjusiam kandidatui jis pasako keletą žodžių 
ir būtinai randa kokią kliautį, dėl kurios šie netinka. Gauti tą 
darbo vietą, pasirodo, ne taip lengva. Tačiau, kai priėjo mano 
eilė, tas žmogelis pasidarė kur kas malonesnis negu su kitais ir 
uždarė duris, kad galėtų asmeniškai su mumis pasikalbėti. 

„Tai ponas Džeibezas Vilsonas — pasakė mano padėjėjas,— 
ir jis norėtų užimti tą vietą lygoje.“ 

„Ir jis visiškai tam tinka,— atsakė antrasis— Kaip tik tai, ko 
reikia. Nepamenu, kada esu matęs tokį grožį." 

Jis žingtelėjo atgal, pakreipė galvą ir ėmė apžiūrinėti mano 
plaukus, kol man net nejauku pasidarė. Paskui staiga metėsi į 
priekį, paspaudė man ranką ir širdingai pasveikino su sėkme. 

„Nereikėtų dvejoti,— tarė jis— Tačiau jūs tikriausiai man 
atleisite už patikrinimą.“ 

Sulig tais žodžiais įkibo abiem rankom man į plaukus ir taip 
trūktelėjo, kad aš iš skausmo surikau. 

„Jūsų akys sudrėko— pasakė jis, paleidęs man plaukus.— 
Vadinasi, viskas taip, kaip reikia. Tačiau mes privalome būti 
atsargūs, nes du kartus buvome apgauti su peruku ir kartą — su 
dažais. Galėčiau jums daug papasakoti apie tokius nedorus dar- 
bus, kad žmogaus prigimtis jums imtų rodytis atgrasi.“ 

Jis priėjo prie lango ir visa gerkle sušuko pro jį, kad vieta 
užimta. Iš apačios atsklido nusivylimo dejonė, ir žmonės pasipy- 
lė į visas puses — netrukus neliko nė vienos rudos galvos, tik 
mano ir to tarnautojo. 

-„Aš — Dunkanas Rosas, — pasakė jis— ir esu vienas iš tų, 
kurie gauna išlaikymą iš mūsų kilniojo geradario fondo. Ar jūs 
vedęs, pone Vilsonai? Ar turite šeimą?“ 

Atsakiau neturįs. 

Jo veidas ištįso. 

„O varge,— liūdnai tarė jis,— tai labai svarbu! Kaip gaila, 
kad šitaip išėjo. Juk fondas įsteigtas tam, kad padėtų raudon- 
plaukiams daugintis ir plisti, o ne vien juos remti. Kokia nesėk- 
mė, kad jūs viengungis!" 

Mano veidas ištįso kaip ir jo, pone Holmsai, nes išsigandau, 
kad negausiu tos vietos, tačiau jis kiek pamąstė ir pasakė, kad 
tebūnie taip. | 

„Kam kitam,— tarė jis, — ši kliūtis būtų lemtinga, tačiau žmo- 
gui tokiais plaukais mes turim ištiesti ranką. Kada galėsite imtis 
naujųjų pareigų? 

„Hm, aš turiu kitą darbą, ir tai, ko gero, gali būti kliūtis.“ 

„Ak, nesirūpinkit dėl to, pone Vilsonai! — pasakė Vincentas 
Spoldingas.— Aš galėsiu viską padaryti už jus.“ 

„Koks darbo laikas?" 

„Nuo dešimtos iki antros." 

Matot, lombarde daugiausia darbo, vakare, pone Holmsai, ypač 
ketvirtadienio ir penktadienio vakare, taip ' sakant, prieš algų 
dieną. Tad kodėl gi man neužsidirbti šiek tiek ir rytais? Juoba 
kad mano padėjėjas toks geras ir atliks viską, ką reikės. 

„Visiškai tinka, — pasakiau.— O užmokestis?“ 

„Keturi svarai per savaitę.“ 

„O darbas?" | į 

„Grynai nominalus.“ 

„Ką jūs vadinate grynai nominaliu darbu?“ 

„Na, jūs privalote būti raštinėje ar bent pastate visą darbo 
laiką. Jei išeinate, prarandate tarnybą amžinai. Testamente tai 
parašyta labai aiškiai. Jūs nevykdote sąlygų, jeigu darbo metu 
pasitraukiate iš raštinės.“ 

„Tik keturios valandos per dieną, tai ko gi nepabūti“,— pa- 
sakiau. 

„Joks pasiteisinimas negelbės— pasakė ponas Dunkanas Ro- 
sas,— nei liga, nei reikalai, nei kas kita. Turite būti čia, o jei 
nė — prarandate tarnybą.“ 

„O darbas?“ 

„„Perrašyti Britanijos enciklopediją. Šioje spintoje yra pirmas 
tomas. Turite pats susirasti rašalo, plunksnų ir sugeriamojo po- 
pieriaus; mes duodame tik stalą ir kėdę. Ar rytoj jau galėsite 
pradėti?" 

„Žinoma“,— atsakiau. 

„Tai sudiev, pone Džeibezai Vilsonai, ir leiskite dar kartą pa- 
sveikinti jus su sėkme gavus tokią svarbią vietą.“ 

Nusilenkęs išleido mane pro duris, ir aš patraukiau namo su 
savo padėjėju, neišmanydamas nei ką daryti, nei ką sakyti — 
toks jaučiausi laimingas. 

Grįžęs galvojau apie tai visą dieną, ir į vakarą Mano nuotai- 
ka vėl sugedo, nes nutariau, kad tai kokia nors bjauri apgaulė 
ar pokštas, nors neįstengiau suprasti, koks galėtų būti to viso 
tikslas. Neįtikėtinas atrodė ir toks testamentas, ir tai, kad gali 
būti mokami tokie pinigai vien už paprastą Britanijos enciklo- 
pedijos perrašymą. Vincentas Spoldingas kaip įmanydamas rami- 
no mane, tačiau, eidamas gulti, jau buvau apsisprendęs atsisa- 
kyti tų pareigų. Ir vis dėlto rytą pamaniau, kad reikia nueiti ir 
pasižiūrėti. Taigi nusipirkau už penį buteliuką rašalo, pasiėmiau 
žąsies plunksnų, septynis didžiulius lakštus popieriaus ir nuėjau 
į Poupo kieiną. 

Nustebau ir apsidžiaugiau viską radęs kaip priklauso. Man 
buvo parengtas stalas, ir ponas Dunkanas Rosas jau laukė no- 
rėdamas pristatyti mane prie darbo. Liepęs pradėti nuo A raidės, 
išėjo, bet kur buvęs nebuvęs vis įeidavo pažiūrėti, kaip man 
sekasi. Antrą valandą jis atsisveikino su manimi, pagyrė, kad 
daug padariau, ir užrakino raštinę. 

"Taip buvo diena po dienos, pone Holmsai, o šeštadienį tas 
viršininkas įėjęs paklojo man keturis auksinius suverenus už 
savaitės darbą. Taip pat buvo ir kitą savaitę, ir dar kitą. Kiek- 
vieną dieną dešimtą ryto ateinu, antrą dienos išeinu. Ponas Dun- 
kanas Rosas ėmė ateiti tik rytais, o po kurio laiko suvis nustojo 
rodytis. Tačiau aš vis tiek nedrįsau pasitraukti iš kambario, nes 
juk nežinia, kada jis galėjo ateiti, o tarnyba buvo tokia gera ir 
taip man tiko, tad bijojau jos netekti. 

Taip praėjo aštuonios savaitės, aš perrašiau viską apie aba- 
tą, alaviją, architektūrą bei atiką ir tikėjausi, kad taip uoliai dirb- 
damas netrukus prieisiu ir prie B raidės. Šiek tiek turėjau iš- 
laidų pirkdamas popierių, ir lentyna jau buvo kone pilna mano 
perrašytų lapų. Bet staiga viskas baigėsi. 

— Baigėsi? 

— Taip, pone. Ir kaip tik šį rytą. Dešimtą valandą kaip pap- 
rastai nuėjau į darbą, bet durys buvo užrakintos, o viduryje 
smeigtuku prisegta kortelė. Štai ji, galite perskaityti patys. 

Jis atkišo baltą kartono kortelę, didumo sulig bloknoto la- 
peliu. Joje buvo taip parašyta: 


Raudonplaukių lyga 
paleista 
1890 m. spalio 9 d. 

Mudu su Šerloku Holmsu žiūrėjome į tą striuką skelbimą ir 
liūdną veidą už jo, kolei komiškoji istorijos pusė užgožė visas 
kitas prielaidas, ir staiga prapliupome garsiai kvatoti. 

— Nematau nieko juokingo! — suriko mūsų klientas, parau- 
dęs iki pat liepsnojančių savo plaukų.— Jeigu nieko daugiau ne-. 
sugebat, tik juoktis iš manęs, aš galiu kreiptis į ką nors kitą. 

"— Ne ne! — sušuko Holmsas, stumdamas jį atgal į kėdę, nuo 
kurios buvo besistojąs.— Nieku gyvu nenorėčiau prarasti jūsų 
bylos. Ji tokia gaivi ir nauja. Tačiau, atleiskite už žodį, kažko 
juokingo čia yra. Malonėkite pasakyti, kokių žygių ėmėtės, kai 
ant durų radot kortelę. 

— Aš buvau priblokštas, pone. Nesusigaudžiau, ką daryti. 
Apėjau kelias gretimas kontoras, bet ten niekas nieko nežinojo. 
Pagaliau užsukau pas šeimininką, buhalterį, gyvenantį apatinia- 
me aukšte, ir paklausiau, ar galėtų pasakyti, kas atsitiko Rau- 
donplaukių lygai. Jis atsakė nieko apie tokią organizaciją negir- 
dėjęs. Tada paklausiau, kas toks yra ponas Dunkanas Rosas. 
Šis atsakė, kad ši pavardė jam nežinoma. 

„Na,— pasakiau, — tas ponas iš ketvirto numerio.“ 

„Ką, tas raudonplaukis?" 

„Taip.“ 

„Ak,— sako jis,— tai Viljamas Morisas. Jis advokatas ir lai- 
kinai naudojosi Mano kambariu, kol jo patalpos buvo tvarko- 
mos. Vakar išsikėlė.“ 

„Kur galėčiau jį rasti?“ 

„Ak, naujojoje kontoroje. Jis Man davė adresą. Taip, Kara- 
liaus Edvardo gatvė, netoli Švento Povilo bažnyčios.“ 

Nuėjau, pone Holmsai, tuo adresu, bet ten radau kelio gir- 
nelių protezų fabriką, ir niekas nebuvo girdėjęs nei pono Vilja- 
mo Moriso, nei pono Dunkano Roso pavardės. 

— (O ką darėte toliau? — paklausė Holmsas. 


— Parėjau namo į Saks Koubergo aikštę ir paklausiau savo 
padėjėją patarimo. Bet jis niekuo negalėjo man pagelbėti. Tik 
pasakė, kad palūkėjęs turėčiau gauti žinią paštu. Tačiau manęs 
tai nepatenkina, pone Holmsai. Aš nenoriu prarasti tokią vietą 
be kovos, todėl žinodamas, kad jūs esate toks malonus ir pata- 
riate nelaimingiems žmonėms, atėjau tiesiai pas jus. 

— Ir labai protingai padarėte,— tarė Holmsas.— Jūsų atve- 
jis yra be galo savitas, ir man bus labai malonu jį panagrinėti. 

Iš to, ką papasakojote, sprendžiu, kad dalykai daug rimtesni, ne- 
gu atrodo iš pirmo žvilgsnio. | 

— Gana rimti, — pasakė Džeibezas Vilsonas.— Juk aš neten- 
ku keturių svarų per savaitę. 

— Jūs asmeniškai, —tarė Holmsas, — žinoma, neturėtumėt 
skųstis šia nepaprastąja lyga. Atvirkščiai — jūs, mano supratimu, 
pasidarėte trisdešimčia svarų turtingesnis, o dar kiek gavot išsa- 
mių žinių apie daugybę dalykų, prasidedančių raide A. Per tą 
lygą nieko nepraradote. | 

— Ne, pone, Bet aš noriu viską apie juos sužinoti: kas jie 
tokie ir ko jie siekė krėsdami man tokį pokštą, jeigu tai pokštas. 
Šie juokai jiems brangiai atsiėjo — jie man sumokėjo trisdešimt 
du svarus. 

— Pasistengsime tuos dalykus ištirti. Bet pirmiausia pora klau- 
simų, pone Vilsonai. Tas jūsų padėjėjas, parodęs jums skelbi- 
mą... ar seniai pas jus dirba? 

— Tada buvo išdirbęs mėnesį. 

— Kur jį radot? 

— Atėjo pagal skelbimą. 

— Ar jis vienas atėjo? 

— Ne, koks dešimt. 

— Kodėl pasirinkote jį? | 

— Todėl, kad sumanus ir nedaug užsiprašė algos. 

— Pusės, tiesą sakant. 

— Taip. 

— Kaip jis atrodo, tas Vincentas Spoldingas? 

— Mažas, kresnas, labai vikrus, veidas be jokio plaukelio, 
nors jam jau beveik trisdešimt. Kaktoje balta dėmė — buvo nu- 
sideginęs rūgštimi. 

Holmsas įsitempė fotelyje gerokai sunerimęs. 

— Taip ir maniau, — tarė jis — O jo ausys ar pradurtos aus- 
karams įverti, nesat pastebėjęs? 

— Taip, pone. Jis sakė, kažkokia čigonė jam pradūrė, kai dar 
buvo vaikiščias. 

— Hm! — tarė Holmsas ir giliai susimąstė:— Ar jis dar pas 
jus? 

— O taip, pone. Aš ką tik su juo išsiskyriau. 

— O jūsų reikalai ar buvo gerai tvarkomi be jūsų? 

— Skųstis negaliu, pone. Juoba kad rytais niekada nebūna 
daug darbo. 

— Gana, pone Vilsonai. Po dienos ar dviejų turėsiu malonu- 
mą pasakyti jums, ką apie tai manau. Šiandien šeštadienis, ti- 
kiuosi, kad iki pirmadienio viskas bus aišku. 

— Na, Votsonai,— paklausė Holmsas, kai mūsų svečias iš- 
ėjo,— ką galite apie tai pasakyti? 

— Nieko negaliu pasakyti — tariau atvirai.— Ši istorija per- 
nelyg paslaptinga. 

— Paprastai būna taip — pasakė Holmsas: — kuo daugiau 
keistenybių, tuo mažiau paslaptingumo. Painu yra išnarplioti 
tuos jūsų eilinius, niekuo neišsiskiriančius nusikaltimus, kaip kad 


sunku iš apibūdinimo atpažinti eilinį, niekuo neišsiskiriantį vei- 


dą. Na, bet šią istoriją reikia kuo greičiau baigti. 
* — Tai ką žadat daryti? — paklausiau. 
— Rūkyti — atsakė jis— Tai trijų pypkių išrūkymo trukmės 
uždavinys, ir prašau penkiasdešimt minučių manęs nekalbinti. 
Jis susirietė fotelyje, liesus kelius prisitraukė prie pat va- 
nagiškos nosies ir taip sėdėjo užsimerkęs, o juoda molinė pypkė 


kyšojo iš burnos lyg kokio keisto paukščio snapas. Pamaniau, 


kad jis miega, ir pats ėmiau snausti, bet jis ūmai pašoko iš fo- 
telio, tarsi galutinai ką nusprendęs, ir padėjo pypkę ant židinio 
atbrailos. | 

— Šiandien Švento Jokūbo salėje griežia Sarasatė— tarė— 
Kaip manot, Votsonai, ar jūsų pacientai galėtų be jūsų apsieiti 
keletą valandų? 

— Šiandien aš visai laisvas. Niekada nesu pernelyg užsiėmęs 
savo darbu. 

— Tai dėkitės skrybėlę, ir eime. Pirmiausia pereisime per 
Sitį, ten galėsime kur norš užsukti ir pavalgyti. Programoje daug 
vokiečių Muzikos, o Man ji labiau patinka negu itališka ar pran- 
cūziška. Ji skatina savistabą; 0 aš mėgstu save stebėti. Eime. 

Metro nuvažiavome iki Oldersgeito ir kiek paėję pasiekėme 
Saks Koubergo aikštę, kur vyko keistoji, rytą mūsų išklausyta 
istorija. Tai buvo skurdi, nedidelė aikštė su buvusio prašmat- 
numo liekanomis: keturiomis eilėmis sustatytų suodinų plytinių 
dviaukščių namų langai buvo atgręžti į mažą aptvertą skverelį, 
kur piktžolėta veja ir keletas apdžiūvusių lauro krūmų vos gy- 
vavo priešiškoje aplinkoje, dūmuose. Trys paauksuoti Kamuoliai 
ant kampinio namo ir ruda iškaba baltomis raidėmis ,„DŽEIBE- 
ZAS VILSONAS“ rodė, kad tai mūsų raudonplaukio kliento įmo- 
nė. Šerlokas Holmsas atsistojo priešais tą namą ir pakreipęs gal- 

vą nužvelgė visa, o jo akys su užkritusiais vokais skaisčiai su- 
blizgo. Paskui, vis taip pat įdėmiai apžiūrinėdamas namus, iš 
lėto paėjo gatve ir vėl grįžo iki kampo. Galiausiai sustojęs prie 
palūkininko namo, smarkiai padaužė lazda į grindinį ir priėjęs 
prie durų pasibeldė. Jam tučtuojau atidarė guvios išvaizdos šva- 
riai nusiskutęs vaikinas ir pakvietė vidun, 

— Ačiū, — atsakė Holmsas, — aš tik norėjau paklausti, kaip iš 
čia patekti į Strendą. 

— Trečia gatvė į dešinę, ketvirta į kairę, — bemat atsakė pa- 
dėjėjas ir uždarė duris. 

— Smarkus vyrukas, tikrai — pasakė Holmsas mums einant 
tolyn.— Jis, Mano galva, yra ketvirtas smarkumu Londone, o 
drąsa, sakyčiau, beveik galėtų pretenduoti į trečiąją vietą. ž 
kai ką apie jį žinau. 

— Pono Vilsono padėjėjas,— tariau,— tikriausiai labai svar- 
bus asmuo šioje Raudonplaukių lygoje. Neabejoju, kad jūs pa- 
klausėt kelio tik norėdamas jį pamatyti. 

— Ne jį. 

— Tai ką? 

— Jo kelnių kelius. 

— Tr ką pamatėt? 

— Viską, ko tikėjausi. 

— Ko jūs stuksenote į grindinį? 

— Mano brangusis daktare, dabar metas stebėti, o ne kal- 
bėti. Mudu esame šnipai priešo žemėje. Apie Saks Koubergo aikš- 
tę šį tą jau sužinojome. Dabar patyrinėkim, kas yra už jos. 

Gatvė, kurioje atsidūrėme pasukę už kampo iš nuošalios Saks 
Koubergo aikštės, skyrėsi nuo šios kaip paveikslas nuo savo 
antros pusės. Tai buvo viena iš pagrindinių transporto arterijų, 
jungiančių Sitį su šiaure ir vakarais. Gatve plaukė nenutrūksta- 
mas srautas prekių į vieną pusę ir į kitą, o šaligatviai buvo juo- 
di nuo spiečiaus skubančių pėsčiųjų. Ir žvelgiant į prabangias 
krautuves bei didingus įstaigų pastatus, buvo sunku patikėti, kad 
iš kitos pusės prie jų šliejasi nyki ir nejudri aikštė, iš kurios ką 
tik buvome atėję. | 

—— Palūkėkit— tarė Holmsas, stabtelėjęs ant kampo ir žiūrė- 
damas į gatvę.— Noriu įsiminti, kokia tvarka čia stovi namai. 
Tai mano aistra — viską tiksliai žinoti apie Londoną. Mortime- 
rio tabako, laikraščių krautuvėlės, Miesto ir priemiesčio banko 
Koubergo skyrius, vegetarų restoranas, Makfarleino karietų iab- 

riko depas. Toliau — jau kitas kvartalas. Na, daktare, mes jau 
padarėm savo darbą, todėl dabar galim kiek prasiblaškyti. Su- 
muštinis, puodelis kavos, o tada — į smuiko pasaulį, kur vyrau- 
ja grožis, švelnumas, harmonija ir kur raudonplaukiai klientai 
nesuka tau galvos su savo mįslėmis. 

Mano bičiulis — karštas muzikos mėgėjas; jis ir pats ne tik 
gabus atlikėjas, bet ir puikus kompozitorius. Visą pavakarę jis 
sėdėjo parteryje apimtas palaimos, į muzikos taktą jųdindamas 
ilgus plonus pirštus, jo veidas kiek šypsojo, akys buvo ramios, 
svajingos, ir jis nė iš tolo nepanėšėjo į pėdsekį Holmsą, į tą ne- 
gailestingą gudragalvį nusikaltėlių gaudytoją Holmsą. Savitas jo 
charakterio dvilypumas reiškėsi pakaitom, ir aš dažnai pamany- 
davau, kad neapsakomas Holmso tikslumas ir įžvalgumas — tai 
lyg atsvara jo mMąsliam poetiškumui, kuris kartais jį apima. Dėl 
prigimties svyravimo jis būdavo tai neapsakomai suglebęs, tai 
nepaprastai energingas, bet, gerai žinau, niekada nebūdavo toks 
iš tikro pavojingas kaip tada, kai dienų dienas sėdėdavo dykas 
fotely tarp savo improvizacijų ir senovinių gotiško šrifto knygų. 
Kaip tik tuomet jam staiga kildavo medžioklės aistra, kaip tik 
tada nuostabi jo proto jėga pasiekdavo intuicijos lygį, ir tie, ku- 
riems nebuvo pažįstamas jo metodas, žiūrėdavo į jį skersomis, 
kaip į žmogų, kurio galios tikrai pranoksta kitų mirtingųjų ga- 
lias. Ir kai tą vakarą Švento Jokūbo salėje mačiau jį šitaip pa- 
gautą muzikos, jaučiau, kad tiems, kurių jis eis medžioti, bus 
riesta. 

— Jūs, be abejo, norite namo, daktare, — pasakė jis, kai iš- 
ėjom. 

— Taip, norėčiau, 

— O aš turiu padaryti vieną darbą, kuris užims keletą va- 
landų. Ta Koubergo aikštės istorija gana rimta. 

— Kodėl? 

— Rengiamas didelis nusikaltimas. Turiu pagrindo manyti, 
kad mes laiku užkirsim jam kelią. Bet viską gerokai apsunkina 
tai, kad šiandien šeštadienis. Ar galėtumėt man vakare padėti? 

— Kelintą valandą? 

— Ne anksčiau kaip dešimtą. 

— Dešimtą būsiu Beikerio gatvėje. 

— Puiku. Beje, daktare, ten mums gali grėsti šioks toks pa- 
vojus, tai būkit malonus ir įsidėkit į kišenę karinį revolverį. 

Jis pamojo ranka, nusisuko ir akimirksniu dingo tarp Žmo- 
nių. 

Laikau save ne kvailesniu už kitus, tačiau, kai ką nors veikiu 
su Holmsu, jaučiuosi prislėgtas savo nenuovokumo. Aš juk gir- 
dėjau tą patį, ką ir jis, mačiau tą patį, ką ir jis, ir vis dėlto iš 
Holmso žodžių buvo aišku, kad puikiai matė ne vien tai, kas 
įvyko, bet ir tai, kas turi įvykti, o man visa ta byla atrodė ne- 
suprantama ir absurdiška. Važiuodamas namo į Kensingtoną, aš 
viską pergalvojau — nuo pat nepaprastos raudonplaukio encik- 
lopedijos perrašinėtojo istorijos, mūsų lankymosi Saks Koubergo 
aikštėje iki baugių Holmso žodžių, pasakytų mums išsiskiriant. 
Kokia bus ta nakties ekspedicija ir kodėl aš turiu pasiimti gink- 
14? Kur mes eisime ir ką darysime? Holmsas buvo užsiminęs, kad 
tas bebarzdis Vilsono padėjėjas — pavojingas žmogus, galįs im- 
tis žiauraus lošimo. Stengiausi ką nors išprotauti, bet man ne- 
sisekė, tad, netekęs vilties, nusprendžiau palaukti vakaro, kada 
viskas turėtų paaiškėti. 

Penkiolika dešimtos išėjau iš namų ir per Haid parką, o pas- 
kui Oksfordo gatve patraukiau Beikerio gatvės link. Prie durų 
stovėjo du kebai, o įėjęs vidun, išgirdau viršuje balsus. Holmso 
kambaryje radau jį gyvai šnekantis su dviem vyriškiais, kurių 
vieną pažinau — tai buvo Piteris Džounsas, oficialus policijos 
agentas. O antrasis buvo aukštas, liesas, liūdno veido žmogus 
labai žvilgančiu cilindru ir atgrasiai nepriekaištingu surdutu. 

— O! Jau visi. — tarė Holmsas, užsisagstė striukę ir nuo len- 
tynos pasiėmė sunkų medžioklės vytinį — Votsonai, manau, pa- 
žįstate poną Džounsą iš Skotland Jardo? Leiskite jus supažin- 
dinti su ponu Meriveteriu, kuris šį vakarą bus mūsų bendražy- 
gis. 

— Kaip matote, daktare, mes ir vėl medžiojame poromis, — 
pasakė Džounsas kaip visada iš aukšto. — Šit mūsų draugas la- 
bai smarkus surengti gaudynes. Ir jam tereikia seno šuns grobiui 
vytis. 

— Kad tik tos gaudynės nevirstų vėjo gaudymu laukuose, — 
niūriai pasakė ponas Meriveteris. | 

— -Drąsiai galite pasikliauti ponu Holmsu,— išdidžiai tarė po- 
licijos agentas.— Jis turi savo metodiką, kuri yra, jeigu jis ne- 
prieštaraus, kiek per daug teorinė ir fantastiška, tačiau šiaip jis 
iš prigimties detektyvas. Neperdėdamas galiu pasakyti, kad ne 
sykį, tarkim, dėl Šolto žmogžudystės ar Agros lobių, jis buvo 
daug arčiau tiesos negu oficialioji policija. 

— Ak, jeigu jūs taip sakot, pone Džounsai, tai gerai, — pagar- 
biai. tarė nepažįstamasis.— Tačiau, turiu prisipažinti, man gaila 
dėl roberio. Šiandien pirmas šeštadienio vakaras per dvidešimt 
septynerius Metus, kai aš nelošiu roberio. 

— Pamatysit,— tarė Šerlokas Holmsas, — kad šiandien bus 10- 
šiama iš tokios sumos, iš kokios dar niekad nesate lošęs, ir pats 
lošimas bus azartiškesnis. Jūsų statoma suma, pone Meriveteri, 
kokie trisdešimt tūkstančių svarų sterlingų, o jūsų, Džounsai,— 
tas žmogus, kurį norite sugauti. 

— Tai Džonas Klėjus, žmogžudys, vagis, plėšikas ir sukčius. 
Jis dar jaunas, pone Meriveteri, tačiau yra savo amato virtuo- 
zas, ir nėra Londone kito tokio nusikaltėlio, kuriam taip norėčiau 
uždėti antrankius kaip jam, Jis žymus žmogus, tas jaunasis Džo- 
nas Klėjus. Jo senelis buvo hercogas, pats jis mokėsi Itone ir 
Oksforde. Jo galva dirba taip sumaniai kaip ir jo pirštai, ir nors 
mes kas žingsnis užtinkam jo pėdsakų, tačiau neįsivaizduojam, 
kur rasti jį patį. Vieną savaitę jis apiplėšia ką Škotijoje, o kitą 
jau renka pinigus našlaičių prieglaudai Kornvalyje. Jo pėdsa- 
kais einu jau daugelį metų, bet dar nė sykio nesu jo matęs. 

— Tikiuosi, kad šiąnakt turėsiu malonumą judu supažindin- 
ti. Man irgi yra tekę porą kartų susidurti su Džonu Klėjum, to- 
dėl sutinku su jumis, kad jis yra savo amato virtuozas. Beje, 
jau po dešimtos, mums metas. Judu gal sėskite į pirmą kebą, 
mudu su Votsonu seksime iš paskos antruoju. 

Visą kelią Šerlokas Holmsas beveik nešnekėjo, tik atsilošęs 
sėdynėje niūniavo melodijas, kurias buvo girdėjęs tą popietę. 
Dardėjome ilgai, begaliniais dujomis apšviestais gatvių labirin- 
tais, kol atsidūrėme Faringtono gatvėje. 

— Jau nebetoli,. — pasakė mano draugas.— Tas Meriveteris — 
banko direktorius, jis yra šiuo reikalu suinteresuotas. Pasikvie- 
čiau ir Džounsą. Jis neblogas vyras, nors visiškas savo profe- 
sijos neišmanėlis. Bet jis turi vieną gerą savybę: yra drąsus kaip 
buldogas ir kibus kaip krabas — tereikia tik pakliūti jam į žnyp- 
les. Va, atvažiavom, jie jau laukia mūsų. 

Mes atvykom į tą pačią judrią gatvę, kur buvome atėję ry- 
tą. Paleidom kebus ir pono Meriveterio vedami patraukėm siau- 
ru akligatviu. Įėjome pro užpakalines duris, kurias jis mums 
atrakino. Už jų buvo nedidelis koridorius, o jo gale — masyvios 
geležinės durys. Jos taip pat buvo atrakintos, ir mes nusileido- 
me įvijais akmeniniais laiptais, kurie atvedė prie dar vienų tvir- 

tų durų. Ponas Meriveteris stabtelėjęs uždegė žibintą ir nuvedė 
mus tamsiu, žeme atsiduodančiu koridoriumi, o paskui, atrakinęs 
trečias duris, įleido į milžinišką požemį ar rūsį, pilną pristatytą 
pintinių ir didžiulių dėžių. 

— Iš viršaus jūs gana saugus, — iškėlęs žibintą ir apsidairęs, 
tarė Holmsas. 

— Iš apačios taip pat, — pasakė ponas Meriveteris ir lazda pa- 
bildeno į tašytus akmenis, kuriais buvo išgrįstas rūsys.— Oi, gar- 
sas toks, lyg apačioje būtų tuštuma! — nustebęs pakėlė akis. 

— Prašyčiau laikytis tylos! — griežtai pasakė Holmsas.— Per 
jus visa mūsų žygio sėkmė jau pakibo ant plauko. Gal teiktumė- 
tės atsisėsti ant kokios dėžės ir netrukdyti? 

Orusis ponas Meriveteris, labai įsižeidęs, atsisėdo ant pinti- 
nės, o Holmsas atsiklaupė ant grindų ir su žibintu bei lupa ėmė 
atidžiai apžiūrinėti plyšius tarp akmenų. Bematant rado, ką no- 
rėjo, tada vėl atsistojo ir įsikišo lupą į kišenę. 

— Mes dar turime mažiausiai valandą, — pasakė, — nes jie var- 
gu ar ką darys, kol dorasis palūkininkas nebus nuėjęs gulti. O 
tada negaiš nė minutės, nes juo greičiau viską atliks, juo dau- 
giau turės laiko pabėgti. Mes čia esame, daktare, kaip jūs, be 
abejo, būsit atspėjęs, vieno iš pagrindinių Londono bankų Sičio 
skyriaus rūsyje. Ponas Meriveteris yra direktorių tarybos pir- 
mininkas, ir jis jums paaiškins, kodėl šis rūsys kaip tik dabar 
gali patraukti įžūliausių Londono nusikaltėlių dėmesį. 

— Dėl mūsų Prancūzijos aukso. 

— Prancūzijos aukso? 

— Taip. Prieš keletą mėnesių mums buvo prireikę papildyti 
savo atsargas, ir tam iš Prancūzijos banko pasiskolinom trisde- 
šimt tūkstančių napoleondorų. Dabar jau žinoma, kad mums tų 
pinigų neprireiks net išpakuoti, bet jie tebesaugomi mūsų rū- 
syje. Pintinėje, ant kurios aš sėdžiu, yra du tūkstančiai napo- 
leondorų, sudėtų sluoksniais tarp švininio popieriaus lakštų. Mū- 
sų aukso luitų rezervas šiuo Metu yra daug didesnis, negu pap- 
rastai laikoma vienoje skyriaus kontoroje, ir direktoriai labai 
dėl to būgštauja. 

— Ir visiškai pamatuotai — patikino Holmsas— O dabar 
mums metas rengtis. Aš Manau, kad per valandą viskas baigsis. 
O tuo tarpu, pone Meriveteri, reikia užgesinti žibintą. 

— Ir sėdėti tamsoje? 

— Deja, taip. Aš turiu pasiėmęs kortas, maniau, kad jūs ga- 
lėsite sulošti savo roberį, nes esame kaip tik partie cūrrėe. Bet 
dabar Matau, kad priešo jau taip pasirengta, jog nebegalime ri- 
zikuoti ir sėdėti šviesoje. Dabar pirmiausia turim pasikeisti vie- 
tomis. Tie Žmonės nesiskaitys su niekuo, todėl, nors bus užklup- 
ti netikėtai, gali mums pridaryti bėdos, jei nepasisaugosim. Aš. 
atsistosiu už šios pintinės, o jūs pasislėpkite už anų. Ir kai aš į 
juos pašviesiu, tučtuojau šokite prie jų. Jeigu jie ims šaudyti, 
Votsonai, šaukite nieko nepaisydamas. R 

Pasidėjau užtaisytą revolverį ant medinės dėžės viršaus, o 
pats užlindau už dėžės. Holmsas užstūmė žibinto dureles, ir mes 
paskendome juodoje tamsoje — tokios visiškos tamsos dar nie- 
kada nebuvau matęs. Įkaitusio metalo kvapas rodė, kad šviesa 
tebedega ir gali sutviksti kiekvieną akimirką. Mano nervai bu- 
vo įsitempę nuo laukimo, ir ta ūmi tamsa bei šaltas drėgnas 
rūsio oras slėgė ir baugino. 

— Jie turi tik vieną kelią atgal, — sukuždėjo Holmsas.— Per 
namą į Saks Koubergo aikštę. Tikiuosi, padarėt, ko prašiau, Džoun- 
sai? 

— Ten prie durų lauks inspektorius ir dų karininkai. 

— Vadinasi, užkištos visos skylės. Tai dabar tylėkim ir lau- 
kim. 

Kaip lėtai ėjo laikas! Vėliau peržvelgiau užsirašytas pasta- 
bas, ir paaiškėjo, kad praeita tik valandos su ketvirčiu, bet man 
anuomet atrodė, kad jau baigėsi naktis ir tuoj ims aušti. Bijojau 
pajudėti, todėl pavargau, sąnariai sustingo, tačiau nervai buvo 
įsitempę iki kraštutinumo, ir klausa buvo tokia gera, kad ne tik- 
tai girdėjau tylų visų kvėpavimą, bet galėjau atskirti duslesnius 
ir sunkesnius stambiojo Džounso įkvėpimus nuo plono, į aima- 
ną panašaus banko direktoriaus alsavimo. Iš savo vietos per dė- 
žės viršų žiūrėdamas į grindis, staiga pamačiau sublyksint švie- 
są. 

Iš pradžių tai buvo blausus taškelis grindinyje. Jis ištįso, vir- 
to geltona linija, o paskui be jokio įspėjimo ar garso atsivėrė 
plyšys, ir nedideliame šviesos ruožely išniro ranka — balta, kone 
moteriška, kuri grabaliojo kažko ieškodama. Toji ranka su krai- 
pinėjančiais pirštais kyšojo iš grindų kokią minutę ar daugiau. 
Paskui dingo taip pat staigiai, kaip ir buvo pasirodžiusi, ir vėl 
pasidarė tamsu, tik vos žioravo plyšelis tarp grindinio luitų. 

Tas atsitraukimas truko labai neilgai. Bematant vienas pla- 
tus baltas luitas, garsiai grikšėdamas, pavirto ant šono, ir atsivė- 
rė kvadratinė skylė, pro kurią įspindo žibinto šviesa. Pro skylę 
išlindo švariai nuskustas berniukiškas veidas, įdėmiai apsižvalgė, 
tada dvi rankos įsitvėrė į skylės kraštus, ir pasirodė pečiai, pas- 
kui išlindo kūnas iki juosmens, ir galiausiai į grindis įsirėmė 
vienas kelis. Tada žmogus mikliai atsistojo ir ėmė traukti iš sky- 
lės savo sėbrą, tokį pat liauną ir smulkutį, blyškaus veido, su 
kupeta raudonų plaukų. 

— Kelias laisvas,— sukuždėjo jis— Turi kaltą ir maišus? 
Šimts velnių! Dumk, Arči, dumk, o aš kaip nors išsikapanosiu! 

Mat Šerlokas Holmsas prišokęs nutvėrė tą įsibrovėlį už apy- 
kaklės. Antrasis, nėrė atgal į skylę, ir aš išgirdau čirkštelint me- 
džiagą, nes Džounsas dar buvo spėjęs jį pagriebti už drabužių. 
Ties revolverio vamzdžiu blykstelėjo šviesa, tačiau Holmsas tren- 
kė rimbu šovusiam per riešą, ir ginklas žvangėdamas nukrito 
ant akmeninių grindų. 

— Nieks nebepadės, Džonai Klėjau— ramiai pasakė Holm- 
sas.— Nebeištrūksit. 

— Taigi mMatau,— atsakė tas kuo šalčiausiai.— Bet tikiuosi, 
kad mano draugužis išsisuko, nors ir pastvėrėt jo skvernus. 

— Prie durų jo laukia trys vyrai — pasakė Holmsas. 

— Oho! Atrodo, būsit gerai pasidarbavęs, tiesiog negaliu jū- 
sų nepagirti. 

— O aš jūsų, — atsakė Holmsas.— Jūsų Raudonplaukių lygos 
idėja labai nauja ir veiksminga. 

— Tuoj vėl išvysi savo draugužį — tarė Džounsas.— Jis grei- 
tesnis landyti po skyles negu aš. O dabar duok rankas, uždėsiu 
apyrankes. 

— Prašau manęs neliesti purvinomis rankomis, — pasakė mū- 
sų belaisvis, kai antrankiai trekštelėjo jam ant riešų. — Gal ne- 
žinote, kad mano gyslomis teka karališkas kraujas? 'Be to, bū- 
kite geras ir kalbėdamas su manim visada sakykite „pone“ ir 
„Malonėkite“. 

— Gerai, — pastatęs akis, tarė Džounsas ir sukikeno.— Taigi 
gal malonėtumėt, pone, drožti viršun, iš kur kebu nugabensime 
jūsų aukštybę į policijos nuovadą? 

— Dabar jau geriau,— romiai tarė Džonas Klėjus. Jis oriai 
nusilenkė mums trims ir ramiai nuėjo seklio lydimas. 

— Iš tikrųjų, pone Holmsai,— tarė ponas Meriveteris, kai pas- 
kui anuos du žengėm iš rūsio — nežinau, kaip mūsų bankas ga- 
lėtų jums atsidėkoti ar atsilyginti. Juk nėra jokios abejonės, kad 
jūs susekėte ir galutinai užkirtote kelią didžiausiam, kokį žinau, 
„banko apiplėšimui. | 

— Aš ir pats turėjau keletą sąskaitų su Džonu Klėjum,— at- 
sakė Holmsas.— (O šios bylos išlaidos buvo menkos, ir manau, 
kad bankas jas padengs. Bet didžiausias atlyginimas man yra tai, 
kad gavau patirties, kuri daugeliu atžvilgių yra unikali, ir kad 
išgirdau nepaprastą pasakojimą apie Raudonplaukių lygą. 

— Matot, Votsonai,— paaiškino jis paryčiais, mums sėdint 
Beikerio gatvėje prie stiklo viskio su selteriu— iš pat pradžių 
buvo aišku, kad vienintelis galimas to ganėtinai fantastiško ly- 
gos skelbimo ir enciklopedijos perrašinėjimo tikslas turėjo būti 
toks — kasdien kelioms valandoms išvilioti iš namų ne itin nuo- 
vokų palūkininką. Tai gana keistas būdas, bet, tiesą sakant, sun- 
ku ką geresnio ir sumanyti. Idėją genialiam Klėjaus protui, be 
abejo, davė jo sėbro plaukų spalva. Keturi svarai per savaitę — 
geras jaukas pritraukti palūkininką, bet jiems tai vieni niekai, 
kai laukia tūkstančiai. Jie įdeda skelbimą, vienas niekšas laikinai 
įsigyja kontorą, kitas paragina žmogų kreiptis į ją, ir taip abu 
suorganizuoja, kad visą savaitę rytais jo nebūtų namie. Vos tik 
išgirdau, kad padėjėjas sutiko dirbti už pusę atlyginimo, man 
"pasidarė aiškų, kad jis turėjo kažkokią svarbią priežastį gauti 
tą vietą. 

— Bet kaip nuspėjot tą priežastį? 

— Jei tenai gyventų moterų, galima būtų įtarti grynai bana- 
lią istoriją. Bet taip nebuvo. Lombardas — visai nepelninga įstai- 
ga, ir palūkininko namuose nėra nieko, dėl ko būtų reikėję taip 
kruopščiai rengtis ir darytis tokių išlaidų. Vadinasi, kas nors turi 
būti prie namų. Kas tai galėtų būti? Prisiminiau, kad padėjėjas 
labai mėgsta fotografuoti ir ta dingstimi ilgam prapuola rūsyje. 
Rūsys! Čia turėjo būti to supainioto kamuolio galas. Tuomet pa- 
sidomėjau keistuoju padėjėju ir sužinojau, kad susidūriau su 
šaltakraujiškiausiu ir drąsiausiu Londono nusikaltėliu. Jis kažką 
daro rūsyje... kažką, kam prireikė keleto valandų per dieną, ir 
„ne vieną mėnesį. Taigi vėl — kas tai galėtų būti? Vienintelė iš- 
vada — jis kasa tunelį į kokį kitą pastatą. 

Tiek buvau išprotavęs tada, kai ėjom apžiūrėti įvykio vie- 
tos. Jūs nustebote, kad pabilsnojau lazda į grindinį. Norėjau įsi- 

tikinti, ar tunelis eina į fasado pusę, ar į kiemo. Fasado pusėje 
nieko nebuvo. Tada paskambinau, ir, kaip tikėjausi, duris ati- 
darė padėjėjas. Mūsų keliai jau ne sykį buvo susikirtę, tačiau 
akis į akį nebuvome niekados susitikę. Aš beveik nežvilgtelėjau 
jam į veidą. O kelius pamačiau tokius, kokių ir tikėjausi. Jūs ir 
pats turėjot pastebėti, kokie jie nuzulinti, susiglamžę ir purvini, 
Jie bylojo apie valandomis raustą urvą. Vienintelis dalykas liko 
sužinoti — kur link rausiamasi. Nuėjau už kampo ir pamačiau, 
kad mūsų draugo namas prisišliejęs prie Miesto ir Priemiesčio 
banko. Šitaip uždavinys buvo išspręstas. Kai po koncerto nuva- 
žiavot namo, aš nuvykau į Skotland Jardą bei pas banko direk- 
torių tarybos pirmininką, ir pats matėt, ką laimėjau. 

— O iš ko nusprendėt, kad jie ateis šiąnakt? — paklausiau. 

— Na, kai jie uždarė savo lygos kontorą, buvo aišku, kad 
ponas Džeibezas Vilsonas jiems nebekliudo, kitais žodžiais tariant, 
kad tunelis jau baigtas. Ir juo reikėjo kuo skubiau pasinaudoti, 
kad kas neaptiktų ar neišgabentų aukso. Šeštadienis geriausia 
diena, nes lieka dvi dienos pabėgti. Dėl tų priežasčių ir laukiau 
jų šiąnakt. | 

— Nuostabiai išprotavot! — sušukau nuoširdžiai susižavėjęs.— 
Tokia ilga grandinė, ir kiekviena grandis teisinga. 

— Tai išgelbėjo mane nuo nuobodulio — atsakė jis žiovauda- 
mas.— Deja, jaučiu ir vėl jį užeinant. Vįsas mano gyvenimas — 
"nesibaigiančios pastangos išvengti kasdienybės banalumo. Ir man 
padeda šie nesudėtingi uždavinukai. 

— Jūs esat žmonijos geradaris, — pasakiau. 

Jis gūžtelėjo pečiais. 

— Hm, ko gero, betgi iš to yra kiek naudos — pasakė.— 
L'homme c'est rien — VOoeuvre c'est tout*, kaip Gustavas Flobe- 
ras rašė Žorž Sand. | 


* Žmogus — niekas, veikla — viskas (pranc.). 

TAPATYBĖS NUSTATYMAS 


— Brangus mano drauge,— tarė Šerlokas Holmsas mums sė- 
dint abipus židinio jo bute Beikerio gatvėje, — gyvenimas kupi- 
nas keistenybių, kurių Žmogaus protas niekada nepajėgs sukurti. 
Mes nedrįstame nė pamanyti apie daugelį tokių dalykų, kokie 
apskritai yra paprasčiausia kasdienybė. Jeigų mudu galėtume 
susikibę rankomis išskristi pro šį langą, paskraidyti viršum mies- 
to, atsargiai pakelti stogus ir pažiūrėti į keistus ten vykstančius . 
dalykus: nepaprastus sutapimus, ketinimus bei nesusipratimus, 
vienus su kitais susijusius kelių kartų įvykius, kurių baigtis būna 
neįtikėtina, tai visa tradicinė beletristika su iš anksto aiškia pa- 
baiga pasirodytų blanki ir nereikšminga. 

— Vis dėlto nesu tuo įsitikinęs, — atsakiau — Bylos, aprašo- 
mos mūsų laikraščiuose, paprastai pateikiamos labai atvirai ir 
tiesmukiškai. Mūsų policijos pranešimai be galo realistiški, ta- 
čiau jie, reikia pripažinti, nėra nei patrauklūs, nei meniški. 

— Norint pasiekti realistinį efektą, reikia tam tikros atrankos 
ir atžvalgos,— pasakė Holmsas.— O policijos pranešimams šito 
ir trūksta, juose daugiau nuvalkiotų taikos teisėjo frazių negu 
įvairių smulkmenų, kurios įdėmMmiam stebėtojui padėtų įžvelgti 
visos bylos esmę. Patikėkit, nėra nieko nenatūralesnio kaip įpras- 
ti dalykai. | 

Aš nusišypsojau ir papurčiau galvą. 

— Gerai suprantu, kodėl taip manot,— pasakiau— Žinoma, 
kaipo neoficialus patarėjas ir pagalbininkas trijų žemynų visiš- 
kai pasimetusių žmonių jūs susiduriate su visokiais keistumais ir 
ekscentriškumais. Bet imkim,— aš pakėliau nuo žemės rytinį laik- 
raštį — ir padarykim bandymą. Štai pirmas pasitaikęs pavadini- 
mas „Žiaurus vyro elgesys su žmona“. Prirašyta pusė skilties, bet 
man neskaičius viskas aišku. Čia, be abejo, įpainiota kita mote- 
ris, girtuoklystės, stumdymai, smūgiai, Mėlynės, užjaučianti se- 
suo ar buto šeimininkė. Ir labiausiai netašytas rašytojas nesukurs 
nieko storžieviškesnio. 

— Beje, jūsų pavyzdys visiškai nepatvirtina jūsų argumen- 
tų — tarė Holmsas, paėmęs laikraštį ir skaitinėdamas jį.— Štai 
Dandeso skyrybų byla, ir aš kaip tik aiškinausi keletą nežymių 
su ja susijusių aplinkybių. Vyras blaivininkas, nėra jokios kitos 
moters, o priežastis, dėl kurios skundžiamasi; — tai jo įprotis pa- 
valgius išsiimti dirbtinius dantis ir sviesti į žmoną; turite sutikti, 
kad toks dalykas nelabai gali ateiti į galvą vidutiniam rašytojui. 
Pauostykite tabako, daktare, ir prisipažinkite, kad aš sutriuški- 
nau jūsų pavyzdį. 

Jis atkišo senovinę aukso tabakinę su didžiuliu ametistu dang- 
telio vidury. Jos ištaigingumas taip nesiderino su kuklia aplin- 
ka ir gyvenimo būdu, kad neištvėręs tai ir pasakiau. 

— Ak,— tarė jis — visai pamiršau, kad Mudu nesimatėm ke- 
letą savaičių. Tai nedidelis Bohemijos karaliaus suvenyras už 
pagalbą byloje dėl Airinos Adler laiškų. 

— O žiedas? — paklausiau žiūrėdamas į nuostabų briliantą, 
žėrintį jam ant piršto. 

— Olandijos karališkosios šeimos, bet tas reikalas, kurį padė- 
jau ištirti, yra toks delikatus, jog negaliu patikėti net jums, nors 
malonėjote aprašyti vieną kitą kuklios mano veiklos momentą. 

— Ar dabar turite kokių darbų? — paklausiau susidomėjęs. 

— Gal dešimt ar dvylika, bet nė vieno įdomaus. Tos svarbios 
bylos, suprantate, visai neįdomios. Beje, esu pastebėjęs, kad kaip 
tik nesvarbūs dalykai duoda akstiną stebėti ir gyvai analizuoti 
priežastį bei padarinį, o tai suteikia darbui žavesio. Didesni nu- 
sikaltimai dažniausiai būna paprastesni, mat kuo sunkesnis nusi- 
kaltimas, tuo akivaizdesnės yra jo priežastys. Šitose bylose, iš- 
skyrus vieną gana painią, dėl kurios į mane buvo kreiptasi iš 
Marselio, nėra nieko įdomaus. Tačiau visai galimas dalykas, kad 
po keliolikos minučių sulauksiu ko geresnio, nes, jei neklystu, 
antai ten Mano klientė. 

Jis buvo pakilęs iš fotelio ir praskleidęs užuolaidas žvelgė į 
nuobodžią, pilką Londono gatvę. Dirstelėjęs jam per petį, pa- 
mačiau kitoje gatvės pusėje ant šaligatvio stambią moterį su 
vešliu kailiniu boa ir besiplaikstančia raudona plunksna prie pla- 
čiakraštės skrybėlės, kurią buvo koketiškai užsismaukusi ant šo- 
no Devonšyro hercogienės stiliumi. Iš šių įspūdingų pagražų ji 
nedrąsiai ir nervingai žvilgčiojo į mūsų langus, visu kūnu lin- 
guodama pirmyn atgal, pirštais knebinėdama pirštinės sagutes. 

Staiga ryžtingai, lyg plaukikas į vandenį, ji metėsi pirmyn, sku- 
biai perėjo gatvę, ir mes išgirdom skardžiai sudzingsint varpelį. 

— Ne kartą Matyti simptomai, — tarė Holmsas, mesdamas Ci- 
garetę į ugnį — Svyravimas ant šaligatvio visada reiškia dfiaire 
de coeur *. Ji nori patarimo, tačiau abejoja, ar tokį subtilų da- 
lyką dera išsakyti kitiems. Betgi net toks atvejis gali turėti įvai- 
rių variantų. Jei moteris yra skaudžiai vyriškio įžeista, ji nebe- 
svyruoja, ir to požymis paprastai būna nutraukta skambučio vir- 
velė. Šį sykį galime manyti esant meilės istoriją, tačiau mergina 
nėra perpykusi, o greičiau pasimetusi ar susigraužusi. Bet šit 
ateina ji pati ir išsklaidys mūsų abejones. 

Sulig tais žodžiais pasigirdo beldimas į duris, ir uniformuotas 
berniukas įėjo pranešti, kad atvyko panelė Merė Saterland, bet 
tuo metu ir pati viešnia sutamsavo už smulkios juodos jo figūrė- 
lės tarsi visas bures iškėlęs prekinis laivas, plaukiantis paskui 
mažutį locmano katerį. Šerlokas Holmsas pasisveikino su ja lais- 
vai ir kartu galantiškai, o tai jis puikiai mokėjo, ir, uždaręs duris 
bei nuolankiai paprašęs ją sėsti į fotelį, nužiūrėjo ją būdingu 
tiriamu, bet kartu tarsi neatidžiu žvilgsniu. 

— Ar jums neatrodo, — pasakė jis — kad dėl trumparegystės 
jums kiek per sunku taip daug spausdinti mašinėle? 

— Iš pradžių buvo sunku, — atsakė ji, — bet dabar aš išmokau 

spausdinti aklai. — Paskui, staiga suvokusi jo žodžių prasmę, krūp- 
telėjo ir pakėlė akis, jos platus geraširdiškas veidas rodė išgąstį 
ir nuostabą.— Jūs mane pažįstate, pone Holmsai,— sušuko ji — 
nes kaip kitaip visa tai žinotumėt? 
„  — Nesijaudinkit— atsakė Holmsas juokdamasis— mano toks 
darbas — viską žinoti, Tikriausiai esu išmokęs matyti tai, ko kiti 
nemato. Jei būtų kitaip, ko jūs būtumėt atėjusi pas mane pasi- 
tarti“ 

— Aš atėjau, pone, todėl, kad apie jus sužinojau iš ponios 
Eteridž, kurios vyrą jūs taip lengvai radote, nors policija ir visi 
"kiti laikė jį mirusiu. Ak, pone Holmsai, kad jūs ir man taip pa- 
dėtumėt! Aš nesu turtuolė, tačiau gaunu man teisėtai priklau- 
sančius šimtą svarų per metus, be to, šiek tiek užsidirbu spaus- 
dindama, taigi viską atiduočiau, kad tik galėčiau sužinoti, kas 
atsitiko ponui Hosmeriui Eindželui. 


* Širdies dalykas (pranc.). 

— Kodėl jūs šitaip skubėjote pas mane pasitarti? — paklau- 
sė Šerlokas Holmsas, surėmęs pirštų galus ir žiūrėdamas į lu- 
bas. 

Ir vėl naivokame panelės Merės Saterland veide pasirodė iš- 
gąstis. 

— Taip, aš su trenksmu išbėgau iš namų, — tarė ji — nes ne- 
begalėjau tverti pykčiu, kad ponas Vindibankas, tai yra mano 
tėvas, taip ramiai į visa tai žiūri. Jis nė nemano eiti nei į poli- 
ciją, nei pas jus, tai galų gale aš taip įsiutau, kad jis nieko ne- 
siima ir vis kartoja, jog nieko tokio neatsitiko, tad užsimečiau, 
kas pakliuvo, ir atėjau tiesiai pas ius. 

— Jūsų tėvas, — tarė Holmsas, — tiksliau — patėvis, nes jūsų 
skirtingos pavardės. 

— Taip, patėvis. Aš jį vadinu tėvu, nors tai juokinga, mat jis 
tik penkeriais metais ir dviem mėnesiais vyresnis už mane. 

— O jūsų motina gyva? 

— O taip, ji gyva ir sveika. Man nelabai patiko, pone Holm- 
sai, kad ji ištekėjo taip greitai po tėvo mirties, ir dar už tokio 
vyro, kuris beveik penkiolika metų jaunesnis. Tėvas buvo To- 
tenhem Kort Roudo lituotojas ir paliko neblogą dirbtuvėlę, kurią 
motina ir toliau laikė su meistru ponu Hardžiu. Bet ponas Vin- 
dibankas atėjęs liepė ją parduoti, nes jam tai per prasta, jis mat 
vyno komivojažierius. Už. viską — dirbtuvę ir nuosavybės teisę 
jie gavo keturis tūkstančius septynis šimtus svarų, bet tėvas būtų 
gavęs kur kas daugiau, jeigu būtų buvęs gyvas. 

Aš maniau, kad Šerlokas Holmsas neteks kantrybės dėl tokio 
pakriko ir nenuoseklaus pasakojimo, bet jis, atvirkščiai, klausėsi 
sukaupęs visą dėmesį. 

— Ar jūs tas nedideles pajamas, — paklausė jis — gaunate iš 
šių pinigų“ 

— O ne, pone. Čia visai kas kita, tai mano dėdė Nedo iš 
Oklendo palikimas. Tai Naujosios Zelandijos obligacijos, keturių 
su puse procento. Iš viso — du tūkstančiai penki šimtai svarų, 
bet aš gaunu tik procentus. 

— Tai labai įdomu, — tarė Holmsas.— Kadangi gaunate tokią 
didelę, šimto svarų, sumą per metus ir dar užsidirbate pati, tai, 
be abejo, galite ir pakeliauti, ir kitokių pramogų patirti. Man 
atrodo, kad merginai pragyventi puikiai užtenka kokių šešiasde- 
šimties svarų. 

— Man pakaktų kur kas mažiau, pone Holmsai, bet, supran- 
tate, kol gyvenu su tėvais, nenoriu būti našta, todėl pinigus ati- 
duodu jiems. Žinoma, kolei kas. Ponas Vindibankas paima mano 
procentus kiekvieną ketvirtį ir parneša mamai, o aš puikiai iš- 
siverčiu su pinigais, kuriuos užsidirbu spausdindama. Už puslapį 
gaunu po du pensus, o per dieną dažnai parašau nuo penkiolikos 
iki dvidešimties puslapių. : 

— Jūs labai aiškiai nusakėte savo padėtį — tarė Holmsas.— 
Čia mano draugas ponas Votsonas, ir jam girdint galima kalbėti 
viską, kaip ir Man vienam. Taigi būkite maioni ir papasakokite, 
kokie jūsų santykiai su ponu Hosmeriu Eindželu. 

Panelės Saterland veidas nuksito, ir ji ėmė nervingai pešioti 
švarko kraštą. 

— Mudu susipažinome dujininkų vakarėly,— pasakė ji— Jie 
visada atsiųsdavo tėtei bilietus, kai jis buvo gyvas, o vėliau, 
prisiminę mus, atsiuntė mamai. Ponas Vindibankas nenorėjo, kad 
mes eitume. Jis niekada nenori, kad mes kur vaikščiotume. Kai 
užsimenu, kad norėčiau nueiti į sekmadieninės mokyklos pobū- 
vį, jis tiesiog idūksta. Tačiau tą sykį tvirtai apsisprendžiau — ei- 
siu, ir viskas, kokią teisę turi neleisti? Jis pareiškė, kad su tokiais 
žmonėm mums netinka draugauti, o ten juk visi tėtės draugai. 
Dar pasakė, kad neturiu tinkamos suknelės, o aš juk turėjau tą 
raudoną aksominę, kurios dar nė karto nebuvau išsitraukusi iš 
stalčiaus. Galų gale, kai jau nieko kito neliko, jis išvažiavo su 
firmos reikalais į Prancūziją, o mudvi su mama nuėjom drauge 
su ponu Hardžiuų, buvusiu mūsų meistru, ir tada aš sutikau poną 
Hosmerį Eindželą. 

— Tikriausiai — tarė Holmsas, — ponas Vindibankas, grįžęs 
iš Prancūzijos, buvo labai nepatenkintas, kam ėjote į vakarėlį. 

— Na ne, jis buvo labai malonus. Nusijuokė, prisimenu, gūž- 
telėjo pečiais ir pasakė, kad moterį drausk nedraudęs, ji vis tiek 
padarys ką sumaniusi. 

— Aišku. Ir tada tame dujininkų vakarėlyje, kaip suprantu, 
jūs susipažinote su džentelmenu, pavarde Hosmeris Eindželas. 

— Taip, pone. Mudu tą vakarą susipažinome, o kitą dieną 
jis atėjo pasiteirauti, ar mudvį laimingai grįžome namo, paskui 
mes... tai yra, pone Holmsai, aš su juo buvau du kartus pasi- 
vaikščioti, bet vėliau parvažiavo tėvas, ir ponui Hosmeriui Ein- 
dželui nebebuvo galima ateiti, 

— Nebebuvo galima? 

— Matot, tėvas nemėgsta tokių dalykų. Jis vengia svečių 
kiek įmanydamas ir vis kartoja, kad moteris turi būti laiminga 
šeimoje, su saviškiais. Tuomet aš ir sakau mamai: moteriai reikia 
saviškių, o aš kol kas jų neturiu. 

— O kaip ponas Hosmeris Eindželas? Ar jis nedarė kokių 
žygių su jumis pasimatyti? 

— Na, po savaitės tėvas vėl turėjo išvažiuoti į Prancūziją, 
todėl Hosmeris parašė man, kad bus geriau ir saugiau nesusitik- 
ti, kol jis namie. Tuo tarpu, sakė, galime susirašinėti, ir jis man 
rašė kiekvieną dieną. Laiškus aš išimdavau iš pat ryto, ir tėvas 
nieko nežinojo. 

— Ar tuo metu jau buvote susižadėjusi su tuo džentelme- 
nu? 

— O taip, pone Holmsai. Mudu susižadėjome po pirmojo pa- 
sivaikščiojimo. Hosmeris... ponas Eindželas... dirbo kasininku... 
vienoje įstaigoje Lednholo gatvėje... ir... 

— Kokioje įstaigoje? 

— Čia ir visa bėda, pone Holmsai, kad nežinau. 

— O kur jis gyvena? 

— Jis nakvodavo įstaigoje. 

— Ir jūs nežinote adreso? 

— Ne, tik gatvę — Lednholo. 

— Tai kurgi jūs siųsdavote laiškus? 

— Į Lednholo gatvės paštą iki pareikalavimo. Jis nenorėjo, 
kad siųsčiau į įstaigą, sakė, bendradarbiai šaipysis pamatę, kad 
laiškai iš panelės. Aš siūliausi spausdinti laiškus mašinėle kaip 
jis Man, tačiau jis nesutiko, nes, sakė, kai rašau ranka, tai jau- 
čia mane, o jeigu spausdinčiau, tai mašinėlė būtų tarsi įsiterpusi 
tarp mūsų. Tai rodo, kaip jis mane mylėjo, pone Holmsai, ir 
kaip numatydavo mažiausias smulkmenas. 

— Tai daug ką rodo, — tarė Holmsas.— Aš jau seniai esu įsi- 
tikinęs, kad smulkmenos yra svarbiau už viską. O gal dar prisi- 
menate kokių mažmožių apie poną Hosmerį Eindželą? 

— Jis buvo labai drovus, pone Holmsai. Mieliau eidavo pasi- 
vaikščioti vakare negu dienos šviesoje, nes, sakė, nenorįs nie- 
kam kristi į akis. Buvo labai santūrus ir džentelmeniškas. Net 
"balsas buvo tylus. Sakėsi vaikystėje sirgęs angina, tai gerklė ir 
liko silpna, ir kalbėjo jis tarsi nedrąsiai, pašnabždomis. Rengėsi 

gerai, tvarkingai ir griežtai. Bet akys silpnos kaip ir mano, tai 
bijojo skaisčios šviesos, dėl to nešiojo tamsius akinius. 

— Na, o ikas atsitiko, kai jūsų patėvis, ponas Vindibankas iš- 
važiavo į Prancūziją? 

— Ponas Hosmeris Eindželas vėl užsuko pas mus ir pasiūlė 
man susituokti, kol tėvo nėra. Jis buvo baisiai rimtas ir liepė 
man prisiekti uždėjus ranką ant Šventojo Rašto, jog amžinai 
būsiu jam ištikima, nors ir kažin kas nutiktų. Mama sakė, kad 
jis visai deramai elgiasi liepdamas prisiekti ir kad tai karštos 
meilės ženklas. Mama nuo pat pradžių buvo jam prielanki, ir jai 
ponas Eindželas patiko net labiau negų man. Paskui jiedu ėmė 
tartis dėl sutuoktuvių tą savaitę, o aš paklausiau, kaip bus su 
tėvu, tačiau man buvo atsakyta, kad nėra ko jo paisyti, prane- 
šiu apie viską, kai grįš, ir baigta, mama dar prižadėjo pati jį 
perkalbėti. Man tai ne itin patiko, pone Fiolmsai. Juokinga pra- 
šyti leidimo žmogaus, keleriais metais Už tave vyresnio, tačiau 
nenorėjau nieko daryti vogčiom. Taigi parašiau tėvui į Bordo, 
kur yra kompanijos Prancūzijos skyrius, tačiau laiškas grįžo at- 
gal kaip tik mano vestuvių rytą. 

— Tai tėvas jo negavo? 

— Taip, pone, nes buvo ką tik išvažiavęs į Angliją. 

— Hm, kaip nepasisekė. Taigi jūsų vestuvės buvo sutartos 
penktadienį. Ar jos turėjo būti bažnyčioje? 

— Taip, pone, tik labai kuklios. Jos turėjo įvykti Švento Iš- 
ganytojo bažnyčioje netoli King Kroso, o paskui — pusryčiai 
Šv. Pakratijaus viešbutyje. Hosmeris atvažiavo dvirūčiu kebu, 
bet kadangi mes buvom dviese, tai įsodino mus abi, o pats įlipo 
į fiakrą, kuris kaip tik pasitaikė gatvėje. Mudvi atvykom prie 
bažnyčios pirmos, paskui atvažiavo ir fiakras, bet laukiam lau- 
kiam, o Hosmeris vis nesirodo. Tada vežikas nulipo nuo pasos- 
tės pažiūrėti — ogi iiakre nieko nėra. Vežikas sakė neįsivaiz- 
duojąs, kas jam galėję nutikti, nes pats savo akimis matęs įli- 
pantį. Tai buvo praėjusį penktadienį, pone Holmsai, ir nuo tos 
dienos aš ničnieko nežinau, kas nutiko Hosmeriui. 

— Man rodos, kad su jumis labai begėdiškai pasielgta — pa- 
sakė Holmsas. 

— O ne, pone! Jis buvo pernelyg geras bei malonus ir nebūtų 
manęs šitaip palikęs. Ak, visą tą rytą jis man tvirtino, kad turiu 
būti jam ištikima, nors ir kas atsitiktų; net jeigu likimas neti- 
kėtai mus išskirtų, aš turinti prisiminti, kad daviau jam žodį ir 

kad anksčiau ar vėliau jis pareikalausiąs savo teisių. Tokia kalba 
atrodė keista vestuvių rytą, bet tai, kas įvyko paskui, suteikia 
jai prasmės. 

— Iš tikrųjų suteikia. Vadinasi, jūsų nuomone, jam atsitiko 
netikėta nelaimė? 

— Taip, pone. Bet aš manau, kad jis nujautė kokį pavojų, 
antraip nebūtų šitaip kalbėjęs. Taigi, man regis, įvyko tai, ką 
jis ir nujautė. 

— Bet jūs nenutuokiate, kas tai galėtų būti? 

— Ne, 

— Dar vienas klausimas. Kaip į tai reagavo jūsų motina? 

— Ji labai supyko ir pasakė, kad apiė tai niekados nė neuž- 
siminčiau. 

— O tėvas? Ar pasisakėte jam? 

— Taip. Jis, kaip ir aš, įsitikinęs, kad atsitiko kas negero ir 
kad aš dar pamatysiu Hosmerį. Jis samprotauja — kokia jam 
nauda atvežti mane iki bažnyčios durų ir palikti? Jei jis būtų 
man skolingas ar būtų mane vedęs ir užsirašęs visus mano pini- 
gus sau, tada dar galima būtų suprasti. Tačiau Hosmeris dėl pi- 
nigų buvo nepriklausomas, ir jam nė į galvą neatėjo paimti iš 
manęs bent šilingą. Kas gi jam nutiko? Kodėl jis man neparašo? 
Aš tiek apie tai galvoju, kad baigiu išeiti iš proto, o naktimis 
negaliu akių sudėti. 

Ji išsitraukė iš movos mažutę nosinaitę ir įsikniaubusi į ją 
ėmė graudžiai kūkčioti. 

— Aš pasidomėsiu šiuo dalyku, — pasakė Holmsas stodama- 
sis — ir neabejoju, kad rasime gana aiškų atsakymą. Palikite vi- 
sus rūpesčius man, o pati daugiau nesukite galvos. Apskritai pa- 
sistenkite tą Hosmerį Eindželą užmiršti, tegul jis pranyksta jums 
iš atminties, kaip pranyko iš jūsų gyvenimo. 

— Tai jūs manote, kad aš jo niekada nebepamatysiu? 

— Ko gero, taip. : 

— Tai kas gi jam atsitiko? 

— Į šį klausimą aš atsakysiu vėliau. Tik norėčiau tiksliai Ži- 
noti jo išvaizdą ir turėti keletą laiškų, kuriuos galėtumėt duoti. 

— Aš buvau įdėjusi skelbimą į šeštadienio „Kroniką“ — pa- 
sakė ji.— Štai laikraščio iškarpa, o čia keturi jo laiškai. 

— Ačiū. O jūsų adresas? 

— Kambervelis, Lajon Pleisas, 31. 

— Pono Eindželo adreso, kaip supratau, nežinote. O kur yra 
jūsų tėvo darbovietė? 

— Fenčerčio gatvėje. Tai garsi raudonojo vyno importo fir- 
ma „Vesthauzas ir Marbankas". 

— Ačiū. Jūs labai vaizdžiai viską papasakojot. Laiškus pali- 
kit ir nepamirškit Mano patarimo. Tegul visas tas atsitikimas lie- 
ka užmairšty, ir gyvenkite taip, lyg nieko nebūtų buvę. 

— Jūs labai malonus, pone Holmsai, bet aš šitaip negaliu. 
Aš būsiu ištikima Hosmeriui. Lauksiu jo, nesvarbu, kada grįš. 

Nuoširdus mūsų viešnios tikėjimas buvo kupinas savotiško 
kilnumo, ir mudu, nepaisant absurdiškos jos skrybėlės ir naivoko 
veido, pajutome jai pagarbą. Ji padėjo ant stalo pluoštelį laiškų 
ir išėjo pažadėjusi vėl ateiti, kai tik bus pakviesta. 

Keletą minučių Šerlokas Holmsas pasėdėjo tylėdamas, vis 
dar surėmęs pirštų galus, ištiesęs į priekį kojas, pakėlęs akis į 
lubas. Paskui nusiėmė nuo lentynėlės seną taukuotą molinę 
pypkę, savo patarėją, užsidegė ir atsilošęs fotelyje ėmė leisti 
tirštų dūmų kamuolius, o veidas buvo visiškai abejingas. 

— Ši mergina — įdomus stebėjimo objektas,—- pasakė jis— 
Daug įdomesnė negu jos istorija, kuri, beje, yra ganėtinai nuval- 
kiota. Jei pažiūrėsite į mano kartoteką, rasite ne vieną analo- 
gišką atvejį — pavyzdžiui, 1877 metais Andoveryje, panašaus 
atsitikimo būta ir pernai Hagoje. Senas triukas, nors sužinojau 
vieną kitą naują smMulkmeną. Tačiau daugiausia informacijos su- 
teikė pati Mergina. 

— Turbūt, stebėdamas ją, įžvelgėte daug tokių dalykų, kurie 
- man buvo nematomi, — tariau. | 

— Ne nematomi, Votsonai, bet nepastebimi. Jūs nežinojote, 
kur žiūrėti, todėl ir nematėte to, kas svarbu. Niekaip negaliu 
jums įkalti į galvą, kad įsidėmėtumėte, kaip svarbu yra ranko- 
vės, ką byloja nykščių nagai, kokie svarūs parodymai gali kyboti 
prie batraiščių. Taigi, ką jums rodo tos merginos išvaizda? Api- 
būdinkite ją. 

— Na, ji buvo su pilkai melsva plačiakrašte šiaudine skry- 
bėle, kurios plunksna plytinės spalvos. Švarkelis juodas, apsiū- 
tas juodais karoliukais, su juodu blizgančiu ornamentuotu kraš- 
tu. Suknelė kavos rudumo, gal net tamsesnė, su siaurais raudono 
aksomo pakraštėliais ant rankogalių ir palei kaklą. Pirštinės pilkš- 
vos, dešinysis smilius nutrintas. Į batus nežiūrėjau. Ji buvo su 
mažučiais „apvaliais kabančiais aukso auskariukais ir apskritai 

apsirengusi gana turtingai, bet neskoningai, patogiai ir nerūpes- 
tingai. 

Šerlokas Holmsas tyliai pliaukštelėjo delnais ir sukikeno. 

— Dievaži, Votsonai, jums einasi nuostabiai. Tikrai padarėte 
pažangą. Tiesa, jūs nepastebėjote viso to, kas svarbu, tačiau 
perpratote metodą, be to, labai įsidėmite spalvas. Niekada, drau- 
guži, nesikliaukite bendru įspūdžiu, o sutelkite dėmesį į smulk- 
menas. Aš pirmiausia nužvelgiu moters rankoves. O vyrų pirmiau- 
sia verta apžiūrėti kelnių kelius. Kaip pastebėjote, šios moters 
rankogaliai aksominiai, o ant šios medžiagos ryškiausiai iš- 
lieka Žymės. Truputį virš riešo, kur mašininkės ranka prisispau- 
džia prie stalo, aiškiai matyti dviguba linija. Panaši žymė atsi- 
randa ir nuo rankinės siuvamosios Mašinos, tik ant kairiosios 
rankos ir ties kitu plaštakos kraštu, ne ten, kur nykštys. Mūsų 
minėtoji žymė yra tiesiog sulig plaštaka. Paskui apžiūrėjau jos 
veidą; ant nosies pamatęs pensnė įspaustas duobutes, pasiteira- 
vau apie trumparegystę ir spausdinimą mašinėle, tuo labai ją 
nustebindamas. | 

— Nustebinot ir mane. 

— Bet juk tai akivaizdu. Paskui aš labai nustebau ir susido- 
mėjau, žvilgtelėjęs į jos batus, kurie buvo ne tik nepanašūs, 
bet visiškai skirtingi — vieno nosis su papuošimu, kito papras- 
ta. Be to, vieno užsegtos dvi apatinės sagutės iš penkių, o ant- 
rojo — pirma, trečia ir penkta. Na, kai panelė, šiaip gana tvar- 
kingai apsitaisiusi, išeina iš namų ne vienos poros batais, ir dar 
ne visai užsegtais, taigi kiekvienam aišku, kad ji išbėgo skubė- 
dama. 

“  — O kas dar? — paklausiau, kaip visada be galo stebėdama- 
sis įžvalgiu savo draugo protu. 

— Dar pastebėjau, beje, kad, išeidama iš namų, ji parašė 
raštelį, bet jau būdama apsirengusi. Jūs pats matėte, kad jos 
dešiniosios pirštinės smilius pradilęs, tačiau, ko gero, neatkrei- 
pėte dėmesio, jog tiek pirštinė, tiek pirštas susitepę violetiniu 
rašalu. Ji rašė skubėdama ir per giliai įmerkė plunksną. Tai tu- 
rėjo būti šį rytą, kitaip dėmė ant piršto nebūtų tokia ryški. Visa 
tai labai įdomu, nors gana elementarų; bet dabar turiu imtis dar- 
bo, Votsonai. Gal perskaitytumėt skelbime įdėtą pono Hosmerio 
Eindželo apibūdinimą? | 

Atkišau laikraščio skiautelę į šviesą ir ėmiau skaityti: 

— Keturioliktos dienos rytą dingo džentelmenas Hosmeris“ 

Einėželas. Aukštis — penkios pėdos septyni coliai, tvirto sudė- 
jimo, tamsaus gymio, plaukai juodi, viršugalvis kiek nuplikęs, 
žandenos ir ūsai juodi, vešlūs, su tamsiais akiniais, turi nežymią 
kalbos, ydą. Buvo apsirengęs juodu surdutu su šilkiniais atvar- 
tais, juoda liemene su auksine grandinėle, pilkom Hebridų dia- 
gonalo kelnėm, rūdom blauzdinėm virš batų, batai su gumelėm 
iš šonų. Dirbo tarnautoju vienoje įstaigoje Lednholo gatvėje. Ži- 
nančius... ir taip toliau, ir taip toliau. 

— Užteks,— pasakė Holmsas.— Na, o laiškai — kalbėjo juos 
skaitinėdamas,— patys banaliausi. Juose nėra ničnieko, kas būtų 
"būdinga ponui Eindželui, nebent tai, kad sykį pacitavo Balzaką. 

Tačiau yra vienas dėmesio vertas dalykas, kuris jus, be abejo, 
nustebins. 

— Jie spausdinti mašinėle, — tariau. 

— Ne tik jie, bet ir parašas. Pažiūrėkit, koks dailutis ,„Hos- 
meris Eindželas“ apačioje. Yra ir data, matot, bet jokio adreso, 
tik Lednholo gatvė, labai nekonkretu. Bet parašas parodo daug 
ką, tiesą sakant, — viską. 

— Ką gi? 

— Mano brangus drauge, negi gali būti, kad jūs nesuprastu- 
mėt, koks jis svarbus mūsų bylojeė 

— Galiu sakyti — nesuprantu. Nebent tai, kad jo norėta tu- 
rėti galimybę išsižadėti savo parašo, jei būtų pateiktas ieškinys 
dėl vedybų pažado sulaužymo. 

— Ne, ne tai. Tačiau aš parašysiu du laiškus, kurie viską 
galutinai patvirtins. Vieną firmai, kitą — tos panelės patėviui, po- 
nuį Vindibankui, kviesdamas rytoj šeštą valandą vakaro ateiti. 
su mumis pasikalbėti. Ne pro šalį bus pabendrauti su jos gimi- 
naičiais vyriškiais. O dabar, daktare, kol ateis atsakymai į tuos 
laiškus, mes nieko negalime padaryti, todėl laikinai padėkime 
šią bylą į lentyną. 

Tiek kartų aš buvau gavęs įsitikinti savo draugo proto skvar- 
bumu ir neįtikėtinu veiklumuų, todėl ir dabar jaučiau jį stovint 
ant tvirto pamato, jeigu jau su tokia savikliova ir ramybe kalba 
apie šią keistą mįslę, kurią įminti buvo įsipareigojęs. Tik vieną 
kartą, Mano žiniomis, jam nepasisekė — tai atvejis su Bohemijos 
karaliumi ir Airinos Adler nuotrauka, tačiau, kai prisimenu ne- 
žemišką „Keturių ženklo“ istoriją arba nepaprastas aplinkybes, 
susijusias su „Kraujo spalvos etiudu“, jaučiu, kad jeigu jis ne- 
gali išnarplioti kokios painiavos, tai ji tikrai neišnarpliojama. 


295 


/ 

Tuomet jį palikau vis dar papsintį juodą molinę pypkę, vir- 
tai tikėdamas, kad rytoj vakare, kai vėl ateisiu, jis jau žinos, 
-kaip nustatyti panelės Merės Saterland dingusio jaunikio tapa- 
tybę. ' 

Tuo metu labai sunkus ligonis nedavė man ramybės; ir visą 
rytojaus dieną išbuvau prie to nelaimėlio lovos. Tik prieš šešias 
buvau laisvas, tad įšokau į kebą ir nuvažiavau į Beikerio gatvę 
būgštaudamas, kad nepavėluočiau į tos nedidelės paslapties dė- 
nouement *. Tačiau Šerloką Holmsą radau vieną; liesas, ilgako- 
jis, susirietęs jis snaudė fotelyje. Iš didžiulės daugybės butelių 
ir Mėgintuvėlių, taip pat aštraus druskos rūgšties kvapo supra- 
tau visą dieną jį darius chemijos bandymus, kuriuos taip mėgo. 

— Na, ištyrėte? — paklausiau įėjęs. 

— Taip. Tai bario bisulfatas. 

— Ne ne, tą mislę! — sušukau. 

— A, mįslę. O aš Maniau, kad klausiat apie druską, nes prie 
jos visą laiką darbavausi. O mįslės ten jokios nėra, nors, kaip. 
vakar sakiau, keletas smulkmenų yra vertų dėmesio. Visa bėda, 
kad nėra tikriausiai tokio įstatymo, pagal kurį šį niekšą būtų 
galima nubausti. 

— Tad kas gi toks ir ko siekė mesdamas panelę Sater- 
land? 

„Sulig mano klausimų, Holmsui dar nespėjus nė išsižioti, prieš- 
kambary išgirdome sunkius žingšnius ir beldimą į duris. 

— Tai merginos patėvis, ponas Vindibankas,— pasakė Holm- 
sas.— Jis man atsiuntė raštelį, kad šeštą valandą ateis. Prašau! 

lėjęs vyriškis buvo tvirtai sudėtas, vidutinio ūgio, kokių tris- 
dešimties metų, švariai nusiskutęs, tamsaus gymio, mMandagios, 
įsiteikiamos laikysenos, nepaprastai smigiomis ir gudriomis pilko- 
mis akimis. Jis klausiamai apžvelgė mudu, padėjo savo blizgari- 
tį cilindrą ant bufeto, linktelėjo ir šonu prisiyręs prie artimiau- 
sios kėdės atsisėdo. | 

— Labas vakaras, pone Džeimsai Vindibankai, — tarė Holm- 
sas.— Tas mašinėle spausdintas laiškas, kuriuo paskyrėt man su- 
sitikimą šeštą valandą, Manau, yra jūsų rašytas? 

— Taip, pone. Gal kiek pavėlavau, bet, matot, ne visada žmo- 
gus priklausai nuo savęs. Aš apgailestauju, kad panelė Sater- 
land gaišina jus su ta savo istorija, nes, mano galva, tokių da- 


* Atomazga (pranc.). 

tykų nedera kelti viešumon. Aš jai neleidau pas jus eiti, tačiau 
ji labai jautri, impulsyvi mergina, ką galėjot pastebėti, todėl 
būna nesuvaldoma, jei ko užsispiria. Žinoma, dėl jūsų, tai dar 
nieko tokio, nes nesate susijęs su policija, tačiau nemalonu, kad 
šitokia šeimos nelaimė išnešama iš namų. Be to, tai ir nereika- 
lingos išlaidos, nes kaipgi, tiesą sakant, jūs galėtumėt tą Hos- 
merį Eindželą rasti? 

— Jūs klystate, — ramiai atsakė Holmsas.— Aš esu absoliu- 
čiai įsitikinęs, kad lengvai galėsiu nustatyti, kas tas Hosmeris 
Eindželas. 

Ponas Vindibankas krūptelėjo, ir iš rankų iškrito pirštinės. 

— Malonu tai girdėti — pasakė jis. 

— Labai keista,— kalbėjo toliau Holmsas, — bet rašomoji ma- 
šinėlė turi tiek pat savitumo, kiek ir žmogaus rašysena. Jeigu 
mašinėlės nėra visiškai naujos, tai nerasi dviejų, rašančių vie- 
nodai. Vienos raidės nusitrina labiau negu kitos, kai kurių nu- 
sizulina tik viena pusė, Štai įsižiūrėkite: tame jūsų laiškelyje, 
pone Vindibankai, visur viršum raidės „e“ yra juodulys, 0 „I“ 
raidės uodegėlė neryški. Yra dar keturiolika kitokių požymių, 
bet tiedu aiškiausi. 

— Visį mūsų įstaigos raštai spausdinami šia mašinėle, todėl 
ji, žinoma, kiek nusidėvėjo,— atsakė mūsų svečias, atkakliai žiū- 
rėdamas į Holmsą mažutėmis guviomis akutėmis. 

— O dabar aš jums parodysiu iš tiesų labai įdomų dalyką, 
pone Vindibankai — Holmsas kalbėjo toliau — Šiuo metu žadu 
parašyti dar vieną nedidelę monografiją apie rašomųjų mašinėlių 
ir nusikaltimų ryšį. Į tą dalyką jau esu seniau atkreipęs dėme- 
sį. Turiu keturis laiškus, gautus iš prapuolėlio. Jie visi spaus- 
dinti mašinėle. Ir visuose ne tik „e“ su juoduliu ir „r“ be uo- 
degėlės, bet, jeigu paimsite mano lupą, pamatysite ir tuos kitus 
keturiolika požymių, kuriuos minėjau. 

Ponas Vindibankas pašoko nuo kėdės ir čiupo cilindrą. 

— Aš neturiu laiko klausytis tokių svaičiojimų, pone Holm- 
sai, — pasakė.— Jei galite sugauti tą žmogų, sugaukite, o tada ir 
pasakysite man. 

— Būtinai — tarė Holmsas ir priėjęs prie durų pasuko rak- 
tą.— Tai žinokite: aš jį sugavau. 


— Kaip! Kur? — sušuko nubalęs Vindibankas, žvalgydamasis 
lyg žiurkė spąstuose. 

— Ak, nieko nebus, tikrai nieko, — mandagiai pasakė Holm- 
sas.— Dabar jau niekaip neišsisuksit, pone Vindibankai. Viskas: 
pernelyg aišku, ir jūsų žodžiai apie tai, kad nepajėgsiu išspręsti 
tokio paprasto uždavinio— tikrai netikęs komplimentas. Taigit 
Sėskit, ir pasikalbėkim. 

Mūsų svečias susmuko ant kėdės mirtinai išbalusiu veidu, nuo 
prakaito drėgna kakta. 

— Už... už tai... neteisiama,— sumikčiojo jis. 

— Labai gaila, bet tikriausiai taip. Tačiau, tarp mūsų kalbant, 
Vindibankai, tokios žiaurios, savanaudiškos ir beširdiškos suk- 
tybės dar nebuvau matęs. Dabar aš papasakosiu, kaip viskas bu- 
vo, O jūs klausykitės ir, jei suklysiu, pataisykit. 

Vyriškis sėdėjo susikūprinęs, nuleidęs galvą ant krūtinės ir 
atrodė galutinai sugniuždytas. Holmsas įrėmė koją į židinio at- 
brailos kampą, atsilošė, susikišo rankas į kišenes ir ėmė pasa- 
koti, rodės, veikiau pats sau negu mums. 

— Vyriškis veda moterį, daug vyresnę už save, dėl pinigų, 
be to, jis naudojasi ir dukters pinigais, kol ji gyvena pas juos. 
Jų padėties žmonėms tai nemaža suma, kurios netekę jie skau- 
džiai tai pajustų. Todėl ir imamasi pastangų tuos pinigus išlai- 
kyti. Duktė gera ir draugiška, bet jausminga ir linkusi įsimylėti, 
taigi aišku, kad tokia graži ir pasiturinti ji ilgai neišbus netekė- 
jusi. O jos vedybos, žinoma, reikštų netekimą šimto svarų per 
metus. Ką gi daro patėvis, norėdamas, kad taip neatsitiktų? Jis 
laiko ją uždaręs namuose, neleidžia draugauti su bendraamžiais. 
Bet greitai pamato, kad taip visą laiką nebus. Ji pasidaro aikš- 
tinga, ima reikalauti savo teisių ir galų gale tvirtai pareiškia, 
kad eis į kažkokį vakarėlį. Ir kaip tuomet elgiasi gudrusis patė- 
vis? Jis sukuria planą, kuris daugiau daro garbės jo galvai negu 
širdžiai. Žmonos, kuri viską žino, padedamas, jis persirengia, 
smigiąsias akis pridengia tamsiais akiniais, prisiklijuoja 4lsus bei 
vešlias žandenas, skambų balsą pakeičia meilikaujamu kuždesiu 
ir, be kita ko, pasikliaudamas merginos trumparegyste, pasirodo 
kaip ponas Hosmeris Eindželas, ima jai mergintis ir neprileidžia 
kitų vaikinų. 

— Iš pradžių tai buvo tik pokštas, — sudejavo mūsų svečias.— 
Mes tikrai nemanėm, kad ji taip įsijaus. 

— Gali būti. Tačiau, šiaip ar taip, panelė neabejotinai įsi- 
jautė, o kadangi manė, jog patėvis Prancūzijoje, tai nė nejtarė 
čia galint būti apgaulę. Jai buvo malonus to 'džentelmeno asis- 

tavimas, juo labiau kad motina taip aiškiai reiškė susižavėjimą. 
"Tada ponas Eindželas ėmė lankytis namuose, nes buvo aišku, kad, 
norint pasiekti gerų rezultatų, reikia varytis į priekį nesusto- 
jant. Paskui prasidėjo pasimatymai, vėliau — sužadėtuvės, kurios 
turėjo galutinai sukliudyti merginai susidomėti kuo kitu. Tačiau 
ši apgavystė negalėjo trukti amžinai. Apsimestinės kelionės į 
Prancūziją ganėtinai varginančios. Beliko viską baigti taip dra- 
matiškai, kad merginai išliktų neišdildomas įspūdis ir bent kurį 
laiką ji nežiūrėtų į kitus. Taip atsirado ištikimybės priesaikos 
su Šventuoju Raštu vestuvių rytą, taip pat užuominos, kad gali 
kas nors atsitikti. Džeimsas Vindibankas troško taip tvirtai su- 
sieti panelę Saterland su Hosmeriu Eindželu ir palikti ją tokioje 
nežinioje, kad mažiausiai dešimtį metų ši nenorėtų nė matyti 
kito vyriškio. Jis atlydėjo ją iki pat bažnyčios durų, o paskui, 
kadangi toliau eiti negalėjo, kuo lengviausiai paspruko pasinau- 
«dojęs senu triuku: įlipo į fiakrą pro vienas duris, o išlipo pro 
kitas. Man regis, viskas buvo taip, pone Vindibankai! 

Mūsų svečias, Holmsui kalbant, jau buvo kiek atgavęs drą- 
są ir dabar pakilo nuo kėdės sų šalta pašaipa išblyškusiame vei- 
de, 

— Gal taip, o gal ir ne, pone Holmsai,— pasakė jis — bet jei- 
gu jūs esate toks gudrus, tai to turėtų užtekti pripažinti, kad 
dabar įstatymą pažeidžiate jūs, o ne aš. Nesu padaręs nieko, už 
ką būtų galima mane nuteisti, o jūs, laikydamas mane užrakintą, 
galite būti patrauktas atsakomybėn už įžeidimą žodžiu ir netei- 
sėtą įkalinimą. 

— Įstatymas, kaip sakote, jūsų negali nubausti — tarė Holm- 
sas, rakindamas duris ir plačiai jas atverdamas, — tačiau nežinau, 
koks žmogus galėtų būti labiau nusipelnęs bausmės. Jeigu toji 
panelė turėtų brolį ar draugą, jam reikėtų smagiai pašventinti 
jus rimbu.— Pamatęs gaižią pašaipą Vindibanko veide, jis nu- 
raudo ir pasakė: — Dievaži, aš neįsipareigojau klientui to daryti, 
bet čia pat turiu vytinį, tad pasismaginsiu...— Jis skubiai žengė 
porą žingsnių vytinio link, bet nespėjo nė paimti, o ant laiptų 
pasigirdo patrakęs bildesys, trinktelėjo sunkios laukujės durys. 
Pro langą pamatėme, kaip ponas Džeimsas Vindibankas nukūrė 
gatve lyg akis išdegęs. | 

— Įžūlus niekšas,— tarė Holmsas juokdamasis ir vėl kleste- 
lėjo į savo fotelį — Tas žmogus eis nuo vieno nusikaltimo prie 

kito, kol nusižengs taip sunkiai, kad atsidurs kartuvėse. Ši isto- 
rija tam tikru atžvilgiu buvo visiškai įdomi. 

— Bet aš nevisiškai supratau jūsų minčių eigą. 

— Na, iš pat pradžių buvo akivaizdu, kad tas Hosmeris Ein- 
dželas turi kažkokį svarbų tikslą, jei elgiasi taip keistai, lygiai 
taip pat buvo aiškų, kad vienintelis žmogus, mūsų duomenimis, 
ką nors galėsiantis pelnytis iš to atsitikimo, — tai patėvis. Iškal- 
bingas faktas, kad abu vyriškiai nė sykio nesuėjo draugėn: vie- 
nas visada pasirodydavo tada, kai antrojo nebūdavo. Tamsūs aki- 
niai ir savotiškas balsas bylojo apie maskavimąsi, vešlios žande- 
nos — taip pat. Mano įtarimus patvirtino keista savybė parašą 
spausdinti mašinėle; buvo aišku, kad jo rašysena merginai labai 
gerai pažįstama, ir net mažiausias žodelis gali būti atpažintas. 
Taigi matot, tie visi tarsi nesusiję faktai kartu su daugeliu men- 
kesnių veda viena linkme. 

— O kaip juos patikrinot? 

— Užtikus įtariamąjį, nesunku rasti patvirtinimų. Žinau tą 
firmą, kurioje šis žmogus dirba. Iš laikraštyje esančio aprašymo 
pašalinau viską, ką galima priskirti maskavimuisi — žandenas, 
akinius, balsą, ir nusiunčiau į firmą prašydamas pranėšti, ar pas 
juos dirba tokios išvaizdos komivojažierius. Be to, aš jau buvau 
"pastebėjęs mašinėlės ypatumus, todėl parašiau tam žmogui įstai- 
gos adresu ir paklausiau, ar negalėtų ateiti pas Mane. Kaip ir 
tikėjausi, atsakymas buvo spausdintas mašinėle su tais pačiais 
nežymiais, bet būdingais defektais. Tuo pačiu metu iš ,„Vesthau- 
zo ir Marbanko"“ firmos Fenčerčio gatvėje gavau laišką, kuriame 
buvo pranešama, kad šį aprašymą visais atžvilgiais atitinka jų 
tarnautojas Džeimsas Vindibankas. Voila tout! * 

— O panelė Saterland? 

— Jeigu aš jai pasakysiu, ji netikės. Prisiminkit seną persų 
posakį: „Pavojus gresia tam, kursai atima iš tigrės tigriuką, pa- 
vojus gresia ir tam, kursai atima iš moters iliuziją“. Hafizas 
toks pat išmintingas kaip Horacijus ir taip pat gerai pažįsta pa- 
saulį. 


* Tai ir viskas (pranc.). 


BOSKOMBO SLĖNIO PASLAPTIS 


Vieną rytą mudviem su žmona pusryčiaujant, tarnaitė įnešė 
telegramą, kurią atsiuntė Šerlokas Holmsas. Joje buvo parašyta: 
Ar galėtumėt paaukoti porą dienų? Esu kviečiamas į Anglijos 
vakarus dėl Boskombo slėnio tragedijos. Būtų malonu, jei galė- 
tumėt važiuoti kartu. Oras ir gamtovaizdis puikūs. Iš Pedingtono 
išvykstu vienuolika penkiolika. 

— Na kaip, brangusis? — paklausė žmona, skersuodama į ma- 
ne.— Važiuosi? | 

— Tiesiog nežinau, ką ir daryti. Šiuo metu gana -daug paci- 
entų. 

— Ak, Anstruteris juos priims. Pastarosiomis dienomis tu toks 
išblyškęs. Man regis, permaina tau išeitų į gera, be to, visada 
taip domiesi Šerloko Holmso reikalais. 

— Būčiau nedėkingas, jei nesidomėčiau, juk prisimenu, ką 
man davė viena jo byla, — atsakiau.— Bet jeigu važiuočiau, tai 
turėčiau tučtuojau dėtis daiktus, nes laiko tėra pusvalandis. 

Mano patirtis iš Afganistano stovyklų gyvenimo davė nau- 
dos bent tiek, kad buvau tapęs greitu ir prierangiu keliautoju. 
Mano reikmės buvo kuklios ir paprastos, todėl bematant susi- 
mečiau kelionkrepšį ir anksčiau laiko jau riedėjau į Pedingtono 
stotį. Šerlokas Holmsas vaikščiojo po peroną iš vieno galo į ki- 
tą, aukšias, liesas jo stotas nuo ilgo kelioninio apsiausto ir glau- 
džios kepurės atrodė dar aukštesnis ir liesesnis. | 

— Kaip gerai, kad atėjot, Votsonai, — pasakė jis— Aš suvis 
kitaip jaučiuosi, kai šalia žmogus, kuriuo galiu pasikliauti. Iš 
vietinių padėjėjų arba nėra jokios naudos, arba jie šališki. Už- 
imkit dvi kampines vietas, o aš nupirksiu bilietus. 

Visoje kupė buvom tik mes ir glėbys laikraščių, kuriuos Holm- 
sas atsinešė nusipirkęs. Jis kažko juose ieškojo ir skaitė, o tar- 
pais pašižymėdavo ką nors arba sėdėdavo susimąstęs. Kai pri- 
važiavom Redingą, Holmsas staiga sugniaužė visus laikraščius į 
didžiulį gumulą ir užmetė ant bagažo regzties. 


301 


— Ar žinot ką apie tą atsitikimą? 

— Ničnieko. Keletą dienų nesu matęs jokio laikraščio. 

— Londono spauda neskelbia išsamių pranešimų. Dabar kaip 
tik peržiūrėjau visus naujausius laikraščius, norėdamas sužinoti 
kokių smulkmenų. Iš visko atrodo, kad čia bus vienas iš tų nesu- 
dėtingų atvejų, kurie yra be galo sunkūs. 

— Skamba gana paradoksaliai. 

— Bet taip yra. Ypatingoje byloje beveik visada glūdi pas- 
lapties atskleidimo raktas. Kuo nusikaltimas įprastesnis ir bana- 
lesnis, tuo sunkiau rasti teisybę. Beje, šiuo atveju labai rimtas 
kaltinimas krinta ant nužudytojo sūnaus. 

— Vadinasi, žmogžudystė? 

— Na, taip manoma. Bet aš nieko negaliu pasakyti, kol pats 
nesusipažinau su byla. Kiek suprantu, padėtis tokia; keliais ŽO- 
džiais jums paaiškinsiu. 

Boskombo slėnis — tai kaimo vietovė Herefordšyre, netoli Ro- 
so. Turtingiausias tos apylinkės žemvaldys yra kažkoks ponas 
Džonas Terneris, kuris susikrovė turto Australijoje ir prieš ke- 
letą metų pargrįžo į tėvynę. Vieną iš savo ūkių, Heterlio sody- 
bą, išnuomojo ponui Čarlzui Makarčiui, taip pat grįžusiam iš 
Australijos. Jie abu pasižinojo dar kolonijoje, tad nieko keisto, 
kad ir čia apsigyveno kuo arčiau vienas kito. Terneris, matyt, 
buvo turtingesnis, o Makartis tapo jo nuomininkų, tačiau jie 
bendrauja kaip lygus su lygiu, dažnai būna drauge. Makartis 
turi vieną sūnų, aštuoniolikos Metų, o Terneris — vienturtę to- 
kio pat amžiaus dukterį, abiejų žmonos mirusios. Jie kaip ir ven- 
gia draugystės su aplinkinėmis anglų šeimomis ir gyvena gana 
atsiskyrę, nors abu Makarčiai mėgsta sportą, ir dažnai juos ga- 
lima matyti įvairiose apylinkėse arklių lenktynėse. Makartis lai- 
ko du tarnus — vyriškį ir merginą. Ternerio šeimynykščių daug — 
netoli dešimties. Tai viskas, ką galėjau sužinoti apie tas šeimas. 
O dabar faktai. 

Birželio trečią, tai yra šį pirmadienį apie trečią valandą po 
pietų, Makartis išėjo iš namų, iš Heterlio sodybos, ir patraukė prie 
Boskombo tvenkinio — taip vadinamas nedidelis ežeras, susidaręs 
išsiliejus upeliui, tekančiam per Boskombo slėnį. Rytą Makartis 
praleido su tarnu Rose, sakėsi jam skubąs, nes trečią valandą 
turįs svarbų pasimatymą. Iš to pasimatymo jis negrįžo. 

Nuo Heterlio sodybos iki Boskombo tvenkinio — ketvirtis my- 
lios, ir kol Makartis tą kelią ėjo, jį matė du žmonės. Senutė, ku- 

zios pavardė neminima, ir Viljamas Krauderis, pono Ternerio 
eigulys. Abudu liudytojai teigia, kad ponas Makartis ėjo vienas. 
Eigulys priduria, kad, ponui Makarčiui nutolus, po keleto mi- 
nučių tuo pačiu keliu matęs einant jo sūnų su šautuvu po pa- 
žastim. Jo įsitikinimu, tėvas dar buvo matyti, kai pasirodė įkan- 
din einantis sūnus. Bet visa tai jam išdulkėjo iš galvos, ir atsi- 
aninė tik vakare, išgirdęs apie tragediją. 

Abudu Makarčius matė dar vienas žmogus, jau po to; kai jie 
dingo Viljamui Krauderiui iš akių. Boskombo tvenkinį supa tan- 
kus miškas, ir tik palei pat krantą aplinkui eina siauras žolės ir 
nendrių pakraštėlis. Ten miške Peišensė Moran, keturiolikmetė 
Boskombo dvaro vartininko duktė, skynė gėles. Ji tvirtina pa- 
miškėje, palei pat ežerą, mačiusi poną Makartį ir jo sūnų, kurie, 
atrodo, piktai baręsi. Ji girdėjusi, kaip vyresnysis Makartis labai 
negražiai išvadino sūnų, ir mačiusi, kaip jis pakėlė ranką, tarsi“ 
norėdamas trenkti tėvui. Ji taip išsigandusi to. jų tūžmo, kad 
parbėgusi namo ir pasakiusi motinai, jog prie Boskombo tven- 
kinio abu Makarčiai barąsi ir, ko gero, imsią muštis. Sulig pas- 
kutiniais jos žodžiais į vartininko namelį įpuolė jaunesnysis Ma- 
kartis, pasakė, kad miške rado negyvą tėvą, ir paprašė pagal- 
bos. Jis buvo labai susijaudinęs, be ginklo, be skrybėlės, o de- 
šinioji ranka ir rankovė šviežiai iškruvintos. Atėję paskui jį, 
rado negyvėlį, išdrikusį ant žolės prie tvenkinio. Galva buvo 
sudaužyta kažkokiu kietu ir buku daiktu. Žymės buvo tokios, 
kokios būtų galėjusios atsirasti nuo sūnaus šautuvo buožės, o 
tas šautuvas gulėjo ant žemės už kelių žingsnių nuo lavono. To- 
kiomis aplinkybėmis jaunuolis buvo tuojau pat suimtas, antra- 
dienį, apžiūrėjus lavoną, jis buvo pripažintas kaltu dėl tyčinės 
žmogžudystės, o trečiadienį buvo nugabentas į Rosą pas teisėją, 
kuris perdavė bylą svarstyti ateinančiai prisiekusiųjų teismo se- 
sijai. Tokie yra pagrindiniai šio įvykio faktai, žinomi tardytojui 
ir policijai. 

— Sunku įsivaizduoti nelemtesnį atsitikimą, — pasakiau— Ar 
apskritai įmanoma iš netiesioginių įkalčių nustatyti PE 
gali parodyti kaip tik šis atvejis. 

— Netiesioginiai įkalčiai yra labai slidus dalykas, — sė 
Holmsas susimąstęs.— Regis, jie aiškiai rodo viena, bet jeigu 
tik pažiūrėtume kiek iš kitokio taško, pamatytume, kad jie taip 
pat įtikinamai rodo visai ką kita. Tiesa, reikia pripažinti, jog 
dabar to vaikino reikalai itin liūdni, ir jis iš tikrųjų gali būti 


303 


žudikas. Tačiau keletas apylinkės žmonių, tarp jų ir panelė Ter- 
ner, gretimo žemvaldžio duktė, mano, kad jis nekaltas, ir krei- 
pėsi į Lestreidą, kurį turėtumėt prisiminti iš „Kraujo spalvos 
etiudo“, prašydami ginti Makarčio bylą. Lestreidas gerokai su- 
sipainiojo ir kreipėsi į mane, todėl dabar du pusamžiai džentel- 
menai skrieja į vakarus penkiasdešimties mylių per valandą grei- 
čiu, užuot ramiai virškinę pusryčius namie. 

— Deja, — pasakiau, — faktai yra tokie akivaizdūs, kad iš šios 
bylos ne kažin kiek šlovės laimėsite. 


— Nieko nėra apgaulingesnio už akivaizdžius faktus,— atsa- 
kė jis juokdamasis.— Be to, mums gali pasisekti užtikti kitų aki- 
vaizdžių faktų, kurie galėjo būti anaiptol neakivaizdūs ponui 
Lestreidui. Jūs mane pažįstate pernelyg gerai, todėl nepamany- 
site, kad giriuosi sakydamas, jog galiu patvirtinti ar sugriauti 
jo prielaidas tokiais metodais, kokiais jis visiškai nesugeba pasi- 
naudoti ar neįstengia jų net suprasti. Imkim pirmą pasitaikiusį 
pavyzdį. Aš labai aiškiai Matau, kad jūsų miegamojo langas yra 
dešinėje pusėje, tačiau abejoju, ar ponas Lestreidas pastebėtų 
tokį akivaizdų dalyką. 

— Kaip, po šimts... 

— Brangus drauguži, aš gerai jus pažįstu. Žinau apie jums 
būdingą karišką tvarkingumą, Jūs skutatės kiekvieną rytą, o 
šiuo Metų laiku tai darote saulei šviečiant; kadangi jūsų veidas 
kuo kairiau, tuo prasčiau nuskustas, o ties kairiojo žandikaulio 
pabaiga ir visiškai prastai, aiškėja, kad ta pusė yra mažiau ap- 
šviesta už dešiniąją. Neįsivaizduoju, kad tokių įpročių žmogus 
kaip jūs, žiūrėdamas į save normalioje šviesoje, būtų patenkin- 
tas „šitokiu rezultatu. Tai papasakojau kaipo paprasčiausią pas- 
tabumo ir mokėjimo daryti išvadas pavyzdį. Cia mano mėlier *, 
ir visai galimas daiktas, kad jis Mums taip pat pravers, kai im- 
simės tyrimo, kuris mūsų laukia. Aš sužinojau porą smulkmenų, 
paaiškėjusių per tardymą ir vertų dėmesio. 

— Kokios tos smulkmenos? 

— Pasirodo, kad jaunasis Makartis buvo suimtas ne iš kar- 
“to, o tada, kai grįžo į Heterlį. Policijos inspektoriui pareiškus, 
kad jis areštuojamas, vaikinas pasakė nesistebįs, nes to ir esąs 
vertas. Ši jo pastaba savaime išsklaidė net menkiausias abejones, 
kokių būtų galėję kilti kviestinių galvose. 


* Amatas, profesija (pranc.). 

— Tai jis prisipažino! — sušukaii aš. 

— Ne, nes paskui gynėsi — sakė esąs nekaltas. 

— Po tiekos nelemtų įvykių tai atrodo labai įtartina. 

— Atvirkščiai — pasakė Holmsas,— tai yra šviesiausia pro- 
perša, kokią šiuo Metu matau tarp debesų. Jis gal ir visiškai ne- 
kaltas, tačiau negali būti toks beviltiškai kvailas ir nesuprasti, 
kaip pavojingai susiklostė aplinkybės. Jeigu jis suimamas būtų. 
parodęs nuostabą ar dėjęsis pasipiktinęs, tai man sukeltų di- 
džiausią įtarimą, nes stebėtis ar pykti tokiu metu nenatūralu, o 
gudraujančiam — tai pati geriausia išeitis. Toks nuoširdus susi- 
taikymas su aplinkybėmis rodo, kad jis arba nekaltas, arba mo- 
kantis susitvarkyti. O Makarčio žodžiai apie tai, kad jis to ir ver-- 
tas, taip pat visai suprantami, juk, jei prisimenate, jie buvo pa- 
sakyti, kai tėvo jau nebuvo gyvo, o jis tą dieną buvo pamynęs. 
sūnaus priedermę ir ginčijęsis su juo, netgi, kaip sakė ta mer- 
gaitė— o jos parodymai labai svarbūs, — buvo pakėlęs prieš jį 
ranką. Susikrimtimas ir atgaila jo žodžiuose, mano supratimu, ro- 
do greičiau sveiką nuovoką negu kaltę. 

Aš papurčiau galvą. 

— Kiek žmonių yra buvę pakarta toli gražu be tokių aiškių. 
įkalčių. 

— Taigi. Ir kiek žmonių yra buvę pakarta nekaltų. 

— O kaip tas vaikinas pats viską aiškinaė 

— Jo aiškinimas, deja, nedaug vilčių teikia jo šalininkams, 
tačiau dėl vieno kito momento yra ko susimąstyti. Štai jo paro- 
dymai, galite perskaityti. 

Iš gniužulo jis ištraukė vieną Herefordšyro laikraštį ir atver- 
tęs parodė skiltį, kur nelaimingasis vaikinas aiškina viską, kaip 
buvo. Patogiai atsisėdau kupė kampe ir labai atidžiai perskai- 
čiau. Antai kas buvo parašyta: 


Tada buvo pakviestas ponas Džeimsas Makartis, vienturtis ve- 
lionio sūnus, ir davė tokius parodymus: „Tris dienas buvau iš- 
vykęs į Bristolį, grįžau namo tik pirmadienį, birželio trečią. Kai 
parvažiavau, tėvo nebuvo namie, tarnaitė pasakė, kad jis su ark- 
lininku Džonu Kobu išvykęs į Rosą. Neilgai trukus išgirdau kie- 
me subildant tėvo vežimaitį ir pažvelgęs pro langą pamačiau, 
kaip jis iššoko ir skubiai išėjo iš kiemo, tik nežinau, kur pasuko 
toliau. Tada pasiėmiau šautuvą ir pasivaikščiodamas patraukiau 
Boskombo tvenkinio link, į triušių apivarą, esantį kitapus tven- 

kinio. Eidamas sutikau Viljamą Krauderį, eigulį, kaip jis ir buvo 
sūkęs duodamas parodymus, tačiau jis apsiriko manydamas, kad 
sekiau paskui tėvą. Aš visai nežinojau, kad jo čia eita prieš 
mane. Būdamas už kokio šimto jardų nuo tvenkinio, išgirdau 
šaukiant „Kūū!“ — taip paprastai mudu su tėvu susišaukdavom. 
Aš nuskubėjau tenai, ir prie tvenkinio radau stovintį tėvą. Jis 
labai rniustebo mane išvydęs ir gana šiurkščiai paklausė, ką čia 
darau. Žodis po žodžio mudu ėmėm bartis ir vos nesusimušėm, 
nes tėvas buvo labai karšto būdo. Matydamas, kad jis nebesu- 
valdo pykčio, apsisukau ir nuėjau namų link. Bet, tenuėjęs kokį 
pusantro šimto jardų, išgirdau kraupų riksmą užpakaly ir lei- 
dausi atgal. Čia ant žemės gulėjo tėvas su sudaužyta galva ir 
merdėjo. Numetęs šautuvą, pakėliau tėvą, bet jis tuojau pat mi- 
rė. Dar kiek paklūpojau prie jo, tada nubėgau prašyti pagalbos 
pono Ternerio vartininko, nes jis arčiūusiai gyvend. Arti tėvo 
nemačiau jokio žmogaus ir neįsivaizduoju, kas jį galėjo užmušti. 
Šiaip jis buvo šalias, atžarus, todėl ne itin žmonių mėgstamas, 
bet, kiek man žinoma, tikrų priešų neturėjo. Daugiau apie tą 
įvykį nieko nežinau. 

Tardytojas. Ar jūsų tėvas prieš mirtį ką nors pasakė? 

Liudytojas: Jis kažką sušnabždėjo, bet aš tesupratau vie- 
ną žodį „ratas“, 

Tardytojas. Ką tai turėjo reikšti? 

Liudytojas. Neįsivaizduoju. Maniau, kad jis kliedi. 

Tardytojas. Dėl ko judu su tėvu ginčijotės tą paskutinį 
kartą? 

Liudytojas. Norėčiau į šį klausimą neatsakyti. 

Tardytojas. Apgailestauju, bet turiu to reikalauti. 

Liudytojas. Aš iš tikrųjų negaliu pasakyti. Garantuoju, 
kad tai neturi nieko bendro su vėliau įvykusia tragedija. 

Tardytojas. Tai nustatys teismas. Turbūt nereikia aiškin- 
li, kad jūsų nutylėjimas pakenks jums ateityje visais atžvilgiais, 
kai bus nagrinėjama jūsų byla. 

Liudytojas. Ir vis dėlto turiu nutylėti. 

Tardytojas. Kiek suprantu, šauksmas „Kūū!“ buvo sutar- 
dinis jūsų ir tėvo signalas? 

Liudytojas, Taip. 4 

Tardytojas. Tai kodėl jis sušuko, dar jūsų nepamatęs ir 
net nežinodamas, kad jau esat grįžęs iš Bristolio? 

Liudytojas (gerokai sumišęs). Nežinau. 

Vienas iš prisiekusiųjų. Ar jūs nepastebėjote nieko 
įtartino, kai grįžote išgirdęs riksmą ir radote tėvą mirtinai su- 
žalotg? 

Liudytojas. Nieko aiškaus. 

Tardytojas. Kaip tai suprasti? 

Liudytojas. Aš buvau taip sumišęs ir susijaudinęs, kai 
puoliau į paežerę, kad nieko daugiau -negalvojau, vien apie tė- 
vą. Ir vis dėlio man dingojosi, jog tada, bėgdamas pas tėvą, ma- 
čiau kažką ant žemės, kairėje pusėje. Man pasirodė, kad ten 
buvo kažkas pilko, lyg koks drabužis, o gal pledas. Kai atsisto- 
jūu ir rengidusi eiti palikęs tėvą, apsidairiau, bet to daikto ne- 
bebuvo. 

— Norite pasakyti, kad jis dingo jums dar nenuėjus ieškotė 
pagalbos? 

— Taip. 

— Ar galite pasakyti, kas ten buvo? 

— Ne, bet jaučiau, kad buvo. 

— Ar toli nuo užmuštojo? 

— Koks dešimt jardų. 

— O nuo miško? 

— Maždaug tiek pat. 

— Tai tas daiktas buvo paimtas jums esant už kokių dešimties 
jardų? | 

— Taip, bet aš buvau nugara į įį. 

Tuo liudytojo apklausa baigėsi, 

— Kaip matyti, —tariau peržvelgęs skiltį — tardytojas pasku- 
tiniais klausimais stipriai priremia jaunąjį Makartį. Jis atkreipia 
dėmesį, ir pagrįstai, į prieštaravimą, kad tėvas pašaukė sūnų, 
nors dar nebuvo jo matęs, į jo atsisakymą smulkiau papasakoti 
apie pokalbį su tėvu ir į keistą mirštančio tėvo žodžių paaiškini- 
mą. Visa tai, kaip jis pabrėžė, yra sūnaus nenaudai. 

Holmsas tyliai susijuokė ir išsitiesė minkštoje sėdynėje. 

— Judu su tardytoju — pasakė jis — abu stengiatės to vai- 
kino parodymuose išskirti kaip tik tas svarbiausias vietas. Ar 
nematot, kad jam pakaitomis priskiriate tai per daug fantazijos, 
tai per Mažai? Per mažai, kai manot jį negalėjus sugalvoti kokios 
nors ginčo priežasties, kuri palenktų prisiekusiuosius į jo pusę; 
per daug, kai įsivaizduojate jo sąmonėje susiformavus tokį Out- 
Ie * kaip mirštančiojo ištartas žodis „ratas“ arba pledo dingimas. 


* Perdėtas dalykas (pranc.). 

Ne, pone, aš šioje byloje laikysiuosi tokios nuostatos, kad viskas, 
ką tas vaikinas sakė, yra teisybė, ir pažiūrėsim, kur ši hipotezė 
mus nuves. O dabar imuosi savo kišeninio Petrarkos ir apie šią 
bylą nebeištarsiu nė žodžio iki pat įvykio vietos. Priešpiečius 
valgysim Svindone, o ten būsime po dvidešimties minučių. 

Buvo beveik ketvirta valanda, kai pervažiavę vaizdingą Strou- 
do slėnį ir perkirtę plačią žvilgančią Severno upę, pagaliau atsi- 
"dūrėme gražiame provincijos mMiestely Rose. Perone mūsų laukė 
liesas, į šešką panašus žmogus klastingos ir slapukiškos išvaiz- 
dos. Nors jis, prisiderindamas prie provincijos mados, buvo su 
šviesiai rudu apsiaustu ir odiniais antblauzdžiais, aš lengvai pa- 
žinau Lestreidą iš Skotland Jardo. Su juo nuvažiavom į ,,„Here- 
fordo herbą“, kur Mums jau buvo užsakyti kambariai. 

— Mūsų laukia vežikas,— tarė Lestreidas mums sėdint prie 
puodelio arbatos.— Žinau, kokio esate veiklaus būdo, ir nenu- 
rimsite, kol neatsidursite nusikaltimo vietoje. | 

— Jūs labai malonus ir įžvalgus,— pasakė Holmsas.— Bet vis- 
kas priklauso nuo oro slėgimo. | 

Lestreidas apstulbo. 

— Nelabai jus-suprantu,— tarė jis. 

— Ką rodo barometras? A, Matau, dvidešimt devynis. Be vė- 
„jo, danguje nė debesėlio. Turiu pasiėmęs pakelį cigarečių, kurias 
netveriu surūkyti, ir sofa čia daug geresnė negu atkarių kaimo 
viešbučių. Šįvakar aš, ko gero, niekur nevažiuosiu. 

Lestreidas atlaidžiai nusišypsojo. 

— Jūs, be abejo, jau esat pasidaręs išvadas iš laikraščių, — 
tarė jis— Šioje byloje viskas aišku kaip dieną, ir juo labiau 
giliniesi, juo darosi aiškiau. Bet juk nevalia atsisakyti, kai tavęs 
prašo dama, ir dar tokia ryžtinga. Ji yra girdėjusi apie tamstas 
ir nori sužinoti, ką manote, nors aš jai ne kartą sakiau, kad ne- 
galėsite padaryti nieko daugiau, negu aš esu padaręs. O, dangau! 
„Antai jos karieta palei duris! 

Vos spėjus jam ištarti šiuos žodžius, į kambarį įskubėjo jau- 
na ir labai graži moteris, kokių nedaug tesu matęs. Žibuoklių 
spalvos blizgančios akys, praviros lūpos, išraudę skruostai, įgim- 
tas drovumas, slypintis po begaliniu susijaudinimu ir nerimu. 

— O, pone Šerlokai Holmsai! — sušuko ji, šaudydama akimis 
tai į vieną, tai į antrą, kol pagaliau greita moteriška intuicija 
sulaikė žvilgsnį ties mano draugu.— Kaip gerai, kad atvykote. 
Aš atvažiavau jums to pasakyti. Žinau, kad Džeimsas to nepa- 

darė. Žinau ir noriu, kad, pradėdamas savo darbą, jūs taip pat 
tai žinotumėt. Nesuabejokite dėl to niekados. Mudu su juo pa- 
žįstami nuo pat mažumės, ir aš geriau negu kas kitas žinau vi- 
sus jo trūkumus, tačiau Džeimsas yra labai geros širdies ir ne- 
užgaus nė musės. Toks kaltinimas atrodo grynas absurdas kiek- 
vienam, kas jį iš tikro pažįsta. 

— Gal mums pasiseks jį išteisinti, panele Terner,— pasakė 
Šerlokas Holmsas.— Patikėkit, aš padarysiu viską, ką galėsiu. 

— Bet jūs gi skaitėte jo parodymus ir gal susidarėte nuo- 
monę. Ar nematot kokios galimybės jį išgelbėti, kokios tardymo 
klaidos? O jūs pats ar nemanot, kad jis nekaltas? 

— Manau, kad taip iš tikro gali būti. 

— Tai štai! — sušuko ji, atmesdama galvą ir įžūliai žiūrėdama 
į Lestreidą.— Ar girdite? Jis man duoda vilties. 

Lestreidas gūžtelėjo pečiais. 

— Mano kolega, ko gero, bus paskubėjęs su išvadomis, — pa- 
sakė jis. 

— Bet jis teisus! O, aš žinau, kad teisus. Džeimsas negalėjo 
taip padaryti. Dėl ko ginčijosi su tėvu, jis, esu tikra, nepasakė 
todėl, kad tai susiję su manimi. 

— Kaip? — paklausė Holmsas. 

— Dabar ne metas ką nors slėpti. Džeimsas ir jo tėvas dažnai 
pykosi dėl manęs. Ponas Makartis labai norėjo, kad Džeimsas 
mane vestų. Mudu su Džeimsu mylime vienas kitą kaip brolis ir 
sesuo, tačiau jis dar labai jaunas, mažai gyvenimo matęs ir... 
ir.., savaime suprantama, tokie dalykai jam nerūpi. Todėl ne 
sykį jie ginčijosi, o ir tas ginčas, neabejoju, buvo to paties 
galo. 

— O jūsų tėvas? — paklausė Holmsas.— Ar jis pritaria tokiai 
sąjungai? 

— Ne, jis taip pat prieštarauja. Niekas daugiau to nenorėjo, 
tik ponas Makartis. 

Raudonis staigiai perbėgo skaisčiu jaunu jos veidu, kai Holm- 
sas įsmeigė į ją skvarbų klausiamą žvilgsnį. 

— Ačiū už tai, ką pasakėte,— tarė jis— Ar negalėčiau pasi- 
matyti rytoj su jūsų tėvu, jeigu nuvažiuočiau? 

— Deja, gydytojas gali neleisti. 

— Gydytojas? 

— Taip, nejau jūs nieko nežinot? Vargšas tėvelis nebuvo 
itin stiprus jau kuris metas, bet po to atsitikimo galutinai pa- 

įūžo. Dabar nesikelia iš lovos, ir daktaras Vilonsas sako, kad 
jam visai blogai ir kad tėvelio nervų sistema labai sukrėsta. Po- 
nas Makartis buvo vienintelis tėtės pažįstamas iš tų laikų, kai 
dar gyveno Viktorijoje. | 

— Oho! Viktorijoje! Tai svarbu. 

— Taip, ir dirbo kasyklose. 

— Taigi, aukso kasyklose, kur, kaip suprantu, ponas Terne- 
xis ir užsidirbo pinigų. 

— Taip, žinoma. 

— Ačiū, panele Terner. Jūs man labai padėjote. 

— Praneškite man, jei rytoj ką naujo sužinosite. Be abejo, 
jūs eisite į kalėjimą pasimatyti su Džeimsu. Kai nueisite, pone 
Holmsai, būtinai pasakykite jam, kad aš žinau jį esant nekaltą. 

— Būtinai pasakysiu, panele Terner. 

— Dabar turiu grįžti namo, nes tėtis labai serga ir kaipmat 
manęs pasigenda, jei tik kiek pasitraukiu. Sudie, ir tepadeda jums 
Dievas visuose jūsų darbuose. 

Ji išskubėjo iš Kambario taip pat impulsyviai kaip ir buvo 
įėjus, ir Mudu išgirdom jos karietos ratus nudardant gatve. 

— Man gėda dėl jūsų, Holmsai,— po trumpos tylos išdidžiai 
pasakė Lestreidas.— Kam žadinti viltį, kurią pats gausite užge- 
sinti? Aš nesu pernelyg jautrios širdies, bet tai Man atrodo žiau- 
ru. o 

— Man regis, jau žinau, kaip išteisinti Džeimsą Makartį, — 
tarė Holmsas.— Ar turite leidimą aplankyti jį kalėjime? 

— Taip, bet tiktai jums ir sau. 

— Tada keičiu savo apsisprendimą dėl važiavimo. Ar dar 
spėtume į Herefordo traukinį, kad galėtume su juo pasimatyti 
Šįvakar? 

— Lengvai. 

— Tai važiuojam. Votsonai, jums, ko gero, labai prailgs, bet 
aš sugaišiu tik porą valandų. 

Drauge su jais nuėjau į stotį, paskui pavaikštinėjau po mies- 
telį ir galiausiai grįžau į viešbutį, kur atsiguliau ant sofos ir ėmiau 
skaityti bulvarinį romaną. Bet jis manęs nesudomino, turinys 
buvo lėkštas, palyginti su didžia paslaptimi, kurią mes turėjo- 
me atskleisti, ir mano mintys vis krypo nuo fantazijos prie rea- 
lybės. Taigi galų gale nusviedžiau knygą per kambarį ir ėmiau 
galvoti apie tos dienos įvykius. Jeigu tartume, „kad šis vargšas 
vaikinas yra visiškai nekaltas, tai kas tada, kokia šėtoniška, 

apskritai netikėta ir nepaprasta nelaimė galėjo įvykti tuo metu, 
kai jis pasitraukė nuo tėvo ir kai, išgirdęs riksmą, vėl atlėkė 
į laukymę? Tai kažkas siaubingo ir kraupaus. Kas tai galėjo bū- 
ti? Gal man, kaip medikui, kas nors paaiškėtų iš žaizdų pobū- 
džioė Paskambinau ir paprašiau atnešti savaitinį grafystės laikraštį 
su stenografiniu medicinos ekspertizės aprašymu. Chirurgas pa- 
darė išvadą, kad užpakalinis kairysis trečdalis lavono momens 
kaulo ir kairioji pusė pakaušio kaulo buvo sutrupinta smarkių 
buko daikto smūgiu. Susiradau tą savo galvos vietą. Toks. smū- 
gis turėjo būti suduotas tik iš užpakalio. Tai iš dalies galėjo 
palengvinti kaltinamojo dalią, nes kai jis buvo matomas besigin- 
čijantis su tėvu, juodu stovėjo vienas priešais kitą. Žinoma, tai. 
ne kažin koks pateisinimas, juk tėvas galėjo nusigręžti ir tada 
gauti smūgį. Vis dėlto verta į tai atkreipti Holmso dėmesį. Be 
to, dar tas keistasis mirštančiojo „ratas“. Ką tai galėtų reikšti? 
Tai ne kliedesys. Žmonės, mMirštantys nuo staigaus smūgio, pap- 
rastai nekliedi. Ne, tai greičiau pastangos pasakyti, kas jam nu- 
tiko. Tačiau kas norėta pasakyti? Sukau galvą, bet niekaip ne- 
galėjau to paaiškinti. O čia dar tas pilkas daiktas, kurį matė 
jaunasis Makartis. Jeigu jis sakė teisybę, žudikas sprukdamas 
buvo pametęs kažkokį drabužį, greičiausiai apsiaustą, ir turėjo 
drąsos grįžti jo pasiimti per tą valandėlę, kai sūnus nusisukęs 
klūpojo prie tėvo vos už kokių dvidešimties žingsnių. Koks pas- 
lapčių ir keistenybių raizginys! Aš visai nesistebėjau Lestreido 
nuostata, tačiau mano tikėjimas Šerloko Holmso įžvalgumu buvo 
begalinis, todėl dar turėjau vilties, nes kiekvienas naujas faktas 
tarsi paremdavo jo nuomonę, kad jaunasis Makartis nekaltas. 

Šerlokas Holmsas parsirado vėlai. Grįžo vienas, nes Lestrei- 
das liko mieste, kur buvo apsigyvenęs. 

— Barometras vis dar nenukritęs,— pasakė sėsdamasis.— La- 
bai svarbu, kad neimtų lyti, kol apžiūrėsim vietą. Antra vertus, 
tokiam subtiliam darbui Žmogus turi būti kuo geriausios formos 
ir kuo atidžiausias, todėl aš ir nenorėjau jo pradėti būdamas nu- 
vargęs po ilgos kelionės. Mačiausi su jaunuoju Makarčiu. 

— Ir ką iš jo sužinojot? 

— Nieko, 

— Jokių naujų faktų? 0 

— Ničnieko. Aš buvau linkęs manyti, kad jis žino, kas tai 
padarė, ir tik nori jį ar ją pridengti, bet dabar įsitikinau, kad 
ir pats Makartis visai nesusigaudo, kaip ir visi kiti. Jis nėra per- 

nelyg galvotas vaikinas, tačiau gražus pažiūrėti i ir, jaučiau, doros 
sirdies. 

— Negaliu pritarti jo skoniui, — pasakiau, — jeigu tai teisybė, 
kad jis nenori vesti tokios žavingos merginos kaip panelė Ter- 
ner. 

— Ak, tai ištisa istorija, ir gana liūdna. Tas vaikinas labai, 
L beprotiškai ją myli, tačiau prieš dvejus metus, kai jis 
riems metams buvo išsiųsta į pensioną, — ką gi tas idiotas tada 
padarė? Ogi pakliuvo į nagus vienai Bristolio bufetininkei ir su 
ja įregistravo santuoką. Niekas to nežino, bet galite įsivaizduoti, 
kokia jam kančia būti ujamam, kad nedaro to, dėl ko galėtų ir 
gyvybę atiduoti, tačiau to, kaip žinome, neįmanoma padaryti. 
Ir grynai iš tokio beviltiškumo jis pakėlė ranką paskutinį sykį 
kalbėdamas su tėvų, jam vėl ėmus jį lenkti pasipiršti panelei 
"Terner. Antra vertus, jis neturi lėšų pragyvenimui, ir tėvas, gar- 
sėjęs savo atšiaurumu, būtų jį išvaręs iš namų, jeigu būtų suži- 
nojęs teisybę. Pas savo žmoną bufetininkę Džeimsas ir buvo tas 
tris dienas Bristolyje, o tėvas to nežinojo. Įsidėmėkite šį faktą. 
Tai svarbu. Bet blogis išėjo į gera, nes bufetininkė, sužinojusi iš 
laikraščių, kad Džeimsas pateko į bėdą ir gali būti pakartas, vi- 
siškai jo atsisakė ir parašė jam, kad turi vyrą Bermudų dokuose, 
todėl niekas jų daugiau nesieja. Man rodos, kad ši žinia atlygino 
jaunajam Makarčiui už visa, kas buvo iškentėta. 

— Bet jeigu jis nekaltas, kas tada žudikas? 

— Ak, kas? Norėčiau atkreipti jūsų dėmesį ypač į du mo- 
mentus. Pirma, nužudytasis turėjo pasimatymą su kažkuo prie 
tvenkinio, bet tas kažkas negalėjo būti sūnus, nes šis buvo iš- 
važiavęs ir tėvas nežinojo, kada grįš. Antra, nužudytasis sušuko 
„Kūū!“ dar nežinodamas, kad sūnus parvažiavęs. Tie du momen- 
tai yra esminiai, ir nuo jų priklauso bylos baigtis. O dabar pa- 
kalbėkim apie Džordžą Mereditą *, jeigu jūs neprieštarausit, o 
visus Mažiau svarbius dalykus palikim rytojui. 

Lietaus nebuvo, kaip Holmso nuspėta, ir rytas išaušo gied- 
ras, be debesėlio. Devintą valandą pas mus užvažiavo Lestrei- 
das, ir visi išvykome į Heterlio sodybą prie Boskombo tvenki- 
nio. 


* Džordžas Mereditas (1822—1909) —anglų rašytojas. 

— Šį rytą išgirdau rimtą žinią — pasakė Lestreidas.— Sako, 
kad pono Ternerio iš Boskombo dvaro sveikata labai pablogėjo, 
ir, atrodo, gali liūdnai baigtis. 

— Matyt, jau senas žmogus? — paklausė Holmsas. 

— Maždaug šešiasdešimties, bet sveikatą palaužė gyvenimas 
svetur, ir jau kuris laikas jis pasiligojęs. Šis atsitikimas jį labai 
blogai paveikė. Terneris buvo senas Makarčio draugas ir, turiu 
pridurti, geradaris, nes, kaip sužinojau, perleido jam Heterlio 
sodybą be jokios nuomos. 

— Tas tai įdomuų,— tarė Holmsas. 

— Taip taip! Jis yra padėjęs Makarčiui, ir dar ne sykį. Visi 
aplinkiniai tik ir šneka, koks Terneris buvo jam geras. 

— Pamanykit. O ar jums neatrodo keistoka, kad tas Makar- 
tis, bemaž neturėdamas savo turto ir būdamas tiek skolingas 
Terneriui, vis vien svajojo apie savo sūnaus vedybas su Terne- 
rio dukra, regis, dvaro paveldėtoja, ir kalbėjo apie tai su tokia 
savikliova, tarsi svarbu būtų buvę tiktai pasipiršti, o visa kita 
jau eitų savaime? Ir tai atrodo dar keisčiau, nes Terneris buvo 
tam priešingas. Apie tai mums pasakė jo duktė. Tai gal galite 
dedukcijos metodu iš to padaryti kokių išvadų? 

— Darome ir dedukcijas, ir išvadas, — pasakė Lestreidas, mirk- 
telėjęs Man.— Bet man gana sunku nustatyti faktus šiuo būdu, 
Holmsai, nes tada nuklystu į teorijas ir fantazijas. | 

— Teisybė, — santūriai tarė Holmsas, — jums gana sunku nu- 
statyti faktus. 

— Bet, šiaip ar taip, aš jau turiu rankose vieną faktą, kuris 
jums, atrodo, nelengvai įkandamas,— kiek karščiuodamasis at- 
šovė Lestreidas. 

— Būtent... 

— „„kad vyresnysis Makartis žuvo nuo jaunesniojo Makar- 
čio rankos ir kad kitos teorijos yra gryni kliedesiai. 

— Ką gi, kliedesiai vis geriau negu tuščia galva, — nusijuokė 
Holmsas.— Jei neklystu, tai čia Heterlio sodyba, kairėje. 

— Taip, tikrai. 

Tai buvo plačiai išsidėstęs, jaukus dviaukštis namas su šiie- 
rio stogu, pilkomis sienomis, išmargintomis geltonomis kerpių 
dėmėmis. Tačiau kadangi langai buvo užtraukti, o kaminai ne- 
rūko, namas atrodė sugniužęs, tarsi jį dar būtų slėpęs tas siaubas. 

Mes paskambinome, ir tarnaitė, Holmso paprašyta, atnešė pa- 
rodyti batus, kuriais jos šeimininkas avėjo tą dieną, kai žuvo, 

taip pat sūnaus batus, nors ir ne tuos, kuriais tada buvo apsia- 
vęs. Atidžiai juos išmatavęs septyniais ar aštuoniais atžvilgiais, 
Holmsas paprašė nuvesti mus į kiemą, o iš ten vingiuojančiu 
keliuku patraukėme Boskombo tvenkinio link. 

Šerlokas Holmsas, eidamas tokiais karštais pėdsakais, visiškai 
persimainė. Žmonės, pažįstantys ramų mąstytoją ir logiką iš Bei- 
kerio gatvės, dabar jo nebūtų pažinę. Veidas buvo išraudęs ir 
paniuręs, antakiai suraukti lyg dvi rūsčios juodos linijos, o po 
jais tarsi plienas žvilgėjo akys. Galva nunarinta, pečiai palinkę, 
lūpęs suspaustos, ilgame raumeningame kakle kaip kokios bota- 
go Virvės iššokusios gyslos. Šnervės buvo išsiplėtusios nuo gry- 
nai gyvuliško medžioklės įkarščio, o mintys taip susitelkusios į 
tai, ką matė priešais save, kad kitų klausimai ar pastabos pra- 
lėkdavo jam pro ausis neišgirsti arba geriausiu atveju sulauk- 
davo trumpo nekantraus burbtelėjimo — atsakymo. Sparčiai ir 
tykiai jis žengė keliuku per pievas, taip pat miško taku iki Bos- 
kombo tvenkinio. Žemė buvo drėgna, pelkėta, kaip ir visoje apy- 
linkėje, ir visur buvo daugybė žmonių pėdų — tiek ant takelio, 
tiek ir žemoje žolėje abipus jo. Tarpais Holmsas paskubindavo 
žingsnį, tarpais sustodavo kaip įbestas, o kartą padarė lankstą. 
per pievą. Mudu su Lestreidu ėjome iš paskos, seklys žiūrėjo į 
viską abejingai ir su panieka, o aš stebėjau draugą, susidomėjęs, 
nes buvau įsitikinęs, kad kiekvienas jo judesys turi aiškų tikslą. 

Boskombo tvenkinys, nendrėmis apaugęs nedidelis vandens. 
plotas, kokių penkiasdešimties jardų skersmens, yra ant Hieterlio 
sodybos žemių ir turtuoliui Terneriui priklausančio parko ribos. 
Viršum medžių, augančių kitame parko pakrašty, matyti raudoni 
aukštyn šaunantys bokšteliai, rodantys, kad ten yra turtingojo 
žemvaldžio gyvenimas. Nuo Heterlio pusės miškas palei ežerą 
labai tankus, ir nuo jo pakraščio iki ežerą juosiančio nendryno 
yra siauras, kokių dvidešimties žingsnių platumo, pažliugusios 
žemės ruožas. Lestreidas Mums tiksliai parodė, kur rastas lavo- 
nas, ir tikrai šlapioje žemėje aiškiai pamačiau „smūgio parblokš- 
to žmogaus kūno žymę. O Holmsas, kaip supratau iš jo susikau- 
pusio veido ir skvarbaus žvilgsnio, toje ištryptoje žolėje išskaitė 
daugybę kitų dalykų. Jis pabėginėjo kaip šuo, užtikęs pėdsakus, 
paskui atsisuko į mano bendrakelionį. 

— Ką jūs darėte tvenkinyje? — paklausė jis. 

— Žvejojau su grėbliu. Maniau, gal rasim kokį ginklą ar 
šiaip kokį įrodymą. Bet kaip, po šimts pypkių, jūs... 

— Et, negaišinkit, čia perdėm jūsų pripėduota su ta kairiąja 
žįoja, pakrypusia į vidaus pusę. Net aklas kurmis, ir tas galėtų 
šiomis pėdomis sekti. Bet paskui jos dingsta nendrėse. O, kaip 
viskas būtų buvę paprasta, jei būčiau atvykęs anksčiau, kol dar 
Anebuvo visi čia šusigrūdę kaip buivolų banda ir visko ištrempę. 
Va čia buvo atėjęs tas būrys iš vartininko namų ir užtrypė vi- 
sus pėdsakus per šešias ar aštuonias pėdas aplink lavoną. Bet 
antai šičia — treji tų pačių kojų pėdsakai. 

Jis išsitraukė lupą ir atsigulė ant lietpalčio, kad galėtų geriau 
įsižiūrėti, visąlaik kalbėdamas greičiau pats su savim negu su 
mumis. 

— Čia jaunojo Makarčio pėdos. Du kartus eita žingsniu, o 
kartą greitai bėgta, nes padai giliai įsispaudę, o kulnai beveik 
neįžiūrimi. Tai patvirtina jo žodžius. Sūnus bėgo pamatęs tėvą 
gulint ant žemės. Čia yra ir tėvo pėdos, kai jis vaikščiojo pir- 
myn atgal. O kas gi čia? Šautuvo buožės galo žymės, kai vai- 
kinas stovėjo klausydamasis. O čia? Cha cha! Ką gi mes matom! 
Eita pirštų galais! Pirštų galais! Ir batai kvadratiški, gana ne- 
įprasti. Ateita, nueita, vėl ateita... žinoma, pasiimti apsiausto. Bet 
kuI tie pėdsakai prasideda? 

Jis bėginėjo tai šen, tai ten, kartais pamesdamas pėdsakus, 
paskui vėl aptikdamas, kol mes pagaliau atsidūrėme miške, dide- 
lio buko, didžiausio iš aplinkinių medžių, šešėlyje. Holmsas nu- 
sekė pėdsakais iki kito šešėlio krašto ir džiugiai šūktelėjęs atsi- 
gulė kniūpsčias ant žemės. Ilgai jis ten išgulėjo vartydamas la- 
pus ir sausas šakeles, rinkdamas į voką, rodos, dulkeles ir pro 
savo lūpą apžiūrinėdamas ne tik žemę, bet, kiek pasiekdamas, 
net ir medžių žievę. Samanose gulėjo rantytas akmuo, tai Holm- 
sas ir jį atidžiai apžiūrėjo ir pasiėmė. Paskui taku per mišką 
nuėjo iki vieškelio, kur dingo visi pėdsakai. 

— Nepaprastai įdomus atvejis — pasakė jau. normaliu balsu.— 
Šis pilkas namas dešinėje tikriausiai yra vartininko. Nueisiu ten, 
pasišnekėsiu su Moranu ir parašysiu raštelį. O tada jau galėsim 
važiuoti atgal valgyti priešpiečių. Eikit į kebą, aš irgi tuojau 
ateisiu. 

Po kokių dešimties minučių mes susėdome ir nuvažiavome 
atgal į Rosą. Holmsas vežėsi ir akmenį, kurį buvo radęs miške. 

— Tai galėtų būti jums įdomų, Lestreidai,— tarė atkišęs ak- 
menį. — Žmogus buvo juo užmuštas. 

— Aš nematau jokių žymių. 

— Jų ir nėra. 

— Tai iš ko sprendžiat? 

— Po juo augo žolė. Toje vietoje akmens tegulėta kelios die- 
nos. Jį pakėlus, žemėje neliko žymės. Tai kaip tik toks daiktas, 
kokiu padaryti sužalojimai. Ir nėra jokio ženklo, kad būtų buves 
koks kitas ginklas. 

— O žudikas? 

— Aukštas, kairiarankis, dešine koja raišas, dėvi storapadžius 
medžiotojų batus ir pilką apsiaustą, rūko indiškus cigarus, var- 
toja kandiklį ir kišenėje nešiojasi prastai išgaląstą lenktinį peilį. 
Yra ir daugiau požymių, bet mūsų tyrimui šių visiškai pakaks. 

Lestreidas nusijuokė. | 

— Deja, aš vis tiek nusiteikęs skeptiškai, — pasakė jis— Teo- 
rijos labai geros, bet mums reikės susidurti su nepalenkiamu Bri- 
tanijos prisiekusiųjų teismu. 

— Nous verrons *,— ramiai atsakė: Holmsas.— Jūs tiriate sa- 
vais metodais, aš dirbsiu savais. Šiandien po pietų padirbėsiu ir, 
ko gero, vakariniu traukiniu grįšiu į Londoną. 

— Ir paliksite bylą nebaigtą? 

— Ne, baigtą. 

— O paslaptis? 

— Įminta. 

— Tai kas gi nusikaltėlis? 

— Ponas, kurį aprašiau. 

— Bet kas jis toks? 

— Tai sužinoti tikrai bus nesunku. Šiose apylinkėse ne taip 


daug gyventojų. 

Lestreidas gūžtelėjo pečiais. 

— Aš esu veiklos žmogus, — pasakė jis — bet tikrai negaliu 
bastytis po apylinkes ieškodamas kairiarankio su nesveika koja. 
Tapčiau Skotland Jardo pajuokos objektu. 

— (Gerai, — ramiai atsakė Holmsas.— Aš jums daviau progą. 
Štai ir jūsų namai. Sudie, Išvažiuodamas parašysiu jums. 

Palikę Lestreidą prie jo būsto, mudu parvažiavome į savo vieš- 
butį, kur radome ant stalo priešpiečius. Holmsas tylėjo pasken- 
dęs mintyse, atrodė susirūpinęs kaip žmogus, patekęs į keblią 
padėtį. 


* Pamatysim (pranc.). 

— Klausykit, Votsonai,— tarė jis, kai stalas jau buvo nu- 
kraustytas,— sėskit į šį fotelį ir leiskit man truputį papostrin- 
gauti. Aš nežinau, ką daryti, tad jūsų patarimas man labai svar- 
bus. Užsidekite cigarą, ir aš pradedu. 

— Prašau. 

— Taigi, nagrinėjant šią žmogžudystę, jaunojo Makarčio pa- 
sakojime mums abiem į akis iš karto krito du dalykai, nors man 
iš jų susidarė įspūdis, kad vaikinas nekaltas, o jums — atvirkš- 
čiai. Pirma, kad tėvas, jo žodžiais tariant, sušuko „„Kūū!“ dar jo 
nematęs. Antra, keista mMirštančiojo užuomina apie kažkokį ra- 
tą. Jis, kaip suprantat, sumurmėjo keletą žodžių, bet sūnaus au- 
sis pagavo tik tą vieną. Mūsų tyrimas ir turi išplaukti iš tų dvie- 
jų dalykų, taigi viską pradėsime nuo prielaidos, kad vaikinas 
sakė gryną teisybę. 

— Tai kaip ten buvo su tuo „Kūū!'? 

— Na, jis, aišku, negalėjo būti skirtas sūnui. Juk, tėvo ži- 
niomis, sūnus buvo Bristolyje. Sūnus tą šūksnį išgirdo tik per 
atsitiktinumą atsidūręs netoliese. „„Kūūi“ nuaidėjo tam, kurio 
Makartis laukė ateinant į susitikimą. Betgi ,„„Kūū“ yra grynai 
Australijos šūksmas. Jis būdingas tik australams. Gali būti, kad 
žmogus, Makarčio laukiamas prie Boskombo tvenkinio, yra bu- 
vęs Australijoje. 

— O ką pasakysit apie „ratą“? | 

Šerlokas Holmsas išsitraukė iš kišenės sulankstytą popieriaus 
lapą ir išskleidė ant stalo. 

— Tai Viktorijos kolonijos žemėlapis — pasakė— Vakar va- 
kare jį užsisakiau telegrama iš Bristolio.— Jis uždengė ranka že- 
mėlapio dalį. — Perskaitykit. 

— RATAS,— perskaičiau. 

— O dabar, — jis patraukė ranką. 

— BALARATAS. 

— Taip. Žmogus ištarė šitą žodį, bet sūnus tesuprato du pas- 
kutinius skiemenis. Tėvas norėjo pasakyti žudiko pavardę ir vie- 
tovę, iš kur tas atvykęs: toks ir toks, Balaratas. 

— Tai neįtikėtina! — sušukau. 

— Tai akivaizdu. Ir dar, kaip matot, įtariamųjų gerokai su- 
mažėjo. Trečias dalykas, jei tikėsime sūnaus žodžiais, yra pilkas 
drabužis. Taigi dabar neaiškumai baigiasi, ir mes turime konkre- 
tų australą iš Balarato su pilku apsiaustu. 

— Iš tikrųjų! 

— Be to, tokį, kuris čia savas, nes prie tvenkinio galima 
patekti tik iš sodybos arba dvaro, o prašalaitis vargu ar čia at- 
klys. 

— Žinoma. 

— O dabar mūsų šiandienos kelionė. Apžiūrėjęs vietą, su- 
žinojau keletą smulkmenų, apibūdinančių nusikaltėlį, ir pasakiau 
tam mulkiui Lestreidui. 

— Bet kaip jūs sužinojot?. 

— Jūs gi žinot Mano metodą. Jis pagrįstas smulkmenų ste- 
bėjimu. 

— Žmogaus ūgį, suprantu, galėjote nustatyti iš žingsnių il- 
gumo. Batus — iš pėdsakų. 

— Taip, tie batai ypatingi. 

— O raišumą? 

— Dešinioji koja visur įsispaudusi ne taip žymiai kaip kai- 
rioji. Vadinasi, jai tenka mažiau svorio. Kodėl? Todėl, kad žmo- 
gus raišas, šlubuoja. 

— O kodėl kairiarankis? 

— Jūs pats, perskaitęs chirurgo ataskaitą, nustebot, kad su- 
žalojimas toks keistas. Smūgis buvo tiesiai iš užpakalio, bet su- 
žalota kairioji pusė. Argi taip būtų buvę, jei žmogus būtų buvęs 
ne kairiarankis? Kol tėvas su sūnum kalbėjosi, jis stovėjo už to 
medžio. Netgi rūkė, Aš radau cigaro pelenų, ir kadangi tabako 
pelenus ganėtinai pažįstu, galiu pasakyti tai buvus indišką Ci- 
garą. Tuo, kaip žinote, aš kadaise šiek tiek domėjausi ir parašiau 
nedidelę monografiją apie šimto keturiasdešimties įvairių rūšių 
tabaką, vartojamą pypkėms, cigarams ir cigaretėms. Aptikęs pe- 
lenų, apsidairiau ir tarp samanų pamačiau nuorūką, kurią jis 
ten buvo numetęs. Tai buvo indiškas cigaras; tokie gaminami 
Roterdame. 

— (O kandiklis? 

— Pastebėjau, kad cigaras nebuvo laikytas burnoj. . Vadina- 
si, naudotasi kandikliu. Galiukas buvo ne nukąstas, bet nupjau- 
tas. Nupjauta nedailiai, vadinasi, peilis neišgaląstas. 

— Holmsai,— tariau, — jūs užmetėte tinklą, iš kurio tas žmo- 
gus nebeištrūks, ir išgelbėjote gyvybę nekaltam, sakytum, nu- 
pjovėt virvę, ant kurios tas jau kabojo. Matau, kur visa tai veda. 
Nusikaltėlis yra... 

— Ponas Terneris,— pranešė viešbučio patarnautojas, atida- 
ręs Mūsų kambario duris, ir įleido svečią. 

Atėjusiojo išvaizda buvo įspūdinga ir savotiška. Lėta šlubčio- 
janti eisena ir pakumpę pečiai bylojo apie amžiaus naštą, tačiau 
kaulėtas griežtų bruožų veidas su giliom raukšlėm, taip pat be 
galo didelės rankos ir kojos rodė jį esant nepaprastai tvirto kū- 
no ir būdo. Susitaršiusi barzda, žilstelėję plaukai ir dideli už- 
kritę antakiai teikė jam orumo ir valdingumo, tačiau veidas bu- 
vo pilkas lyg pelenai, o lūpos ir šnervių kampučiai kiek pamėlę. 
Vos jį pamatęs, supratau, kad serga kažkokia lėtine mirtina liga. 

— Prašom sėstis čia ant sofos, — Maloniai pasiūlė Holmsas.— 
<Gavot Mano raštelį? 

— Taip, atnešė vartininkas. Rašėte norįs su Manim pasima- 
tyti čia, kad išvengtume skandalo. 

— Pamaniau, kad žmonės pradės šnekėti, jeigu nueisiu į jūsų 
dvarą. 

— O kodėl norėjot pasimatyti su manim? — Jis pažvelgė per 
kambarį į mano draugą su baisia neviltim nuvargusiose akyse, 
tarytum jau būtų gavęs atsakymą. 

— Taip, — tarė Holmsas, greičiau atsakydamas į žvilgsnį ne- 
gu į žodžius.— Štai šitaip. Aš viską žinau apie Makartį. 

Vyriškis užsidengė veidą rankom. 

— Sergėk Viešpatie! — suriko jis— Bet aš neleisčiau to vai- 
kino pražudyti. Duodu žodį, kad prisipažinčiau, jeigu jis būtų 
apkaltintas prisiekusiųjų teisme, 

— Malonu tai girdėti — rimtai tarė Holmsas. 

— Aš ir dabar viską pasakyčiau, jei ne mano brangioji mer- 
gaitė. Jai plyš širdis... plyš širdis, kai sužinos, kad aš suimtas. 

— To gali ir nebūti. 

— Kaip? 

— Aš nesu oficialus pareigūnas. Čia atvykau jūsų dukters 
reikalavimu, todėl darau tai, ko ji iš manęs nori, Tačiau jauna- 
sis Makartis turi būti išgelbėtas. 

— Aš esu pasmerktas mirti — pasakė seniokas.— Jau tiek 
metų sergu cukralige. Mano gydytojo nuomone, vargu ar išgy- 
vensiu Mėnesį. Bet Man būtų mieliau Mirti po savo stogu negu 
kalėjime. 

Holmsas pakilo iš fotelio. Pasiėmęs plunksną ir popieriaus, 
atsisėdo prie stalo. | 

— Pasakokit viską, kaip buvo,— tarė jis— Aš trumpai užra- 
šysiu faktus. Jūs pasirašysit, o štai Votsonas galės patvirtinti. 
Tą jūsų išpažintį galėsiu paskelbti, jei nebebus kito būdo išgel- 

bėti jaunąjį Makartį. Bet prižadu be būtino reikalo ja nepasinau- 
doti. | 

— Gerai, — pasakė vyriškis.— Kažin ar aš išgyvensiu iki teis- 
mo, todėl Man pačiam tai visai nesvarbu, bet norėčiau apsaugoti 
nuo smūgio Alisą. O dabar viską paaiškinsiu — gyvenime tai tru- 
ko ilgai, bet papasakoti galima greitai. 

— Jūs nepažinojot velionio Makarčio. Tai buvo velnio įsikū- 
nijimas. Patikėkit. Neduok Dieve pakliūti tokiam į nagus. Jis ma- 
ne laikė sugriebęs pastaruosius dvidešimt metų ir nuodijo gy- 
venimą, Pirmiausia papasakosiu, kaip patekau į jo valią. 

Tai buvo šeštojo dešimtmečio pradžioje kasyklose. Tuomet 
buvau jaunas vaikis, karštagalvis pasiutėlis, ;pasirengęs bet kam; 
susidėjau su blogais draugais, pradėjau girtuokliauti, man nepa- 
sisekė su sklypu, tad ėmiau valkatauti, žodžiu, tapau, kaip jūs 
dabar pavadintumėt, plėšikų. Mes buvom šešiese ir gyvenom pa- 
šėlusiai. nerūpestingai, kartkartėmis užpuldami kokį ūkį ar fur- 
goną, važiuojantį į kasyklas. Juodasis Balarato*-Džekas * — taip 
visi Mane vadino, ir dar šiandien žmonės mus prisimena kaip 
Balarato gaują. 

Kartą iš Balarato į Melburną buvo vežamas su sargyba auk- 
sas. Mes patykojom ir užpuolėm. Sargybinių buvo šeši, mūsų 
taip pat šeši, taigi Mūšis buvo sunkus, bet mes išmetėm keturis 
iš balno. jau pirmuoju šuoru. Tačiau buvo nukauti ir trys mūsiš- 
kiai, tik tada laimikis atiteko mums. Aš įrėmiau pistoleto vamzdį 
vežikui į galvą, o tai ir buvo tasai Makartis. O Viešpatie, kad 
būčiau jį tada nušovęs! Bet palikau gyvą, nors mačiau, kaip jis, 
įsmeigęs mMažutes piktas akis, žiūri į mane, tarsi norėdamas įsi- 
dėmėti kiekvieną mano bruoželį Mes susigrobėm auksą, tapom 
turtingi ir be jokių pavojų parvažiavom į Angliją. Čia išsisky- 
riau su savo draugužiais ir nusprendžiau pradėti ramų ir padorų 
gyvenimą. Nusipirkau dvarą, kuris tuo metu kaip tik buvo par- 
duodamas, ir savo pinigais stengiausi daryti kad ir nedideles 
geradarystes, norėdamas atsipirkti už negarbingai įgytus pini- 
gus. Vedžiau, ir nors mano žmona mirė jauna, man liko bran- 
gioji Alisa. Net visai mažytė būdama, ji tarsi vedė mane už 
rankos teisingų Keliu — niekas kitas nebūtų sugebėjęs taip vesti. 
Vienu žodžiu, aš pradėjau naują gyvenimą ir visomis išgalėmis 


* Juodasis Džekas (Black Jack) — piratų vėliava (angl.). 

stengiausi atpirkti savo praeitį. Viskas buvo gerai, kol vieną 
dieną pakliuvau Makarčiui į nagus. “ 

Nuvažiavau į Londoną pinigų reikalais ir Ridžento gatvėje su- 
tikau jį, nuskarusį ir suvargusį. 

„Štai ir pasimatėm, Džekai,— tarė jis, čiupdamas man už ran- 
kovės,— ir galėsim gyventi kaip viena šeima. Čia mes dviese — 
aš ir mano sūnus, o tu turėsi Mus išlaikyti. Jei ne, Anglija — 
puiki šalis, čia paisoma įstatymų, ir policininkas visada išgirs, 
*ik pašauk.“ 

Na, jie ir atsidangino čia, į vakarus, o aš niekaip negalėjau 
jų atsikratyti. Nuo tada gyveno nemokėdami jokios nuomos ge- 
riausioje mano Žemėje, Aš netekau ramybės, poilsio, negalėjau 
a visur būdavo“ šalia, Augant Alisai, darėsi vis blogiau, nes 
greitai Makartis pamatė, kad aš dėl savo praeities labiau bijau 
Alisos negu policijos. Ko tik jis panorėdavo, turėdavo gauti, ir 
aš visko duodavau neklausdamas — žemės, pinigų, namų, kol 
galų gale jis paprašė to, ko negalėjau duoti, — Alisos. 

Jo sūnus, matot, užaugo, mano mergaitė taip pat, o "kadangi 
visiems žinoma, jog aš silpnos sveikatos, Makartis panoro, kad 
jo sūnui atitektų visas Mano turtas. Bet aš laikiausi tvirtai. Ne, 
pasiryžau, neprisileisiu prakeiktos jo veislės. Negaliu sakyti, kad 
tas vaikinas man būtų nepatikęs, tačiau jis turi savo tėvo krau- 
jo, ir to man gana. Buvau neperkalbamas. Makartis ėmė man 
grasinti, bet aš nenusileidau, tegu daro, ką nori. Mudu turėjom 
susitikti prie tvenkinio, pusiaukelėje nuo mūsų namų, ir viską 
aptarti. 

Kai ten nuėjau, radau jį kalbantis su sūnum, todėl užsirūkiau 
cigarą ir atsistojęs už medžio ėmiau laukti, kol Makartis pasi- 
liks vienas. Bet man besiklausąnt širdyje sukilo visa pagieža ir 
apmaudas. Jis ragino sūnų vesti Mano dukterį, visai nepaisy- 
damas, kaip ji į tai pažiūrės, tarsi ji būtų buvusi kokia gatvės 
mergšė. Mane suėmė baisus pyktis pamanius, kad ir aš pats, ir 
visa, kas man brangiausia, esame tokio žmogaus valioje. Ar ne- 
padaryti tam galo? Vis tiek aš jau pasmerktas ir greitai mirsiu. 
Nors protas dar šviesus ir kūnas tvirtas, žinau, kad mano likimas 
jau nuspręstas. Tačiau mano vardas ir mano mergaitė! Galėčiau 
apsaugoti ir viena, ir kita, jeigu nutildyčiau tą šlykštų liežuvį. 
Taip aš ir padariau, pone Holmsai. Ir vėl padaryčiau. Buvau di- 
delis nusidėjėlis, ir už bausmę man teko kankinio gyvenimas, 

Tačiau nebūčiau pajėgęs ištverti, jei mano mergaitė būtų atsi- 
dūrusi tokiame pačiame tinkle, į kokį pats buvau įkliuvęs. Taigi 
nudėjau jį, nesigrauždamas labiau, negu būčiau graužęsis nudė- 
jęs kokį šlykštų ir nuodingą gyvį. Į jo šauksmą atskubėjo sūnus, 
bet aš spėjau pasislėpti miške, nors dar gavau grįžti ir pasiimti 
apsiaustą, nukritusį bebėgant. Štai ir papasakojau, džentelmenai, 
visą teisybę, kaip buvo. 

— Ką gi, ne man jus teisti — tarė Holmsas, kai vyriškis pa- 
sirašė savo -parodymus.— Meldžiu Dievą, kad mums niekada ne- 
tektų patirti tokių išbandymų. 

— Taip, pone. O ką jūs ketinate daryti? 

— Atsižvelgdamas į jūsų sveikatą — nieko. Jūs pats žinote, 
kad greitai turėsite už savo darbus atsakyti aukštesniame teisme 
negu prisiekusiųjų. O aš pasiliksiu jūsų prisipažinimą ir, jeigu 
Makartis bus apkaltintas, privalėsiu juo pasinaudoti. Jeigu ne, jo 
neišvys nė vieno mirtingojo akys, tad jūsų paslaptį, ar gyvensit, 
ar mirsit, žinosim tik mes, | | 

— Tuomet sudiev, — oriai pasakė vyriškis— Ir tebūna lengva 
jūsų mirties valanda, kai ateis, tebus jums atlyginta už man su- 
teiktą ramybę. | 

Netvirtais žingsniais, drebėdamas visu milžinišku kūnu, jis 
pamažėle išėjo iš kambario. 

— Tesergsti mus Dievas] — tarė Holmsas po ilgos tylos.— Ko- 
dėl likimas krečia tokias išdaigas mums, nelaimingiems bejėgiams 
vabalamsį Kiekvieną sykį, išgirdęs tokį dalyką kaip šis, aš vis 
prisimenu Bėksterio * žodžius ir sakau: „Štai per Dievo malonę 
eina Šerlokas Holmsas", 

Džeimsas Makartis prisiekusiųjų teismo buvo išteisintas re- 
miantis daugeliu paneigimų, pareikštų Holmso ir pateiktų paties 
gynimo. Senasis Terneris po mūsų pokalbio išgyveno dar septy- 
nis mėnesius, bet dabar jis jau miręs, ir mes tikrai turime vil- 
ties, kad sūnus ir duktė galės laimingai gyventi kartu, nežino- 
dami, koks juodas debesis slepia jų praeitį. | 


* Matyt, turimas omeny anglų rašytojas, puritonas, buvęs kariuomenės ka- 
pelionas Ričardas Beksteris (1615—1691). 


PENKIOS APELSINO SĖKLOS 


Vartydamas savo pastabas ir užrašus apie 1882—1890 metų 
Šerloko Holmso bylas, radau tiek daug keistų ir įdomių dalykų, 
kad iš tiesų net nežinau, ką iš jų pasirinkti. Tačiau kai kurios 
šios bylos visuomenei žinomos iš laikraščių, o .kitos neatskleidžia 
visapusiškai tų visų nuostabių ypatybių, kuriomis mano draugas 
išsiskyrė iš aplinkinių ir kurias tie laikraščiai kaip tik mėgino 
parodyti. Beje, kai kurie faktai pasirodė neįkandami analitiniam 
jo protui ir, čia papasakoti, taptų istorijomis be pabaigos. Tuo 
tarpu kitos bylos buvo iš dalies ištirtos, bet pagrįstos labiau prie- 
laidomis ir spėlionėmis negu absoliučiai logiškais įrodymais,. 
kuriuos jis taip vertino. Vis dėlto vienos iš paskutinių bylų deta- 
lės buvo tokios dominančios ir rezultatai tokie netikėti, jog aš, 
nors kai kurios aplinkybės niekados nebuvo ir tikriausiai nie- 
kados nebus iki galo ištirtos. ryžausi apie tai papasakoti. 

1887 metai buvo turtingi daugiau ar mažiau įdomių bylų, ku- 
rias turiu susirašęs. Tarp jų yra „Paradol Čember“ atsitikimo, 
„Elgetų mėgėjų draugijos“, turėjusios ištaigingą klubą baldų par- 
duotuvės rūsyje, aprašymas, žiupsnelis faktų, kodėl nuskendo 
Anglijos laivas „Sofi Anderson“, pasakojimas apie keistus Graiso 
Petersono nuotykius Jufos saloje ir pagaliau pastabos apie Kem- 
bervelio nunuodijimo bylą. Kiek pamenu, paskutinėje byloje 
Šerlokas Holmsas, apžiūrėjęs mirusio žmogaus laikrodį, įrodė, 
kad jis buvo užsuktas dvi valandos prieš nužudymą ir kad velio- 
nis nuėjęs gulti Maždaug tuo metu. Ši išvada buvo nepaprastai 
svarbi bylai, 

Apie visas tas bylas galbūt kada ateityje parašysiu, bet nė 
viena iš jų nėra tokia įdomi kaip toji nepaprastų įvykių grandi- 
nė, kurią dabar rengiuosi aprašyti. 

Slinko paskutinės rugsėjo dienos. Iš visų jėgų dūko, niršo 
rudens vėtros. Visą dieną staugė vėjas, ir lietus taip talžė langus, 
kad netgi čia, pačioje didžiulio Londono širdyje, mes noromis 

nenoromis akimirką buvome priversti nukreipti savo Mintis nuo 
įprastinės gyvenimo tėkmės ir „pajusti tas galingas stichijos jė- 
gas, kurios daužėsi į žmonijos civilizacijos užtvaras tarytum lau- 
kiniai žvėrys narve. Vakarop audra dar smarkiau ir garsiau įsi- 
siautė; vėjas kamine verkė ir vaitojo kaip mažas vaikas. 

Šerlokas Holmsas paniuręs sėdėjo prie židinio ir tvarkė savo 
užrašus. Tuo metu aš buvau taip įnikęs į nuostabius Klarko Ra- 
selo* jūrų apsakymus, kad, atrodė, audros kauksmas mano 
pasąmonėje susiliejo su tekstu, o lietaus šuorai virto vientisu jū- 
ros bangų ošimu. 

Mano žmona viešėjo pas savo motiną, tai aš keletą dienų vėl 
gyvenau senajame mūsų bute Beikerio gatvėje. . 

— Klausykit,— tariau dirstelėjęs į savo bičiulį, — turbūt kaž- 
kas skambina. Kas galėtų šįvakar ateiti? Gal koks jūsų drau- 
gas? 

— Be jūsų, aš draugų neturiu,— atsakė Holmsas.— O svečių 
nekviečiau. 

— Tuomet gal klientas? 

— Jeigu taip, turėtų būti rimtas reikalas. Kas daugiau galėtų 
priversti žmogų eiti gatvėn tokią dieną ir tokią valandą. Tačiau | 
greičiausiai čia bus kokia mūsų šeimininkės kūmutė. 

Vis dėlto Šerloko Holmso spėjimai nepasitvirtino, nes prieš- 
kambaryje subildėjo žingsniai, ir kažkas pasibeldė į mūsų du- 
ris. 

Jis ištiesė savo ilgą ranką ir nusuko nuo savęs lempą, kad 
šviesa kristų į tuščią, svečiui skirtą kėdę. 

— Prašom,— tarė Holmsas. 

Į kambarį įžengė jaunas, iš pažiūros gal dvidešimt dvejų me- 
tų, gražiai ir tvarkingai apsirengęs, pernelyg pasitempęs ir ma- 
nieringas jaunuolis. Vanduo, čiurkšlėmis tekąs nuo laikomo ran- 
koje skėčio, ir blizgąs ilgas neperšlampamas lietpaltis rodė, per 
kokį bjaurų orą jis atėjęs. Kai jaunuolis susirūpinęs apsižvalgė 
aplinkui lempos šviesoje, galėjau pamatyti išblyškusį jo veidą ir 
nerimo kupinas akis, kokios būna žmonių, kuriuos netikėtai už-. 
klumpa didžiulė nelaimė, 

— Aš turėčiau jūsų atsiprašyti, — tarė jis, keldamas prie akių 
auksinį lornetą.— Tikiuosi, kad neapsunkinsiu jūsų. Bijau, kad 
į jaukų jūsų kambarį atnešiau audros ir liūties pėdsakus. . 


* Viljamas Klarkas Raselas (1844—1911)—anglų rašytojas, mėgęs 
marinistinę tematiką. | 

—. Duokite man savo lietpaltį ir skėtį — paprašė Holmsas.— 
Jie pakabos čia ant :vagio ir tuoj pradžius. Jūs, matau, atvykote 
iš pietvakarių. 

— Taip, iš Horšemo. 

— Tas Molis su kreidos priemaiša, kuris prilipęs prie jūsų 
batų, būdingas toms vietoms. 

— Atvažiavau patarimo. 

— Jį nesunku gauti. 

— Ir pagalbos. 

— Tai jau ne visada taip lengva. 

— Girdėjau apie jus, pone Holmsai. Majoras Prendergastas 
man pasakojo, kaip išgelbėjote jį nuo skandalo Tenkervilio klube. 

— A, pamenu. Jis neteisėtai buvo apkaltintas sukčiavimu 10- 
šiant kortomis. 

— Jis sakė, kad jūs galite viską išspręsti. 

— Majoras per daug pasakė. 

— Pasak jo, jūs, pone Holmsai, nesate pralaimėjęs. 

— Pralaimėjau keturis kartus. Tris kartus Mane nugalėjo vy- 
rai, vieną sykį — Moteris. 

— Tačiau ką tai reiškia, palyginti su tokia daugybe laimė- 
jimų. | | 

— Iš tiesų daugiausia aš laimiu. 

— Tuomet laimėsite ir mano bylą. 

— Paprašyčiau pasislinkti krėslą arčiau židinio ir papasakoti 
man keletą detalių apie savo bylą. 

„— Tačiau Mano byla nepaprasta. 


— Paprastų bylų man nepasitaikė. Aš esu paskutinė apelia- 
vimo instancija. 


— Ir vis dėlto, pone, vargu ar per visą savo veiklą jums teko 
išgirsti tokių paslaptingų ir nepaaiškinamų dalykų, kokie nutiko 
mano šeimoje, 

— Jūs mane sudominote,— prabilo Holmsas.— Iš pradžių pfa- 
šom papasakoti pagrindinius faktus, paskui jūsų paklausiu tų de- 
talių, kurios man atrodys svarbiausios. 

Jaunuolis pasitraukė krėslą ir ištiesė šlapias kojas į žaižaruo- 
jantį židinį. 

— Mano pavardė, — tarė vaikinas, — Džonas Openšas, bet, kaip 
suprantu, asmeniniai mano reikalai mažai ką turi bendra šu šiuo 
siaubingu atsitikimu, Tai savotiška palikimo byla. Taigi, norėda- 

mas jus supažindinti su šios bylos faktais, privalau pradėti nuo 
pat pradžios. | 

Mano senelis turėjo du sūnųs: dėdę Ilaiją ir mano tėvą Džo- 
zefą. Tėvas Koventryje turėjo nedidelį fabriką, kurį praplėtė tuo 
metu, kai buvo pradėti gaminti dviračiai. Jis išrado neplyštan- 
čias „,„Openšo" padangas. Tada jo įmonė taip suklestėjo, kad tė- 
vas, galų gale ją pardavęs, galėjo pasitraukti poilsio, apsirūpinęs 
geromis pajamomis. | 

Mano dėdė Ilaijas išvažiavo į Ameriką, kai dar buvo visai jau- 
nas. Floridoje jis tapo plantatoriumi. Ten, kaip pasakojama, jam 
sekėsi gana gerai. Per karą * jis kovojo Džeksono armijoje, o 
vėliau, kai jai vadovavo Hudas, jis iškilo iki pulkininko. Kai 
Li** padėjo ginklus, dėdė grįžo į savo plantaciją, kur išgyveno 
trejus ar ketverius metus. Apie 1869 ar 1870 metus jis parva- 
žiavo Europon ir išsinuomojo nedidelį dvarelį Sasekse, netoli 
Horšemo. Amerikoje jis buvo susikrovęs nemažą kapitalą, bet 
pabėgo iš ten, nes neapkentė negrų ir buvo nepatenkintas res- 
publikonų politika, kad jie išvadavę negrus iš vergovės. 

Dėdė Ilaijas buvo labai keistas žmogus, žiauraus ir karšto bū- 
do, linkęs į vienatvę, o kai būdavo piktas — nešvankiai plūsda- 
vosi. į 

Abejoju, ar per visus tuos metus, kai gyveno Joršeme, jis 
nors kartą pasirodė mieste. Prie savo namo jis turėjo sodą ir 
porą laukymių, kur pasivaikštinėdavo, nors labai dažnai net iš- 
tisas savaites nekeldavo kojos iš kambario. Jis nepaprastai daug 
gerdavo ir labai smarkiai rūkė, bet svečiavimosi vengė ir ne- 
bendravo su jokiais draugais, netgi su gavo broliu. | 

Tačiau manęs dėdė nesišalino. Jis mane pamilo dar tuomet, 
kai pamatė pirmą kartą maždaug dvylikos metų. Tai buvo 1878 
metais. Tada jis jau aštuonerius ar devynerius metus buvo išgy- 
venęs Anglijoje. Dėdė įkalbėjo mano tėvą, kad leistų man ap- 
sigyventi pas jį, ir buvo labai man geras. Kai jis būdavo blaivus, 
mėgdavo žaisti su manimi kauliukais ir šaškėmis. Dėdė patikėjo 
man visus reikalus ir su tarnais, ir su pirkliais, todėl aštuonioli- 
kos metų aš jau buvau visiškas namų šeimininkas. Mano žinioje 
buvo visi raktai, tad galėjau eiti, kur norėjau, ir daryti, ką no- 
rėjau, tik turėjau nedrumsti dėdės vienatvės. Vis dėlto buvo 

* Pilietinis karas Amerikoje (1861--1865). 

** Generolas Li vadovavo Pietų armijai. Džeksonas ir Hudas — šios armijos 
generolai. Laimėjo šiauriečiai, kovoję su vergvaldžiais, 

viena vienintelė išimtis: į kambarį pastogėje, užgriozdintą daik- 
tais ir visados užrakintą, jis niekuomet nei man, nei kam kitam 
"neleisdavo įžengti. Vaikiško smalsumo vedamas, kartais dirste- 
lėdavau pro rakto skylutę, bet nė karto ten nepastebėjau nieko 
daugiau, tik daugybę senų lagaminų ir ryšulių. 

Vieną dieną — tai buvo 1883 metų kovo mėnesį = ant stalo 
priešais dėdės lėkštę atsirado laiškas su užsienio pašto ženklu. 
Gauti laišką jam buvo ne toks jau paprastas dalykas, nes dėdė 
savo sąskaitas visad apmokėdavo grynais, o draugų neturėjo. 

„Iš Indijos, — tarė jis, paimdamas nuo stalo laišką.— Pondiše- 
rio pašto ženklas. Kas čia galėtų būti?“ ' 

Paskubomis dėdei plėšiant voką, iš jo iškrito penkios sudžiū-- 
vusios apelsino sėklos. Aš ėmiau kvatoti, bet juokas sustingo lū- 
pose, kai pamačiau dėdės veidą. Apatinė jo lūpa atvėpo, akys 
išsprogo kaip vėžio, veidas pasidarė peleninis, o jis vis spoksojo 
į voką drebančioje rankoje, 

„K. K. K.| — šūktelėjo jis.— Dieve mano, Dieve mano! Štai ir 
atpildas už mano kaltes." 

„Kas čia, dėde?" — paklausiau. | | 

„Mirtis“, — atsakė jis ir, pakilęs iš užstalės, nužingsniavo į sa- 
vo kambarį, palikęs Mane, drebantį iš baimės. 

Aš paėmiau voką ir pamačiau raudonomis raidėmis iš vidaus, 
kaip tik prie pat paklijuoto krašto, užrašytas tris K raides. Voke 
nieko daugiau nebuvo, tik tos penkios sudžiūvusios apelsino sėk- 
los. Kodėl tad dėdę apėmė toks siaubas? 

Aš pakilau nuo stalo ir, kopdamas laiptais aukštyn, susitikau 
dėdę, vienoje rankoje laikantį surūdijusį seną raktą, tikriausiai 
nuo paštogės sandėliuko, o kitoje — nedidelę žalvarinę dėžutę, 
kokiose laikoma kasa. 

„Tegul jie daro, ką nori, bet aš dar jiems parodysiu, — nusi- 
keikė dėdė.— Pasakyk Merei, kad šiandien užkurtų židinį mano 
kambaryje, ir pasiųsk ką nors parvežti Fordhemo, Horšemo no- 
taro." 

Padariau viską, kaip buvo liepta. Ir kai notaras atvyko, dėdė 
mane pasišaukė į kambarį. Židinyje liepsnojo ugnis, už krosnies 
grotelių matėsi storas juodų, purių pelenų sluoksnis, koks pap- 
rastai būna, kai deginami popieriai. Netoliese stovėjo atidaryta 
ir tuščia žalvarinė dėželė. Žvilgtelėjau į ją ir net krūptelėjau pa- 
matęs vidinėje dangtelio pusėje įrašytas tris K raides, lygiai to- 
kias, kaip rytą mačiau ant voko. 

„Aš noriu, Džonai,— prabilo dėdė, — kad tu pabūtum liudy- 
tojas rašant testamentą. Savo dvarą su visomis pajamomis ir vi- 
sais nuostoliais aš užrašau broliui, tavo tėvui, kuris, be abejonės, 
paliks jį tau. Jei gebėsi jį pats ramiai tvarkyti — tuo geriau. Jei 
matysi, kad nevalioji, tai paklausyk senio patarimo, mano vai- 
ke,— atiduok dvarą didžiausiam savo priešui. Man labai gaila, 
kad turiu skirti tau tokį keistą palikimą, bet aš nežinau, kaip 
reikalai klosis toliau. Būk malonus ir pasirašyk dokumentą, kurį 
tau parodys misteris Fordhemas.“ 

Aš pasirašiau, kaip buvo liepta, ir notaras pasiėmė dokumen- 
tą. Galite įsivaizduoti, kokį stiprų įspūdį padarė man šis keistas 
"atsitikimas — daug kartų pergalvojau jį mintyse, bet niekaip ne- 
galėjau jo suprasti. Negalėjau atsikratyti neaiškios baimės, nors 
ši kas savaitė vis mažėjo, nes niekas netrikdė įprastinės mūsų 
gyvenimo kasdienybės. Tačiau pastebėjau, kad mano dėdė pasi- 
keitęs. Jis gerdavo dar daugiau ir dar labiau vengė bet kokios 
draugijos. Daugiausia laiko jis praleisdavo užsirakinęs kamba- 
ryje. Tačiau kartais, kažkokio girto kvaitulio apimtas, išgriūdavo 
iš kambario ir, šlaistydamasis su revolveriu rankoje po sodą, šū- 
kaudavo nebijąs nei jokio žmogaus, nei velnio, nesiduosiąs už- 
daromas kaip avis į žardį. Vis dėlto, kai tokie karštligės prie- 
puoliai praeidavo, jis iš karto smukdavo pro duris, užsirakin- 
davo, užsibarikaduodavo tarsi žmogus, kuris negali ilgiau pakel- 
ti siaubo, slypinčio širdies gilumoje. Tokiomis akimirkomis dėdės 
veidas, nors būdavo ir šalta diena, blizgėdavo nuo prakaito, ta- 
rytum jis būtų ką tik iš vonios išėjęs. 

Taigi, kad greičiau baigčiau pasakoti šią istoriją ir ilgiau jū- 
sų nevarginčiau, pone Holmsai, tepasakysiu štai ką: kartą naktį 
po tokio bastymosi jis nebegrįžo. Išėję ieškoti, radome dėdę 
kniūpsčią sodo gilumoje, nedideliame dumbliname tvenkinyje. 
Kadangi kūne nerasta jokių smurto ženklų, o vandens tvenkinyje 
nebuvo daugiau kaip per dvi pėdas, prisiekusiųjų teismas, tu- 
rėdamas omenyje visas žinomas dėdės keistenybes, nusprendė, 
"kad čia savižudybė. Tačiau aš, žinodamas, kaip jį sukrėsdavo 
vien mintis apie mirtį, negaliu sutikti, kad jis savo valia atsis- 
veikino su gyvenimu. Šiaip ar taip, dėdės nėra, ir mano tėvas 
paveldėjo dvarą bei 14 000 svarų sterlingų kapitalą, kuris perra- 
šytas banke jo einamojon sąskaiton, | 

— Atsiprašau, — įsiterpė Holmsas.— Jūsų pasakojimas, kaip 
matau, vienas iš įdomiausių, kokius Kada nors girdėjau. Malonė- 


328 


kite pasakyti datą, kada jūsų dėdė gavo laišką ir kada įvyko ta- 
riamoji savižudybė. 

— Laiškas atėjo 1883 metų kovo 10 dieną, o jis mirė po sep- 
tynių savaičių, tai yra gegužės 2-osios naktį. 

— Dėkui. Pasakokite toliau. 

— Tėvas, pradėjęs valdyti Horšemo dvarą, mano paprašytas, 
rūpestingai apžiūrėjo pastogės kambarėlį, kuris būdavo visados 
užrakintas. Ten užtikome žalvarinę dėželę, bet ji buvo tuščia. 
Antvožėlio viduje buvo priklijuotas popieriaus lapelis su trimis 
K.K.K. ir žemiau žodžiai: „Laiškai, užrašai, kvitai ir sąrašai“. Spė- 
jame, kad tie žodžiai rodė, kokio pobūdžio raštus sunaikino pul- 
kininkas Openšas. Be šios dėželės, sandėliuke nieko daugiau įdo- 
mesnio neradome, jeigu neskaitysime daugybės išmėtytų popier- 
galių ir bloknotų, pasakojančių apie dėdės gyvenimą Amerikoje. 
Kai kurie buvo iš karo laikų ir liudijo, kad jis gerai atliko savo 
pareigą ir pasirodė kaip narsus karys. Kiti raštai buvo iš Pietų 
valstijų reorganizavimo metų, daugiausia siejęsi su politiniais 
įvykiais, nes dėdė aiškiai stojo opozicijon prieš atsiųstus iš šiau- 
rės politikierius. 

Nuo 1884 metų pradžios, kai mano tėvas atsikraustė į Hor- 
šemą gyventi, viskas sekėsi mums kaip reikiant iki kitų metų 
sausio. | 

Ketvirtąją dieną po Naujųjų metų, kai visi kartu pusryčiavo- 
me prie stalo, staiga Mano tėvas nustebęs šūktelėjo. Jis. sėdėjo, 
vienoje rankoje laikydamas ką tik atplėštą voką, o ant kitos 
rankos ištiesto delno — penkias sudžiūvusias apelsino sėklas. Jis 
visados šaipydavosi iš tų mano „pasakų“ apie pulkininką, bet 
dabar, kai gavo lygiai tokį patį ženklą, atrodė tiesiog apstulbęs 
ir prislėgtas, 

„Hm, ką tai galėtų reikšti, Džonai?"“ — sumurmėjo tėvas. 

Mano širdis sustingo. 

„Juk čia K.K.K.",— atsakiau jam, 

Tėvas žvilgtelėjo voko vidun, 


„Taip, tai jos, — jis sušuko.— Tos pačios raidės. Tačiau kas 
Čia viršuj užrašyta?“ 


„Padėkite raštus ant saulės laikrodžio“ „— perskaičiau žodžius, 
dirstelėjęs pro tėvo petį. 


„Kokius raštus? Ant kokio saulės laikrodžio?“ — nustebęs klau- 
sinėjo tėvas. 

„Saulės laikrodis sode. Kitų čia nėra. O raštai turėtų būti tie, 
kuriuos dėdė sunaikino,“ 

„Hm,— numykė jis, drąsindamas save.— Mes gyvename civi- 
lizuotame krašte ir negalime imti už gryną pinigą tokių kvailys- 
čių. Iš kur atėjo laiškas?" 

„Iš Dandžio“,— atsakiau žvilgtelėjęs į pašto ženklą. 

„Kieno nors kvailas pokštas — atsakė tėvas.— Kas man rūpi 
tas saulės laikrodis ir tie raštai. Aš visai nepaisysiu tokių nesą- 
monių.“ 0 

„Aš būtinai praneščiau policijai“, — pasakiau tėvui savo nuo- 
monę. 

„Kad iš manęs pasijuoktų. Jokiu būdu." 

„Tuomet leiskite man tai padaryti.“ 

„Šiukštu, draudžiu. Nenoriu kelti triukšmo dėl tokių menk- 
niekių.“ > 

Beprasmiška buvo perkalbėti užsispyrusį tėvą. Aš, žinoma, 
atlyžau, bet mano širdį slėgė bloga nuojauta. 

„Trečią dieną, kai gavome laišką, tėvas išvažiavo aplankyti 
seno savo draugo majoro Fribodžio, vadovaujančio vienam fron- 
tui ant Portsdauno kalvos. Buvau patenkintas, kad tėvas išva- 
žiuos, nes Man atrodė, jog jis, išvykęs iš namų, bus toliau nuo 
pavojaus. Tačiau aš klydau. Antrąją dieną po tėvo išvažiavimo 
gavau iš majoro telegramą, kurioje jis meldė mane nedelsiant 
atvažiuoti. Tėvas įkrito į vieną gilią kreidos duobę, kurių tose 
apylinkėse daugybė, ir gulėjo be sąmonės su praskeltu pakaušiu. 
Nuskubėjau pas jį, bet jis taip ir mirė neatgavęs sąmonės, Kaip 
atrodė, tėvas prieblandoje grįžo iš Ferhemo. Kadangi kraštas jam 
buvo nepažįstamas ir kreidos šuliniai neužtverti, prisiekusiųjų 
teismas nedvejodamas. priėmė nutarimą: „Mirtis dėl nelaimingo 
atsitikimo", | 

Aš labai kruopščiai ištyriau kiekvieną smulkmeną, susijusią 
su jo mirtimi, bet niekaip nepajėgiau užčiuopti jokių žmMogžu- 
dystės pėdsakų. Neradau nei jokių smurto ženklų, nei pėdų, nei 
apiplėšimo ženklų, niekas nematė jokių nepažįstamų žmonių ke- 
lyje. Ir vis dėlto, jūs pats nujaučiate, aš negalėjau nusiraminti, 
nes buvau visiškai įsitikinęs, kad tėvas pakliuvo į kažkieno pa- 
spęstas pinkles. 

Ir štai tokiu šiurpiu būdu paveldėjau palikimą. Jūs galite pa- 
klausti mane, kodėl aš jo neatsisakiau. Štai kaip atsakau į šį klau- 
simą: esu įsitikinęs, kad mūsų nelaimės yra kažkaip susijusios 

su Mano dėdės gyvenimu ir kad šis pavojus persekios mane 
kiekvienuose namuose. 

Vargšas mano tėvas mirė 1885 metų sausio mėnesį. Nuo to 
laiko prabėgo dveji metai ir aštuoni mėnesiai. Visą šį laiką lai- 
mingai gyvenau Horšeme ir pradėjau tikėtis, kad tas prakeiki- 
mas daugiau nepalies mūsų šeimos, kad jis išsisklaidys su atgy- 
venusia karta. Deja, per anksti pradėjau guostis: vakar rytą mane 
ištiko toks pat smūgis kaip ir mano tėvą... 

Jaunuolis išsiėmė iš liemenės kišenės suglamžytą voką ir, 

pasisukęs prie stalo, išbėrė ant staltiesės penkias mažas sudžiū- 
vusias apelsino sėklas, 
— Štai viskas,— toliau pasakojo vaikinas.— Pašto antspau- 
das — Londonas, rytinis rajonas. Viduje įrašytos tos pačios rai- 
dės K.K.K., kurios buvo ir mano tėvui siųstajame laiške, bei žo- 
džiai: „Padėk raštus ant saulės laikrodžio". 

— Ko jūs griebėtės? — paklausė Holmsas. 

— Nieko. 

— Nieko? | | 

— Teisybę sakant, — po tų žodžių jaunuolis parėmė galvą liau- 
nomis baltomis rankomis, — aš pasijutau bejėgis. Pasijutau tary- 
tum vargšas triušelis, prie kurio jau sėlina gyvatė. Atrodo, lyg 
mane laikytų kokia nors neįveikiama ir negailestinga šėtoniška 
jėga, nuo kurios negali išgelbėti joks įžvalgumas ir jokios atsar- 
gumo priemonės. | 

— Na, na,— šūktelėjo Šerlokas Holmsas.— Jūs turite veikti, 
jaunuoli, jei nenorite pražūti. Tiktai veiklumas gali jus išgelbėti. 
Dabar ne laikas pulti neviltin. 

— Aš buvau policijoje. 

— Ir ką gi? 

— Jie mano pasakojimo klausėsi šypsodamiesi. Esu tikras, 
kad inspektorius tuos laiškus laiko vien tik kažkieno pokštu, o 
dėdės ir tėvo mirtis, kaip nusprendė prisiekusiųjų teismas,— 
grynas atsitiktinumas, neturįs nieko bendra su tais įspėjimais. 

Holmsas pagrūmojo kumščiais ore. 

— Nejįtikėtinas bukaprotiškumas| — sušuko jisai, 

— Vis dėlto jie davė man policininką, kuris budi visą laiką 
mano namuose. 

— Ar jis atėjo kartu su jumisė 

— Ne. Jam įsakyta budėti namuose, 

Holmsas vėl pagrūmojo kumščiais. 

 — Kodėl jūs pas mane atėjote? — paklausė jis.— Tačiau svar- 
biausia, kodėl iš karto pas mane neatėjote? 

— Nežinojau. Tiktai šiandien pasikalbėjau su majoru. Pren- 
dergastu, ir jis man patarė kreiptis į jus. 

„— Jau dvi dienos, kai gavote laišką. Jums reikėjo pradėti 
veikti anksčiau. Jūs turbūt neturite jokių kitų duomenų, be tų, 
kuriuos man papasakojote? O gal dar yra kokių smulkmenų, ku- 
rios galėtų mums padėti? 

— Turiu vieną dalykėlį — tarė Džonas Openšas. Jis pasirausė 
lietpalčio kišenėje, išsiėmė skiautelę išblukusio mėlyno popie- 
riaus ir padėjo ant stalo.— Aš miglotai prisimenu,— toliau kal- 
bėjo jaunuolis,— kad tą dieną, kai mano dėdė degino popierius, 
pastebėjau, jog maži nesudegę pakraščiai, gulėję pelenuose, bu- 
vo tokios -pat spalvos. Aš užtikau šį vienintelį lapelį jo kam- 
baryje ant grindų. Esu linkęs manyti, kad šis vienas lapas atsi- 
tiktinai iškrito iš kitų ir taip liko nesudegintas. Nebent tai, kad 
čia paminėtos tos sėklelės, o šiaip neatrodo, kad šis popiergalis 
ką nors mums padėtų. Manau, kad čia bus puslapis iš dienoraš- 
čio. Rašysena, be abejonės, dėdės. 

„Holmsas pasitraukė lempą, ir mudu abu palinkome prie po- 
pierėlio, kurio nelygus kraštas rodė, jog jis iš tikrųjų išplėštas 
iš knygos. Viršuje buvo pažymėta „1869, kovas“, o apačioje su- 
rašytos tokios mįslingos pastabos: 


4-0ji,. Pasirodė Hudsonas. Ta pati sena platiorma. 

7-oji. Išsiųstos sėklos Makoliui, Paramoriui ir Džonui Sveinui 
iš Sent Augustino. 

9-0ji. Makolis dingo. 

10-0ji. Džonas Sveinas dingo. 

12-oji: Aplankėme Paramorį. Viskas sutvarkyta, 


— Dėkui; — tarė Holmsas, sulankštė popierėlį ir' grąžino jį 
Džonui. — Dabar jūs negalite delsti nė minutės. Mes. netgi ne- 
turime laiko apsvarstyti to, ką jūs dabar papasakojote, Jūs pri- 
valote tučtuojau grįžti namo ir veikti. 

— Ką turiu daryti? 

— Tik vieną dalyką turite daryti. Ir tučtuojau. Jūs privalote 
įdėti šį raštelį, kurį dabar mums parodėte, į tą žalvarinę dėžutę. 
Be to, turite pridėti taip pat ir paaiškinimą, kad kitus dokumen- 
tus sudegino jūsų dėdė r liko tik šis vienintelis lapas. Privalote 

taip parašyti, kad juos įtikintumėte. Kai tik parašysite, nedels- 
damas turite padėti dėžutę, kaip nurodyta, — ant saulės laikrodžio. 
Supratote? 

— Aiškių aiškiausiai. 

— Dabar negalvokite apie kerštą ar ką nors kita. Reikia ma- 
nyti, tai padarysime pagal įstatymą. Mes dar tik mezgame savo 
tinklą, o anie jau yra jį užmetę. Pirmiausia privalome nukreipti 
jums gresiantį pavojų, vėliau — tirti. Paskui išaiškinti visą šią 
paslaptį, o tada nubausti kaltininkus. 

— Dėkoju, — tarė jaunuolis, atsistodamas ir vilkdamasis liet- 
paltį — Jūs įkvėpėte man naujų jėgų ir vilties. Elgsiuosi taip, 
kaip patarėte. 

— Nedelskite nė akimirkos. Ir svarbiausia — saugokitės, nes, 
be jokios abejonės, jums gresia rimtas ir realus pavojus. Kaip 
manote grįžti namo? 

— Traukiniu iš Vaterlo stoties. 

. — Dar nėra devynių. Gatvėse bus daug žmonių, tad, tikiuo- 
si, nieko: neatsitiks. Ir vis dėlto privalote labai atidžiai saugotis. 

— Aš turiu ginklą. 

— Tai gerai. Rytoj imsiuos jūsų bylos. 

— Vadinasi, jus pamatysiu Horšeme? 

— Ne, jūsų paslaptis Londone. Čia jos ir ieškosiu. 

— Tuomet po dienos ar dviejų pats užeisiu pas jus pranešti 
apie dėžutę ir popierius. Aš tiksliai įvykdysiu visus jūsų pata- 
rimus. . 

Jaunuolis atsisveikino su Mumis ir iškeliavo, 

Lauke vėjas dar tebestūgavo, lietus tebežliaugė ir barbeno į 
langus. Atrodė, šią keistą, siaubingą istoriją atbloškė mums įdū- 
kusi stichija — išmetė į mūsų būstą kaip banga jūros žoles ant 
„kranto ir vėl atsitraukusi viską prarijo. | 

-Šerlokas Holmsas, panarinęs galvą ir įsmeigęs akis į rau- 
doną liepsnos atšvaitą, sėdėjo valandėlę. tylėdamas. Paskui jis 
užsidegė pypkę ir, atsilošęs krėsle, ėmė stebėti mėlynus dūmų 
ratilus, kaip jie pasivydavo vienas kitą palubėje. 

— Aš manau, Votsonai,— galų gale jis prabilo — kad iš visų 
PUB bylų neturėjome tokios fantastiškos kaip ši. 

— Išskyrus galbūt tik „Keturių ženklą“. 

— Na, taip. Galbūt išskyrus jį. Ir vis dėlto man atrodo, kad 
"šiam Džonui Openšui gresia daug didesni pavojai 2 Šoltams. 

— Tačiau ar jūs kiek konkrečiau įsivaizduojate šiuos pavo- 
jus? — paklausiau Holmsą. 

— Negali būti jokios abejonės dėl jų konkretumo. 

— Tai kokie jie? Kas tasai K.K.K. ir kodėl jis persekioja ne- 
laimingąją šeimą? 

Šerlokas Holmsas užsimerkė, uždėjo alkūnes ant krėslo at- 
ramų ir suglaudė abiejų rankų pirštų galiukus vienus su kitais. 

— Tikras Mąstytojas,— pradėjo. Holmsas,— susipažinęs bent 
su vienu faktu iš visumos, atseks ne tik visą įvykių grandinę, 
bet ir pasakys visus galimus padarinius. Kaip Kiuvjė * iš vieno 
kaulo galėjo tiksliai rekonstruoti visą gyvulį, taip stebėtojas, ge- 
rai ištyręs visos įvykių virtinės vieną grandį, turi tiksliai nusa- 
kyti visas kitas grandis — ir tas, kurios buvo prieš tą įvykį, ir 
tas, kurios po jo. Tačiau mes dar nesinaudojame visais duome- 
nimis, prieinamais vien tik protui, Problemos, neįveikiamos tiems, 
kurie ieško sprendimo pasitelkę pojūčius, gali būti išspręstos. Ta- 
čiau, norint pasiekti tokias mąstymo meno viršūnes, reikia, kad 
mąstytojas sugebėtų pasinaudoti visais žinomais faktais. O kad 
galėtum tai padaryti, kaip jūs vėliau pamatysite, savaime aišku, 
reikia būti labai apsišvietusiam. Tokių dalykų net ir mūsų lais- 
vojo švietimo ir enciklopedijų laikais gana retai pasitaiko. Vis 
dėlto nėra jau taip neįmanoma žmogui žinoti visa, kas galėtų 
būti naudinga jo darbe, ir šį kartą aš tat pamėginau nagrinė- 
damas šią bylą. Kiek pamenu, pirmosiomis mūsų draugystės die- 
nomis jūs labai tiksliai apibrėžėte mano žinojimo ribas. 

— Taip, — atsakiau jam  juokdamasis— Tai buvo ypatingas 
dokumentas. Pamenu, filosofija, astronomija ir politika buvo ly- 
gios nuliui. Botanikos žinios — svyruojančios, geologijos — išsa- 
mios, Mat jos susijusios su purvo šlakeliais, kurių kilmę galite 
nurodyti penkiasdešimties kilometrų spinduliu aplink Londoną. 
Chemijos žinios — puikios, anatomijos — nesistemingos, detekty- 
vinės literatūros ir teismo procesų — meistriškos. Be to, jūs šioks 
toks smuikininkas, boksininkas, fechtuotojas, teisininkas ir nar- 
komanas, nuodijąsis kokainu ir tabaku. Tokios, manau, mano 
analizės pagrindinės išvados. 

Holmsas šyptelėjo man sakant paskutinius žodžius. 

— Dabar sakau, kaip ir pirmiau sakydavau, kad žmogus tik 
nedidelę savo smegeninės ertmę privalo apstatyti visu tuo, ko 


* Žoržas Kiuvjė-——įžymus prancūzų. mokslininkas, paleontologijos pIa- 
dininkas. ; | 

jam veikiausiai prireiks, o kitų žinių, jei reikės, jis gali pasi- 
rausti savo bibliotekoje. Tokiai bylai, kurią mes gavome progą 
išgirsti šįvakar, turime būtinai pasitelkti visas mūsų žinias. Ma- 
lonėkite paduoti man Amerikos enciklopedijos tomą su K raide, 
stovintį lentynoje kaip tik prie jūsų. Dėkui. Dabar apsvarstysime 
padėtį ir pažiūrėsime, kokias galime padaryti išvadas. Pirmiausia 
siūlosi tvirta prielaida, kad pulkininkas Openšas turėjo rimtų 
priežasčių išvažiuoti iš Amerikos. Tokio amžiaus žmonės ne- 
būna linkę keisti savo įpročių ir, savo noru atsisakę nuostabaus 
Floridos klimato, dangintis į nuošalų Anglijos provincijos mies- 
telį leisti vienišo gyvenimo dienų. Nepaprastas jo polinkis į vie- 
natvę, atvažiavus į Angliją, leidžia manyti, kad pulkininkas ko 
nors bijojo. Vadinasi, siūlosi svari hipotezė, jog toji baimė ir 
išginė jį iš Amerikos. O ko jis bijojo, mes galime spręsti tik iš. 
grėsmingų laiškų, kuriuos gavo jis ir jo įpėdiniai, Jūs pastebė- 
jote tų laiškų pašto ženklus? 

— Pirmasis buvo iš Pondišerio, antrasis — iš Dandžio, o tre- 
čiasis — iš Londono. 

— Iš rytinio Londono! Kokią iš šio fakto išvadą jūs galite 
padaryti? 

— Visos minėtos vietos — jūrų uostai. Tikriausiai autorius 
plaukiojo laivu. 

— Puiku| Mes jau turime už ko užsikabinti. Galimas dalykas, 
labai galimas dalykas, kad laiškų rašytojas plaukiojo laivu. To- 
dėl dabar pasvarstykime klausimą iš kitos pusės. Parašius iš 
Pondišerio, praėjo septynios savaitės nuo įspėjimo iki bausmės, 
pasiuntus iš Dandžio — vos trys ar keturios dienos. Ar tai nieko 
nerodo? 

— Pirmą kartą reikėjo iš toliau atplaukti. 

— Tačiau laiškas taip pat turėjo iš toli atkeliauti. 

— Tuomet aš nesuprantu, kas čia yra. 

— Gali būti, kad laivas, kuriame tas žmogus ar žmonės plau- 
kiojo, yra burinis. Gali būti, jog jie, prieš išplaukdami įvykdyti 
savo kėslų, visados išsiunčia tuos keistus perspėjimus ar ženk- 
lus. Jūs matote, kaip greitai viskas buvo atlikta, kai žinia atėjo 
is Dandžio. Plaukdami iš Pondišerio garlaivių, būtų atvykę be- 
veik kartu su laišku. Bet, kaip matote, prabėgo septynios savai- 
tės. Aš manau, kad tos septynios savaitės rodo laiko skirtumą, 
kada atplaukė pašto garlaivis, atvežęs laišką, ir burlaivis, atgą- 
benęs jo autorių. : 

 — Taip galėjo būti, 

"— Ir daugiau nėgu galėjo. Taip iš tikrųjų buvo. Ar dabar jau 
matote, koks mirtinas pavojus gresia mūsų klientui, ir supran- 
tate, kodėl taip primygtinai prašiau jaunąjį Openšą, kad jis būtų 
atsargus. Smūgis būdavo smogiamas praėjus tam laikui, kurio 
siuntėjui reikėdavo nuplaukti kelią. O šis laiškas išsiųstas iš Lon- 
dono, taigi mes negalime tikėtis, kad autorius uždels. 

— Dieve mano! — sušukau neiškentęs.— Ką gali reikšti tas 
negailestingas persekiojimas? 

— Matyt, Openšo išsivežtų raštų neapsakomai reikia asme- 
niui ar asmenims, plaukiojantiems burlaiviu. Spėju, kad čia tu- 
rėtų būti daugiau negu vienas žmogus. Vienas žmogus negalės 
"taip įvykdyti dviejų žmogžudysčių, kad suklaidintų tardytojus. 
Čia veikia keli, ir jie, be abejo, išradingi ir ryžtingi. Jie nutarė 
atgauti savo popierius, kad ir kieno rankose jie būtų. Vadinasi, 
K.K.K. nėra vieno asmens inicialai, o visos organizacijos ženk- 
las, 

— Tačiau kokios? 

— Ar jūs niekados negirdėjote apie Kukluksklaną? — pasilen- 
kęs tylesniu balsu paklausė Šerlokas Holmsas. 

"— Niekados. 


„Holmsas pavartė ant savo kelių padėtos knygos lapus, 
— Štai kas čia rašoma, — tarė jis. 


Kukluksklanas. Pavadinimas, kilęs pamėgdžiojant užtai- 
somo šdutuvo spynos garsą. Šią siaubingą slaptąją organizaciją 
sukūrė po Amerikos pilietinio karo Pietų valstijų kariai. Jie grei- 
tai subūrė vietinius skyrius įvairiose šalies dalyse ir išgarsėjo 
daugiausia Tenesyje, Luizianoje, abiejose Karolinose, Džordži- 
joje ir Floridoje. Ši organizacija buvo naudojama politiniams tiks- 
lams, daugiausia terorizuoti negrams rinkėjams, taip pat žudyti ir 
tremti iš šalies tiems, kurie priešinosi jų tikslams. Savo nusikal- 
timus jie paprastai vykdydavo, prieš tai išsiuntę perspėjimus nu- 
matytam žmogui kokia nors nepaprasta, bet visiems pažįstama 
forma: kai kuriose šalies dalyse — ąžuolo Iapų šakele, kitur — ar- 
būzo dr apelsino sėklomis. Gavęs tokį įspėjimą, žmogus gali ar- 
ba viešai atsisakyti ankstesnių pdžiūrų, arba dingti iš to krašto. 
Jeigu duka nepaisydavo įspėjimo, ją būtinai ištiklavo keista ir 
netikėta mirtis. Organizacija buvo tokia tobula ir jos metodai 
tokie apgalvoti, jog vargu ar žinomas nors vienas atvejis, kad 

žmogui būtų pasisekę išlikti nenubausiam arba kad kada būtų 
susekti nusikaltėliai. Keletą metų organizacija klestėjo, nors Jung- 
tinių Valstijų vyriausybė ir aukštesni visuomenės sluoksniai 1a- 
bai stengėsi ją nuslopinti Pietų valstijose. Netikėtai 1869 metais 
organizacijos veikla aprimo, nors vėliau dar pasitaikė keletas gal- 
vališkų pasireiškimų *. 


— Pastebėjote,— tarė Holmsas, dėdamas į šalį enciklopedi- 
ją — kad netikėtai Kukluksklano veiklos susilpnėjimas sutampa 
su Openšo išvykimu iš Amerikos, išsivežant organizacijos doku- 
mentus. Gali būti, jog čia yra ir priežastis, ir padarinys. Nenuos- 
tabu, kad pirmąjį Openšą ir jo šeimą persekioja negailestingi 
žmonės. Jūs suprantate, kad tie užrašai ir dienoraščiai gali su- 
kompromituoti įžymius Pietų veikėjus ir kad daugelis tol ramiai 
nemiegos, kol neatgaus tų raštų. 

— Tad puslapis, kurį Mes matėme... 

— Toks, kokio galėjome laukti. 

— Jeigu tik gerai prisimenu, ten buvo parašyta: ,„Nusiųstos 
sėklos A, B ir C“,— vadinasi, nusiųsti organizacijos įspėjimai. 
Paskui pažymėta, kad A ir B dingo arba išbėgo iš šalies ir kad 
buvo aplankytas C. Bijau, jog tam C nekaip baigėsi. Tikiuosi, 
daktare, jog Mudu šį tamsų dalyką ištirsime, tuo tarpu jaunajam 
Openšui, Manau, vienintelis išsigelbėjimas — elgtis taip, kaip sa- 
kiau. Nieko daugiau šįvakar negalime nei pasakyti, nei padaryti, 
tad paduokite man smuiką ir pasistenkime užmiršti pusvalan- 
džiui bjaurų orą ir dar bjauresnius mūsų bendraamžių darbus. 

Rytą prasigiedrijo, ir saulė blankiai švietė pro rūko maršką, 
kabančią virš didžiulio miesto. Kai nusileidau iš viršaus, Šerlokas 
Holmsas jau pusryčiavo. 

— Atsiprašau, kad jūsų nepalaukiau,— pasiteisino jis— Pra- 
dėjęs jaunojo Openšo bylą, be abejo, turėsiu sunkią dieną. 

— Ką jūs ketinate daryti? — paklausiau. 

. — Tai daug priklausys nuo to, ką sužinosiu ėmęsis tirti. Gal 
reikės nuvykti net į Horšemą. 

— Ar nesirengiate ten pirmiausia ir važiuoti? 

— Ne, pradėsiu nuo Sičio. Paskambinkite, ir tarnaitė atneš 
jums kavos. į 


* Amerikos enciklopedija, kurią čia cituoja Holmsas, informuoja klaidingai — 
ši organizacija niekad nenutraukė savo gėdingos veiklos. 

Laukdamas tarnaitės, paėmiau nuo stalo neatverstą laikraštį 
ir dirstelėjau į jį. Pamačius vieną antraštę, net širdis suvirpėjo. 

— Holmsai,— sušukau, — jūs jau pavėlavote. 

— Nejaugi,— tarė jis, dėdamas puodelį — Baiminausi, jog taip 
ir bus. Kaipgi viskas atsitiko? 

Holmsas kalbėjo ramiai, bet mačiau, kad jis smarkiai jaudi- 
nasi. 

Mane sudomino Openšo pavardė ir tokia antraštė: ,„Tragedi- 
ja prie Vaterlo tilto“. Štai kas buvo parašyta laikraštyje: 


„ Vakar vakare, tarp devintos ir dešimtos, policininkas Kukas 
iš H skyriaus, budėjęs prie Vaterlo tilto, išgirdo pagalbos šauks- 
mą ir vandens pliuškenimą. Tačiau naktis buvo nepaprastai 
tamsi, vėjuota, todėl, nepaisant kelių praeivių pastangų, pasiro- 
dė neįmanoma padėti skęstančiajam. Vis dėlto duotas pavojaus 
signalas, ir upių policija kūną galų gale surado. Tai buvo jau- 
nas džentelmenas, kurio pavardė, kaip paaiškėjo iš rasto kiše- 
nėje voko, Džonas Openšas, gyvenęs netoli Horšemo. Spėjama, 
kad jis skubėjęs į paskutinį traukinį, išeinantį iš Vaterlo stoties. 
Besiskubindamas per tokią neįžvelgiamą tamsą, jis nuklydo nuo 
tako ir nužengė į vandenį nuo vienos mažos upių garlaivių priep- 
laukos. Kūne nerasta jokių smurto žymių, todėl negali būti jo- 
kios abejonės, kad jaunuolis tapo nelaimingo atsitikimo auka. 
Savivaldybė turėtų susirūpinti upės prieplaukų būkle. 


Mudu sėdėjome keletą minučių tylėdami. Niekada dar nema- 
čiau Holmso tokio prislėgto ir sukrėsto. 

— Tokie dalykai žeidžia mano savimeilę, Votsonai,— paga- 
liau jis prabilo.— Be abejo, mano savimeilė — menkas jausmas, 
bet ji įžeista. Ši byla dabar tapo mano asmeniniu reikalu, ir, jei 
tik Dievas duos man sveikatos, suseksiu tą gaują. Jis atėjo pas 
mane pagalbos, o aš jį nusiunčiau myriop! 

Holmsas pašoko nuo kėdės ir, nepajėgdamas nuslėpti susijau- 
dinimo, ėmė žingsniuoti po kambarį su raudoniu blyškiuose 
skruostuose, nervingai gniaužydamas ilgus liesus pirštus. 

— Tie velniai turi būti gudrūs, — galų gale jis sušuko.— Kaip 
jiems pasisekė Openšą nuvilioti ten, žemyn prie upės! Juk kran- 
tinė visai ne pakeliui į stotį. Ant tilto, nors ir tokią naktį, tik-. 
riausiai buvo per daug žmonių įvykdyti jų kėslus. Na, Votsonai, 
pažiūrėsim, kas galų gale laimės šį žaidimą. Dabar aš išeinu! 

— Į policiją? | 

— Ne, aš pats būsiu policija. Kai išausiu voratinklį, tegul ta- 
da jie muses gaudys, bet ne anksčiau. 

Visą dieną buvau užsiėmęs savo pacientais ir tik vėlai vaka- 
re grįžau į Beikerio gatvę. Šerlokas Holmsas dar buvo nepa- 
rėjęs. 

Tik beveik apie dešimtą valandą jis įžengė į kambarį išba- 
lęs ir nuvargęs. Priėjęs prie indaujos, atsilaužė žiauberę duonos 
1r godžiai kramtė užsigerdamas dideliais vandens gurkšniais. 

— Išalkot,— pasakiau jam. 

— Mirštu iš bado. Visiškai pamiršau pavalgyti. Nuo pusryčių 
nieko burnoj neturėjau. 

— Visai nieko? 

— Nė kąsnelio. Neturėjau net kada pagalvoti. 

— Tr kaip jums pasisekė? 

— Gerai. 

— Ar radote siūlo galą? 5 

— Jie mano rankose. Jaunajam Openšui neilgai reikės lauk- 
ti keršto. Žinote, Votsonai, uždėsim jiems patiems tokį pat šėto- 
nišką ženklą. Juk nebloga mintis! 

— Ką jūs sumanėte? 

Holmsas paėmė iš bufeto apelsiną, supjaustė skiltelėmis ir 
išspaudė ant stalo sėklas. Iš jų paėmė penkias ir įdėjo į voką. Iš 
vidaus ant voko užrašė: „Š. H. už Dž. O.“ Paskui užlipino voką 
ir užrašė adresą: ,,„Kapitonui Džeimsui Kelhunui, burlaivis „„Vie- 
nišoji žvaigždė“, Savana, Džordžija“. 

— Laiškas lauks kapitono, kai jis įplauks į uostą,— tarė juok- 
damasis Holmsas.— Dėl jo Kelhunas neužmigs naktelę. Esu tik- 
ras, laiškas jam išpranašaus tokį pat likimą, koks ištiko Open- 
šą. 

— Kas yra tas kapitonas Kelhunas? 

— Gaujos vadas. Sutvarkysiu ir kitus, bet jį pirmiausia, 

— Kaip jūs juos susekėte? | 

Holmsas išsitraukė iš kišenės didžiulį popieriaus lapą, visą 
prirašytą datų ir pavardžių. 

— Kiaurą dieną plūkiausi rausdamasis po Loido bendrovės 
žurnalus bei senų popierių šūsnis ir tirdamas, kur plaukė kiek- 
vienas laivas, stovėjęs Pondišerio uoste 1883 metų sausio ir va- 
sario mėnesiais. Tais mėnesiais buvo užregistruoti trisdešimt še- 
ši didesnio tonažo laivai. Vienas iš jų, „„Vienišoji žvaigždė“, tuč-. 

tuojau mane sudomino, nes jis buvo išplaukęs iš Londono, be to, 
„Vienišoji žvaigždė“ — vienos Amerikos Valstijos pavadinimas. 

— Turbūt Teksaso. 

— Nebuvau ir nesu tuo įsitikinęs, bet žinau, kad laivas turi 
būti amerikietiškos kilmės. 

— Ir kas toliau? 

— Paskui peržiūrėjau Dandžio uosto žurnalą ir, kai suradau, 
jog burlaivis ,„Vienišoji žvaigždė" buvo atplaukęs į šį uostą 1885 
metų sausio mėnesį, Mano spėjimai pasitvirtino. Tuomet pasi- 
teiravau apie laivus, šiuo metu esančius Londono, uoste. 

— Ir kaip? | 

— „Vienišoji žvaigždė“ atplaukė čia praėjusią savaitę. Nusi- 
leidęs į Alberto dokus, patyriau, kad šiandien rytą, per ankstyvą 
potvynį, „„Vienišoji žvaigždė“ išplaukė upe atgal į Savaną. Te- 
legrafavęs į Grevzendą, sužinojau, kad burlaivis pro ten neseniai 
praplaukė. Kadangi pučia rytų vėjas, neabejoju, kad „Vienišoji 
žvaigždė“ paliko Gudviną ir jau nebetoli Vaito salos. 

— Ką jūs dabar darysite? 

— O, Kelhunas mano rankose! Kaip sužinojau, tik jis ir du jū- 
reiviai — vieninteliai amerikiečiai laive. Kiti — suomiai ir vokie- 
čiai. Taip pat žinau, Kad visa trijulė vakar naktį nebuvo laive. 
Tai man pasakė „Vienišosios žvaigždės“ krovėjas. Kol burlaivis 
pasieks Savaną, pašto garlaivis nuveš mano laišką, o telegrafas 
praneš Savanos policijai, jog šių trijų džentelmenų ypač lau- 
kiama čia, -Eondone, kur jie įvykdė žmogžudystę. 

Vis dėlto geriausiuose žmogaus planuose visados atsiranda 
koks nors plyšys: Džono Openšo žudikai niekados nepamatė apel- 
sino sėklų, iš kurių jie būtų supratę, jog kitas Žmogus, toks pat 
gudrus ir ryžtingas kaip jie, užtiko jų pėdas. | 

Tais metais ekvatoriaus audros buvo neapsakomai ilgos ir 
žiaurios. Mes nekantriai laukėme žinių iš Savanos, bet taip ir 
nesulaukėme. Pagaliau sužinojome, kad kažkur toli, Atlante, kaž- 
kas matė iš vandens kyšančią laivagalio dalį su raidėmis „V. Ž.“ 
Tai ir viskas, ką Mes sužinojome apie ,„Vienišosios žvaigždės“ 
likimą. | 


KREIVALŪPIS * 


Aiza Vitnis, velionio Elijo Vitnio, teologijos daktaro, Švento 
Jurgio teologijos kolegijos rektoriaus brolis, buvo įnikęs į opijų. 
Įprato, kiek žinau, dar koledže grynai kvailiodamas: prisiskaitęs 
De Kvinsio* sapnų ir pojūčių aprašymo, pradėjo tabaką šlaks- 
tyti opijaus tinktūra, norėdamas patirti tokį pati poveikį. Paskui, 
kaip ir daugelis kitų, suprato, kad prie opijaus lengviau priprasti 
negu mesti, ir daug metų buvo to narkotiko vergas, keliantis 
siaubą ir gailestį draugams bei giminėms. Aš taip ir matau jį gel- 
tonu išpurtusiu veidu, uždribusiais vokais, susiaurėjusiais vyz- 
džiais, sėdintį susigūžųsį fotelyje — tikri kilnaus žmogaus griuvė- 
siai. 

Vieną vakarą — buvo 1889 metų birželis, — kaip tik tokiu me- 
tu, kai žmogus ima žiovauti ir žvilgčioti į laikrodį, nuaidėjo durų 
skambutis. Aš kilstelėjau fotelyje, o mano žmona pasidėjo ant 
kelių siuvinį ir nutaisė liūdnoką veidą. 

— Pacientas,— tarė ji — Turėsi eiti. 

Giliai atsidusau, nes visai neseniai buvau parėjęs po sunkios 
dienos. 

Išgirdome atidarant duris, keletą skubrių žodžių ir greitus. 
žingsnius linoleumu. Paskui plačiai atsivėrė mūsų kambario du- 
Trys, ir įėjo dama tamsiais drabužiais ir juodu vualiu. 

— Atleiskit, kad taip vėlai užėjau,— pradėjo ji, bet tuoj pat 
prarado savitvardą, pribėgo prie mano žmonos, apkabino ją ir 
pravirko jai ant peties.— O, man taip sunku! — sušuko ji— Man 
taip reikia pagalbos! 

— Vajė,—tarė mano žmona, pakėlusi jos vualį — čiagi Keitė 
Vitni. Tu mane taip EgSeai, Keite! Aš tavęs visai nepažinau, 
kai įėjai. 


* Tomas de Kvinsis (1785—1859) — anglų rašytojas, literatūros | kri- 
tikas. Autobiografinėje knygoje ,„Anglo opiomano išpažintis“ aprašė narkotikų su- 
keltas haliucinacijas. 

— Aš nežinojau, ką daryti, tai ir atėjau tiesiai čia. 

Taip jau buvo įprasta. Jei tik kam kokia bėda, tuoj lekia pas 
mano žmoną nelyginant paukščiai į švyturį. 

— Labai gerai padarei. Išgerk vyno su vandeniu, atsisėsk pa- 
togiai ir viską papasakok. O gal nori, kad Džeimsas eitų mie- 
goti 

— O ne, ne! Man reikia ir daktaro patarimo bei pagalbos. 
Dėl Aizos. Jau dvi dienos, kai jo nėra namie, Man taip baisu 
dėl jo! 

Jau ne pirmą kartą ji kalbėjo su mumis apie savo vyro bėdą, 
su manimi kaip su gydytoju, o su mano žmona kaip su bičiule 
ir klasės drauge. Mes ją guodėm ir raminom kaip įmanydami: 
ar ji žinanti, kur jos vyras, gal galėtume jį parvežti namo? 

Pasirodo, galime. Jos žiniomis, ir labai patikimomis, pastaruo- 
ju metu, užėjus priepuoliui, jis eidavęs rūkyti opijaus į vieną 
landynę rytiniam miesto pakrašty. Iki tol jo orgijos trukdavu- 
sios vieną dieną, ir vakare jis pareidavęs namo leisgyvis, visas 
krūpčiodamas. Bet dabar tie apžavai trunką jau dvi paras, ir jis, 
be abejo, gulįs tarp uosto padugnių, traukiąs į save tuos nuodus 
arba miegąs jau pasitenkinęs. Ji įsitikinusi, kad vyras esąs ten, 
„Aukso luite“ Aper Svondamo skersgatvyje. Bet ką ji galinti 
padaryti? Negi jai, jaunai ir droviai moteriai, derą eiti į tokią 
vietą ir ieškoti savo vyro tarp visokių valkatų? 

Tokie tat reikalai, ir tebuvo viena išeitis. Negi būčiau galėjęs 
su ja nevažiuoti? Paskui man atėjo į galvą kita mintis — ko jai 
iš viso ten važiuoti. Juk aš — Aizos Vitnio gydytojas, todėl galiu 
jį paveikti. Ir man vienam bus lengviau susidoroti. Daviau jai 
žodį, kad per porą valandų įsodinsiu jį į kebą ir pargabensiu 
namo, jeigu tik rasiu jos duotu adresu. Ir po dešimties minučių, 
palikęs savo fotelį ir jaukią svetainę, riedėjau kebu į rytus su 
keistu, kaip tada man atrodė, pavedimu, bet nenumaniau, kad 
viskas baigsis dar keisčiau. ' | 

Tiesa, iš pradžių nepatyriau jokių sunkumų. Aper Svondamo 
skersgatvis — tai bjauri gatvė, pasislėpusi už aukštų prieplaukų, 
išsidėsčiusių šiaurinėje Temzės pusėje į rytus nuo Londono tilto. 
Landynė, kurios ieškojau, buvo tarp pigios drabužių krautuvės 
ir alinės, stačiais laiptais nusileidus į juodą plyšį nelyginant 
kokio urvo angą. Paliepęs vežėjui luktelėti, nusileidau tais laip- 
tais, per vidurį įdubusiais nuo nuolatinio girtų kojų trypimo, 
susiradau skląstį, apšviestą aliejinės lempos, mirksinčios virš 

durų, ir įėjau į ilgą, žemą kambarį, pilną tvankių rudų opijaus 
dūmų, su mediniais guoliais palei sienas, kaip emigrantų laivo 
pirmgaly. | 

Pro tamsą šiaip taip galėjau įžiūrėti kūnus keistomis nenatū- 
raliomis pozomis — išriestais pečiais, sulenktais keliais, atmesto- 
mis galvomis ir iškeltais smakrais; šen bei ten tamsios, blausios 
akys atsisukdavo į atėjusįjį. Iš juodų šešėlių čia sužybsėdavo, čia 
vėl išblėsdavo maži raudoni šviesos apskritimai, kai nuodai me- 
talinių pypkių galvutėse tai įsidegdavo, tai vėl prigesdavo. Dau- 
guma gulėjo tyliai, tačiau kai kurie kažką murmėjo patys sau, 
o kiti šnekėjosi keistais, slopiais, monotoniškais balsais; jų kal- 
ba tarpais pagyvėdąvo, paskui staiga vėl imdavo tilti, kiekvie- 
nas bambėjo sau ir beveik nepaisė, ką sako kaimynas. Pačiame 
patalpos gale buvo mažas indas su žarijomis, o prie jo ant tri- 
kojės taburetės sėdėjo aukštas, prakaulus senis, smakrą pasidė- 
jęs ant delnų, alkūnėmis atsirėmęs į kelius, ir spoksojo į ugnį. 

Kai įėjau, prie manęs atskubėjęs tamsiaveidis patarnautojas 
malajietis su pypke ir opijum parodė tuščią gultą. 

— Ačiū, aš ne to atėjau, — pasakiau jam.— Čia yra mano 
draugas, ponas Aiza Vitnis, tad norėčiau su juo pasimatyti. 

Man iš dešinės kažkas sukrutėjo ir šūktelėjo. Įsmeigęs akis 
į tamsą, pamačiau į mane žiūrintį Vitnį, nubalusį, išsekusį, susi- 
vėlusį. 

— O Dieve! Tai Votsonas, — tarė jis. Jis buvo ką tik išsiblai- 
vęs, tad jautėsi baisiai, visas drebėjo.— Kelinta dabar valanda, 
Votsonai? 

— Beveik vienuolikta. 

— Kokios dienos? 

— Penktadienio, birželio devynioliktos. 

— O varge! Maniau, kad trečiadienis. Betgi šiandien yra tre- 
čiadienis. Kam gąsdinti žmogų? 

Jis nunarino galvą ant rankų ir ėmė raudoti aukštu diskantu. 

— Aš gi sakau, kad šiandien penktadienis. Jau dvi dienos, 
kai žmona jūsų nesulaukia. Kaip jums ne gėda! 

— Man gėda. Jūs susipainiojot, Votsonai, nes aš čia išbuvau 
tik kelias valandas, tris pypkes, keturias... pamiršau kiek. Bet 
aš eisiu namo su jumis. Nenoriu išgąsdinti Keitės... Vargšė mano 
Keitė. Duokit ranką. Ar turit kebą? 

— Taip, laukia. 

— Tai eime. Bet aš kažkiek skolingas. Sužinokit kiek, Votso- 

nai. Aš labai blogai jaučiuosi. Nieko pats nebepajėgiu pada- 
ryti. 

Sulaikęs kvapą, kad neprisitraukčiau tų bjaurių kvaitinamų 
narkotiko dūmų, patraukiau siauru takučiu tarp dviem eilėm 
gulinčių rūkytojų ieškoti šeimininko. Kai ėjau pro tą aukštą vy- 
Tiškį, sėdintį prie žarijų indo, staiga mane kažkas. truktelėjo už 
skverno ir tyliai sušnabždėjo: 

— Praeikit pro Mane, o paskui atsigręžkit. 

Tuos žodžius išgirdau labai aiškiai. Pažvelgiau žemyn. Juos 
tegalėjo ištarti senas Žmogus šalia manęs, tačiau jis sėdėjo nieko 
nematydamas, kaip ir pirma, labai liesas, labai raukšlėtas, nuo 
amžiaus susikūprinęs, opijaus pypkė karojo jam tarp kelių tarsi 
išslydusi iš nevalingų pirštų. Paėjau porą žingsnių pirmyn ir at- 
sigręžiau. Man prireike visų valios pastangų, kad susilaikyčiau 
nesurikęs iš nustebimo. Žmogus buvo taip pasisukęs, kad tik aš 
vienas galėjau Matyti jo veidą. Dabar jis buvo nebe toks liesas, 
raukšlės pranykusios, blausios akys vėl žibėjo... čia prie ug- 
nies, šypsodamasis dėl mano nuostabos, sėdėjo pats Šerlokas 
Holmsas! Jis vos pastebimai davė man ženklą, kad prieičiau, ir. 
bematant, kai tik vėl grįžtelėjo į kitus, virto nukaršusiu seniu 
atvipusiom lūpom. 

— Holmsai! — sušnibždėjau,— ką, po galais, čia veikiate? 

— Kiek galit tyliau— atsakė — mano ausys puikios. Jeigu 
būtumėt toks malonus ir atsikratytumėt to apkvaitusio savo 
draugo, labai norėčiau su jumis pasikalbėti. 

— Gatvėj manęs laukia kebas. 

— Tai įsodinkit jį, ir tegul važiuoja namo. Drąsiai galite pa- 
leisti — jis pernelyg suglebęs ir nieko nebeiškrės. Be to, nusiųs- 
kite per vežėją savo žmonai raštelį, kad susidėjote su manimi. 
Palaukit manęs lauke, aš išeisiu po penkių minučių. 

Sunku nepaklusti Šerlokui Holmsui, nes jo prašymai visada 
būna tokie konkretūs, pasakomi ramiai ir valdingai. Be to, jau- 
čiau, kad, įbrukęs Vitnį į kebą, savo misiją būsiu baigęs ir tada 
su malonumu galėsiu leistis paskui draugą į dar vieną nepapras- 
tą nuotykį, kas ir buvo normali jo kasdienybė. Per keletą mMinu- 
čių parašiau laiškelį, apmokėjau Vitnio sąskaitą, nuvedžiau jį į 
kebą, ir jis dingo tamsoje. Netrukus iš opijaus rūkyklos išėjo tas 
sukriošęs žmogelis, ir mudu su Šerloku Holmsu patraukėme gatve 
tolyn. Porą gatvių jis ėjo vilkdamas kojas, susikūprinęs, netvirtu 

žingsniu. Paskui, staigiai apsidairęs, išsitiesė ir skaniai nusikva- 
tojo. 

— Tikriausiai, Votsonai,— tarė jis — pamanėt, kad, be kokai- 
no injekcijų ir visų kitų silpnybių, apie kurias esate maloningai 
išsakęs savo, kaip mediko, pastabas, aš ėmiau rūkyti dar ir opi- 
jų? | 

— Aš tikrai nustebau jus ten radęs, 

— Ne daugiau negu aš jus ten pamatęs. 

— Aš ieškojau draugo. 

— O aš — priešo. 

"— Priešo? 

— Taip, tikro priešo, o gal geriau bus pasakius — tikros au- 
kos. Vienu žodžiu, Votsonai, dabar esu įpusėjęs iš tiesų nepap- 
rastą bylą ir iš padrikos tų apkvaitėlių kalbos norėjau ką nors 
sužinoti, kaip sužinodavau kai ką ir seniau. Jei toje landynėje 
būčiau atpažintas, mane bematant sudorotų, nes ir anksčiau esu 
tuo pačiu reikalu čia buvęs, ir tas nenaudėlis laskaras *, šeimi- 
ninkas, yra prisiekęs Man atkeršyti. Už šito pastato galo, netoli 
Švento Pauliaus prieplaukos kampo, yra liukas, kuris galėtų at- 
skleisti negirdėtų dalykų apie tai, kas juo išnešama tamsiomis 
naktimis. 

— Kas? Turite omeny lavonus? 

— Taip, Votsonai, lavonus. Galėtume tapti turtuoliais, jei gau- 
tume po tūkstantį svarų už kiekvieną nelaimėlį, sudorotą tame 
urve. Čia bjauriausi žudikų spąstai visame paupyje, ir bijau, 
kad Nevilis Sent Kleras iš čia nebeišeis. Bet mes irgi paspęsime 
spąstus. | 

Jis įsikišo burnon smilius ir skardžiai sušvilpė; į tą signalą 
iš tolo atsiliepė panašus švilpesys, ir netrukus išgirdome atidar- 
dant vežimo ratus ir atbildant arklio kanopas. 

— Na, Votsonai,— pasakė Holmsas, kai aukšti dviračiai išnė- 
rė iš tamsos, šoniniais žibintais skleisdami priešais du auksinius 
geltonus šviesos tunelius, — tai kaip, ar važiuosit su manim? 

— Jei tik galiu būti naudingas. | 

— O, patikimas draugas visada naudingas, o metraštininkas 
juoba. Mano kambary „„Kedruose“ yra dvi lovos. 

— „Kedruose“? 

— Taip, tai pono Sent Klero namai. Aš ten gyvenu, kol tiriu 
šią bylą. 


* Jūrininkas indas. 

— O kur jie yra? 

— Kente, netoli nuo Li, Septynios mylios kelio. 

— Bet aš nieko nesuprantu. 

— Žinoma. Tačiau tuojau pat viską suprasit. Lipkit šen. Ge- 
rai, Džonai, šiandien tu mums nebereikalingas. Štai pusė kronos. 
Lauk manęs rytoj rytą, apie vienuoliktą. Duok vadžias. Sudie. 

Jis sukirto arkliui vytiniu, ir mes pasileidome begalybe ny- 
kių, tuščių gatvių, kurios po truputį darėsi vis erdvesnės, kol ga- 
liausiai perskridome platų su turėklais tiltą, po kuriuo tingiai sro- 
veno niūri upė. Už tilto vėl prasidėjo kita monotoniška plytų ir 
mūro dykynė, kurios tylą drumstė tik sunkūs ritmingi policinin- 
kų žingsniai ar kokios užsibuvusių ūžautojų Kompanijos šauks- 
mai ir dainos. Niūrūs debesų draikalai monotoniškai plaukė dan- 
gumi, o jų properšose tai šen, tai ten blausiai mirksėjo Žžvaigž- 
dės. Holmsas važiavo tylėdamas, nunarinęs galvą ant krūtinės, 
matyt, giliai susimąstęs, o aš sėdėjau šalia, nesitverdamas noru 
greičiau sužinoti, kokia gi ši naujoji byla, kuriai reikia tiek daug 
pastangų, tačiau bijojau nutraukti jo minčių tėkmę. Mes jau bu- 
vome nuvažiavę keletą mylių ir beveik pasiekę priemiesčio vilų 
ruožą, tik tada Holmsas pasipurtė, gūžtelėjo pečiais ir užsidegė 
"pypkę; iš veido buvo matyti, kad jis įsitikinęs, jog viską darąs 
kaip reikiant. 

— Jūs turite didelę tylėjimo dovaną, Votsonai,— pasakė jis— 
Ir dėl to esate neįkainojamas draugas.  Dievaži, kaip gera, kad 
turiu su kuo pasišnekėti, nes mano mintys nėra per daug links- 
mos. Suku galvą, ką pasakysiu tai mielai BI šįvakar, kai 
ji pasitiks mane prie durų. 

— Jūs pamiršote, kad aš visiškai nieko nežinau. 

— Kol nuvažiuosim iki Li, viską papasakosiu. Ta byla juokin- 
gai paprasta, bet aš kažkodėl nerandu nuo ko pradėti. Negaliu 
užčiuopti siūlo galo, nors to siūlo čia tiek ir tiek. Na, aš jums 
"viską trumpai ir aiškiai papasakosiu, Votsonai, ir gal rasit kokį 
žiburėlį toje Man neįžvelgiamoje tamsybėje. 

— Tai pasakokit. 

— Prieš keletą metų, tiksliau sakant, 1884 metų gegužę, į Li 
atkilo vienas džentelmenas, Nevilis Sent Kleras, turintis, kaip 
pasirodė, daug pinigų. Išsinuomojo didelę vilą, susitvarkė gražiai 
"aplinką ir gyveno sau puikiai. Pamažu susidraugavo su kaimy- 
nais ir 1887 metais vedė vietinio alaus daryklos savininko duk- 
terį, su kuria dabar turi du vaikus. Dirbti jis nedirba niekur, bet 

turi akcijų keliose kompanijose ir paprastai kas rytą važiuoja į 
miestą, o po pietų penkios keturiolika grįžta traukiniu nuo Ka- 
nono gatvės. Ponas Sent Kleras yra trisdešimt septynerių metų, 
santūrus, geras vyras, karštai mylintis tėvas ir mėgstamas visų, 
kurie tik jį pažįsta. Galiu pridurti, kad visos jo skolos šiuo me- 
tu, kiek mums pavyko sužinoti, yra aštuoniasdešimt aštuoni sva- 
rai dešimt šilingų, o sostinės ir grafysčių banko sąskaitoje jis 
turi du šimtus dvidešimt svarų sterlingų. Todėl nėra jokio pag- 
xindo manyti jį turint kokių rūpesčių dėl pinigų. 1 

Pirmadienį ponas Nevilis Sent Kleras išvažiavo į miestą anks- 
čiau negu paprastai, pasakęs turįs du svarbius darbus ir priža- 
dėjęs parvežti savo berniukui dėžutę kubelių. Atsitiko taip, kad 
tą patį pirmadienį, vos jam išvažiavus, jo žmona gavo telegra- 
mą, jog Aberdino laivininkystės kompanijos kontora gavo nNe- 
didelį, bet vertingą siuntinuką, kurio ji laukė... Na, jei gerai pa- 
žįstate Londoną, tai žinote, kad tos kompanijos kontora yra Fres- 
no gatvėje, kuri prasideda nuo Aper Svondamo skersgatvio, kur 
jūs Mane šiandien radote. Ponia Sent Kler po priešpiečių išvyko 
į Miestą, šį tą nusipirko, iš kompanijos kontoros pasiėmė siunti- 
nūką ir keturios trisdešimt penkios patraukė Svondamo skers- 
gatviu į stotį. Ar klausotės atidžiai? 

— Taip, viskas aišku. 

— Jeigu pamenate, pirmadienį buvo labai karšta, ir ponia Sent 
Kler ėjo pamažėle, dairydamasi, ar nepamatys kur vežiko, nes to- 
kioje vietoje jai buvo nejauku. Eidama Svondamo skersgatviu, 
ji staiga išgirdo kažką aiktelint ar šūktelint ir net nustėro išvy- 
dus viršuje pro antro aukšto langą žiūrintį savo vyrą ir tarsi mo- 
jantį jai. Langas buvo atidarytas, ir ji aiškiai Matė jo veidą, jos 
žodžiais, baisiai susijaudinusį. Jis karštligiškai jai pamojo ir dingo 
taip staigiai, kad jai pasirodė, tarsi jį būtų kas jėga atitraukęs. 
Žvitrios moteriškos akys pastebėjo vieną keistą dalyką: nors vy- 
ras vilkėjo tuo pačiu tamsiu švarku, su kuriuo išvažiavo iš na- 
mų, jis buvo be marškinių ir be kaklajuostės. 

Supratusi, kad vyrui kas bloga atsitiko, ji nuskubėjo laiptais 
žemyn, nes tas namas — tai toji pati opijaus rūkykla, kur mane 
šiandien radot, ir perlėkusi pirmąjį kambarį norėjo užbėgti laip- 
tais į antrą aukštą. Tačiau prie laiptų kelią pastojo tas niekšas | 
laskaras, apie kurį jau pasakojau, ir kartu su danu, savo padė- 
jėjų, išstūmė ją lauk. Apimta nežinios ir beprotiškos baimės, ji 
leidosi skersgatviu ir lyg tyčia Frenso gatvėje sutiko būrį patru- 

liuojančių konsteblių su inspektorium. Inspektorius su dviem vy- 
rais patraukė drauge su ja ir nepaisydami šeimininko atkaklaus 
priešinimosi pateko į tą kambarį, iš kurio lango ponas Sent Kle- 
ras buvo Matytas./Bet čia jo nebuvo nė ženklo. Tiesą sakant, vi- 
same tame aukšte nebuvo nieko, tik vienas baisus luošys, kuris, 
atrodo, čia gyvena. Jiedu su laskaru saikstėsi, kad visą popietę 
į tą kambarį nuo gatvės pusės niekas kitas nebuvo kojos įkėlęs. 
Juodu taip ryžtingai viską neigė, kad inspektorius suabejojo ir 
jau buvo bepamanąs ponią Sent Kler suklydus, bet ūmai ji šūk- 
telėjo, prišoko prie stalo, ant kurio buvo nedidelė medinė dė- 
žutė, ir nuplėšė jos dangtelį. Iš dėžutės pabiro vaikiški kubeliai. 
Tokį žaislą Sent Kleras buvo žadėjęs parvežti sūnui, 

Iš to radinio ir iš aiškaus luošio sumišimo inspektorius su- 
prato, kad tai dalykas rimtas. Buvo atidžiai apžiūrėti kambariai, 
ir rezultatai bylojo apie bjaurų nusikaltimą. Tas kambarys nuo 
gatvės pusės yra kaip ir svetainė, šalia — nedidelis miegamasis su 
langu į prieplaukos užkaborius. Tarp prieplaukos ir miegamojo 
lango — siauras tarpas, kuris būna sausas per atoslūgį, o potvy- 
niui pasiekus kulminaciją, vanduo jį apsemia ne mažiau kaip 
per kokias keturias su puse pėdos. Miegamojo langas platus, ati- 
daromas apačioje. Apžiūrint ant palangės buvo rasta kraujo žy- 
mių, o keli lašai buvo nulašėję ant medinių miegamojo grindų. 
Svetainėje už užuolaidos buvo užtikti visi pono Nevilio Sent Kle- 
ro drabužiai. Batai, kojinės, skrybėlė, laikrodis — viskas, trūko 
tik švarko. Ant drabužių nebuvo jokių smurto ženklų, bet dau- 
giau nebuvo jokių pono Nevilio Sent Klero pėdsakų. Jo, matyt, 
iškrista pro langą, nes jokio kito išėjimo nėra, o pragaištingos 
kraujo žymės ant palangės rodo, kad jis vargu ar galėjo išsi- 
gelbėti, nes tragedijos įvykta per patį potvynį. 

O dabar apie tuos nenaudėlius, kurie, atrodo, labiausiai prie 
to prisidėjo. Laskaras yra žinomas savo piktais darbais, tačiau, 
pasak ponios Sent Kler, jis buvo apačioje prie laiptų tuoj pat 
po jos vyro pasirodymo lange, taigi galėjo būti ne daugiau kaip 
nusikaltimo bendrininkas. Jis gynėsi ničnieko nežinąs, sakėsi vi- 
sai nenumanąs, ką veikia Hju Bunas, jo nuomininkas, ir negalįs 
paaiškinti, kaip „čia atsiradę dingusio džentelmeno drabužiai. 

Tiek apie laskarą, šeimininką. O dabar apie tą nelemtą luo- 
šį, kuris gyvena antrame opijaus rūkyklos aukšte ir kuris, aišku, 
buvo paskutinis, matęs Nevilį Sent Klerą. Tai Hju Bunas, siau- 
bingas jo veidas pažįstamas kiekvienam, dažnai turinčiam rei- 

kalų mieste. Jis profesionalus elgeta, tačiau, nepažeisdamas po- 
licijos taisyklių, dedasi prekiaująs vaškiniais degtukais. Kiek pa- 
ėjus Trednidlo gatve, kairėje pusėje sienoje yra, kaip galėjot 
pastebėti, nedidelė įduba. Joje kas dieną ir tūno šis padaras, su- 
kryžiavęs kojas, ant skreito pasidėjęs keletą dėžučių degtūkų. 
Kadangi į jį graudu žiūrėti, tai smulkus labdaros lietus taip ir 
lyja į nubrizgusią odinę kepurę, gulinčią šalia jo- ant grindinio. 
Aš ne kartą esu stebėjęs tą žmogų anksčiau, kol dar nė nema- 
niau, kad teks su juo turėti profesinių reikalų, ir vis negalėda- 
vau atsistebėti, kokį derlių jis surenka per trumpą laiką. Mat 
jo išvaizda tokia savotiška, kad nepraeisi pro šalį nepamatęs. 
Kupeta oranžinių plaukų, blyškus veidas, subjaurotas baisaus ran- 
do, ištempusio viršutinės lūpos kraštą aukštyn, buldogiškas smak- 
ras, skvarbios tamsios akys, taip nederančios prie tokios spalvos 
plaukų, — visu tuo jis išsiskiria iš kitų pavargėlių, be to, pasižymi 
šmaikštumu, nes visada randa ką atšauti į kiekvieną pašaipą, 
sviestą kokio praeivio. Tai štai koks yra žmogus, kuris nuomo- 
jasi būstą opijaus landynėje ir kuris paskutinis iš visų matė mūsų 
ieškomąjį džentelmeną. 

— Betgi jis luošys! — pasakiau — Ką jis vienas būtų galėjęs 
padaryti jaunam vyrui? 

— Jis luošys tik todėl, kad šlubuoja, o visais kitais atžvilgiais 
yra tvirtas ir drūtas vyras. Juk jūs, kaip medikas, žinote iš pa- 
tirties, jog, vienai galūnei susilpnėjus, dažnai kitos nepaprastai 
sustiprėja. 

— Prašau pasakoti toliau. 

— Ponia Sent Kler, pamačiusi ant palangės kraujo, nualpo ir 
policijos buvo nuvežtą namo, nes tyrimui ji nieko nebegalėjo pa- 
dėti. Inspektorius Bartonas, ėmęsis vadovauti tam dalykui, labai 
rūpestingai apžiūrėjo patalpas, bet nerado nieko, nuo ko būtų 
pasidarę aiškiau, Policija padarė klaidą tuoj pat nesuėmusį: Buno, 
ir šis keletą minučių gavo pasikalbėti su savo sėbru laskaru. Ta- 
čiau ta klaida greitai buvo ištaisyta — jis buvo sučiuptas ir ap- 
ieškotas, tik nieko, kas rodytų jo kaltę, nerasta. Tiesa, dešinioji 
Buno marškinių rankovė buvo kiek sukruvinta, bet jis atseit pa- 
siaiškino parodęs dešiniosios rankos bevardį, kurį buvo įsipjovęs 
palei nagą, ir dar pridūrė, kad matyti kraujo lašai ant palangės 
irgi nuo to paties, nes jis buvo priėjęs prie lango. Jis atkakliai 
gynėsi nematęs jokio Nevilio Sent Klero ir dievagojosi, jog ano 
drabužių atsiradimas kambaryje jam esanti tokia pat mįslė, kaip 

įr policijai. O dėl ponios Sent Kler tvirtinimo, jog ji tikrai ma- 
čiusi lange savo vyrą, Bunas pareiškė, kad jai arba pasivaideno, 
arba protas pasimaišė. Jis buvo nuvestas į policijos nuovadą, 
nors ir atkakliai protestavo, o inspektorius liko laukti tikėda- 
masis, kad, vandeniui atslūgus, gal pamatys ką naujo, 

Ir pamatė, nors purvo sąnašose rado anaiptol ne tai, ką bi- 
jojo rasti. Ten, potvyniui pasibaigus, pasirodė besąs Nevilio 
Sent Klero švarkas, o ne pats Nevilis Sent Kleras. Kaip manote, 
kas buvo rasta kišenėse? 

— Neįsivaizduoju. 

— Taip, nemanau, kad atspėtumėt. Visos kišenės buvo pilnu- 
tėlės pensų ir puspensių — iš viso keturi šimtai dvidešimt vienas 
pensas ir du šimtai septyniasdešimt puspensių. Todėl nenuosta- 
bu, kad atoslūgis jo ir nenusinešė. O žmogaus kūnas — kitas da- 
lykas. Tarp namo ir prieplaukos vanduo pašėlusiai. verpetingas. 
Tad visai gali būti, kad sunkus švarkas liko, o išrengtas lavonas 
buvo įtrauktas upėn. 

— Net, kaip aš supratau, visi kiti drabužiai buvo rasti kam- 
baryje. Negi lavonas buvo vien su švarku? | 

— Ne, pone, tačiau faktai neprieštarauja vienas kitam. Tar- 
kim, šitas Bunas išstūmė Nevilį Sent Klerą pro langą, ir ničniekas 
to nepamatė. Ką jis tada daro toliau? Jam, aiškų, tuoj dingteli, 
kad reikia atsikratyti drabužiais, galinčiais jį išduoti. Taigi stve- 
xia švarką ir skuba išmesti, bet sumoja, kad tas neskęs, o plauks 
paviršiumi. Laiko tėra Mažai, nes apačioje prie laiptų girdėti šur- 
mulys, mat žmona norinti patekti į jo kambarį, be to, ir sėbras 
laskaras gal jau perspėjęs, kad gatve atskuba policija. Negalima 
gaišti nė sekundės. Jis puola prie slapto lobyno, kur laiko su- 
kaupęs savo elgetavimo vaisius, ir visas monetas, kiek tik su- 
griebęs, sukiša į švarko kišenes, kad šis nuskęstų. Tada išmeta 
jį lauk ir taip būtų padaręs su visais kitais drabužiais, bet iš- 
girsta apačioje žingsnius, tad spėja tik uždaryti langą, ir įeina 
policija. 

— Tikrai skamba įtikinamai. 

— Na, kadangi nieko geresnio nesugalvojome, darbuosimės 
remdamiesi šia hipoteze. Bunas, kaip jau sakiau, buvo suimtas ir 
nugabentas į nuovadą, bet nerasta jokių duomenų, įrodančių, kad 
jis buvo kada nors ką iškrėtęs. Daugel metų jis žinomas kaip 
elgeta, tačiau gyveno tarsi ramiai ir nieko blogo nedarė. Taigi 
tokie šiuo metu reikalai, o tie klausimai, į kuriuos reikia rasti 

atsakymus, — ką Nevilis Sent Klefas darė opijaus rūkykloje, kas 
tada jam nutiko, kur jis dabar ir kuo dėl jo dingimo kaltas Hju 
Hunas? — tebėra neatsakyti kaip ir iš pradžių. Turiu prisipažinti, 
kad iš savo praktikos neprisimenu nė vieno atvejo, kuris iš pir- 
mo žvilgsnio atrodytų toks paprastas, o sudarytų tiek sunkumų. 

Šerlokui Holmsui taip detaliai pasakojant keistuosius įvykius, 
vingiavome per didelio miesto priemiestį, kol užpakaly liko pas- 
„kutiniai pavieniai namai, o tada nudardėjom kaimo keliuku, ap- 
sodintu gyvatvorėm iš abiejų pusių. O kai jis baigėsi, pervažia- 
vom du padrikus kaimus su vienu kitu dar šviesiu langu. 

— Tai jau Li — pasakė mano draugas.— Per tą trumpą kelio- 
nę pabuvome trijose Anglijos grafystėse; išvažiavome iš Midl- 
sekso, perkirtome Sario kampą ir atvykome į Kentą. Matot švie- 
są tarp medžių? Tai ,,Kedrai“, o prie lempos sėdi moteris, kurios 
budrios ausys, be abejo, jau girdi kaukšint mūsų arklio kano- 
pas. 

— Bet kodėl šį įvykį tiriate ne Beikerio gatvėje? — paklau- 
siau. 

— Todėl, kad daug ką išnarplioti turiu čia. Ponia Sent Kler 
maloniai skyrė man du kambarius, ir galite būti ramus: ji ne- 
prieštaraus ir mielai priims mano bičiulį bei kolegą. Man taip 
sunku su ja susitikti, Votsonai, kai neturiu jokios žinios apie jos 
vyrą. Štai ir atvažiavom. Tprūū, tprūū! 4 

Sustojome priešais didelę vilą, apsuptą sodo. Atbėgęs arkli- 
ninkas pasirūpino arkliu, ir aš, iššokęs iš vežimo, paskui Holmsą 
nuėjau siauru vingiuotu žvyrtakiu namo link. Mums priartėjus, 
durys atsidarė, ir tarpdury pasirodė smulki blondinė kažkokiu 
lengvo šilkinio mMuslino drabužiu su rauktais raudono šifono ap- 
vadais prie kaklo ir riešų. Moteris stovėjo apšviesta, ir jos kon- 
tūrai buvo aiškiai Matyti: viena ranka laikė duris, kita kiek pa- 
kelta iš nekantrumo, stuomuo truputį palinkęs, veidas atkištas į 
„priekį, akys nekantrios, lūpos prasižiojusios — gyvas klausimas. 

— Na,— sušuko ji,— na? 

Paskui, pamačiusi Mus dviese, viltingai šūktelėjo, bet tučtuo- 
jau sudejavo, kai mano draugas papurtė galvą ir gūžtelėjo pe- 
čiais. | 

— Kokių turit žinių? Gerų? 

— Ne, | 

— O blogų? 

— Ne. 

— Ačiū Dievui ir už tai. Betgi įeikit vidun, tokią sunkią die- 
ną turėjot. 

— Tai mano draugas daktaras Votsonas. Jis man ne kartą 
yra be galo daug padėjęs, ir dabar per laimingą atsitiktinumą 
man pavyko jį pasitelkti šiai bylai. 

— Labai Malonu jus matyti, — tarė ji, šiltai spausdama man 
ranką.— Manau, atleisit, jei gausit patirti kokių nepatogumų, 
nesgi žinot, koks smūgis mus ištiko. | 

— Brangioji ponia, — pasakiau, — aš esu prie žygių pripratęs 
senas kareivis, bet jeigu ir nebūčiau toks, tai tikrai neturėtumėt 
atsiprašinėti. Būčiau tikrai laimingas, jeigu tik galėčiau kuo pa- 
dėti jums arba. savo draugui, 

— O dabar, pone Šerlokai Holmsai,— tarė ši dama, kai įėjo- 
me į gerai apšviestą valgomąji, kur ant stalo buvo patiekta šalta 
vakarienė, — labai norėčiau jūsų tiesiai paklausti poros dalykų 
ir prašau atsakyti taip pat atvirai. 

— Prašau, ponia. 

— Dėl mano jausmų nesijaudinkite. Aš nesu isterikė, neal- 
pėju. Paprasčiausiai noriu žinoti, ką jūs iš tiesų manot, iš tie- 
sų. 

— Apie ką? 

— Ką jūs pačioje širdies ERUBOJE jaučiate — ar Nevilis gy- 
vas? 

Šerlokas Holmsas sumišo dėl tokio klausimo. 

— Na, atvirai, — pakartojo ji, stovėdama ant kilimo ir įdėmiai 
žiūrėdama į jį, atsilošusį pintame krėsle. 

— Na, jei atvirai, ponia, tai ne. 

— Manot, kad jis negyvas? 

— Taip. 

— Nužudytas? 

— Šito aš nesakau. Gal. 

— Ir kurią dieną jis žuvo? 

— Pirmadienį. 

— Tai gal būsit toks malonus, pone Holmsai, ir paaiškinsit, 
kaip atsitiko, kad šiandien gavau iš jo laišką. 

Šerlokas Holmsas šoko iš krėslo tarsi elektros trenktas. 

— Ką2 — suriaumojo jis. 

— Taip, šiandien.— Ji stovėjo šypsodama, iškėlusi popieriaus 
skiautelę. 

— Galima pažiūrėti? , 

— Prašau. 

Nieko nelaukdamas, jis stvėrė iš jos laišką, išlygino ant stalo 
ir prisitraukęs lempą ėmė atidžiai tyrinėti. Aš irgi buvau pakilęs 
ir žvelgiau jam pro petį. Vokas buvo labai prasto popieriaus, 
antspaudas Greivsendo pašto, data tos dienos, tiksliau, vakar die- 
nos, nes jau buvo gerokai po vidurnakčio. 

— Neįgudusia ranka rašyta,— sumurmėjo Holmsas.— Aiškiai 
ne jūsų vyro, ponia. 

— Taip, bet viduje — vyro. 

— Taip pat Matyti, kad tas, kuris rašė ant voko, turėjo pasi- 
klausti adreso. 

— Iš kur jūs žinote? 

— Žiūrėkit, pavardė parašyta ryškiu juodu rašalu, kuris nu- 
džiūvo pats. Visa kita yra pilkšvos spalvos, vadinasi, naudotasi 
sugeriamuoju popieriumi. Jeigu viskas būtų buvę rašyta vienu 
sykiu ir nusausinta, ryškiai juodos spalvos nebūtų niekur. Šis 
žmogus užrašė pavardę ir prieš adresą padarė pauzę, o tai gali 
reikšti tik viena — adresas buvo jam nežinomas. Tai, aišku, 
smulkmena, tačiau nieko nėra svarbiau už smulkmenas. Na, da- 
bar apžiūrėsime laišką. Oho! Čia buvo kažkas įdėta! 

— Taip, žiedas. Jo žiedas su antspaudu. 

— Ir jūs įsitikinusi, kad tai jūsų vyro raštas? 

— Taip, vienas iš jo raštų. 

— Vienas? 

— Taip jis rašo, kai labai skuba. Paprastai jo rašysena visai 
kitokia, tačiau šią aš irgi gerai pažįstu. 

— Brangiausioji, neišsigąsk. Viskas bus gerai. Įvyko didžiulė 
klaida, kurią atitaisyti prireiks šiek liek laiko. Kantriai lauk. 
Nevilis. Parašyta pieštuku ant išplėšto knygos priešlapio, aštun- 
to formato, be vandenženklio. Hm. Išsiųsta šiandien iš Greivsen- 
do žmogaus su murzinu nykščiu. Aha. Ir vokas, jei neklystu, už- 
klijuotas žmogaus, kramtančio tabaką. Tai jūs, ponia, neabejo- 
jate, kad čia rašyta jūsų vyro? 

— Ne. Tuos žodžius parašė Nevilis. 

— Tr jie išsiųsti šiandien iš Greivsendo. Ką gi, ponia Sent. 
Kler, debesys sklaidosi, nors sakyti, kad pavojus praėjo, ne- 
drįstu. 

— Bet jis turi būti gyvas, pone Holmsai. 

— Jeigu tai ne kokia klastotė, skirta mums suklaidinti. Žie- 
das galų gale nieko neįrodo. Jis galėjo būti atimtas iš jūsų 
VyIO. 

— Ne ne. Tai jo, jo, tikrai jo rašysena! 

— Gerai. Tačiau laiškas galėjo būti parašytas pirmadienį, o 
išsiųstas tik šiandien. 

— Gali būti. 

— Jeigu taip, per tą laiką daug kas galėjo atsitikti. 

— Neliūdinkit manęs, pone Holmsai. Aš žinau, kad jam nieko 
tokio nenutiko. Mes taip jaučiame vienas kitą, kad aš žinočiau, 
jeigu jam kas bloga pasidarytų. Tą dieną, kai paskutinį kartą 
vyrą mačiau, jis miegamajame įsipjovė, tai aš iš valgomojo tą 
patį mirksnį užbėgau viršun aiškiai žinodama, kad kažkas atsi- 
tiko. Jeigu jau aš reaguoju į tokias smulkmenas, tai negi, mMa- 
not, nejausčiau, jei jo nebūtų gyvo? 

— Aš tiek gyvenime esu matęs, jog negaliu nežinoti, kad 
moters intuicija dažnai būna daug svarbesnė negu kokio ana- 
lizuojančio mąstytojo išvados. Ir šis laiškas, be abejo, yra tvir- 
tas jūsų nuomonės paliudijimas. Tik jeigu jūsų vyras gyvas ir 
gali rašyti laiškus, ko gi jis būna kažkur atsiskyręs? 

— Neįsivaizduoju. Tai nesuvokiama, 

— Ar pirmadienį jis nieko neužsiminė išvažiuodamas? 

— Ne, 

— Ar jūs nustebote pamačiusi ji Svondamo skersgatvyjeė 

— Labai. 

— Ar langas buvo atdaras? 

— Taip. 

— Tai jis galėjo jus pašaukti? 

— Galėjo. 

— Bet, kaip suprantu, jis tik kažką neaiškiai riktelėjo? 

— Taip. 

— Jūs pamanėt, kad tai pagalbos šauksmas? 

— Taip. Jis pamojo man. 

— Bet tai galėjo būti nuostabos šūksnis. Nelauktai jus pama- 
tes, jis kilstelėjo rankas iš netikėtumo. 

— Gali... būti. 

—- Jums pasirodė, kad jis buvo atitrauktas nuo lango? 

— Jis dingo taip staigiai. 

— Jis galėjo atšokti. Juk daugiau nieko nepastebėjote kam- 
bary? | 

— Ne, bet tas siaubingas žmogus prisipažino ten buvęs, taip 
pat laskaras buvo prie laiptų. 

— Taip. Ar jūsų vyras, kiek spėjote pamatyti, buvo apsiren- 
gęs savo įprastais drabužiais? 


— Tik be apykaklės ar kaklaskarės. Aš aiškiai mačiau nuo- 
gą jo kaklą. 


— Ar jis yra kada Nors šnekėjęs apie Svondamo skersgat- 


vį? 

— Niekada. 

— Ar nesat pastebėjusi kokių požymių, rodančių jį rūkius 
opijų? 

— Nesu. 


— Ačiū, ponia Sent Kler. Tai pagrindiniai dalykai, kuriuos 
turėjau išsiaiškinti kuo tiksliausiai. O dabar pavakarieniausim 
ir eisim gulti, nes rytoj gali būti sunki diena. 

Gavome didelį ir patogų kambarį su dviem lovom, ir aš be- 
mat palindau po antklode, nes nuo nakties žygio buvau pavar- 
gęs. O Šerlokas Holmsas tai toks: jei jau turi kokį neišspręstą 
galvosūkį, tai nesiguls kelias paras ar net savaitę, bet vis svars- 
tys, samprotaus, visaip dėlios faktus, išnagrinės juos įvairiausiais 
rakursais, kol galų gale arba viską išspręs, arba įsitikins, kad 
per Mažai turi duomenų. Netrukus man paaiškėjo, kad tą naktį 
jis nesiguls. Holmsas nusimetė švarką ir liemenę, apsivilko duks- 
lų mėlyną chalatą ir ėmė rinkti pagalves nuo savo lovos ir pa- 
galvėles nuo sofos bei fotelių. Iš jų sukrovė tarsi kokią rytie- 
tišką tachtą ir atsisėdo sukryžiavęs kojas, priešais pasidėjęs un- 
ciją machorkos ir dėžutę degtukų. Blausioje lempos šviesoje ma- 
čiau, kaip jis ten sėdi įsikandęs seną šilojo šaknies pypkę, įsmei- 
gęs buką žvilgsnį į lubų kampą, pučia mėlynų dūmų kamuolius, 
tylus, sustingęs, lempos apšviestu griežtu, ereliškų bruožų vei- 
du. Taip jis sėdėjo, kol užmigau, ir taip tebesėdėjo, kai kažkoks 
garsas staiga Mane pažadino ir pamačiau, kad saulė jau šviečia 
į kambarį. Pypkė tebebuvo jam tarp dantų, dūmų kamuoliai te- 
bekilo aukštyn, ir visas kambarys buvo prirūkytas, tik krūva 
machorkos, kurią mačiau iš vakaro, buvo dingusi. 

— Pabudot, Votsonai? — paklausė jis. 

— Taip. 

— Pasirengęs ryto kelionei? 

— Žinoma. 


— Tada kelkitės. Dar niekas name nesukilo, bet aš žinau, kur 
miega arklininkas, tai savo dviračius gausiu greitai. 

Kalbėdamas Holmsas kikeno pats sau, jo akys blizgėjo, ir 
jis atrodė visai kitas žmogus, nebe tas paniuręs nakties mąsty- 
tojas. 

Rengdamasis žvilgtelėjau į laikrodį. Nenuostabu, kad name 
dar tylu. Buvo dvidešimt penkios po keturių. Vos tik apsirengiau, 
grįžo Holmsas ir pasakė, kad arklys mums jau kinkomas. 

— Noriu patikrinti vieną savo teoriją — tarė traukdamasis 
batus.— Votsonai, jūs stovite šalia didžiausio visos Europos kvai- 
lio. Tokiam tik spirk į užpakalį, kad nulėktų iki pat Čering Kro- 
so. Tačiau dabar jau turiu tos mįslės raktą. 

— Kur jis yra? — paklausiau šypsodamasis. 

— Vonioje,— atsakė jis.— Taip taip, aš nejuokauju,— kalbė- 
jo toliau, Matydamas, kad nelabai tikiu — Aš ką tik ten buvau, 
pasiėmiau jį ir dabar turiu va čia, sakvojaže. Eime, vyruti, ir pa- 
tikrinsim, ar jis tinka spynai. | 

Kiek galėdami tyliau nulipom žemyn ir išėjom į skaisčią ryto 
saulę. Ant kelio jau stovėjo mūsų dviračiai, pusiau apsirengęs 
arklininkas laikė arklį, mudu įšokom ir nubildėjom Londono ke- 
liu. Vienas kitas kaimiečių vežimas su daržovėmis jau važiavo 
sostinės link, tačiau vilos abipus kelio stovėjo tylios, be gyvy- 
bės, lyg kokiame sapnų mieste. 

— Kai kuriais atžvilgiais šis atsitikimas yra ypatingas, — pa- 
sakė Holmsas, pavaręs arklį šuoliais.— Prisipažįstu, aš buvau ak- 
las kaip kurmis, bet geriau susiprotėti vėliau negu niekada. 

Kai, ivažiavę iš Sario pusės, dardėjome miesto gatvėmis, lan- 
guose jau ėmė rodytis mieguisti ankstyvieji londoniečiai. Vaterlo 
tiltu pervažiavom upę, paskui nudūmėm Velingtono gatve ir stai- 
giai pasukę dešinėn atsidūrėme Bau gatvėje“. Šerlokas Holm- 
sas policijai buvo pažįstamas, ir du prie durų stovintys konsteb- 
liai atidavė jam pagarbą. Vienas iš jų paėmė palaikyti mūsų ark- 
lį, o kitas įvedė mus vidun. 

— Kas šiandien budi? — paklausė Holmsas. 

— Inspektorius Bradstritas, pone. | 

— O, Bradstritai, kaip laikotės? — Koridoriuje akmens plytų 
grindimis į mus ėjo aukštas, apkūnus pareigūnas su uniforma — 
kepure su snapeliu ir švarku su apsiuvais.— Norėčiau su jumis 
ramiai pasikalbėti, Bradstritai. | 

— Prašau, pone Holmsai. Einam į mano kambarį, štai čia. 


* Šioje gatvėje yra pagrindinis kriminalinės policijos teismas. 

Kambarys buvo nedidelis panašus į kontorą, su didžiuliu re- 
gistravimo žurnalu ant stalo ir ant sienos pūpsančiu telefonu. 
Inspektorius atsisėdo už savo stalo. 

— Kuo galiu būti naudingas, pone Holmsai? | 

— Atėjau dėl to elgetos Buno, kuris kaltinamas dėl pono Ne- 
vilio Sent Klero ir Li dingimo. 

— Taip, jis čia atgabentas, vyksta tardymas. 

— Žinau. Kur jis? 

— Kameroje. 

— Ar jis ramus? 

— O, su juo vargo nėra. Tik baisiausiai murzinas. 

— Murzinas? 

— Taip, rankas dar šiaip taip priverčiau nusiplauti, ha 0 vei- 
das juodas kaip kaminkrėčio. Na, kai tardymas bus baigtas, tada 
jau gaus išsimaudyti tikroje kalėjimo vonioje. Jeigu jį pamaty- 
tumėt, neabejoju, kad ir jūs man pritartumėt. 

— Aš labai norėčiau jį pamatyti. 

— Tikrai? Tai padaryti nesunku. Eime. Krepšį galite palikti. 

— Ne. Norėčiau pasiimti, 

— Gerai. Prašau čia. | 

Jis nuvedė mus koridoriumi iki grotuotų durų, už jų nusilei- 
dome įvijais laiptais į kitą koridorių, išbaltintą kalkėmis, su dau- 
gybe durų abiejose pusėse. 

— Jo durys trečios dešinėje — pasakė inspektorius.— Štai 
čia! — Jis tyliai atitraukė įsprūdą viršutinėje durų dalyje ir pa- 
žvelgė vidun.— Miega, — pasakė.— Galite puikiai jį apžiūrėti, 

Mudu prikišome galvas prie grotų. Kalinys gulėjo veidu į 
mus ir kietai miegojo lėtai ir sunkiai kvėpuodamas. Jis buvo 
vidutinio ūgio, apsirengęs prastai, kaip ir dera jo profesijos žŽmo- 
gui, pro seną praplyšusį švarką buvo matyti spalvoti marškiniai. 
Kaip ir sakė inspektorius, jis buvo nepaprastai murzinas, tačiau 
net purvas negalėjo paslėpti atkaraus jo bjaurumo. Platus seno 
rando rėžis ėjo nuo akies iki smakro ir tempė viršutinę lūpą 
aukštyn, todėl visą laiką buvo matyti trys dantys tarsi urzgian- 
čio žvėries. Šviesiai rudų plaukų kupeta buvo užaugusi žemai ant 
kaktos, kone iki pat akių. 

— Tikras gražuolis, ar ne? — tarė inspektorius. 

— Jis iš tiesų reikalingas prausimo,— pasakė Holmsas.— Aš 
taip ir maniau, todėl ilgai negalvojęs atsinešiau ploviklių. 

Šulig tais žodžiais jis atidarė sakvojažą ir, mano nuostabai, 
ištraukė dideliausią plaušinę. 

— Che che! Jūs — juokdarys, — susijuokė inspektorius. 

— Jeigu būsite toks geras ir atidarysite duris labai tyliai, ne- 
trukus galėsite pamatyti jį daug oresnį. 

— Kodėl ne,— atsakė T Juk jis tikrai nedaro gar- 
bės mūsų kameroms. 

Jis įkišo raktą į spyną, ir mes visi tylutėliai suėjome į kame- 
rą. Miegantysis kiek pasisuko, bet ir toliau kietai miegojo. Holm- 
sas pasilenkė prie ąsočio su vandeniu, suvilgė plaušinę ir ener- 
gingai perbraukė ja du kartus kaliniui per veidą. 

— Leiskite jus supažindinti, — sušuko jis,— su ponu Neviliu 
Sent Kleru iš Li, iš Kento grafystės! 

Dar niekada nebuvau matęs tokio veido. Nuo plaušinės to 
žmogaus veidas pasidarė nelygų medis nulupus žievę. Neliko 
šiurkštaus rudo atspalvio. Neliko ir siaubingojo rando, einančio 
per veidą, nei ištemptos į viršų lūpos, dėl kurios jis atrodė at- 
grasiai išsišiepęs! Trūktelėjus buvo nuimti susitaršę rudi plau- 
kai, ir dabar ant gulto sėdėjo blyškus, liūdno veido inteligentiš- 
kas žmogus juodais plaukais, švelnios odos, ir trindamas akis 
žvalgėsi aplinkui dar nesusigaudydamas iš miego. Paskui, staiga 
suvokęs esąs demaskuotas, suriko ir įsikniaubė veidu į pagalvę. 

— O dangau! — šūktelėjo inspektorius.— Juk čia tas prapuo- 
lėlis! Pažįstu iš nuotraukos. 

Kalinys atsisuko nieko nebepaisydamas, kaip žmogus, nuspren- 
dęs, kad nuo likimo nepabėgsi. 

— Tegul bus taip, — tarė jis— Tik gal paaiškintūumėte, kuo 
aš esu kaltinamas? 

— Kad nužudėte poną Nevilį Sent... Oi, ne, tuo negalite būti 
apkaltintas, nebent bandymu nusižudyti — pasakė inspektorius ir 
šyptelėjo. — Hm, per dvidešimt septynerius metus policijoje daug 
mačiau, bet šitas atsitikimas visus pranoksta. 

— Jeigu aš Nevilis Sent Kleras, tada aišku, kad nebuvo įvyk- 
dytas joks nusikaltimas ir kad aš esu čia laikomas neteisėtai. 

— Nusikaltimo nėra jokio, tik padaryta labai didelė klaida, — 
tarė Holmsas.— Būtų buvę daug geriau, jeigų būtumėt pasitikė- 
jęs Žmona. 

— Aš ne dėl žmonos, o dėl vaikų, — suvaitojo kalinys.— Die- 
ve, aš nenorėjau, kad jiems reikėtų gėdytis savo tėvo. Sergėk 
Dieve! Viskas išaiškėjo! Ką dabar daryti? 

Šerlokas Holmsas atsisėdo šalia jo ant guolio ir draugiškai 
paplojo jam per petį. 

— Jeigu paliksite savo bylą nagrinėti teismui, — pasakė, — ta- 
da, žinoma, vargiai išvengsite viešumo. Antra vertus, jeigu įti- 
kinsite policijos vyresnybę, kad jums nėra už ką kelti bylos, ta- 
da nematau, kodėl visos smulkmenos turėtų atsidurti laikraščiuo- 
se. Inspektorius Bradstritas, manau, užrašys viską, ką jūs mums 
papasakosite, ir įteiks viršininkams. Ir tada visas šis reikalas 
teismo nepasieks. 

— Tepadeda jums Dievas! — karštai sušuko kalinys.— Aš su- 
tinku rinktis kalėjimą, taip, netgi mirties bausmę, kad tik ši nie- 
kinga mano paslaptis neužtrauktų gėdos mano šeimai! 

Niekam nesu pasakojęs apie savo gyvenimą — jums pirmiems. 
Mano tėvas buvo mokytojas Česterfilde, kur aš irgi gavau puikų 
išsilavinimą. Jaunystėje daug keliavau, buvau susižavėjęs sce- 
na, galiausiai tapau vieno vakarinio laikraščio reporteriu Lon- 
done. Kartą mūsų redaktorius sumanė išspausdinti seriją straips- 
nių apie elgetavimą sostinėje, ir aš apsiėmiau juos parašyti. Ta- 
da ir prasidėjo visi mano nuotykiai. Medžiagos savo straipsniams 
galėjau gauti tik apsimetęs elgeta. Būdamas aktoriumi, aš išmo- 
kau visų kosmetikos paslapčių ir garsėjau kaip geras grimuoto- 
jas. Dabar tie įgūdžiai man pravertė. Nusidažiau veidą ir norė- 
damas atrodyti kuo nelaimingesnis nusipiešiau platų randą ir kū- 
no spalvos pastele pailginau lūpą aukštyn. Užsimaukšlinęs rudus 
plaukus ir atitinkamai apsirengęs, atsisėdau judriausioje miesto 
dalyje neva pardavinėti degtukų, bet iš tikro elgetauti. Uoliai 
dirbau savo darbą ištisas septynias valandas, o kai vakare grįžau 
namo, tai net nustebau — buvau surinkęs dvidešimt šešis šilingus 
ir keturis pensus. , 

Parašiau tuos savo straipsnius ir daugiau apie tai nebegalvo- 
jau, bet po kurio laiko draugas man pateikė indosuotą vekselį, 
ir aš privalėjau sumokėti dvidešimt penkis svarus. Neturėjau su- 
pratimo, iš kur gauti tiek pinigų, bet staiga Man dingtelėjo viena 
mintis. Išsimeldžiau kreditoriaus, kad palauktų porą savaičių, pa- 
siprašiau redakcijoje atostogų ir ėmiau užsimaskavęs elgetauti. 
Per dešimt dienų surinkau reikalingus pinigus ir sumokėjau sko- 
lą. | 

Na, pabandykite įsivaizduoti, kaip sunku prisiversti įtemptai 
dirbti už du svarus per savaitę, kai žinai, kad tiek pat gali gauti 
per dieną, vien nusitepęs dažais vejdą, pasidėjęs ant žemės ke- 

purę ir ramiausiai sau sėdėdamas. Ilgai truko kova tarp išdidumo 
ir pinigų troškimo, bet galų gale pinigai laimėjo: aš mečiau re- 
porterio darbą ir per dienas sėdėdavau ant kampo, kurį jau anks- 
čiau buvau pasirinkęs, kraupiu savo veidu keldamas žmonėms 
gailestį ir kraudamasis į kišenes variokus. Mano paslaptį žinojo 
tik vienas žmogus. Tai landynės Svondamo skersgatvyje šeimi- 
ninkas, nuomojantis man kambarį, iš kurio kas rytą išeidavau 
kaip nuskaręs elgeta, o vakarais — atvirtęs deramai apsirengusiu 
džentelmenu. Tam žmogui, laskarui, aš mokėjau didelę nuomą, 
todėl žinojau, kad Mano paslaptį jis laikys tvirtai. 

Na, gana greitai pamačiau, kad galiu nemažai susitaupyti. 
Nesakau, kad kiekvienas Londono elgeta gali per metus užsidirb- 
ti septynis šimtus svarų, — o tai mažiau negu mano vidurkis — 
bet aš turėjau pranašumą: buvau gerai nusigrimavęs ir mokėjau 
visiems atsikirsti, kas man labai padėjo, ir aš tapau žinoma fi- 
gūra mieste. Kiaurą dieną Man pildavosi srautas pensų pramai- 
šiui su sidabru, ir labai bloga būdavo ta diena, kai nesurinkdavau 
dviejų svarų. 

Kai praturtėjau, išaugo mano poreikiai. Tada išsinuomojau 
provincijoje namą, paskui vedžiau, ir niekas nė neįtarė, kuo aš 
verčiuosi. Mano brangioji žmona žinojo, kad aš mieste turiu kaž- 
kokį verslą, bet nenumanė kokį. 

Šį pirmadienį baigęs darbą, rengiausi savo kambary virš opi- 
jaus rūkyklos ir staiga, žvilgtelėjęs pro langą, apstulbau ir per- 
sigandau pamatęs gatvėje stovinčią žmoną ir žiūrinčią tiesiai į 
mane. Šūktelėjęs iš nuostabos, užsidengiau rankomis veidą ir nu- 
bėgau pas savo patikėtinį laskarą prašyti, kad nieko pas mane 
neįleistų. Girdėjau jos balsą apačioje, bet žinojau, kad pas mane 
ji negalės įeiti. Žaibiškai nusirengiau, užsitraukiau elgetos dra- 
bužius, nusidažiau ir užsidėjau peruką. Taip užsimaskavusio net 
žmonos akys neturėjo pažinti. Bet tada man dingtelėjo, kad kam- 
baryje gali būti padaryta krata ir drabužiai mane išduos. Atla- 
pojau langą, per smarkumą net atsiplėšiau pirštą, kurį tą rytą 
buvau įsipjovęs miegamajame, tada stvėriau švarką, sunkų nuo 
variokų, kaip tik subruktų į kišenes iš odinio maišiuko, ir išme- 
čiau lauk. Jis pradingo Temzėje. Paskui jį ten būtų atsidūrę ir 
kiti drabužiai, bet tuo tarpu laiptais jau skubėjo policininkas, ir 
netrukus, — patikėkit, man net palengvėjo — užuot buvęs atpa- 
žintas kaip Nevilis Sent Kleras, aš buvau suimtas kaip jo Žu- 
dikas. 


360 


Manau, kad tai gal ir viskas, ką turėjau paaiškinti. Aš norė- 
jau išlikti užsimaskavęs kuo ilgiau, todėl ir nesiprausiau. Žino- 
damas, kad mano žmona baisiai rūpinsis, slapčiom nusiėmiau žie- 
dą ir nutaikęs, kai konsteblis nematė, įdaviau laskarui kartu su 
skubiai parašytu lapeliu, kad ji nebijotų, nes man nieko neatsi- 
tiko. 

— Tą raštelį ji gavo tik vakar, — pasakė Holmsas. 

— O varge! Kokia jai turėjo būti ši savaitė! 

—" Policija sekė tą laskarą,— tarė inspektorius Bradstritas,— 
todėl suprantama, kaip jam buvo sunku išsiųsti laišką nepaste- 
bėtam. Tikriausiai jis padavė kokiam jūrininkui, savo klientui, 
o tas pamiršo ir porą dienų neišsiuntė. 

— Taip ir yra, — pasakė Holmsas, pritariamai linksėdamas gal- 
va,— dėl to neabejoju. O jūs ar niekada nebuvot baustas už el- 
getavimą? | 

— Daugybę kartų, bet ką man reiškia bauda? 

— Tačiau dabar viskam turi būti galas, — pasakė Bradstritas.— 
Jei norite, kad policija nuslėptų šią istoriją, Hju Buno daugiau 
neturi būti. | 

— Dėl to aš jau esu švenčiausiai prisiekęs. 

— Tokiu atveju, man regis, tuo ir galima baigti. Tačiau jeigu 
jūs vėl būsite pastebėtas, viskas turės iškilti aikštėn. O jums, 
pone Holmsai, mes iš tikro esame labai dėkingi už tos mįslės įmi- 
nimą. Įdomų, kaip jūs tas savo išvadas darote. 

— Šią padariau sėdėdamas ant penkių pagalvių ir rūkydamas 
tol, kol surūkiau unciją machorkos,— atsakė mano draugas — Vot- 
sonai, jeigų mes dabar išvažiuosim, tai, manau, Beikerio gatvėje 
būsim kaip tik per pačius pusryčius. 


MĖLYNASIS KARBUNKULAS 


Trečiosios Kalėdų dienos rytą užėjau pas savo bičiulį Šerloką. 
Holmsą pasveikinti su šventėmis. Apsisiautęs tamsiai raudonu 
Chalatu, jis tingiai drybsojo ant sofos: dešinėje gulėjo dėžutė su 
pypkėmis, kairėje šalimais — visa šūsnis sulamdytų, matyt, ką 
tik peržiūrėtų rytinių laikraščių. Greta sofos stovėjo medinė kė- 
dė, ant kurios atlošo kampo buvo užmauta nudėvėta, apgailėti- 
nos išvaizdos, keliose vietose praplyšusi fetrinė skrybėlė. Ji tur- 
būt buvo Mano bičiulio tyrimo objektas, nes čia pat ant kėdės 
gulėjo numestas didinamasis stiklas ir pincetas. 

— Jūs užsiėmęs? — paklausiau.— Gal sutrukdžiau? 

— Ne, ne. Malonu turėti draugą, su kuriuo galima aptarti 
stebėjimų išvadas. Dalykas labai paprastas, — jis nykščiu durste- 
lėjo į seną skrybėlę, — bet kai kurios su juo susijusios smulkme- 
nos įdomios ir šį tą sakančios. 

Atsisėdęs į fotelį prie maloniai spragsinčios židinio liepsnos, 
ėmiau šildytis rankas. Lauke gerokai spirgino šaltis, ir langų stik- 
lai buvo išmarginti storais ledo raštais. 

— Ši skrybėlė, nors atrodo ir labai prastai, tikriausiai susiju- 
si su kokia nors baisia istorija, — tariau aš.— Ji greičiausiai jums 
taps raktu atskleisti paslaptį ir nubausti nusikaltėlį. 

— Ne, ne. Jokio nusikaltimo, — prabilo Šerlokas Holmsas juok- 
damasis.— Tai tik vienas iš tų keistų nereikšmingų atsitikimų, 
kurie gali bet kada įvykti ten, kur kelių kvadratinių mylių plo- 
te susispietę keturi milijonai žmonių. Tokiame tirštame žmogiškų 
būtybių avilyje galima tikėtis visokios įvykių kombinacijos, o 
daugelis paslaptingų dalykų gali atrodyti keisti ir nesuprantami, 
nieko bendra neturį su nusikaltimu. Mes jau turėjome progų tuo 
įsitikinti. 

— Taip, — pridūriau.— Užtenka paminėti, kad trys iš pasku- 
tinių šešių mano aprašytų atsitikimų visai nesusiję su nusikals- 
tamais veiksmais. 

— Taip. Jūs turite omenyje mano mėginimus atgauti panelės 
Airinos Adler laiškus, keistą panelės Merės Saterland istoriją ir 
skeltalūpio vyriškio nuotykius. Aš neabejoju, jog ir šį atsitikimą 
reikės priskirti tai pačiai nekaltai kategorijai. Jūs pažįstate Piter- 
soną, pasiuntinį? 

— Taip. 

— Šis trofėjus priklauso jam. 

— Tai jo skrybėlė? | 

— Ne, ne. Jis ją rado. Jos savininkas nežinomas. Tačiau jūs 
žvilgtelėkite į ją ne kaip į menką skrybėliūkštę, o kaip į inte- 
lekto problemą. Pirmiausia pasakysiu, kaip ji čia pakliuvo. At-- 
keliavo Kalėdų rytą kartu su puikia riebia žąsimi, kuri šiuo me- 
tu tikriausiai kepa Pitersono virtuvėje. O atsitiko štai kaip. Ka- 
lėdų rytą, apie ketvirtą valandą, Pitersonas, kaip žinote, labai 
sąžiningas žmogus, traukė namo iš kažkokio pobūvėlio Totenhem 
Korto plentu. Priešais dujų žibinto šviesoje jis pastebėjo lėtai 
svirduliuojantį vyriškį su balta žąsim ant peties. Kai tas pasiekė 
Gudžo gatvės kampą, prie jo prikibo chuliganai. Kažkuris jam 
nutrenkė nuo galvos skrybėlę. Gindamasis jis užsimojo lazdą ir 
išmušė už savęs krautuvės langą. Pitersonas šoko į pagalbą ne- 
pažįstamajam, bet šis, tikriausiai išsigandęs dėl išdaužyto lango 
ir pamatęs atskubant į pareigūną panašų uniformuotą žmogų, 
metė žąsį, leidosi bėgti ir dingo gyetimų gatvelių labirinte. Išvy- 
dę Pitersoną, pabėgo ir chuliganai. Taip ir liko jis vienas mūšio 
lauke su pergalės trofėjais -— šia sulamdyta skrybėle ir puikiau- 
sia Kalėdų žąsimi. 

— Ją Pitersonas turbūt grąžino savininkui? 

— Ne. Kaip surasti jos šeimininką — tebėra mįslė, mano bi- 
čiuli. Tiesa, ant mažos kortelės, kuri buvo pririšta prie žąsies kai- 
rės kojos, išspausdinta „„Poniai Henrio Beikerio žmonai“, o ant 
skrybėlės pamušalo nesunku išskaityti inicialus „H. B.“ Bet juk 
mieste gyvena keli tūkstančiai Beikerių, o iš jų keli šimtai Henrių 
Beikerių. Kaip matot, ne taip lengva grąžinti nuosavybę vienam 
iš tų Beikerių. 

— Na, ką gi sugalvojo tada Pitersonas? 

— Žinodamas, jog mane domina ir menkiausios mįslės, tą žą- 
sį ir skrybėlę jis tuoj pat atnešė man. Žąsis išbuvo čia iki šio 
ryto, kol paaiškėjo, kad, nors ir šalta, vis dėlto geriausia būtų 
nedelsiant ją sudoroti. Pitersonas padarė tai, kas žąsiai buvo lem- 
ta, o man liko skrybėlė to džentelmeno, kuris taip ir liko be Ka- 
lėdų pietų. 

— Ar jis nepadavė skelbimo į laikraščius? 

— Ne. 

— Tai kaip nustatyti jo asmenybę? 

— Remiantis dedukciniais samprotavimais. 

— Apie šią skrybėlę? 

— Taip. 

— Jūs juokaujate! Ką galite sužinoti iš šios senos sulamdytos 
ftetro skiautės. 

— Paimkite. didinamąjį stiklą. Jūs žinote mano metodus. Ką 
galėtumėte pasakyti apie šios skrybėlės savininką? 

Paėmęs apspurusią skrybėlę, liūdnai pavarčiau rankoje. Tai 
buvo paprasčiausia juoda apskrita skrybėlė, kieta ir gerokai nu- 
nešiota; šilko pamušalas, kažkada buvęs raudonas, — išblukęs. Fir- 
mos ženklo nelikę nė žymės. Tik viename jos krašte, kaip jau 
minėjo Holmsas, buvo matyti išsiraitę inicialai „H. B.“ Kraštuose 
buvo pradurtos skylutės prilaikančiai gumelei, bet jos pačios sti- 
go. Apskritai skrybėlė buvo skylėta, baisiai dulkina ir dėmėta, 
nors dėmes, matyt, norėta užtepti rašalu. 

— Nieko negaliu pasakyti — tariau grąžindamas skrybėlę 
draugui. 

— Ne, Votsonai, daug ką. Jūsų akys mato, bet neįstengiate 
samprotauti apie tai, ką Matote. Nedrįstate daryti išvadų. 

— Tada, susimildamas, papasakokite, ką ši skrybėlė sako apie 
savininką. 

Holmsas, paėmęs skrybėlę, pradėjo apžiūrinėti ją vien tik jam 
būdingu akylu žvilgsniu, 

— Galbūt čia ir ne viskas aišku, bet kai kurios išvados pačios 
peršasi, ir jos teisingos, o dar kitos bent gana įtikėtinos. Vos pa- 
žvelgus į skrybėlę, nesunku pasakyti, kad jos savininkas — inte- 
lektualus žmogus. Prieš trejus metus jo būta turtingo, nors dabar 
atėjo juodos dienos. Jis kadais buvo apdairus ir rūpestingas, bet 
šiuo metu, netekęs moralinės pusiausvyros, prarado ir šias ypa- 
tybes. Turint omenyje, kad pablogėjo ir materialinė padėtis, gali- 
ma manyti, jog jis pateko į blogą įtaką, galbūt ėmė girtauti. Tai 
įrodo akivaizdų faktą, kad žmona 2 ji mylėjus. 

— Brangusis Holmsai! 


— Vis dėlto jis visiškai neprarado savigarbos, — toliau kalbė- 
jo Holmsas, nepaisydamas mano šūkčiojimo.-- Jis yra namisėda. 
retai kada kur išeina, visai nesportuoja. Jis jau senyvas, žilste- 

lėjusiais plaukais, kuriuos tepa kremu, ir neseniai apsikirpo. Be 
to, galimas daiktas, kad jo namuose nėra dujinio apšvietimo. 

— Jūs, žinoma, juokaujate, Holmsai? 

— Nė kiek. Nejaugi jūs ir dabar, kai išdėsčiau savo išvadas, 
nesuvokiate, iš kur jos? 

— Aš, žinoma, esu kvailys, bet turiu prisipažinti, negaliu su- 
vokti dedukcinių jūsų išvadų. Kaip jums atėjo, pavyzdžiui, į gal- 
vą, kad jis — intelektualas. 

Nieko nesakęs, Holmsas vožtelėjo skrybėlę sau ant galvos. Ši, 
nusmMukusi žemiau kaktos, atsirėmė į nosį. 

— Matot, kokia talpi,— tarė jis.— Tokia smegeninė negali bū- 
ti visiškai tuščia. 

— O iš kur jūs žinote, kad jis nusigyveno? 

— Šiai skrybėlei treji metai. Lygūs, užriesti kraštai tuo metu 
buvo madingi. Tai aukščiausios rūšies skrybėlė. Pažvelkite į stan- 
daus šilko kaspiną ir į puikų pamušalą. Jei prieš trejus metus jis 
turėjo už ką nusipirkti tokią brangią skrybėlę, o šiandien tebe- 
dėvi tą pačią, be abejo, nusigyveno, | 

— Na, taip. Šitai, aišku, suprantama. Na, o jo rūpestingumas 
ir Moralinis smukimas? 

Šerlokas Holmsas nusijuokė. 

— Štai jums ir rūpestingumas,— tarė jis, rodydamas pirštu į 
skrituliuką ir kilputę— Gumelė niekada neparduodama su skry- 
bėle. Jeigu jis ją įsigijo, tad jam rūpėjo, kad skrybėlės nenupūs- 
tų vėjas. Tačiau, gumelę pametęs, nepasirūpino įsitaisyti kitos. 
Matyt, dabar jis ne toks apdairus ir rūpestingas, koks buvo anks- 
čiau. Tai aiškiai rodo jo apsileidimą. Antra vertus, jis pasistengė 
kai kurias dėmes ant fetro užtepti rašalu. Vadinasi, žmogus dar 
nevisiškai prarado savigarbą. 

— Jūsų samprotavimai, žinoma, teisingi. 

— Na, o kad jis senyvas ir žilstelėjęs, kad neseniai buvo kir- 
pykloje ir tepa plaukus kremu, nesunku suvokti įdėmiau patyri- 
nėjus apatinę pamušalo dalį. Pro didinamąjį stiklą nesunku pa- 
stebėti kirpėjo žirklėmis kirptų plaukų galiukų. Jie lipnūs ir 
kvepia kremu. Pasižiūrėkime į dulkes: tai nėra pilkos smėlio 
dulkės iš gatvės, o rusvos, pūkinės namų dulkės. Vadinasi, skry- 
bėlė daugiausia kabojo namie. Drėgnos dėmės viduje rodo, kad 
jos savininkas tikriausiai labai prakaituoja, nes atprato nuo 
mankštos. 

— Na, o žmona... Sakėte, kad jo nebemyli. 

— Skrybėlė nevalyta gal kelios savaitės. Jei pamatyčiau jus, 
Votsonai, su visą savaitę nevalyta skrybėle ir žmona jums leistų 
taip vaikščioti, įimčiau baimintis, ar tik ji nesiliovė jus mylėjusi. 

— Bet juk jis gali būti viengungis. 

— Ne, jis nešėsi žąsį namo, norėdamas įsiteikti žmonai. Pri- 
simenate kortelę ant žąsies kojos? 

— Į viską turite atsakymą. Na, o kaipgi po galais nustatėte, 
kad jo namuose nėra dujinio apšvietimo? 

— Viena ar dvi lajaus dėmės ant skrybėlės, sakykim, gali at- 
sirasti atsitiktinai, bet, kai matau apie penketą, neabejoju, kad 
žmogui tenka naudotis primityviu apšvietimu — galbūt lipti nak- 
tį laiptais su varvančia žvake vienoje rankoje, o su skrybėle — 
kitoje. Šiaip ar taip, šios dėmės ne nuo dujinio žibinto. Ar jūs 
patenkintas? 

— Taip, labai protingi žodžiai — pasakiau juokdamasis.— Bet 
juk čia nėra jokio nusikaltimo. Niekas nenukentėjo, išskyrus tą 
nepažįstamąjį, kuris neteko žąsies. Vadinasi, jūs tik veltui sten:, 
gėtės. 

Šerlokas Holmsas buvo beprasižiojąs, bet staiga atsidarė du- 
rys, ir į kambarį įpuolė pasiuntinys Pitersonas, visas išraudęs, 
nustebusiu veidu. 

— Toji žąsis, pone Holmsai! Žąsis, pone! — išpyškino jis dus- 
damas. 

— Taip? Kas jai? Atgijo ir išplasnojo pro virtuvės langą? — 
Holmsas sujudo an sofos, stengdamasis geriau įsižiūrėti į su- 
jaudintą Pitersono veidą. 

— Pažiūrėkite, pone! Pažiūrėkite, ką mano žmona rado jos gū- 
žyje! 

Jis ištiesė ranką, ir jo delne išvydome spindintį mėlyną ak- 
menėlį. Jis buvo gal mažesnis už pupą, bet toks skaidrus, kad 
tamsiame delne šešėly sušvito lyg elektros kibirkštis. 

Šerlokas Holmsas atsisėdo švilptelėjęs iš nuostabos. 

— Po šimts pypkių, Pitersonai,— tarė jis— Iš tikrųjų lobis. 
Tikiuosi, jūs suprantate, kas čia per daiktelis? 

— Deimantas, pone? Brangakmenis? Pjauna stiklą kaip svies- 
tą. 

— Tai ne šiaip sau, o ypatingas brangakmenis: 

— Negi čia Morkaro grafienės mėlynasis karbunkulas? — su- 
šukau aš. ' 

— Taip. Aš žinojau, koks jis, nes pastaruoju metu kasdien 
skaičiau, skelbimus apie jį „Taimse“. Tai unikalus deimantas, apie 
kurio vertę galima vien spėlioti. Tūkstančio svarų atlyginimas 
radėjui tikriausiai nesudaro nė dvidešimtosios dalies tikrosios jo 
kainos. 

— Tūkstantis svarų! Viešpatie! 

Pasiuntinys krito į kėdę ir išsprogdino akis. 

— Atlyginimas nemenkas, — tęsė Holmsas, — bet turiu pagrin- 
dą teigti, jog dėl tam tikrų sentimentalių sumetimų grafienė pa- 
aukotų pusę savo turto, kad tik galėtų atgauti deimantą. 

— Regis, jis dingo ,„Kosmopoliteno“ viešbutyje, — pridūriau 
aš. 

— Taip. Tai atsitiko lygiai prieš penkias dienas, gruodžio 
22-ąją. Lituotojas Džonas Horneris buvo apkaltintas pavogęs jį 
iš grafienės brangakmenių dėžutės. Įrodymai tokie akivaizdūs, . 
kad byla jau atiduota teismui. Atrodo, kažkur turiu laikraštį su 
bylos aprašymu. 

Holmsas, pasirausęs laikraščių šūsny, peržvelgęs akimis datas, 
pagaliau ištraukė vieną, išlygino, sulenkė pusiau ir perskaitė to- 
kią skiltį: 


„KOSMOPOLITENO“ VIEŠBUTYJE PAVOGT AS 
BRANGAKMENIS 


Džonas Horneris, 26 metų amžiaus lituotojas, kaltinamas tuo, 
kad šio mėnesio 22-ąją iš Morkaro grafienės brangakmenių dėžu- 
tės pavogė vertingą deimantą, žinomą mėlynojo karbunkulo var- 
du. Džeimsas Raideris, viešbučio vyriausiasis tarnas, per kvotą 
parodė, jog tą dieną jis palydėjęs Hornerį į Morkaro gratienės 
tualeto kambarį, kad tas prilituotų atsipalaidavusį židinio grote- 
lių virbą. Kurį laiką jis buvęs kambaryje kartu su Horneriu, bet 
paskui iškviestas turėjo išeiti. Grįžęs Hornerio jau neberado, ra- 
šomasis sialas buvo išlaužtas, mažas tymo dėklas, kuriame, kaip 
vėlidu paaiškėjo, grafienė laikė savo brangakmenius, gulėjo tuš- 
čias ant tualetinio staliuko. Raideris tuojau pat sukėlė visus ant 
kojų, ir tą patį vakarą Horneris buvo suimtas. Bet brangakmenio 
nerado nei pas jį patį, nei jo namuose. Katerina Kiuzek sakė gir- 
dėjusi, kaip būisiai Raideris sušukęs, kai pastebėjęs vagystę. Įbė- 
gusi į kambarį, ji viską rado taip, kaip nupasakojo minėtasis 
liudytojas. Policijos inspektorius Bredstrytas iš „B“ skyriaus, da- 

lyvavęs suimant Hornerį, pažymėjo, kad suimtasis smarkidi prie- 
šinosi ir karštai įrodinėjo savo nekaltumą. Kadangi A jau 
anksčiau buvo teistas už vagystę, taikos teisėjas, atsisakęs nag- 
rinėli bylą, perdavė ją prisiekusiųjų teismui. Horneris, kuris visą 
laiką didžiai jaudinosi, apalpo išgirdęs šį sprendimą ir buvo iš- 
neštas iš teismo salės. | 


— Hm! Tai viskas, ką žino policija, — tarė susimąstęs Holm- 
sas ir numetė laikraštį į šalį — Dabar mūsų uždavinys — ištirti 
įvykių grandinę, kaip iš dėklo nudžiautas deimantas atsidūrė žą- 
sies gūžyje, 0o.paukštis buvo rastas Totenhem Korto plente. Ma- 
tote, Votsonai, menkos Mūsų išvados staiga tapo svarbios ir ne- 
atrodo jau tokios tolimos nuo nusikaltimo. Štai brangakmenis. 
Jis buvo žąsies gūžy. Žąsis priklausė ponui Henriui Beikeriui, 
tam pačiam džentelmenui, kuriam priklauso ir ši niekam tikusi 
skrybėlė ir kurio charakteristika kvaršinau jums galvą. Taigi da- 
bar turime rimtai imtis ieškoti šio džentelmeno ir nustatyti, koks 
jo vaidmuo paslaptingoje istorijoje. Pirmiausia turime išbandyti 
patį paprasčiausią būdą: į visus vakarinius laikraščius išsiunti- 
nėti skelbimą. Jei tokiu būdu jo suieškoti nepasisektų, imsiuos 
kitų metodų. | 

— O ką jūs nurodysite skelbime? 

— Paduokite man pieštuką ir lapą popieriaus. Na, štai: 


Gudžo gatvės kampe rasta žąsis ir juoda fetrinė skrybėlė. Po- * 
nas Henris Beikeris gali juos atsiimti šį vakarą Beikerio gatvė- 
je, Nr. 221 b. 

— Trumpa ir aišku, — pridūrė jis. 

— Taip. Bet ar jis pastebės skelbimą? 

— Žinoma. Tikriausiai jis. pavarto laikraščius, nes neturtin- 
gam žmogui tai didelis nuostolis. Jis, matyt, buvo taip išsigandęs 
dėl išdaužto lango ir Pitersono, kad leidosi bėgti nieko nepagal- 
vojęs. O dabar jis, be abejo, gailisi palikęs žąsį. Be to, jo pavaI- 
dė patrauks daugelio dėmesį, ir jo pažįstami pasistengs jam pra- 
nešti. Na štai, Pitersonai, nubėkite į skelbimų biurą ir paprašy- 
kite paskelbti vakariniuose laikraščiuose. 

— Kokiuose, pone? 

— Na, „Glob“, „Star“, „Pal Mal“, „Sent Džeims Gazet“, „ĮIv- 
ning Niuz Stended“, „Eko“. ir kituose, kurių pavadinimai šaus 


jums į galyą. 

— Gerai, sere. O brangakmenis? 

— O, tiesa! Jis čia liks. Dėkui. Grįždamas atgal, Pitersonai, 
nupirkite žąsį ir užneškite man. Juk teks ją grąžinti tam džen- 
telmenui vietoj tos, kurią šiuo metu šveičia jūsų šeima. 

Kai pasiuntinys išėjo, Holmsas paėmė brangakmenį ir pakėlė 
jį prieš šviesą. 

— Puikus daikčiukas,— tarė jis.— Tik pažiūrėkite, kaip jis 
spindi ir tviska. Nenuostabu, kad jis taip ir traukia į nusikaltimą! 
O kuris jų netraukia? Maži velnio masaliukai! Kiekviena bet ku- 
rio didesnio ir senesnio brangakmenio briauna gali papasakoti 
apie kruviną piktadarystę. Šis deimantas neturi nė dvidešimties 
metų. Jis rastas Pietų Kinijoje, Amajaus pakrantėse, ir įdomus 
tuo, kad turi visas karbunkulo ypatybes, išskyrus vieną: jf$ mels- 
vas, o ne tamsiai raudonas. Jis dar visai jaunas, o jau turi tokią 
nelemtą istoriją. Dėl šio skaidraus keturiasdešimties granų * ang- 
lies kristalo įvykdytos dvi žmogžudystės, viena savižudybė, ir 
kažkas buvo aplietas sieros rūgštimi. Kas patikėtų, kad šis gražus 
niekutis veda žmones į kalėjimus ir kartuves? Pasidėsiu jį į sei- 
tą ir parašysiu grafienei. 

— Jūs manote, kad Horneris nekaltas? 

— Sunku pasakyti. 

— Na, o Henris Beikeris? Ar jis turi ką bendra su šia isto- 
rija? : | 

— Henris Beikeris tikriausiai čia niekuo dėtas. Jam nė į gal- 
vą neatėjo, kad žąsis, kurią jis nešėsi, buvo. vertingesnė net už 
tokią pat auksinę žąsį. Na, bet tai bus nesunku patikrinti, jeigu 
tik jis atsilieps į mūsų skelbimą. 

— Oką jūs iki tol veiksite? 

— Nieko. 

— Tuomet aš eisiu lankyti pacientų. Bet vakare, sutartu lai- 
ku, vėl ateisiu. Įdomų, kaip išsispręs ši paini istorija. 

— Malonu bus jus vėl išvysti. Aš pietauju septintą. Atrodo, 
teks paragauti keptos slankos. Beje, turint galvoje paaiškėjusius 
dalykus, gal reikėtų paprašyti ponios Hadson gerai apžiūrėti žą- 
sies gūžį. | 

Aš šiek tiek užtrukau pas vieną ligonį, ir jau buvo kelios mi- 
nutės po pusės septynių, kai vėl atsidūriau Beikerio gatvėje. Ar- 
tindamasis prie Holmso namų, prie apšviestų durų pastebėjau 


* Granas — 0,0648 gramo. 

aukštą vyriškį su škotiška kepuraite ir iki pat smakro užsegiotu 
apsiaustu. Man priėjus, durys atsidarė, ir mudu drauge įėjome. 

— Ponas Henris Beikeris, jei neklystu,— tarė Holmsas, pakil- 
damas iš fotelio ir sveikindamas svečią su jam būdingų meninin- 
ko geraširdiškumų.— Prašom sėstis, štai ten, prie židinio, pone 
Beikeri. Vakaras šaltas, o man atrodo, kad jums vasara mielesnė 
negu žiema. Na,. Votsonai, jūs atėjote kaip tik laiku. Ar tai jūsų 
skrybėlė, pone Beikeri? 

— Taip, pone, be abejo, Mano. 

Henris Beikeris buvo aukštas, kiek kumptelėjęs vyras plačiu 
protingų veidu ir smMaila ruda barzdele. Paraudusi nosis, rausvi 
skruostai ir šiek tiek virpančios rankos man priminė Holmso 
spėjimus apie jo įpročius. Jis vilkėjo parudavusį surdutą su pa- 
kelta apykakle, užsagstytą iki pat kaklo. Iš rankovių kyšojo lie- 
sos rankos. Visai nesimatė marškinių ar rankogalių. Jis kalbėjo 
lėtai ir nesklandžiai, rūpestingai parinkdamas žodžius, ir darė in- 
teligentiško, bet gyvenimo palaužto žmogaus įspūdį. 

— Šie daiktai pas mus jau kelios dienos, — paaiškino Holm- 
sas.— Mes tikėjomės, kad jūs paskelbsite laikraščiuose savo ad- 
resą. Nesuprantu, kodėl jūs taip nepadarėte. 

Mūsų svečias gana droviai nusijuokė. 

— Atliekamą šilingą man dabar daug sunkiau surasti negu 
kadaise,— paaiškino jis.— Maniau, kad mane užpuolę chuliganai 
nusinešė ir skrybėlę, ir žąsį. Todėl ir šilingą gaila buvo išmesti. 

— Suprantama. Beje, žąsį mums teko suvalgyti. 

— Suvalgyti? — mūsų svečias susijaudinęs pakilo nuo kė- 
dės. 

— Mat ji būtų sugedus, — paaiškino Holmsas.— Bet aš ma- 
nau, kad štai ši žąsis ant bufeto — visiškai šviežia ir tokio pat 
svorio — atstos jūsų prarastąją. 

— Žinoma, žinoma! —su palengvėjimu atsiliepė ponas Bei- 
keris, 

— Tiesa, liko anos jūsų žąsies plunksnos, kojos ir gūžys. Jei 
norite... 

Beikeris pratrūko nuoširdžiu juoku.. 

— Nebent tik tam mano nuotykiui priminti — tarė jis.— Ki- 
taip neįsivaizduoju, kuo jie Man praverstų. Ne, sere, aš manau, 
kad, jei leistute, man pakaks šio nuostabaus paukščio ant bu- 
teto. 

Šerlokas Holmsas prasmingai pažvelgė į mane, vos pastebimai 
gūžtelėdamas. 

— Štai jūsų skrybėlė ir štai jūsų žąsis. Jeigu ne paslaptis, kur 
jūs ją pirkote? Aš esu paukščių mėgėjas, bet man retai pasitaiko 
matyti gerai nupenėtą žąsį. 

— Prašom, pone, — tarė Beikeris, jau atsistojęs ir pasikišęs sa- 
vo turtą po pažastimi— Aš ir keletas mano draugų dažnai užsu- 
kame į „Alfos“ užeigą netoli muziejaus, — matot, mes visą dieną 
praleidžiame tame muziejuje. Šiais metais šaunusis „Alfos“ šei- 
mininkas, pavarde Vindigeitas, įsteigė savotišką „žąsų klubą“. 
Jis ėmė po kelis pensus kas savaitę, kad Kalėdoms kiekvienam 
padovanotų po žąsi. Aš reguliariai įmokėdavau jam tuos skati- 
kus, na, o visa kita jums jau žinoma. Aš jums labai dėkingas, 
pone, nes škotiška kepuraitė solidžiam mano metų džentelmenui 
nešioti netinka. 

Komiškai pompastiškas, jis mums iškilmingai nusilenkė ir iš- 
ėjo. 

— Su ponu Henriu Beikeriu viskas,— tarė Holmsas, uždaręs 
paskui jį duris — Aišku, kad apie brangakmenį jis nieko nenu- 
tuokia. Jūs išalkęs, Votsonai? 

— Nelabai. 

— Tada siūlau vietoj pietų pavakarieniauti ir tuojau pat leis- 
tis į žygį, kol dar pėdos nedingo. 

— Puiku. 

Lauke šalo, todėl mums teko vilktis apsiaustais ir apsimutu- 


riuoti kaklus šalikais. Giedrame danguje šaltai spindėjo Žžvaigž- 


dės, ir garas, einąs iš praeivių burnų, priminė rūkstančius pis- 
toletus. Gatvėje skambėjo mūsų girgždantys žingsniai. Mes ėjome 
Vimpolo, Harlio gatvėmis, paskui per Vigmorą išėjome į Oks- 
fordo gatvę. Po ketvirčio valandos a*sidūrėme Blusberyje, prie 
„Alfos“ užeigos. Tai buvo maža smuklė ant kampo iš tų gatvelių, 
kurios eina Holborno link. Holmsas atidarė duris ir kreipėsi į 
raudonskruostį šeimininką su balta prijuoste, prašydamas poros 
bokalų alaus. 

— Jūsų alus turėtų būti puikus, jeigu jis ne prastesnis už jū- 
sų žąsis, — tarė jis. ) 

— Mano žąsis! — šeimininkas atrodė nustebęs. 

— Taip. Prieš pusvalandį aš kalbėjausi su ponu Henriu Bei- 
keriu, kuris yra jūsiškio ,,„žąsų klubo“ narys. 

— Al Tiesa. Bet, matote, pone, tai ne mano žąsys. 

— Iš tikrųjų! Kieno gi? 

— Aš pirkau porą tuzinų žąsų iš vieno prekybininko Kovent 
Gardense, 

— Taip? Kai ką iš jų aš pažįstu. Pas kurį gi pirkote? 

— Jo pavardė Brekinridžas. 

— Ne, aš jo nepažįstu. Na, į jūsų sveikatą, šeimininke! Geros 
kloties jūsų užeigai! Labanakt! 

— O dabar reikia surasti poną Brekinridžą,— tęsė Holmsas, 
užsisagstydamas apsiaustą, kai mes atsidūrėme šaltyje. 

— Atsiminkite,  Votsonai, nors šios paslaptingos grandinės 
viename gale tik niekinga žąsis, kitame jos gale žmogus, kuriam 
gresia septyneri metai kalėjimo, jeigu mes neįrodysime, kad jis 
nekaltas. Galbūt mūsų, pastangos kaip tik ir įrodys jo kaltę, bet, 
šiaip ar taip, Mūsų rankose siūlo galas, kurio neaptiko policija 
ir kuris atsitiktinai pateko mums į rankas. Na, tai išvyniokime 
kamuolį. Sukame į pietus ir — žengte marš! 

Mudu pražingsniavome Holborną, paskui pasukome Endelo 
gatve ir per klaidų lūšnyną išėjome prie Kovent Gardenso tur- 
gaus. Ant vienos didesnės krautuvės pastebėjome Brekinridžo 
pavardę. 

Krautuvės šeimininkas, vyras arkliško pailgo veido ir rūpes- 
tingai pakirptomis žandenomis, padėjo berniukui užkabinti lan- 
gines. 

— Labą vakarą. Na ir šaltukas! — prabilo Holmsas. 

Krautuvininkas linktelėjo ir klausiamai dėbtelėjo į mano bi- 
čiulį. 

— Žąsis, Matau, išpardavėte,— tęsė Holmsas, rodydamas į tuš- 
čią Marmurinį prekystalį. 

— Rytoj rytą galėsite gauti nors ir visus penkis šimtus. 

— Rytoj per vėlu. 

— Štai toj krautuvėj, kur dega šviesa, dar liko keletas. 

— Bet man rekomendavo jus. 

— Kas gi? 

— „Alfos“ šeimininkas. 

— O taip! Nusiunčiau jam porą tuzinų. 

— Puikios žąsys! Iš kur jas gavote? 

Nustebau, kai šis klausimas šeimininką įsiutino. 

— Palaukit, pone,— tarė jis, pakėlęs galvą ir įsirėmęs ranko- 
mis į šonus.— Ko jums galų gale reikia? Sakykite tiesiai. 

— Aš .jums sakau tiesiai. Norėčiau sužinoti, iš kur pirkote 
žąsis, kurios pakliuvo į „Alfą“. 

— O šito aš jums nepasakysiu. Aišku! 

— Nesakysit — nereikia. Man ne taip jau svarbu. Tik aš nesu- 
prantu, ko jums širsti dėl tokio menkniekio. 

— Širsti? Ir jūs širstumėte mano vietoje, jei prie jūsų taip 
kibtų. Už gerą prekę gerus pinigus sumoku, ir baigtas kriukis, 
rodos, bet ne: „Iš kur tos žąsys?“, ,Kam jas pardavėte?“, „Kiek 
už jas gausite?“ Pasiklausius triukšmo, kokį čia dėl jų keliat, 
galima pamanyti, kad tai vienintelės žąsys šiame pasaulyje. 

— Aš neturiu nieko bendra su kitais žmonėmis, kurie jums 
neduoda ramybės klausinėdami,— nerūpestingai tarė Holmsas.— 
Jeigu jūs nepasakysit, iširs lažybos, ir viskas. Bet aš pakankamai 
nusimanau apie paukščius ir susilažinau iš penkių svarų, kad ta 
žąsis, kurią suvalgiau, buvo iš kaimo. | 

— Na ir prakišote tuos penkis svarus, nes jos augintos mies- 
te, — išpyškino krautuvininkas. 

— Nieko panašaus. 

— Aš jums sakau, kad mieste! 

— Netikiu. 

— Ar tik nesidedate, kad apie šį reikalą daugiau išmanote 
už mane? Aš nuo pat mažens su jomis čiupinėjuosi. Sakau gi 
jums: visos tos žąsys, kurios parduotos „„Alfai“, išaugintos ne 
kaime, o mieste. 

— Jūs niekad manęs tuo neįtikinsit! 

— Kertam lažybų? 

— Ir jums negaila pinigų? Aš juk žinau, kad neapsirinku. 
Na, bet tiek to. Statau sovereną, kad jus pamokyčiau ir kad ne- 
būtumėt toks užsispyręs. 

Krautuvininkas piktai nusišaipė. 

— Atnešk mano knygas, Bili,— tarė jis. 

Berniukas tuoj sugrįžo nešinas dviem knygom: viena maža 
ir plona, antra — didelė, taukuota, ir abi jas padėjo ant prekys- 
talio po kabančia lempa. | | 

— Na, štai, pone Ginčiau,— tarė krautuvininkas.— Aš maniau, 
kad pardaviau visas žąsis, bet štai atsirado dar vienas ilgakaklis 
paukštis. Matote šią knygutę? 

— Taip. 

— Tai sąrašas tiekėjų, iš kurių perku prekes. Matot? Štai šia-. 
me puslapyje surašyti visi prekių. tiekėjai iš kaimo, o skaičius 

šalia nurodo puslapį didžiojoje knygoje, kur tvarkomos jų sąs- 
kaitos. O štai kitame puslapyje pavardės raudonu rašalu. Tai 
mano tiekėjai iš miesto. Na, pažiūrėkite, štai trečia pavardė, Per- 
skaitykite garsiai. 

— Ponia Okšot, Brikston Roudas, 117, puslapis 249,— perskai- 
tė Holmsas. 

— Gerai, Dabar suraskite tą puslapį didžiojoje knygoje. 

Holmsas atvertė nurodytą puslapį. 

— Štai: „Ponia Okšot, Brikston Roudas, 117, kiaušinių ir paukš- 
tienos tiekėja“. 

— Na, matot. O paskutinis įrašas? 

— Gruodžio 22-ąją. Dvidešimt keturios žąsys po 7 šilingus ir 
6 pensus. 

— Taip. Matote. O kas apačioj parašyta? 

— Parduota misteriui Vindigeitui, „Alfa“, po 12 šilingų. 

— Ką dabar pasakysite? 

Šerlokas Holmsas atrodė susikrimtęs. Jis ištraukė iš kišenės 
sovereną, numetė jį ant prekystalio ir nuėjo, tarsi jo apmaudui 
išreikšti būtų trūkę žodžių. Paėjęs keletą jardų, jis sustojo po 
gatvės žibintu ir ėmė juoktis, kaip paprastai tyliai ir nuoširdžiai. 

— Sutikęs Žmogų su tokiomis žandenomis ir iš kišenės išlin- 

dusia raudona nosine, gali iš jo išgauti, ko reikia, kirsdamas la- * 
žybų,— tarė jis.— Žinote, jei ne lažybos, ir už šimtą svarų jis 
nebūtų Manęs taip smulkiai informavęs. Na, Votsonai, aš manau, 
kad siūlo galas jau beveik mūsų rankose. Mums beliko nuspręsti, 
ar eiti pas ponią Okšot šį vakarą, ar palaukti rytdienos. Iš to 
storžievio galima -suprasti, kad dar kažkas tuo domisi, ir aš ma- 
nau... 
„Jo žodžius staiga nutraukė pasigirdęs triukšmas iš krautuvės, 
kurią ką tik buvome palikę. Atsigręžę geltonoje linguojančios 
lempos šviesoje mes išvydome. mažą žmMogelį žiurkišku veidu. 
Brekinridžas, stovėdamas krautuvės duryse, grūmojo jam kumš- 
čiu. 

— Eikit po galais jūs su tom savo žąsim,— šaukė jis.— Kad 
jus kur velniai griebtų! Jei dar kartą lįsite prie manęs su kvai- 
lais savo klausimais, aš užpjudysiu jus šunimis. Tegu ateina po- 
nia Okšot, aš jai paaiškinsiu. O koks jūsų reikalas? Negi iš jūsų 
aš tas žąsis pirkau? 

— Ne. Bet viena iš jų buvo Mano, — verkšleno žmogelis. 

— Na, tai keliauk ir pasiklausk ponios Okšot. 

— Ji man liepė klausti jus. 

— Na ir klausinėkit, kad ir paties Prūsijos karaliaus. O kuo 
aš čia dėtas. Pakaks. Nešdinkis! 

— Aha! Atrodo, mums neteks eiti į Brikston Roudą,— su- 
šnibždėjo Holmsas.— Eime, pasižiūrėsime, kas jis per vienas. 

Laviruodamas tarp žmonių, stoviniuojančių prie ryškiai ap- 
šviestų krautuvių, Mano bičiulis greitai pavijo žŽmogelį ir palietė 
jo petį. Tas išsigandęs krūptelėjo, ir dujų žibinto šviesoje -pama- 
čiau, kad jo veidas visas išbalęs. 

— Kas jūs? Ko jums reikia? — pralemeno jis virpančiu bal- 
su. 

— Atleiskite, — mandagiai tarė Holmsas, — bet aš netyčia ką 
tik išgirdau jūsų pokalbį su krautuvininku. Manau, kad galiu bū- 
ti jums naudingas. 

— Jūs? Kas jūs? Iš kur jūs žinot, ko man reikia? 

— Aš esu Šerlokas Holmsas, kuris stengiasi sužinoti, ko kiti 
nežino. 

— Tačiau apie tai, kas man rūpi, jūs nieko negalite žinoti. 

— Atleiskite, bet aš viską žinau. Jūs ieškote žąsies, kurią po- 
nia Okšot iš Brikston Roudo pardavė krautuvininkui Brekinri- 
džui, o šis savo ruožtu — ponui Vindigeitui iš „Alfos“, o tas — 
savo klubui, kurio narys yra ponas Henris Beikeris. 

— O pone, jūs esate kaip tik tas žmogus, kurio man reikia! — 
sušuko žmogelis, tiesdamas virpančias rankas.— Negaliu apsakyti, 
kaip man tai svarbu. 

Šerlokas Holmsas sustabdė pravažiuojantį vežiką. 

— Tada ar ne geriau būtų pakalbėti apie tai jaukiame kam- 
baryje, o ne čia, turgavietėje, kur pučia vėjas, — pasiūlė jis.— 
Tačiau pirmiausia prašom pasakyti, kam turiu garbės pagelbėti. 

Žmogelis akimirką dvejojo. 

— Džonas Robinsonas, — tarė jis, nukreipdamas žvilgsnį į šalį. 

— Ne, ne. Kokia tikroji jūsų pavardė? — maloniai paprašė 
Holmsas.— Nejauku bendrauti su žmogumi, kai nežinai tikro jo 
vardo ir pavardės. 

Raudonis nutvieskė išbalusius nepažįstamojo skruostus. 

— Na, tiek to,— prabilo jis.— Aš esu Džeimsas Raideris. 

— Taip, ,,„Kosmopoliteno“ viešbučio vyresnysis tarnas. Prašom 
sėstis į kebą. Greit jums papasakosiu viską, ką tik jūs pano- 
rėsite. 

Žmogelis stovėjo dirsčiodamas čia į mane, čia į Holmsą. Būgš- 
taudamas ir kartu vildamasis, jis, atrodė, dvejojo, ar šis žingsnis 
jam suteiks laimę, ar pražūtį. Pagaliau jis sėdo į kebą, ir po pus- 
valandžio jau vėl buvome Holmso svetainėje. Važiuodami tylė- 
jome, tik mūsų naujasis pažįstamas, matyt, buvo taip susijaudi- 
nęs, kad visą kelią neramiai gaudė orą ir nervingai gniaužė ran- 
kas. 

— Na, štai ir atvažiavom! — linksmai tarė Holmsas, visiems 
suėjus į kambarį. — Koks mielas atrodo židinys tokiame ore! Jūs 
turbūt sušalote, pone Raideri. Sėskitės ant šios pintos kėdės. Aš 
tuojau įsispirsiu į šlepetes, ir imsimės jūsų reikaliuko. Na, štai! 
Jūs norite žinoti, kas ištiko tas žąsis? 

— Taip, pone. 

— Tiksliau sakant, tą žąsį. Greičiausiai jus domina viena iš 
jų — ta baltoji su juoda juostele ant uodegos. 

Raideris suvirpėjo iš nekantrumo. 

— O pone! — sušuko jis. — Ar galite-pasakyti, kur ji pateko? 

— Čia. 

— Čia? 

— Taip. Toji Žąsis buvo nepaprasta. Nenuostabu, kad ji jus 
taip domina. Papjauta ji padėjo kiaušinį — tokį gražų tviskantį 
mėlyną kiaušinėlį, kokio dar niekas nėra matęs. Aš laikau jį čia, 
savo muziejuje. 

Mūsų svečias staiga pašoko ant kojų ir dešine ranka nusitvė- 
rė židinio atbrailos. Holmsas atrakino seifą ir išėmė mėlynąjį 
karbunkulą, kuris kaip žvaigždė suspindo šalta ryškia raibuliuo- 
jančia šviesa. Raideris įsispoksojo ištįsusiu veidu. Jis nežinojo, 
ar pareikšti teises į deimantą, ar atsisakyti. 

— Užteks žaisti, Raideri — tarė ramiai Holmsas.— Laikykitės, 
kad nenuvirstumėte į ugnį. Padėkite jam atsisėsti, Votsonai. Jis 
dar nepratęs šaltakraujiškai daryti niekšybių. Duokite jam gurkš- 
nelį degtinės. Taip! Dabar jis panašus į žmogų. Kokia menkystė! 

Raideris akimirką susvirduliavo ir vos neparkrito, bet nuo 
degtinės vėl paraudo jo skruostai, ir jis atsisėdo, išsigandusiomis 
akimis spoksodamas į kaltintoją. 

— Aš beveik viską žinau, mano rankose visi reikiami įrody- 
mai. Taigi jums reikės nedaug ką pridurti. Na, bet tos smulkme- 
nos papildys bendrą vaizdą. Jūs tikriausiai buvote girdėjęs, Rai- 
deri, apie Morkaro grafienės mėlynąjį karbunkulą? 

— Katerina Kiuzek man papasakojo apie jį — atsakė jis vir- 
pančiu balsu. 

— Štai kaip. Grafienės kambarinė. Kaip ir daugelis oresnių 
už jus žmonių, neatsispyrėte pagundai staiga lengvai praturtėti. 
Ir jums buvo visai nesvarbu, kokiomis priemonėmis. Man atrodo, 
Raideri, jūs galėtumėt tapti gana apsukriu niekšu. Jūs žinojote, 
kad lituotojas Horneris jau buvo teistas už vagystę ir kad įtari- 
mas tuoj pat kris ant jo. Ką gi jūs darėte? Grafienės kambaryje 
jūs sugadinote židinio groteles — jūs bei jūsų bendrininkė Kiu- 
zek — ir pasistengėte, kad taisyti būtų atsiųstas kaip tik Horne- 
ris. O kai jis išėjo, jūs nudžiovėte brangakmenį, sukėlėte visus 
ant kojų, ir vargšas buvo areštuotas. Na, o paskui... | 

Staiga Raideris parkrito ant kilimo ir apkabino mano bičiulio 
kelius. 

— Dėl Dievo meilės, pasigailėkite! — suriko jis.— Pasigailė- 
kite mano tėvo! Motinos! Jie neištvers šito! Aš niekada nevogiau. 
Ir niekada nevogsiu. Prisiekiu. Prisiekiu Biblija! Tik neatiduokite 
manęs teismui. Dėl Dievo meilės, pasigailėkite! 

— Sėskit! — griežtai paliepė Holmsas.— Dabar šliaužiojate ant 
kelių ir neriatės iš kailio, bet ar pagalvojote apie vargšą Hor- 
nerį, atsidūrusį kaltinamųjų suole už nusikaltimą, apie kurį jis 
nieko nežino. | 

— Aš išvyksiu, pone Holmsai. Paliksiu Angliją. Tada kaltini- 
mas prieš jį savaime atkris. 

„— Hm! Mes dar pakalbėsime apie tai. O dabar toliau paklau- 
sykime tikro pasakojimo apie įvykio pabaigą. Kaip reikalai klos- 
tėsi toliau? Kaip brangakmenis atsidūrė žąsies gūžyje ir kaip žą- 
sis pateko į turgų? Tiesa — vienintelis jūsų išsigelbėjimas. 

Raideris lyžtelėjo sukepusias lūpas. 

— Aš papasakosiu visą tiesą, sere,— prabilo jis.— Kai Hor- 
nerį areštavo, Man atrodė, kad geriausia būtų tą deimantą kur 
nors išnešti, kol policijai neatėjo į galvą apieškoti mane ir mano 
kambarį. Viešbutyje nebuvo vietos jį saugiau paslėpti. Aš išėjau 
neva su reikalu ir užbėgau pas seserį. Ji, ištekėjusi už Okšoto, 
gyvena Brikston Roude ir augina paukščius pardavimui. Visą 
kelią man atrodė, kad kiekvienas sutiktas vyriškis yra policinin- 
kas ar seklys, ir, kol pasiekiau Brikston Roudą, nors naktis buvo 
šalta, prakaitas išpylė man veidą. Sesuo paklausė, kas atsitiko ir 
kodėl aš toks išbalęs. Pasakiau, kad jaudinuosi dėl brangakme-- 

nio vagystės viešbutyje. Paskui išėjau į kiemą, išrūkiau pypkę 
ir ėmiau galvoti, ką čia padarius. 

Aš turėjau draugą, vardu Modslis, kuris nuėjo blogais keliais 
ir ką tik atsėdėjo bausmę Pentonvilio kalėjime. Susitikę mes 
įsikalbėjome apie vagių gudrybes. Jis man papasakojo, kaip jis 
atsikrato vogtų daiktų. Buvau tikras, kad jis Manęs neišduos, nes 
apie jį taip pat kai ką žinojau. Taigi nutariau eiti tiesiai pas jį 
į Kilberną ir patikėti jam savo paslaptį. Jis būtų man padėjęs 
parduoti deimantą. Tačiau kaip pas jį patekti? Prisiminiau, ko- 
kias baimės kančias iškentėjau pakeliui iš viešbučio. Kiekvieną 
akimirką mane galėjo sučiupti, iškrėsti ir liemenės kišenėje rasti 
brangakmienį. Aš stovėjau atsirėmęs į sieną ir spoksojau į ap- 
linkui krypuojančias žąsis. Staiga man šovė į galvą puiki mintis, 
kaip apgauti net geriausią pasaulio seklį. 

Prieš kelias savaites sesuo buvo žadėjusi kaip kalėdinę dova- 
ną leisti man pasirinkti žąsį iš jos būrio, ir aš žinojau, kad ji 
savo pažadą tesės. Paimsiu savo žąsį dabar, pamaniau, 6 su ja 
nusigabensiu ir deimantą į Kilberną. Kieme stovėjo pašiūrė, ir 
už jos Man pavyko pagauti didelę, puikią žąsį — baltą, su juoda 
juostele ant uodegos. Aš ją sučiupau, pražiodžiau ir, kiek siekė 
pirštai, kuo giliausiai įkišau brangakmenį jai į gerklę. Žąsis žiop- 
telėjo, ir Mano ranka pajuto, kad deimantas rykle nukeliavo į 
gūžį. Bet žąsis taip muistėsi ir plasnojo, kad sesuo išėjo pažiūrėti, 
kas atsitiko, Kai aš į ją atsigręžiau, ši išsprūdo man iš rankų ir 
susimaišė su kitomis.“ 

„Ką tu ten darei tai žąsiai, Džeimsai?“ — paklausė ji. 

„Tu, rodos, žadėjai Man žąsį Kalėdoms,— pasakiau aš.— Pa- 
čiupinėjau, kuri riebesnė.“ 

„O,—tarė ji — mes tau jau atrinkom vieną, taip ir vadinam 
ją — „Džeimso žąsis“. Didelė, balta, ana ten. Dvidešimt šešias lai- 
kom. Sakom, viena tau, antra mums, o kitus du tuzinus parduo- 
sim.“ 

„Ačiū, Mege,— pasakiau aš,— bet, jeigu tau vis tiek, aš ver- 
čiau paimsiu tą, kurią ką tik buvau pasigavęs.“ 

„Anoji gerais trim. svarais sunkesnė, — tarė ji — mes ją pe- 
nėjom specialiai tau.“ 

„Na, nieko. Šita man patiko, ir aš ją pasiimsiu dabar.“ 

„Kaip sau nori,— truputį įsižeidusi nusileido sesuo.— Kuri gi 
tau patiko?“ 

„Ta balta, su juoda juostele ant uodegos. Štai ten, viduryje 
"būrio." 2 

„Na, gerai. Pjauk ir neškis." 

Aš taip ir padariau, pone Holmsai. Nusinešiau žąsį į Kilber- 
ną. Papasakojau apie viską savo bičiuliui. Jis mane puikiai su- 
prato. Juokėsi išsijuosęs. Paskui paėmėme peilį ir išdarinėjom 
žąsį. Išvydus, kad deimanto nėra, mano širdis apmirė. Supratau, 
kad įvyko baisi klaida. Mečiau tą žąsį ir nubėgau atgal pas sese- 
rį. Įbėgu į kiemą, o ten jau nė vieno paukščio. 

„Kur jie dingo, Mege?" — klausiu. 

„Nuvežėm supirkėjui.“ 

„Kokiam supirkėjui?“ 

„Brekinridžui iš Kovent Gardenso." 

„O tarp žąsų ar buvo dar nors viena su juostuota uodega, — 
paklausiau aš, — panaši į Manąją?" 

„Taip, Džeimsai. Buvo dvi labai panašios, aš jų niekada ne- 
atskirdavau.“ , 

Na, žinoma, aš viską supratau ir, kiek įkabindamas, nudūmiau 
pas tą Brekinridžą. Bet jis jau visas žąsis buvo pardavęs ir už- 
sispyręs tvirtino, kad nepasakys kam. Jūs patys girdėjote, kaip 
jis šį vakarą kalbėjo su manim. Sesuo mano, kad aš iš proto kraus- 
tausi. Kartais ir man atrodo, kad esu beprotis. Tr štai... ir štai aš 
sugautas vagis, nors dar nė nepaliečiau brangenybės, kuri mane 
pražudė. Dieve, padėk man! Dieve mieliausiasis! 

Jis mėšlungiškai pravirko užsidengęs rankomis veidą. Stojo 
ilga tyla, kurią drumstė tik sunkūs, slogūs Raiderio atodūsiai ir 
ritmiškas Šerloko Holmso pirštų barbenimas į stalo kraštą. Staiga 
mano bičiulis atsistojo ir atidarė kambario duris. 

— Nešdinkitės! — ištarė jis. 

— Ką, sere?.. O, telaimina jus Dievas! 

— Nė žodžio! Nešdinkitės lauk! 

Kartoti nereikėjo. Subildėjo laiptai, trinktelėjo durys, ir gat- 
ve nuaidėjo bėgančiojo žingsniai. 

— Galų gale, Votsonai,— tarė Holmsas, siekdamas molinės 
pypkės, — niekas manęs neįpareigojo taisyti policijos klaidų. Jei 
Horneriui grėstų kalėjimas, būtų kitas reikalas. Bet Raideris ne- 
beliudys prieš jį, ir byla bus nutraukta. Gal aš tapau nusikaltėlio 
bendrininku, o gal ir išgelbėjau žūstančią sielą. Šis žmogelis jau 
niekada nebevogs. Jis pakankamai išsigando. Patekęs į kalėjimą, 
jis taptų nusikaltėliu visam gyvenimui. Be to, Kalėdos — atlai- 

dumo metas. Mes susidūrėme su keista ir paslaptinga misle, ir 
pats jos atspėjimas jau yra mums atlyginimas. O dabar būkite 
toks geras, daktare, patraukite skambutį: mes imsimės naujo 
„tyrimo“ — pietums mūsų vėl laukia paukštis. 


MARGOJI JUOSTA 


Vartydamas savo paskutinįų aštuonerių Metų užrašus, paste- 
bėjau, kad iš aprašytų daugiau nei septyniasdešimties mano bi- 
čiulio Šerloko Holmso tirtų atsitikimų daugelis jų atrodo tragiš- 
ki, kai kurie komiški, nemažai tiesiog keistų, bet nė vieno ne- 
radau kasdieniško. Mat, dirbdamas iš meilės savo menui, o ne 
norėdamas praturtėti, jis atsisakydavo bylų, kurios nežadėdavo 
nieko nepaprasta ar netgi fantastiška. 

Kiek pamenu, iš visų tų įvairiausių bylų bene savotiškiausia 
bus garsios Roilotų šeimos iš Stok Moreno Sario grafystės byla. 
Tai atsitiko, kai aš ką tik susidraugavau su Šėrloku Holmsu. Mes, 
abu viengungiai, tada gyvenome drauge Beikerio gatvėje. Gal- 
būt šiuos įvykius būčiau seniau aprašęs, jei ne vienai ledi duotas 
pažadas išlaikyti šį atsitikimą paslaptyje, ir-tik netikėtai jai mi- 
rus praėjusį mėnesį, pažadas Manęs nebevaržė. Antra vertus, 
reikia šiuos faktus paskelbti, nes, kiek žinau, apie daktaro Grims- 
bio Roiloto mirtį plinta gandai, vaizduoją įvykius kur kas bai- 
siau, negu iš tikrųjų buvo. 

Tai įvyko 1883 metų balandį. Nubudęs anksti rytą, pamačiau 
šalia savo lovos Šerloką Holmsą jau apsirengusį. Paprastai jis 
vėlai keldavosi. Laikrodis virš židinio rodė tik penkiolika po sep- 
tynių, todėl aš mirkčiodamas žvelgiau į jį ne tik su nuostaba, 
bet ir šiek tiek nepatenkintas, nes buvau nelinkęs laužyti nusis- 
tovėjusių įpročių. 

— Labai apgailestauju, Votsonai, jus pažadinęs— tarė jis — 
bet šiandien ne mums vieniems taip atsitiko. Buvo pabudinta po- 
nia Hadson, jinai pakėlė mane, o aš — jus. 

— Kas gi atsitiko — gaisras? 

— Ne, klientas. Atvyko nepaprastai susijaudinusi kažkokia 
jauna dama ir primygtinai nori Mane pamatyti. Ji dabar laukia 
„svetainėje. Reikia manyti, kad tik neatidėliotinas reikalas galėjo 
priversti šią jauną moterį tokią ankstyvą valandą baladotis po 

didmiestį ir žadinti iš miego žmones. Vadinasi, ji turi kažką svar- 
baus pasakyti. Esu tikras, kad šį įdomų atvejį norėtumėte išklau- 
syti Nuo pat pirmojo žodžio. Sakau, reikia suteikti jums tą pro- 
83. 

— O, brangusis bičiuli, anaiptol neatsisakysiu. 

Man nieko nebuvo maloniau, kaip stebėti Holmsą, užsiėmusį 
profesiniais savo tyrimais, ir gėrėtis žaibiškais jo sprendimais, 
lygiai kaip ir jo intuicija. Ir vis dėlto visi jo samprotavimai rė- 
mėsi griežta logika, kurios padedamas Holmsas išnarpliodavo -su- 
dėtingiausias problemas. Skubiai apsirengęs, po kelių minučių jau 
galėjau lydėti savo draugą į svetainę. Kai tik mudu įėjome, da- 
ma, sėdinti prie lango juodais rūbais ir tankiu šydu, tuoj atsis- 
tojo. 

— Labas rytas, ponia, — linksmai tarė Holmsas.— Aš esu Šer- 
lokas Holmsas, o čia štai mano artimas bičiulis ir pagalbininkas 
daktaras, Votsonas. Jo akivaizdoje galite būti tokia pat atvira 
kaip ir su manimi. O! Malonu, kad ponia Hadson susiprato už- 
kurti židinį. Prašom arčiau prie jo. Paprašysiu atnešti puoduką 
karštos kavos, nes, matau, jus krečia drebulys. 

— Ne šaltis mane krečia, — atsakė tyliu balsu moteris, pasi- 
slinkdama arčiau ugnies. 

— Tai kas gi tada? 

— Baimė, pone Holmsai, siaubas. 

Kalbėdama ji pakėlė šydą, ir mudu pamatėme, kaip iš tiesų 
ji apgailėtinai atrodė: baimės iškreiptame pilkame veide blyk- 
sėjo išgąstingos, neramios, tarsi persekiojamo žvėrelio akys 
Iš pažiūros ji turėjo trisdešimt metų, tačiau plaukai jau buvo 
pradėję žilti. Moteris atrodė labai nuvargusi ir išsekusi. Šerlokas 
Holmsas peržvelgė ją greitu, visa nuvokiančiu žvilgsniu. 

— Jums nėra ko bijoti, — pasakė jis paguosdamas ir pasilenk- 
damas paglostė jai ranką.— Neabejoju, kad netrukus mes viską 
sutvarkysime. Kaip matau, jūs šį rytą atvykote traukiniu. 

— Tai jūs mane pažįstate? | 

— Ne, bet Matau jūsų pirštine apmautos kairės rankos delne 
atgalinį bilietą. Jūs tikriausiai turėjote anksti išvažiuoti iš namų 
ir dar jums reikėjo iki geležinkelio stoties pasitrankyti dviračiū 
-vežimu pabjurusiais keliais. 

Dama staiga krūptelėjo ir sutrikusi pasižiūrėjo į mano bi- 
čiulį. 

— Čia nėra jokios paslapties, mieloji ponia, — pasakė jis šyp- 

sodamasis.— Kairė jūsų švarkučio rankovė dar visai neseniai 
aptaškyta purvu ne mažiau kaip septyniose vietose. Tik bėda 
tegali taip apdrabstyti purvais, ir tik tada, jei sėdite vežėjui iš 
kairės. 

— Kad ir iš ko spręstumėte, kaip tik taip ir buvo,— tarė mo- 
teris.— Išvažiavau iš namų prieš šešias, pasiekiau Lederhedą dvi- 
dešimt septintos ir pirmuoju traukiniu atvykau į Vaterlo stotį. 
Aš nebegaliu ilgiau pakęsti tos įtampos, sere. Jei taip ilgiau truks, 
išprotėsiu. Neturiu nieko, kas man galėtų padėti, išskyrus vieną 
žmogų, bet jis, vargšelis, pats ne ką gali. Girdėjau apie jus, pone 
Holmsai. Ponia Ferintoš, kuriai padėjote sunkią valandą, man 
pasakojo apie jus. Ji ir davė man jūsų adresą. O pone, ar ne- 
galėtumėte padėti ir man bent šiek tiek prasklaidyti tą nežinios 
tamsą. Šiuo metu nepajėgsiu atsilyginti už jūsų paslaugas, bet 
po mėnesio ar pusantro aš išteku. Kadangi pajamos“ bus mano 
žinioje, jūs pamatysite, kad aš moku atsidėkoti. 

Holmsas pasisuko prie rašomojo stalo, atrakino jį, išsitraukęs 
pasižiūrėjo į nedidukę užrašų knygelę, kur buvo sužymėtos by- 
los. 

— Ferintoš? — pasakė jis— (O taip, pamenu. Tai buvo byla 
dėl opalų diademos. Manau, tai atsitiko, kol mes dar buvome 
nepažįstami, Votsonai. Galiu garantuoti, ponia, kad būsiu laimin- 
gas galėdamas taip "pat atidžiai tirti jūsų bylą, kaip tyriau ir jūsų 
bičiulės. O atlyginimas ne taip svarbu. Pati mano profesija jau 
yra atlyginimas. Tačiau išlaidas, kurių galiu turėti, padengsite, 
kada jums patogiau. O dabar prašom papasakoti viską, kas pa- 
dėtų mums suprasti jūsų bylą. 

— Deja, — atsakė Mūsų viešnia,— siaubingiausia ir yra tai, kad 
nuogąstaudama nesu visai tikra, o Mano įtarinėjimai kyla vien 
dėl smulkmenų, kurios iš šalies gali pasirodyti visai nereikšmin- 
gos. Ir netgi tas vienintelis žmogus, kurį prašyti patarimo ir 
paramos turiu teisę, visa tai laiko nervingos moters prasimany- 
"mu. Nors jis to ir nesako, bet nesunku jo mintis išskaityti iš 
guodžiančių jo atsakymų ir nudelbtų akių. Bet aš girdėjau, pone 
Holmsai, kad jūs kiaurai permatote piktas žmonių užmačias. 
Gal jūs patarsite, kaip man elgtis iškilus pavojui. 

— Aš klausau jūsų, ponia. 

— Vadinuosi Helena Stoner. Patėvis, pas kurį gyvenu, yra 
paskutinis seniausios Anglijos šaksų šeimos palikuonis. Toji gi- 

minė vakariniame Sario grafystės pakraštyje garsėjo kaip Stok 
Moreno Roilotai. 

Holmsas linktelėjo galvą. 

— Pavardė man žinoma, — pasakė jis. 


— Ši šeima kadaise buvo viena turtingiausių Anglijoje. Jos 
valdos šiaurėje siekė Berkšyrą, o vakaruose — Hempšyrą. Tačiau 
per paskutinį šimtmetį keturi iš eilės įpėdiniai negalėjo pasigirti 
taupumu, o galutinai šeimą sužlugdė vienas azartinių lošimų mė- 
gėjas regentystės metais. Iš didžiulio dvaro liko vos keli akrai 
žemės ir namas, statytas prieš du šimtmečius. Bet ir šią pastogę 
slegia sunki skolų našta. Paskutinis skvairas vargais negalais 
leido šiuose namuose siaubingą nuskurdusio aristokrato gyveni- 
mą. Mano patėvis — vienturtis jo sūnus — suprato, kad jam reikia 
prisitaikyti prie naujų sąlygų. Giminaičio sušelptas, jis baigė me- 
dicinos mokslus ir išvažiavo į Kalkutą. Būdamas gabus gydytojas 
ir valingo charakterio Žmogus, ten jis ėmė sėkmingai verstis gy- 
dytojo praktika. Kelis kartus plėšikai mėgino apgrobti jo namus, 
ir tai jį labai įsiutino. Pykčio pagautas, jis mirtinai primušė čia- 
buvį savo tarną ir vos išvengė mirties bausmės. Ilgą laiką iška- 
lėjęs, Anglijon grįžo palaužtas ir nusivylęs. 

Daktaras Roilotas, gyvendamas Indijoje, vedė mano motiną, 
ponią Stoner, jauną bengalų artilerijos generolo majoro Stonerio 
našlę. Mano sesuo Julija ir aš buvome dvynukės. Motinai antrą 
kartą ištekant, mes turėjome vos dvejus metus. Jai priklausė 
gerokos pajamos —ne Mažiau kaip tūkstantis svarų sterlingų 
per metus. Juos visus Motina testamentu paliko daktarui Roilo- 
tui, tik, jei Mudvi kuri ištekėtume, patėvis turėjo kiekvienai kas- 
met Mokėti tam tikrą pinigų sumą. 

Vos grįžusi į Angliją, motina mirė — žuvo prieš aštuonerius 
metus netoli Kru traukinio katastrofoje. Daktaras Roilotas, užuot 
bandęs verstis praktika Londone, pasiėmė mus į senuosius savo 
protėvių namus Stok Morene. Motinos paliktų pinigų mums vi- 
siškai užteko, ir atrodė, niekas netrukdys mūsų laimės. 

Tačiau per tą laiką mūsų patėvis nepaprastai pasikeitė. Užuot 
susibičiuliavęs su kaimynais, kurie iš pradžių nepaprastai džiau- 
gėsi vėl išvydę vieną iš Roilotų senojoje šeimos tėvonijoje, jis 
užsirakinęs dienų dienas tūnodavo namie, o žmonėse pasirody- 
davo nebent nirtingai pasiginčyti su pirmu pasitaikiusiuoju. Toks 
karščiavimasis, virstąs įtūžiu, buvo paveldimas šios giminės vy- 

Tiškių bruožas, kuris, Man regis, stipriau pasireiškė mano patė- 
viui. todėl, kad jis ilgokai gyveno tropikuose, 

Du iš daugelio gėdingų kivirčų baigėsi teisme, ir galų gale 
patėvis tapo kaimo siaubu, — jam pasirodžius, žmonės imdavo 
bėgti, nes žinojo, koks jis stiprus ir koks nežabotas esti jo įtū-- 
Žis. 

Praėjusią savaitę jis nusviedė nuo tilto į upę mūsų kaimo kal- 
vį. Ir tik sumokėję visus pinigus, kuriuos man vargais negalais 
pasisekė sugraibyti, galėjome išvengti dar vieno viešo skan- 
dalo. Draugų jis neturėjo, išskyrus klajoklius čigonus. Tiems 
valkatoms jis leisdavo pasistatyti palapines ant tų kelių gervuo- 
gynais apaugusių akrų žemės, kurią užėmė pati sodyba. Palapi- 
nėse jam rodomą palankumą suvokdavo kaip padėką ir kartais 
ištisas savaites bastydavosi su čigonais. Be to, jis aistringai mėgo 
gyvulėlius, kuriuos jam iš Indijos atsiųsdavo vienas bičiulis. Šiuo 
metu jis turi gepardą ir beždžionę, kurie laisvai slampinėja ap- 
link sodybą, gąsdindami kaimynus lygiai kaip ir jų šeiminin- 
kas. 

Dabar galite suprasti, kad mudviejų su vargše seserimi gy- 
venimas nebuvo malonus. Joks tarnas nepabūdavo pas mus. Ilgą 
laiką visus namų ruošos darbus mudvi atlikdavome. Mirdama ji 
teturėjo trisdešimt, o jos plaukai buvo gerokai žilstelėję, kaip 
ir Mano dabar. 

— Vadinasi, jūsų sesuo mirė? 

— Ji mirė lygiai prieš dvejus metus. Kaip tik apie sesers mir- 
tį ir noriu su jumis pasikalbėti. Jūs galite suprasti, kad, šitaip 
gyvenant, sunku susitikinėti su savo amžiaus ir padėties žŽmonė- 
mis. Tiesa, mes turėjome tetą panelę Onoriją Vestieil, netekė- 
jusią Motinos seserį, gyvenančią netoli Haro. Kartais mums bū- 
davo leidžiama trumpai paviešėti jos namuose. Prieš dvejus me- 
tus Julija nuvažiavo pas tą damą Kalėdoms. Ten ji susipažino ir 
susižiedavo su jūrų laivyno atsargos majoru. Patėvis sužinojo 
apie šias sužadėtuves seseriai grįžus. Vedyboms jis neprieštara- 
vo, bet prieš dvi savaites iki sutuoktuvių atsitiko šiurpus daly- 
kas, — aš netekau vienintelės savo draugės. | 

Šerlokas Holmsas sėdėjo atsilošęs krėsle, pasidėjęs galvą ant 
pagalvės ir dabar, pramerkęs akis, pažvelgė į viešnią ir tarė: 

— Prašom kuo smulkiau papasakoti visas detales. 

— Man tai padaryti nesunku, nes kiekviena to baisaus įvy- 
kio smulkmena giliai įsirėžė atmintyje. Kaip minėjau, dvaro rū- 

mai labai seni, ir gyvenamas tik vienas jų sparnas. Čia miega- 
mieji yra pirmame aukšte, o svetainės — vidurinėje pastato da- 
lyje. Pirmas miegamasis- yra daktaro Roiloto, antrasis — sesers ir 
trečiasis — Mano. Visi miegamieji — visiškai atskiri kambariai. 
Juos jungia tik bendras koridorius. Ar aš aiškiai pasakoju? 

— Labai aiškiai. " 

— Priešais tų trijų Miegamųjų langus yra veja. Tą nelemtą 
naktį daktaras Roilotas anksti nuėjo į savo kambarį, bet mes ži- 
nojome, kad jis nemiega. Mat sesuo nepakęsdavo stipriai dvo- 
kiančių indiškų cigarų, kuriuos mėgo rūkyti patėvis, tad atėjo 
pas mane. Susėdusios mes plepėjome apie besiartinančias jos 
vestuves. Vienuoliktą valandą ji pakilo eiti, bet stabtelėjusi prie 
durų atsigręžė ir paklausė: | 

„Sakyk, Helen, ar neteko girdėti, kad naktį kas nors švilp- 
tų?“ 

„Ne, negirdėjau“, — atsakiau. 

„Aš manau, kad tu miegodama nešvilpauji?“ 

„Žinoma, nešvilpauju. Bet kodėl tu klausi?“ 

„Mat kelias paskutines naktis apie trečią valandą vis girdžiu 
kažką negarsiai, bet aiškiai švilpiant. Aš miegu labai jautriai, 
ir tas švilpiMas Mane pažadina. Negaliu pasakyti, iš kur garsas 
sklinda: iš gretimo kambario, o gal ir. iš lauko. Pamaniau, pa- 
klausiu tave, ar tu kartais negirdėjai.“ 

„Ne, negirdėjau. Čia greičiausiai tie nenaudos čigonai pala- 
pinėse.“ 

„Galbūt. Bet, jei švilpimas sklinda iš lauko, tu turėtum taip 
pat girdėti?“ 

„Aš juk kiečiau miegu negu tu.“ 

„Na, ne taip jau čia svarbu." ' 

Sesuo nusišypsojusi išėjo, ir aš netrukus išgirdau, kaip užsi- 
rakino savo kambario duris. 

— Štai kaip, — tarė Holmsas.— O ar jūs visuomet užsirakin- 
davote nakčiai? 
— Visada. 
— Kodėlė 

— Atrodo, aš jums minėjau, kad daktaras laiko gepardą ir 
beždžionę, todėl mudvi būdavome ramios, kai užsirakindavome, 

— Suprantu. Pasakokite toliau. 

— Tą naktį negalėjau užmigti. Mane slėgė kažkokia neaiški 
besiartinančios nelaimės nuojauta. Atsiminkite, mudvi su sese- 

rimi buvome dvynukės. O žinote, kokie glaudūs ryšiai sieja dvi 
taip artimai giminiškas sielas. Tą naktį dūko audra: staugė vė- 
jas, i langus plakė lietus. Staiga audros šėlsmą perskrodė siau- 
bingas moters klyksmas. Supratau, tai mano sesers balsas. Šokau 
iš lovos, apsisupau skara ir išbėgau į koridorių. Vos atidariau 
duris, išgirdau, man regis, kažkokį tylų švilpimą, kurį minėjo 
sesuo, o po akimirkos pasigirdo žvangtelėjimas,— tarsi būtų nu- 
kritęs koks metalinis daiktas. Kai bėgau koridoriumi, atrakintos 
sesers kambario durys iš lengvo suposi ant vyrių. Pasibaisėjusio- 
mis akimis spoksojau į jas, nežinodama, kas pro jas išeis. Ko- 
ridoriaus lempos apšviestame tarpduryje, svirduliuodama tarsi gir- 
ta, pasirodė sesuo perbalusiu veidu, ištiestomis į priekį ranko- 
mis, tarsi prašydama pagalbos. Pribėgusi ją apkabinau, bet tuo 
metu jos kojos ėmė klupti, ir ji sukniubo ant grindų. Sesuo rai- 
čiojosi tarsi baisių skausmų kamuojama, o kojas ir rankas jai 
traukė mėšlungis. Iš pradžių maniau, kad ji Manęs nepažino. Ta- 
čiau aš niekad nepamiršiu, kaip, man pasilenkus, ji staiga su- 
spigo veriančiu balsu: „(O Dieve, Helen! Tai juosta! Margoji juos- 
ta!“ 

Sesuo buvo dar kažką besakanti, bet jai parodžius pirštu į dak- 
taro kambarį, vėl prasidėjo mėšlungis, ir ji nebeištarė nė žodžio. 
Garsiai šūktelėjusi patėvį, sutikau jį skubant iš savo kambario tik 
su Chalatu. Kai mudu pribėgome, sesuo jau buvo be sąmonės. Vi- 
sos pastangos nuėjo veltui. Nors jis ir mėgino įpilti jai į burną 
degtinės ir pasiuntė gydytojo, Julija pamažu geso ir taip mirė 
nebeatgavusi sąmonės. Štai kaip siaubingai baigė gyvenimą my- 
lima mano sesuo. | 

— Sakykite, — tarė Holmsas,— ar jūs tikra, jog girdėjote tą 
švilpimą ir metalo žvangesį? Galėtumėt prisiekti 

.— Lygiai to pat manęs paklausė tuomet atvykęs tardytojas. 
Linkusi manyti, kad neklystu sakydama, jog girdėjau. Bet, tokiai 
vėtrai ūžaujant, seno namo girgždėjimas galėjo ir suklaidinti 
mane. 

— Ar jūsų sesuo buvo apsirengusi? 

— Ne, ji buvo tik su naktiniais marškiniais. Kairėje rankoje 
laikė dėžutę, o dešinėje — apdegusį degtuką. 

— Vadinasi, ji, dėl kažko sunerimusi, užsižiebė šviesą. Tai 
labai svarbu. O kokias išvadas padarė tardytojas? 

— Jis gana kruopščiai ištyrė šį įvykį, nes apie daktaro Roi- 
loto elgesį grafystėje jau seniai sklido nekokie gandai. Tačiau 

jam taip ir nepasisekė nustatyti jokios aiškesnės priežasties. Sa- 
vo „parodymuose aš patvirtinau, kad to kambario durys dar už- 
šaunamos iš vidaus, o senoviškos langinės kas vakarą pritvirti- 
namos sklendėmis. Nuodugniai ištyrus sienas, nustatyta, kad jo- 
se nesama jokių tuštumų. Nieko nepadėjo nė atidus grindų ap- 
žiūrėjimas. Kamino anga plati, bet užsidaro keturiais didžiuliais 
ją užklupo mirtis. Be to, ant jos kūno nepastebėta jokių smurto 
pėdsakų. 

— Na, o jeigu tai buvo nuodai? 

— Gydytojai ją apžiūrėjo, bet nieko nerado. 

— Tai nuo ko, jūsų nuomone, galėjo mirti ta nelaimingoji? 

— Man atrodo, ji mirė vien tik iš baimės ir nervinio sukrė- 
timo, nors niekaip negaliu suprasti, kas būtent jai sukėlė siau- 
bą. 

— Ar čigonai tuo metu stovyklavo kur netoliese? 

— Taip, visada jie sukinėjosi apie namus. 

— O ar nieko jums nesako ta užuomina apie juostą — mar- 
gąją juostą? 

— Visaip galvojau. Kartais, kad tai tik kliedesys, kartais, 
kad tie žodžiai susiję kad ir su tais pačiais čigonais, kurių dau- 
gelis mMargomis juostomis apsiriša galvas. 

Holmsas papurtė galvą, nes tokie aiškinimai jo nepatenkino. 

— Čia toli gražu ne taip jau paprasta,— tarė jis.— Prašom 
pasakoti toliau. į 

— Nuo to laiko prabėgo dveji metai. Aš jaučiausi dar vie- 
nišesnė. Tačiau prieš mėnesį artimas mano draugas, Kurį paži- 
nojau daugelį metų, paprašė mano rankos. Tai Armitedžas—Per- 
sis Armitedžas, pono Armitedžo iš Kreinvoterio, netoli Redingo, 
"antrasis sūnus. Patėvis šioms vedyboms nesipriešina. Mes keti- 
name susituokti dar šį pavasarį. Prieš porą dienų vakariniame 
namo sparne buvo pradėtas remontas. Mano miegamojo sienoje 
darbininkai išmušė skylę, todėl man reikėjo persikelti į- kambarį, 
kuriame mirė mano sesuo, ir netgi miegoti toje pačioje lovoje, 
kurioje ji-miegojo. Ir įsivaizduokite Mano siaubą vakar, kai aš, 
gulėdama ir galvodama apie baisų sesers likimą, staiga nakties 
tyloje išgirdau tylų švilpimą, kuris buvo jos mirties pranašas. 
Pašokusi iš lovos, užsidegiau lempą, bet kambaryje nieko ne- 
buvo. Per daug sukrėsta, kad vėl galėčiau atsigulti, apsirengiau 
ir, kai tik prašvito, niekieno nepastebėta, išsmukau iš namų. Iš 

priešais mūsų namus stovinčios ,„Karūnos“ užeigos pasiėmiau dvi- 
ratį vežimą ir atvykau į Lederhedą, o iš ten, šį rytą sėdusi į 
traukinį, atvažiavau čia su viena mintimi jus pamatyti ir prašyti 
patarimo. 

— Protingai pasielgėte,— pasakė mano draugas.— Bet ar jūs 
viską papasakojote? 

— Taip, viską. 

— Ne, panele Roilot, ne viską. Iš gailesčio jūs nutylėjote apie 
patėvį. 

— Ką jūs! Aš jūsų nesuprantu... 

Užuot atsakęs, Holmsas kiek atsmaukė juodais nėriniais pa- 
puoštą mūsų viešnios rankogalį: ant balto riešo aiškiai buvo ma- 
tyti penkių pirštų paliktos nedidelės mėlynės. 

— Su jumis grubiai elgiamasi, — pasakė Holmsas. 

Dama visa paraudo ir vėl užsidengė užgautą ranką. 

— Patėvis — Umus žmogus, — atsakė jis, — ir kažin ar jis pats 
jaučia savo jėgą. 

Stojo ilga tyla. Parėmęs smakrą rankomis, Holmsas įsmeigė 
žvilgsnį į spragsinčią židinio ugnį. 

— Tai labai painus dalykas, — pagaliau jis prabilo.— Prieš im- 
damasis kokių žygių, norėčiau išsiaiškinti daugybę smulkmenų. 
Tačiau negalime gaišti nė Minutės. Jei nuvyktume šiandien į Stok 
Moreną, ar negalėtume apžiūrėti tų kambarių be jūsų patėvio 
žinios? 0 | 

— Jis kaip tik minėjo šiandien važiuosiąs į miestą kažkokiu 
svarbiu reikalu. Gal jo visą dieną nebus namie, ir niekas jums 
netrukdys. Mes turime šeimininkę, bet ji sena ir kvailoka, tad 
nesunku bus jos atsikratyti. 

— Puiku! Ar jūs, Votsonai, keliausite su mumis? 

— Būtinai. | 

— Tada mudu abu važiuojame. O jūs pati ką ketinate da- 
ryti 

— Jei jau atvykau į miestą, noriu sutvarkyti vieną kitą rei- 
kalą. Tačiau grįšiu dvyliktos valandos traukiniu ir galėsiu jus 
laiku sutikti. 

— Laukite mūsų tuoj po pietų. Aš irgi turiu šiokių tokių rei- 
kalų. Gal liksite ir papusryčiausite su mumis? 

— Ne, man reikia eiti. Šiek tiek ant širdies lengviau pasi- 
darė, kai viską išsipasakojau. Lauksiu jūsų šiandien .po pietų. 

Moteris užsidengė veidą tankiu juodu šydu ir išėjo iš kam- 
bario. 

— Na, ką jūs apie visa tai manote, Votsonai? — paklausė Šer- 
lokas Holmsas, atsilošdamas kėdėje. 

— Man atrodo, čia labai neaiškus ir kraupus dalykas. 

— (Gana neaiškus ir gana kraupus. 

— Jei Mūsų viešnia sakė teisybę, kad to kambario grindys 
i sienos iš tiesų nepaliestos, o pro duris, langą ir kaminą ne- 
įmanoma vidun patekti, tai jos sesuo neabejotinai buvo viena, 
kai ją ištiko ta paslaptinga mirtis. 

— Tai kaip tada išsiaiškinti tą švilpimą naktį ir tuos keistus 
mirštančios moters žodžius? 

— Nežinau. 

— Kai sugretinu visus šiuos faktus: naktį girdimą švilpimą, 
gaują čigonų, kurie artimai bičiuliaujasi su senuoju daktaru, ir 
tai, kad jis nėra linkęs ištekinti savo podukros, paskui mirštan- 
čiosios kliedesį apie margąją juostą ir galų gale tai, kad panelė 
Stoner girdėjo metalo žvangesį, kurį galėjo sukelti metalinė sklen- 
dė, vėl užkrintanti uždarant langinę— manau, kad, visa tai tu- 
rint galvoje, gal pavyks šią paslaptį išaiškinti. 

— Bet kuo čia tada dėti čigonai? 

— Nežinau. 

— Mūsų hipotezėje aš Matau daug prieštaravimų. 

— Aš taip pat. Ir kaip tik todėl šiandien važiuojame į Stok 
Moreną. Norėčiau įsitikinti, ar tie prieštaravimai tokie jau ne- 
įveikiami, ar vis dėlto juos galima išaiškinti. Bet ką čia velnias 
neša? 

Mano bičiulis taip šūktelėjo, kai, staiga atsilapojus mūsų 
kambario durims, jose pasirodė augalotas vyriškis. Jis buvo labai 
keistai apsirengęs: ant galvos — juodas cilindras, su ilgoku pus- 
palčiu, aukštomis blauzdinėmis, o rankoje medžioklinis rimbas. 
Nepažįstamasis buvo toks aukštas ir stambus, kad jo cilindras 
siekė staktą, 0 pečiai vos tilpo tarpduryje. Iš didžiulio, saulės 
nudeginto ir raukšlių išvagoto jo veido dvelkė pyktis, o įdubu- 
siomis, tulžingomis akimis ir išsišovusia, prakaulia plona nosimi 
jis panėšėjo į plėšrų seną paukštį. Žvilgčiodamas čia į vieną, 
čia į kitą, šis vaiduoklis paklausė: 

— Katras iš judviejų Holmsasė 

— Tai mano vardas, pone. Bet aš kol kas nežinau tamstos pa- 
vardės,— ramiai atsakė mano bičiulis. 

— Aš — daktaras Grimsbis Roilotas iš Stok Moreno. 

— O, meldžiu prisėsti, daktare, — maloniai tarė Holmsas. 

— Nė nemanau. Čia buvo mano podukra. Aš atsekiau ją. Ką 
jinai jums pasakojo? | 

— Šiandien truputį šaltoka,— tarė Holmsas. 

— Ką ji jums pasakojo? — niršdamas suriko senis. 

— Sako, kad krokai šiemet gausiai žydėsią,— šaltakraujiškai 
toliau dėstė mano draugas. | 

— Aha! Norit atsikratyti manęs? — suurzgė naujasis mūsų 
lankytojas ir, žengęs priekin, pagrūmojo medžiokliniu rimbu.— 
Pažįstu tave, niekše! Jau esu apie tave girdėjęs. Tu esi Holmsas, 
visur kaišiojąs savo nosį! 

Mano draugas nusišypsojo. 

— Jūs — landūnas! 

Jis dar labiau pralinksmėjo. 

— Tu — Skotland Jardo šnipas. 

Tada Holmsas iš visos širdies nusikvatojo. 

— Tikras malonumas su jumis šnekėtis, — tarė Holmsas.— Tik 
kai išeisite, uždarykite duris, nes čia smarkiai traukia skersvė- 
jis. 

— Išeisiu, kai viską pasakysiu. Nesikišk į mano reikalus! Ži- 
nau, ta panelė Stoner buvo čia. Aš ją sekiau, ir su manim menki 
juokai. Žiūrėk! — Jis vikriai žengė priekin, pastvėrė žarsteklį 
ir galingomis rudomis rankomis sulenkė kaip rykštelę. 

“| — Žiūrėk — nepakliūk man po ranka! — piktai burbtelėjo se- 
žirgliojo iš kambario. 

— Atrodo, labai malonus žmogus, — tarė Holmsas juokdama- 
sis.— Nesu toks galiūnas, bet jeigu jis būtų likęs, būčiau galėjęs 
parodyti, kad mano rankos už jo ne ką silpnesnės. 

Tai sakydamas, jis paėmė tą patį plieninį Žarsteklį ir staigiu 
mostu jį vėl ištiesino. 

— Tik pamanyk, koks įžūlumas laikyti mane Skotland Jardo 
sekliu. Šis įvykis mus tik paskatins, ir aš tikiuosi, kad mažoji mū- 
sų bičiulė nenukentės taip neapdairiai leidusi šiam galvijui save 
sekti. O dabar, Votsonai, mudu papusryčiausime, paskui nueisiu 
į Civilinių bylų kolegiją, kur tikiuosi gauti kai kurių duomenų, 
galinčių mums praversti šioje byloje. 

Šerlokas Holmsas grįžo tik apie pirmą. Rankoje jis laikė mė- 
lyno popieriaus lapą, visą išmargintą pastabomis ir skaičiais. 

— Peržiūrėjau daktaro mirusios žmonos testamentą,— tarė 
Holmsas.— Kad geriau susigaudyčiau, turėjau apskaičiuoti da- 
bartinę testamente minimų indėlių vertę. Bendros pajamos, ku- 
rios, Mirus žmonai, siekė beveik 1100 svarų sterlingų, dabar, kri- 
tus žemės ūkio produktų kainoms, sudaro ne daugiau kaip 750 
svarų sterlingų. Kiekvienai iš dukterų, jei jos ištekėtų, priklau- 
sytų po 250 svarų sterlingų. Todėl aišku, kad tada šiam rūstuo- 
liui tektų tik trupinėliai. Netgi vienos kurios mergaitės vedybos 
jam gerokai sumažintų pajamas. Šį rytą ne veltui pasidarbavau, 
nes pasisekė nustatyti, kas verčia daktarą nepageidauti vedybų. 
Dalykas nepaprastai rimtas, Votsonai, nes senis žino, jog ir mu- 
du domimės jo reikalais. Tad, jei jūs pasirengęs, tuoj pat paėmę 
kebą, važiuokime į Vaterlo. Norėčiau, kad pasiimtumėte revol- 
verį. Tas žaisliukas yra nuostabus argumentas džentelmenams, 
kurie kaip virvę lanksto plieninius žarsteklius. Manau, kad mums 
užteks revolverio ir dantų šepetėlio. 

Vaterlo mums pasisekė įsėsti į traukinį ir išvažiuoti į Leder- 
hedo stotį, kurios užeigoje pasisamdėme vienkinkį vežimą ir ket- 
vertą penketą mylių riedėjome žavingomis Sario apylinkėmis. 
Diena buvo puiki, skaisčiai švietė saulė, danguje plaukiojo vos 
keli garbanoti debesėliai. Medžiai ir šalikelės gyvatvorės leido 
pirmąsias atžalas. Oras kvepėte kvepėjo malonia žemės drėgme. 
Ši miela pavasario nuotaika keistai kontrastavo su siaubingu nu- 
sikaltimu, kurio važiavome tirti. Mano bičiulis, sunėręs ant krū- 
tinės rankas ir užsismaukęs ant akių skrybėlę, sėdėjo vienkinkio 
priekyje, o nusvirusi ant krūtinės jo galva rodė jį labai susimąs- 
čius. Staiga jis krūptelėjo, palietė man petį ir parodė tiesiai per 
pievas. 

— Žiūrėk! — tarė jis. 

Atšlaitėje driekėsi milžiniškų medžių parkas, o pačiame vir- 
šuje pro medžių šakų tankmę kyšojo senų pilkų rūmų bokš- 
tai. 

“ — Stok Morenas? — paklausė Holmsas. 

— Taip, pone. Tai daktaro Grimsbio Roiloto dvaras, — atsakė 
vežėjas. 

— Ten vyksta statyba, — tarė Holmsas, — mes kaip tik tuo rei- 
kalu. 

— Čia kaimas, — parodė vežėjas į kiek atokiau kairėje stūk- 
sančių namų stogus. 

— Bet jei norite patekti į dvaro rūmus, perlipkite pastaipėliu 
per šią tvorą, o toliau — takeliu per pievą. Štai ten, kur eina 
toji dama. | 

— lr, kaip matyti, ta dama yra panelė Stoner? — paklausė 
Holmsas, ranka prisidengęs nuo saulės akis.— Manau, bus ge- 
riausia daryti taip, kaip jūs sakote. | " 

Mudu išlipome, užsimokėjome, ir vienkinkis nudardėjo atgal 
į Lederhedą. 

— Aš mManiau,— pasakė Holmsas, lipdamas pastaipėliu per 
tvorą, — jog geriausia bus, jei vežėjas manys, kad mes čia atvy- 
kome kaip architektai ar panašiais reikalais. Nebus tuščių kal- 
bų. Laba diena, panele Stoner. Kaip matote, žodį ištesėjome. 

Rytą Beikerio gatvėje ąpsilankiusi klientė skubėjo pasitikti 
mus švytinčiu veidu. | 

— Taip nekantriai jūsų laukiau, — sušuko ji, maloniai svei- 
kindamasi.— Viskas susiklostė kuo puikiausiai. Daktaras Roilo- 
tas išvyko į miestą ir tikriausiai negrįš iki vakaro. 

— Mes turėjome malonumą susipažinti su daktaru, — tarė 
Holmsas ir keliais žodžiais nupasakojo, kaip viskas atsitiko. Pa- 
nelė Stoner, išgirdusi šią žinią, išblyško. 

— Dieve brangiausias! — sušuko ji.— Vadinasi, jis mane se- 
kė. 

— Taip atrodo. 

— Jis toks klastingas, kad aš niekad nesijaučiu saugi. Ką jis 
pasakys grįžęs? 

— Jam teks pačiam pasisaugoti, nes supras, jog esama gud- 
resnių už jį. Šiąnakt jūs turėsite užsirakinti. Jei jis imtų siau- 
tėti, mes nugabensime jus į Harą pas tetą. Na, o dabar negaiškime 
laiko, Būkite maloni — tuoj pat nuveskite mus į kambarius, ku- 
riuos turime apžiūrėti. 

Namas buvo iš pilkų, dabar apkerpėjusių akmenų. Centrinė 
jo dalis buvo aukštesnė, o du puslankiai sparnai atrodė tarsi iš- 
siskėtusios į abi puses krabo žnyplės. Vieno sparno langai buvo 
išdaužyti ir užkalti lentomis, o stogas kai kur įgriuvęs — tikras 
dvaro smukimo ženklas. Vidurinė dalis atrodė kiek gerėliau, o 
dešinysis namo sparnas buvo palyginti modernus: užuolaidos ant 
langų ir rūkstančios iš kaminų melsvų dūmų sruogos rodė, kad 
šis sparnas gyvenamas. Prie vienos sienos kraigliojosi pastoliai, o 

mure buvo išmušta skylė, bet, aplink vaikštinėdami, nematėme 
jokio darbininko. Holmsas neskubėdamas žengė šen bei ten ap- 
leista veja ir gana atidžiai apžiūrinėjo langus iš lauko pusės. 

— Kaip suprantu, čia tas kambarys, kuriame jūs miegodavo- 
te, vidurinis — sesers, o anas prie centrinės dalies — dakiaro Roi- 
loto. 

— (Gerai įspėjote, bet dabar aš miegu viduriniame. 

— Todėl, kad remontuojama? Beje, man atrodo, kad nėra jo- 
kio reikalo taisyti anos galinės sienos. 

— Visai nėra. Manau, čia viskas daroma norint iškelti manė 
iš to kambario. 

— Aha! Tai jau ką nors reiškia. Sakote, kitoje šių trijų kam- 
barių pusėje yra koridorius, iš kurio galima į juos patekti. Ten, 
be abejo, yra ir langai? 

—- Yra, bet labai maži. Jie tokie siauri, kad neįmanoma pro 
juos pralįsti. 

— Kai judvi nakčiai užsirakindavote duris, tai iš anos pusės 
į jūsų kamparius nebūdavo galima patekti. Na, o dabar, būkite 
maloni, nueikite į savo kambarį ir uždarykite langines. 

Panelė Stoner įvykdė mano draugo prašymą, ir jis, atvėręs 
langą, atidžiai apžiūrėjo langines, o kai pamėgino atidaryti, ne- 
pasisekė. Jose nebuvo jokio plyšelio įkišti peiliui ir juo pakelti 
sklendę. Tada su lęšiu Holmsas apžiūrėjo langinių vyrius, bet 
jie buvo geležiniai ir gana tvirtai įmūryti. 

— Hm, — numykė Holmsas ir šiek tiek sutrikęs pasikasė smak- 
rą.— Mano hipotezė susiduria su prieštaravimais. Niekas nega- 
lėtų pralįsti pro šias langines, kai jos uždarytos. Na, gerai. Pa- 
žiūrėsime, gal viduje šis tas paaiškės. 

Mažos šoninės durelės vedė į išbaltintą koridorių, iš kurio ga- 
lima buvo pakliūti į šiuos tris miegamuosius. Holmsas atsisakė 
apžiūrėti trečiąjį kambarį, todėl iš karto įėjome į antrąjį, kur 
dabar miegojo panelė Stoner ir kuriame taip kraupiai mirė jos 
sesuo. Tai buvo nedidelis, paprastas, su žemomis lubomis ir ži- 
dinio anga kambariukas, būdingas seniems provincijos dvarų na- 
mams. Viename kampe stovėjo ruda komoda, kitame — siaura 
balta antklode užtiesta lova, kairėje lango pusėje — tualetinis 
staliukas ir du nedideli pinti krėslai. Štai ir visi kambario baldai, 
neskaitant kvadratinio minkšto kilimo viduryje. Grindys aplinkui 
ir paneliai buvo rudo, kirvarpų išgraužto ąžuolo, bet seno ir be- 
spalvio, Matyt, neliesto nuo pastatymo dienos. Holmsas pasitrau- 

kė vieną krėslą į kampą ir tyliai sėdėjo, akylai žvalgydamasis 
po visą kambarį, įsidėmėdamas kiekvieną smulkmeną. 

— Kam skambinat šiuo skambalu? — pagaliau paklausė Holm- 
sas, rodydamas į storą šalia lovos kabančią juostą, kurios spurgai 
lietė pagalvę. 

— Tarnaitei. 

— Skambalas atrodo naujesnis negu kiti kambario daiktai. 

— Taip. Jį įtaisė tik prieš dvejus metus. 

— Turbūt jūsų sesuo prašė? 

— Ne, niekados negirdėjau, kad ji būtų juo naudojusis. Mes 
visuomet pačios savimi pasirūpindavome. 

— Iš tiesų čia visai neverta turėti tokio dailaus skambalo, 
Jūs Man atleiskite, bet noriu žvilgtelėti į grindis. 

Keturpėsčias, su lupa rankose, klupinėdamas, tada atsistojęs 
Holmsas apžiūrinėjo kiekvieną grindų plyšį, o paskui lygiai taip 
pat kambario panelius. Tada, priėjęs prie lovos, kurį laiką įdė- 
miai į ją žiūrėjo ir apžvelgė akimis sieną. Galų gale, pačiupęs 
skambalo juostą, smarkiai timptelėjo. 

— Ar jis neskamba? 

— Ne, juosta netgi prie vielos nepririšta. Labai įdomu! Dirs- 
telėkite,— juosta pritvirtinta prie vąšo kaip tik virš ventiliato- 
riaus angelės. 

— Kaip keista! Anksčiau aš to nepastebėjau. 

— Labai keista! — burbtelėjo Holmsas, tampydamas jucstą— 
Šiame kambaryje mane stebina keli daiktai. Pavyzdžiui, koks 
kvailys galėjo vesti ventiliatorių į kitą kambarį, kai lygiai tiek 
pat triūso būtų prireikę išvesti jį į gryną orą. 

— Ventiliatorius taip pat visai naujas, — pasakė dama. 

— Tikriausiai įtaisytas tuo pačiu Metu kaip ir skambalas? — 
spėjo Holmsas. 

— Taip, maždaug tuo metu kambaryje buvo padaryti keli ne- 
dideli pakeitimai. 

— Ir, pasirodo, jie labai įdomūs — neskambąs skambalas ir 
nevėdinąs ventiliatorius. Jei leisite, panele Stoner, ištirsime dak- 
taro Roiloto kambarį. 


Šis kambarys buvo kiek didesnis negu podukros, bet apsta- 
tytas taip pat paprastai kaip ir anas. Sųdedamoji lova, nedidelė 
medinė lentyna, pilna knygų, daugiausia apie techniką, šalia krės- 
las, paprasta medinė kėdė prie sienos, apvalus stalas ir didžiulis 

metalinis seifas — tai visi didesni daiktai. Holmsas lėtai apėjo 
kambarį, kuo atidžiausiai apžiūrinėdamas viską, kas jį domino. 

— Kas čia sudėta? — paklausė jis, paliesdamas seifą. 

— Patėvio raštai. 

— Vadinasi, jūs matėte, kas jame laikoma? 

— Tik vienintelį kartą, prieš kelerius metus. Pamenu, jis bu- 
vo pilnas popierių. 

— Ar jame nėra, sakysime, katės? 

— Nėra. Kodėl jums šovė tokia keista mintis? 

— Nagi, pasižiūrėkite štai čia! — jis pakėlė mažą pieno lėkš- 
tutę, padėtą ant seifo. 

— Ne, katės Mes neturime, bet yra gepardas ir beždžionė. 

-— Ol Iš tiesų! Juk gepardas — tai didžiulė katė. Bet nemany- 
čiau, kad jam užtektų tokios lėkštelės pieno. Ir dar šį tą aš no- 
rėčiau išsiaiškinti. 

Holmsas atsitūpė priešais medinę kėdę ir labai įdėmiai apžiū- 
rėjo jos sėdynę. 

— Dėkoju. Taip ir maniau, — tarė jis pakildamas ir įsidėda- 
mas į kišenę lęšį — Dirstelėkite, čia šis tas įdomaus. 

Holmsą sudomino nedidelis šikšninis bizūnas, užkabintas ant 
vieno lovos kampo. Tačiau šis bizūnas buvo susuktas ir taip su- 
lenktas, kad viename gale sudarė kilpą. 

— Ką jūs Manote apie tai, daktare Votsonai? 

— Paprastas šikšninis rimbas. Tik nesuprantu, kodėl jis taip 
surištas. 

— Ne toks jau paprastas. O Dieve! Kiek pikto pasaulyje! Ir 
blogiausia, jei nusikaltimui savo sugebėjimus ir protą paskiria 
protingas žmogus. Manau, užtenka to, ką matėme, panele Sto- 
ner. Jei malonėtumėte, eime į lauką. 

Niekados mano draugas dar nebuvo toks niūrus ir prislėgtas 
kaip tada, kai, apžiūrėję kambarius, išėjome laukan. Mes kelis 
kartus perėjome iš vieno vejos galo į kitą, bet nei panelė Stoner, 
nei aš netrukdėme Holmsui, kol jis, pagaliau pakirdęs iš gilaus 
susimąstymo, pats prabilo: 

— Itin svarbu, kad jūs, panele Stoner, elgtumėtės taip, kaip 
jums pasakysiu. | 

— Be abejo, aš taip viską ir darysiu. 

— Dalykas pernelyg rimtas, ir negalima nė kiek dvejoti, nuo 
to priklausys jūsų gyvybė. 

— Aš visiškai jūsų rankose, pone Holmsai. 

— Pirmiausia šią naktį jūsų kambaryje turime būti abu — ma- 
no draugas ir aš. 

Panelė Stoner ir aš nustebę pasižiūrėjome į mano bičiulį. 

— Taip, tai būtina. Paaiškinsiu kodėl. Ar štai ten tas namas — 
kaimo užeiga? 

— Taip, tai ,Karūnos“ užeiga. 

— Labai gerai, Ir iš ten matyti jūsų langai? 

— Žinoma, Matyti. 

— Kai grįš jūsų patėvis, neišeikite iš savo kambario neva dėl 
galvos skausmo. Išgirdusi, jog daktaras atsigulė, atidarykite kam- 
bario langinę ir palikite atsklęstą langą, o kaip signalą mums 
lange pastatykite lempą. Tada, pasiėmusi, kas reikia, tyliai iš- 
eisite į kambarį, kuriame jūs lig šiolei miegodavote. Kad ir re- 
montas, vieną naktį kaip nors ten ištversite. 

— O taip, lengvai. 

— Visa kita palikite mums. 

— O jūs ką darysite? 

— Mudu naktį praleisime jūsų kambaryje ir pamatysime, kas 
kelia tą švilpesį, kuris drumsčia jūsų ramybę. 

— Tikiu, pone Holmsai; kad jūs jau padarėte išvadą, — tarė 
panelė Stoner, prisilietusi jo rankos. 

— Galbūt kad taip. 

— Tada, dėl Dievo meilės, sakykite, nuo ko mirė mano se- 
suo? 

— Prieš pasakydamas, turiu rasti aiškesnių įrodymų. 

— Tuomet nors patvirtinkite mano nuomonę, kad ji mirė nuo 
staigaus išgąsčio. 

— Nemanau, kad nuo to. Greičiausiai dėl konkretesnės prie- 
žasties. O dabar, panele Stoner, mums laikas eiti, nes, jei dakta- 
ras Roilotas grįžtų ir pamatytų mus, visa ši kelionė nueitų nie- 
kais. Likite sveika ir nebijokite. Jei tik darysite taip, kaip susi- 
tarėme, galite ramiai ilsėtis, — netrukus pašalinsime visus jums 
gresiančius pavojus. 

Mums be didelio vargo pasisekė išsinuomoti „„Karūnoje“ mie- 
gamąjį ir svetainę. Jie buvo viršutiniame aukšte. Pro langą 'pui- 
kiausiai matėsi alėjos vartai ir Stok Moreno namo gyvenamasis 
sparnas. Jau temstant pamatėme pravažiuojantį daktarą Grims- 
bį Roilotą. Dūluojanti vakaro prieblandoje milžiniška jo figūra 
atrodė dar didesnė, palyginti su smulkaus sudėjimo vežėju vai- 
kinuku, kuris ilgokai krapštėsi atidarydamas .masyvius geležinius 

vartus. Netrukus išgirdome kimų griausmingą daktaro balsą ir 
pamatėme, su kokiu įtūžiu jis pagrūmojo jaunuoliui. Vienkinkis 
nuvažiavo, o po kelių minučių pro medžius vieno kambario lan- 
guose sumirgėjo šviesa. 

Sutemos tirštėjo. Po kiek laiko, mudviem sėdint tamsoje, Holm- 
sas pasakė: 

— Žinote, Votsonai, vis tebedvejojuš imti jus šiąnakt su sa- 
vim ar ne. Šis nuotykis gana pavojingas. 

— Ar galėsiu jums būti naudingas? 

— Jūsų dalyvavimas gali būti neįkainojamas. 

— Tuomet einu su jumis. 

— Nuoširdžiai dėkoju. 

— Jūs kalbate apie pavojų. Matyt, tuose kambariuose kai ką 
daugiau pamatėte negu aš. 

— Ne, manau, kad padariau tik daugiau išvadų negu jūs. O 
matėme abudu lygiai tą patį. 

— Nieko kita keista nemačiau, tik skambalo juostą. Kam ji 
skirta, prisipažinsiu, nesupratau. 

— Ventiliatorių taip pat matėte? | 

—- Taip, bet nemanyčiau, kad nedidelė skylė iš vieno kam- 
bario i kitą reikštų ką nors nepaprasta. Ji tokia mažytė, kad 
vargu ar žiurkė pro ją pralįstų. 

— Dar prieš atvykstant į Stok Moreną, aš jau žinojau, kad 
rasime ventiliatorių. 

— Nejaugi? | 

— Taip, taip, žinojau. Prisimenate, ji sakė, kad sesuo užuos- 
davusi daktaro Roiloto cigarų kvapą. Ką gi tai reiškia? Vadi- 
nasi, šiedu kambariai kokiu nors būdu susisiekia. Tas susisieki- 
mas turėjo būti labai nežymus, nes kitaip tardymo metu jis būtų 
buvęs pastebėtas. Nutariau, jog tai ventiliatorius. 

— Bet iuk nematau čia nieko bloga. 

— Gal būtų ir taip, jei ne keistas sutapimas: padaromas ven- 
tiliatorius, pakabinama juosta, ir dama, mieganti toje lovoje, mirš- 
ta.. Argi tai jūsų nestebina! 

— Kol kas nematau jokio ryšio. 

— O ta iova ar nepasirodė jums kuo nors keista? 

— Niekuo. 

— Jį pritvirtinta prie grindų. Ar matėte kada tokią lovą? 

— Gal ir nemačiau. | 

— Moteris negalėjo paslinkti savo lovos. Ji turėjo visad sto- 

vėti kaip tik prie ventiliatoriaus ir juostos, kuri ne skambinimui 
ten pakabinta. 

— Holmsai,— sušukau aš— lyg ir pradedu suprasti tas jūsų 
užuominas. Atrodo, mes atvykome pačiu laiku, kad užbėgtume už 
akių klastingam ir siaubingam nusikaltimui. 

— Ganėtinai klastingam ir ganėtinai siaubingam. Jei nusikal- 
timų griebiasi gydytojas, jis darosi didžiausias nusikaltėlis. Jis 
nestokoja nei žinių, nei drąsos... Šis žmogus labai gudrus, bet aš 
manau, Votsonai, kad mudu būsime už jį gudrėsni, nors, kol pra- 
auš, baimės ir mums pakaks. Na, baikime šias šnekas. Ramiai 
užtraukime po dūmą ir keletą valandų apie ką nors linksmesnio 
paplepėkime. 


Kokią devintą valandą šviesa tarp medžių užgeso, ir dvaro 
rūmai paskendo tamsoje. Lėtai praslinko dvi valandos, kol stai- 
ga lygiai vienuoliktą priešais mus suspindo ryškus žiburėlis. 

— Tai signalas mums, — tarė Holmsas, pašokęs ant kojų.— 
Jis šviečia viduriniame lange. | 

Išeidamas Holmsas trumpai paaiškino šeimininkui, kad išsi- 
ruošėme pas pažįstamą vėlyvam vizitui ir galbūt net pernakvo- 
sime. Netrukus mudu jau atsidūrėme tamsoje ir žingsniavome ke- 
liu. Į veidą pūtė šaltokas vėjas, o priekyje spingsąs mMirkčiojan- 
tis geltonas žiburėlis buvo mūsų kelrodis atliekant. tą kraupų 
uždavinį. 

"Kadangi sodybą supanti siena nebuvo taisoma ir daug kur 
išgriuvusi, Mudu gana nesunkiai atsidūrėme senajame parke. 
Skverbdamiesi pro medžius, pasiekėme veją ir, ją perėję, jau 
ketinome lipti pro langą, tik staiga iš laurų tankumyno išniro 
kažkokia į šlykštų išsigimėlį vaiką panaši baidyklė ir pasivarta- 
liojusi, trūkčiodama letenas, dingo tamsoje. 

— O Dieve! — sušnibždėjau aš.— Ar matėte? 

Akimirką ne tik aš, bet ir Holmsas išsizando. Susijaudinęs 
jis tarsi replėmis suspaudė mano ranką, bet netrukus ėmė tyliai 
kikenti ir pašnibždėjo man į ausį: 

— Nieko sau šeimininko namiškiai, Čia juk beždžionė! 


Aš buvau visai pamiršęs, kad daktaras mėgsta tuos keistus 
padarus. O kurgi gepardas, kuris kiekvienu momentu gali užsi- 
karti mums ant sprando. Prisipažinsiu, kad net lėngviau atsikvė- 
piau, kada, kaip ir Holmsas, nusiavęs batus, atsidūriau miega- 
majame. Mano kolega kuo tyliausiai uždarė langines ir, pastatęs 

lempą ant stalo, apžvelgė kambarį. Čia viskas atrodė taip, kaip 
buvome matę dieną. Stengdamasis būti kuo atsargesnis, Holmsas 
prisiartino prie Manęs ir, pridengęs lūpas delnu, vos girdimai 
sušnibždėjo: 

— Mažiausias triukšmas sužlugdys mūsų planus. 

Linktelėjęs galvą, aš parodžiau Holmsui, kad supratau. 

— Reikės sėdėti tamsoje — jis pamatytų šviesą pro ventilia- 
torių. 

Aš vėl linktelėjau. 

— Tik jokiu būdu neužmikite,— nuo to gali priklausyti jūsų 
gyvybė. Pasiruoškite dėl viso ko revolverį — gali prireikti. Aš 
sėdėsiu ant lovos krašto, o jūs — ant šios kėdės. 

Revolverį pasidėjau ant stalo kampo. 

Holmsas buvo atsinešęs ilgą šmaikščią lazdelę. Ją pasidėjo ša- 
lia savęs, o už jos — degtukų dėžutę ir žvakę. Tada užgesino lem- 
pą, ir mudu paskendome tamsoje. 

Ar pamiršiu kada nors tą siaubingąją naktį! Negirdėjau nė 
menkiausio garso, netgi savo bičiulio kvėpavimo, nors žinojau, 
kad jis sėdi už kelių pėdų nuo manęs išplėstomis akimis, lygiai 
taip pat įsitempęs kaip aš. Pro langines neprasiskverbė jokia 
šviesa, tad sėdėjome visiškoje tamsoje. Kartkartėmis iš lauko 
mūsų ausis pasiekdavo pelėdos riksmas, o kartą pačioje palangėje 
išgirdome kažkokį pratisą lyg katės kniaukimą: iš tikrųjų po 
parką laisvai sau slampinėjo gepardas. Kas ketvirtį valandos iš 
tolo atbanguodavo duslūs bažnyčios laikrodžio dūžiai. Kokie be 
galo ilgi atrodė tie ketvirčiai! Laikrodis išmušė dvyliktą valan- 
dą, pirmą, antrą, trečią, o mudu vis dar tyliai sėdėjome, kažko 
laukdami, 

Staiga kažkur ties ventiliatoriumi švystelėjo ir tuoj pat už- 
geso šviesa. Paskui kambaryje pasklido aštrus degančių riebalų 
ir įkaitusio metalo kvapas. Kažkas aname kambaryje uždegė slap- 
tą žibintą. Išgirdau kažką atsargiai vaikštant, o paskui vėl viskas 
nuščiuvo, tik kvapas kaskart aštrėjo. Kokį pusvalandį sėdėjau 
ištempęs ausis. Tuomet staiga pasigirdo kitas garsas, labai švel- 
nus ir tylus, tarsi pro arbatinuko snapelį būtų šnypštusi garų 
srovelė. Vos tik išgirdęs tą garsą, Holmsas pašoko nuo lovos ir, 
čirkštelėjęs degtuką, smarkiai tvojo nendrine lazdele per skam- 
balo juostą. | 

— Ar Matote ją, Votsonai? — sušuko jis lyg nesavas.— Ma- 
tote?! 

Bet aš nieko nemačiau. Tiesa, kai Holmsas užžiebė žvakę, iš- 
girdau tylų, aiškų švilpimą, tačiau staigiai tvykstelėjusi šviesa 
apakino mano išvargusias akis, tad negalėjau pasakyti, ką mano 
draugas taip įniršęs talžo lazdele. Aš pamačiau tik mirtinai išba- 
lusį, pasibjaurėjimo bei siaubo iškraipytą Holmso veidą. 

Jis liovėsi daužęs juostą ir įsmeigė akis į ventiliatorių. Ir 
staiga nakties tylą pervėrė siaubingas riksmas, kokio niekada 
nesu savo gyvenime girdėjęs. Tai buvo gergždžiantis skausmo, 
baimės ir pykčio kupinas šauksmas, kuris kaskart vis stiprėjo ir 
galop virto neapsakomu riksmu. Paskui sklido šnekos, kad jis iš 
miegų pažadinęs žmones kaime ir net tolimoje klebonijoje. Šiur- 
pas nusmelkė mūsų širdis; lyg stabo ištiktas, žiūrėjau į Holmsą, 
o jis — į mane, kol nutilo paskutinis aiktelėjimas. Vėl įsiviešpa- 
tavo tyla. | 

— Ką visa tai reiškia? — vos pralemenau. 

— Tai reiškia, kad viskas baigta,— atsakė Holmsas.— Ir gal- 
būt taip geriausia. Pasiimkite revolverį. Mudu eisime į daktaro 
Roiloto kambarį. | 

Visiškai nusiraminęs, Holmsas uždegė lempą ir, pasišviesda- 
mas kelią, išėjo į koridorių. Dukart pasibeldęs į daktaro duris ir 
nesulaukęs atsakymo, Holmsas paspaudė durų rankeną ir įėjo į 
kambarį. Su revolveriu rankoje, nė žingsnio neatsilikdamas nuo 
draugo, ir aš įėjau iš paskos. 

Mudu išvydome nepaprastą reginį. Ant stalo stovėjo pusiau 
uždengtas žibintas, plonu spindulių pluoštu apšviesdamas pravirą 
geležinį seifą. Šalia stalo, ant medinės kėdės, sėdėjo daktaras 
Grimsbis Roilotas su ilgu, pilku chalatu, iš po kurio kyšojo ko- 
jos, apautos raudonomis turkiškomis šliurėmis be užkulnių. Ant 
jo kelių gulėjo ilgas trumpakotis šikšninis rimbas, tas pats, kurį 
matėme dieną. Daktaro smakras buvo užverstas į viršų, o su- 
stingęs baisus žvilgsnis įbestas į lubas. Apie galvą išvydome 
keistą stangriai apvyniotą geltoną juostą su rusvomis dėmėmis. 
Kai mudu įėjome, žmogus net nesujudėjo ir neištarė nė žodžio. 

— Margoji juosta! — sušnibždėjo Holmsas. 

Zengtelėjau žingsnį į priekį. Keistasis daktaro galvos apda- 
ras ėmė judėti, ir iš po plaukų ėmė stiebtis pasibjaurėtina pa- 
plokščia gyvatės galva. 

— Tai pelkių angis, — sušuko Holmsas.— Nuodingiausia gyva- 
tė Indijoje. Daktaras mirė nepraėjus nė dešimčiai sekundžių po 
įgėlimo. Kas kardą pakelia, nuo kardo ir žūva; arba — nekask 

kitam duobės, pats įpulsi. Įgrūskim šį padarą atgal] į jo narvą, 
tada parūpinsime panelei Stoner kokią pastogę ir prėnešime vie- 
tos policijai, kas čia nutiko. 

Taip sakydamas, Holmsas vikriai pačiupo rimbą, gulintį ant 
velionio kelių, ir, užnėrę kilpą šliužui ant kaklo, nutzaukė jį nuo 
keisto sosto. Paskui, laikydamas atokiau nuo savęs, Holmsas nu- 
nešė nelabąją į geležinį seifą ir įmetęs užtrenkė duris. 

Štai tokie tikri faktai apie daktaro Grimsbio Roiloto iš Stok 
Moreno mirtį. Neverta. toliau tęsti ir taip jau ilgo pasakojimo, 
kaip mudu pranešėme šią liūdną žinią išsigandusiai nuotakai, kaip 
ją rytiniu traukiniu nugabenome į Harą gerosios tetos globon 
arba kaip oficialioji kvota iš lėto padarė išvadą, kad daktarą iš- 
tiko tokia lemtis neatsargiai žaidžiant su pavojinga savo numy- 
lėtine. O tikrą įvykių vaizdą susidariau tik kitą dieną, kai inudu 
su Šerloku Holmsu keliavome atgal. 

— Mano brangusis Votsonai — tarė jis— aš buvau padaręs 
visiškai klaidingą išvadą, ir tai rodo, kad pavojinga spręsti ne- 
turint pakankamai duomenų. Čigonų sukinėjimasis, žodis ,juos- 
ta“, kurį ištarė vargšė Mergina, be abejo, norėdama paaiškinti 
tai, ką ji išvydo tą trumpą akimirksnį, įžiebusi degtuką,— mane 
ir suklaidino. Vienintelis mano nuopelnas, kuriuo galiu pasigirti, 
yra tas, kad aš bematant supratau savo klaidą, jog merginai ne- 
galėjo grėsti joks pavojus iš langų ir durų pusės. Kaip jau esu 
minėjęs, Mane beregint sudomino tas ventiliatorius ir kabanti prie 
lovos skambalo juosta. Kai išaiškėjo, kad toji juosta pakabinta 
dėl akių ir kad lova pritvirtinta prie grindų, tučtuojau įtariau, 
kad juosta yra lyg tiltas pereiti kažkam nuo ventiliatoriaus sky- 
lės iki lovos. Tik tada man toptelėjo mintis, kad čia pali būti 
gyvatė. Prisiminęs pasakojimą, kad daktaras gaudavo įvairių gy- 
vūnų iš Indijos, supratau tikriausiai pasukęs teisingu keliu. Tik- 
tai tokiam gudriam ir beširdžiam Rytuose išauklėtam žmogui ga- 
lėjo ateiti galvon mintis panaudoti tokius nuodus, kurių negalima 
ištirti jokiais chemikalais. Jo akimis žiūrint, šių nuodų geras pri- 
valumas buvo dar ir tas, kad jie veikė iš karto. Iš tiesų tardyto- 
jas turėjo būti itin įžvalgus, kad pastebėtų odoje tuos du mažy- 
čius taškelius, kurie būtų parodę, įog gyvatė, prakirtusi danti- 
mis, suleido mirtiną skystį. Tada prisiminiau švilpimą. Be abejo, 
daktaras turėjo susigrąžinti gyvatę nuo aukos į savo kambarį 
prieš išauštant. Matyt, pienu, kurį matėme, jis gyvatę atsivilio- 
davo atgal. Įleisdavo ją pro ią ventiliatorių parinkęs tinkamiau- 

sią, jo nuomone, laiką ir būdavo tikras, kad nelaboji, nušliau- 
žusi juosta žemyn, pasieks lovą. Gyvatė iš karto galėjo ir ne- 
įkąsti gulinčiajai. Gal šitai būtų, kartojęsi net kokią savaitę, bet 
anksčiau ar vėliau ji turėjo nužudyti savo auką. 

Šias išvadas padariau dar prieš įeidamas į daktaro kambarį. 
Apžiūrėjęs kėdę, pamačiau, kad šeimininko dažnai stovėta ant 
jos. Juk, norint pasiekti ventiliatorių, jam reikėjo pasilypėti. Pa- 
mačius kambaryje seifą, pieno lėkštutę ir rimbo kilpą, galutinai 
išsisklaidė paskutinės mano dvejonės. Metalo žvangtelėjimas, 
kurį girdėjo panelė Stoner, matyt, pasigirdo patėviui skubiai už- 
darant į seifą baisųjį gyvūną. Padaręs tokias išvadas, aš ėmiau- 
si jums jau žinomų veiksmų — viską patikrinti. Išgirdęs gyvatės 
šnypštimą,— tikriausiai ir jūs jį girdėjote,— nedelsdamas užde- 
giau šviesą ir kirtau lazdele.“ 

— Norėdamas nuginti ją atgal pro ventiliatorių? 

— Ir taip ją priverčiau užpulti savo šeimininką. Keli lazde- 
lės kirčiai gyvatę smarkiai įsiutino, ir grįžusi ji užpuolė pirmą 
pasitaikius; žmogų. Vadinasi, be jokios abejonės, aš tiesiogiai 
atsakingas už daktaro Grimsbio Roiloto mirtį. Tačiau nepasaky- 
čiau, kad šis nusikaltimas sunkiai slėgtų mano sąžinę. 


INŽINIERIAUS NYKŠTYS 


Iš visų galvosūkių, kuriuos teko spręsti mano draugui Šerlo- 
kui Holmsui mūsų artimo bendravimo metais, aš jam pasiūliau 
tik du: vieną, susijusį su pono Heterlio nykščiu, o kitą — su pul- 
kininko Vorbertono beprotyste. Pastarasis leido pasireikšti įžval- 
giam ir originaliam stebėtojo protui, betgi pirmasis buvo toks 
neįprastas nuo pat pradžios ir su tokiom dramatiškom smulkme- 
nom, kad tikrai yra vertesnis už aną būti minimas mano raštuo- 
se, nors ir Mažiau suteikė mano draugui galimybių pasinaudoti 
dedukcijos metodu, kuriuo jis pasiekia tokių nuostabių rezulta- 
tų. Šis atsitikimas, manding, ne kartą buvo aprašytas laikraš- 
sčiuose, tačiau tokios istorijos, skelbiamos en bloc pusėje laik- 
raščio skilties, atrodo daug blankesnės negu faktai, pamažu ryš- 
kėjantys Mūsų akyse, ir nauji atradimai, po truputį išsklaidantys 
paslaptį bei žingsnis po žingsnio vedantys į tiesą. Tuo metu šis 
nutikimas man buvo padaręs didėlį įspūdį, ir praėję dveji metai 
beveik nė kiek jo neišdildė. 

Tai, ką dabar noriu aprašyti, atsitiko 1889 metų vasarą, ne- 
trukus po Mano vedybų. Tada aš vėl ėmMiausi medicinos priakti- 
kos ir visiškai palikau Holmsą Beikerio gatvėje, nors lankiau jį 
dažnai, ne kartą netgi raginau atsižadėti bohemiškų įpročių ir 
ateiti pas Mus į svečius. Mano pacientų vis daugėjo, o kadangi 
gyvenau netoli Pedingtono stoties, turėjau keletą ir jos tarnau- 
tojų. Vienas iš jų, išgydytas nuo skausmingos lėtinės ligos, be 
atvangos populiarino Mano nuopelnus ir stengėsi prirodyti mane 
kiekvienam ligos prispaustajam, jeigu tik tas jo teiravosi. 

Vieną rytą prieš septynias Mane pažadino tarnaitė, belsdama 
į duris, ir pranešė, kad kabinete laukia du vyrai iš Pedingtono. 
Greitai apsirengiau, nes iš patirties žinojau, jog geležinkelininkai 
retai kreipiasi dėl niekų, ir nuskubėjau laiptais žemyn. Kai nu- 
sileidau, iš kabineto išėjo senasis mano sąjungininkas kondukto- 
rius ir rūpestingai uždarė duris. 

— Jis čia, — sušnibždėjo nykščiu rodydamas per petį — Viskas 
gerai. 

— Kas gi tai? — paklausiau, nes iš jo laikysenos atrodė, kad 
mano kabinete uždarytas kažkoks keistas padaras. 

— Naujas pacientas,— sušnibždėjo jis.— Pamaniau, kad ge- 
riau atvesiu pats, tada neprapuls. Taigi jis čia, sveikas ir gyvas. 
O dabar jau eisiu, daktare — turiu savo pareigų, kaip jūs savo. 

Tr jis išėjo, tas Mano atsidavėlis, man nespėjus nė padėkoti. 

Įėjęs į kabinetą, radau prie stalo sėdintį vyriškį. Apsivilkęs 
ramios spalvos diagonalo kostiumu, o minkštos medžiagos ke- 
purė gulėjo ant mano knygų. Viena jo ranka buvo apvyniota su- 
kruvinta nosine. Jis buvo jaunas, ne daugiau kaip dvidešimt pen- 
kerių metų, sakyčiau, ryžtingo, vyriško veido, tik nepaprastai 
išblyškęs, ir man pasirodė, kad jis gerokai sukrėstas, nors iš visų 
jėgų stengiasi susivaldyti. 

— Atsiprašau, kad taip anksti atsibeldžiau, daktare,— tarė 
jis — bet šią naktį man atsitiko rimta nelaimė. Atvažiavau rytą 
traukiniu ir Pedingtone pasiteiravau, kur galėčiau rasti gydy- 
toją, o tas geras žmogus maloniai atvedė mane čia. Aš pada- 
viau tarnaitei savo vizitinę kortelę, bet antai ji palikta ant sta- 
lo. m 
Paėmiau kortelę ir perskaičiau: Ponas Viktoras Heterlis, hid- 
raulikos inžinierius, Viktorijos gūtvė 16 A (IV aukštas). Tai buvo 
mano rytinio svečio pavardė, titulas ir būstas. 

— Apgailestauju, kad. turėjote manęs laukti, — pasakiau sės- 
damasis į fotelį, kuriame paprastai skaitau.— Kiek suprantu, jūs 
tiesiog iš kelionės, — visą naktį važiavote, o tai monotoniškas da- 
lykas. 

— O, šios mano nakties monotoniška nepavadinsi — pasakė 
jis ir užsijuokė. 

Jis juokėsi skaniai. aukštu balsu, atsilošęs kėdėje ir visas 
kretėdamas. Mano, kaip gydytojo, instinktas sukilo prieš tokį 
juoką. 

— Nutilkit! — sudraudžiau.— Valdykitės! — Ir šliūkštelėjau į jį 
vandens iš ropinės. 

Tačiau tai nieko nepadėjo. Jam buvo užėjęs toks isteriško juo- 
ko priepuolis, koks ištinka stiprios prigimties žmones po didelio 
sukrėtimo. Bet netrukus jis nusiramino ir sėdėjo išsekęs! 

— Aš elgiuosi kaip tikras kvailys — gaudydamas orą, pasa- 
kė jis. 

— Visiškai ne. Išgerkit. 

Įpyliau kiek brendžio jam į vandenį, ir nublyškę skruostai 
pradėjo rausvėti. | 

— Jau geriau, — pasakė.— O dabar, daktare, gal malonėtumėt 
apžiūrėti mano nykštį, arba, tiksliau, tą vietą, kur būta nykš- 
čio. | 

Jis atvyniojo nosinę ir atkišo ranką. Nors turėjau stiprius 
nervus, sudrebėjau. Plaštaka buvo su keturiais pirštais, o ten, 
kur turėjo būti nykštys, raudonavo baisi akyta vieta. Nykštys 
buvo nukirstas ar nuplėštas nuo pat pagrindo. 

— O dangau! — šūktelėjau.— Tai rimtas sužeidimas. Turėjo la- 
bai kraujuoti. | | 

— Taip ir buvo. Iš karto po sužeidimo aš nualpau ir, rodos, 
ilgai išbuvau be sąmonės. Kai atsipeikėjau, kraujas tebebėgo, 
todėl tvirtai apvyniojau riešą nosine ir suveržiau su pagaliuku. 

— Puiku! Padarėt kaip tikras chirurgas. 

— Tai hidraulikos dalykas, o aš, matot, esu šios srities spe- 
Cialistas. 

— Nukirsta,— pasakiau apžiūrėdamas žaizdą, — labai kietu ir 
aštriu instrumentu. 

— Kažkuo panašiu į mėsos kapoklę,— tarė jis. 

— Nelaimingas atsitikimas, reikia manyti? 

— Anaiptol. 

— Ką? Žiaurus pasikėsinimas? 

— Tikrai gana žiaurus. 

— Man darosi baisu. | 

Nuploviau žaizdą, išvaliau, aprišau, o ant viršaus dar uždėjau 
vatos ir aptvarsčiau karboliu sumirkytais tvarsčiais. Jis sėdėjo 
atsilošęs, nekrūpčiodamas, tik kartkartėmis sukąsdamas lūpą. 

— Na kaip? — paklausiau baigęs. 

— Puiku! Po jūsų brendžio ir tvarstymo pasijutau visai kitas 
žmogus. Buvau labai nusilpęs, bet juk. tiek išgyvenau. 

— Gal dabar apie tai geriau nekalbėkit. Tik dar labiau susi- 
nervinsit. 

— O ne, dabar ne. Vis tiek turėsiu viską papasakoti policijai, 
nors, tarp mūsų kalbant, jeigu ne toks akivaizdus įrodymas kaip 
ta žaizda, labai nustebčiau, jeigu jie mano žodžiais patikėtų. Mat 
atsitikimas nežmoniškai keistas, o liudytojų neturiu. Ir net jeigu 
jie manim patikės, įkalčiai, kuriuos nurodysiu, yra tokie migloti, 
kad vargu ar teisingumas galės būti įvykdytas. 

— O! — sušukau, — jeigu turite kokių keblumų ir norite tei- 
singumo, tai rimtai patariu pirmiausia kreiptis į mano draugą 
poną Šerloką Holmsą, o tik paskui į policiją. 

— A, esu girdėjęs apie tą Žmogų, — atsakė mano pacientas, — 
ir Man būtų labai malonu, jeigu jis sutiktų imtis šio reikalo, nors, 
žinoma, policijai vis tiek turėsiu pranešti. Gal galėtumėt mane 
jam rekomenduoti? 

— Aš geriau padarysiu — pats nuvešiu pas jį. 

— Būsiu be galo dėkingas. 

— Pakviesim vežiką ir važiuosim. Kaip tik pataikysim per 
pusryčius — galėsim ir užkąsti. Ar pajėgsit važiuoti? 

— Taip. Ir man palengvės, kai viską išpasakosiu. 

— Tada mano tarnaitė pašauks vežiką, o aš bemat grįšiu. 

Užlėkiau viršun, trumpai paaiškinau žmonai, kas yra, ir po 
penkių minučių jau sėdėjau fiakre su savo naujuoju pažįstamu 
ir važiavau į Beikerio gatvę. 

Šerlokas Holmsas, kaip ir tikėjausi, sėdėjo su Chalatu svetai- 
nėje, skaitė ,„Taimso“ skelbimus apie dingusius žmones ir rūkė 
prieš pusryčius pypkę, prikimštą visokių vakarykščio tabako li- 
kučių, rūpestingai džiovinamų ir dėliojamų ant židinio atbrai- 
los. Jis Mus sutiko ramiai ir maloniai, kaip jam įprasta, paliepė 
iškepti daugiau kiaušinienės su lašinukais, ir visi trys sočiai pa- 
pusryčiavome. Kai baigėm valgyti Holmsas pasiūlė naujajam 
mūsų pažįstamam sėstis ant sofos, padėjo pagalvę, o šalia pastatė 
stiklą brendžio ir vandens. 2 

— Nesunku atspėti, kad jums atsitiko kažkas tikrai nepap- 
rasta, pone Heterli — pasakė jis.— Prašau atsigulti ir jaustis kaip 
namie. Papasakokit mums ką galite, o kai pavargsit, patylėkit ir 
pasistiprinkit gurkšneliu va šito gėrimo. 

— Ačiū, — atsakė mano pacientas,— bet po to, kai daktaras 
mane sutvarstė, pasijutau kaip kitas žmogus, o jūsų pusryčiai, 
sakyčiau, galutinai mane išgydė. Pasistengsiu sugaišinti kuo ma- 
žiau jūsų brangaus laiko, todėl iš karto pradėsiu neįtikėtinus sa- 
vo nuotykius. 

Holmsas sėdėjo didžiuliame fotelyje nuleistais vokais, nu- 
vargusiu veidu, o tokia išraiška slėpė veiklią ir smalsią prigimtį. 
Aš atsisėdau priešais jį, ir mudu tylėdami klausėmės keistos is- 
torijos, kurią su visom smulkmenom pasakojo mūsų svečias. 

— Pirmiausia pasakysiu, — pradėjo jis;— jog neturiu tėvų, esu 
viengungis ir gyvenu vienas savo bute Londone. Esu hidraulikos 

inžinierius ir išmanau savo darbą gana neblogai, nes septynerius 
metus esu išdirbęs garsioje Venerio ir Meitsono firmoje Grinvi- 
če. Prieš dvejus metus, atidirbęs savo laiką ir po tėvo mirties ga- 
vęs IMiemažai pinigų, nusprendžiau savarankiškai imtis veiklos ir 
Viktorijos gatvėje, išsinuomojęs kelis kambarius, atidariau kon- 
torą. 

Mano manymų, kiekvienam, savarankiškai pradėjusiam kokį 
verslą, tenka patirti daug sunkumų. O man jų buvo ypač daug. 
Per dvejus metus tik tris kartus konsultavau ir atlikau vieną ne- 
didelį darbą — tai ir viskas, ką mano profesija man davė. Visas 
mano pelnas — dvidešimt septyni svarai ir dešimt šilingų. Kiek- 
vieną dieną nuo devintos ryto iki ketvirtos po pietų sėdėdavau 
laukdamas savo kambarėly, kol galiausiai netekau vilties, nes 
suvokiau, kad iš mano praktikos nieko nebus. 

Tačiau vakar, kai jau buvau apsisprendęs mesti kontorą, įėjo 
mano tarnautojas ir pasakė, kad kažkoks džentelmenas nori ma- 
ne pamatyti darbo reikalais. Jis atnešė ir vizitinę kortelę su 
įspaustais žodžiais „Pulkininkas Lizanderis Starkas“. Beveik tuo 
pačiu metu įėjo ir pats pulkininkas, kiek aukštesnis nei vidutinio 
ūgio, bet neregėto liesumo. Man atrodo, kad tokio plono žmo- 
gaus dar nesu matęs. Visas veidas nusmailėjęs — tik nosis ir smak- 
ras, o išsišovę skruostikauliai aptempti vien oda. Tačiau toks iš- 
sekimas atrodė įgimtas, ne nuo kokios ligos, nes akys blizgėjo, 
žingsnis buvo guvus, o laikysena kupina savikliovos. Apsiren- 
gęs paprastai, bet tvarkingai, o amžiaus, manyčiau, greičiau ne- 
toli keturiasdešimties negu trisdešimties. 

„Ponas Heterlis? — paklausė jis gal kiek su vokišku akcen- 
tu.— Man jus, pone Heterli, rekomendavo ne tik kaip patyrusį 
specialistą, bet ir kaip diskretišką žmogų, mokantį laikyti pas- 
laptį.“ 

Nusilenkiau jausdamasis pamalonintas, kaip būtų jautęsis 
kiekvienas jaunas žmogus po tokio kreipimosi. 

„Gal galėčiau sužinoti, kas Mane taip gerai apibūdino?“ 

„Na, manau, dabar to neverta sakyti. Iš to paties šaltinio tu- 
riu žinių, kad jūsų tėvai mirę, kad jūs viengungis ir kad vienas 
gyvenate Londone.“ 

„Viskas teisingai, — atsakiau, — bet, prašau man atleisti, nesu- 
vokiu, ką tai turi bendro su mano, kaip specialisto, savybėmis. 
Kiek supratau, jūs norėjote pasikalbėti su manimi kaip su spe- 
cialistuė“ 

„Be jokios abejonės, taip. Tačiau suprasit, kad tie dalykai 
turi ryšį. Norėčiau jums, kaip specialistui, pavesti vieną darbą, 
bet jis turi būti atliktas slaptai — absoliučiai slaptai, suprantat, 
o šito juk galima tikėtis labiau iš vienišo Žmogaus negu iš tokio, 
kuris gyvena su šeima.“ 

„Jeigu aš duosiu žodį laikyti paslaptį — pasakiau, — tai galite 
būti tikras, kad taip ir bus." | 

Jis įdėmiai pasižiūrėjo į mane, ir aš pamaniau, kad tokių įta- 
rių ir nepatiklių akių nebuvau matęs. 

„Vadinasi, prižadate?“ — galų gale paklausė jis. 

„Taip, prižadu.“ 

„Tylėti prieš, per ir po? Niekada neužsiminti apie tai nei žo- 
džiu, nei raštu?“ 

„Aš jau daviau žodį.“ 

„Puiku.— Jis staiga pašoko, perlėkė per kambarį lyg žaibas 
ir staigiai atlapojo duris. Koridorius buvo tuščias. — Viskas ge- 
rai, — pasakė grįždamas.— Tarnautojai, žinau, mėgsta kartais pa- 
sidomėti savo šeimininkų reikalais. Dabar galima pasikalbėti be 
jokios baimės.“ 

Jis prisitraukė kėdę visai arti ir vėl įsmeigė į mane tą nepa- 
tiklų ir mąslų žvilgsnį. Nuo to džiūsnos darkymosi man ėmė da- 
rytis bjauru ir savotiškai baugu. Jau nesibaimindamas, kad galiu 
prarasti klientą, nesusivaldžiau. 

„Prašau, pone, paaiškinti, koks tai darbas,— tariau nekant- 
riai — aš negaliu gaišti brangaus laiko,“ 

Teatleidžia man Dievaš už paskutinį sakinį, bet jis savaime 
išsprūdo iš lūpų. 

„Ar penkiasdešimt ginėjų už naktį jus patenkintų?“ — paklau- 
sė jis. 

„Kuo puikiausiai.“ 

„Aš sakau už naktį, bet būtų tiksliau — už valandą. Man pap- 
rasčiausiai reikia, kad apžiūrėtumėt sugedusį hidraulinį presą ir 
pasakytumėt savo nuomonę. Kai nustatysit, kas jam atsitiko, mes 
patys jį pasitaisysim. Kaip patinka toks užsakymas?" 

„Darbas, atrodo, lengvas, o užmokestis dosnus.“ 

„Žinoma. Norėtumėm, kad šiąnakt atvažiuotumėt paskutiniu 
traukiniu.“ 

„Kur?“ 

„1 Eifordą Berkšyre. Tai nedidelis miestelis netoli Okstordo 
grafystės ribos, už septynių mylių nuo Redingo. Iš Pedingtono 
+ stoties traukinys atvyksta apie vienuoliktą penkiolika". 

„„Cerai.“ 

„Aš atvažiuosiu jūsų pasitikti.“ 

„Tai reikės dar toliau keliauti?“ 

„1aip, nedidelis mūsų namelis yra kaimo vietovėje. Už gerų 
septynių mylių nuo Eifordo stoties.“ 

„Tai vietoj būsim tik apie vidurnaktį. Ir, ko gero, nebus trau- 
kinio grįžti namo. Turėsiu ten praleisti naktį.“ 

„Taip, bet Mes jus priglausim.“ 

„Tiek visokių keblumų. Ar galėčiau atvažiuoti patogesniu lai- 
ku?“ 

„Mes nutarėm, kad geriausia būtų, jei atvažiuotumėt vėlai. 
O už nepatogumus atlyginame mokėdami jums, jaunam ir niekam 
nežinomam, tiek, kiek galėtų gauti didžiausi jūsų profesijos iš- 
minčiai. Žinoma, jei norite atsisakyti, dar nevėlu.“ 

Aš pamaniau apie penkiasdešimt ginėjų — kaip jos Man pra- 
verstų. 

„Ne, neatsisakau,— tariau— Aš mielai prisitaikysiu prie jūsų 
pageidavimų, Tik norėčiau aiškiau žinoti, ką reikės daryti.“ 

„Suprantama. Visiškai natūralu, kad, prašydami jūsų pasiža- 
dėjimo laikyti paslaptį, sužadinome jums smalsumą. Aš toli gražu 
nenoriu jūsų įpareigoti, prieš tai visko nepaaiškinęs. Tikiuosi, 
kad niekas mūsų slapta nesiklauso?“ 

„Niekas.“ 

„Tai štai. Jūs tikriausiai žinote, kad molžemis — brangus pro- 
duktas ir kad Anglijoje jo randama tik keliose vietose?“ 

„Esu girdėjęs.“ 

„Ne per seniausiai aš nusipirkau nedidelį ūkelį, labai nedidelį, 
už kokių dešimties mylių nuo Redingo. Man labai pasisekė, mat 
sužinojau, kad viename mano lauke yra molžemio klodas. Tačiau 
ištyrus paaiškėjo, kad jis palyginti nedidelis ir tėra jungtis tarp 
dviejų didesnių telkinių kairėje ir dešinėje, tik šiedu yra, deja, 
mano kaimynų žemėse. Tie žmoneliai ničnieko nežino turį savo 
žemėse kone aukso kasyklas. Savaime suprantama, aš panorau 
nusipirkti tą žemę, kol jie dar nežino tikros jos vertės, tačiau 
visa bėda — neturėjau tiek kapitalo. Savo paslaptį patikėjau ke- 
liems draugams, ir jie nusprendė, kad reikia patyliukais, slap- 
čiom eksploatuoti Mano telkinį ir taip užsidirbti pinigų, už ku- 

riuos vėliau galėsime nusipirkti kaimynų žemę. Dabar kuris lai- 
kas tą ir darom, o kad būtų lengviau, pastatėm hidraulinį presą. 
Jis, kaip jau sakiau, sugedo, todėl mums reikia jūsų patarimo. 
Tačiau mums baisiai svarbu išlaikyti paslaptį, nes jeigu kas su- 
žinos, kad pas mus buvo hidraulikos inžinierius, bematant ims 
klausinėti, ir jei tai paaiškės, sudie mūsų galimybėms įsigyti že- 
mės ir sudie mūsų planams. Todėl ir reikalauju, kad ničniekam 
neprasitartumėt, jog šįvakar važiuosite į Eifordą. Manau, dabar 
jums viskas aiškų?“ 

„Taip, ganėtinai, — atsakiau.— Tik vieną dalyką ne visai su- 
pratau: kam jums hidraulinis presas, juk, Mano žiniomis, molže- 
mis kasamas kaip žvyras iš duobės?“ 

„Ak,— nerūpestingai. atsakė jis— Mes turime savo metodą. 
Presuojam iš molžemio plytas, kad niekas nesuprastų, kas tai, kai 
išvežam. Bet tai smulkmena. Taigi atskleidžiau jums savo pas- 
laptį, pone Heterli, ir tuo parodžiau, kaip jumis pasitikiu — Dar 
vis kalbėdamas, jis atsistojo.— Na, tai laukiu jūsų Eiforde vie- 
nuolika penkiolika.“ 

„Būtinai atvažiuosiu.“ 

„Ir niekam nė žodžio.“ 

Paskutinį kartą jis įsmeigė į mane nepatiklų žvilgsnį, o pas- 
kui šalta drėgna plaštaka paspaudė man ranką ir „išskubėjo sau. 

Na, kai vėliau viską ramiai apsvarsčiau, ėmiau, kaip tams- 
tos galite suprasti, labai stebėtis šiuo netikėtu pasiūlymu. Aš, 
žinoma, buvau patenkintas, nes užmokestis buvo bent dešimt kartų 
didesnis, negų pats būčiau paprašęs už tokią paslaugą, be to, ti- 
kėjausi, kad po to užsakymo gal gausiu ir kitų. Antra vertus, 
mano kliento veidas ir laikysena padarė nemalonų įspūdį, ir jo 
pasakojimas apie molžemį manęs anaiptol neįtikino, kodėl bū- 
tinai turiu ten važiuoti vidurnaktį ir kodėl jis taip bijo, kad nie- 
kam apie išvyką neprasitarčiau. Vis dėlto nugalėjau visus būgš- 
tavimus, sočiai pavakarieniavau, nuvažiavau į Pedingtono stotį 
ir leidausi į kelią, kuo sąžiningiausiai įvykdęs įsakymą laikyti 
liežuvį už dantų. 

Redinge turėjau ne tik persėsti į kitą traukinį, bet ir eiti 
į kitą stotį. Vis dėlto spėjau į paskutinį Eifordo traukinį ir po 
vienuoliktos pasiekiau tą mažą vos apšviestą stotelę. Aš vienin- 
telis išlipau iš traukinio, perone nieko daugiau nebuvo, tik už- 
simiegojęs nešikas su žibintu. Tačiau, kai išėjau pro vartelius, 
radau laukiantį naująjį savo pažįstamą. Netardamas nė žodžio, 

jis stvėrė mane už rankos ir skubiai nutempė prie fiakro, kurio 
durys buvo atdaros. Tada užtraukė aukštyn langus iš abiejų šo- 
nų, pabeldė į medinę sienelę, ir mudu nulėkėm kiek tik arklys 
įkabino. 

— Vienas arklys? — įsiterpė Holmsas. 

— Taip, vienas. 

— Ar pastebėjote spalvą? 

— Taip. Lipdamas vidun, maciau jį apšviestą šoninių lempų. 
Jis buvo bėras. 

— Kaip atrodė — nusivaręs ar ne? 

— Ne, ir plaukas blizgėjo. 

— Ačiū. Atsiprašau, kad pertraukiau. Malonėkit pasakoti to- 
liau. Labai įdomu. 

— Na, važiavom ne mažiau kaip valandą. Pulkininkas Lizan- 
deris Starkas buvo sakęs, kad kelio tik septynios mylios, bet 
greitis, kuriuo važiavom, ir laikas rodė, kad buvo ne mažiau kaip 
dvylika. Jis sėdėjo šalia netardamas nė žodžio, ir pažvelgęs jo 
pusėn keletą sykių supratau, kad žiūri į mane nenuleisdamas 
akių. To krašto kaimo keliai, atrodo, prastoki, nes mus visą laiką 
baisiai kratė ir kraipė. Bandžiau pažvelgti pro langus, kur mes, 
bet jie buvo matinio stiklo, todėl nieko nemačiau, tik kur ne kur 
praslenkantį išsklidusį šviesos pluoštelį. Retsykiais išdrįsdavau 
pasakyti ką nors sudrumsdamas kelionės monotoniją, tačiau pul- 
kininkas atsakinėjo vienskiemeniais žodžiais, ir pokalbis tuoj 
baigdavosi. Galų gale iš duobėto kelio įvažiavome į lygų gurgž- 
dantį žvyrkelį, ir fiakras sustojo. -Pulkininkas Lizanderis Starkas 
iššoko, aš — iš paskos, ir jis skubiai nutempė mane į verandą, 
kuri buvo atidaryta. Taigi tiesiai iš karietos mes atsidūrėme prie- 
buty, nespėjau nė greitosiom dirstelėti į namo fasadą. Vos tik 
peržengiau slenkstį, už Mūsų garsiai užsitrenkė durys, ir išgirdau 
duslų nuvažiuojančio fiakro ratų bildesį. 

Name buvo tamsu, ir pulkininkas, kažką tyliai murmėdamas, 
ėmė grabinėtis degtukų. Staiga kitame koridoriaus gale atsidarė 
durys, ir mus apšvietė. ilgas auksinės šviesos spindulys. Jis spar- 
čiai platėjo, ir mes pamatėme moterį su lempa, kurią ji laikė 
iškėlusi viršum galvos. Atkišusi veidą, ji stengėsi mus įžiūrėti. 
Pastebėjau, kad ji graži, o tamsi jos suknelė, žvilganti lempos 
šviesoje, turėjo būti iš brangios medžiagos. Svetima kalba ji pa- 
sakė mano bendrakelioniui keletą žodžių, lyg kažko klausdama, 
o kai tas atsakydamas burbtelėjo vieną skiemenį, ji taip krūp- 

telėjo, kad vos neišmetė lempos. Pulkininkas Starkas priėjo prie 
jos, nežinia ką sušnibždėjo į ausį, tada įstūmė ją atgal į tą patį 
kambarį, iš kurio buvo atėjusi, ir lempa nešinas grįžo pas mane, 

„Gal malonėsite kelias minutes palaukti šiame kambaryje, — 
tarė atidaręs dar vienas duris. Šis kambarys buvo tylus, nedide- 
lis, paprastai apstatytas, vidury — apvalus stalas, ant kurio gu- 
lėjo keletas vokiškų knygų. Pulkininkas Starkas pastatė lempą 
ant tisharmonijos šalia durų. — Aš tučtuojau sugrįšiu.“ 

Apžiūrėjau knygas ant stalo ir, nors vokiškai nemoku, supra- 
tau, kad dvi iš jų Mokslinės, o kitos — poezija. Paskui nuėjau 
prie lango tikėdamasis pamatyti apylinkes, tačiau jis buvo užda- 
rytas stipriai užsklęstomis ąžuolo langinėmis. Name buvo stebė- 
tinai tylu. Tik senas laikrodis garsiai tiksėjo kažkur koridoriuje, 
o šiaip visur buvo kapų tyla. Neaiškus nerimas ėmė sėlinti man 
į širdį. Kas jie tokie, tie vokiečiai, ir ką daro čia, toje keistoje 
nuošalioje vietoje? Ir kur yra šioji vieta? Už kokių dešimties 
mylių nuo Eifordo, tai viskas, ką žinojau, tačiau kurioje pusėje — 
į šiaurę, pietus, rytus ar vakarus — neturėjau supratimo. Bet per 
tokį patį nuotolį yra Redingas ir gal dar kokie keli miestai, taigi 
čia galų gale ne toks jau baisus užkampis. Tik vienas dalykas 
neabejotinas — tai kaimo vietovė, nes aplinkui tokia ramybė. 
Vaikščiojau po kambarį iš vieno galo į kitą, tyliai dėl drąsos 
niūniuodamas ir jausdamas, kad ne taip lengva užsidirbti žadėtas 
penkiasdešimt ginėjų. 

Staiga be jokio garso tą absoliučią ramybę sudrumstė pama- 
žėle atsidariusios durys. Tamsiam tarpdury stovėjo ta pati mo- 
teris, geltona mano lempa apšvietė gražų susirūpinusį jos veidą. 
Iš karto pastebėjau, kad ją kausto baimė, ir man pasidarė bau- 
gu. Ji pakėlė drebantį pirštą įspėdama mane tylėti ir pasakė 
keletą netaisyklingų sakinių, žvilgčiodama atgal į tamsą tarsi 
pasibaidęs arklys. - 

„Aš išeičiau,— pasakė ji, man rodos,. iš paskutiniųjų steng- 
damasi kalbėti ramiai.— Aš išeičiau. Čia nereikia būti. Jums čia 
būti negerai.“ | 

„Bet ponia,— tariau,— aš dar nepadariau to, dėl ko atvažia- 
vau. Negaliu išvažiuoti neapžiūrėjęs preso.“ 

„Nereikia laukti, — kalbėjo ji.— Eikite pro šias duris, ten nie- 
kas nekliudys.— Bet Matydama, kad aš tik šypsausi ir purtau gal- 
vą, ji liovėsi tramdžiusis ir žengė į priekį grąžydama rankas.— 
Dėl Dievo meilės, — sušnibždėjo, — išeikite,- kol dar nevėlu!“ 

Tačiau aš esu gana užsispyręs iš prigimties, ir juo daugiau 
kliūčių matau, juo labiau man rūpi eiti pirmyn. Prisiminiau pen- 
kiasdešimt ginėjų, vargingą kelionę, nemalonią manęs laukiančią 
naktį. Negi viskas taip ir baigsis? Kodėl turėčiau sprukti ne- 
įvykdęs savo užduoties ir negavęs už tai savo užmokesčio? Juk, 
ta moteris gali būti kokia pamišėlė. Todėl tvardydamasis, nors 
jos elgesys buvo išgąsdinęs mane labiau, negu norėjau prisipa- 
žinti, aš vėl papurčiau galvą ir pareiškiau, kad niekur iš čia nei- 
siu. Ji jau buvo ketinanti vėl mane įkalbinėti, bet tuo tarpu viI- 
šuje trinktelėjo durys, ir nuo laiptų pasigirdo žingsniai. Akimirks- 
nį ji klausėsi, tada beviltiškai kilstelėjo rankas ir dingo taip pat 
tyliai, kaip ir buvo atsiradusi. 

Dabar į kambarį įėjo pulkininkas Lizanderis Starkas ir žemas 
storulis su Žila puria barzda, augančia dvigubos pasmakrės raukš- 
lėse, ponas Fergiusonas, kaip man buvo pasakyta mudu supa- 
žindinant. 

„Tai mano sekretorius ir reikalų vedėjas, — pasakė pulkinin- 
kas.— Beje, man rodos, tas duris buvau palikęs uždarytas. Jums 
čia, ko gero, pūtė skersvėjis.“ 

„Atvirkščiai, — pasakiau — aš tyčia jas atidariau, nes kam- 
bary buvo kiek per tvanku.“ 

Jis pervėrė mane įtariuoju savo žvilgsniu. 

„Na, verčiau imkimės darbo,— pasakė jis— Mudu st ponu 
Fergiusonu aprodysime jums presą.“ 

„Tuomet aš užsidėsiu kepurę.“ 

„Nereikia, jis yra name.“ 

„Xą? Jūs kasate Molžemį name?" 

„Ne ne. Mes jį čia tik presuojame. Bet tai nesvarbu. Mums 
tereikia, kad apžiūrėtumėte presą ir pasakytumėte, dėl ko jis 
sugedo.“ 

Užlipome laiptais aukštyn, pulkininkas su lempa priekyje, po 
jo riebusis reikalų vedėjas, o aš iš paskos. Tas senas namas bu- 
vo tikras labirintas su daugybe koridorių, koridorėlių, siaurų įvi- 
jų laiptų, Mažučių žemų durelių, kurių slenksčiai daugelio kartų 
buvo įdubiai numinti. Išskyrus pirmą aukštą, niekur nebuvo nei 
kilimų, nei baldų, sienos su žaliom drėgmės dėmėm, tinkas apsi- 
laupęs. Stengiausi dėtis kuo abejingiausiu, tačiau tos damos įspė- 
jimai, nors jų ir nepaklausiau, nėjo man iš galvos, ir aš akylai 
stebėjau abudu savo bendrus. Fergiusonas buvo paniuręs ir ne- 
šnekus, bet ir iš to, ką pasakė, supratau jį esant bent jau anglą. 

Pagaliau pulkininkas Lizafnderis Starkas sustojo prie žemų du- 
relių ir jas atrakino. Už jų buvo mažutis kvadratinis kambarė- 
"lis, į kurį visi trys vargu ar būtume tilpę. Fergiusonas liko už 
durų, o Mudu su pulkininku įėjom vidun. | 

„Dabar mes esame,— tarė jis, — hidraulinio preso viduje, ir 
mums būtų išties riesta, jei jis būtų įjungtas. To kambario lu- 
bos — stūmoklio dugnas, ir jis nusileidžia su didžiule jėga ant 
šių geležinių grindų. Iš lauko pusės yra nedideli šoniniai vandens 
cilindrai, kurie priima tą jėgą, perduoda ją ir sustiprina, na... 
jums tai žinoma. Presas dirba pakankamai gerai, bet dabar kaž- 
kas sutriko, ir jis neteko dalies jėgos. Tad prašyčiau viską ap- 
žiūrėti ir paaiškinti, kaip mums jį sutaisyti.“ 

Paėmiau iš jo lempą ir kruopščiai apžiūrėjau tą mašiną. Jį 
buvo tikrai gigantiška, turėjo didžiulę slėgio jėgą. Kai išėjęs iš 
lauko pusės paspaudžiau valdymo svertus, iš švilpesio tuoj su- 
pratau, kad kažkur yra atsiradęs tarpelis, ir dėl to viename šo- 
niniame cilindre prasisunkia vanduo. Patikrinęs radau, kad vie- 
nas guminis stūmoklio žiedas yra susitraukęs ir nesandariai pri- 
sispaudžia prie cilindro sienų. Tai, be abejo, ir buvo preso 
galingumo sumažėjimo priežastis. Aš taip ir pasakiau savo klien- 
tams, kurie labai atidžiai išklausė mano pastabas ir pasiteiravo, 
kaip praktiškai presą pataisyti. Viską jiems paaiškinęs, grįžau į 
pagrindinę preso patalpą ir iš smalsumo įdėmiai ją apžiūrėjau. 
Vos pažvelgus buvo aiškų, jog kalbos apie molžemį — grynas 
prasimanymas, nes kvaila net manyti, kad toks galingas prietai- 
sas būtų skirtas tokiam menkam darbeliui. Patalpos sienos buvo 
medinės, tačiau grindys geležinės, ir atidžiau į jas pažiūrėjęs pa-“ 
mačiau sluoksnį metalo apnašų. Pasilenkiau ir ėmiau jas gram- 
dyti norėdamas suprasti, kas tai, bet tuo tarpu išgirdau vokiškai 
kažką šūktelint ir išvydau į mane spoksantį baltą kaip lavonas 
pulkininką. 

„Ką jūs čia darot? — paklausė jis. 

iane ėmė piktumas, kad buvau patikėjęs tokia prasimanyta 
pasaka, kurią jis man pasekė. 

„Žaviuosi jūsų Molžemiu,— atsakiau. — Manau, kad būčiau ga- 
lėjęs duoti geresnių patarimų, jeigu būčiau žinojęs, kam tas pre- 
sas naudojamas.“ | 

Tik ištariau tuos žodžius ir tuoj pasigailėjau. Jo veidas pasi- 
darė atšiaurus, pilkos akys grėsmingai sužaibavo. 

„Puiku, — tarė jis — tuoj viską apie jį sužinosite.“ 


415. 


Zengė žingsnį atbulas, užtrenkė duris ir pasuko raktą. Aš pri- 
puoliau prie durų, ėmiau traukyti už rankenos, bet durys buvo 
tvirtai užrakintos ir nepasidavė nei mano spardymui, nei dau- 
žymui. 

„Ei! — šaukiau.— Ei! Pulkininke! Išleiskit!“ 

Ir staiga tyloje išgirdau garsą, nuo kurio man apmirė širdis. 
Tai buvo svertų džerškėjimas ir prakiurusio cilindro švilpesys. 
Pulkininkas įjungė presą. Lempa tebestovėjo ant grindų, kur bu- 
vau ją padėjęs tyrinėdamas apnašas. Ji apšvietė juodas lubas, 
besileidžiančias ant manęs, lėtai, su pertrūkiais, tačiau su tokia 
jėga, nuo kurios — aš tai žinojau geriau už bet ką kitą — per 
minutę iš manęs turėjo likti tik košė. Rėkdamas puoliau prie du- 
rų ir nagais norėjau atplėšti užraktą. Maldavau pulkininką, kad 
išleistų, tačiau negailestingas svertų džerškėjimas gožė mano 
šauksmus. Lubos jau buvo per pėdą ar dvi man nuo galvos, ir 
pakėlęs rankas galėjau pasiekti kietą, šiurkštų jų paviršių. Tuo 
metu į galvą atėjo mintis, kad nuo mano padėties priklausys, 
ar mirsiu labai skausmingai, ar nelabai. Jeigu atsigulsiu kniūps- 
čias, visas svoris teks stuburui, ir net sudrebėjau įsivaizdavęs, 
kaip jis sutreškės. Lengviau būtų gulint ant nugaros, bet ar įma- 
noma tysoti ir žiūrėti, kaip ant tavęs svyruodamas leidžiasi juo- 
das mirtinas šešėlis? Man jau trūko vietos stovėti, bet tuo metu 
pastebėjau tai, kas vėl Man įžiebė vilties. 

Jau sakiau, kad grindys ir lubos buvo geležinės, o sienos — 
medinės. Ir tada, kai paskutinį sykį karštligiškai apsižvalgiau, 
tarp dviejų lentų pastebėjau plonytį geltonos šviesos ruoželį, ku- 
Iis platėjo, nes vienas nedidelis panelis pamažu vėrėsi lauko pu- 
sėn. Pirmą akimirką negalėjau patikėti, kad tai iš tikrųjų kelias, 
išvesiąs Mane iš mirties. Bet kitą sekundę smukau pro skylę lau- 
kan ir pusiau be sąmonės parpuoliau ant žemės. Panelis vėl užsi- 
vėrė, ir dūžtančios lempos dzingtelėjimas bei tuo metu pasigir- 
dęs susidūrusių geležinių plokščių žvangesys bylojo apie tai, kad 
tik per plauką išvengiau mirties. E 

Atsitokėjau kažkieno smarkiai purtomas už riešo ir pamačiau 
begulįs siaurame koridoriuje ant mūrinių grindų. Šalia pasilen- 
kusi Moteris purtė mane kairiąja ranka, o dešinėje laikė žvakę. 
Tai buvo ta pati geroji moteris, kurios įspėjimų per kvailumą 
nepaisiau. 

„Eikit! Eikit! — uždususi ragino ji.— Jie tuoj bus čia. Pama- 
tys, kad jūsų ten nėra. O, negaiškit tokio brangaus laiko, ei- 
kit!“ 

Šį kartą jau nepaniekinau jos patarimo. Šiaip taip atsistojau 
ir kartu su ja nubėgau koridoriumi, o paskui įvijais laiptais že- 
myn. Vos atsidūrę kitame koridoriuje, plačiame, išgirdom bė- 
gančių kojų dundesį ir du balsus, vieną atsakantį kitam, iš to 
aukšto, iš kurio atbėgome, ir iš kito, po mumis. Mano gelbėtoja 
sustojo ir apsidairė nesumodama, ko griebtis. Tada atidarė duris 
į miegamąjį, apšviestą pro langą mėnesienos. 2 

„Tai vienintelis kelias, — tarė ji. — Langas aukštai, bet gal kaip 
nors nušoksit.“ 

Sulig tais žodžiais kitame koridoriaus gale pasirodė šviesa, ir 
išvydau atlekiantį tą džiūsną pulkininką Lizanderį Starką su Ži- 
bintu vienoje rankoje ir kažkokiu ginklu, panašiu į mėsos kapok- 
lę, kitoje. Pasileidau per miegamąjį, atplėšiau langą ir pažvelgiau. 
Koks ramus, malonus ir gaivus atrodė mėnesienoje sodas, ir jis 
tebuvo per kokį trisdešimt pėdų po manimi. Užsilipau ant pa- 
langės, bet dar nešokau, klausiausi, kas įvyks tarp mano gelbė- 
tojos ir to atsivejančio niekšo. Jeigu jai būtų buvę blogai, nu- 
sprendžiau nieko nepaisydamas grįžti ir padėti. Vos spėjau taip 
pamanyti, jis prilėkė prie durų ir puolė pro moterį vidun, bet ši 
apkabino jį, stengdamasi sulaikyti. 

„Pricai, Fricail — šaukė ji angliškai, — prisimink, ką man aną- 
kart prižadėjai. Sakei, kad daugiau taip nebus. Jis tylės. O, jis 
tylės!" 

„Tu išprotėjai, Elza! — suriko jis, stumdamas moterį nuo sa- 
vęs— Tu pražudysi mus visus. Jis per daug matė. Leisk mane, 
ar girdi!“ 

Nustūmęs ją į šalį, pripuolė prie lango ir trenkė savo ginklu, 
Tuo metu aš jau buvau už lango ir kabojau įsitvėręs palangės. 
Pajutau nestiprų skausmą, rankos atsileido, ir aš nukritau į SO- 
dą. 

Krisdamas tik susitrenkiau, bet nesusižeidžiau, tad pakilęs 
nukūriau kiek kojos nešė, nes supratau pavojų toli gražu nepra- 
ėjus. Tačiau bėgant staiga ėmė svaigti galva ir pykinti. Žvilg- 
telėjau į ranką, kuri skaudžiai tvinkčiojo, ir tik tada pamačiau, 
kad nykštys nukirstas, o iš žaizdos trykšta kraujas. Norėjau ap- 
rišti Žaizdą nosine, bet ūmMai suzvimbė ausyse, ir bematant nua|- 
pęs griuvau tarp rožių krūmų. 

Kiek išgulėjau be sąmonės, negaliu pasakyti. Matyt, labai 
ilgai, nes, kai atsipeikėjau, mėnulis jau buvo nusileidęs ir aušo: 
rytas. Mano drabužiai buvo sumirkę nuo rasos, o švarko ranko- 
vė prisigėrusi kraujo. Didelis skausmas kaipmat priminė visas 
nakties įvykio smulkmenas, ir suvokęs, kad persekiotojai gali 
manęs taip nepalikti, pašokau. Tačiau labai nustebau, kai apsi- 
žvalgęs nepamačiau nei namo, nei sodo. Gulėjau gyvatvorės įlin- 
kime palei kelią, netoli ilgo pastato, kuris, arčiau priėjus, pasi- 
rodė esąs ta pati stotis, į kurią vakar vakare buvau atvažiavęs. 
Jeigu ne bjauri žaizda rankoje, visa, kas įvyko per tas kraupias 
valandas, būtų galėję pasirodyti kaip slogus sapnas. 

Pusiau apspangęs nusivilkau į stotį ir pasiteiravau, kada bus 
traukinys. Į Redingą jis turėjo išvažiuoti greičiau nei už pus- 
valandžio. Stotyje budėjo tas pats vakarykštis nešikas. Paklau- 
siau, ar jis ką Nors žino/apie pulkininką Lizanderį Starką. Pa- 
vardė jam buvo nepažįstama. Ar vakar jis nepastebėjo Manęs 
laukusio fiakroė Ne, nepastebėjo. Ar yra kur netoli policijos 
nuovada? Yra už trijų mylių. 

Tokiam nusilpusiam ir sužeistam man buvo per toli. Nutariau 
pranešti policijai, grįžęs į Londoną. Parvažiavau kiek po šešių 
ir pirmiausia nuėjau sutvarstyti žaizdos, o tada gydytojas teikėsi 
atvesti mane pas jus. Taigi patikiu savo bylą jums ir darysiu vis- 
ką, ką patarsite. 

Jam baigus tokį nepaprastą pasakojimą, mudu kurį laiką sė- 
dėjom tylėdami. Paskui Šerlokas Holmsas išsiėmė iš lentynos 
vieną iš tų didžiulių sąsiuvinių, į kuriuos deda laikraščių iškar- 
pas. 

— Čia yra vienas skelbimas, kuris jums gali būti įdomus, — 
pasakė.— Jis buvo pasirodęs visuose laikraščiuose Maždaug prieš 
metus. Klausykitės: Šio mėnesio devintą dieną dingo ponas Dže- 
remija Heilingas, dvidešimt šešerių metų, hidraulikos inžinierius. 
Išvyko iš namų dešimtą valandą vakaro ir negrįžo. Buvo apsi- 
rengęs... ir taip toliau. Taigi! Matyt, tai ir buvo anas kartas, kai 
pulkininkui reikėjo, kad kas nuodugniai apžiūrėtų presą. 

— O dangau! — sušuko mano pacientas.— Tai štai ką reiškė 
tos moters žodžiai! 

— Be abejo. Aišku kaip dieną, kad tas pulkininkas — šalta- 
kraujis ir žiaurus žmogus, toks nušluos nuo kelio visus, kaip tie 
kraugeriai piratai, kurie, užgrobę laivą, nė vieno nepalieka gy- 
vo. Na, bet dabar brangi kiekviena minutė, todėl, jeigu turite 

jėgų, tuojau pat vykstam į Skotland Jardą, o paskui — į Eifordą. 

Po kokių trijų valandų traukinyje, važiuojančiame iš Redingo 
į mažą Berkšyro miestelį, sėdėjome mes visi — tai Šerlokas Holm- 
sas, hidraulikos inžinierius, Skotland Jardo inspektorius Bradstri- 
tas, vienas inspektorius civilio drabužiais ir aš. Bradstritas ant 
sėdynės išskleidė grafystės karinį žemėlapį ir su skriestuvu nu- 
brėžė apskritimą, kurio centras — Eifordas. 

— Tai štai, — pasakė jis.— Šis apskritimas nubrėžtas dešimties 
mylių spinduliu aplink miestelį. Mums reikalinga vieta turi būti 
kur nors arti šios linijos. Jūs sakėt, dešimt mylių, pone? 

— Mes važiavom gerą valandą. 

— Manot, kad jie gabeno jus visą tą kelią atgal, kai buvot 
be sąmonės? 

— Tikriausiai. Aš lyg per sapną prisimenu, kad mane kažkas 
pakėlė ir kažkur nešė. 

— Nesuprantu vieno dalyko,— pasakiau — Kodėl jie paliko 
jus gyvą, radę nualpusį sode. Turbūt tas niekšas pasigallėjo mo- 
ters prašomas. 

— Nemanyčiau. Per visą savo gyvenimą nesu matęs žiaures- 
nio veido. 

— Na, greitai viską išsiaiškinsim,— tarė Bradstritas.— Antai 
apskritimas jau nubrėžtas, ir dabar tereikia sužinoti, kurioje jo 
vietoje yra mūsų ieškomi žmonės. 

— Galiu jums parodyti, — ramiai tarė Holmsas. 

— Ką jūs sakot! — sušuko inspektorius.— Tai jau žinot! Na, 
pažiūrėkim, kieno nuomonė sutaps su jūsų. Aš sakau, kad jie 
turi būti pietuose, nes čia mažiau gyvenama. 

— Aš sakau — rytuose, — tarė Mano pacientas. 

— Aš — už vakarus, — pasakė civiliškai apsirengęs inspekto- 
rius.— Čia yra keletas visai mažų miestelių. 

— Aš — už šiaurę, — tariau, — nes ten nėra kalnų, o mūsų drau- 
gas sakė nepastebėjęs, kad būtų važiavę į kalną. 

— Tik paklausykit, — sušuko inspektorius juokdamasis,— kokia 
nuomonių įvairovė! Apsukom visą kompasą. Kurią pusę palaiko- 
te jūs? 

— Visi jūs klystate. 

— Betgi visi negali klysti! 

— Gali. Mano vieta čia — ir Holmsas įbedė pirštą į apskriti- 
mo vidurį — Mes juos rasime čia. 

— O dvylikos mylių kelias? — žioptelėjo Heterlis. 

— Šešios mylios tolyn ir šešios atgal. Nieko nėra paprasčiau. 
Jūs pats sakėte, kad arklys buvo visai nenuvargęs ir blizgėjo, 
kai lipote į fiakrą, O ar galėtų taip atrodyti, jeigu būtų atvažia- 
vęs dvylika mylių blogu keliu? 

— Tikrai, tokia apgaulė visai galima, — susimąstęs pasakė 
Bradstritas.— Iš šitos gaujos visko galima laukti. 

— Taigi, — pritarė Holmsas.— Tai pavojingi pinigų padirbinė- 
tojai. Ir tuo presu štampuoja amalgamą, kurią naudoja vietoj si- 
dabro. 

— Jau kuris metas mes žinome, kad veikia labai gudri gau- 
ja, — pasakė inspektorius.— Tūkstančiais štampuoja pusės kronos 
monetas. Atsekėm ją iki Redingo, bet toliau — nė žingsnio. Jie 
taip mėto pėdas, kad aišku, jog yra seni vilkai. Bet dabar šis 
laimingas atsitikimas, manau, mums padės — jie nebeišsisuks. 

Tačiau inspektorius apsiriko, nes tiems nusikaltėliams ne- 
buvo lemta patekti į teisingumo rankas. Atvažiavę į Eifordo sto- 
tį, pamatėme baisų dūmų stulpą, netoliese kylantį iš už nedi- 
delio medžių guoto ir lyg milžiniška stručio plunksna kybantį 
danguje. 

— Gaisras? — paklausė Bradstritas, kai traukinys nupuškėjo 
tolyn. 

— Taip, pone, — atsakė stoties viršininkas. 

— Kada prasidėjo? 

— Sako, naktį, pone, bet dabar dar sustiprėjo, ir dega visas 
visutėlis. 

— Kieno tas namas? 

— Daktaro Bičerio. 

— Sakykit, — įsiterpė inžinierius, — ar tas daktaras Bičeris yra 
vokietis, toks plonas, ilga, smailia nosimi? 

Stoties viršininkas skaniai nusijuokė. 

— Ne, pone, daktaras Bičeris yra anglas, ir visoje parapijoje 
nerasi kito, kuris būtų po liemene taip gerai prikimštas. Tačiau 
pas jį gyvena toks ponas, pacientas, mano supratimu, tas tai už- 
sienietis ir atrodo taip, kad gabalas geros Berkšyro jautienos jam 
tikrai nepakenktų. 

Nelaukdami, kol stoties viršininkas baigs savo kalbą, nusku- 
bėjome gaisro link. Užvažiavę ant neaukšto kalno, išvydom di- 
džiulį platų, kalkėm baltintą namą, iš kurio pro visus tarpus ir 
langus veržėsi ugnis, "o priešais, sode, trys ugniagesių mašinos 
veltui stengėsi užslopinti liepsną. 

— Šičia! — be galo susijaudinęs sušuko Heterlis— Tas pats 
žvyrkelis, ir tie rožių krūmai, kur gulėjau. Aš iššokau antai pro 
tą antrą langą. 

— Na,— pasakė Holmsas.— Jūs bent jiems atkeršijot. Be jo- 
kių abejonių, gaisras prasidėjo nuo jūsų alyvinės lempos — kai 
presas ją suspaudė, užsidegė medinės sienos, bet jiems pernelyg 
rūpėjo jus pagauti, todėl laiku neatkreipė dėmesio. Dabar žval- 
gykitės akis išpūtę, gal minioje pamatysit šios nakties draugu- 
žius, nors jie greičiausiai jau už gero šimto mylių nuo čia. 

Taip ir buvo, kaip sakė Holmsas, nes nuo tos dienos nieko 
negirdėjom nei apie gražiąją Moterį, nei apie nelemtąjį vokietį, 
nei apie paniurėlį anglą. Ankstų tos dienos rytą vienas kaimie- 
tis buvo sutikęs vežimą su keletu žmonių ir keliomis gremėzdiš- 
komis dėžėmis, greitai važiuojantį į Redingo pusę, bet ten jų 
pėdsakai dingo, ir net genialiajam Holmsui nepavyko bent apy- 
tikriai nustatyti, kur tie bėgliai. 

Ugniagesiai labai stebėjosi keista namo įranga, bet dar la- 
biau tuo, kad antrame aukšte ant palangės rado neseniai nukirs- 
tą nykštį. Apie saulėlydį jų pastangos galų gale davė rezultatų, 
ir ugnis buvo užgesinta, bet ir tai tik tada, kai įgriuvo stogas 
ir liko vien krūva griuvėsių, keletas susiraičiusių cilindrų bei 
geležinių vamzdžių mechanizmo, taip brangiai kainavusio nelai- 
mingam mūsų pažįstamajam. Priestate buvo rasta daug nikelio 
ir alavo, tačiau monetų ten nebuvo, matyt, jas spėta išvežti tose 
gremėzdiškose dėžėse, kurias anksčiau minėjau. 

Kaip mūsų inžinierius iš sodo atsidūrė toje vietoje, kur atsi- 
peikėjo, būtų galėję amžinai likti paslaptis, jeigu ne minkšta že- 
mė, kurioje išskaitėme labai paprastą dalyką. Jis buvo atneštas 
dviejų žmonių, kurių vieno koja gana maža, o antrojo nepapras- 
tai didelė. Vienu žodžiu, greičiausiai tas nešnekusis anglas, ne 
toks drąsus arba ne toks kraugerys kaip jo sėbras, bus padėjęs 
moteriškei nunešti sąmonės netekusį vyrą toliau nuo gresiančio 
pavojaus. 

— Taigi — liūdnai pasakė mūsų inžinierius, kai vėl sėdėjome 
traukiny, grįždami į Londoną, — gerai aš čia buvau įkliuvęs! Ne- 
tekau nykščio, penkiasdešimties ginėjų uždarbio, o ką įgijau? 

— Patirties,— tarė Holmsas juokdamasis.— Netiesiogine pras- 
me, žinokit, tai gali būti tikras turtas, tereikia tik išmokti gra- 
žiai pasakoti, ir iki pat amžiaus galo galite garsėti kaip puikus 
pašnekovas. 

KILMINGASIS VIENGUNGIS 


Lordo Sent Saimono vestuvėmis ir keista jų pabaiga jau se- 
niai nustota domėtis tose sferose, kurioms nelaimingasis jauni- 
kis priklauso. Tą istoriją užgožė nauji skandalai, ir dar pikantiš- 
kesnės jų smulkmenos išstūmė kalbas apie dramą, įvykusią prieš 
ketverius metus. Kiek žinau, ne visi faktai iškilo viešumon, o 
kadangi juos aiškinant gerokai prisidėjo mano draugas Šerlokas 
Holmsas, manau, reikia trumpai aprašyti tą nepaprastą epizodą, 
nes be jo užrašai apie Holmsą nebūtų pilni. 

Keletas savaičių prieš mano vedybas, kai mudu dar gyvenome 
Beikerio gatvėje, Holmsui atėjo laiškas. Tą pavakarę jis buvo iš- 
ėjęs pasivaikščioti, o aš visą dieną sėdėjau namie. Mat netikėtai 
pasikeitus orui: ėmus lyti ir smarkiai pūsti rudens vėjui, man 
įkyriai maudė koją, kurioje dar nuo Afganistano operacijos lai- 
kų nelyginant koks suvenyras tebebuvo didelė muškietos kulka. 
Sėdėdamas viename fotelyje, o kojas susidėjęs ant kito, aš sken- 
dėjau laikraščiuose, bet, iki kaklo prisiskaitęs dienos naujienų, 
nusviedžiau juos į šalį, išsitiesiau ir, abejingai žvelgdamas į vo- 
ką su didžiuliu herbu ir monograma, tingiai svarsčiau, kas ga- 
lėtų būti tas kilmingas žmogus, parašęs Mano bičiuliui. 

— Šit jums aristokrato laiškas,— pasakiau grįžusiam Holm- 
sui.— Rytą, jei gerai prisimenu, gavot žuvų pirklio ir muitinės 
tarnautojo laiškus. 

— Taip, jie tokie įvairūs, kad net miela, — atsakė jis šypso- 
damasis,— ir dažniausiai kuo paprastesnių žmonių, tuo įdomes- 
ni. Šis, atrodo, bus koks nelemtas oficialus kvietimas, ir turėsiu 
arba nuobodžiauti, arba meluoti. 

Holmsas sulaužė antspaudą ir peržvelgė laišką. 

— O, žiūrėkit, čia, ko gero, gali būti įdomu. 

— Vadinasi, ne kvietimas* 

— Ne, grynai dalykinis laiškas. 

— Ar klientas kilmingas? 

— Vienas iš garsiausių Anglijos žmonių. 

— Sveikinu, brangusis drauge! 

— Patikėkit, Votsonai, aš jums nuoširdžiai sakau, kad įdomi 
byla man kur kas svarbiau už kliento padėtį. Tačiau gali būti, 
kad šios bylos neprireiks iš naujo tirti. Jūs pastaruoju metu, at- 
xodo, stropiai skaitėte spaudą? 

— Galima sakyti, taip, — apgailestaudamas tariau rodydamas 
į didžiulį laikraščių pluoštą kampe.— Daugiau neturėjau ką veikti. 

— Man pasisekė, nes galėsit mane apšviesti. Skaitau tik kri- 
minalistikos naujienas ir pranešimus apie dingusius žmones. Iš 
jų būna ko pasimokyti. Bet jeigu jūs taip atidžiai sekėte paskuti- 
nes naujienas, tai tikriausiai skaitėte apie lordą Sent Saimoną ir 
jo vestuves? 

— O taip, net labai susidomėjęs. 

— Gerai. Laiškas, kurį laikau rankoje, yra iš lordo Sent Sai- 
mono. Aš jums perskaitysiu jį, o jūs turėsite perversti tuos laik- 
raščius ir atpasakoti man viską, kas bus tuo klausimu. Štai ką 
jis rašo: 


a 4 

Brangusis pone Šerlokai Holmsai, 


Lordas Bekvoteris man sakė, kad galiu visiškai pasikliauti jū- 
sų įžvalgumu ir sprendimais. Todėl ryžausi kreiptis į jus ir pra- 
šyti patarimo dėl vieno labai liūdno įvykio, susijusio su mano 
vestuvėmis. Ponas Lestreidas iš Skotland Jardo jau tiria šią bylą, 
bet jis mielu noru sutinka veikti kartu, neigi tikisi, kad iš to 
bus daugiau naudos. Aš užeisiu pas jus ketvirtą valandą po pie- 
tų; jeigu tuo laiku turite numatęs kitą susitikimą, manau, jį ati- 
dėsite, nes mano reikalas nepaprastos svarbos. 


Jūsų Sent Saimonas 


— Laiškas išsiųstas iš Grouvnoro rūmų, kur vargšas kilnusis 
lordas, rašydamas žąsies plunksna, susitepė rašalu mažąjį dešinės 
rankos pirštelį iš lauko pusės. 

— Jis rašo, kad ateis ketvirtą valandą. Dabar trečia. Po va- 
landos jis bus čia. 

— Vadinasi, kaip tik spėsiu, jūsų padedamas, sužinoti, kas 
ten nutiko. Perverskite, laikraščius ir sudėkite chronologine tvar- 
ka reikiamas ištraukas, o aš tuo tarpu tikrinsiu, kas tas mūsų 
klientas. 

Iš žinynų krūvos, gulinčios ant židinio atbrailos, jis išsitraukė 
vieną knygą raudonais viršeliais. 

— Šit, — atsisėdęs pasakė sklaidydamas knygą ant kelių.— 
Lordas Robertas Volsinemas de Ver Sent Saimonas, antrasis Bel- 
moralo hercogo sūnus... Oho! Herbas: žydrame fone skydas su 
juoda juostele, kurioje pavaizduoti trys dagiai. Gimęs 1846 me- 
tais. Keturiasdešimt vienų metų, pats laikas vesti. Buvo dabar- 
tinės kolonijų administracijos ministro pavaduotojas. Jo tėvas, 
hercogas, vienu metu buvo užsienio reikalų ministras. Tiesioginiai 
Plantagenetų palikuonys, o iš moterų pusės — Tiudorai. Hm! Ta- 
čiau mums nuo to ne aiškiau. Tikriausiai ką nors rimtesnio su- 
žinosiu iš jūsų, Votsonai. 

" — Aš be jokio vargo radau, ką norėjau,— pasakiau, — nes 
faktai dar visai neseni ir skaitant man pasirodė neįprasti. Tačiau 
nenorėjau jums apie juos užsiminti tuo metu, kai tyrėt kažko- 
kią bylą. Tokiais atvejais, kaip žinau, nemėpstate, jei kas truk- 
do. 

— A, tai ta byliukė su Grouvnoro aikštės baldų furgonu. Ji 
jau baigta, nors, teisybę sakant, viskas buvo aišku iš pat pradžių. 
Na, malonėkit išdėstyti man laikraščių žinias. | 

— Antai pirmasis pranešimas, kurį radau. Jis, kaip matote, 
išspausdintas prieš kelias savaites „(Morning post“ kronikos sky- 
riuje. Štai kas čia rašoma: Lordas Robertas Sent Saimonas, ant- 
rūsis Be]lmoralo hercogo sūnus, susižiedavo su panele Hete Doran, 
vienturte eskvairo Aloizijaus Dorano (JAV, Kalifornija, San Fran- 
ciskas) dukterimi, ir, jei tikėsime gandais, netrukus bus jų ves- 
tuvės. | 

— Tai viskas. 

— Trumpai drūtai,— tarė Holmsas, tiesdamas ugnies link il- 
gas, plonas kojas. 

— Viename tos pačios savaitės aukštuomenės laikraštyje yra 
platesnis straipsnis apie tai. Štai: Greitai mums prireiks šauktis 
įstatymo, saugančio vedybų rinką, nes dabartinis laisvosios pre- 
kybos principas labai nepalankus mūsų šalies produkcijai. Kil- 
mingųjų Didžiosios Britanijos šeimų palikuonys vienas po kito 
pasiduoda gražiosioms mūsų giminaitėms iš už Atlanto. Praėjusią 
savaitę prie tų trofėjų, kuriuos užkariauja žavingosios, mūsų nu- 
galėtojos, prisidėjo dar vienas, labai žymus, Lordas Sent Saimo- 
nas, kurio daugiau kaip dvidešimt metų nepajėgė sužeisti Amūro 
strėlės, dabar viešai paskelbė, kad netrukus bus jo vestuvės su 

Hete Doran, žavinga Kalifornijos milijonieriaus dukra. Panelė 
Hetė Doran, kuri savo grakštumu ir nepaprastu grožiu patraukė 
visų dėmesį per Vestberi Hauzo iškilmes, yra vieniurtė, ir -sklin- 
da kalbos, kad jos kraitis dabar vertas daugiau, negu galima iš- 
reikšti šešiaženkliu skaičiumi, o ateityje dar padidės. Kadangi 
dabar jau ne paslaptis, kad per kelerius pasiaruosius metus Bel- 
moralo hercogas turėjo išparduoti savo paveikslus ir kad visas 
lordo Sent Saimono turtas tėra nedidelis Bečmuro dvaras, tai aiš- 
ku, jog iš tos sąjungos laimi ne vien tik turtingoji kalifornietė, 
kuri iš paprastos respublikos pilietės lengvai ir greitai pasidarys 
Anglijos aristokrate. 
— Tai viskas? — žiovaudamas paklausė Holmsas. 


— Ne, kur ten. Laikraštyje „Morning post“ yra dar viena ži- 
nutė, kad jungtuvės būsiančios kuklios ir įvyksiančios Šv. Jurgio 
bažnyčioje, Hanoverio aikštėje, kur būsią pakviesta tik keletas 
pačių artimiausių draugų; paskui visi eisią į Lankaster Geitą, į 
pono Aloizijaus Dorano išnuomotus namus. Po dviejų dienų, tai 
yra praėjusį trečiadienį, išspausdinta žinutė, kad vestuvės įvyko 
ir jaunieji praleis medaus mėnesį lordo Bekvoterio dvare netoli 
Pitersfildo. Na, tai ir visi pranešimai iki tos dienos, kai dingo 
nuotaka. | 

— Kas dingo? — pašoko Holmsas. 

— Nuotaka. 

— Tai kada gi ji dingo? 

— Per vestuvių pokylį. 

— Oho! Atsitikimas daug įdomesnis, negu tikėjausi, ir, tiesą 
sakant, tikrai dramatiškas. 

— Taip. Ir man pasirodė keista. 

— Jos dažnai prapuola prieš jungtuves, kartais per medaus 
mėnesį, bet kad viskas įvyktų taip staiga, nesu girdėjęs. Na, bet 
malonėkit papasakoti smulkiau. 

— Turiu įspėti, kad dar toli gražu ne viskas aišku. 

— Tai gal mums pavyks ką nors atskleisti. 

— Visa, kas žinoma, aprašyta rytiniame laikraštyje. Straips- 
nis pavadintas „Keistas atsitikimas per aristokrato vestuves“, 

Lordo Roberto Sent Saimono šeimą labai sukrėtė nepaprastas 
ir skaudus atsitikimas, susijęs su jo vestuvėmis. Jungtuvių ceres 
monija, kaip buvo trumpai pranešta vakariniuose laikraščiuose, 
įvyko vakar rytą, bet tik šiandien galima patvirtinti keistus gan- 

dus, kurie taip atkakliai sklinda. Nepaisant draugų pastangų vis- 
ką nuslėpti, šis įvykis taip patraukė visuomenės dėmesį, kad ne- 
bėra jokios prasmės tylėti, kai visi apie tai tik ir kalba. | 

Jungtuvės Šv. Jurgio bažnyčioje, Hanoverio aikštėje, buvo 
labai kuklios — dalyvavo tik jaunosios tėvas ponas Aloizijus Do- 
ranas, Belmoralo hercogienė, lordas Bekvoteris, lordas Justas su 
ledi Klara Sent Saimon ( jaunikio jaunesnysis brolis ir sesuo) ir 
ledi Elisija Vitington. Iš bažnyčios visi nuvyko į pono Aloizijaus 
Dorano namus Lankaster Geite, kur buvo paruošti pusryčiai. Pa- 
sirodo, ten įvyko nedidelis nesusipratimas. Kažkokia moteris, ku- 
rios pavardė nenustatyta, stengėsi paskui vestuvininkus įsibrauti 
į namus, tvirtindama, kad turinti kažkokią teisę į lordą Sent Sai- 
moną. Ir tik po ilgos bei nemalonios scenos du tarnai ją šiaip 
taip išvarė. Jaunoji, kuri, laimei, jau buvo įėjusi į namus prieš tą 
nemalonų susidūrimą ir drauge su kitais atsisėdusi už stalo, stai- 
ga pasiskundė, kad prastai jaučiasi, ir nuėjo į savo kambarį. Ji 
ilgai negrįžo, ir svečiai ėmė apie tai kalbėtis. Tėvas nuėjo jos 
ieškoti, bet kambarinė jam paaiškino, kad jaunoji tik akimirką 
buvo užbėgusi į savo kambarį, pasiėmė kelioninį apsiaustą bei 
skrybėlaitę ir išskubėjo koridoriumi. Vienas tarnas matęs taip 
apsirengusią damą einant iš namų, bet nė nesumojęs, kad tai jo 
šeimininkė, nes manęs ją sėdint už stalo su visais. Sužinojęs, kad 
duktė dingo, ponas Aloizijus Doranas kartu su jaunikiu tučtuo- 
jau pranešė policijai. Prasidėjo energingos paieškos, ir tikriausiai 
netrukus šis nepaprastas nutikimas bus ištirtas. Deja, vakar vėlai 
vakare nebuvo žinoma, kur yra dingusioji. Sklinda gandai, kad 
tai — šantažas ir kad policija areštavo moterį, sukėlusią triukšmą, 
nes manoma, kad iš pavydo ar dė] kokių kitokių priežasčių ji 
prisidėjo prie keisto nuotakos dingimo. 


— Tai viskas? 

— Kitame rytiniame laikraštyje yra dar viena žinutė, iš ku- 
rios, ko gero, bus daugiau naudos. 

— Kokia? 

— Apie tai, kad Flora Milar, moteris, sukėlusi triukšmą, tikrai 
areštuota. Pasirodo, ji kadaise buvo „Allegro“ šokėja ir jau ke- 
letą metų pažįstama su jaunikiu. Jokių smulkmenų daugiau nė- 
ra, ir dabar jūs žinote viską, kas paskelbta spaudoje. 

— Tai, pasirodo, be galo įdomus atvejis. Būčiau neapsakomai 
gailėjęsis, jei būčiau jį pražiopsojęs. Betgi skamba varpelis, Vot- 

sonai. Kadangi laikrodis rodo kelias minutes po keturių, neabe- 
joju, jog atėjo kilmingasis mūsų klientas. Tik nesumanykit iš- 
eiti, Votsonai, nes aš labai mėgstu turėti liudytoją, bent jau tam, 
kad man primintų, jei ką pamirščiau. 

— Lordas Robertas Sent Saimonas, — pranešė mūsų berniukas, 
plačiai atidarydamas duris. 

Į kambarį įėjo išblyškęs malonaus inteligentiško veido džen- 
telmenas stambia nosimi, irzlokai patempęs lūpą, o jo akys žvel- 
gė tiesiai ir atvirai, kaip tų žmonių, kuriems laimingo likimo 
lemta įsakinėti ir kurių klausoma. Jo judesiai buvo mitrūs, bet 
šiaip jis atrodė vyresnis negu iš tikrųjų, nes ėjo truputį palin- 
kęs į priekį, kiek atkišęs kelius. Kai svečias nusiėmė skrybėlę 
labai riestais kraštais, pamatėm, kad ir jo plaukai paausiuose žils- 
telėję, o viršugalvy praretėję. Apsirengęs buvo vos ne kaip di- 
džiausias dabita — aukšta apykaklė, juodas surdutas, balta lie- 
menė, geltonos pirštinės, lakuoti pusbačiai, šviesūs getrai. Jis 
įžengė palengva ir dešine ranka siūbuodamas auksinio monoklio 
virvutę apžvelgė kambarį nuo vieno krašto iki kito. 

— Laba diena, lorde Sent Saimonai,— atsistojęs pasisveikino 
Holmsas ir nusilenkė.— Prašom sėsti štai ant tos pintos kėdės. 
Tai mano bičiulis ir kolega daktaras Votsonas. Pasislinkit arčiau 
židinio, ir galėsim aptarti jūsų reikalą. 

— Kuris, kaip galite įsivaizduoti, man toks skaudus, pone 
Holmsai. Ar esu baisiai sukrėstas. Suprantama, sere, jūs esat tu- 
rėjęs ne vieną tokią delikačią bylą kaip ši, bet kažin ar jūsų klien- 
tai yra buvę aukštesnio luomo. 

— Taip, jų būta ir kilmingesnių. 

— Atsiprašau. : 

— Paskutinis mano klientas su panašia byla buvo karalius. 

— Šit kaip! Nežinojau. O.koks karalius? 

— Skandinavijos. 

— Nejaugi ir jo žmona dingo? 

— Jūs turėtum suprasti — mandagiai pasakė Holmsas, — kad 
kitų klientų paslaptis aš saugau taip pat, kaip ir jūsų prižadu 
saugoti. 

— Žinoma. Labai gerai! Labai gerai! Aš nuolankiai jūsų atsi- 
prašau. O apie savo bėdą mielai papasakosiu viską, kad tik ga- 
lėčiau jums padėti. 

— Ačiū. Aš jau žinau viską, kas buvo spaudoje, bet nieko dau- 
giau. Manau, kad tos žinios teišingos. Na, pavyzdžiui, tas straips- 
nis apie nuotakos dingimą! 

Lordas Sent Saimonas peržvelgė straipsnį. 

— Taip. 

— Bet jį reikia dar gerokai papildyti, kad būtų galima ką 
nors spręsti. Manau, bus geriausia, jei aš dabar kai ko jūsų pa- 
klausiu. 

— Malonėkite. 

— Kada susipažinote su panele Hete Doranė 

— Prieš metus San Franciske. 

— Jūs keliavote po Jungtines Amerikos Valstijas? 

— Taip. 

— Ar susižiedavote ten? 

— Ne. 

— Bet jūsų santykiai buvo geri? 

— Man patiko būti su ja, ir ji tai matė. 

— Ar jos tėvas labai turtingas? 

— Jis laikomas turtingiausiu žmogumi visoje Didžiojo van- 
denyno pakrantėje. 

— O kaip jis susikrovė tiek pinigų? 

— Iš kasyklų. Prieš keletą metų jis nieko neturėjo. Tačiau 
užtiko aukso telkinį, investavo į jį kapitalą ir ėmė sparčiai tur- 
tėti. 

— O ką jūs galite pasakyti apie jaunąją damą — apie savo 
žmoną? | 

Aristokratas ėmė smarkiau sūpuoti savo monoklį, įsmeigęs 
akis į ugnį. 

— Matot, pone Holmsai,— tarė jis— mano žmonai buvo jau 
dvidešimt metų, kai jos tėvas praturtėjo. Iki tol ji laisvai vaikš- 
tinėdavo po aukso ieškotojų stovyklą, klajodavo po miškus ir 
kalnus, taigi ir išsimokslinimą gavo greičiau.iš gamtos negu iš 
mokytojų. Tai tikra pramuštgalvė, kaip mes sakome Anglijoje, 
tvirto charakterio, smarki ir savarankiška, nevaržoma jokių tra- 
dicijų. Ji karšta ir impulsyvi nelyginant ugnikalnis. Greitai apsi- 
sprendžia ir drąsiai įgyvendina savo sprendimus. Antra vertus, 
aš nebūčiau jai davęs tos pavardės, kuria turiu garbės vadintis, — 
jis reikšmingai sukosėjo— jei nebūčiau manęs, kad širdies gi- 
lumoje ji yra kilni moteris. Žinau, kad ji gali didvyriškai pasi- 
aukoti ir kad nekenčia visko, kas žema. | 

— Ar turite jos nuotrauką? 

— Štai ką atnešiau— Jis atidarė medalioną ir parodė mums 
labai gražų moters veidą. Tai buvo ne nuotrauka, o dramblio 
kaulo miniatiūra su puikiai menininko perteiktu juodų plaukų 
blizgesiu, tamsiomis didelėmis akimis ir nepaprasto grožio lūpo- 
mis. Holmsas ilgai ir atidžiai žiūrėjo į ją. Paskui uždarė meda- 
lioną ir grąžino lofdui Sent Saimonui. 

— Vėliau ši mergina atvažiavo į Londoną, ir jūs atnaujinote 
pažintį | 

— Taip, tėvas ją atsivežė šiam pramogų sezonui į Londoną. 
Mes susitikdavom, paskui susižiedavom, o dabar susituokėm. 

— Ji, kiek suprantu, turėjo nemažą kraitį? 

— Padorų kraitį? Ne didesnį negu įprasta mūsų giminėj. 

— Kadangi jūsų santuoka yra įvykęs faktas, tai kraitis liks 
jums? 

— Aš dar nieko nesiteiravau apie tai. 

— Savaime aišku. Ar jūs matėt panelę Doran vestuvių išva- 
karėse“ 

— Taip. 

— Ar ji buvo gerai nusiteikusi? 

— Kuo puikiausiai. Ji visą laiką kalbėjo apie tai, kaip mes 
vedę gyvensime. 

— Hm! Labai įdomu. O vestuvių rytą? 

— Buvo linksmutėlė — na, bent kol baigėsi jungtuvių apei- 
gos. 

— O paskui pastebėjot kokį nors pasikeitimą? 

— Žinot, tiesą sakant, tik tada pamačiau tai, ko anksčiau ne- 
buvau pastebėjęs,— kad ji irzloko būdo. Tačiau tas epizodas toks 
menkas, kad neverta nė pasakoti, nes mums neturi jokios reikš- 
mės. | 

— Vis dėlto malonėkit papasakoti. 

— Et, tai grynas vaikiškumas. Mums pasukus į zakristiją, ji 
netyčia išmetė puokštę. Tuo metu ėjome pro pirmąjį klauptą, ir 
puokštė įkrito į jį. Visi apstulbo, bet vienas džentelmenas iš 
klaupto akimirksniu atsigodo ir padavė jai tą puokštę, kuri kris- 
dama nė kiek nenukentėjo. Tačiau kai aš norėjau apie tai užsi- 
minti panelei Doran, ji šiurkščiai mane nutraukė. Karietoj, kai 
važiavom namo, ji atrodė taip susijaudinusi dėl to menkniekio, 
kad buvo net keista. 

„— Mat kaip! Sakot, klaupte buvo kažkoks džentelmenas. Va- 
"dinasi, vestuvės neapsiėjo be pašalinių? 

— Žinoma. Neįmanoma jų išvengti, kai bažnyčia atidaryta. 

— O gal tas džentelmenas jūsų žmonos pažįstamas? * 

— Ne ne. Aš tik iš mandagumo jį pavadinau džentelmeėnu,— 
tai kažkoks prastuomenės žmogus. Gerai nė neįsižiūrėjau, kaip 
jis atrodo. Bet mes jau per daug nutolome nuo temos. 

— Vadinasi, ledi Sent Saimon išėjo iš bažnyčios nebe tokia 
linksma, kokia įėjo. O ką ji veikė parvažiavus į tėvo namus? 

— Mačiau ją kalbantis su kambarine. 

— Kas per viena toji kambarinė? 

— Jos vardas Alisa. Ji amerikietė ir kartu su ledi Sent Sai- 
mon atvyko čia iš Kalifornijos. 

— Ar ledi Sent Saimon ja pasitiki? 

— Net per daug. Man visada atrodė, kad ji, kaip šeimininkė, 
duoda kambarinei pernelyg daug laisvės. Bet, matot, Amerikoje 
į tokius dalykus visai kitoks požiūris. 

— Ar ilgai ji šnekėjosi su Alisa? 

— Na, daugmaž keletą minučių. Man tada rūpėjo kas kita. 

— Ar nenugirdot, apie ką jos kalbėjo? 

— Ledi Sent Saimon minėjo „svetimo sklypo užgrobimą“. Ji 
mėgsta tokius žargoniškus posakius. Aš visai nenumaniau, ką 
ji turėjo omeny. 

— Amerikiečių žargonas kartais būna labai reikšmingas. O 
ką jūsų žmona toliau darė pasikalbėjusi su kambarine? 

— Nuėjo į valgomąjį. 

— Su jumis už parankės? 

— Ne, viena. Tokių smulkmenų ji visai nepaiso. Paskui, pasė- 
dėjusi kokį dešimt minučių, ji skubiai pakilo, kažką sumurmėjo 
atsiprašydama ir išėjo iš kambario. 

— Tačiau ta kambarinė, Alisa, kaip supratau, tvirtino, kad 
jos ponia buvo grįžusi į savo kambarį, kur ant vestuvinės suk- 
nelės užsimetė ilgą apsiaustą, užsidėjo skrybėlaitę ir tik tada 
išėjo. 

— Taip taip. O paskui žmonės ją matė vaikštant po Haid Par- 
ką su Flora Milar, kuri tą rytą buvo pakėlusi triukšmą prie mis- 
terio Dorano namų. Dabar ji areštuota. 

— O, tiesa, aš norėčiau kai ką sužinoti apie tą jauną moterį 
ir judviejų santykius. 

Lordas Sent Saimonas gūžtelėjo pečiais, kilstelėjo antakius. 

— Keletą Metų mudu gerai sutarėm, netgi labai gerai. Ji šo- 
ko kavinėje „Allegro“. Aš buvau jai dosnus, ir ji tikrai negali 
manimi skųstis, bet, žinote, pone Holmsai, kokios būna moterys. 
Flora — tikrai Meilus padarėlis, bet neapsakomai karšto būdo ir 
aklai mane įsimylėjusi. Kai ji išgirdo, jog žadu vesti, pradėjo 
rašyti Man baisius laiškus, todėl, tiesą sakant, ir vestuves kėliau 
tokias kuklias. Bijojau, kad ji ko neiškrėstų bažnyčioje. Vos 
mums parvažiavus, ji atėjo prie misterio Dorano namų ir sten- 
gėsi įsibrauti vidun, labai užgauliai įžeidinėdama mano žmoną 
ir net grasindama jai, bet aš buvau numatęs, kad gali kas nors 
panašaus atsitikti, todėl buvau pakvietęs du policininkus civilių 
drabužiais, kurie netrukus ją išstūmė lauk. Supratusi, kad triukš- 
maudama nieko nelaimės, ji nurimo. 

— Ar jūsų Žmona visa tai girdėjo? 

— Ne, ačiū Dievui, negirdėjo. 

— O vėliau žmonės matė ją einančią su ta pačia moterimi? 

— Taip. Ir kaip tik tą faktą misteris Lestreidas iš Skotland 
Jardo laiko rimčiausiu. Jis mano, kad Flora išvadino mano žmo- 
ną iš namų, norėdama įvilioti į kokius baisius spąstus. 

— Taigi galėjo būti ir taip. 

— Jūs irgi taip Manote? | 

— Aš nesakau, kad taip ir buvo. O jūs pats, atrodo, esat kitos 
nuomonės? 

— Aš žinau, kad Flora neužgaus nė vabalėlio. 

— Tačiau pavydas nepaprastai pakeičia žmogaus. būdą. Na, 
bet malonėkit pasakyti savo prielaidą. 

— Matot, atėjau čia sužinoti jūsų nuomonės, o ne savo prie- 
laidų dėstyti. Jums pateikiau visus faktus. Tačiau jeigu klausia- 
te, galiu pasakyti: Man atrodo, kad jaudulys, susijęs su ves- 
tuvėmis, ir mintis apie tokį didžiulį žingsnį iš vienos visuomenės 
klasės į kitą mano žmonai kiek sukrėtė nervus. 

— Trumpai sakant, jūsų nuomone, ji neteko dvasinės pusiau- 
svyros. 

— Žinot, turint omenyje, kad ji nusigręžė nuo... aš nenoriu 
sakyti nuo manęs, tačiau nuo viso to, ko taip siekė, bet nepasie- 
kė daugelis moterų, kitaip tiesiog neįmanoma paaiškinti, 

— Ką gi, velniškai priimtina hipotezė — šypsodamasis tarė 
Holmsas.— Taigi, lorde Sent Saimonai, dabar, atrodo, aš turiu 
beveik visus duomenis. Tik dar norėčiau paklausti, ar jūs, sė- 
dėdami prie stalo, Matėte, kas dedasi už lango? 

— Mums buvo matyti antroji gatvės pusė ir parkas. 
— Puiku. Na, tai ir viskas. Kai bus kas naujo, jums prane- 
šiu. | 

— Kad tik jums pasisektų išspręsti šį uždavinį, — stodamasis 
pasakė mūsų klientas. 

— Aš jau jį išsprendžiau. 

— Kaip? Ką jūs sakot? 

— Sakau, kad jau išsprendžiau. 

— Na, tai kur mano žmona? 

— Ir tai mes netrukus sužinosime. 

Lordas Sent Saimonas papurtė galvą. 

— Ko gero, tam prireiks išmintingesnių galvų negu mudvie- 
jų, — pasakė jis ir oriai, ceremoningai nusilenkęs išėjo. 

— Labai Malonu, kad lordas Sent Saimonas taip pagerbė ma- 
no galvą — sulygino su savąja, — nusijuokė Šerlokas Holmsas.— 
Dabar, po tokio pokalbio, ne pro šalį bus stiklas viskio su sel- 
teriu ir cigaretė. Beje, kaip viskas nutiko, man jau buvo aišku 
dar nemačius kliento. | 

— Brangusis Holmsai! 

— Turiu pasižymėjęs keletą panašių atvejų, nors, kaip jau 
esu sakęs, nuotaka tada nedingo taip staiga. O pokalbis tik pa- 
dėjo man savo prielaidą patikrinti. Netiesioginiai įrodymai kartais 
būna labai įtikinami, 

— Bet aš tiek pat girdėjau, kiek ir jūs. 

— Tačiau jūs nieko nežinote apie ankstesnius atsitikimus, ku- 
rie man puikiai padeda. Prieš keletą metų tas pat nutiko Aber- 
dine ir labai panašiai Miunchene pirmaisiais metais po prancūzų 
ir prūsų karo. Tai vienas iš tokių įvykių, kai... O, šit ir Lestrei- 
das! Laba diena, Lestreidai! Ant bufeto yra taurė, o cigarai — 
dėžėje. 

Su palaidine ir kaklaraiščiu šis oficialus seklys atrodė kaip 
tikras jūreivis. Rankoje jis laikė juodą brezentinį sakvojažą. 
Vos pasisveikinęs atsisėdo ir paėmė pasiūlytą cigarą. 

— Kas gi nutiko? — pasiteiravo Holmsas, ir jo akys subliz- 
gėjo.— Jūs atrodote nepatenkintas. 0 

— Aš ir esu nepatenkintas. Tegu jas velniai, tas Sent Saimo- 
no vestuves. Visai nesusigaudau. | 

— Iš tiesų? Jūs mane stebinate, 

— Kur matyta, kad viskas būtų taip painu? Niekaip negaliu 
užtikti tikrų pėdsakų. Visą dieną be naudos plušėjau. 


432 


— Ir, rodos, net gerokai sušlapote,— pasakė Holmsas, čiupi- 
nėdamas jo palaidinę. 

— Taip, aš išbraidžiau visą Serpentaino tvenkinį Haid Par- 
ke, 

— O Dieve! Tai kam? 

— Ieškojau ledi Sent Saimon. | 

Šerlokas Holmsas atsilošė krėsle ir patenkintas nusikvatojo. 

— O Trafalgaro aikštės fontane ar neieškojot? — paklausė 
jis. 

— Trafalgaro aikštėje? Ką norite tuo pasakyti? 

— Čia rasti tą damą yra tiek pat vilties, kiek ir ten. 

Lestreidas piktai dėbtelėjo į Mano draugą. 

— Kaip matau, jūs jau viską žinot, — burbtelėjo jis. 

— Taip, jau susidariau nuomonę, nors apie tą dingimą išgir- 
dau tik dabar. 

— Štai kaip! Vadinasi, jūs manote, kad Serpentainas visai 
niekuo dėtas? 

— Atrodo, kad taip. 

— Tai gal malonėtumėte paaiškinti, kodėl mes ten radome 
šit ką? — Sulig tais žodžiais Lestreidas atidarė savo sakvojažą 
ir ant grindų išvertė purviną ir šlapią vestuvinę suknelę, baltus 
atlasinius batukus ir vainikėlį su nuometu.— Va,— pasakė jis, dė- 
damas ant tos krūvos naują vestuvinį žiedą.— Jums teks perkąs- 
ti šį riešutėlį, pone Holmsai. 

— Aha! — tarė mano bičiulis, pūsdamas melsvus dūmų ka- 
muoliukus.— Ar šiuos drabužius išgriebėte iš Serpentaino? 

— Ne, juos plūduriuojančius prie kranto rado parko prižiū- 
rėtojas. Buvo nustatyta, jog šie drabužiai jos, todėl aš manau, 
kad netoli tos vietos, kur jie rasti, turėtų būti ir lavonas. 

— Pasak tos pačios išmintingos teorijos, kiekvieno žmogaus 
lavonas turėtų būti randamas netoli jo drabužių spintos. Gal 
leisit paklausti, ką tikitės tuo laimėti? 

— Įrodymų, kad prie ledi Sent Saimon dingimo prisidėjo Flo- 
ra Milar. 

— Man regis, jums bus nelengva, 


— Ak, jums regis — apmaudžiai sušuko Lestreidas— O man, 
Holmsai, regis, kad per savo išvadas ir prielaidas jūs būsite 
atitrūkęs nuo gyvenimo. Per porą minučių jūs kelis kartus su- 
klydote. O ši suknelė kaip tik rodo, kad čia įvelta panelė Flora 
Milar. 

— O kaip? 

— Suknelėje yra kišenė. Kišenėje — vizitinių kortelių dėk- 
las. Dėkle — raštelis. Štai jis.— Lestreidas tėškė raštelį ant stalo 
priešais Holmsą.— Klausykit, kas parašyta: ,,„Pasimatysime, kai 
viskas bus sutvarkyta. Reikia išeiti tučtuojau. F. M." Taigi mano 
'1švada tokia: Flora Milar išviliojo ledi Sent Saimon iš namų ir 
kartu su savo sėbrais, be abejo, yra kalta dėl jos dingimo. Šį 
raštelį su inicialais greičiausiai ji bus tylomis įbrukusi jaunajai 
prie durų, norėdama ją įvilioti į spąstus. 

— Puiku, Lestreidai, — juokdamasis pasakė Holmsas.— Jūs iš 
tiesų nuostabus. Parodykit. tą raštelį Man.— Jis abejingai paėmė 
popieriuką, bet tą pačią akimirką jo abejingumo neliko nė ženk- 
lo, ir jis susidomėjęs patenkintas šūktelėjo: — Tai iš tikrųjų svar- 
bu! 

— Aha! Matot?! 

— Neapsakomai svarbu! Nuoširdžiai jus sveikinu. 

Lestreidas džiugiai pašoko ir pasilenkė prie raštelio. 

— Klausykit,— suriko jis,— bet jūs žiūrit ne į tą pusę! 

— Atvirkščiai, Mums reikia kaip tik šitos pusės. 

— Šitos? Jums galva apsisuko. Juk laiškelis parašytas pieštu- 
ku kitoje pusėje. 

— Tačiau čia yra viešbučio sąskaita, ir ji Mane nepaprastai 
domina. | 

— Nieko gero čia nėra. Aš ją apžiūrėjau,— pasakė Lestrei- 
das.— „Spalio 4 d. Kambarys — 8 šil., pusryčiai — 2 šil. 6 p., stik- 
linė chereso — 8 p." Nieko čia nematau. 

— Galimas. daiktas. Ir vis dėlto tat nepaprastai svarbu. O 
laiškutis irgi svarbus, bent jau inicialai, taigi dar kartą jus svei- 
kinu. 

— Na, užteks gaišti — tarė Lestreidas stodamasis.— Aš pripra- 
tęs sunkiai dirbti, o ne sėdėti prie židinio ir kurti gražias teo- 
rijas. Viso labo, pone Holmsai! Pažiūrėsim, katras pirmas viską 
išnarpliosim, 

Jis surinko ledi Sent Saimon drabužius, sukišo juos į sakvo- 
jažą ir patraukė durų link. | 

— Tik: dėl vieno dalyko jus įspėju, Lestreidai, — neskubėda- 
mas tarė Holmsas išeinančiam savo varžovui— Aš galiu jums 
pasakyti tikrą atomazgą. Ledi Sent Saimon — mitas. Tokio as- 
mens nėra ir niekada nebuvo.. 

Lestreidas liūdnai pažvelgė į mano bičiulį. Paskui atsišuko į 
mane, tris kartus pliaukštelėjo sau per kaktą ir reikšmingai pa- 
lingavęs galvą išskubėjo. 

Vos tik jis uždarė duris, Holmsas atsistojo ir apsivilko ap- - 
siaustą. 

— Šis vyrukas teisybę sakė — reikia padirbėti, — tarė jis— 
Taigi, Votsonai, turiu neilgam jus palikti vieną su laikraščiais. 

Šerlokas Holmsas paliko mane jau po penkių, bet vienam bū- 
ti teko labai neilgai, nes po kokios valandos įėjo konditerio pa- 
siuntinys su labai didele paplokščia dėže. Padedamas kartu atė- 
jusio berniuko, jis atidarė tą dėžę, ir kaip aš nustebau, kai akies 
mirksniu kukliame mūsų bute ant raudonmedžio stalo buvo iš- 
dėliota tikrai epikūrininkiška šalta vakarienė. Čia buvo pora 
slankų, fazanas, kepenų pašteto ir keletas senų, voratinkliais ap- 
sitraukusių butelių. Sukrovę visas gėrybes ant stalo, abudu atei- 
viai dingo nelyginant dvasios iš „Tūkstančio ir vienos nakties“, 
tepaaiškinę, kad už viską sumokėta ir liepta atnešti šiuo ad- 
TesU. 

Prieš pat devynias Šerlokas Holmsas žvitrus įžengė į kamba- 
Tį. Jo veidas buvo rimtas, bet iš blizgančių akių supratau, kad sa- 
vo išvadomis jis nenusivylė. 

— Aha, vakarienė jau paduota,— tarė jis, trindamas rankas. 

— Kaip matau, laukiate svečių. Vakarienė atnešta penkiems. 

— Taip, Manau, kad pas mus gali kai kas ateiti — pasakė jis.— 
Keista, kad lordo Sent Saimono dar, nėra. Štai! Rodos, ant laiptų 
girdžiu jo žingsnius. 

Iš tikrųjų tai buvo rytinis mūsų svečias. Jis su trenksmu įsi- 
veržė, dar smarkiau tabaluodamas savo lornetą, o aristokratiškas 
jo veidas nuo sumišimo atrodė net persimainęs. 

— Vadinasi, mano pasiuntinys jus rado, — tarė Holmsas. 

— Taip, bet prisipažįstu, laiško turinys mane neapsakomai 
sukrėtė. Ar turite rimtų įrodymų to, ką sakote? 

— Pačių rimčiausių. 

Lordas Sent Saimonas susmuko ant kėdės ir ranka persibraukė 
kaktą. | 

— Ką pasakys hercogas,— sumurmėjo jis,— kai sužinos, kad 
mūsų šeima per mane taip pažeminta? | 

— Tai grynas atsitiktinumas. Aš nesutinku, kad tai — paže- 
minimas, 

— O, jūsų požiūris į tokius dalykus visai kitoks. 

— Aš nemanau, kad kas nors yra kaltas. Man regis, ši dama 
kitaip nė negalėjo pasielgti, tik gaila, kad ji pernelyg staigiai 
viską padarė. Tačiau ji neturi motinos, ir tokią sunkią valandą 
nebuvo su kuo pasitarti. 

— Tai įžeidimas, sere, viešas įžeidimas, — pasakė lordas Sent 
Saimonas, barbendamas pirštais į stalą. 

— Jūs turite atsižvelgti, į kokią neįprastą padėtį vargšė mer- 
gina buvo patekusi. 

— Į nieką aš neatsižvelgsiu. Su manimi begėdiškai pasielgta, 
ir aš nesitveriu pykčiu. 

— Man rodos, kažkas skambina,— tarė Holmsas.— Taip, laip- 
tų aikštelėje girdėti žingsniai. Kadangi negaliu jūsų prikalbėti, 
lorde Sent Saimonai, kad būtumėt atlaidesnis, tai pakviečiau ad- 
vokatą — gal jam geriau pasiseks. 

Holmsas atidarė duris ir įleido damą su džentelmenu. 

— Lorde Sent Saimonai,— tarė jis — leiskite jums pristatyti 
poną ir ponią Fransis Heu Maultonus. Su ponia Maulton jūs be- 
rods pažįstami. 

Išvydęės šią porą įeinant, mūsų klientas pašoko nuo kėdės ir 
tarsi įbestas sustojo nuleidęs akis, ranką užsikišęs už švarko at- 
lapo — tikras įžeistos didybės įsikūnijimas. Dama skubiai priėjo 
prie jo ir ištiesė ranką, bet šis nė akių nepakėlė. Gal ir gerai da- 
rė, nes, pamatęs mMaldaujamą jos išraišką, kažin ar būtų galėjęs 
atsilaikyti. 

— Jūs pykstate, Robertai,— tarė ji. — Žinoma, aš suprantu, jūs 
negalite nepykti. 

— Malonėkit neatsiprašinėti, — apmaudžiai atsakė lordas Sent 
Saimonas. 

— O taip, žinau, kad labai blogai pasielgiau ir kad man pir- 
miausia reikėjo su jumis pasikalbėti, bet pamačiusi Frenką visiš- 
kai pasimečiau ir nebesusigaudžiau, nei ką sakau, nei ką darau. 
Stebiuosi tik, kaip nenualpau prie altoriaus. 

— Ponia Maulton, gal mudviem su draugu išeiti, kol jūs išsi- 
aiškinsite? | 

— Jei Man galima išdėstyti savo nuomonę, — įsiterpė nepa- 
žįstamasis džentelmenas, — tai pasakysiu, kad šis dalykas per daug 
slepiamas. Norėčiau, kad teisybę sužinotų ir visa Europa, ir Ame- 
rika. 

Tai buvo neaukštas, tvirtas, švariai nusiskutęs, įdegęs vyriš- 
kis prakaulių veido bruožų ir staigių judesių. 

— Na, tada aš, nieko nelaukdama, viską papasakosiu,— tarė 
ledi. — Mes su Frenku susitikome 1884 metais Makvairo stovyk- 
loje netoli Uolėtųjų kalnų, kur tėtė rado aukso telkinį ir pratur- 
tėjo, o vargšo Frenko sklypas vis menkėjo ir pagaliau visai iš- 
seko. Kuo labiau lobo tėtė, tuo sunkiau ėjosi Frenikui, todėl tėtė 
pareiškė nieko nenorįs girdėti apie mūsų susižiedavimą ir išsi- 
vežė mane į San Franciską. Tačiau Frenkas nenuleido rankų: jis 
atvyko iš paskos, ir mudu slapta susitikome. Tėtė būtų baisiausiai 
supykęs, jei tik būtų sužinojęs, todėl mes viską aptarėm be jo 
žinios. Frenkas pažadėjo išvažiuoti ir susikrauti turto, o kai bus 
toks turtingas kaip tėtė, grįžti ir paprašyti mano rankos. Tada 
aš jam prisiekiau laukti visą gyvenimą ir, kol jis bus gyvas, už 
nieko kito netekėti. „Tai ko mums nesusituokti dabar? — tarė 
jis. — Tada aš būčiau ramus dėl tavęs, o savo teisėmis nesinaudo- 
čiau, kol grįžčiau“ Na, mes tai apsvarstėme, ir Frenkas taip 
puikiai viską sutvarkė, kad nuėję radome kunigą jau laukiantį ir 
tučtuojau buvome sutuokti. Tada Frenkas išvažiavo laimės ieš- 
koti, o aš grįžau pas tėtę. 

Po kiek laiko gavau žinią, kad Frenkas Montanoje, paskui, kad 
ieško aukso Arizonoje, o dar vėliau sužinojau, kad jis Naujo- 
joje Meksikoje. Po to laikraštyje pasirodė ilgas straipsnis apie 
tai, kad kalnakasius užpuolė indėnų apačių gentis, ir tarp Žuvu- 
sių pamačiau savo Frenko pavardę. Aš apalpau ir paskui kelis 
mėnesius sirgau. Tėtė manė, kad mane graužia kokia liga, ir ėmė 
vedžioti nuo vieno San Francisko gydytojo pas kitą. Praėjo dau- 
giau kaip metai, o apie Frenką jokios žinios, tada ir patikėjau, 
kad jo nebėra gyvo. Tuomet į San Franciską atvyko lordas Sent 
Saimonas, paskui mes atvažiavome į Londoną, buvo sutartos ves- 
tuvės, tėtė labai džiaugėsi, bet aš visą laiką jaučiau, kad niekam 
negalėsiu atiduoti širdies, nes ji priklauso vargšui Frenkui. 

Tačiau, jei būčiau ištekėjusi už lordo Sent Saimono, būčiau 
buvusi pareiginga žmona. Mes nepajėgiame valdyti savo jausmų, 
bet veiksmus — galime. Ėjau su juo prie altoriaus, pati sau ža- 
dėdama būti jam gera, kiek tik įstengsiu. Tačiau įsivaizduokit, 
kaip turėjau pasijusti, kai, priartėjusi prie altoriaus grotelių ir 
žvilgtelėjusi atgal, pirmajame klaupte išvydau į mane žvelgiantį 
Frenką. Iš karto pamaniau, kad tai šmėkla, bet kai vėl atsigrę- 
žiau, jis tebestovėjo ir žiūrėjo į Mane, tarsi būtų klausęs, ar aš 
džiaugiuosi, ar gailiuosi, kad jis čia. Ir kaip aš ištvėriau nenu- 
alpusė Man viskas ėmė suktis aplinkui, o dvasininko žodžius te- 

girdėjau lyg ausy zvimbiant bitę. Neišmaniau, ką daryti. Gal 
nutraukti jungtuves ir visą tiesą nedelsiant atskleisti? Vėl žvilg- 
telėjau į Frenką, o jis, tarytum suprates mano mintis, prisidėjo 
pirštą prie lūpų, liepdamas tylėti. Paskui pamačiau, kad jis kažką 
rašo ant popieriaus skiautelės, ir supratau, jog tai laiškelis man. 
Eidama pro jo klauptą, numečiau puokštę, o Frenkas, ją grąžin- 
damas, „padavė man ir tą laiškelį. Ten buvo tik vienas sakinys 
dvejonių nusprendžiau daryti taip, kaip jis lieps, nes jo klausyti 
dabar buvo mano pareiga. 

Grįžusi namo, viską papasakojau savo kambarinei, kuri Fren- 
ką pažinojo dar Kalifornijoje ir buvo jam palanki. Liepiau nie- 
kam nieko nesakyti, tik sukrauti man daiktus ir padėti apsiaus- 
tą. Žinoma, turėjau pasikalbėti su lordu Sent Saimonu, bet aš 
taip bijojau jo Motinos ir visų tų didžių žmonių. Todėl nuspren- 
džiau pabėgti, o vėliau viską paaiškinti. Neišbuvusi prie stalo nė 
dešimties minučių, pro langą antroje gatvės pusėje pamačiau 
Frenką. Jis man pamojo ir pasuko parko link. Tada pakilau nuo 
stalo, nuėjau į kambarį pasiimti daiktų ir išskubėjau iš paskos. 
Prie manęs priėjo nepažįstama moteris ir ėmė kažką kalbėti apie 
lordą Sent Saimoną. Aš nesiklausiau, bet vis dėlto supratau, kad 
ir jis prieš vestuves turėjo kažkokią paslaptį. Pagaliau šiaip taip 
nuo jos pabėgau ir netrukus pasivijau Frenką. Mes sėdom į kebą 
ir nuvažiavom į Gordon skverą, kur jis turėjo išsinuomojęs butą. 
Ten po tiek metų įvyko mano tikrosios vestuvės. Frenkas buvo 
patekęs į apačių nelaisvę, paskui pabėgo, atskubėjo į San Fran- 
ciską, sužinojo, kad aš, manydama jį žuvus, išvažiavau į Angli- 
ją. Tuomet atvyko čia ir pagaliau rado mane kaip tik mano ant- 
rųjų sutuoktuvių rytą. 

— Aš perskaičiau apie tai laikraštyje, — paaiškino amerikie- 
tis. — Ten buvo pavardė ir bažnyčia, tik jaunosios EyveBaBioji 
vieta nenurodyta. 

— Ėmėme svarstyti, kaip pasielgus, ir Frenkas iš pat karto 
pasakė, kad nėra ko slapstytis, bet man buvo taip gėda, kad no- 
rėjau amžinai dingti ir nieko daugiau nesutikti, gal tik tėtei 
būčiau parašiusi, kad esu gyva. Aš bijojau net prisiminti tuos 
lordus ir damas, sėdėjusius už stalo ir laukusius manęs grįžtant. 
Kad niekas manęs nesusektų, Frenkas paėmė vestuvinę suknelę 
ir visus kitus daiktus, surišo ir nunešęs į tokią vietą, kur niekas 
negalėtų rasti, išmetė. Rytoj mes jau būtume išvažiavę į Paryžių, 

jei šįvakar nebūtų užėjęs šis gerasis džentelmenas ponas Holm- 
sas,— nors Man galva neišneša, kaip jis mus rado, — ir nebūtų 
taip gražiai bei įtikinamai įrodęs, kad aš klydau, o Frenkas buvo 
teisus ir kad slapstydamiesi tik sau pakenktume. Paskui jis pa- 
žadėjo, kad galėsim vieni pasikalbėti su lordu Sent Saimonu. Tai- 
gi, nieko nelaukdami, ir atėjom. Robertai, dabar jūs viską žinot. 
Aš labai atsiprašau, kad jus įskaudinau, ir tikiuosi, kad neminė- 
sit manęs bloguoju. 

“Lordas Sent Saimonas buvo toks pat atšiaurus, kaip ir iš pra- 
džių, ir šio ilgo pasakojimo klausėsi suraukęs antakius ir suspau- 
dęs lūpas. 

— Atsiprašau, — tarė jis — bet aš neįpratęs viešai svarstyti 
tokių intymių reikalų. 

— Tai jūs man neatleisite? Nepaspausit man rankos išeida- 
mas? 

— O, kodėl gi ne, jei jums tai bus malonu. 

Jis paėmė ištiestą jos ranką ir šaltai spustelėjo. 

— Aš tikėjausi — pasakė Holmsas, — kad mes su jumis malo- 
niai pavakarieniausime. 

— Man rodos, kad jūs jau per daug iš manęs reikalaujate,— 
atsakė kilnusis svečias.— Aš galiu būti priverstas susitaikyti su 
aplinkybėmis, bet vargu ar galima norėti, kad imčiau dėl to links- 
mintis. Taigi leiskite palinkėti visiems labos nakties. 

Jis nusilenkė mums ir išdidžiai išėjo. 

— Tai gal bent jūs suteiksite Man garbę ir pasiliksite,— pa- 
sakė Šerlokas Holmsas.— Man visada labai malonu susitikti su 
amerikiečiu, pone Maultonai, nes esu iš tų Žmonių, kurie tiki, 
jog ateis diena, kai mūsų vaikai, pamiršę senų laikų karalių už- 
gaidas ir ministrų klaidas, susijungs kaip vienos pasaulio šalies 
piliečiai po bendra Anglijos ir Amerikos vėliava. 

— Tai įdomus atvejis— tarė Holmsas, kai mūsų svečiai iš- 
ėjo, — nes akivaizdžiai parodo, kaip paprastai galima paaiškinti 
įvykį, kuris iš pradžių atrodo visai nesuprantamas. Argi galėjo 
būti kitaip, negu pasakojo ši Moteris, ir ar galima sugalvoti 
keisčiau, negu, pavyzdžiui, manė Lestreidas iš Skotland Jardo? 

— Vadinasi, jūs jau iš pat pradžių spėjot teisingai? 

— Pirmiausia Man į akis krito du dalykai: vienas — mergina 
mielai eina prie altoriaus, antras — vos grįžusi namo, ima gai- 

lėtis. Vadinasi, tą rytą turėjo kažkas atsitikti, jeigu ji taip pa- 
sikeitė. Kas? Ji negalėjo su kuo nors pasikalbėti, nes visą laiką 
buvo su jaunikiu. Tai gal ką nors pamatė? Jei taip, vadinasi, tas 
žmogus iš Amerikos, nes mūsų krašte ji dar per mažai išgyve- 
no, kad kas iš vietinių galėtų jai turėti tokią didelę įtaką, jog, 
vien jį pamačiusi, pakeistų savo planus. Kaip matot, išskirties 
metodu padarėme išvadą, kad mergina turėjo pamatyti ameri- 
kietį. O kas'tas amerikietis ir kodėl jis taip ją paveikė? Gal my- 
limasis, o gal vyras? Kaip žinome, jos jaunystė prabėgo savo- 
"tiškoje aplinkoje tarp atšiaurių žmonių. Tai sužinojau dar prieš 
atėinant lordui Sent Saimonui. O kai jis papasakojo apie vyriš- 
kį klaupte, apie pasikeitusį nuotakos elgesį, apie puokštės nu- 
metimą, tokį aiškų būdą laiškeliui paimti, apie nuotakos pokal- 
bį su ištikima kambarine ir pakartojo labai reikšmingus jos žo- 
džius apie svetimo sklypo užgrobimą,— o tai aukso ieškotojų 
kalba reiškia paimti kitam priklausantį daiktą — situacija man 
visiškai paaiškėjo. Nuotaka pabėgo su vyriškių, ir jis yra arba 
jos mylimasis, arba vyras, greičiau pastarasis. 

— Ir kaipgi, po galais, juos radot? 

— Būtų buvę sunku, jei ne mano bičiulis Lestreidas, kuris, 
pats to nežinodamas, atnešė nepaprastai vertingų žinių. Inicialai, 
savaime suprantama, labai svarbu, bet kur kas svarbiau faktas, 
kad šią savaitę tas žmogus apmokėjo vieno iš geriausių Londono 
viešbučių sąskaitą. 

— Iš ko sprendžiate apie gerumą? 

— Iš kainų. Aštuonis šilingus lova ir aštuonis pensus taurė 
Chereso kainuoja tik brangiausiuose viešbučiuose. Londone jų 
su tokiom kainom nedaug tėra. Peržiūrėjęs antro viešbučio, į kurį 
užėjau Nortamberlendo aveniu, knygą, sužinojau, kad čia buvo 
apsigyvenęs džentelmenas iš Amerikos Fransis H. Maultonas, bet 
vakar išsikėlė. O pervertęs sąskaitas, radau tuos pačius skaičius, 
kaip ir sąskaitoje, ant kurios buvo parašytas laiškelis. Tas ame- 
rikietis buvo nurodęs laiškus persiųsti į Gordon skvero Nr. 226. 
Tad ten ir patraukiau, radau įsimylėjėlių porelę namie ir ryžausi 
duoti keletą tėviškų patarimų bei paaiškinti, kad jiems visais 
atžvilgiais būtų geriau išaiškinti savo padėtį visuomenei, ypač 
lordui Sent Saimonui. Pakviečiau čia su juo susitikti ir, kaip. 
matot, pasirūpinau, kad jis taip pat ateitų. 

— Tačiau rezultatai ne per geriausi, — tariau— Žinią jis su- 
tiko ne itin maloningai, 

— Ak, Votsonai,— nusišypsojo Holmsas, — ir jūs tikriausiai 
nebūtumėt labai mMaloningas, jei po šitiek rūpesčių dėl piršlybų 
ir vestuvių staiga pasijustumėt ir be žmonos, ir be turto. Tad per 
griežtai nesmerkime lordo Sent Saimono ir dėkokim likimui, kad 
mums, ko gero, panaši situacija negresia. Prisitraukite kėdę ir 
paduokite man smuiką, nes dabar beliko vienas rūpestis — pra- 
stumti šiuos niūrius rudens vakarus. 


BERILŲ DIADEMA 


— Holmsai,— tariau vieną rytą, stovėdamas prie skliautinio 
lango ir žvelgdamas į gatvę, — antai kažkoks beprotis. Tikrai da- 
rosi liūdna, kai pamanai, kad namiškiai tokį išleidžia vieną. 

Mano draugas tingiai pakilo iš fotelio, atsistojo už manęs, 
susikišęs rankas į chalato kišenes, ir pažvelgė man pro petį. 

Buvo giedras ir šaltas .vasario rytas, vakarykštis sniegas te- 
bebuvo storai nuklojęs žemę ir skaisčiai žvilgėjo žiemos saulė- 
je. Per patį Beikerio gatvės vidurį jis buvo išvažinėtas ir virtęs 
ruda koše, bet šonuose ir sustumtas į krūvas ant šaligatvio pak- 
raščių buvo baltas kaip ką tik iškritęs. Pilki šaligatviai buvo 
nušluoti ir nugrandyti, bet vis tiek pavojingai slidūs, todėl žmo- 
nių buvo mažiau negu įprastai. Tiesą sakant, nuo Metropoliteno 
stoties pusės niekas daugiau nėjo, tik tas džentelmenas, kurio 
ekscentriškas elgesys patraukė mano dėmesį. 

„Jis buvo kokių penkiasdešimties metų, išvaizdus, stambaus 
išraiškingo veido ir įspūdingo stoto. Apsirengęs neryškiai, bet 
prabangiai — juodu surdutu, gerai pasiūtom šviesiai pilkom kel- 
nėm, švarutėliais rudais getrais, su cilindru. Tačiau jo elgesys 
juokingai nesiderino su tokia oria apranga ir išvaizda. Mat jis 
greitai bėgo, tarpais kiek stabteldamas kaip nuo bėgimo pailsęs 
žmogus, paprastai nepratęs duoti kojom darbo, plačiai maskatavo 
rankomis, kraipė galvą ir darė neregėtas grimasas. 

— Kas gi jam yra? — paklausiau.— Apžiūrinėja namų nume- 
rius. 

— Man regis, jis atskuba čionai, — atsakė Holmsas, trindamas 
rankas. 

— Čionai? 

— Taip ir maniau, kad nori su manim kaip su specialistu pa- 
sitarti. Iškart matyti. Na, ar nesakiau? 

Tuo metu vyriškis pūškuodamas pribėgo prie mūsų durų ir 
taip pagavo traukyti varpelį, kad net visas namas suskambėjo. 

Po kelių sekundžių jis jau buvo mūsų kambaryje, vis dar te- 
bepūškuojantis, tebemojuojantis rankomis, tačiau jo žvilgsnis bu- 
vo toks liūdnas ir toks beviltiškas, kad mūsų šypsenos bemat 
nublanko, ir mus pagavo gailestis ir nerimas. Kurį laiką jis ne- 
įstengė ištarti nė žodžio, tik lingavo visu kūnu ir rovėsi plaukus 
kaip tikras pamišėlis. Paskui staiga prišoko prie sienos ir ėmė 
is visų jėgų daužyti į ją galvą, tada mudu kuo greičiausiai ati- 
tempėm jį į kambario vidurį. Šerlokas Holmsas pasodino jį į krės- 
lą, pats atsisėdo šalia ir patapšnojęs jam per ranką ėmė kalbėtis 
paprastai ir raminamai, o tai mokėjo puikiai. 

— Jūs atėjote man papasakoti, kas jums atsitiko, juk taip? — 
paklausė jis.— Nuo skubėjimo pailsote. Tai palūkėkit truputį, at- 
sigaukit, ir tada aš su didžiausiu malonumu išklausysiu, ką no- 
rėsite man patikėti. | 

Vyriškis pasėdėjo porą minučių giliai alsuodamas, stengda- 
masis susitvardyti. Pagaliau persibraukė nosine kaktą, suspaudė 

lūpas ir atsigręžė į mus. 
“ — Jūs, be abejo, palaikėte mane bepročiu? — paklausė jis. 

— Jums tikriausiai atsitiko kokia didelė nelaimė, — atsakė 
Holmsas. 

— Dievas Mato, tikrai atsitiko! Ta nelaimė tokia baisi ir ne- 
tikėta, kad galima išeiti iš proto. Užsitrauktą viešą gėdą dar ga- 
lėčiau iškęsti, nors šiaip Mano reputacija be jokios dėmelės. As- 
meninė neganda irgi gali žmogų ištikti. Bet kai viena ir kita su- 
mių. Be to, į tai įpainiotas ne tik aš. Jeigu nebus išaiškintas šis 
baisus dalykas, gali nukentėti kilmingiausias mūsų krašto as- 
muo. 

— Malonėkite nusiraminti, pone,— tarė Holmsas,—ir aiškiai 
papasakokite, kas toks esate ir kas jums nutiko. 

— Mano pavardė, — atsakė svečias, — be abejo, yra jums gir- 
dėta. Aš esu Aleksandras Holderis iš Holderio ir Stivensono ban- 
ko Frednidlo gatvėje. | 

Pavardė mums buvo tikrai girdėta — tai antro dydžiu priva- 
taus Londono bankų koncerno vyriausiasis partneris. Tad kas gi 
galėjo atsitikti, kad vienas iš žymiausių Londono žmonių atsi- 
dūrė tokioje apgailėtinoje padėtyje? Nesitverdami smalsumuų, mes 
laukėme, kol jis susitvardė ir ėmė pasakoti. 

— Suprantu, kad laikas yra labai brangus, — tarė jis, — todėl, 
kai policijos inspektorius patarė kreiptis pagalbos į jus, tučtuo- 

jau atlėkiau čionai. Iki Beikerio gatvės atvažiavau metro, toliau 
atskubėjau pėsčias, nes, kai šitaip sninga, karietos važinėja labai 
retai. Todėl ir buvau toks uždusęs, mat esu iš tų žmonių, kurie 
labai mažai vaikšto pėstute. Dabar jaučiuosi geriau ir pasisteng- 
siu išdėstyti faktus kuc trumpiau ir aiškiau. “ 

Jums, be abejo, yra gerai žinoma, kad bankininkystės sėkmė 
labai priklauso nuo vertingo fondų investavimo, ryšių plėtimo ir 
klientų skaičiaus. Vienas iš pelningiausių lėšų investavimo bū- 
dų — tai paskolos su tvirta materialinių gėrybių garantija. Per 
keletą pastarųjų metų mes nemažai pasiekėme šioje srityje ir 
daugeliui kilmingų žmonių. esame paskolinę dideles pinigų su- 
mas už užstatus: paveikslus, bibliotekas, stalo sidabrą. 

Vakar rytą, Man sėdint savo banko kabinete, vienas tarnau- 
tojas atnešė vizitinę kortelę. Pamatęs pavardę, aš net krūptelė- 
jau, nes tai buvo ne kas kitas, kaip... na, gal net ir jums užteks 
pasakyti tiek, kad ši pavardė žinoma visame pasaulyje, tai vie- 
nas iš kilmingiausių ir aukščiausių Anglijos asmenų. Aš pasiju- 
tau nepaprastai pagerbtas ir, jam įėjus, norėjau tai pasakyti, bet 
jis tuoj pat ėmė kalbėti apie apsilankymo tikslą kaip žmogus, 
kuriam rūpi kuo skubiau sutvarkyti nemalonų reikalą. 

„Pone Holderi,— pasakė jis — aš buvau informuotas, kad jūs 
teikiate paskolas.“ 

„Mūsų firma teikia paskolas už garantinį įkaitą." 

„Man būtinai reikia penkiasdešimties tūkstančių svarų pas- 
kolos tuojau. pat. Žinoma, tokią menką sumą, net dešimtį kartų 
didesnę, galėčiau pasiskolinti iš draugų, bet aš noriu padaryti tai 
oficialiai ir sutvarkyti viską pats. Jūs tikriausiai suprantate, kad 
mano padėties žmogui nesinori jaustis kam nors skolingam." 

„Gal galėčiau sužinoti, kokiam laikui jums reikia šios su- 
most“ — pasiteiravau. 

„Kitą pirmadienį aš turiu gauti daug pinigų ir būtinai grąžin- 

siu skolą su visais procentais, kokius jūs manysite esant reika- 
lingus. Bet aš būtinai turiu gauti tuos pinigus tučtuojau.“ 
„Aš mielai paskolinčiau šią sumą be jokių kalbų iš savo as- 
meninių santaupų, — pasakiau, — bet,-deja, tiek neturiu. O jeigu 
skolinsiu firmos vardu, tai turėsiu būti teisingas savo partnerio 
atžvilgiu ir net jūsų atveju viską atlikti laikydamasis atsargu- 
mo.“ 

„Visiškai tam pritariu, — atsakė jis ir paėmė juodą kvadrati- 
nę tymo dėžutę, kurią buvo pasidėjęs šalia kėdės.— Jūs, be abe- 
jo, esate girdėjęs apie berilų diademą?“ 

„Tai viena iš vertingiausių Mūsų valstybės brangenybių“, — 
atsakiau. 

„Žinoma.— Jis atidengė dėžutę. Joje ant minkšto rausvo ak- 
somo gulėjo minėtasis juvelyrinis dirbinys.— Čia yra trisdešimt 
devyni didžiuliai berilai. — pasakė jis— o auksinio apvado vertė 
tiesiog nenusakoma. Net įkainojus diademą kuo pigiausiai, jos 
vertė būtų dvigubai didesnė negu mano prašoma suma. Aš esu 
nusprendęs palikti ją kaip užstatą.“ 

Paėmiau tą neįkainojamą dėžutę, paskui sutrikęs pakėliau akis 
"į savo garsųjį klientą. 

„Abejojate jos verte?“ — paklausė jis. - 

„Anaiptol. Aš tik dvejoju..." | 

„Ar man dera ją užstatyti. Galite dėl to nesirūpinti. Aš ne- 
drįsčiau apie tai nė pamanyti, jeigu nebūčiau absoliučiai tikras, 
kad po keturių dienų grąžinsiu pinigus ir ją atsiimsiu. Tai gry- 
niausias formalumas. Ar tokio užstato pakanka?“ 

„Visiškai.“ 

„Pone Holderi, jūs tikriausiai suprantate, kad savo poelgiu 
rodau jums didelį pasitikėjimą, kurį, beje, ir jaučiu remdama- 
sis visu tuo, ką esu apie jus girdėjęs. Aš pasitikiu jumis ir vi- 
liuosi, jog ne tik būsite diskretiškas ir niekam apie tai neišsitar- 
site, bet ir kuo rūpestingiausiai išsaugosite šią diademą. Turbūt 
nė nereikia sakyti, kad jeigu jai kas nors atsitiktų, kiltų didelis 
skandalas. Bet kokia žala, padaryta diademai, būtų beveik tokia 
pati nelaimė kaip ir visiškas jos praradimas, nes pasaulyje nėra 
berilų, prilygstančių šiems, tad jų pakeisti būtų neįmanoma. Vis 
dėlto aš be mažiausios abejonės palieku ją, o pirmadienio rytą 
atvyksiu pasiimti.“ 

Matydamas, kad mano klientas nekantrauja išeiti, nieko ne- 
besakiau ir pasišaukęs kasininką liepiau išmokėti penkiasdešimt 
banknotų po tūkstantį svarų. Tačiau, likęs vienas su brangiąja 
dėžute ant stalo, su nerimu pamaniau apie tą didžiulę atsako- 
mybę, kurią per ją užsitraukiau. Jeigu diademai kas nors atsi- 
tiktų, tai, be abejo, kiltų daug triūkšmo, nes tai — nacionalinis 
turtas. Net ėmiau gailėtis, kad sutikau ją paimti. Tačiau buvo jau 
per vėlu ką nors pakeisti, todėl užrakinau diademą savo asme- 
niniame seife ir vėl ėmiausi darbo. 

Atėjus vakarui, šovė mintis, kad būtų neprotinga palikti tokį 
brangų daiktą įstaigoje. Juk bankų seifus dažnai išplėšia, tai ko- 
dėl negali taip atsitikti ir man? O į kokią baisią bėdą tada pa- 
tekčiau! Todėl sumaniau tas kelias dienas nešiotis dėžutę namo 
ir į banką, kad ji nuolat būtų prie manęs. Taip apsisprendęs, iš- 
sikviečiau vežiką ir parvažiavau namo į Stretemą su brangenybe. 
Tik tada lengviau atsikvėpiau, kai užlipęs viršun į savo*ttualeto 
kambarį užrakinau ją biure. 

O dabar keli žodžiai apie mano namiškius, pone Holmsai, 
nes noriu, kad kuo visapusiškiau suvoktumėte padėtį. Arklinin- 
kas ir patarnautojas berniukas ateina tik dienai, todėl apie juos 
nėra ko nė kalbėti. Turiu tris tarnaites, kurios gyvena pas mane 
jau daug metų, ir jomis galima pasitikėti be mažiausių abejo- 
nių. Dar viena, Liusė Par, antroji kambarinė, tarnauja tik keli 
mėnesiai. Tačiau ji atėjo su puikia rekomendacija, ir esu ja pa- 
tenkintas. Ji labai graži, todėl turi gerbėjų, kurie slampinėja 
apie namus. Tai vienintelis merginos trūkumas, bet šiaip ji vi- 
sais atžvilgiais gera. 

Tiek apie tarnus. O mano šeima yra tokia maža, kad apie ją 
pasakosiu gana trumpai. Aš esu našlys ir turiu vieną sūnų Ar- 
tūrą. Jis mano širdies skausmas, pone Holmsai, didelis skaus- 
mas. Neabejoju, kad dėl to esu kaltas pats. Žmonės sako, kad 
aš jį išlepinau. Tikriausiai taip ir yra. Kai mirė mano mieloji žmo- 
ma, visa Mano meilė atiteko jam. Aš stengiausi, kad šypsena jo 
veide neišblėstų nė akimirksniui. Vykdžiau kiekvieną jo norą. 
Turbūt mums abiem būtų geriau, jeigu būčiau buvęs griežtes- 
nis, bet tada taip nemaniau. 

Savaime suprantama, aš norėjau, kad sūnus ateity perimtų 
mano banko reikalus, bet jis tokio polinkio neturi. Jis aikštin- 
gas, nesuvaldomas, ir, tiesą sakant, bijočiau jam patikėti daug 
pinigų. Dar visai jaunas jis įstojo į vieną aristokratų klubą ir 
čia dėl galantiškų manierų greitai pasidarė savas būryje išlai- 
dūnų, turinčių storas pinigines. Jis pradėjo azartiškai lošti ir 
švaistyti pinigus arklių lenktynėms, todėl vis dažniau ir dažniau 
ėmė manęs prašyti kišenpinigių, kad turėtų. kuo apmokėti gar- 
bės skolas. Ne kartą jis bandė palikti tą pavojingą draugiją, bet 
kaskart paklusdavo savo bičiuliui serui Džordžui Bernveliui ir 
vėl grįždavo atgal. Tiesą sakant, nėra ko stebėtis, kad jam įta- 
kos daro toks žmogus kaip seras Džordžas Bernvelis. Kadangi jis 
dažnai lankosi mūsų namuose, aš ir pats įsitikinau, kad jo kerams 

sunku atsispirti. Džordžas vyresnis už Artūrą, aristokratas iki 
kaulų smegenų, visur buvęs, visko matęs, neprilygstamas pašne- 
kovas, nepaprasto grožio žmogus. Tačiau kai blaiviai apie jį 
pagalvoju, nepaisydamas jo žavesio, tai prisimenu ciniškas kal- 
bas bei žvilgsnį, kurį esu pastebėjęs, ir aiškiai jaučiu, kad pa- 
sitikėti juo negalima. Taip manau aš, taip mano ir mieloji Merė, 
kuri moteriška intuicija Žmogų kaipmat permato. 

Taigi dabar apie ją. Merė — mano dukterėčia, bet kai prieš 
penkerius Metus mirė mano brolis ir paliko ją vieną, aš ją įduk- 
rinau ir Myliu kaip savo dukterį. Ji tikras Mano namų saulės 
spindulys, meili, lipšni, gražuolė, nuostabi ūkvedė ir šeimininkė, 
bet kartu švelni, nuolanki ir maloni, kokia tik gali būti moteris. 
Merė — mano dešinioji ranka. Nežinau, ką be jos daryčiau. Tik 
dėl vieno dalyko ji su Manim nesutinka. Mano sūnus dukart 
prašė Merės rankos, nes karštai ją myli, bet ji abu kartus at- 
sisakė. Manau, kad jeigu kas nors galėtų atvesti jį į doros kelią, 
tai būtų tik ji, o jųdviejų vedybos galėtų pakeisti visą Artūro 
gyvenimą. Bet dabar, deja, per vėlu. Viskam galas! 

Dabar, pone Holmsai, žinote, kokie žmonės gyvena po mano 
stogu, ir aš pasakosiu savo liūdną istoriją toliau. 

Vakar, kai mes popiet svetainėje gėrėme kavą, papasakojau 
Artūrui ir Merei, kas man buvo nutikę ir kokią neįkainojamą 
brangenybę turime namie, nepaminėjau tik kliento pavardės. Liu- 
sė Par, kuri atnešė kavą, tikrai jau buvo išėjusi iš kambario, tik 
nesu tikras, ar gerai buvo uždariusi duris. Merė su Artūru labai 
susidomėjo ir norėjo pamatyti gražiąją diademą, bet aš nuspren- 
džiau jos nekliudyti. | 

„Kur ją padėjot?“ — paklausė Artūras. 

„Į biurą.“ 

„Gal IDievas duos, ir plėšikai šią naktį neįsilauš į mūsų na- 
mus“, — tarė jis. 

„Biuras užrakintas“,— atsakiau. 

„Et, šiam biurui galima pritaikyti bet kokį raktą. Kai buvau 
vaikas, aš jį atsirakindavau senosios indaujos raktu." 

Jis dažnai plepa visokius niekus, tad aš nė nekreipiau dėme- 
sio į jo žodžius. Tačiau tą vakarą jis atsekė mane į mano kam- 
barį labai rimtu veidu. 

„Klausyk, tėte,— tarė jis, nudelbęs akis,— gal galėtum pasko- 
linti man du šimtus svarų?“ | 

„Negaliu, — atsakiau šiurkščiai. — Aš ir taip buvau tau per 
dosnus pinigų.“ 

„Taip, buvai geras,— sutiko jis— bet man būtinai reikia tų 
pinigų, antraip negalėsiu pasirodyti klube.“ 

„Ir labai gerai!“ — sušukau. 

„Taip, bet negi leisi Man pasitraukti iš jo šitaip negarbingai,— 
tarė jis— Aš neištversiu tokios gėdos. Turiu gauti tų pinigų, 
nesvarbu kaip, ir jeigu tu man neduosi, būsiu priverstas prasima- 
nyti jų kaip nors kitaip.“ 

Labai supykau, nes šį mėnesį jis jau trečią kartą reikalavo 
pinigų. 

„Iš Manęs negausi nė skatiko!“ — sušukau. 

Jis nusilenkė ir netaręs daugiau nė žodžio išėjo iš kambario. 

Jam išėjus, atrakinau biurą, įsitikinau, kad brangenybė te- 
bėra, ir vėl užrakinau. Tada perėjau per kambarius ir patikri- 
nau prieš naktį, ar viskas uždaryta. Šį darbą paprastai patikiu 
Merei, bet vakar nusprendžiau apžiūrėti pats. Lipdamas laiptais 
žemyn, pamačiau Merę — ji stovėjo hole prie šoninio lango, kurį, 
man priėjus, uždarė ir užsklendė. 

„Sakykit, tėte,— paklausė ji, kaip man pasirodė, kiek sumi- 
šusi, — ar jūs leidote kambarinei Liusei šįvakar kur išeiti?“ 

„Žinoma, ne.“ , 

„Ji ką tik parėjo pro kiemo duris. Aš neabejoju, kad Liusė 
tebuvo nuėjus iki vartų su kažkuo pasimatyti, bet, man rodos, 
taip daryti neatsargu, ir verčiau ji liautųsi.“ 

„Tai pašnekėk su ja rytoj arba, jei nori, pakalbėsiu aš. Ar 
viskas užrakinta, gerai patikrinai?“ 

„Gerai, tėte.“ 

„Tai labanakt.“— Pabučiavęs ją, nuėjau į miegamąjį ir grei- 
tai užmigau. | 

Aš stengiuosi papasakoti viską, pone Holmsai, kas gali būti 
bent kiek susiję su tuo atsitikimu, tačiau prašau klausti, jei kalbu 
neaiškiai. 

— Betgi jūsų pasakojimas yra nepaprastai aiškus. 

— Dabar artėju prie to momento, kur. viskas turi būti kuo 
aiškiausia. Aš miegu gana jautriai, o dabar, turėdamas tokį rū- 
pestį, be abejo, miegojau dar jautriau. Apie antrą valandą nak- 
ties pabudau nuo kažkokio garso, kuris nutilo man dar nespėjus 
susivokti. Man pasirodė, kad kažkur atsargiai užsidarė langas. 
Klausiausi įtempęs ausis. Ir staiga, o siaube, kitame kambaryje 

aiškiai išgirdau tylius žingsnius. Išlipau iš lovos, visas virpėda- 
mas iš baimės,-ir žvilgtelėjau pro savo tualeto kambario duris. 

„Artūrai! — surikau.— Nedorėli! Vagie! Kas tau leido paimti 
diademą?" 

Dujos buvo pusiau prisuktos, kaip ir buvau palikęs, ir jų 
šviesoje stovėjo nelaimingasis mano vaikas vien su marškiniais 
bei kelnėmis. Rankose laikė diademą. Atrodė, jog iš visų jėgų 
stengiasi ją persukti ar sulenkti. Man sušukus, numetė diademą 
ant žemės, o pats išblyško kaip lavonas. Aš stvėriau ją ir ap- 
žiūrėjau. Vieno auksinio snapelio su trim berilais nebebuvo. 

„Niekše! — surikau persiutęs.— Sulaužei! Užtraukei man am- 
žiną gėdą! Kur tie pavogti brangakmeniai? 

„„Pavogti?!“— sušuko jis. 

„Taip, vagie!“ — sukriokiau purtydamas jį už pečių.. 

„Jie visi tebėra. Negali trūkti.“ 

„Trūksta trijų. Ir tu žinai, kur jie yra. Vadinasi, tu dar ir 
melagis, ne tik vagis? Juk mačiau, kaip bandei nulaužti dar vieną 
dalį." | 

„Gana mane užgaulioti — tarė jis — mano kantrybė baigėsi. 
Daugiau neišgirsi iš Manęs nė žodžio, jeigu taip nori įžeidinėti. 
Rytą išeisiu iš tavo namų ir pradėsiu gyventi, kaip man pa-. 
tinka.“ 

„Išeisi tik su policija! — surikau paklaikęs iš sielvarto ir pyk- 
čio.— Šis įvykis turės būti ištirtas iki pat galo." 

„Iš manęs nesužinosi nieko, — išrėžė jis su tokiu įkarščiu, ko- 
kio iš jo nesitikėjau.— Jeigu kreipsies į policiją, tegul ji ir su- 
žino, ką gali.“ | 

Tuo metu namie visi jau buvo sukilę, nes iš pykčio kalbėjau 
balsiai. Merė pirmoji atbėgo į mano kambarį; pamačiusi diade- 
mą bei Artūro veidą, suprato, kas įvyko, tada tik sukliko ir kri- 
to nualpusi ant grindų. Liepiau vienai tarnaitei pačaukti policiją 
ir iškart visą bylą patikėjau jai. Kai įėjo inspektorius su kons- 
tebliu, Artūras, kuris niūriai stovėjo sukryžiavęs rankas, paklausė, 
ar aš tikrai žadu apkaltinti jį vagyste. Atsakiau, kad tai jau ne 
privatus dalykas, o viešas, nes sugadintoji diadema — naciona- 
linis turtas, todėl viskas turi būti daroma pagal įstatymą. 

„Tai gal bent neliepsi suimti manęs iš karto, — tarė jis— Tau 
būtų į naudą, taip pat ir man, jei galėčiau-penkioms minutėms 
išeiti į lauką.“ 

„Kad galėtum pabėgti ar geriau paslėpti, ką pavogei!'— pa- 
sakiau. 

Suvokęs, kokioje baisioje padėtyje atsidūriau, ėmiau maldauti, 
kad jis pagalvotų, jog ne tik mano, bet ir daug aukštesnio as- 
mens garbė pakibo ant plauko ir gali kilti skandalas, sukrėsian- 
tis visą tautą. O viso to galima išvengti, jeigu tik jis pasakytų, 
ką padarė su tais trim brangakmeniais. 

„Tu nieko neprarandi,— tariau,— esi sugautas nusikaltimo vie- 
toje, ir nuo prisipažinimo tavo kaltė nepadidės. O jeigu atpirksi 
savo kaltę prisipažindamas, kur yra berilai, viskas bus pamiršta 
ir atleista.“ | 

„Atleisk tiems, kuriems to reikia“, — tarė jis, su panieka nu- 
sisukdamas nuo manęs. 

Mačiau, kad mano žodžiai jo atkaklumo neįveiks. Liko tik 
vienas būdas. Pasikviečiau inspektorių, ir šis Artūrą areštavo. 
Tuojau pat buvo padaryta krata — iškrėstas ne tik jis, bet ir jo 
kambarys bei visi namo kampeliai, kur jis būtų galėjęs bran- 
genybes paslėpti, tačiau nerasta nė ženklo, o tas nenaudėlis nė 
neprasižiojo, nors mes ir prašėm, ir grasinom. Šį rytą Artūras 
buvo uždarytas į kalėjimą, o aš, atlikęs policijoje visus forma- 
lumus, atskubėjau pas jus. Labai prašau savo patirtimi ir išma- 
nymu padėti mums tą reikalą išsiaiškinti, Policijoje man atvirai 
prisipažino, kad šiuo Metu jie dar visai nesusigaudo. Dėl išlaidų 
galite nesivaržyti. Aš jau esu numatęs skirti -tūkstančio svarų 
sterlingų atlyginimą. O Dieve, ką daryti! Per vieną„naktį netekau 
garbės, brangakmenių ir sūnaus. Ak, kas gi bus! 

Jis susiėmė rankomis galvą ir ėmė linguoti pirmyn atgal, inkš- 
damas nelyg vaikas, kuris jau nebegali žodžiais išreikšti siel- 
varto. . 

Šerlokas Holmsas pasėdėjo keletą minučių tylėdamas, surau- 
kęs antakius, įsmeigęs akis į ugnį. 

— Ar pas jus būna daug svečių? — paklausė. 

— Ne, tik mano partneris su šeima ir vienas kitas Artūro 
draugas. Pastaruoju metu keletą kartų buvo atėjęs seras Džordžas 
Bernvelis. Tai, man rodos, ir viskas: 


— O jūs dažnai išeinate pasisvečiuoti? 


— Tik Artūras. Mudviem su Mere tai neįdomu. Mes visada 
būnam namie. 


— Jaunoms merginoms tai nebūdinga. 

— Ji labai ramaus būdo. Be to, ne tokia ir jauna. Dvidešimt 
ketverių metų. 

— Šitas atsitikimas, kiek supratau iš jūsų pasakojimo, ją taip 
pat sukrėtė. 

— Baisiai. Netgi labiau negu mane. 

— Ar judviem nė vienam nekilo abejonių, kad jūsų sūnus 
gal nekaltas? 

— Iš kur tos abejonės, jeigu savo akimis mačiau diademą jo 
rankose? 

— To nelaikyčiau galutiniu įrodymu. O, be to nulaužtojo 
kraštelio, ar diademai daugiau nieko nenutiko? 

— Ji buvo perkreipta. 

— Ar jums neatrodo, kad jūsų sūnus bandė ją ištiesinti? 

— O Dieve! Jūs stengiatės padėti mano sūnui ir man. Bet tai 
padaryti pernelyg sunku. Ką jis apskritai ten veikė? Jeigu. jo 
tikslas buvo nekaltas, kodėl nesako? 

— Taip. O jeigu jis kaltas, kodėl nesugalvojo kokio pasitei- 
sinimo? Jo tylėjimas, Man regis, nėra paaiškinamas nei vienu, nei 
kitu atveju. Šioje byloje esama keleto keistų momentų. Ką sako 
policija apie garsą, kuris jus pažadino iš miego. 

— Jų manymu, galėjo trinktelėti Artūro durys jam išeinant 
is Miegamojo. 

— Kurgi ne! Žmogus, eidamas daryti nusikaltimo, tik ir tran- 
ko durimis, kad visi namai pabustų... Na, o ką jie sako apie tų 
brangakmenių dingimą? 

— Jie vis dar tebestuksena sienas ir tikrina baldus — tikisi 
juos rasti. L 

— Ar jiems neatėjo į galvą paieškoti kur nors lauke? 

— Taip, jie ieškojo nepapiastai energingai. Jau visas sodas 
nuodugniai apžiūrėtas. 

— Klausykit, mielas pone,— tarė.Holmsas,— ar jums dar ne- 
aišku, kad viskas kur kas sudėtingiau, negu esate linkęs manyti 
jūs ar policijaė Jums šis atsitikimas atrodo visai paprastas, o 
man — be galo sudėtingas. Pažiūrėkim, kaip viskas turėjo būti 
anot jūsų prielaidos. Jūsų sūnus atsikėlė iš lovos, smarkiai rizi- 
kuodamas įėjo į jūsų tualeto kambarį, atrakino biurą, išėmė dia- 
demą, iš visų jėgų atlaužė mažą jos dalelę, nuėjo kažkur, paslė- 
pė tris brangakmenius iš trisdešimt devynių taip sumaniai, kad 
niekas negali rasti, tada su kitais trisdešimt šešiais vėl grįžo į 

kambarį, Nors ten grėsė pavojus būti užtiktam. Na, tai sakykit, 
ar tokia prielaida logiška? 

* — Tai ką gi tuomet manyti? — sušuko bankininkas, beviltiš- 
kai skėstelėjęs rankom. +— Jeigu jis neturėjo piktų kėslų, kodėl 
nepaaiškina? 

— Mes ir turim tai sužinoti — atsakė Holmsas.— Todėl dabar, 
jums leidus, pone Holderi, važiuosim kartu į Stretemą ir kokią 
valandą atidžiau patyrinėsim kai kurias smulkmenas. 

Mano draugas norėjo, kad būtinai važiuočiau kartu, ir aš ga- 
na mielai sutikau, nes išgirstas pasakojimas buvo didžiai suža- 
dinęs man smalsumą ir užuojautą. Prisipažįstu, bankininko sū- 
naus kaltė Man atrodė tokia pat akivaizdi, kaip ir nelaimingajam 
tėvui, tačiau aš taip tikėjau Holmsu, kad jaučiau: jeigu jo ne- 
patenkina išgirstasis aiškinimas, vadinasi, dar esama vilties. Kol 
važiavome į pietinį miesto pakraštį, jis beveik neištarė nė žo- 
džio, tik sėdėjo nunarinęs galvą, užsitraukęs skrybėlę ant akių 
ir mąstė. Mūsų klientas, pajutęs vilties kibirkštėlę, kiek pralinks- 
mėjo ir netgi užmezgė su manim padriką pokalbį apie banko 
reikalus. Neilga kelionė traukiniu ir dar trumpesnis kelias pės- 
čiom — taip mes atsidūrėme Ferbanke, kukliame Bieiojo finan- 
sininko būste. 

Ferbankas — tai gana didelis baltas kvadratinis mūrinis na- 
mas, stovintis kiek atokiau nuo kelio. Priešais plyti apsnigta ve- 
ja ir dviejų karietų pločio takas, vedantis aukštų geležinių vartų. 
link. Dešinėje pusėje — nedidelis tankių krūmų guotas, už jo — 
siauras tvarkingom gyvatvorėm apsodintas keliukas, einantis į 
virtuvę, skirtas prekijams. Kairėje — takelis į arklidę, tačiau jis. 
jau ne Ferbanko žemėje, o viešas, nors juo mažai kas naudojasi. 
Holmsas paliko mus prie durų ir nudrožė palengva aplinkui na-- 
mą — pro fasadą virtuvės taku ir aplink sodą arklidės keliuku. 
Jis ilgai negrįžo, tad mudu su ponu Holderiu nuėjom į valgomąjį. 
ir susėdę prie židinio laukėm. Taip tylomis besėdint, atsivėrė 
durys, ir įėjo jauna panelė. Kiek aukštesnė negu vidutinio ūgio, 
liekna, tamsiais plaukais ir tamsiomis akimis, kurios atrodė dar 
tamsesnės dėl visiškai baltos odos. Man regis, niekada nebuvau 
matęs tokios blyškiaveidės moters. Jos lūpos taip pat buvo be 
kraujo lašo, o akys užverktos. Į kambarį įėjusios panelės siel- 
vartas padarė man didesnį įspūdį negu rytą bankininko, ypač 
dėl to, kad šiaip ji atrodė esanti tvirto būdo ir mokanti puikiai. 

tvardytis. Nepaisydama manęs, ji priėjo tiešiai prie dėdės ir 
švelniai, su moteriška glamone perbraukė ranka jam per galvą. 

— Jau pasirūpinot, kad Artūrą paleistų, tėveli? — paklausė. 

— Ne, ne, vaikeli, šį įvykį reikia ištirti iki pat galo. 

— Bet aš tvirtai tikiu, kad jis nekaltas. Pats žinot, kokia mo- 
ters intuicija. Aš jaučiu, kad jis nieko blogo nepadarė ir kad jūs 
gailėsitės, kam taip žiauriai su juo pasielgėt. 

— Tai kodėl jis tyli, jei yra nekaltas? 

— Kas gali žinoti? Gal supyko ant jūsų, kad jį įtarėte. 

— Kaip galėjau nejįtarti, jeigu aiškiai mačiau jį laikant dia- 
demą? 

— Ak, jis tik buvo ją paėmęs pažiūrėti. Ak, patikėkit, pa- 
tikėkit mano žodžiu, kad jis nekaltas. Nutraukite tą bylą ir 
pamirškite. Baisu net pamanyti — brangusis mūsų Artūras kalė- 
jime! 

— Nieku gyvu nenutrauksiu, kol brangakmeniai nebus rasti, 
nieku gyvu, Mere! Iš meilės Artūrui tu nebematai, kokie baisūs 
to viso padariniai manęs laukia. Aš anaiptol nemanau nutraukti 
šio reikalo, netgi pasikviečiau džentelmeną iš Londono, kad ge- 
riau viską ištirtų. 

— Šitą džentelmeną? — paklausė atsigręždama į mane. 

— Ne, jo draugą. Jis liko lauke, norėjo pasidairyti vienas. Da- 
bar nuėjo arklidės keliuku. 

— Arklidės keliuku? — Ji kilstelėjo tamsius antakius.— Ką jis 
ten Mano rasti? Aha, tai tikriausiai jis. Aš tikiu, pone, kad jums 
pasiseks įrodyti, jog mano pusbrolis Artūras yra nekaltas, nes 
tikrai žinau —- taip ir yra. 

— Visiškai pritariu jūsų nuomonei ir taip pat tikiu, kad ga- 
lėsim tai įrodyti, — atsakė grįžęs Holmsas, eidamas atgal prie du- 
rų kilimėlio nusidaužyti sniego nuo batų.— Manau, turiu garbės 
kalbėtis su panele Mere Holden. Gal galėčiau jūsų paklausti po- 
ros dalykų? | | 

— Prašau, pone, jeigu tik tai padėtų išaiškinti tą nelemtą 
įvykį. | 

— Ar nieko negirdėjot šią naktį? 

— Nieko, kol dėdė pradėjo balsiai šnekėti. O išgirdusi nuli- 
pau žemyn. 

— Iš vakaro jūs uždarėte nakčiai langus ir duris. Ar gerai 
užsklendėte visus langus? 

— Taip. 

— Ar šį rytą.visi tebebuvo užsklęsti? 
.— Taip. 

— Viena jūsų tarnaitė turi vaikiną. Vakar vakare jūs įspė- 
jote dėdę, kad ji buvo išėjusi į pasimatymą. 

— Taip, be to, vakar ji patarnavo svetainėje, todėl galėjo 
girdėti dėdės žodžius apie diademą. 

— Aišku. Iš to darote išvadą, kad tarnaitė galėjo išėjusi pa- 
sakyti apie tai savo vaikinui ir jie abu sumanė tą vagystę? 

— Kokia nauda iš tų visų miglotų prielaidų — netekęs kant- 
rybės, sušuko bankininkas, — jeigu aš jums sakiau, kad mačiau 
Artūrą su diadema? 

— Palūkėkit truputėlį, pone Holderi. Mes turime iki to pri- 
eiti. Taigi apie tą merginą, panele Holder. Jūs matėt ją grįžtant 
pro virtuvės duris, taip? 

— Taip. Kai nuėjau patikrinti, ar durys nakčiai gerai užda- 
rytos, sutikau ją įeinančią. Tą vyriškį irgi mačiau tamsoje. 
| — Jūs jį pažįstat? 

— O taip, jis iš daržovių krautuvės, pristato mums daržoves. 
Frensis Prosperis. 

— Jis stovėjo kairėje pusėje,— pasakė Holmsas, — taip sakant, 
kiek tolėliau nuo durų, ant takelio? 

— Taip. 

— Ir viena jo koja Medinė“ 

Juodose išraiškingose merginos akyse blykstelėjo lyg ir bai- 
mė. 

— O, jūs burtininkas, — tarė ji.— Iš kur žinote? 

Ji nusišypsojo, tačiau liesame susikaupusiame Holmso veide 
atsakomos šypsenos nebuvo. 

— Norėčiau nueiti į viršų — pasakė jis.— Ir tikriausiai pagei- 
dausiu apeiti aplink namą dar sykį. Bet pirmiausia gal apžiūrėsiu 
apatinio aukšto langus. 

Jis greitai vieną po kito apėjo visus langus, sustojo tik hole 
prie to, kuris į arklidės keliuko pusę. Atidarė jį ir su daug kartų 
didinančia lupa rūpestingai apžiūrėjo palangę. 

— Dabar eisim į viršų, — pagaliaų tarė. | 

Bankininko tualeto kambarys buvo kukli nedidelė patalpa su 
pilku kilimu, dideliu biuru ir aukštu veidrodžiu. Holmsas pir- 
miausia priėjo prie biuro ir atidžiai apžiūrėjo užraktą. 

— Kokiu raktu jis buvo atrakintas? — paklausė. 

— Tuo, kurį Mano sūnus minėjo, — senosios indaujos. 

— Ar turit įį? 

— Ant tualetinio staliuko. 

Šerlokas Holmsas paėmė raktą ir atrakino biurą. 

— Jokio carso,— pasakė jis.— Nenuostabu, kad jūs nepabu- 
dote. Diadema turbūt šioje dėžutėje? Pažiūrėsim. 

Jis atidarė dėžutę, išėmė diademą ir padėjo ant stalo. Tai bu- 
vo įstabus juvelyrinio Meno kūrinys, o puikesnių berilų. kaip tie 
trisdešimt šeši aš dar niekad nebuvau matęs. Vienoje diademos 
pusėje vietoję nulaužto snapelio su trimis brangakmeniais buvo 
-nedailus tarpelis. 

— Antai, pone Holderi,— tarė Holmsas, — šis kyšulys yra toks 
pat, kaip ir tas nelaimingai dingęs. Malonėkite iį nulaužti. 

Bankininkas net atšlijo pasibaisėjęs. 

— Net pamanyti apie tai nedrįsčiau! 

— Tad aš nulaušiu — Holmsas ėmė lenkti iš visų jėgų, bet 
nieko jam neišėjo.— Šiek tiek pasidavė,— tarė jis,— bet nežinau, 
kiek laiko reikėtų, kad nulaužčiau, nors mano pirštai ir labai stip- 
rūs. Normalus žmogus negalėjo to padaryti. Beje, kaip manot, 
kas atsitiktų, jeigu jis nulūžtų, pone Holderi? Garsas būtų kaip 
"pistoleto šūvis. Ir jūs man sakote, kad visa tai įvyko už kelių 
jardų nuo jūsų lovos, o jūs nieko negirdėjote? 

— Neįsivaizduoju, ką ir manyti. Man visa tai — tikra migla. 

— Bet po truputį ji gali išsisklaidyti. Kaip manot, panele 
Holder? 

— Prisipažįstu, kad visai nesusigaudau, kaip ir dėdė. 

— Ar jūsų sūnus buvo su batais, ar su šlepetėmis, kai pa- 
matėte jį? 

— Buvo neapsiavęs, tik sų kelnėm ir marškiniais. 

— Ačiū. Šį tyrimą lydi nepaprasta sėkmė, ir jeigu visko ne- 
išsiaiškinsime iki galo, tai tik patys būsim kalti. Jums leidus, po- 
ne Holderi, aš eisiu dar pasižvalgyti po lauką. 

Jis išėjo vienas, o mums liepė pasilikti, nes, kaip paaiškino, 

nereikalingi pėdsakai tik apsunkintų jo darbą. Darbavosi jis ko- 
kią valandą ar daugiau. Grįžo storai sniegu apkibusiom kojom ir 
tokiu pat neįskaitomu veidu kaip visada. 

— Man rodos, dabar aš pamačiau jau viską, kas įmanoma, po- 
ne Holderi — pasakė jis— Ir geriausiai galėsiu jums padėti, jei 
grįšiu namo. 

— O brangakmeniai, pone Holmsai. Kur Et 

— Negaliu pasakyti. 

Bankininkas ėmė grąžyti rankas. 

— Aš jų niekad nebeišvysiu! — suriko jis— O mano sūnus? 
Ar duodat man vilties? 

— Mano nuomonė nė kiek nepasikeitė. 

— Tai kas gi, dėl Dievo meilės, dėjosi mano namuose šią 
naktį? | 

— Jeigu ateisite rytoj pas mane į Beikerio gatvę tarp devin- 
tos ir dešimtos ryto, aš su Malonumu galėsiu paaiškinti ką nors 
daugiau. Kaip suprantu, jūs man duodate carte blanche * veik- 
lai, kad tik atgautumėt brangakmenius, ir neribojate išlaidų, ku- 
rių Man gali prireikti. 

— Atiduočiau visą savo turtą, kad tik juos atgaučiau. 

— Puiku. Aš tuo tarpu pasidomėsiu šiuo klausimu. Sudiev. 
Galimas daiktas, kad šiandien dar ateisiu čia. 

Aiškiai mačiau, kad mano draugas jau susidarė nuomonę apie 
"tą įvykį, tačiau neturėjau nė menkiausio supratimo, kokios jo 
išvados. Važiuojant namo, keletą kartų bandžiau atsargiai užkal- 
binti, bet jis vis nusukdavo kalbą, ir aš galų gale nutilau nete- 
kęs vilties. Dar nebuvo trijų, kai grįžome namo. Jis nuskubėjo 
į savo kambarį, o po. kelių minučių vėl nulipo žemyn persiren- 
gęs valkata. Nubrizgusiu, apspurusiu apsiaustu pakelta apykak- 
le, raudona kaklaskare, nunešiotais batais jis atrodė idealus to 
luomo atstovas. | 

— Manau, šitaip bus gerai, — pasakė jis, žiūrėdamas į veidro- 
dį viršum židinio.— Norėčiau, kad eitumėt kartu, Votsonai, bet 
negalima. Nežinau, ar užtikau tikrus pėdsakus, ar seku paskui 
žaltvykslę, bet greitai bus aišku. Namo tikiuosi grįžti po kelių 
valandų. 

Atsipjovęs gabalą jautienos, gulėjusios ant bufeto, įdėjo tarp 
dviejų duonos riekių ir įsikišęs tą paprastą valgį į kišenę išėjo 
į žygį. 

Buvau ką tik baigęs gerti arbatą, kai jis grįžo, kaip matyti, 
puikiai nusiteikęs, ranka mMataruodamas kažkokį seną „batą gu- 
miniais šonais. Nusviedęs jį į kampą, įsipylė arbatos. 

— Užsukau traukdamas pro šalį — tarė jis— Tuojau vėl iš- 
einu. 

— Kur? 


* Neribotas įgaliojimas (pranc.). 

— Į kitą Vest Endo pusę. Galiu greit negrįžti. Jeigu labai vė- 
luosiu, nelaukit. 

— Kaip einasi? 

— Na, šiaip sau. Skųstis negaliu. Dar kartą buvau Streteme, 
bet vidun nėjau. Tai labai mielas darbelis, ir aš tikrai nenoriu 
jo atsisakyti. Tačiau gana plepėti, reikia nusivilkti tuos niekin- 
gus drabužius ir vėl atsiversti garbingų žmogumi. 

Iš jo laikysenos mačiau, kad yra patenkintas ir kad tam turi 
rimtesnių priežasčių, negu išreiškė žodžiais. Jo akys spindėjo, o 
blyškūs jo skruostai buvo kiek parausvėję. Jis nuskubėjo į vir- 
šų, o po kelių minučių išgirdau trinktelint laukujes duris ir su- 
pratau, kad jis vėl patraukė į savo įprastinę medžioklę. 

Palaukiau iki vidurnakčio, bet bičiulis vis nesirodė, tad nu- 
ėjau į savo kambarį. Holmsas paprastai nepareidavo namo po 
kelias dienas ir naktis, jei užtikdavo pėdsakus, todėl ir dabar 
nesistebėjau jo nesulaukęs. Nežinau, kelintą valandą jis parsi- 
rado, bet kai rytą atėjau pusryčių, jis jau sėdėjo su puoduku 
kavos vienoje rankoje ir laikraščiu kitoje, budrus ir susitvar- 
kęs. 

— Atleiskit, Votsonai, kad pradėjau be jūsų, — tarė jis,— bet 
nepamirškit, kad mūsų klientas šiandien turi anksti ateiti. 

— O, jau po devynių, — tariau— nenustebčiau, kad tai būtų 
jis. Man lyg pasigirdo skambutis. | 

Ir tikrai tai buvo mūsų draugas finansininkas. Mane sukrėtė 
jo persimainiusi išvaizda: veidas, šiaip platus ir stambus, dabar 
buvo sukritęs ir susitraukęs, o plaukai, kaip man pasimatė, bal- 
tėlesni. Jis įėjo toks sugniužęs ir apatiškas, kad atrodė netgi 
labiau apgailėtinas negu vakar rytą, kai buvo įsiaudrinęs, ir su- 
smuko į fotelį, kurį jam pristūmiau. 

— Nežinau, už kokias kaltes esu taip žiauriai baudžiamas, — 
pasakė jis.— Dar prieš dvi dienas buvau laimingas, turtingas, be 
jokio rūpesčio. O dabar aš pasmerktas gėdingai ir vienišai se- 
natvei. Viena bėda — ne bėda. Iš namų pabėgo mano dukterėčia 
Merė. 

— Pabėgo? 

— Taip. Jos lova šiąnakt negulėta, kambarys tuščias, hole 
ant stalo padėtas raštelis. Vakar vakare aš jai pasakiau iš siel- 
varto, ne iš piktumo, kad jeigu ji būtų ištekėjusi už mano sū- 
naus, gal nieko tokio ir nebūtų atsitikę. Turbūt nereikėjo to sa- 
kyti. Tuos žodžius ji turi omeny ir rašydama raštelį: 

Brangiausiasis dėde. Žinau, kad suteikiau jums skausmo, o 
jeigu būčiau pasielgusi kitaip, tai ši baisi nelaimė gal nebūtų 
aisitikusi. Ši mintis man niekada neleis būti laimingai po jūsų 
„stogu, todėl turiu jus palikti amžinai. Nesijaudinkit dėl mano 
ateities, nes ji aprūpinta, ir svarbiausia — neieškokit manęs, nes 
vis tiek nerasite, o man tik pakenksite. Gyva ar mirusi, amžinai 
jus mylinti Merė, | | 


— Ką tas raštelis galėtų reikšti pone Holmsai? Ar tai ne 
užuomina apie savižudybę? 

— Ne, ne, nieko panašaus. Tai turbūt yra geriausia išeitis. 
Tikiuosi, pone Holderi, kad jūsų vargai eina į pabaigą. 

— O, jūs taip sakot? Ką nors išgirdot, pone Holmsai, ką nors 
sužinojot? Kur yra brangakmeniai? | 

— Ar jums nebūtų per brangu sumokėti po tūkstantį už kiek- 
vieną? 

— Sumokėčiau ir po dešimt. 

— Tiek nereikia. Visiškai užtenka trijų tūkstančių. Ir, manau, 
nedidelio honoraro. Turite čekių knygelę? Štai plunksnakotis. 
Išrašykit keturis tūkstančius svarų. 

Apstulbęs bankininkas išrašė prašomą čekį. Holmsas. priėjo 
prie jo, išsiėmė nedidelį auksinį trikampėlį su trimis brangakme- 
niais ir numetė ant stalo. 

Surikęs iš džiaugsmo, mūsų klientas stvėrė jį ir suspaudė 
delnais. 

— Atgavot! — trūkdamas kvapo, pasakė jis— Aš išgelbėtas! 
Išgelbėtas! 

Džiaugsmas buvo toks pat smarkus, koks buvo sielvartas, ir 
finansininkas spaudė atgautą brangenybę prie širdies. 

— Jūs turite dar vieną neatlygintą skolą, pone Holderi— 
pasakė Šerlokas Holmsas gana griežtai. 

— Skolą? — Jis paėmė plunksnakotį.— Sakykit sumą, ir aš at- 
silyginsiu. 

— Ši skola ne man. Ją turite atlyginti nuolankiai atsiprašyda- 
mas tą kilnųjį jaunuolį, savo sūnų, kuris elgėsi taip, kaip man 
būtų Malonu matyti elgiantis savo sūnų, jeigu jį turėčiau. 

— Tai juos paėmė ne Artūras? | 

— Aš jums vakar sakiau ir kartoju šiandien — ne. 

— Jūs tuo tikit! Tai einam pas jį tuojau pat pranešti, kad ži- 
nom teisybę. 

— Jis jau žino. Kai viską išsiaiškinau, nuėjau su juo pasi- 
kalbėti, bet kadangi jis nenorėjo nieko Man sakyti, aš pats jam 
papasakojau; kaip viskas buvo, ir tada jis patvirtino, kad neklys- 
tu, ir dar pridūrė keletą smulkmenų, kurios man buvo nevisiškai 
aiškios. Tačiau šio ryto naujiena gali atverti jam lūpas. 

— Dėl Dievo meilės, paaiškinkite, kas tai per mįslė! 

— Būtinai paaiškinsiu ir pasakysiu, kokiais būdais ją atsklei- 
džiau. Bet pirmiausia leiskite pradėti nuo to, kas man sunkiausia 
ištarti, o jums išgirsti: jūsų dukterėčia Merė ir seras Džordžas 
Bernvelis seniai palaikė ryšius. Ir dabar kartu pabėgo. 

— Mano Merė? Negali būti! 

— Deja, gali būti, tai faktas. Nei jūs, nei jūsų sūnus, įsileis- 
dami tą žmogų į savo šeimą, nežinojote, kas jis yra. Tai vienas 
iš pavojingiausių žmonių Anglijoje: nelemtas lošėjas, beatodai- 
riškas niekšas, žmogus be širdies ir sąžinės. Jūsų dukterėčia net 
neįsivaizduoja, kad tokių žmonių gali būti. Kai jis ėmė jai prisie- 
kinėti meilę, kaip prisiekdavo šimtams merginų prieš tai, ji ap- 
sidžiaugė pamanius, kad vienintelė krito jam į širdį. Tik velnias 
žino, ką jis jai sakė, tačiau, šiaip ar taip, ji tapo įrankiu jo ran- 
kose ir Matėsi su juo kone kiekvieną vakarą. 

— Aš negaliu, aš nenoriu tuo patikėti! — sušuko bankininkas. 
Jo veidas buvo pilkas lyg pelenai. 

— Tada aš papasakosiu, kas atsitiko jūsų namuose praėjusią 
naktį. Jūsų dukterėčia, pamaniusi, kad jau nuėjote į savo kam- 
barį, nulipo žemyn ir pasišnekėjo su savo mylimuoju pro langą 
arklidės keliuko pusėje. Jo pėdos įsispaudusios sniege labai 
giliai — taip ilgai jo stovėta. Merė pasakė jam apie diademą. 
Nuo šios žinios Džordžui kilo nedoras aukso godulys, ir jis pa- 
lenkė Merę į savo pusę. Neabejoju, kad ji jus myli, tačiau esa- 
ma moterų, kurių Meilė širdies išrinktajam užgožia visas kitas 
meiles, ir manau, Ikad Merė — kaip tik iš tokių. Vos spėjusi iš- 
klausyti Džordžo paliepimus, ji pamatė jus leidžiantis laiptais, 
tada skubiai uždarė langą ir pasakė, kad viena tarnaitė buvo 
išbėgusi pasimatyti su savo mylimuoju medine koja, ir ji nė kiek 
nepamelavo, 

Jūsų sūnus Artūras po jųdviejų pokalbio nuėjo gultis, bet 
per rūpesčius dėl klubo skolų miegojo blogai, Vidurnaktį išgirdo 
kažką tyliai praeinant pro savo duris, tad atsikėlęs pasižiūrėjo 
ir nustebo — koridoriumi labai atsargiai nusėlino jo pusseserė ir 
įėjo į jūsų tualeto kambarį. Netekęs žado iš nuostabos, jis už- 

simetė kokį drabužį ir ėmė tamsoje laukti, kaip šis keistas žygis 
baigsis. Neilgai trukus Merė išėjo iš kambario, ir koridoriaus 
lempos šviesoje jūsų sūnus išvydo, kad ji nešasi brangiąją dia- 
demą. Merė nulipo laiptais, o jis, virpėdamas iš siaubo, nubėgo 
ir užlindo už užuolaidos netoli jūsų durų, iš kur matė, kas dėjo- 
si hole. Merė tyliai atidarė langą, padavė diademą kažkam tam- 
soje, tada vėl uždarė ir visai pro pat jūsų sūnų, stovintį už užuo- 
laidos, nuskubėjo atgal į savo kambarį. | 

Kol ji buvo hole, jūsų sūnus negalėjo nieko daryti, nes ne- 
norėjo taip baisiai demaskuoti savo mylimos merginos. Tačiau 
vos tik ji išėjo, Artūras, suvokdamas, kokia tai būtų pražūtinga 
nelaimė jums ir kaip svarbu tai ištaisyti, puolė žemyn kaip buvo 
basas, atvėrė langą, iššoko į sniegą ir pasileido keliuku, kur mė- 
nesienoje matė kažką juoduojant. Seras Džordžas Bernvelis ban- 
dė pabėgti, bet Artūras jį pagavo, ir juodu susikibo: jūsų sūnus 
traukė diademą į vieną pusę, jo priešininkas — į kitą. Besitam- 
pant jūsų sūnus sudavė serui Džordžui ir prakirto antakį. Paskui 
staiga kažkas pokštelėjo, ir jūsų sūnus, pajutęs, kad diadema jo 
rankose, nudūmė atgal, uždarė langą ir įėjo į jūsų kambarį. Ta- 
da pastebėjo, kad diadema besigrumiant sulenkta, ir norėjo ją 
ištiesinti, bet tuo metu pasirodėte jūs. 

— Tik pamanykit! — gaudydamas kvapą, ištarė bankininkas. 

— Jūs supykinot sūnų ėmęs barti, o jis jautėsi nusipelnęs 
šilčiausios padėkos. Visos tiesos pasakyti jis negalėjo, nes būtų. 
išdavęs tą, kuri tikrai nebuvo verta tokios atžvalgos. Tačiau jis 
vis dėlto pasielgė galantiškai ir jos paslaptį išlaikė. 

— Tai todėl ji sukliko ir nualpo pamačiusi diademą, — sušu- 
ko ponas Holderis.— O Dieve, koks aklas kvailys aš buvau! Juk 
Artūras prašė, kad leisčiau į lauką penkioms minutėms! Brangus 
sūnus norėjo pažiūrėti, gal grumtynių vietoje bus nukritęs trūks- 
tamas gabaliukas. Kaip žiauriai aš klydau! 

—-Kai atvykome pas jus,— pasakojo Holmsas toliau,— aš iš 
karto apėjau aplinkui namą, kuo atidžiausiai apžiūrėdamas, ar 
yra kokių pėdsakų, galinčių man padėti. Nuo vakar dienos ne- 
buvo snigę, o šaltis stiprokas, tad pėdsakai išliko. Perėjau preki- 
jų taku, bet jis visas buvo ištryptas, ir nieko ten negalėjau rasti. 
Tačiau šalia tako, netoli virtuvės durų, buvo stovėta moters ir 
vyro; apvalūs vienos vyro kojos pėdsakai rodė, kad koja me- 
dinė.. Supratau net, kad jiems buvo sutrukdyta, nes moters sku- 

biai nubėgta prie durų, tai rodė giliai įsispaudę pirštai ir neryš- 
kios kulnų žymės, o medinkojo kiek palūkuriuota ir nueita. Pa- 
maniau, kad ten turbūt būta jūsų kambarinės su mylimuoju, apie 
"kuriuos buvot man sakęs; paskui paaiškėjo, kad taip ir buvo. 
Apėjau sodą, bet čia nieko daugiau neradau, tik atsitiktinius pėd- 
sakus, Matyt, policijos. Tačiau, kai pasukau keliuku arklidės link, 
sniege aptikau surašytą labai ilgą ir painią istoriją. “ 

Čia ėjo dviguba linija apsiavusio žmogaus pėdsakų, o šalia — 
dviguba linija basų kojų pėdsakų. Ją pamatęs, labai apsidžiau- 
giau. Iš to, ką buvot sakęs, tuoj supratau, kad pastarieji pėdsa- 
kai yra jūsų sūnaus. Pirmojo eita į abi puses, o antrojo greitai 
bėgta; kadangi antrojo pėdos tarpais buvo įsispaudusios į batų 
žymes, aišku, kad jo sekta iš paskos. Paėjęs tais pėdsakais, pa- 
mačiau, kad jie veda prie holo lango, kur visas sniegas batų iš- 
mindžiotas belaukiant. Tada nuėjau iki kito pėdsakų galo už 
kokio šimto jardų. Čia pamačiau, kad Batų apsisukta, sniegas 
ištryptas, tarsi būta grumtynių, ir pagaliau pastebėjau kelis krau- 
jo lašus. Vadinasi, aš neklydau. Paskui Batų nubėgta keliuku to- 
lyn, o nulašėjęs kraujas bylojo, kad sužeisto būta kaip tik šio. 
Jo nubėgta iki pat plento, bet čia sniego būta nuvalyto, ir pėd- 
sakų nelikę. 

Įėjęs į namą, kaip prisimenate, su lupa apžiūrėjau holo lan- 
go rėmus bei palangę ir iš karto pastebėjau, kad kažkas pro jį 
buvo išlipęs. Mačiau ir įlipimo žymę — vietą, kur buvo atsisto- 
jusi drėgna koja. Tuomet ėmiau įsivaizduoti, kas įvyko. Vyriškis 
laukė už lango, kažkas atnešė brangenybę, tai pastebėjo jūsų 
sūnus, nusivijo vagį, grūmėsi su juo, kiėkvienas traukė į save 
diademą, ir abiejų jėgomis buvo nulaužta dalelė, kurios atskirai 
po vieną jie nebūtų pajėgę nulaužti. Artūras grįžo su trofėjum, 
bet toji dalelė liko priešininko rankose. Tiek man buvo aišku. 
Tada iškilo klausimas: kas tasai vyriškis ir kas jam išnešė dia- 
demą? 

Nuo seno laikausi tokios taisyklės: kai atmeti tai, kas ne- 
įmanoma, visa, kas lieka, yra teisybė, nors ir labai būtų nejti- 
kėtina. Taigi aš žinojau, kad diademą išnešėte ne jūs, vadinasi, 
jūsų dukterėčia ar tarnaitės. Bet jeigu tai būtų buvusios tarnai- 
tės, kam jūsų sūnui leistis apkaltinamam vietoj jų? Tam nėra 
jokio pagrindo. Tačiau jo meilė pusseserei yra puikus paaiški- 
nimas, kodėl saugojo paslaptį, juo labiau kad ta paslaptis tokia 
gėdinga. Kai prisiminiau, kad buvot matęs Merę prie to lango 

ir kad ji nualpo vėl išvydusi diademą, mano prielaidos virto įsi- 
tikinimu. 

O kas galėjo būti jos bendras? Savaime suprantama, myli- 
masis, '/nes kas kitas galėtų užgožti jos meilę ir dėkingumą jums? 
Žinojau, kad mažai kur išeinate ir jūsų draugų būrys nedidelis. 
Bet tarp jų yra seras Džordžas Bernvelis. Jau seniau buvau girdė- 
jęs jį turint blogą vardą dėl elgesio su moterimis. Vadinasi, jis 
ir bus tas batuotasis žmogus, pas kurį liko brangakmeniai. Net 
po to, kai Artūras pagavo Džordžą, šis veikiausiai jautėsi sau- 
gus, nes žinojo, kad jūsų sūnus negalės ištarti nė žodžio, antraip 
užtrauks gėdą savo šeimai. 

Na, galit suvokti, kokių žygių ėmiausi toliau. Persirengęs val- 
"kata, nuėjau į sero Džordžo namus, pasistengiau susipažinti su 
jo tarnu, iš kurio sužinojau, kad šeimininkas naktį prasikirto 
galvą, ir galiausiai už šešis šilingus- dėl tikrumo nusipirkau porą 
jo išmestų batų. Su jais nuvykau į Stretemą, ir paaiškėjo, kad jie 
puikiausiai atitinka pėdsakus. 

— Vakar vakare ant keliuko mačiau tokį apskurusį E 
tarė ponas Holderis. 

— Taip. Ten buvau aš. Įsitikinęs, kad tas seras jai mano 
rankose, parėjau namo ir persirengiau. Dabar manęs laukė labai 
keblus vaidmuo, nes juk reikia apsieiti be teisminio persekioji- 
mo, jei norima išvengti skandalo, o tas niekšas toks gudrus ir 
žino, kad dėl to mūsų rankos surištos. Nuėjau pas jį. Iš pradžių 
Bernvelis, aišku, viską neigė. Bet kai smulkiai papasakojau, kaip 
viskas įvyko, šoko gąsdinti ir nusiėmė nuo sienos lazdą geleži- 
niu galu. Žinojau, ko iš jo tikėtis, tad nelaukdamas, ko] užsimos, 
įrėmiau revolverį jam į galvą. Tada jis pasidarė sukalbamesnis. 
Pasakiau, kad už tuos akmenis duosim po tūkstantį svarų už 
kiekvieną. Sulig šia žinia išryškėjo pirmieji nusiminimo požy- 
miai. „,„Po perkūnais! — pasakė jis.— Aš juos visus tris pardaviau 
už šešis šimtus!“ Prižadėjęs, kad jam nebus keliama byla, greitai 
gavau to pirkėjo adresą. Nuvažiavau pas jį ir po ilgų derybų 
atpirkau akmenis po tūkstantį svarų. Tada užsukau pas jūsų sū- 
nų pasakyti, kad viskas baigėsi gerai, ir galų gale apie antrą va- 
landą nakties nuėjau gulti po tikrai, galiu pasakyti, sunkios dar- 
bo dienos. 

„  — Po tokios dienos, kuri išgelbėjo Angliją nuo didelio skan- 
dalo,— pasakė bankininkas stodamas.— Pone, nerandu žodžių iš- 
reikšti savo padėką, tačiau pamatysit — aš atsidėkosiu už tai, ką 

man padarėt. Jūsų sumanumas iš tikro su niekuo nesulyginamas. 
O dabar turiu bėgti pas savo brangųjį berniuką atsiprašyti už 
jam padarytą skriaudą. O tai, ką papasakojot apie Merę, labai 
užgavo Man širdį. Ir net jūs neišmanote, kur ji dabar yra. 

— Manau, drąsiai galiu pasakyti, — tarė Holmsas, — kad ji yra 
ten, kur ir seras Džordžas Bernvelis. Taip pat visiškai neabejo- 
tina ir tai, kad už savo nuodėmes, kad ir kokios jos būtų, Merė 
bus greitai nubausta daugiau, negu reikia. 


VARINIAI BUKAI 


— Žmogus, kuriam patinka menas dėl meno,— pasakė Šerlo- 
kas Holmsas, dėdamas į šalį „The Daily Telegraph“ skelbimų la- 
Pą,— patį didžiausią malonumą dažniausiai patiria susidūręs su 
nereikšmingiausiomis ir kukliausiomis jo apraiškomis. Man malo- 
nu, Votsonaį, kad esatė gerai įsisąmoninęs tą tiesą ir savo kū- 
riniuose, kuriuose teikiatės aprašyti mūsų veiklą, kartais, saky- 
čiau, ją net pagražindamas, iškeliate ne celebres* mano bylas 
ir sensacingus procesus, o greičiau tuos atvejus, kurie savaime 
gal ir nereikšmingi, bet duoda erdvės dedukcijos ir loginės sin- 
tezės metodams, o tai yra mano sritis. | 

— Ir, vis dėlto, — tariau šypsodamasis,— negaliu visiškai igno- 
ruoti sensacingumo. 

— Jūs, matyt, darote klaidą, — pasakė jis, suėmęs žnyplėmis 
žariją ir ja degdamas ilgą vyšnios medžio pypkę, kurią paprastai 
rūkydavo vietoj molinės tada, kai būdavo labiau nusiteikęs pasi- 
ginčyti, o ne Mąstyti, — stengdamasis suteikti gyvumo ir spalvin- 
gumo kiekvienam savo teiginiui, užuot apsiribojęs savo rašiniuo- 
se vien griežtu priežasties ir padarinio aiškinimu, nes tai iš tei- 
sybės ir tėra vienintelis svarbus dalykas. 

— Man atrodo, kad tuo atžvilgiu aš deramai jus įvertinu — 
atsakiau gana šaltai, nes man jau darėsi atkari ta jo savimana, 
kuri, kaip ne kartą pastebėjau, buvo gana ryškus savito jo būdo 
bruožas. 

— Ne, tai ne egoizmas ar puikybė, — tarė jis, atsakydamas, 
kaip dažnai būdavo, greičiau į mano mintis negu į žodžius.— 
Jeigu aš prašau deramai įvertinti mano meną, tai nereiškia, kad 
prašau įvertinti Mano asmenį — menas man yra tolimas. Nusi- 
kaltimai — paprastas dalykas. Logika — ypatingas. Todėl turėtu- 
mėt daugiau dėmesio kreipti į logiką, o ne į nusikaltimą. Nuo 
to, kas turėtų būti paskaitų kursas, jūs nusiritote iki pasakų 
rinkinio. | 

* Garsus, žymus (pranc.). 

Buvo šaltas ankstyvo pavasario rytas, ir mudu po pusryčių 
sėdėjome abipus skaisčiai liepsnojančio židinio senajame kamba- 
ryje Beikerio gatvėje. Tankus rūkas tvyrojo pilkšvai rudų namų 
tarpueiliuose, ir langai kitapus gatvės per geltoną miglą atrodė 
lyg tamsios beformės dėmės. Mūsų kambary degė dujos, ir jų 
šviesą krito ant baltos staltiesės su spindinčiu porcelianu ir me- 
talu, nes stalas dar buyo nenukraustytas. Šerlokas Holmsas visą 
rytą tylėjo, be perstojo peržiūrinėjo vieną po kito laikraščių 
skelbimus. Galų gale, matyt, liovęsis kažko ieškoti, ėmė, ne itin 
maloningai nusiteikęs, sakyti man pamokslą apie mano, kaip ra- 
šytojo, trūkumus, 

— O kartu, — prabilo po pertraukos, per kurią sėdėjo papsė- 
damas ilgą pypkę ir žvelgdamas į ugnį, — jūsų kūriniai vargu ar 
gali būti sensacingi, nes nemaža dalis tų visų atsitikimų, kuriais 
teikėtės susidomėti, juridiniu atžvilgiu visiškai nėra ūusikaltimai, 
Tas atvejis, kai stengiausi padėti Bohemijos karaliui, keistas pa- 
nelės Merės Saterland nutikimas, žmogaus su kreiva lūpa mįslė, 
kilmingojo viengungio istorija — jie Visai nėra susiję su įstaty- 
mų pažeidimu. Tačiau, vengdamas sensacijų, jūs, ko gero, atsi- 
dūrėte ant trivialumo ribos. 

— (Gal ir taip, — pasakiau, — tačiau metodai, kuriuos aprašiau, 
mano manymu, yra nauji ir įdomūs. 

— Et, brangus drauge, negi tai visuomenei, didžiai, bet ne- 
pratusiai stebėti visuomenei, negalinčiai iš dantų pažinti audėjo, 
o iš kairiojo nykščio — spaustuvės rinkėjo, rūpi analizės ir de- 
dukcijos subtilumai! Be to, nors ir trivialiai rašote, negaliu jūsų 
kaltinti, nes didžiųjų darbų laikai jau praėjo. Žmonės, bent jau 
nusikaltėliai, neteko išradingumo ir originalumo. O kukli mano 
veikla dabar virto vien niekinga dingusių pieštukų paieška ar 
patarimais jaunoms pensionatų auklėtinėms. Pagaliau priėjau ga- 
lą. Šitas raštelis, kurį gavau šįryt; manau, tą ir rodo. Perskaity- 
kit.— Jis pametėjo man sulamdytą laišką. 

Laiškas buvo išsiųstas vakarykščiai iš Montegiu Pleiso, ir jo 
turinys toks: 

Mielasis pone Holmsai, Idbai norėčiau pasitarti su jumis, ar 


man sutikti, dr nesutikti su pasiūlymu būti guvernante. Ateisiu 
pas jus rytoj pusę vienuoliktos, jeigu jums tuo metu patogu. 


Nuoširdžiai Jūsų 
Violeta Hanter 

— Jūs pažįstat tą panelę? — paklausiau. 

— Ne. 

— Dabar jau pusė vienuoliktos. 

— Taip, tai, be abejo, ji ir skambina. 

— Viskas gali būti įdomiau, negu jūs manot. Atsimenat, kaip 
buvo su mėlyAuoju karbunkulu: iš pradžių atrodė, jog tai grynas 
prasimanymas, o paskui prireikė rimto tyrimo. Šį sykį irgi gali 
taip būti. 

— Na, tikėkimės. Ir mūsų abejonės greitai bus išsklaidytos, 
nes, jei neklystu, mūsų minimas asmuo jau čia. 

Sulig jo žodžiais durys atsidarė, ir į kambarį įėjo jauna mer- 
gina. Paprastai, bet gražiai apsirengusi, skaistaus, gyvo veido, 
strazdanoto lyg sėjiko kiaušinis, ir guvios laikysenos, iš kurios 
matyti, kad gyvenime prasimušti turi pati. 


— Tikriausiai atleisite man už sutrukdymą,— tarė ji, kai ma- 
no- bičiulis pakilo su ja pasisveikinti — bet man nutiko labai keis“ 
tas dalykas, o kadangi neturiu nei tėvų, nei jokių giminaičių, ku- 
rie galėtų ką patarti, tai pamaniau, kad gal jūs būtumėt toks ge- 
ras ir pasakytumėt, ką man daryti. 

— Prašom sėstis, panele Hanter. Mielai jums padėsiu kuo ga- 
lėdamas. 

Mačiau, kad naujosios klientės laikysena ir kalba palankiai 
nuteikė Holmsą. Nužvelgęs ją įprastiniu tiriamu žvilgsniu, su- 
dūrė pirštų galus ir nuleido akis — susikaupė klausytis jos pa- 
sakojimo. | 

— Penkerius metus aš dirbau guvernante,— pradėjo ji — pul- 
kininko Spenso Manrou šeimoje, bet prieš du mėnesius pulkinin- 
kas gavo paskyrimą į Halifaksą, Naujojoje Škotijoje, ir išvažiavo 
su visais vaikais į Ameriką, o aš likau be darbo. Daviau skelbi- 
mus, kreipiausi pagal skelbimus, bet vis nesėkmingai. Galiausiai 
menkos Mano santaupos visai pradėjo eiti į galą, ir aš nežinojau, 
ką toliau reikės daryti. 

Vest Ende yra tokia žinoma Vestvėjaus guvernančių agentū- 
Ta, į kurią Maždaug kartą per savaitę nueidavau sužinoti, gal 
yra kas tinkamo. Vestvėjus — tik tos agentūros įsteigėjas, bet 
iš tikrųjų viską tvarko panelė Stouper. Ji sėdi nedideliame ka- 
binete, o merginos, ieškančios darbo, laukia prieškambaryje. Jos 
kviečiamos po vieną, panelė pasižiūri į savo registracijos knygą 
ir nusprendžia, ar turi ką joms pasiūlyti. 

Taigi, nuėjusi praėjusią savaitę, vėl kaip paprastai buvau pa- 
šaukta, bet panelė Stouper buvo fe viena. Šalia jos sėdėjo be 
galo storas žmogus, ištisai besišypsantis, keliom eilėm susiban- 
gavusiu pagurkliu, su akiniais, ir labai įdėmiai žiūrėjo į pakvies- 
tąsias merginas. Kai įėjau, jis stryktelėjo nuo kėdės ir staigiai 
pasisuko į panelę Stouper. | 

„Pati ta,— pasakė jis.— Geriau nė negalėtų būti. Puiku! Pui- 
ku!“ 

Jis buvo labai patenkintas ir iš džiaugsmo trynė rankas. At- 
rodė toks Malonus, kad buvo gražu į jį žiūrėti. 

„Jūs ieškote vietos, panele?“ — paklausė jis. 

„Taip, pone.“ | 

„Guvernantės?“ 

„Taip, pone.“ 

„O kokio atlyginimo norėtumėt?“ 

„Paskutinėje vietoje, pas pulkininką Spensą Manrou, gauda- 
vau keturis svarus per mėnesį.“ 

„Nagi nagi! Išnaudojimas! Grynas išnaudojimas! — sušuko jis, 
atmesdamas į šalis riebias rankas, tarsi virte užviręs iš piktumo.— 
Kas gali siūlyti tokią niekingą sumą šitokiai žavingai ir gabiai 
panelei?“ 

„Mano sugebėjimaiį pone, ne tokie dideli, kaip įsivaizduoja- 
te,— pasakiau.— Šiek tiek prancūzų kalbos, šiek tiek vokiečių, 
muzika ir piešimas... 

„Nagi nagi! — sušuko jis.— Visa tai — antračilis dalykas. SvaI- 
bu, ar jūsų laikysena ir elgesys kaip tikros damos? Tai svarbu, 
trumpai tariant. Jei ne — jūs netinkate auklėti vaiką, kuris vie- 
ną dieną gali suvaidinti svarbų vaidmenį šalies istorijoje. O jei 
taip — tai kaip gali džentelmenas siūlyti jums mažiau negu tri- 
ženklį skaičių? Jūsų atlyginimas pas mane iš pradžių bus šimtas 
svarų per Metus.“ 

Galite įsivaizduoti, pone Holmsai, kad man, visai nebeturin- 
čiai iš ko pragyventi, toks pasiūlymas pasirodė stačiai neįtikėti- 
nas. O tas ponas, mano veide tikriausiai pamatęs nepasitikėjimą, 
atskleidė piniginę ir išėmė banknotą. 

„Be to, esu įpratęs, — tarė jis, šypsodamasis taip meilingai, 
kad jo akys virto dviem siauručiais blizgančiais plyšeliais tarp 
baltų veido klosčių, — duoti panelėms pusę atlyginimo iš anksto, 
kad turėtų iš ko apsimokėti nedideles kelionės išlaidas ir nusi- 
pirkti drabužių.“ 

Man atrodo, kad tokio žavingo ir dėmesingo žmogaus niekada 
nebuvau mačiusi. Aš jau turėjau skolos pardavėjui, avansas man 
būtų labai pravertęs, tačiau visa tai buvo kažkaip neįprasta ir 
prieš galutinai susitardama norėjau dar ką nors daugiau suži- 
noti. 

„O kur jūs gyvenat?"“ — pasiteiravau. 

„Hempšyre. Žavinga kaimo vietovė. Variniai Bukai, už penkių 
mylių nuo Vinčesterio. Tai nuostabi vieta, malonioji panele, ir 
mielas senas kaimo namas.“ 

„O mano pareigos, pone? Norėčiau jas žinoti.“ 

„Vienas vaikas, vienas meilutis nutrūktgalvis, ką tik suėjo 
šešeri. Ak, .kad matytumėt, kaip jis daužo su šlepete tarakonus! 
Tekšt, tekšt, tekšt! Nespėji nė žvilgtelėti, o trijų jau nėra!“ — 
Jis atsilošė, ir nuo juoko jo akys vėl pranyko veide. 

Mane kiek nustebino toks vaiko žaidimas, bet tėvas taip 
kvatojo, kad pamaniau — juokauja. 

„Negi vienintelė mano pareiga, — paklausiau, — prižiūrėti tą 
vieną vaiką?" L 

„Ne ne, ne vienintelė, ne vienintelė, malonioji panele,— su- 
šuko jis.— Jūsų pareigos, kaip, tikiuosi, pati gerai suvokiate, bus 
atlikti mano žmonos pavedimus, kurie, aišku, niekados nežemins 
jūsų orumo. Tai juk nėsunku, a?" 

„Malonu, kad galėsiu būti naudinga.“ 

„Taigi. Na, pavyzdžiui, dėl apsirengimo. Mes, žinot, įnoringi 
žmonės, įnoringi, bet geros širdies. Jeigu jūsų paprašysim apsi- 
vilkti kokią nors pas mus esančią suknelę, ar sutiksit patenkinti 
tokią mūsų užgaidą?“ 

„Taip“, — atsakiau labai nustebinta jo žodžių. 

„O pasėdėti vienoje ar kitoje vietoje — ar tai jums neatro- 
dytų užgaulu?“ 

„O ne." 

„„O nusikirpti plaukus prieš atvažiuojant pas mus?“ 

Negalėjau patikėti savo ausimis. Kaip matote, pone Holm- 
sai, mano plaukai vešlūs, ypatingo kaštoninio atspalvio. Tokie 
laikomi gražiais. Aš nė pamanyt negalėjau, kad nei iš šio, nei iš 
to turėčiau jų netekti. 

„Tai, deja, yra svarbiausia, — pasakė jis.— Tai mano žmonos 
kaprizas, o į moterų kaprizus, kaip žinote, madam, reikia atsi- 
žvelgti. Tai nenusikirpsit plaukų?“ 

„Ne, pone, negaliu“, — atsakiau tvirtai. 

„Na, ką gi, tada viskas atkrinta. Gaila, nes kitais atžvilgiais 
jūs būtumėt puikiai tikusi. Tuomet, panele Stouper, aš dar no- 
rėsiu apžiūrėti keletą kitų panelių.“ 

Vedėja iki tol buvo užsiėmusi savo popieriais ir nesakė mums 
nė žodžio, bet dabar pažvelgė į Mane taip piktai, kad supratau, 
jog per mano atsisakymą ji neteko nemažo komisinio atlygi- 
nimo. 

„Ar norite išlikti sąraše?“ — paklausė ji. 

„Jei galima, panele Stouper.“ 

„Žinot, tai tiesiog beprasmiška, jeigu atsisakote kuo palankiau- 
sių pasiūlymų, — gaižiai tarė ji — Nemanykit, kad mes nersimės 
iš kailio ieškodami jums kitos tokios vietos. Sudiev, panele Han- 
ter.“ 

Ji sudavė per gongą, buvusį ant stalo, ir berniukas išlydėjo 
mane iš kabineto. 

Tai va, pone Holmsai, kai grįžau namo, kur spintelėje mažai 
ko bebuvo, o ant stalo gulėjo kelios neapmokėtos sąskaitos, aš 
ėmiau abejoti, ar nebūsiu pasielgusi baisiai kvailai. Galų gale 
tegul tie žmonės turi savotiškų užgaidų ir nori, kad tenkinčiau 
keisčiausius jų prasimanymus, bet už tai jie sutinka užmokėti. 
Labai nedaug guvernančių Anglijoje gauna šimtą svarų per me- - 
tus. Antra vertus, kokia man nauda iš plaukų? Daugelis netgi dar 
gražiau atrodo trumpais plaukais, gal ir man taip būtų. Kitą die- 
ną Man atrodė, kad padariau klaidą, o trečią dieną supratau, 
kad tikrai taip yra. Jau buvau benugalinti išdidumą ir ketinau 
nueiti į agentūrą pasidomėti, gal ta vieta dar laisva, bet tuo metu 
gavau šį laišką iš to pono. Štai jis, aš jums perskaitysiu. 


Variniai Bukai, prie Vinčesterio 

Malonioji panele Hanter. 

Panelė Stouper buvo tokia gera, kad davė man jūsų adresą, 
ir ūš rūšdu iš namų, norėdamas paklausti, dr neapsigalvojote. Ma- 
no žmona labai norėtų, kad atvažiuotumėt, nes iš mano apsaky- 
mo jūs labai jai patikote. Mes sutinkame jums mokėti po tris- 
dešimt svarų per ketvirtį arba šimtą dvidešimt per metus, ir 
šitaip atsilyginti už tuos nedidelius nepatogumus, kurių galite 
turėti dėl mūsų įnorių. Bet jie, tiesą sakant, nėra pernelyg var- 
ginami. Mano žmona labai mėgsta žalsvai melsvą spalvą ir no- 
rėtų kad tokią suknelę apsivilktumėte rytais: Tačiau jums ne- 
reikia daryti išlaidų ir jos pirkti, nes mes turim mano dukters 

Alisos (ji dabar Filadelfijoje) suknelę, kuri, man atrodo, jums būtų 
kaip tik. Taigi reikėtų pasėdėti šen bei ten arba pažaisti taip, 
kaip minėjau, tad neturėtumėt patirti per daug nepatogumų. Na, 
o plaukų tai tikrai gaila,— jų gražumas krito man į akis per mū- 
sų trumpą pokalbį, tačiau, deja, negaliu dėl to nusileisti, bet ti- 
kiuosi, kad didesnė alga gal atlygins jums tą netektį. Jūsų darbas 
su berniuku bus labai lengvas. Pasistenkit atvažiuoti, aš su dvi- 
račiais dtvyksiu jūsų pasitikti į Vinčesterį. Praneškit, koks trau- 
kinys. | 
Nuoširdžiai jūsų 
Džeiras Rukaslis 


. Tai štai kokį laišką gavau, pone Holmsai, ir apsisprendžiau 
važiuoti. Tačiau pamaniau, kad, prieš žengiant = žingsnį, 
visą tą istoriją reikėtų patikėti jums. 

— Na, panele Hanter, jeigu jau pasiryžote, tai nėra ko nė 
svarstyti — tarė Holmsas šypsodamasis. 

— Bet jūs nepatariate atsisakyti? 

— Prisipažįstu, nenorėčiau, kad mano sesuo eitų į tokią vie- 
tą. 

— Ką visa tai galėtų reikšti, pone Holmsai2 

— Ak, aš neturiu jokių duomenų ir nieko negaliu pasakyti. 
Gal jūs pati ką nors nujaučiate? 

— Na, man regis, yra tik vienas galimas paaiškinimas. Ponas 
Rukaslis atrodo labai malonus, geros širdies. O jo žmona tikriau- 
siai yra išprotėjusi, bet jis nori visa tai nuslėpti, kad ji nebūtų 
išvežta į beprotnamį, todėl tenkina visas žmonos užgaidas, nes 
kitaip ją gali ištikti priepuolis. 

— Tai realus aiškinimas, tiesą sakant, kolei kas pats įtiki- 
miausias. Ir vis dėlto tokie namai — ne itin gera aplinka jaunai 
merginai. 

— Tačiau kokie pinigai, pone Holmsai, kokie pinigai! 

— Taip, žinoma, užmokestis geras... per geras. Ir dėl to man 
kyla įtarimas. Kodėl jie turėtų mokėti šimtą dvidešimt svarų per 
metus, jei galėtų rasti žmogų už keturiasdešimtė Matyt, yra ko- 
kia labai svarbi priežastis. 

— Aš pamaniau — jeigu jums papasakosiu, kokia yra padė- 
tis, tai vėliau, jei Man prireiktų pagalbos, jūs jau viską žinotu- 
mėt. Ir pasijutau tvirčiau turėdama jus užnugaryje. 

— O, dėl to galite ramiai važiuoti. Patikėkit, šią jūsų istori- 
ją matau būsiant įdomiausią iš visų, kokios man pasitaikė per 
kelis pastaruosius mėnesius. Kai kurie momentai tikrai origina- 
lūs. Jeigu jums kiltų kokių abejonių arba pavojus... . 

— Pavojus? Kokį pavojų jūs numatote? 

Holmsas rimtai pakraipė galvą. 

— Jei galėtumėm pavojų nusakyti, jis nebebūtų pavojus, — 
tarė.— Tačiau bet kuriuo metu, dieną ar naktį, siųskite telegra- 
mą, ir aš atvyksiu jums į pagalbą. 

— Na, tai viskas gerai. — Ji staigiai atsistojo, nerimo jos vei- 
de nebebuvo nė ženklo.— Dabar galėsiu važiuoti į Hempšyrą ra- 
mia širdimi. Tuojau pat parašysiu ponui Rukasliui; šįvakar pa- 
aukosiu vargšus savo plaukus ir ryt iškeliausiu į Vinčesterį. 

Trumpai padėkojusi Holmsui, ji atsisveikino sū mumis abiem. 
ir nuskubėjo savo keliais. 

— Šiaip ar taip, — tariau greitiems ir tvirtiems jos žingsniams 
aidint nuo laiptų, — ši mergina, rodos, iš tų, kurie moka patys sa- 
vimi pasirūpinti. | 0 

— Jai to mokslo dar prireiks, — rimtai pasakė Holmsas.— La- 
bai apsirikčiau, jeigu netrukus negautume iš jos žinios. 

Mano draugo pranašystė išsipildė gana greitai. Praėjo dvi sa- 
vaitės, per kurias aš ne sykį pasijutau galvojąs apie tą vienišą 
merginą, svarstąs, kokiu savotišku gyvenimo patirties šuntakiu 
ji nuėjo. Neįprasta alga, keistos sąlygos, lengvos pareigos — vis- 
kas nenormalu, nors suprasti, kas tai — užgaidos ar pikti kėslai, 
altruistas tas žmogus ar niekšas, — buvo ne mano jėgoms. Na, o 
Holmsas dažnai sėdėdavo po kokį pusvalandį suraukęs antakius, 
viską pamiršęs, tačiau, jei užsimindavau apie tą merginą, tik 
ranka numodavo. 

— Duomenų! Duomenų! — sušukdavo nekantriai. — Negaliu 
gaminti plytų be molio. 

Ir.vis dėlto baigdamas sumurmėdavo, kad savo seseriai nie- 
kada nepatartų rinktis tokią vietą. 


Telegrama, kurią galų gale gavome, atėjo vėlai vakare, kai 
aš jau ketinau gulti, o Holmsas buvo bepradedąs chemijos ban- 
dymą; taip jis dažnai darydavo per naktis — vakare palikdavau 
ji palinkusį prie retortos ar mėgintuvėlio, o rytą, atėjęs pus- 
ryčių, rasdavau tokia pačia poza. Jis atplėšė geltoną voką, per- 
bėgo telegramą akimis ir pametėjo ją man. | 

Atsiverskit Bradšo * ir pažiūrėkit traukinio, i 

Kvietimas buvo trumpas ir reiklus: Prašyčiau rytoj idirdioni 
būti Vinčesteryje, „Juodosios gulbės“ viešbutyje. Būtinai! Neži- 
nūu, ką daryti. Hanter. 

— Važiuosit su Manim? — paklausė Holmsas, pakėlęs akis. 

— Norėčiau. 

— Tai sužinokit, kada bus traukinys. 

— Vienas yra pusę dešimtos, — pasakiau žiūrėdamas į žiny- 
ną.— Vinčesteryje turi būti pusę dvylikos. 

— Visiškai tinka. Reikės atidėti savo acetono tyrimus, nes 
rytą turim būti kuo žvaliausi. 


Rytojaus rytą apie vienuoliktą mes jau.buvom gerokai priar- 
tėję prie senosios Anglijos sostinės. Holmsas visą kelią buvo ap- 
sivertęs rytiniais laikraščiais, bet, kai pervažiavom Hempšyro 
ribą, metė juos šalin ir ėmė grožėtis apylinkėmis. Buvo ideali 
pavasario diena, šviesiai mėlynu dangum iš vakarų į rytus plaukė 
balti plunksniniai debesėliai. Švietė skaisti saulė, bet vis dėlto 
laikėsi gaivus šaltukas, teikiantis žmogui žvitrumo. Visur aplinkui 
iki Oderšoto kalnų virtinės pro šviesiai žalią jauną lapiją kyšojo 
raudoni ir pilki sodybų stogai. 

— Koks gaivumas ir grožis! — sušukau džiugiai, kaip sušuktų 
kiekvienas atsidūręs čia iš Beikerio gatvės rūkų. 

Bet Holmsas tik santūriai papurtė galvą. 

— Žinot, Votsonai,— tarė jis — tikras vargas tokios mąstyse- 
nos žmogui kaip aš, nes viską vertinu kaip seklys. Jūs žvelgiate 
į tuos pabirus namelius ir žavitės jų grožiu. O aš, žiūrėdamas 
į juos, tik pamanau, kokie jie nuošalūs ir kaip nebaudžiamai 
čia galėtų būti daromi nusikaltimai. 

— O dangau! — šūktelėjau.— Kam ateis į galvą sieti nusikal- 
timus su šiomis mMielomis senomis sodybomis? 

— Dėl jų mane visados suima savotiška baimė. Esu įsitikinęs, 
Votsonai, iš patirties, kad niekingiausiuose ir baisiausiuose Lon- 
dono užkampiuose neįvykdoma tiek kraupių piktadarysčių, kiek 
mielose ir gražiose kaimo vietovėse.. 

— Negąsdinkit! 

— Priežastis labai aiški. Mieste viešoji nuomonė gali pada- 
ryti tai, ko negali įstatymas. Čia nerastumėt tokio baisaus užka- 


* Žinomas Didžiosios Britanijos traukinių tvarkaraščių žinynas, ėjęs 1833— 
1961 m. Pavadintas pirmojo leidėjo pavarde (George Bradshaw). 

borio, kur kankinamo vaiko klyksmas ar girtuoklio smūgiai ne- 
sukeltų kaimynų užuojautos ar pasipiktinimo, čia ranka pasie- 
kiamas teisingumo mechanizmas, tad užtenka pasiskųsti, ir jis 
pradeda veikti, taigi čia nuo nusikaltimo iki kaltinamųjų suo- 
10 — tik vienas žingsnis. O dabar pažvelkit į tuos pavienius na- 
mus, stovinčius vidury savo žemių, atokiai vienas nuo kito, gy- 
venamus daugiausia varganų, tamsių žmonių, beveik nieko ne- 
nusimanančių apie įstatymus ir teisę. Įsivaizduokit, kokie šėto- 
niški žiaurumai, kokios slaptos niekšybės čia gali trukti metų 
metais, ir niekas nesužinos. Jeigu mergina, kuri šaukiasi mūsų 
pagalbos, būtų važiavusi gyventi į Vinčesterį, aš visai dėl jos 
nebijočiau. Pavojus tyko jos penkios mylios nuo miesto. Ir vis 
dėlto aišku, kad jai asmeniškai niekas negresia. 

— Taip. Jeigu ji gali atvažiuoti į Vinčesterį pasimatyti su 
mumis, vadinasi, gali iš ten pasitraukti. 

— Žinoma. Jos laisvė nesuvaržyta. 

— Tai kas ten galėtų būti? Kaip paaiškintumėt? 

— Esu sugalvojęs septynis paaiškinimus, remdamasis mūsų 
žinomais faktais. Tačiau, kuris iš jų teisingas, nustatysim gavę 
naujų duomenų, be abejo, jau laukiančiais mūsų. O, jau katedros 
bokštas matyti, tad netrukus sužinosim, ką panelė Hanter turi 
mums pasakyti. 

„Juodoji gulbė“ — garsus viešbutis Aukštojoje gatvėje neto- 
li stoties. Čia mergina mūsų jau žvalgėsi. Ji buvo užsakiusi sve- 
tainės kambarį, ir ant stalo mūsų laukė priešpiečiai. 

— Be galo džiaugiuosi, kad atvažiavote,— nuoširdžiai tarė ji. — 
Ačiū jums abiem, nes visai neišmanau, ką daryti. Man verkiant 
reikia jūsų patarimo. 

— Malonėkite pasakyti, kas gi jums atsitiko? 

— Pasakysiu, tik turiu labai skubėti, nes ponui Rukasliui pI1- 
žadėjau grįžti iki trijų. Rytą jis mane išleido į miestą, bet neži- 
no, Ko man čia reikia. 

— Pasakokite viską iš eilės. 

Holmsas atkišo ilgas kojas židinio link ir susikaupė. 

— Pirmiausia noriu pasakyti, kad ponas ir ponia Rukasliai 
man tikrai nėra blogi. Tai reikia pripažinti. Tačiau aš jų nesu- 
prantu, ir man dėl to neramu. 

— Ko jūs nesuprantate? 


— Kodėl jie taip elgiasi. Bet papasakosiu viską, kaip yra. 
Kai atvykau, ponas Rukaslis pasitiko mane čia ir dviračiais par- 

sivežė į Varinius Bukus. Vieta, kaip jis sakė, nuostabi, tačiau 
pats namas anaiptol negražus: -didelis kvadratinis kalkėmis nu- 
baltintas pastatas, bet visas nuo drėgmės ir darganų nutrupėjęs ir 
dėmėtas. Iš trijų pusių jį supa miškas, o iš ketvirtos yra atviras 
plotas, nuožulniai einantis iki Sautemptono vieškelio, kuris maž- 
daug už šimto jardų nuo fasado daro vingį. Ši žemė priešais na- 
mus yra pono Rukaslio, tačiau miškas aplinkui — lordo Sauter- 
tono medžioklės plotai. Palei pagrindines duris auga varinių bu- 
kų guotas, nuo jų kilęs namo pavadinimas, 

Mano šeimininkas, malonus kaip visada, parsivežė mane, va- 
kare supažindino su savo žmona ir vaiku. Mūsų prielaida, pone 
Holmsai, Beikerio gatvėje atrodžiusi tokia galima, nepasitvirti- 
no. Ponia Rukasl visai ne beprotė. Ji yra tyli blyškiaveidė mo- 
teris, gerokai jaunesnė už savo vyrą, sakyčiau, ne daugiau kaip 
trisdešimties, o jam vargu ar bus mažiau nei keturiasdešimt. Iš 
jų kalbos supratau, kad jiedu vedę maždaug prieš septynerius 
metus, kad jis — našlys ir iš pirmų vedybų turi dukterį, kuri 
dabar Filadelfijoje. Ponas Rukaslis man vienai pasakė, kad ji 
išvažiavusi dėl nepaaiškinamos antipatijos pamotei. Kadangi toji 
duktė galėtų būti kokių dvidešimties metų, aš gerai įsivaizduoju, 
kad jai tikrai turėjo būti nejauku su jauna tėvo žmona. 

Ponios Rukasl tiek vidus, tiek išvaizda man pasirodė bespal- 
viai. Ji man nepadarė nei gero, nei blogo įspūdžio. Tuščia vie- 
ta. Ji nuoširdžiai atsidavusi vyrui ir sūneliui, tai iškart matyti. 
Šviesiai pilkos jos akys tik ir laksto nuo vieno prie kito, ji tuoj 
pastebi net mažiausią jų norą ir, jei tik įmanoma, įvykdo. Vyras 
irgi jai geras, žinoma, savaip, nes yra toks triukšmingas ir sta- 
čiokiškas. Apskritai juodu atrodo laiminga pora. Tačiau ji turi 
slaptą sielvartą, toji moteris. Dažnai ji susimąsto, o veidas pasida- 
ro be galo liūdnas. Ne sykį užtikau ją verkiant. Kartais pamanau, 
kad jai širdį spaudžia vaiko būdas, nes dar niekada nebuvau 
mačiusi labiau išlepinto ir piktavalio padaro. Pagal amžių jis 
yra Mažo ūgio, o galva neproporcingai didelė. Jis arba būna apim- 
tas stipraus pykčio priepuolių, arba niurkso surūgęs.— ir taip vi- 
są laiką. Vienintelis jo džiaugsmas — susidoroti su kiekvienu silp- 
nesniu už save, ir jis tikrai sumaniai gaudo peles, paukščiukus 
ar vabzdžius. Tačiau be reikalo apie tą vaiką dabar kalbu, pone 
Holmsai, nes šioje istorijoje jis niekuo dėtas. 

— Man įdomu visos smulkmenos,— tarė Mano bičiulis,-- ne- 
svarbu, ar jos atrodo jums turinčios kokį ryšį su relkalu, ar 
ne. 

— Stengsiuosi nieko svarbaus nepraleisti. Vienas nemalonus 
dalykas, kritęs man į akis iš karto, — tai išvaizda ir clgesys Lar- 
nų. Jų yra tik du— vyras ir žmona. Toleris, tokia jo pavardė, 
yra šiurkštus, netašytas žmogus pražilusiais plaukais ir žande- 
nom, amžinai dvokiantis degtine. Nuo mano atvažiavimo jis du 
kartus buvo visiškai nusigėręs, bet ponas Rukaslis tarsi nekreipia 
į tai dėmesio. Tolerio žmona — labai aukšta ir stipri moteris gai- 
žaus veido, tokia pat tyli kaip ponia Rukasl, tik kur kas nema- 
lonesnė. Baisiai nesimpatiška pora, tik visa laimė, kad aš daž- 
niausiai būnu vaikų arba savo kambary, kurie abu yra gretimai 
namo kampe. 

Pirmąsias dvi dienas mano gyvenimas Variniuose Bukuose bu- 
vo labai ramus, o trečiąją ponia Rukas] nusileido žemyn tuoj po 
pusryčių ir kažką pakuždėjo savo vyrui. 

„O, taip, — tarė jis, atsigręžęs į mMane,— mes jums labai dė- 
kingi, panele Hanter, kad patenkinote mūsų užgaidą ir nusikir- 
pote plaukus. Patikėkit, jūsų grožis dėl to nesumažėjo nė tru- 
putėlio. Dabar pažiūrėsim, ar jums tiks melsvoji suknelė. Ją ra- 
sit savo kambary ant lovos. Jeigu būsit tokia gera ir apsivilksit, 
mes būsim jums nepaprastai dėkingi.“ 

Suknelė, kurią radau padėtą, buvo ypatingo mėlyno atspal- 
vio, puikios medžiagos, lyg ir vilnos, tačiau aiškiai vilkėta. Su 
ja atrodžiau gerai. Suknelė buvo tarsi tyčia man siūta. Ponas ir 
ponia Rukasliai ėmė girti, bet, man regis, tas jų žavėjimasis bu- 
vo perdėtas. Jie laukė manęs svetainėje, išsidėsčiusioje visame. 
namo fasade ir turinčioje tris aukštus langus nuo pat grindų. Ne- 
toli vidurinio lango buvo pastatyta kėdė, atgręžta į kambario 
pusę. Buvau paprašyta čia atsisėsti, ir ponas Rukaslis, vaikščio- 
damas iš vieno galo į kitą palei priešingą kambario sieną, ėmė 
man pasakoti tokias juokingas istorijas, kokių dar nebuvau gir- 
dėjusi. Jūs neįsivaizduojate, kaip komiškai jis pasakojo, aš taip 
juokiausi, kad visai netekau jėgų. Tačiau ponia Rukasl, kuri, 
matyt, neturi humoro jausmo, sėdėjo susidėjusi rankas ant ke- 
lių, liūdna, susirūpinusi ir nė sykio nenusišypsojo. Po kokios va- 
landos ponas Rukaslis staiga pasakė, kad metas imtis dienos dar- 
bų ir kad aš galiu persirengusi eiti su Mažuoju Edvardu į vaikų 
kambarį. 

Po dviejų dienų vėl įvyko toks pat spektaklis lygiai tokiomis 
pačiomis aplinkybėmis. Vėl apsivilkau tą suknelę, vėl sėdėjau 
prie lango ir vėl skaniai kvatojau iš juokingų istorijų, kurių ma- 
no šeimininkas turėjo didžiulį rėpertoire ir kurias pasakojo nepri- 
lygstamai. Paskui jis padavė man romaną geltonais viršeliais ir 
"pasukęs mano kėdę kiek į šoną, kad mano pačios šešėlis nekristų 
ant knygos, paprašė garsiai paskaityti. Paskaičiau kokį dešimt 
minučių nuo skyriaus vidurio, tada jis staiga nutraukė mane ne- 
baigus sakinio ir liepė eiti persirengti. 

Nesunku įsivaizduoti, pone Holmsai, kad man pasidarė labai 
smalsu, ką tie keisti spektakliai reiškia. Pastebėjau, kad šeimi- 
ninkai visada stengiasi mane pasodinti veidu į kambarį, todėl 
mane pagavo baisus noras žvilgtelėti, kas dedasi už nugaros. Iš 
pradžių tai atrodė neįmanoma, bet greitai man dingtelėjo gera 
mintis. Mano kišeninis veidrodėlis buvo sudužęs, tad sumaniau 
įvynioti šukelę į nosinę ir pasiimti. Taigi, kai vėl nuėjau į sve- 
tainę, per patį smagumą juokdamasi prisidėjau nosinę prie akių 
ir kiek pasukaliojus pamačiau, kas buvo už manęs. Prisipažįstu, 
nusivyliau. Už manęs nieko nebuvo. Bent taip pasirodė iš pirmo 
žvilgsnio. Tačiau pažvelgus antrą kartą, išvydau ant Sautempto- 
no kelio vyriškį — neaukštą, su barzda, pilku kostiumu, atsisukusį 
į namą. Tas kelias yra gana platus, ir žmonių ten visada būna. 
Tačiau šis buvo užsikniaubęs ant mūsų lauko tvoros ir įtemptai 
žiūrėjo į mūsų pusę. Nuleidau nosinę ir dirstelėjau į ponią Ru- 
kasl — įsmeigusi akis ji tiriamai žvelgė į mane. Nepasakė nieko, 
bet aš esu įsitikinusi, kad suprato mane turėjus veidrodį ir ma- 
čius, kas buvo lauke. Ji tučtuojau atsistojo. 

„Džefrai, — pasakė, — ant kelio stovi kažkoks akiplėša ir spok- 
so į panelę Hanter.“ 

„Gal jūsų draugas, panele Hanter?" — paklausė jis. 

„Ne, aš čia nieko nepažįstu." 

„Vajėtau! Koks akiplėšiškumas! Malonėkit atsisukti ir mos- 
telėti, kad eitų sau.“ 

„Geriau būtų visai nekreipti dėmesio." 

„Ne, ne, šitaip jis čia slankios visą laiką. Malonėkit atsisuk- 
ti ir pamotį — teeinie sau.“ 

Aš padariau, kaip liepta, ir tą pačią akimirką ponia Rukas! 
užtraukė užuolaidą. Tai buvo prieš savaitę, ir nuo to laiko aš 
daugiau nebesėdėjau prie lango, nebevilkėjau melsvosios sukne- 
lės ir nebemačiau to vyriškio ant kelio. 


- 

— Malonėkit pasakoti toliau,— tarė Holmsas.— Jūsų pasako- 
jimas darosi vis įdomesnis. 

— Ko gero, jis pasirodys jums padrikas, pamanysit, kad nėra 
ryšio tarp paskirų įvykių, apie kuriuos čia kalbu. Pačią pirmąją 
dieną Variniuose Bukuose ponas Rukaslis nuvedė mane prie ne- 
didelio priestato šalia virtuvės. Priėjus išgirdau Žvangant gran- 
dinę ir viduje judant kažkokį didelį gyvulį. 

„Pažiūrėkit vidun,— tarė Rukaslis;, rodydamas plyšį tarp dvie- 
jų lentų.— Ar ne gražuolis?" 

Pažvelgiau ir išvydau dvi degančias akis ir kažkokį padarą, 
susirangiusį tamsoje. 

„Nebijokit,— pasakė šeimininkas man krūptelėjus.— Tai ma- 
no dogas Karlas. Sakau „mano“, bet iš tikrųjų tik Toleris, mano 
tarnas, vienintelis gali prie jo prieiti. Maitiname jį kartą per die- 
ną, ir tai ne itin sočiai, todėl jis visados alkanas kaip žvėris. 
Toleris paleidžia šunį kiekvieną vakarą, ir tepasigaili Dievas to 
atėjūno, kuriam jis gali suleisti iltis. Nieku gyvu nesumanykite 
iškelti kojos iš namų naktį, nes tai būtų paskutinis jūsų žings- 
nis.“ 

Įspėjimas nebuvo iš piršto laužtas. Po poros dienų apie antrą 
valandą nakties kažko pažvelgiau pro savo kambario langą. Bu- 
vo skaisti mėnesiena, ir veja priešais namą buvo pasidabruota ir 
apšviesta lyg dieną. Stovėjau sužavėta tylaus aplinkos grožio, 
bet staiga pajutau kažką judant bukų šešėlyje. Kai tas kažkas 
išniro į mėnesieną, pamačiau, kad tai milžiniškas šuo, dydžio 
sulig veršiu, rudo plauko, nukarusiu pagurkliu, juodu snukiu ir 
stambių atsikišusių kaulų. Jis lėtai nurisnojo per veją ir dingo 
šešėlyje kitoje pusėje. Išvydus tą siaubingą nebylų sargybinį, 
man apmirė širdis; taip, ko gero, nebūtų apmirusi net įsilaužiant 
plėšikui. 

O dabar turiu jums pasakyti dar vieną keistą dalyką. Kaip 
žinote, plaukus nusikirpau Londone. Susukusi juos į sruogą, įdė- 
jau į lagamino dugną. Vieną vakarą, paguldžiusi vaiką, užsima- 
niau apžiūrėti savo kambario baldus ir susidėlioti daiktus. Kam- 
bary stovi sena komoda, du viršutiniai jos stalčiai buvo tušti ir 
atrakinti, o apatinis užrakintas. Į pirmuosius du susidėjau bal- 
tinius, bet man dar reikėjo vietos kitiems daiktams, todėl mane 
suėmė piktumas, kad trečiuoju negaliu naudotis. Pamaniau, gal 
jis užrakintas per neapdairumą, tai pasiėmiau savo raktų ryšulį 
ir pabandžiau atrakinti. Tiko pats pirmasis raktas, ir stalčių ati- 

dariau. Jame tebuvo vienas daiktas, bet, esu tikra, niekaip ne- 
atspėtumėt kas. Ogi mano plaukų sruoga. 

Išėmiau ją ir .apžiūrėjau. Ta pati savita spalva, tas pats plau- 
ko storumas. Bet tada man atėjo į galvą, kad tai neįmanoma. 
Kaip gali būti mano plaukai užrakinti komodoje? Drebančiom 
rankom atidariau savo lagaminą, išverčiau lauk visus daiktus ir 
nuo dugno paėmiau savo plaukus. Sudėjau abi sruogas greta, ir 
patikėkit,— jos buvo tokios panašios, kad neatskirsi. Na, ar ne ste- 
buklas? Sukau galvą ir šiaip, ir taip, bet nieko negalėjau supras- 
ti. Įdėjau tuos svetimus plaukus atgal į stalčių, o Rukasliams 
nieko nesakiau, nes jaučiau, kad negerai buvau pasielgus ati- 
"darydama stalčių, kuris buvo jų užrakintas. 

Aš esu gana pastabi, — gal pajutote, pone Holmsai,— ir ne- 
trukus gerai įsidėmėjau namo planavimą. Vienas sparnas atro- 
dė visai negyvenamas. Jo durys, esančios priešais Tolerių būsto 
duris, visą laiką buvo užrakintos. Tačiau vieną dieną, užko- 
pusi laiptais, pamačiau poną Rukaslį, išeinantį pro tas duris 
su raktais rankoje, o jo išraiška buvo tokia, kad jis nė iš tolo 
nepanėšėjo į tą linksmą storulį, prie kurio buvau pripratusi. 
Skruostai buvo raudoni, kaktoje iš piktumo vienos raukšlės, smil- 
kiniuose iššokusios gyslos. Jis užrakino duris ir nuskubėjo pro 
mane netaręs nė žodžio, nė nežvilgtelėjęs. 

Man kilo smalsumas, tad, išėjusi su vaiku pasivaikščioti į kie- 
mą, nužingsniavau ten, iš kur gerai matyti tos namo dalies lan- 
gai; Jų keturi iš eilės, tryst/paprasčiausiai nešvarūs, o ketvirtas, 
be to, dar ir su langinėmis. Matyt, už jų negyvenama. Man ten 
bevaikštinėjant ir vis žvilgčiojant į tuos langus, iš namo išėjo ir 
į Mano pusę patraukė ponas Rukaslis, toks pat smagus ir ma- 
lonus kaip visada. 

„Ak,— tarė jis — nepamanykit, kad aš koks storžievis, jei pra- 
ėjau nepasakęs nė žodžio, malonioji panele. Aš buvau susiru- 
pinęs darbo reikalais. | 

Patikinau jį, kad neįsižeidžiau. 

„Beje,— pridūriau,— Čia viršuje, Matyt, yra pora negyvenamų 
kambarių, vienas iš jų su langinėm." 

Jis nustebo ir, kaip Man pasirodė, net kiek išsigando. 

„Mano pomėgis — fotografavimas, — pasakė jis.— Ir viršuj įsi- 
rengiau vieną tamsų kambarį. Bet, dievaži, kokią pastabią panelę 
mes turime. Kas būtų galėjęs patikėti? Kas būtų galėjęs kada 
nors patikėti?“ 

Jis kalbėjo tarsi juokaudamas, bet akys, įsmeigtos į mane, 
toli gražu nesijuokė. Jose įžvelgiau įtarumą ir suirzimą, bet neo 
juoką. 

Nuo tos akimirkos, pone Holmsai, kai supratau, kad apie tuos 
css man nedera kažko žinoti, aš užsidegiau į juos patek- 

„Ir ne iš smalsumo, nors buvo ir jo. O labiau iš pareigos — 
4 kad padarysiu kažką gero, jeigu ten įsigausiu. Sa- 
koma, moteris turi intuicijos; matyt, toji intuicija ir paskatino 
mane. Šiaip ar taip, jaučiau pareigą ir budriai laukiau progos 
įeiti pro tas uždraustąsias duris. 

Ta proga pasitaikė tik vakar. Manau, kad ne vien ponas Ru- 
kaslis, bet ir Toleris su žmona kažką veikia tuose apleistuose 
kambariuose, o kartą Mačiau, kaip jis nešė pro duris didelį juo- 
dą lininį maišą. Pastarosiomis dienomis jis vis girtavo, o vakaI 
vakare buvo labai girtas, ir kai užlipau į viršų, raktas buvo du- 
ryse. Be abejo, jo paliktas. Ponai Rukasliai buvo apačioje, vaikas 
irgi su jais, taigi man buvo nuostabi proga. Atsargiai pasukau 
raktą, atidariau duris ir tyliai įsėlinau vidun. 

Prieš mane buvo nedidelis koridoriukas plikom sienom, ne- 
užtiestom grindim, sukantis dešinėn. Tenai gręta vienos kitų bu- 
vo trejos durys. Pirmos ir trečios buvo atdaros, už jų — tušti kam- 
bariai, pridulkėję ir niūrūs, vienas su dviem langais, kitas su 
vienu. Jie buvo tokie apmusiję, kad vakaro prieblanda pro juos 
vos prasišvietė. Vidurinės durys buvo uždarytos ir skersai jų 
uždėtas platus geležinės lovos strypas, kurio vienas galas įkiš- 
tas į Žiedą sienoje, o antras pririštas tvirta virve. Pačios durys 
užrakintos, raktas išimtas. Tos užbarikaduotos durys tikrai buvo 
to paties kambario, kurio langas uždarytas langine, tačiau pro 
durų apačią kiek šviesavo, vadinasi, ten buvo nevisiškai tamsu. 
Greičiausiai šviesa sklido pro stoglangį. Man žiūrint į tas nelem- 
tas duris ir sukant galvą, kokia jų paslaptis, staiga kambaryje 
pasigirdo žingsniai, ir pamačiau, kaip šviesos ruoželiu po duri- 
mis nuslinko šešėlis į vieną pusę ir atgal. Beprotiškas kraupus 
siaubas suėmė mane tai išvydus, pone Holmsai. Įtempti nervai 
nebeišlaikė, ir aš apsisukus pasileidau bėgti, bėgau taip, tarsi ko- 
kia baisi ranka būtų taikiusis mane pagriebti už drabužių. Per- 
bėgusi koridorių, išpuoliau pro duris ir patekau tiesiai į rankas 
ponui Rukasliui, kuris manęs ten laukė. 

„Vadinasi, — tarė šypsodamasis— ten buvot jūs. Taip ir pa- 
maniau užtikęs atdaras duris.“ 

„Oi, kaip aš išsigandau!' — uždusus ištariau. 

„Malonioji panele, mano malonioji panele, — neįsivaizduojate, 
kaip meiliai 1 švelniai jis kalbėjo, — ir kas gi jus taip išgąsdino, 
malonioji panele?“ 

Jo balsas buvo net per saldus. Persistengė. Ir aš supratau, kad 
reikia būti atsargiai. 

„Per kvailumą įėjau į tuščią pusę,— pasakiau.— Bet ten taip 
nyku, toks patamsis, aš taip išsigandau ir išbėgau lauk. Oi, ten 
tokia baisi ramybė!" 

„Tik tiek?“ — paklausė jis, kiaurai verdamas mane žvilgsniu. 

„O ką jūs manot?“ — paklausiau aš. 

„O kaip manot jūs — kodėl aš laikau užrakintas šias duris?“ 

„Tikrai nežinau.“ 

„Kad-ten neitų niekas, kam nereikia. Aišku?" 

Jis ir toliau šypsojosi kuo meiliausiai. 

„Jeigu būčiau žinojusi, aš tikrai..." 

„Na, dabar jau žinot. Ir jeigu dar kada peržengsite šį slenks- 
tį — jo šypsena staiga virto pykčio grimasa, o veidas, atgręž- 
tas į mane, pasidarė it šėtono, — aš jus įmesiu pas tą šunį." 

Aš taip išsigandau, kad net nežinau, ką toliau dariau. Matyt, 
prabėgau pro jį į savo kambarį. Nieko neprisimenu iki tos mi- 
nutės, kai pasijutau begulinti savo lovoje purtoma drebulio. Ta- 
da prisiminiau jus, pone Holmsai. Toliau ten gyventi nepasita- 
rus su jumis nebegalėsiu. Man baisus tas namas, tas žmogus, ta 
moteris, jų tarnai, netgi vaikas. Visi jie man ten grasūs. Va 
jeigu jūs atvažiuotumėt, viskas būtų gerai. Žinoma, aš galėčiau 
pabėgti iš ten, bet Man smalsų ne ką mažiau negu baugu. Taigi 
nedelsdama nusprendžiau siųsti jums telegramą. Užsimečiau ap- 
siaustą, užsidėjau skrybėlę ir nuėjau į paštą, kuris yra už pus- 
mylės nuo namų, o iš ten palengvėjusia širdim pasukau atgal. 
Grįžtant man dingtelėjo baisi mintis, kad šuo gali būti paleistas, 
bet prisiminiau, įog tą vakarą Toleris buvo nuo girtumo be są- 
monės, o jis vienintelis iš visų namiškių gali suvaldyti tą žvėrį 
ar paleisti jį nuo grandinės. Laimingai parėjau ir pusę nakties. 
gulėjau neužinigdama iš džiaugsmo, kad pasimatysiu su jumis. Į 
Vinčesterį šį rytą buvau išleista nesunkiai, tačiau iki trijų turiu 
grįžti namo, nes ponai Rukasliai išvažiuoja visam vakarui į sve- 
čius ir man reikės būti su vaiku. Na, dabar apsakiau visus savo 
nutikimus, pone Holmsai, ir labai norėčiau, kad paaiškintumėt, 
ką visa tai reiškia, o svarbiausia — ką Man daryti. 

Mudu su Holmsu apstulbę išklausėme tą nepaprastą istoriją. 
Mano draugas pakilo ir be galo susirūpinęs ėmė vaikščioti po 
kambarį iš vieno galo į kitą, rankas susikišęs į kišenes. 

— Ar Toleris dar tebėra girtas? — paklausė jis. 

— Taip. Girdėjau, kad jo žmona sakė poniai Rukasl, kad nie- 
ko negalinti jam padaryti. 

— Tai gerai. O Rukasliai šįvakar išvažiuoja? 

— Taip. 

— Ar ten yra rūsys su geru užraktui 

— Taip, vyno rūsys. 

— Visais atžvilgiais, jūs, panele Hanter, elgėtės labai drąsiai 
ir sumaniai. Kaip manote, ar galėtumėte pasiryžti dar vienam 
drąsiam poelgiui? Neprašyčiau jūsų, jei nemanyčiau, kad esate 
neeilinė Mergina. 

— Pasistengsiu. Koks tas drąsus poelgis? 

— Septintą valandą mes būsime Variniuose Bukuose, mano 
bičiulis ir aš. Tuo laiku Rukasliai bus jau išvažiavę, o Toleris, ti- 
kiuosi, tebebus girtas. Lieka Tolerio žmona, kuri gali sukelti 
triukšmą. Jei sumanytumėte kokią nors dingstį nueiti jai į rū- 
sį ir ten ją užrakintumėte, tai neapsakomai mums pagelbėtu- 
mėte. | 

— Padarysiu. 

— Puiku! Tada galėsim viską kruopščiai ištirti. Įmanomas pa- 
aiškinimas, be abejo, yra tik vienas. Jūs esate pasamdyta vai- 
dinti kitą asmenį, kuris yra kalinamas šitame kambaryje. O tas 
kalinys — tai, žinoma, panelė Alisa Rukasl, kuri, jei gerai pri- 
simenu, jų žodžiais, išvykusi į Ameriką. Jūs buvote pasirinkta, 
savaime aišku, dėl ūgio, figūros, plaukų atspalvio. panašumo. Jai 
plaukai buvo nukirpti, galimas daiktas, dėl kokios nors ligos, 
tad ir jums, aišku, teko paaukoti savuosius. Jūs ir buvote ra- 
dusi panelės Alisos plaukus. Vyriškis ant kelio, šavaime supran- 
tama, yra jos bičiulis, gal fžidncė, ir kadangi jūs, vilkėdama tos 
merginos suknelę, buvote tokia į ją panaši, tai jis, stebėdamas 
jus, iš juoko ir vėliau iš mosto turėjo įsitikinti, kad panelė Ru- 
kasl yra visiškai laiminga ir jo nepasigenda. Šuo nakčiai palei- 
džiamas tam, kad vyriškis negalėtų prieiti ir su ja pasikalbėti. 
Tai visiškai aišku. Svarbiausias dalykas šioje istorijoje — vaiko 
Charakteris. 

— Koks čia, po galais, ryšys? — sušukau. 

— Brangusis Votsonai, jūs, kaip medikas, dažnai galit įsiti- 
kinti, kad, pažinus tėvus, paaiškėja vaikų polinkiai. Argi ne- 
matote, kad visiškai tą patį galima pasakyti ir atvirkščiai? Aš 
daug-sykių esu tyręs tėvų charakterį, stebėdamas jų vaikus. Šis 
vaikas yra nenormaliai žiauraus būdo, jis žiaurus be jokios prie- 
žasties, ir šis bruožas, nesvarbu, ar paveldėtas iš šypsančio tė- 
vo, kaip aš spėju, ar iš Motinos, yra pragaištingas tai nelaimin- 
gai merginai, kuri yra jų valioje. 

— Tikrai, pone Holmsai, jūs sakote tiesą! — sušuko mūsų 
klientė.— Aš prisimenu tūkstančius smulkmenų, iš kurių matau, 
kad taip ir yra. Ak, negaiškime nė sekundės, skubėkime padėti 
tai vargšelei. 

— Reikia būti apdairiems, nes tas žmogus baisiai gudrus. 
Nieko negalima daryti iki septintos. O tada atvyksime pas jus 
ir gana greitai įminsime mįslę. 

Kaip tarėm, taip ir padarėm,— palikę savo vežimMaitį pakelės 
smuklėje, lygiai septintą priėjom Varinius Bukus. Tą namą bū- 
tume radę vien iš nedidelio guoto medžių, kurių tamsūs lapai 
nuo saulėlydžio šviesos blizgėjo lygu metalas, net jeigu besi- 
šypsanti panelė Hanter nebūtų stovėjusi ant laiptelių. 

— Kaip sekėsi? — paklausė Holmsas. 

Garsus bildeys pasigirdo kažkur iš pažemės. 

— Tai ponia Toler rūsyje, — tarė ji — Jos vyras knarkia vir- 
tuvėje ant kilimėlio. Antai jo raktai, tokie patys, kokius turi ir 
ponas. Rukaslis. 

— Tikrai šauniai pasidarbavot! — patenkintas sušuko Holm- 
sas.— Na, rodykite kelią, ir tam piktavališkumui tuojau padary- 
sim galą. 

Užlipome laiptais, atsirakinome duris ir koridoriumi patrau- 
kėme prie užbarikaduotųjų durų, apie kurias panelė Hanter bu- 
vo pasakojusi. Holmsas nupjovė virvę ir nuėmė skersinį. Tada 
ėmė taikyti raktus, bet nė vienas netiko. Viduj nebuvo jokio 
garso, ir nuo tos tylos Holmso veidas apsiniaukė. 

— Ar tik nebūsim pavėlavę, — pasakė jis.— Gal, panele Han- 
ter, mes įeisime be jūsų. Votsonai, įremkit petį, nejaugi mes taip 
ir neatidarysim. 

Durys buvo senos ir išklerusios, tad atsivėrė mums dar gerai 
nė nepaspaudus, Abudu įpuolėme į kambarį. Jis buvo tuščias. 
Jokių baldų, tik šiaudų čiužinys, mažas staliukas ir pintinė bal- 
tinių. Stoglangis viršuje buvo atdaras, belaisvė pabėgusi. 

— Čia padaryta kokia niekšybė,— tarė Holmsas.— Tas gra- 
žuolis nuspėjo panelės Hanter ketinimus ir išgabeno savo auką. 

— Tačiau kaip? 

— Per stoglangį. Tuoj pamatysim, kaip jis iš čia išsigavo.— 
Holmsas išsiropštė pro stoglangį ant stogo.— O, taip,— sušuko, — 
prie atbrailos kopėčių galas. Va kaip jis išėjo. 

— Bet tai neįmanoma, — pasakė panelė Hanter.— Jokių ko- 
pėčių čia nebuvo, kai Rukasliai išvažiavo. ( 

— Tai jis grįžo ir viską padarė. Sakau, kad jis gudrus ir pa- 
vojingas. Labai nenustebčiau, jei žingsniai, kuriuos girdžiu ant 
laiptų, būtų jo. Nepakenktų, Votsonai, išsitraukti revolverį. 

Vos tik jis ištarė tuos žodžius, tarpdury pasirodė be galo rie- 
bus drūtas vyras su stora lazda rankoje. Panelė Hanter, jį pa- 
mačiusi, sukliko ir susigūžė prie sienos, bet Šerlokas Holmsas 
šoko į priekį ir atsidūrė priešais jį. 

— Niekše,— pasakė, — kur jūsų duktė? 

Storulis apžvelgė kambarį, paskui žvilgtelėjo viršun į atvirą 
stoglangį. 

— Tai aš turiu jūsų paklausti — sukriokė jis— jūs vagys! 
Šnipai ir vagys! Aš gi jus nutvėriau, gal ne? Dabar jūs mano 
rankose. Aš jus pamokysiu! — Jis nusisuko ir kiek įkabindamas 
nubildėjo laiptais. 

— Jis paleis šunį! — sušuko panelė Hanter. 

— Aš turiu revolverį, — pasakiau. 

— Reikia uždaryti apatines duris! — suriko Holmsas, ir mes 
visi pasileidome žemyn. 

Vos tik atsidūrėme priemenėje, išgirdom lojant šunį ir tuoj 
pat — baisų Žmogaus riksmą kartu su kraupiu puolančio šuns 
niurzgimų, kurio buvo šiurpu klausytis. Pro šonines duris svirdu- 
liuodamas išėjo pusamžis vyras raudonu veidu ir drebančiom 
rankom. 

— O Dieve! — suriko jis.— Kažkas paleido šunį. Jis nešertas 
dvi dienas. Greičiau, greičiau, nes bus po laiko! 

Mudu su Holmsu nubėgom už namo kampo, Toleris atskubėjo 
iš paskos. Didžiulis išbadėjęs gyvulys juodais nasrais buvo ap- 
žiojęs Rukasliui gerklę, o tas raitėsi ant žemės ir rėkė. Pribėgęs 
paleidau kulką, ir šuo parpuolė, bet aštrūs balti dantys tebebuvo 
suvaryti į gilias Rukaslio gerklės raukšles. Vargais negalais iš- 
vadavome Rukaslį ir dar gyvą, bet siaubingai sumaitotą įnešėm 
vidun. Paguldėm svetainėje ant sofos ir liepėm prablaivėjusiam 

Toleriui pranešti apie tai šeimininkei, o aš kiek įmanydamas 
stengiausi palengvinti jo kančias. Mums visiems stovint prie 
Rukaslio, atsidarė durys ir į kambarį įėjo aukšta nuvargusi Mmo- 
teris. 

— Ponia Toler! — šūktelėjo panelė Hanter. 

— Taip, panele. Ponas Rukaslis grįžęs pirmiausia išleido ma- 
ne, o+4ik paskui užlipo pas jus. Ak, panele, gaila, kad man ne- 
davėt žinot, ką žadat daryt, būčiau pasakius, kad jūsų pastangos 
nereikalingos. | | 

— Hm,— tarė Holmsas, įdėmiai žiūrėdamas į ją.— Kaip ma- 
tyti, ponia Toler šiuo klausimu žino daugiau PEEĖ bet kas ki- 
tas. 

— Taip, pone, tikrai, ir mielai sutinku pasakyt, kė žinau. 

— Tad prašom sėsti ir pasakoti, nes keletas punktų, turiu pri- 
sipažinti, man dar tebėra visiškai neaiškūs. 

— Aš tuoj jums viską paaiškinsiu— tarė ji, —ir būčiau pa- 
aiškinus anksčiau, jei būčiau galėjus ištrūkti iš rūsio. Kadangi 
į tai kišasi policija, tai atsiminkit, kad aš palaikau jūsų pusę ir 
panelę Alisą. 

Ji buvo nelaiminga, panelė Alisa, nuo pat tos dienos, kai jos 
tėvas vedė antrąkart. Nelabai kas jos paisė, niekur ji neturėjo 
valios, bet šiaip nieko blogo jai nedarė, kol pas kažkokius drau- 
gus susipažino su ponu Fauleriu. Mano supratimu, panelė Alisa 
pagal testamentą gali tvarkytis savarankiškai, tačiau ji tokia ty- 
li ir kantri, kad nė žodžiu apie tai neužsimindavo, ir viską į savo 
rankas buvo suėmęs ponas Rukaslis. Jis jautėsi visiškai ramus, 
tačiau kai pasirodė, kad dukra gali ištekėti ir tada jos vyras 
pareikalaus visko, kas jam priklauso įstatymu, tada tėvas su- 
manė užkirsti tam kelią. Jis norėjo, kad dukra pasirašytų kaž- 
kokį popierių, pagal kurį, nesvarbu ar ji ištekės, ar ne, jos pi- 
nigus galėtų tvarkyti tėvas. Panelė Alisa atsisakė, bet jis nesi- 
liovė prie jos kibęs ir tol kamavo, kol ji susirgo smegenų už- 
degimu ir šešias savaites išbuvo prie mirties. Pagaliau panelė 
pasveiko, bet iš jos liko tik šešėlis, gražiuosius plaukus teko 
nukirpti, tačiau jos vaikinui tai neturėjo reikšmės, ir jis tebe- 
buvo jai ištikimas, kaip ir dera tikram vyrui. 

— Aha, — tarė Holmsas,-— po to, ką jūs mMalonėjote pasakyti, 
viskas gerokai paaiškėja, ir toliau jau galiu daryti išvadas pats. 
Tada, manau, ponas Rukaslis ėmėsi kalinimo taktikos? 

— Taip, pone. 

— Ir iš Londono parsivežė panelę Hanter, norėdamas atsikra- 
tyti nepageidaujamo atkakliojo pono Faulerio. 

— Žinoma, pone. 

— Tačiau ponas Fauleris, didelis užsispyrėlis, kaip geras jū- 
reivis užblokavo kelią iš namų ir sutikęs jus įvairiais argumen- 
tais, šlamančiais ar kitokiais, įtikino, kad jūsų interesai visiškai 
sutampa su jo. | 

— Ponas Fauleris labai Malonus ir dosnus žmogus,— romiai 
atsakė ponia Toler. 

— Taigi jis pasistengė, kad jūsų vyreliui netrūktų gėrimo ir 
kad bet kada, kai šeimininkas bus išvažiavęs, po ranka būtų 
kopėčios. 

— Nupasakojot visiškai taip, kaip ir buvo, pone. 

— Mes tikrai turime jūsų atsiprašyti, ponia Toler,— tarė Holm- 
sas.— Jūs puikiai paaiškinote viską, kas mums dar buvo mįslė. 
Antai ateina kaimo gydytojas ir ponia Rukasl, todėl, Votsonai, 
renkimės parlydėti panelę Hanter į Vinčesterį, nes man atrodo, 
kad mūsų locus standi * dabar yra gana abejotina. 

Taip buvo atskleista tų nelemtų namų su variniais bukais prie 
durų paslaptis. Ponas Rukaslis išgijo, bet neteko sveikatos ir 
laikosi vien atsidavusios žmonos rūpesčiu. Jie tebeturi tuos pa- 
čius tarnus, kurie tikriausiai tiek daug žino apie Rukaslio pra- 
eitį, kad jam sunku su jais skirtis. Ponas Fauleris ir panelė Ru- 
kasl susituokė specialiu leidimu Sautemptone, kitą dieną po pa- 
bėgimo, ir dabar jis yra vyriausybės įgaliotinis Mauricijaus 
saloje. O dėl panelės Violetos Hanter, tai su gailesčiu turiu pa- 
sakyti, kad mano draugas Holmsas visai nustojo ja domėtis, vos 
"tik atskleidė paslaptį, kurios centre ji buvo; dabar ji yra priva- 
čios Volsolo mokyklos vedėja ir, manau, darbuojasi, gana sėk- 
mingai. 


* Padėtis (Iot.). 

